
Corespunzător planului acestei ediții, anunțat în Nota introduc- 
tivă, volumul al H f-lea cuprinde lucrarea Pămintul și omul, studii 
şi articole ştiinţifice şi politice, rapoarte academice, scrieri literare 
extrase din periodice; conţine, de asemenea, cur se va arăta mai jos, 
şi Amintiri din pribegia după 1848. 

Pentru prima dată se retipăresc aici articolul Unirea vămilor 
între Moldova şi Valahia (din numărul! oprit de cenzură al Propășiri:, 
în 1844), întiia scrisoare către Q. Bariț privitoare la învăţămînt, capi- 
tolul De la littérature et de ses tendances din Dernière occupation des 
Principautes danubiennes..., studiul Dacia veche, articolele Tractatul 
de Paris. Convenţiunea și Unir:a, Prejudeje şi vămi, Guvernul în 
civilizaţiune, Misiunea românilor, Refiecţiuni politice, raportul aca- 
demic asupra volumului Tara noastră de P. S. Aurelian. 

Dintre articolele despre căile de comunicaţie l-am reţinut pe 
cel -mai vechi, inclus de Ion Ghica în volumul Măsurile și greutățile 
românești și moldoveneşti... (1848), deoarece acesta ilustrează o perioadă 
de pionierat; pe de altă parte, cele următoare nu fac decît să reia 
ideile de la 1848, adăugiîndu-le detalii tehnice. 

În ceea ce priveşte volumul Amintiri din pribegia după 1848, facem 
precizarea că am reprodus numai textul lui Ion Ghica, întrucît restul 
materialului — scrisorile emigranților, documentele — alcătuiesc un 
dosar cu implicaţii ce depășesc cadrul unei ediţii din opera memoria- 
listului și a omului de ştiinţă. Alăturate, părțile narative — concepute, 
de altfel, ca o suită de epistole către V. Alecsandri — capătă unitate, 
avînd aspectul unei scrieri independentet. În beneficiul amintitei 


* Într-un mod similar au procedat și alţi editori dinaintea noastră, 
publicînd separat fie paginile lui [on “Ghica, fie scrisorile unuia sau 
altuia dintre corespondenţii săi. 

unităţi, am considerat potrivit să eliminăm din textul memorialis- 
tului formulele de introducere a documentelor, dar le-am redat la 
Note și comentarii, unde se menţionează şi documentele, 

Materialul din afara celor două mari lucrări — Pămintul și omul 
şi Amintiri din pribegia după 1848 — a tost repartizat în trei secţiuni: 
Articole științifice și politice, Despre literatură, Scrieri literare. Prin- 
tre ultimele am încadrat şi „convorbirea economică“ Două călătorii 
în vis, deoarece această scriere este, ca şi celelalte din aceeași secţiune, 
de asemenea ca şi Insula Prosta, o „scrisoare“ către V. Alecsandri. În 
cadrul fiecărei secţiuni, scrierile sînt aşezate cronologic. 

Cu un sumar atît de divers, volumul al III-lea din Opere de Ion 
Ghica este deosebit de ilustrativ şi concludent pentru multipele preo- 
cupări alc acestuia: memorialistică, istoric, biologie, geologie, eco- 
nomie politică, învăţămînt, literatură. Indiferent de tema sau de dis- 
ciplina abordată, autorul vehiculează, în planul concepţiilor, aceleaşi 
idei înaintate şi generoase pe care le cunoaștem din restul operei sale. 
Interesante şi ca atare pentru evoluţia istorică în România a diferi- 
telor ramuri ale ştiinţei, articolele şi studiile contribuie astfel la o 
mai pregnantă reliefare a profilului său de gînditor. 

Desigur, o serie de opinii şi date ce-au sfat la îndemîna excelen- 
tului popularizator de-acum un veac au fost corectate de știința mai 
nouă. În Note și comentarii am şi făcut precizările de rigoare, îndeosebi 
în cazul unor chestiuni de oarecare importanță. ' 

Textul de bază a fost menționat pentru fiecare scriere în indicația 
bibliografică din cadrul Wotelor și comentariilor. Privitor la transcriere, 
problemele şi soluţiile rămîn cele enunțate în Nota asupra ediției, cu o 
excepţie: grafia s pentru z (am transcris peste tot z). În completare, 
adăugăm că în transcrierea: unor neologisme ne-am ghidat după pronun- 
ţia lor în limba din care au fost împrumutate. Astfel, ţinînd seama” de 
pronunția în franceză, cuvinte ca equator, quadrupede, guadrumaâne, 
schisturi au fost redate prin ecuator, cuadrupede, cuadrumane, șisturi, 
iar forme ca inguiziţie și incuiziție, liquid şi licuid, cualitate, prin in- 
chiziţie, lichid, calitate. Nu am procedat la fel în cazul unor forme, ça 
marquis, signiori, pe care le-am păstrat. ca atare (paralelisme actuale: 
lady, miss). Am menţinut, considerînd posibilă pronunția franceză, o 
formă ca brachicefal (astăzi rostim şi scriem brahicfal ). În alte cazuri, 
tot în funcţie de pronunție, grupul ch a fost interpretat fie k, fie c: cha- 
miti — hamiti , Chaldeea — Caldeea, Chanaan — Canaan. O altă problemă 
de transcriere se ridică în legătură cu pluralul unor nume de popoare, 
care apar (îndeosebi în Dacia veche) cu o dublă grafic: agatirsi şi agatirși, 

geti şi geți, heneti şi heneţi, sarmati şi sarmați,sciti şi seiți ete. Prima formă 
putea corespunde şi unei pronunţii, dar alternanța face faptul acesta 
îndoielnic. Pe de altă parte, în texte mai vechi decit cel al lui Ghica 
forma a doua apare exclusiv sau e preponderentă. Așa, de exemplu, 
încă din 1847, pentru a scrie cu ș sau cu ¢ numele aceloraşi popoare, 
tipografia Magazinului istorie pentru Dacia utiliza anume, în textul 
chirilic, semnul latin. Ne-am consideral deci îndreptăţiţi să transcriem 
peste tot cuș şi ţ. În stirşit, în transcrierea articolelor dinainte de 1848, 
culese în chirilice, numele proprii străine sau neologismele redate acolo 
fonetic au fost păstrate în aceeaşi formă numai cînd era vorba de o 
pronunție specială: Ipocrat, cuaker ete. Forme ca Blanki, Furie, La- 
poazie, Penzans au fost transpuse prin Blanqui, Fourier, Lavoisier, 
Penzance. În treacăt [ie spus, datorită grafiei — și nu numai în 
textele chirilice — identificarea numelor proprii a fost uneori anc- 
voioasă, iar alteori imposibilă. 

Scriind printre cei dintii în românește despre teme şi teorii ştiin- 
ţifice inedite la noi, Ion Ghica a avut de luptat nu numai cu lexicul, 
ci şi cu construcţia frazei. Exprimarea lui „ştiinţifică“, mult mai mult 
decît cea literară, e adesea defectuoasă sub aspect sintactic, ceea ce 
se vădeşte şi în segmentarea arbitrară şi abuzivă a frazei prin punct 
şi virgulă. Corectarea punctuaţiei ar fi egalat cîteodată aproape cu 
o stilizare. De aceea am intervenit numai cînd a fost strict necesar (și 
posibil). 


ION ROMAN 


PĂMÎNTUL ŞI OMUL 


Tinerimii studioase 


Nu m-am suit cu prezumţiunea pînă a-mi închipui că 
vă pot da o lectură de filozofie a naturei, dar am cutezat a 
crede că slaba mea pană ar putea să rădice un mic colț al 
vălului care desparte pe profani de lumea ştiinţifică; am 
cutezat să cred că tinerimea studioasă, citind acest mie 
compendiu, va putea zări mărimea creaţiunii şi va înţelege 
mulţumirile şi desfătările spiritului omului celui care 
intră cu investigările sale în regiunile înalte ale științei, 
ca astfel să se excite în cei aleși dorința și hotărirea de a 
petrece o viaţă plăcută și glorioasă în studiile cari duc la 
descoperirea adevărului, singura cale pe care o naţiune 
tinără poate intra în familia popoarelor civilizate şi a urma 
pe calea progresului. 

Importanţa Pămîntului în univers | 


„Omul a stat mult timp în uimire dinaintea minunilor 
creaţiunii, admirind cînd cerul azuriu cu luminosul Soare, 
cînd Luna cea bălaie şi stelele învăpăiate, cînd cîmpia 
verde însmaltată cu. flori. colorate, cari mai de cari mai 
frumoase, mai mindre și mai graţioase, contemplind falnicii 
copaci încăreaţi cu roade gustoase, privind cu respect 
urieșii munți şi ascultînd în extaz cîntările armonioase ale 
pasărilor cerului, murmurul apelor. și şoaptele frunzelor. 
A trebuit mult și lung să se întrebe: cum natura întreagă 
se deşteaptă și se înveseleşte la arătarea Soarelui? Cum 
cuprinsă de melancolie și ostenită adoarme la întunericul 
nopţii? A trebuit să se întrebe mii și mii de ani cum şi de 
unde aceste minunate prefaceri? Cum răsare şi cum apune 
Soarele, acest rege al luminei care-l încălzeşte, îl încîntă 
şi-i înveselește sufletul în toate dimineţile și-i întristează 
gîndirea în toate serile? Întrebiîndu-se dacă strălucitorul 
glob se cufundă noaptea în vreo peşteră adincă, neaccesi- 
bilă pașilor săi, sau daca se ascunde din. dcsul vreunui 
munte înalt şi nevăzut. . : 

În faţa minunilor naturei, el, fiinţa inteligintă, dotată cu 
o dorință nestinsă de a cunoaşte și de a înţelege, şi-a închi- 
puit şi şi-a creat tot felul de teorii și de sisteme, pentru 
a-şi putea explica ceea ce vedea şi a-şi satisface curiozitatea 
sa instinctivă. Sistemul şi teoriile, cînd nu sunt întemeiate 
pe cunoştinţe bine studiate, devin un izvor de eresuri, cari 
trec de la o generațiune la alta, ca o credinţă care se înfige 

atit de adînc în spiritul mulţimii, încît, adevărul se opreşte 
în cale şi anevoie ajunge a străbate intunerecul cu facla 
sa şi a goni minciuna. 

Eresurile și prejudeţele sunt inimicii cei mari ai pro- 
gresului şi ai civilizaţiunii. Menirea științei este a se lupta 
necontenit în contra lor şi a le dobori unul cîte unul. Con- 
chistele ştiinţei constituie progresul. 

Deși, din punctul de vedere al frumuseţii şi al splen- 
doarei, Soarele a trebuit să ocupe, fără îndoială, cel dintii 
loc în spiritul omului, în privința mărimii însă n-a putut 
fi pus în cumpănă cu întinderea Pămintului, nici chiar cu 
cel mai mic munte, sau măcar cu un stejar stufos. 

Sunt d-abia două mii de ani de cînd Anaxagora a îndrăz- 
nit să zică că izvorul luminei era o piatră'cam cit Pelopo- 
nesul de mare. 

La cei vechi, Pămîntul era uriașul naturei; el era totul, 
el era centrul universului; cerul nu era decit o boltă rezemată 
pe mărginile lui și corpurile luminoase ale firmamentului 
erau ca niște candele împrăștiate pe pinza nopţii, ca să-l 
lumineze şi să-l împodobească. 

Putea el omul, în starea de ignoranță primitivă, să-şi 
închipuiască că Pămintul are altă formă decit aceea a une: 
cîmpii întinse ca o masă, acoperită cu ape, cu munţi şi cu 
păduri, pină la marginele lui cele mai depărtate?! 


Forma şi dimensiunile Pămîntului 

Cei dintii cari au înţeles că Pămintul nu era o suprafață 
plană pare să fi fost indienii; dar cum şi cînd să fie ajuns 
ei la această cunoștință nimeni n-o poate spune; se ştie 
numai că pe la anul 600 a.C. Pitagora, la întoarcerea sa 
din Indii, a început să vorbească în şcoala sa despre armonia 
ce există între corpurile cereşti și a explica cum Pămiîntul 
se învîrteşte cu celealalte planete dimpreună împrejurul 
Soarelui, pe care îl numea Hestia (vatră)!. P-atunci ideile 
şi cunoştinţele se propagau anevoie ; nu treceau lesne dintr-o 
țară într-alta. Trecuseră 150 de ani de la Pitagora și în 
Atena cea doctă nici Platon, nici Aristot nu se vede să fie 
avut idei precise despre forma, despre mişcarea sau despre 
situațiunea Pămîntului în spaţiu, deşi în patria lui Pita- 

gora, pe la anul 280 a. C. Aristarh, un alt fiu al insulei 
Samos, vorbea auditoriului său de sistemul Feliocentrie. 
Acest filozof a mers şi mai departe cu investigațiunile sale; 
a căutat să cunoască chiar depărtarea Soarelui de Pămînt 
și să explice cum se combină mişcarea globului nostru 
împrejurul axului său eu mișcarea împrejurul Soarelui?. 

„Observaţiunile şi descoperirile acestui invăţat, zice 
Laplace, sunt foarte prețioase, fiindcă ne dovedesc că avea 
idei exacte despre imensitatea universului şi că înțelesese 
că Pămîntul era numai o infimă parte a totului ce vedem !“ 

Numai 320 de ani după Pitagora ideile despre mișcarea 
Pămîntului au început să pătrunză în Grecia continentală; 
de-abia atunci Eraclid și Eutant vorbesc atenienilor despre 
mișcarea Pămîntului împrejurul Soarelui?; și în timpul 
lui Ptolomeu Evergetul, conservatorul bibliotecei din 
Alexandria, Eratostene, observind în timp de eclipse de 
lună că umbra Pămîntului proiectată pe satelitul său era 
rotundă, s-a convins că forma Pămîntului trebuie să fie 
rotundă. Acest observator a mers cu gindul său şi mai de- 
parte ; a voit să-i cunoască mărimea şi a căutat să cunoască 
dimensiunile circumferinței lui, măsurînd lungimea unui 
grad între Siena și Alexandria. Asemenea încercări s-au mai 
făcut şi de Posidonie Rodianu între Alexandria și insula 
Rodos; dar măsurătorile cari au putut da o idee mai apro- 
ximativă despre adevărata lui mărime au fost cele făcute 
mai în urmă în secolul al X-lea d. C., în timpul califului 
al-Mamun, suveran adevărat amic al ştiinţei, care fără a 
ţinea seamă de prejudeţele şi de fanatismul clerului maho- 
metan, considera pe toți învățații, fără distincțiune de 
naţionalitate şi de religie, ca pe nişte aleşi ai lui Dumnezeu, 
ca pe cei mai buni şi mai folositori servitori ai Creatorului. 
Acest, mare calif a ordonat de s-a măsurat circumferința 
Pămîntului în două locuri, o dată pe malul Mării Rogie 
şi altă dată la Kufa în Mesopotamia. Cea dintii măsură- 
toare a dat 11.000 de kilometri şi cealaltă 13.000 kilometri 
pentru lungimea razei Pămîntului, cifre cari nu sunt mult 
departe de adevăr. 

În timpii mai recenți s-au încercat mai multe măsură- 
tori, precum a fost aceea a lui Fernel, care a măsurat lan- 
gimea meridianului cu roata trăsurii, mergînd de la Paris 
tot spre nord, depărtare de un grad, și a găsit-o de 39.000 

de kilometre; măsurătorile lui Snell in Holanda, a lui 
Norwood în Anglia și a lui Picard, a calculat-o prin trian- 
gulaţiune, servindu-se de zenitul stelei è din constelaţiunea 
Casiopei şi legind lanţ de triunghiuri pînă la Surdon lingă 
Amiens. Dar măsurători adevărat serioase, pe cari se poate 
pune temei, sunt acele făcute de Delambre şi Mechain în 
anul 1792 între Dunkerque şi Barcelona, cu ocaziunea fixării 
sistemului metric, şi cea continuată mai în urmă de Biot 
şi Arago, la Mincora în insula Formentera, pe o distanţă 
totală de 12 grade și jumătateř. 
Dimensiunile astăzi adoptate de toţi învățații sunt: 


12.732 kilometri şi 384 metri pentru diametrul cel mare al 
Pămîntului, 


12.690 3 „ 6412 „ pentru lungimea diametrului 
celui mic. 

41 n » 77 „ diferința sau turtirea Pămin- 
tuluis..... 


Sub impulsiunea califului al-Mamun s-au rezolvat mai 
multe alte probleme astronomice; s-au catalogat şi s-au 
clasat stelele vizibile și s-au dat numiri celor de mărimea. 
întiia; tot atunci s-a fixat şi durata anului solar într-un 
mod mai precis. Tot sub auspiciile lui s-au observat feno- 
menele refractiunii luminei, descoperire prin care s-a putut 
explica cum Soarele se arată vederilor noastre înainte de 
a apare la orizon și cum îl vedem încă cîteva minute şi după 
ce a apus după orizon. Tot atunci s-a descoperit, că atmosfera 
noastră nu este fără margini și că nu poate trece peste o 
înălțime de 85 de kilometri în sus”. 

Al-Mamun a înfiinţat, la Bagdat cel dinţii observatoriu 
de astronomie, în care arabul lbn lunis a făcut; cercetări 
cereşti de cea mai mare însemnătates. Despre aceste cerce- 
tări Laplace spune că s-a servit foarte mult cu dinsele in 
lucrările sale asupra sistemului universului. 

Pe cînd arabii în Asia şi în Spania se ocupau cu investi- 
gațiuni asupra formei şi dimensiunilor Pămîntului, Je 
discutau liber prin scris şi prin grai, în Europa creştină 
nimeni nu îndrăznea nu numai să le enunţe, dar nici măcar 
să cugete la asemenea cestiuni. Pină pe la finele secolului 
[al] XV [-lea], oricine ar fi îndrăznit să zică un cuvint 
despre forma Pămintului era pedepsit cu ardere de viu, 

sau cel puţin cu închisoare. Creștinii, vrind-nevrind, tre- 
buiau să mărturisească că Pămîntul este întins ca o piele 
pe suprafața apelor, neclintit în centrul universului, că 
cerul era rezemat pe marginile lui și că Soarele, cu toate 
stelele dimpreună, porneşte dimineaţa de la răsărit, ca să 
ajungă seara la apus, ca să înceapă a doua zi din nou aceeaşi 
călătorie din zi de dimineaţă. 

Ignoranţa poporului a fost totdauna un mijloc de domi- 
naţiune ; credințele eronate au fost exploatate cu dibăcie 
de castele domnitoare pentru conservarea puterii celor puţini 
asupra mulțimilor. Ereziile se împlîntă atît de adînc în 
spirite, încit găsesc între apăsaţi şi exploataţi chiar pe cei 
mai călduroși apărători ai eroarei şi ai minciunei şi toto- 
dată și pe cei mai declaraţi inimici ai adevărului, cînd el 
vine de se arată. 

Stîrpirea şi dezrădăcinarea prejudeţelor core un timp 
îndelungat; credinţele și obiceiurile învechite devin niște 
rezistențe pe cari politicul şi filozoful trebuie să le ţie în 
seamă, cînd voiește a reforma și a lumina; vulgul se obiş- 
nuiește cu răul învechit și ţine uneori atit de tare la dînsul, 
încît se poate zice că este mai anevoie a dezvăţa decit a 
învăţa. Minciuna străbate lesne, pe cînd adevărul se stre- 
coară anevoie și încet printre negura ignoranței şi a credin- 
ţelor false. 

Ştiinţa, în accepțiunea cea mai largă a cuvîntului, este 
cunoștința legilor naturei fizice şi morale, a lucrurilor şi 
fiinţelor universului. Cunoștinţele matematice, fizice, chi- 
mice, istoria naturală, filozofia propriu-zisă şi ştiinţele 
morale şi politice nu sunt decît materialul adunat pentru 
edificarea științei universale, care se va rădica atunci cînd 
elementele adunate vor putea fi îndestul de numeroase și 
cînd va veni acel geniu care va ști să le adune şi să le coor- 
doneze într-un tot armonios; cînd va veni, cum zicea Socrate, 
acela care va explica natura morală şi fizică prin rațiune. 
Pină atunci fiecare știință își va păstra locul și importanţa 
sa proprie în ierarhia cunoștințelor omeneşti, după rolul ce 
joacă fiecare ram în filozofia naturei. 

Cind oamenii nu permit adevărului să s-arate şi să se 
propage, Vin împrejurările de îi silesc. Pe la finele seco- 
lului [al] XV[-lea], pe cînd limba și condeiul erau încă- 
tușate și nimeni nu cuteza nici să şoptească măcar despre 

forma şi mișcarea Pămintului, se ivește deodată o necesi- 
tate socială, care se impune tuturor și vine de sparge lan- 
ţurile deodată, dovedind într-un mod silit, necontestabil 
şi pipăit că forma Pămîntului este sferică. Iată împreju- 
rarea care a adus în lumea europeană confirmarea acelui 
adevăr şi a devenit cauza celei mai mari revoluţiuni politice 
şi ştiinţifice ce s-a văzut vreodată în lumea socială şi politică. 


Descoperirea Americei 


De mulţi ani și mai ales din timpii cruciaților, comerțul 
european cu Orientul luase o mare dezvoltare; importanţa 
lui mergea crescînd din zi în zi. Comerţul se făcea mai tot 
prin porturile Italiei, prin Genova şi prin Veneţia mai cu 
deosebire; dintr-aceste două porturi porneau mai toate 
corăbiile către răsărit, încărcate cu mărfurile şi cu produc- 
tele Europei, unele apucind pe Adriatica spre schelele 
Egiptului şi ale Siriei, altele pe Mediterana spre Marea 
Neagră și Marea Caspică, de unde apoi se întorceau aducînd 
productele cele bogate ale Asiei. Casele de comerţ ale vene- 
ţianilor ş-ale genovezilor aveau cantoare pe toată coasta 
Asiei, în toate insulele Archipelului şi pe toate rîurile în 
cari corăbiile lor puteau să pătrunză. Galaţi și Giurgiu pe 
Dunăre, Malta, Rod, Chio, Smirna, Galata, Trebizonda, 
Anchial, în Archipel şi pe Marea Neagră, erau cantoare 
importante ale genovezilor. În porturile și în insulele Orien- 


tului se făceau schimburile mărfurilor aduse de caravanele 


din interiorul Asiei, din Indii, din Persia, din Asia Mică 
etc., ete. 

Acele două orașe ale Italiei, Genova şi Veneția, ajunseră 
la cel mai mare grad de prosperitate, de bogăție şi de putere, 
cînd dodată pornirile tătarilor vin și împiedică, prin inva- 
ziunile lor, mersul regulat al caravanelor; drumul nu mai 
e sigur şi mărfurile devin prada prădăciunii şi a jafului 
barbarilor, încît comerțul Europei cu Orientul lîncezește și 
încetează. Cu scăderea comerțului, scade prosperitatea și 
puterea republicelor italiene și strălucirea lor se întunecă 
din zi în zi mai mult; corăbiile putrezesc în porturi, negăsind 
şi neavînd nici ce duce, nici ce aduce. 

-4 


Atunci navigatorii italieni, aducindu-şi aminte de cele 

ce auzise despre scrierile învăţaţilor arabi asupra formei 
Pămîntului, se pun a le studia; caută să afle căi pe cari ar 
putea să ajungă în India şi în Persia, fără a expune mărfu- 
rile periculelor drumurilor prin pustiile Asiei. Dintre toţi 
navigatorii, cel mai îndrăzneţ, Cristot Columb şi amicul 
său Toscanelli, studiind scrierile lui Ibn-Sina, cunoscut 
europenilor sub numele de Avicennes, gi ale lui Ibn-Roşăd 
numit Averroes care, pe la anul 980 d.C. şi 1198 d.C., scrisese 
despre forma rotundă a Pămîntului, şi convingîndu-se din 
citirile acelor cărţi de justeţa observaţiunilor pe cari acești 
învăţaţi întemeiau teoriile lor, s-au hotărît să pornească 
pe ocean mergînd tot spre apus, convinşi că, navigind tot 
astfel înainte, trebuia să ajungă pe coasta orientală a 
Indiilor. 
. Propunerile lui Columb, respinse mult timp de oraşul 
său natal, dobîndesc în fine, prin protecțiunea Mercedesii 
de Castilia, sprijinul guvernului spaniol, şi îmbarcîndu-se 
în ziua de 3 august 1492 în portul Palas al Andaluziei şi 
navigînd cum proiectase, spre apus, ajunge, după 69 de zile, 
în insula San Salvador; într-o a doua călătorie, în anul 
următor 1493, nimereşte în insula Cuba şi la San Domingo, 
descoperind astfel Antilele. Într-o a treia călătorie, la anul 
1498, parcurge toată coasta orientală a Americei, de la 
gurile Orinocului pînă la Caracas, astfel că la anul 1502 
descoperise America, fără să știe. Cînd au debarcat la Darien, 
ei credeau că se află pe coasta orientală a Asiei. Nu-şi închi- 
puise că între Europa şi Asia mai era în ocean un continent, 
şi încă cel mai mare din toate. Ei au murit fără să aibă o 
idee despre descoperirea ce făcuse. 

Columb și amicul său Toscanelli, deşi nu aflase drumul 
către Indii, dar făcuse o descoperire mult mai mare”. 

Tot p-atunci, un alt navigator, portughezul Vasco de 
Gama, căutind și el drumul tot spre coasta orientală a 
Indiilor, a izbutit a trece pe lingă Capul Tempestelor (Capul 
de Bună Speranţă) și debarcă la Calcutta în ziua de 19 mai 
1498, după o călătorie de 10 luni și 10 zile!0. 

După dinsul Magellan, navigînd către Moluşte, află la 
sudul Americei, între Patagonia şi Țara de Foc, strimtoarea 
căreia i-a dat numele său; și în urma acestuia, navigatorul 
Balboa descoperi bogatul Perut. 

Aceste descoperiri însemnate și aproape sincronice, 
putem zice, au făcut o mare revoluțiune în lumea politică, 
socială şi economică, schimbiînd toate drumurile spre Orient 
şi creind Europei relațiuni de schimb cu totul nouă, necu- 
noscute şi nebănuite pînă atunci. Astfel relaţiunile comer- 
ciale, trecînd din Adriatica în Atlantica şi pe coasta Africei, 
prosperitatea comercială impreună cu bogăţia şi cu puterea 
politică au trecut de la Veneţia și Genova la Spania. Aurul 
Potozului, Guonaxuatului şi Xanatecazului a înecat Pe- 
ninsula Iberică şi a îngenuncheat-o sub povara acestui 
metal atît de riîvnit și de căutat, dovedind mai în urmă în 
mod necontestabil că nu abundanţa aurului face bogăţia și 
prosperitatea unui stat, ci inteligenţa și munca locuitorilor. 

Călătoriile acestor navigatori n-au mai lăsat în spiritul 
nimănui cea mai mică îndoială despre forma sferică a Pămin- 
tului. Nici politica, nici biserica n-o mai putea tăgădui. 
Se nășteau însă o mulțime de întrebări: Cum antipozii 
Europei se ţineau pe picioare pe suprafața Pămîntului, 
fără a cădea cu capul în văzduh? Cum apele din riuri şi 
din oceane nu se varsă asupra cerului? Şi o mulţime de alte 
obiecțiuni, efectul ignoranței şi al eresurilor cari domneau 
p-atunci. : 

Galileu, Huygens, Hooke şi alţi învăţaţi cari se ocupau 
cu studiul căderii corpurilor se întreceau în descoperiri 
mari și dotau ştiinţa cu cunoştinţele puterilor centripede şi 
centrifuge și a puterii atracţiunii ce exersează corpurile! 
unele asupra altora!?, descoperiri pe care genialul Newton, 
supuindu-le calculelor matematice, reuşeşte a afla legea 
cea mare a gravitaţiunii exprimată prin raporturile: 

A:a: :M:mşi 
A:a: :d?: D? 


Adecă că atracțiunile A și a sunt între dîinsele în raport 
direct vu masele (grămezile) corpurilor M şi m şi în raport 
invers cu patratul depărtărilor dintre dînsele D și d. 

Acest om extraordinar a dovedit și a calculat într-un 
mod exact, prin considerațiuni pur mecanice, turtirea 
Pămîntului, dovedind că de la dinsa depinde procesiunea 
echinocțială. 

Acea epocă a fost fecundă în descoperiri mari. Kepler, 
după o serie de observațiuni conștiincioase și îndelungate, 

a descoperit cele trei mari legi ale velocităţii planetelor 
cari sunt şi astăzi baza fundamentală a ştiinţei astrono- 
mice și cari se rezumă astfel: 

1. Planetele se mişcă parcurgind elipse în cari Soarele 
ocupă unul din focari. 


2. Mişcarea fiecărei planete este cu atit mai repede cu cil 
este mai aproape de Soare şi astfel ca raza vectrice descrie 
necontenit suprafeţe egale în timpi egali. 


3. Patratele timpilor revoluţiunilor sunt între dînsele ca 
cubi azelor celor mari ale orbitelor în cari se mişcă”. 


Astăzi ştiinţa astronomică a ajuns la un grad atit de 
înaintat, încît Laplace zicea că astronomul, fără a ieși din 
observatorul său, poate să determine şi să calculeze forma, 
mărimea şi turtirea Pămîntului, depărtarea lui de la Soare 
şi de la Lună şi de la fiecare planetă; poate să calculeze 
masa, greutatea şi dimensiunile tuturor corpurilor siste- 
mului planetar. Şi ştim că pentru dobindirea acestor cunoş- 
tinţe a trebuit odinioară o mulţime de măsurători și de călă- 
torii costisitoare. Instrumentele colosale ale lui Herschel 
au devenit un mijloc puternic de investigaţiune asupra 
cerului!i; și astăzi observaţiunile se fac cu o exactitate şi 
o preciziune atit de mare, încît în orice minut, în orice 
moment, putem şti în ce punct ul spaţiului se află Pămiîntul, 
Soarele şi orice planete. Se știe într-un mod matematic că 
de azi peste 12.000 de ani, adecă la anul 13.884, steaua 
noastră polară, care astăzi este acea din coada Ursului mic 
(Caru mic), are să fie steaua numită Vega din constelațiunea 
Lirei. 

Alăturata tabelă cuprinde cifrele cari reprezintă: 

Depărtarea în kilometri a deosebitelor planete de soare; 

Diametrul lor exprimat în unităţi de lungime a diame- 
trului Pămîntului; 

Volumul planetelor, luînd de unitate volumul Pămiîn- 
tului; 

Densitatea lor, densitatea Pămîntului fiind luată de 
unime; 

Timpul rotaţiunii lor împrejurul axului; 

Timpul revoluţiunilor siderale a fiecăreia; 

Numărul kilometrilor ce aleargă fiecare într-un minut ; şi 

Semnele prin care astronomii au convenit a le desemna. 

Măsurătoarea timpuiui şi calendarul 


Pe câtă vreme lipseau cunoștințele despre forma și dimen- 
siunile Pămîntului și despre durata rotațiunii sale împreju- 
rul Soarelui, era anevoie și chiar imposibil d-a avea o idee 
precisă despre curgerea timpului, un element a cărui întin- 
dere, în trecut şi în viitor, este fără margini; este mai mare 
decit orice mărime, căci nu are nici început, nici sfîrşit, 
nencetat, fără ca nici o putere să-l poată opri în mersul 
său fatal. El, doși nu se poate măsura în toată întinderea 
sa, se poate însă apreţia durata sa de la un eveniment la 
altul, comparînd-o cu o durată constantă dintre două eveni- 
mente succesive, cari s-ar repeta într-un mod regulat şi 
periodic; acea durată, luată drept unitate a timpului, 
precum ar fi de exemplu apariţiunea periodică a unei stele 
la acelaşi punct al orizonului. 

Unul din fenomenele naturei, care a trebuit să impre- 
sioneze pe un om mai mult decit oricare altul, a fost fără 
îndoială durata luminii zilei, intervalul între două răsăriri 
de soare succesive: ea a trebuit să fie de la început terminul 
de comparaţiune al duratelor timpului. Această unitate de 
măsură ar fi negreşit cea mai bună şi cea mai naturală, 
dacă durata de la un răsărit de soare pînă la cel următor 
ar fi aceeaşi în tot cursul anului și în toate punctele globului; 
dar ştim că aceasta nu este, și că ea variază, de la ecuator 
pină la poli, de la 24 de ore pină la 4.368 de ore, de la o 
zi pină la 6 luni; și că nu este aceeași nici chiar în aceeași 
localitate, căci variază dintr-o zi pînă într-alta, după epocele 
anului. Afară numai de localităţile cari se află situate pe 
ecuator, în toate celealalte puncte ale globului, ziua este 
mai lungă vara decît iarna. A trebuit să se facă şi pentru 
durata timpului ceea ce s-a lăcut pentru celealalte mărimi, 
pentru lungimi, pentru volume, pentru greutăți etc., etc., 
adecă fracțiuni și multipli; precum din mai mulţi metri 
s-a format decarmetri, hectometri, kilometri ete., din mai 
multe grame, kilograme, cîntare etc. ; pentru timp s-a format 
săptămîni, luni, ani, secoli, ori minute. Aci s-au ivit însă 
mari dificultăţi, fiindcă, luindu- -se drept durata unei luni 
periodicitatea 'luminei Junare, această durată nu se potri- 
veşte în mod comensurabil nici cu zilele, nici cu periodi- 
cităţile poziţiunilor Pămîntului către Soare. 

Din cauza acestor nepotriviri, măsurătoarea timpului 
sau formarea unui calendar rațional a rămas multe secole 
o cestiune nerezolvată, căci ea depindea de o mulţime de 
cunoștințe cari lipseau, precum de exemplu forma și dimen- 
siunile Pămintului, rotaţiunea sa împrejurul Soarelui etc., 
era o cestiune strîns legată de o mulțime de probleme de 
geometrie, de fizică și de astronomie, despre cari acum 
cîteva secule oamenii nu aveau încă idei lămurite. A tre- 
buit timp îndelungat, observaţiuni, studii adinci și desco- 
periri măreţe, pînă ca omul să ajungă la cunoștința exactă 
a duratei timpului; de aceea vedem deosebiri între calen- 
darele deosebitelor epoce ş-ale deosebitelor neamuri. Altul 
era calendarul egiptenilor, al israeliților, şi altul al gre- 
cilor; altul al romanilor din timpul Republicei, şi altul 
al romanilor din timpul lui Iuliu Cezar; chiar și astăzi 
încă, altul este calendarul creștinilor de ritul oriental gi 
altul al creştinilor apuseni şi protestanți. 

Egiptenii și persanii, cari considerau anul numai de 
365 de zile, pierdeau la fiecare patru ani o zi, și numai după 
o perioadă de 1.460 de ani, perioada pe care o numeau 
sothiacă sau anul cel mare canicular, ajungea a se potrivi 
cu anul civil şi cu cel solar. Ei împărțeau anul în 12 luni, 
de cîte 30 zile de fiecare, lăsind la finele fiecărui an 5 zile 
complimentare. 

Grecii, deşi aveau anul numai de 360 de zile, îl împărţise 
în 12 luni de cîte 30 de zile, așa cá la fiecare al treilea an, 
perioadă numită trietirida (perioada trienala), intercalau 
o a treisprezecea lună de 30 de zile, și acel an devenea de 
390 de zile, încît s-au aflat într-o mare încurcătură. Cînd, 
pe la anul 600 a.C., au înţeles că lumina Lunei era numai 
de 29 de zile şi jumătate, atunci au îndoit perioada de trei 
ani, făcînd la fiecare șase ani două luni: una de 30 şi cea- 
altă de 29 de zile, ca să poată începe anul cu lumina nouă 
(neominia) ; dar fiindcă 12 luni lunare dau numai 354 de 
zile, s-au hotărit să adaoge 11 zile şi jumătate la fiecare 
octoetiridă (perioadă de opt ani), şi intercalau astfel trei 
luni de cite 30 de zile, pe cari le adăogau la anii al 3-lea, 
a 5-lea, sau al 8-lea, după trebuință. Credeau că astfel 
îndeplinesc oraculul de la Delfi, care, la consultarea ce-i 
ceruse, le răspunsese zicindu-le să potrivească anul cu soarele 
şi lunile cu lumina Lunei. Dar şi astfel tot rămînea lumina 

Lunii înapoi cu o zi şi jumătate, la fiecare octoetiridă; 
atunci au adăogat 3 zile complimentare la fiecare două 
ocioetiride, din șasesprezece în șasesprezece ani, zile pe cari 
Je-au numit epagomena (care urmează). Dar atunci alt 
neajuns, că nu se mai potrivea anul cu mersul Soarelui; 
s-au hotărit dar să alerge la astronomul Meto, care, ca să 
concilieze mersul Soarelui cu al Lunei, a imaginat ciclul 
de 19 ani. Perioada de 19 ani se compune de 235 de lune- 
soane din care 228 pentru 12 luni pe an, şi celealalte 7 pentru 
excedentul de 11 zile al anului solar asupra celui lunar. 
Acele 7 luni erau 6 de cîte 30 de zile şi una de 29 de zile ; pe 
aceste din urmă le numeau embolistice şi la fiecare perioadă 
de 4 cicli Meton mai adăoga o zi. Calendarul acesta atit 
de complicat grecii l-au numit „Numărul de aur“:5, 

Ebreii şi arabii, calculînd anul după lumina Lunei, 
rămîneau pe tot anul îndărăt de anul solar cu 10, 11 sau 12 
zile. Mahometanii au adoptat şi ei acest calendar, dar încep 
a număra de la egirăit. Ei se află astăzi în anul 1301 al 
egirei şi estimp, în anul 1884, lunile lor corespund cu calen- 
darele creștine precum urmează: 


Calendarul mahomedan gregorian iulian 
1884 


anul 1304 
-iu Rebiul așir........ 30 ianuarie.... 18 ianuarie 
1-iu Djuma el-evel .... 28 fevruarie.... 16 fevruarie 
l-iu Djuma el-aşir...... 29 martie .... 17 martie 
1-iu Regeb............ 27 aprilie.... 15 aprilie 
1-iu Şaban............ 27 mai...... 15 mai 
16-a Mee dil Kaaba.... f4 iunie...... 341 mai 
-iu Ramadan.......... 25 iunie....., (13 iunie 
l-iu Suvat Bairam .... 25 iulie...,.. 13 iulie 
1-iu Djil cadeh ........ 23 august .... 11 august 
1-iu Djil hedgeh ...... 21 septemvrie 9 septemvrie 
anul 1302 
1-iu Moharem..,....... 20 octomvrie.. 8 octomvrie 
16-a Mobarem jerus de Vibla 5 noiemvrie. .26 octomvrie 
1-iu Safar poa etate 20 noiemvrie.. 8 noiemvrie 
1-iu Rebius evel ...... 19 decemvrie.. 7 decemvrie 

Calendarul iulian 


Modul romanilor de u calcula timpul era cu totul rudi- 
mentar pînă la anul 44 a.C., cind Iulie Cezar s-a adresat 
la învățatul Sogygenes, însăreinîndu-l să-i formeze un 
calendar!?. Acest astronom, calculind anul solar, adecă 
timpul ce pune Soarele ca să revie la același punct al zodia- 
cului, l-a găsit de 365 de zile și o treime şi a fixat anul de 
365 de zile, adăogind cite o zi la fiecare al 4-lea an, care să 
fie de 366 de zile, numindu-l bisextil, din cauza cilrei şase 
repetată de două ori intr-acest număr. La 4 luni şi anume: 
aprilie, iunie, septemvrie şi noiemvrie le-a dat cîte 30 de 
zile; la şapte și anume: lui ianuarie, martie, mai, iulie, 
august, octomvrie şi decemvrie le-a dat cite 31 de zile, iar 
lui februarie 28 de zile în anii ordinari şi în cei bisextili 29. 
Acest calendar poartă şi astăzi numele împăratului roman: 
calendar iulian. 

Romanii împărțeau lunile în trei perioade: 

Perioada 1-a începea cu 1- -a zi a lunci și se numea perioada 
calendelor. Perioada a 2-a începea cu a 5-a zia lunei și se 
numea perioada nonelor. Perioada 3-a incepea cu a 13-a' 
zia lunei și se numea perioada idelor. 

Însă în lunile martie, mai, iulie şi octomyrie, nonele 
începeau în a 7-a zi în loc de a 5-a şi idele îna 17-a zi în 
loc de a 13-a zi. Contau zilele înainte și in urma perioadelor. 
De exemplu ziceau: două zile înainte de calendele lui Martie, 
în loc de a zice 26 februarie ; patru zile după idele lui August, 
în loc de 17 august, 

Anul calculat de Sogygenes conţinea o eroare, care 
ohservindu-se mai tirziu de clerul catolic cu  ocaziunea 
serbării invierei Domnului, a produs o mare perturbaţiune. 


Calendarul gregorian 


În consiliul de la Niceea din anul 325 d. C. se fixase că 
învierea Mîntuitorului să se serbeze dumineca după echi- 
nocţiul lui martie adică după ziua de 9/21 martie. Cînd la 
anul 1582 s-a pomenit că după calendarul iulian Paștile 
cădea în ziua de 14 martie, adică cu 10 zile mai înainte de 
prescripţiunea minimă a consiliului de la Niceea. 

Atunci papa Grigorie [al! XTIH-lea], îngrijat de această 
anomalie, s-a adresat la Luigi Lilio, astronomul cel mai 
în renume în Italia, cerindu-i să-i explice cauza acelui 
fenomen neînțeles. 

Astronomul Lilio, calculînd durata anului după Soare, 
a dovedit că Sogygenes nesocotise în calculul său o dife- 
rință de 14 minute 8 secunde și 24 de terţe, dilerinţă care 
repeţindu-se şi adăogindu-se din an în an, de la anul 44 
a. C. pînă la anul 1582, adică 1.538 de ani, dedese o lipsă de 
10 zilei8. Atunci papa Grigorie [al] XIII[-lea], ca să potri- 
vească calendarul cu anul solar cel adevărat, a holărit ca ziua 
de 5 octomvrie a acelui an, 1582, să fie considerată ca zi 
de 15 octomvrie 1582. Calculul lui Lilio îndrepta negreșit 
erorile trecute, dar trebuia să avizeze şi pentru viitor, pen- 
tru că tot mai rămînea o rămăşiţă de 10 minute şi 48 se- 
cunde pe tot anul, care şi acelea, grămădindu-se una peste 
alta din an în an, dau în 400 de ani trei zile. De aceea Lilio 
a prescris ca la finele fiecărui secol, trei secole d-a rîndul, 
să se mai adaoge cite o zi, iar la [initul secolului de al IV-lea 
să nu i se adaoge; astfel în timp de 400 de ani să fie 97 de 
ani bisextili, iar nu 100. După aceste prescripţiuni, anul 
iulian, care la 1582 era cu 10) zile mai înapoi, la finele seco- 
lalui al XVIIL- lea] adăogindu-se anului gregorian încă o zi, 
cel iulian a rămas cu 14 zile mai înapoi, și la finele secolului 
[ai] XVIII[-iea] a rămas cu 12 zile; iar la finele secolului 
[al] XIX(-lea] şi [al] XX-a va rămiînea cu 13 zile înapoi. 
Dacă am urma a calcula timpul tot după calendarul cel 
vechi san iulian, peste cîteva secoli, în România, canicula 
va fi în luna lui ianuarie, iar în luna lui iulie se va putea 
trece Dunărea pe gheaţă. 

Această deosebire între cele două calendare iulian și grego- 
rian a devenit în biserică o piatră a scandalului, deși 
nici împăratul idololatru, nici şeful bisericii catolice nu au 
cel mai mic merit în formarea acestor calendare, a căror 
adevăraţi părinţi sunt cei doi astronomi Sogygenes și Lilio. 

Lungimea cea adevărată a anului, după cum a calculat-o 
Arago, este de 365 zile, 5 ore, 48 minute, 57 secunde și 30 
terțe, care se scrie astfel: 


365d 50 48 57” 30”. 

Admiţind această cifră ca cea adevărată, chiar calenda- 
rul lui Luigi Lilio sau gregorian are să aibă şi el trebuinţă 
de îndreptare, căci, adăogîndu-se 3 zile la fiecare perioadă 
de 400 de ani, tot mai rămîn pe dinafară vreo 19 secunde, 
cari adunindu-se vor dao zi la fiecare 4.400 de ani, aceasta 
cu o eroare de vreo 18 terţe, cari şi ele vor da încă cîte o zi 
la fiecare 277.200 de ani. 

Englezii şi germanii protestanți n-au admis la inceput 
calendarul gregorian, făcînd şi ei dintr-aceasta o cestiune 
religioasă; dar în urmă, înţelegind că religia nu are nimic 
a face cu această cestiune de un ordin pur ştiinţific astrono- 
mic, germanii la 1699 și englezii la 1752 au adoptat noul calen- 
dar, dind zilei de 2 septemvrie data de 14 septemvrie. 


Astăzi calendarul cel nou sau gregorian este adoptat de 
toată lumea civilizată, afară de lumea de ritul răsăritean: 
Rusia, România, Grecia, Serbia, Bulgaria şi creştinii orto- 
doxi din Turcia. 

Neștiinţa face pe unii să crează şi acum că adoptarea 
calendarului ar fi o cestiune de ortodoxie, pe cînd nu este 
decit o cestiune de. astronomie şi de calcul. Miîntuitorul 
lumii a fost mai înainte de toţi secolii, şi întru nimienui 
se poate atinge gloria sa cerească și eternă admițind că s-a 
întrupat 12 zile mai înainte sau mai în urmă. Nu am deveni 
papistaşi calculind timpul după sistemul lui Lilio, zis al 
papei Grigorie [al] XIII[-lea], precum nu suntem adoratorii 
zeilor Olimpului calculind după calendarul lui Sogygenes, 
zis al împăratului roman Iuliu Cezar; precum nu suntem 
adoratori ai lui Joe, zicîndu-ne descendenţii legiunilor 
idololatre aduse aci de Traian. l 

Ceea ce poate fi mai plăcut lui Dumnezeu ar fi să calcu- 
lăm timpul după legile prin cari ela regulat mersul corpu- 
rilor cereşti. Cunoştinţa acelor legi este în atribuţiunile 
vamenilor de ştiinţă, a astronomilor, iar nu a împăraţilor, 
a papilor sau a mitropoliţilor. Numai astronomii ne pot 
spune într-un mod precis de cite ori s-a învirtit Pămiîntul 
împrejurul Soarelui de la anul 752 după zidirea Romei 
(anul nașterii Mîntuitorului) pînă astăzi; precum numai 
ei ne pot spune zilele, orele gi secundele eclipselor Lunei 
şi ale Soarelui peste o mie de ani, trecerea Venerei prin 
dreptul Soarelui, orele suirii și coboririi mareelor (maree, 

fluxul şi refluxul) ; numai de la ei putem aştepta să cunoaș- 
tem schimbările vînturilor şi mersul norilor. 

Mişcarea Pămîntului împrejurul Soarelui este o regulă 
trasă de mîna acelui care le-a făcut toate. A nega existenţa 
a o mulțime de sisteme cari au fiecare un centru împrejurul 
căruia se rotesc toate corpurile, întocmai cum se rotesc 
împrejurul Soarelui corpurile sistemului din care facem 
parte, şi a nega că Pămiîntul este o foarte mică parte a imen- 
sităţii universului; a proclama impiu şi a osîndi la tăcere 
pe descoperitorul adevărului şi a impune lumei a crede un 
eres şi o minciună ca aceea că Pămintul este nestrămutat 
în centrul lumii, pe cind el aleargă cu o repeziciune pe care 
nici o iuţeală omenească n-o poate egala, mai mult de un 
milion de poşte pe minut, 20.000.000 kilometri, fără ca toată 
sfinta inchizițiune să o fi putut opri sau întîrzia de o secundă 
măcar sau a o împuţina de o linie, şi a silui omenirea a 
crede ceea ce este fals, este a păcătui înaintea lui Dumnezeu 
care le-a orînduit toate cu înţelepciune, măsură şi chibzu- 
inţă. A susținea că de la nașterea Miîntuitorului și pină în 
ziua de Anul nou (sfîntu Vasile) 1884 Pămiîntul s-a învirtit 
împrejurul Soarelui numai de 1.884 de ori, fără să fi trecut 
peste acest timp încă 12 zile şi 20 ore, este o eroare de știință 
pozitivă, este un neadevăr pe care religiunea creştină, care 
este totul adevăr şi numai adevăr, o respinge; ea care con- 
damnă eresul şi minciuna. 


Calendarul Republieei Franceze de la 1792 


Francezii în timpul revoluţiunii celei mari au voit să 
schimbe calendarul lor cel gregorian, adoptind un sistem 
cu totul nou, bazat numai pe observaţiunea astronomică. 
Ei lăsa în seama observatoriului Parisului grija de a le 
spune ziua şi ora începerei anului. Ei fixase că începutul 
anului să fie momentul acela cînd Soarele sosește in echi- 
nocţiul de toamnă care la 1792 a fost ziua de 22 septemvrie 
la 9 ore, 18 minute gi 20 de secunde, după observatoriul 
Parisului, momentul cînd Soarele intră în zodia Cumpenii. 

Împărţeau anul tot în 12 luni, de cîte 30 de zile, sau în 
trei decade de cîte 10 zile fiecare; astfel fiecărui an îi pri- 
soseau 5 zile suplimentare, pe cari le numeau sanculotide, 

şi în anul în care excedentul ajungea a forma o a şasea zi 
întreagă, anul avea:6 sanculotide. Ziua era împărțită în 10 
ore, ora într-o 100 de minute, minutul în 100 de secunde, 
secunda în 100 de terţe etc. 

Astronomii, țiind seamă de poziţiunile Soarelui în spa- 
țiu, calcula după anul sideral, şi ziua după trecerea stelei la 
meridian, iar nu după trecerea Soarelui, ceea ce este mai exact, 
fiindcă steaua răsare şi apune la acelaşi punct al orizonului 
şi nu se schimbă cu răsăritul Soarelui. Diferenţa între ziua 
solară și cea siderală este de 3⁄5”. 

Rămiînea a se şti dacă duratele anilor astronomici sunt 
absolut deopotrivă între dînsele. Într-aceasta nu încape 
astăzi cel mai mic dubiu, căci ţiind seamă de mișcările 
seculare ale Lunii din timpul lui Ipare!? şi pină astăzi, 
timp de 2.000 de ani, după calculele eclipselor satelitului 
Pămintului, durata unei zile nu a variat nici de 1/100 parte 
a unei secunde. 


Vechimea Pămîntului 


În cit priveşte forma, dimensiunea și greutatea Pămiîn- 
tului în Jumea planetară, ideile sunt astăzi lămurite și pre- 
cise; iar în ceea ce priveşte etatea, virsta sau vechimea lui, 
noțiunile sunt încă problematice. Oamenii de știință, după 
mai multe cercetări şi observaţiuni, nu se pot mulţumi 
cu cifrele din Scripturi, cu cei 1.307 ani din textul samari- 
tan şi din Pentateuc şi cu 1.656 de ani din versiunea Septan- 
tei, ca limpul petrecut de la zidirea lumii pînă la potop, 
nici cu acel 2.263 de ani din textul hebraic, ca timp petrecut, 
de la creaţiune pină la Abraham. Aceste cifre par micro- 
scopice în comparaţiune cu timpii necesari pentru a se opera 
unele prefaceri geologice ce vedem căs-au tăcut asupra coa- 
jei Pămîntului; aşa încit ideile asupra etăţii Pămîntului 
s-au modificat cu totul de cîţiva ani încoace. 

Pămînturile sedimentare şi agregatele ce intilnim, cînd 
străbatem la adîncimi de mai multe sute de metri în inte- 
riorul Pămîntului, a trebuit să se fi format prin depuneri 
terinoase, line şi îndelungate. Materiile din cari se compun 
acele formațiuni sedimentare, cărora li s-a dat numele ştiin- 
ţifie de formațiuni posidoniane sau neptuniane și cari pro- 

3 — Ion Ghica, Opere, vol. II 


vin din depunerea fărămiturilor de tot felul de substanţe 
teroase, duse de apă din formațiunile anterioare, duse și 
depuse în acele locuri, lucrare ce vedem că se petrece şi 
astăzi cu riurile şi cu girlele cari prin acţiunea lor mecanică 
şi prin frecarea apei fărimiţesc pietrele, le reduc în părți 
mărunte, le iau și le aduc în curgerea lor, de le depun în 
locuri unde nivelul este mai jos, în lacuri sau în mări. 

Cind voim să apreţiem timpul ce a trebuit să curgă pînă 
a se forma unul dintr-acele straturi, a căror grosime, așter- 
nute unele peste altele, ajunge a îi de sute de metri, şi cînd 
calculăm, după ceea ce vedem astăzi, anii ce au trebuit 
să se petreacă pînă a se face acea lucrare, ajungem cu cal- 
culul la milioane şi la mii de milioane de ani. Ca să dau aci 
cîteva mici exemple, voi aduce aminte că sunt 2.000 de ani 
de cînd coasta Egiptului este cunoscută şi de atunci gi 
pînă astăzi huma depusă de Nil a făcut ca pămîntul egip- 
tean să înainteze necontenit în mare; acea distanţă insă, 
cunoscută în istorie, este o călime neînsemnată, cînd o compa- 
răm cu întinderea părţii numită Egipetul de jos, care şi 
dinsa trebuie să se fi format tot prin depunerile Nilului. 
Un alt exemplu este îmbucătura rîului Mississippi, cunos- 
cută acum de sunt aproape patru secoli; într-acest interval 
depunerile riului au înaintat în golful Mexicului la o dis- 
tanţă minimă, cînd o comparăm cu depărtarea de maimult. 
de 1.000 kilometre care există pînă la St. Louis, unde se 
vede că a fost odinioară delta acestui rîu. A trebuit o lu- 
crare a acelei ape de mii de secoli. Ce sunt depunerile anuale 
ale Dunării în Marea Neagră în comparaţiune cu spaţiul 
cuprins de la Marea Neagră pînă la Turnu-Severin şi de 
la Constanţa pină la Carpaţi, partea de jos a României, 
care toată este formată prin pământuri transportate de acest 
mare rîu?! Calculînd timpul după ceea ce vedem că se 
petrece astăzi, a trebuit Dunării milioane de ani ca să opereze 
această lucrare. Ajungem la concluziuni de timpi mult 
mai îndelungaţi, cînd considerăm umpluturile lacurilor; 
degradările şi destrucțiunea stincilor de valurile mării, 
rotunjirea bolovanilor prin frecarea apei, prin acțiunea 
atmosferei şi a acidului carbonic. 

Cînd privim stratele înclinate de felurite păminturi 
așezate ca niște pături unele peste altele, este învederat. 
că ele nu au putut fi depuse decit pe şesuri orizontale și că 

înclinările ce vedem că au astăzi nu s-au putut dobindi decît 
prin mişcări gradate sau violente ale pămîntului venite 
din mișcări interne. 

Cind observăm straturile de cărbuni în localităţile unde 
aceste formaţiuni sunt bine desemnate, precum este în 
multe părţi ale Angliei și ale Scoției, unde grosimea lor 
merge pînă la sute de metri, formaţiuni datorite unei lucrări 
line şi îndelungate a apelor cari au adus şi au depus în acele 
locuri lemnele şi arborii din cari s-au format, şi unde găsim 
arbori întregi fosilizaţi de-a-n picioarele cu rădăcină cu 
tot, ceea ce dovedește că au înverzit în timpul lor chiar 
într-acel loc. Într-un strat de cărbune de 1.414 metri s-au 
găsit 70 de arbori de un diametru de 1 m, 20 unii dasupra 
altora, dovadă că peste o pădure înecată s-a depus pămînt, 
în care a crescut altă pădure, care şi dînsa a fost înecată 
şi s-a depus alt rînd de pămînt, în care a crescut altă pădure, 
operațiune repetată de 70 de ori în aceeași localitate. 

La Sidney în America s-au găsit 59 de păduri fosile una 
peste alta. Se spăimîntă mintea omului cînd se gîndeşte la 
timpul ce a trebuit acţiunilor apei, ca să îndeplinească 
asemenea gigantică lucrare, cit a trebuit fiecărei păduri ca 
să crească, cît a trebuit apelor ca să le acopere cu pămînturi 
transportate, în care să crească alt rind de pădure, și acea 
operaţiune să se repete de 59 de ori; şi cît a trebuit apoi ca 
acel lemn să se transforme în cărbune fosil. 

Scoicile marine cari se găsesc în tărimuri, chiar pe virful 
munţilor înalți din mijlocul continentelor, alternînd cu 
alte tărîmuri, cari nu conțin decit scoici de apă dulce, dove- 
dese că acele locuri au fost acoperite cînd de lacuri de apă 
dulce, cînd de mare, şi că a trebuit sute de milioane de 
ani pentru realizarea acelor lucrări ale apelor. 

Dacă de la cercetarea tărimurilor trecem la studiul 
rămășițelor fosile a deosebitelor ființe cari au vieţuit pe 
faţa pămîntului în diferitele epoce, să observă o progresiune 
constantă și netăgăduită in urmarea şi complicarea forme- 
lor şi organelor, vegetalelor și mai vîrtos a animalelor, 
începînd de la cele mai vechi pînă la cele cari trăiesc astăzi, 
de la cele cari se află în tărimurile cele vechi pină la cele 
din formațiunile mai nouă, şi nu ne lasă cel mai mic dubiu 
că fiinţele organizate au mers necontenit complicîndu-se 
şi perfecţionîndu-se în organismul lor. 

Numărul soiurilor şi variațiunilor dispărute este imens; 
s-ar putea zice că acele cari există astăzi pe suprafața glo- 
bului sunt numai o parte minimă pe lîngă cele ce au exis- 
tat şi au dispărut. Studiul rămășițelor fosile ale acestor 
fiinţe caracterizează unele formaţiuni geologice: fiecare 
formaţiune este caracterizată prin prezința unui tip de 
vegetal sau de animal care a predomnit într-o epocă deter- 
minată, astfel că. ştiinţa geologică a adoptat denumirile 
de epoca moluscelor, epoca reptilelor, epoca mamiferelor etc., 
ca să desemneze epocele în cari unele sau altele dintr-aceste 
feluri de fiinţe au predomnit pe suprafaţa pămîntului. 

Naşte întrebarea, dacă trecerea de la un tip la altul s-a 
făcul printr-o săritură sau într-un mod progresiv? Sunt 
învăţaţi, ca Darwin mai cu seamă, cari nu admit decit 
tranziţiuni progresive cu încetul şi treptat, astfel că nu 
numai fiecare tip, dar şi chiar soiurile pare că ar pmcede 
de la unul la altul; un tip purcede de la tipul care l-a pre- 
cedat. Tranziţiunile fiinţelor în tărîmuri dovedesc că după 
ce un tip a ajuns la cel mai înalt grad de dezvoltare, încît 
să poată caracteriza epoca în care a trăit, apoi a început a 
se împuţina treptat, a pieri cu încetul și a se stinge, conto- 
pindu-se în tipul care l-a urmat, care şi acela, începînd a 
se arăta cu încetul și rar, s-a înmulţit treptat și a ajuns a 
domina în epoca următoare. 

Succesiunea ființelor este o cestiune mare a ştiinţei, o 
cestiiune asupra căreia învățații nu au putut încă arunca decit, 
o foarte slabă zare de lumină. Nu se poate tăgădui că nu 
este nici un tip despre care să se poată zice că există la 
dînsul o absenţă completă de asemănări cu tipul care l-a 
precedat, aşa încît, să se poată crede într-un mod absolut că 
el ar fi o creaţiune nouă, începutul, iar nu o metamorfoză 
gradată sau o dezvoltare lină şi progresivă a formelor şi a 
organelor vieţuitoarelor cari au precedat; astfel că necesi- 
tatea de a se admite perioade de timpi foarte îndelungați se 
impune fatalmente, fără ca o mărturisire să o poată nici 
confirma, nici nega; căci în timpii istorici nu să vede că 
omul să fi asistat la vreuna dintr-acele metamorfoze sau 
tranzițiuni produse de miriade de ori, în perioadele geolo- 
gice cari formează lanţul paleontologiei, ceea ce ne obligă 
a nu pune la îndoială existenţa unei legi a naturei la care 
este supusă producțiunea fiinţelor, o lege care n-a putut fi 

supusă la nici o schimbare în minunatele sale operaţiuni. 
Nimeni, pînă astăzi cel puţin, nu este în drept să precizeze 
într-un mod pozitiv virsta Pămîntului; geologii însă, bazin- 
du-se pe observaţiunile asupra timpului necesar ca vegeta- 
iunea să poată procura îndestulă materie carbonică cît se 
poate forma un strat de hulie (cărbune de pămînt) de gro- 
sime de un centimetru, sau că apele să depuie slraturi sedi- 
mentare de întinderea acelor ce vedem în localităţile for- 
mate, precum sunt depunerile Nilului în Egipelul de jos 
şi şosurile cari se întind de la St. Louis pină ia gura riului 
St. Laurent, și pe schimbările observate în direcţiunea axu- 
lui Pămîntului, au adoptat ca timp probabil petrecut de la 
cea din urmă perioadă glacială pînă astăzi cifra de 240.000 
de ani, şi ca o cifră foarte modestă 100.000.000 de ani ca 
etatea probabilă a Pămîntului. Aceste durate de timp sunt 
însă numai niște ipoteze, niște date probabile pe cari ştiinţa 
le va modifica, cînd va putea avea date mai pozitive”, 


Atmosfera, apa şi vînturile 


Preciziunea analizelor atmosferei care înconjoară Pă- 
mintul, observațiunile asupra acțiunii aerului și noțiunile 
aduse de călători, de navigatori şi de naturalişti despre 
direcțiunile vînturilor, a curentelor pelasgice și despre 
liniile magnetice ale Pămîntului au dat naştere meteoro- 
logiei, o ştiinţă cu totul nouă, 

Deși pare că cei vechi ar fi avut oarecare noțiuni despre 
schimbările timpului, în autori însă nu se află nici o men- 
ţiune precisă despre aceste fenomene. Casta sacerdotală 
însă practica profetiile schimbărilor și variaţiunilor atmo- 
sferice ca o artă ocultă şi de devinațiune, dăruită lor de zeii 
Olimpului. Etruscii aveau preoți agudelici, cari aduceau 
ploaia cînd voiau, sau mai bine zis cînd înțelegeau că era 
să vie de sine; aveau preoți fulguratores, cari atrăgeau sau 
depărtau fulgerul după voinţa lor. Învăţaţii moderni însă 
caută a face din observaţiunile asupra atmosferii o adeovă- 
rată ştiinţă, înlăturind tot ce avea ocult şi miraculos şi a 
răspindi cît s-ar putea mai mult cunoştinţa cauzelor cari 
aduc după dinsele schimbările de vreme şi a face o ştiinţă 

bogată în rezultate folositoare şi salutare. Deși ca știință 
meteorologia se află încă într-o stare putem zice rudimentară, 
dar în practică aduce servicii însemnate agriculturei, navi- 
gaţiunii şi higienei. Deşi numai de cîțiva ani şi numai 
în puţine localităţi s-au înființat pin-acum observatorii, 
dar ele au ajuns a procura ştiinţe mîntuitoare omenirii. 

Numărul observatoriilor meteorologice creşte pe toată 
ziua, mai ales în America, în Anglia, în Franţa, în Germa- 
nia şi în Italia, Înștiinţările ce se dau din acele observa- 
torii celor după coastele mării și din porturi au salvat © 
mulțime de corăbii şi au cruțat viaţa a mulțime de pescari, 
cari preveniţi la timp de apropierea vijeliilor şi frigului știu 
să se păzească și să se puie la adăpost pînă a nu sosi vremea 
rea. Serviciul acesta este astăzi binecuvintat de agricul- 
tori, de comercianţi, de marinari și de pescari. 

Cauza celor mai multe fenomene meteorologice se află 
în variaţiunile produse de razele Soarelui care ne luminează, 
ne încălzeşte şi produc temperaturi diferite în aer, vinturi 
şi curente magnetice și electromagnetice. 

Temperatura suprafeţei Pămîntului variază foarte mult ; 
în Senegal, căldura se suie pînă la +45" centigrade, şi la 
pol se coboară pînă la —70°. O deosebire de 115%, care se 
consideră ca căldură proprie a Pămîntului; și de ne vom 
raporta la consideraţiunile lui Fourier care estima la 60° căl- 
dura spaţiului de la radiațiunile stelelor, celealalte 105* 
sunt aduse Pămîntului numai de razele Soarelui?. Dar ce 
sunt ele acele raze, ce este căldura? lată probleme mari, 
nerezolvate ale ştiinţei fizice şi astronomice, nedomiriri la 
cari unii cred că au răspuns cînd zic: „Căldura este efectul 
mișcării !“ fiindcă „oriunde este mișcare este şi dezvoltare: 
de căldură“. Dar asemenea răspunsuri nu fac alta decit 
a ocoli dificultatea, a o muta dintr-un loc într-altul, fără 
d-a o dezlega ; într-alte cuvinte este a se învirti într-un cere 
vițios, căci naște o altă întrebare: ce este mişcarea! 

Faptul este că variațiunile temperaturei și acţiunea 
mecanică a corpurilor cereşti produc variaţiunile şi pertur- 
baţiunile ce vedem în echilibrul apelor şi ale aerului, și că de: 
aci rezultă toate fenomenele meteorologice. 

Curentele din mare 


Mişcarea şi perturbaţiunile apelor sunt de trei feluri: 


1. Talazurile mării, cari se pot sui pînă la o înălțime de 
21 de metri peste nivelul mării. 


2. Mareaua (fluxul şi refluxul) care rădică uneori nive- 
lul mării pe coaste la înălţimi foarte mari. 


3. Curentele pelasgice cari curg prin mare întocmai 
precum ar curge un riu pe o cîmpie. Adincimea acestor 
curente este la unele de 21 de metri. Ele sunt produse de miş- 
carea regulată şi periodică a mării împrejurul globului, 
după poziţiunile respective ce ocupă el în fața Lunei, a 
Soarelui şi a planetelor, de persistența unor vinturi în 
unele localităţi şi de variaţiunea greutăților specifice 
a apelor, după latitudini și după presiunile orare ale atmo- 
sferei. Astfel, de exemplu, mişcările regulate şi progresive 
a mării și a vînturilor alizee dau intre tropicuri naștere 
unui curent ecuatorial, de la răsărit spre apus, paralel cu 
acest cerc. luţeala sau repejunea acestui curent este de 
773 m, 33 pe oră. Cristot Columb îl cunoştea şi d-aceea 
zicea că: „Las aguas van con los cielos“*. 

Curentele pelasgice sunt adevărate rîuri, și cele cari 
curgînd spre nord duc ape calde de la ecuator spre pol ca cele 
cari curg spre sud şi duc ape reci de la pol spre ecuator. Cu- 
rentul cel mare atlantic, numit Golf Stream, care curge spre 
nord a fost studiat de Humphrey Gilbert. El începe de la 
Capul Bunei Speranţe, curge prin Golful Mexicului, iese 
prin strîmtoarea de Bahama, se coteşte spre nisipurile 
Tărei Nouă (Terre Neuve sau Newfoundland), spală coasta 
Irlandei, a Hebridelor şi a Norvegiei; la răsărit de Țara 
Nouă se desparte în două ramuri din cari unul apucă spre 
Azore??, 

Acest curent are o mare influenţă asupra climelor tări- 
lor pe lîngă care trece, şi fără îndoială a avut influenţă și 
asupra răspindirii seminţiilor pe faţa globului. Apa lui, mult 
mai caldă decit apa mărilor prin care curge, trecind pe 
coasta Islandiei şi a Cornwaliei şi pe lingă promontoriul 
norvegian produce prin contactul său efectul olanelor cu 


* Apele merg după cer. 

apă caldă din îlorării, încît găsim în acele locuri plante 
cari crese numai în latitudinile meridionale. 

Celalalt curent se află spre coasta Chiliului, de unde se 
îndreptează spre coasta peruviană de la s. la n., apoi baia 
de Arica, curge la n. n.-0. între tropicuri și apucă spre 
coasta de sud de Puyta. În părțile meridionale, acest curent 
se poate distinge de departe, fiindcă dasupra lui planează 
sa un fum aburul cel cald al mării, care se condensează în 
contactul apei celei reci a curentului. Asemenea fum se 
vede şi dasupra Golf Streamului în latitudinile cele reci, 
pe unde sunt nisipuri, fiind mai la o mică adincime a mării, 
pentru că acele nisipuri, fiind mai reci decit apa curentului, 
condensează aburii mai calzi de dasupra lor, întocmai cum 
lac norii cînd vin în apropiere sau în contact cu viriurile 
munţilor celor înalţi, 


Curentele aerului 


Schimbările și perturbațiunile echilibrului aerului pro- 
vin în cele mai multe cazuri: 

1. Din cauza variațiunilor presiunii atmosferice, care 
nu este pretutindeni aceeaşi, raza Pămîntului nefiind pre- 
tutindeni de aceeași lungime; între diametrul ecuatorial și 
cel meridional există o deosebire de 42.000 m ca cum ar fi 
la ecuator un munte de 21.000 metri de înalt, sau de 5 ori 
cît muntele Mont Blanc%, ceea ce dă negreșit o deosebire 
foarte simţitoare în presiunea atmosferică în diferitele puncte 
ale globului. Presiunile aerului se schimbă chiar într-unul 
şi acelaşi loc, de mai multe ori pe zi, după poziţiunea Soare- 
lui la diferitele ore ale zilei. Sunt localităţi unde aceste 
schimbări sunt atît de regulate, încît oscilaţiunile barome- 
tului pot indica foarte bine orele zilei. 

Mergiînd de la tropic spre ecuator, înălțimile mezii ale 
barometrului sunt din ce în ce mai mici, atît din cauza că 
înălțimea coloanei de aer scade, cît și din cauza curentelor 
ascendente ale aerului care, încălzit prin contactul pămîn- 
tului, devine mai rar, prin urmare mai ușor, şi caută a 
se sui în sus. 

2. De la distribuţiunea climelor, căci ele regulează curen- 
tele în sensul vertical. 

Meteorologii se ocupă a determina pe globul pămîntese 
poziţiunile geografice ale localităţilor unde căldura medie 
este aceeaşi, linii pe cari temperaturile medii ale verii şi ale 
iernei sunt aceleași: linii izolerme, linii izotere şi linii 
izochimene. În atlasul lui Humboldt, aceste linii sunt 
însemnate, ele au forme foarte bizare şi neregulate; dar 
pînă acum observaţiunile nu au fost destul de numeroase 
ca acele linii să poată fi considerate altfel decit ca apro- 
zimative. 

3. De la starea umezelei care depinde de raportul ce 
există între întinderile continentelor şi a oceanelor, de la 
depărtarea de la ecuator și de la înălțimea localităţilor 
dasupra nivelului mării. 

Diterința temperaturilor ţărilor echinocţiale şi polare 
dă naştere la două curente opuse unul altuia, unul în regiu- 
nile înalte şi celalalt pe suprafața pămîntului; aceasta, 
din cauză că punctele de lingă pol nu se mişcă cu aceeaşi 
iuţeală ca cele de lingă ecuator, de unde urmează că curentul 
care vine de la pol spre ecuator să se înconvoaie spre răsărit, 
pe cînd curentul echinocţial care merge de la ecuator spre 
pol să se încovoaie şi el, dar spre apus, formînd două 
spirale opuse una alteia, Din lupta acestor două vinturi, 
din pătrunderea lor unul printr-altul şi din unghiul sub 
care întilnește suprafaţa pămîntului se naşte o mulţime de 
variaţiuni în presiunea atmosferică, în temperaturile stra- 
telor aerului, în precipitarea aburilor apătoşi, în formațiunea 
şi figurile variate ale norilor. 

Dove, care a dresat o tabelă a rotaţiunii vînturilor în 
amîndouă emisferele, citează o mulțime de fenomene cari 
se petrec în oceanul aerian2, El crede că ar fi existind un 
fel de corelaţiune între curentele aerului şi curentele mag- 
netice şi că, compariînd între dinsele observaţiunile făcute 
în mai multe staţiuni magnetice ce s-ar așeza între Moscova 
şi Peking, s-ar putea ști dacă vînturile de la răsărit suflă 
necontenit despre pustiile Gabiei pînă în interiorul Rusiei, 
sau dacă curentul produs prin precipitarea aerului din 
regiunile calde începe în mijlocul lanţului stațiunilor 
magnetice. Numai aşa s-ar putea ști de unde pornesc vintu- 
rile. Observaţiunile lui G.Mahlmann, în timp de 20 de ani, 

au dovedit că în latitudinile de mijloc ale zonei temperate 
din amîndouă continentele domneşte vintul o. s-0*. 


La toată această cunoştinţă se mai pot adăoga obser- 
vațiunile navigatorilor din mările Industanului asupra 
vînturilor numite muson, pe cari grecii le numeau kyppolos, 
acele asupra brizelor despre mare, numite embates, şi asupra 
brizelor de uscat, sau rafale sau sagane. 


Toate perturbaţiunile, atit ale echilibrului apelor, cit 
şi ale aerului, provin dintr-o singură şi aceeaşi cauză, din 
puterea calorifică a razelor Soarelui. Direcţiunea vinturi- 
lor, presiunile atmosferice, umezeala aerului și variațiunile 
temperaturei sunt fenomene meteorologice legate unele de 
altele, despre cari barometrul, termometrul şi higrometrul 
ne put pune pe cale şi ne pot duce mai curînd sau mai tirziu 
la cunoștința legilor la cari sunt supuse. Humboldt număra 
între cauzele cari suie şi coboară temperatura unei locali- 
tăţi: 

1. În zona temperată, apropierea de o coastă occidentală. 

2. Contiguraţiunea particulară a continentelor, forma 
coastelor, zigzagurile de pe marginea mării și peninsulele 
mai mult sau mai puțin numeroase, cari se lungesc în mare. 

3. Mediteranele și golturile mai mult sau mai puţin 
scobite în continente. 

4. Orientaţiunea unui pămînt despre o mare fără gheaţă, 
dar care trece peste cercul polar. 

5. Direcţiunea s, şi o. a vinturilor domnitoare, 

6. Şirele munţilor cari pin adăpost despre vînturile cari 
vin din locuri mai reci. 

7. Depărtarea sau absenţa mlaștinelor. 

8. Lipsa de păduri. 

9. Seninul cerului și 

10. Vecinătatea unui curent pelasgic, 


Am crezut necesar a intra în aceste amănunte asupra 
meteorologiei, fiindcă această ştiinţă ocupă astăzi un loc 
însemnat în preocupaţiunile oamenilor de știință și fiindcă 
observaţiunile de această natură se pot face în orice loca- 
litate şi cu instrumente foarte modeste şi puțin costisi- 
toare și fiindcă în starea ei născindă orice observaţiune 

* 0. = ouest — vest (fr.). 


, 

poate aduce un contigent însemnat la edificarea ei, știință 
nouă, dar importantă şi folositoare omenirii. 


Temperatura Pămîntului 


Nimic nu este mai vast decit știința, fiindcă nimic nu 
este întins ca spiritul omului. 

Rolul cel mare în fenomenele fizice îl joacă căldura sau 
caloricul, şi am văzut că căldura Pămîntului îi vine o parte 
din spaţiu, de la radiaţiunile calorifice ale tuturor corpu- 
rilor universului, care după Fourier ar fi —60*; acea 
căldură i-ar proveni din temperatura medie a regiunilor 
polare, şi o altă parte îi vine de la razele Soarelui cari 
pătrund atmosfera, o luminează, o încălzesc, produc curen- 
tele magnetice şi electrice şi fac să se dezvolte germenul 
vieţii î în fiinţele organizate. Dar mai este încă şi o altă parte, 
a cărei existență nu se mai poate tăgădui: căldura care îi 
provine din interiorul său; aceasta se dovedeşte prin creş- 
terea temperaturei cu cît ne ccborim în adîncimile pămîn- 
tului. Deși pînă acum interiorul n-a putut fi cercetat decit, 
pe o foarte mică fracțiune a razei sale, nici pe 1/10.000 
parte, dar acea cercetare arată o sporire de un grad de 
căldură la fiecare adincime de 30 de metri. Constatarea 
aceasta s-a făcut în mai multe localităţi: la putul artezian 
de la Grenelles, a cărui adincime este de 547 m, la putu) 
artezian de la Tziou-li-coutzing în China, care are 975 de 
metri adîncime, şi la mina de la Kultemberg, a cărei adin- 
cime este de 1.175 de metri. Deşi nu s-a putut pătrunde 
decît pină la o foarte mică parte a coajei sale, dar dacă 
această progresiune s-ar urma pînă la centrul Pămîntului, 
procedînd prin inducţiune putem zice că acolo tempera- 
tura Pămîntului ar trebui să fie de aproape 200.000, căl- 
dură despre care nu putem avea o idee și, prin urmare, nu 
ne putem închipui în ce stare o îi materia care se află la 
centrui său; însă nu poate fi dubiu că există o căldură 
internă care se scurge în spaţiu şi care se propagă în coaja 
Pămîntului vertical de jos în sus spre suprafaţă şi lateral 
de la ecuator spre poli. 


Căldura Pămîntului se propagă dar în trei moduri: 

1. Printr-o mişcare periodică, care face să varieze tem- 
peratura straturilor Pămîntului după poziţiunea Soarelui 
şi după stagiunile anului. Această căldură nu pătrunde 
mai adinc de 30 sau 40 de metri, căci se constată că, de la 
această adincime în jos, variațiile temperaturei după sta- 
giune sunt nesimţite. 

2. Printr-o mişcare care provine tot din acţiunea Soa- 
relui, căldură care a pătruns în stratele echinocţiale ; aceea 
se mişcă înlăuntrul coajei mergind spre poli, de unde apoi 
se scurge în spaţiu. Această mişcare este foarte lentă şi 
nesimțitoare. 

3. Printr-o mişcare şi mai lentă este răcirea seculară a 
globului; o depierdere care trebuie să fi fost foarte consi- 
derabilă în timpii revoluţiunilor celor mari ale globului, 
dar care în timpii istoriei scapă aprecierilor instrumentelor 
ee posedăm. În zona noastră, acţiunea căldurei razelor 
solare nu pătrunde decil, pînă la 24, cel mult 27 de metri în 
adincimea pămîntului. La o adincime de 12 m, diferința 
temperaturii între iarnă și vară nu trece de 1/2”; şi la tropic 
Stratul de temperatură invariabilă este numai la 0,30 m; 
aşadar căldura, care există acolo, provine numai din căl- 
dura interioară, iar acţiunea din afară a Soarelui nu are 
nici o influență. 

Boussingault a încercat, a determina temperaturile 
medie ale atmosferei în deosebitele puncte, ca să le considere 
ca expresiunea climei şi a vegetațiunii localităților”, dar 
aceasta n-a dat, rezultate conchizătoare, căci nu se poate 
şti încă dacă într-un același loc temperatura iernei și a 
verei nu s-a schimbat în deosebite timpuri. Observaţiunile 
viitoare o pot dovedi. 


lurentele masgnetismului terestru 


Căldura mai produce şi un alt efect asupra Pămîntului, 
acela de a produce sau de a face să se nască în interiorul lui 
curente magnetice. Magnetismul de rotaţiune al lui Arago 
şi curentele de inducţiune ale lui Faraday dovedesc că toate 
corpurile, chiar sticla, cărbunele şi gheaţa pot deveni 
magnete, cînd trece printr-însele un curent electric şi el 
consideră Pămintul ca un corp a cărui proprietate magnetică 

era cunoscută de chinezi încă din timpul lui Codrus, cu 
1000 de ani î.C. şi înaintea întoarcerei Heraclizilor în Pelo- 
pones. Chinezii se serveau de balanţa magnetică, ca să se 
orienteze în călătoriile lor prin stepurile 'Tartariei, 

Puterea magnetică se manifestă pe suprafaţa Pămin- 
tului prin trei feluri de fenomene, din cari: 

1. Unul constituie intensitatea. 

2. Altul corespunde cu înclinaţiunea acului şi 

3. Cel d-al treilea este desemnat prin declinaţiunea 
acului. 

Pentru aceste trei ordine de observațiuni, știința se 
incearcă a descrie pe fața globului pămintese linii magne- 
tice, izodinamice, izoclinice și izogonice, căci se vede că ele 
variază dintr-un loc în altul. În partea occidentală a Anti- 
lelor, de exemplu, și la Spitzberg, declinaţia este constantă, 
nu variază niciodată. Afară deo mică partea Rusiei, Europa 
are o declinaţie occidentală variabilă, care, la finele seco- 
lului al XVI-lea, la Londra la anul 1657 şi la Paris în 
anul 1659 era nulă, acul magnetic era exact, către pol. 

Variaţiunile orare ale declinaţiunii depind de timpul 
adevărat și se regulează după poziţiunea Soarelui; scad cu 
latitudinea magnetică de la 3 pînă la 14 între orele 8 1/2 
dim, și 1 1/2 oră p.m. 

În emisferul septentrional, extremitatea boreală a acului 
magnetic merge de la e. spre o., iar în cel austral de la 
o. Spre e., ceea ce a făcut să să crează că la ecuator acţiunea 
acului ar fi nulă, 

Polurile magnetice sunt punctele suprafeţei Pëmintu- 
lai unde puterea orizontală a acului dispare. Ecuatorul 
magnetic este curba pe care înclinaţiunea acului este nulă. 
Amiralul Duperrey% a găsit că punctul acesta sau nodul 
întîlnirii acelor doi ecuatori, al celui geografic cu cel magne- 
tic, s-ar fi aflînd lingă insula St. Thomas. Humboldt, 
determinindu-l astronomicește, l-a aflat la 3.600 de metri 
dasupra nivelului mării, în punctul 7° 1 latitudine aus- 
trală şi 80°54’ latitudine occidentală, acolo unde șira Andelor 
Cordiliere se taie de ecuatorul magnetic, între Quito şi 
Lima, de unde apoi trece la o. 

După Frederic Gauss??, fiecare 1/2 parte dintr-un metru 
cub de pămînt are o putere magnetică echivalentă cu a unui 

drug de fier de un piund (aproape 500 grame sau o jumătate 
de kilogram). 


Pămiîntul în spaţiu 


Știința este una, dar ramurile ei sunt multe; de aceea 
chestiunile științifice se ţin lanţ una de alta, și dezlegarea 
uneia dă loc altor observaţiuni, altor probleme și descope- 
riri; așa de exemplu creşterea căldurei Pămintului, care, 
după cum am văzut, ne duce la concluziunea că, la adinci- 
mea de 6.000 kilometri şi 600 de mii de metri, tempera- 
tura ar fi de 200.000*/1, naşte naturalmente întrebarea: 
care să fie starea materiei Pămîntului la centrul său? Şi 
ideea că de la o adincime oarecare Pămintul trebuie să fie 
într-o stare de incandescență şi că el trebuie să fie fost la 
început un glob infocat, în stare de fuziune, şi că, prin 
radiarea căldurii în mijlocul unui spaţiu rece de —70, a tre- 
buit să prindă coajă, răcindu-se treptat din an în an, de la 
suprafață spre centru”, 

Aceste idei, coroborate de alte observaţiuni, au dat naş- 
tere unei teorii foarte ingenioase, care deşi nu poate fi su- 
pusă la o constatare tangibilă, dar are avantajul că în sta- 
rea de astăzi a științei explică într-un mod satisfăcător Loate 
fenomenele ce avem sub ochii noștri. Dintr-acest punct de 
vedere teoria lui Laplace merită o menţiune cît de succintă 
ar îi. 


TEORIA LUI LAPLACE 


Nebuloasele 


Studiile din urmă ale lui Arago și Humboldt asupra 
nebuloaselor au dat acestor corpuri, problematice în apa- 
renţă, o foarte mare importanţă cosmogonică, căci pare că 
ne arată lucrarea cea mare şi continuă ce se petrece în uni- 
vers şi ne fac să bănuim formare și disparițiuni de corpuri 
celeste, cum nasc lumi nouă şi cum dispar altele învechite: 

sateliți, planeţi şi sori, cari apar, alţii cari se sting, dispar 
sau se contopesc într-alte corpuri. 

Depărtarea de la Soare a acelor mai multe din nebu- 
loasele observate nu permite a crede că ele ar fi făcînd parte 
din sistemul nostru planetar; s-au observat unele însă, 
cari deşi se află la o depărtare foarte mare, dar se apropie 
cîteodată foarte mult de Soare, mai aproape decit chiar 
Mercur, ceea ce a făcut pe astrcncmi să crează că acele 
nebuloase ar fi corpuri rupte din sistemul nostru solar, 
destinate să devie planete. 

Existenţa lor este negreşit foarte veche, de vreme ce 
lumina ce ne vine de la dinsele a avut trebuinţă de un timp 
de cel puţin 2.000.000 de ani, ca să ajungă pînă la ochii 
noştri. 

Sir W. Herschel considera Calea rebilor, pe marginea 
cãieia au apărut cele mai multe stele nouă, ca o aglomera- 
tiune de materii răspîndite în spațiu, precum ar fi aburii 
de la surfața Pămîntului, cari adunindu-se jo: mează nori în 
atmosferă, luînd felurite forme., Lespie naiura materiei 
din care se ccmpun ele, se poate întreba dacă să fie ea din 
acecași esență cu aceea a aeroliţilor şi a bolidelor cari ne 
cad din spaţiu. La aceasta, Humboldt răspunde că cercetarea 
petelor din Soare ne poate înlesni cunoştinţa ei. Acest învă- 
tat considera Soarele ca o stare perpetuă de auroră boreală, 
ca un fel de vijelie electremiagnetică permanentă și zicea 
că lumina care ne vine de la dînsul răspîndindu-se în spa- 
tiu prin undulaţiunile sau vibraţiunile eterului este tot- 
dauna întovărășită de fencmene eleciremagretice. În pri- 
vinţa aceasta, analiza spectrală şi polarizaţiunea luminei 
au deschis științei cosmogonice un orizon cu totul nou, un 
cîmp întins de investigaţiuni asupra materiei din care sunt 
compuse corpurile celeste. 

Observaţiunile făcute asupra nebuloaselor din Andro- 
med și din Orion, mai ales, au dat loclao mulțime de consi- 
deraţiuni și de ipoteze asupra materiei cosmice, care după 
toate probabilitățile este de aceeași ccmpozițiune ca şi 
Pămîntul, dacă judecăm după ccmpunerea aerolitelor, în 
cari s-au găsit substanțe cunoscute, cea mai mare parte 
metalice, fier, nichel şi cobalt. 

Încă de la 1572, Tycho Brahe? studiase o stea luminoasă 
care apăruse lîngă zenitul Casiopei, a cării lumină, după 

ce a mers vreo optsprezece ani crescînd neîncetat pînă ce 
ajunsese a întrece prin strălucirea ei chiar pe Sirius și pe 
Jupiter, apoi a început a se întuneca încetul cu încetul, 
pînă a dispărut cu totul. De aci se năștea ideea că acea stea 
luminoasă ar fi fost o materie înfocată, care răcindu-se în 
spaţiu şi-a pierdut focul şi lumina şi s-a întunecat; dar care 
era natura acelei materii? A fost, dar necesitate a se adopta 
în ştiinţă un nume special şi s-a creat cuvintul de materie 
cosmică, Asemenea fenomene s-au observat mulțime de că- 
tre astronomii moderni, mai ales de Herschel şi de Arago: 
corpuri mici ca niște fulgi lucitori, devenind din ce în ce mai 
luminoşi şi dobîndind un punct lucitor; acestor corpuri, 
astronomii le-au dat numele de nebuloase. Ele ne dau o 
idee despre cum au luat ființă corpurile cerești, precum 
stelele căzătoare (étoiles filantes) ne-ar arăta cum se stir- 
şesc acele învechite şi cum s-ar fi contopind unele într-altele. 
S-au constatat pînă astăzi peste 6.000 de nebuloase trans- 
formate în stele luminoase. Unele din ele sunt la o depăr- 
tare aşa de mare, încît lumina, care străbate spaţiul cu o 
repejune de 409.090 de kilometri pe secundă30, d-abia ne 
vine de la dinsele în două milioane de ani, ceea ce ne-ar 
da o depărtare de o cifră de 25.000.000.000.000.000.000 de 
kilometri, depărtare incalculabilă (numărul 25 urmat de 
optsprezece nule, sau de 25 de miliarde de miliarde); iar 
altele, precum sunt cometele cari se apropie uneori de Soare, 
mai mult decit planeţii, ceea ce face să se crează că ar fi 
numai niște stropi din alte corpuri, sau chiar scîntei din 
soare, destinate a deveni odată şi ele planeți. 

Humboldt descrie nebuloasele ca nişte nori luminoși, 
ca discuri mici, izolați dar uniți între dinșii prin liricele 
luminoase ca niște vine și formind ca nişte apărători, unele 
sunt anulare. 

Ele, zice acest învăţat, își schimbă forma, ceea ce este o 
dovadă de materialitatea lor cosmică, atît în Andromed 
şi în Argo, cît şi în filamentele din Orion. El compara cerul 
cu o pădure de arbori de deosebite vîrste și credea în exis- 
tența unei materii foarte subtile fără lumină proprie; își 
întemeia această credinţă pe faptul că există o rezistență 
netăgăduită în mișcarea cometelor lui Encke, lui Biela și 
lui Faye?! și adaogă că acea materie ar fi răspîndită în spa- 

tiu sub deosebite forme — Himmelsgästen*, cum zice Hese- 
chius — a cării densitate ar varia de la aceea a antimoniu- 
lui pînă la aceea a apei de mare. 

Densitatea cometelor pare a fi mică, așa de mică şi 
subtilă, încît lumina stelelor trece printr-însa, o străbate 
fără a fi refractată, ceea ce dovedeşte că e mult mai sub- 
tilă decît aerul atmosferic; masa sau grămada unei comete 
nu ar fi mai mare decit 1/5.000 parte a masei Pămintulu 
şi de 1.000 de ori mai uşoară decit aerul atmosferic. Hum- 
boldt compară cerul cu un archipel în care grupul nostru 
solar, cu planete, cu sateliți şi cu toate corpurile sistemu- 
lui, ar forma ca o insulă într-acea mare cerească, a cării 
formă ar fi lungăreaţă, avind un ax de 500 de ori mai lung 
decit. distanţa. de la Pămint pină la Sirius şi celalalt ax 
numai de 150 de ori acea lungime. Ne putem face o idee 
de aceste lungimi cînd ştim că paralaxa aceslii stele este 
de 0',9128 şi că lumina ei nu poate sosi decit în trei ani. 

Grupul de stele din care sistemul nostru face parte, 
cu Soarele dimpreună, se poate despărţi în trei secțiuni; 
într-una din aceste despărțiri se află sistemul solar, într-o 
poziţiune excentrică, mai aproape de Sirius, decît de Aquila. 
În axul său cel mare se văd o mulţime de stele mititele, una 
lîngă alta, ca o pulbere luminoasă care ni se arată ca o zonă, 
fiindcă sistemul nostru se află în planul axului său; aceasta 
este ceea ce numim Calea robilor, sau Calea laptelui (Voire 
lactée): nebuloase pe cari le vedem formînd cu un fel de 
inel dasupra capului nostru. 


Cometele, stelele fugătoare, bolizii şi aeroliţii 


Dintre toate stelele acestui grup, numai Soarele pare 
a fi un adevărat centru al mișcărilor unui sistem compus 
de planete, de steluțe, de comete, de asteroide şi de aero- 
lite; peste 14 planete, 18 satelite, "miriade de comete, toate 
în cuprinsul planetelor şi a inelului de nebuloase a Căii 
robilor (Voie lactée). 

Mişcările mulţimii de comete se fac între orbita lui Mars 

ia Venerei, pe dasupra orbitei Pămintului, astfel că for- 


* Oaspeți ai cerului. 

mează ca o lumină de formă piramidală, căreia i s-a dat 
numirea de lumină zodiacală; iar mulţimea de asteroide, 
a căror mişcare taie orbita Pămîntului, ne par ca stele cari 
cad (étoiles filantes), aerolite cari cînd se propie de Pã- 
mint sunt atrase de dînsul, 

Planetele telescopice: Vesta, Pallas, Ceres și Tuno sunt 
un grup intermediar, orbitele lor încilcite formează un fel 
de zonă de separâţiune între planetele dinîntru, Mercur, 
Venus, Pămîntul, Mars şi cele dinafară, adică Jupiter, 
Saturn şi Uranus. Cele patru dinintru, mai aproape de Soare, 
au fireşte o densitate mare, se învirtesc încet, sunt pleoș- 
tite la poli şi au numai un satelit: Luna. Cele trei din afară 
sunt mai mari, sunt de cinci ori mai uşoare, serotescmai iute 
şi prin urmare sunt și mai pleoștite la poli și au 17 sateliţi??. 
Numărul corpurilor cari fac parte din grupul nostru este 
imens. Kepler zicea că sunt mai multe comete pe cer decit 
peşti în mare. S-au calculat pînă acuma orbita a 150. Sunt 
2.400 de ani de cind chinezii cunosc aceste corpuri şi le 
observă, şi astăzi nu mai este îndoială că ele fac parte din 
sistemul solar; coardele unora din ele au o lungime de mili- 
oane de kilometri; masa lor este foarte mică; a celor mai 
însemnate nu trece de 1/5.000 părţi a Pămîntului, iar lun- 
gimea lor sau materia gazeilormă are uneori o lungime ca 
d-aici pînă la Soare, trece prin orbita lui Marte sau a Ves- 
tei. Emanaţiunile cozii celor de la 1819 și 1823 au atins 
chiar atmosfera Pămîntului. Xenofon și Theon de la Ale- 
xandria, precum şi Pappus considerau ccmetele ca nişte 
nori rătăciţi33. Cele telescopice nu au coadă; ele seamănă 
mai mult cu nebuloasele. Se poate naşte întrebarea dacă sunt. 
stele cari nasc sau stele îmbătrinite, a căror materie s-a 
volatilizat? ' 

Miezul cometelor nu este bine deieminat. Acele de la 
1843, de la 1811 şi 1£07 s-au văzut ziua; diametrul miezu- 
lui celei din 1807 era de 100 miriametri, 4.0C0.000 metri; 
acea de la 1811 era învăluită într-un fel de întunericime, 
acea de la 1843 avea două coade, din cari una mai lungă, 
şi acea din 1744 avea şase coade. Ele se arată fireşte tot- 
dauna în partea opusă Soarelui. 

Basset a constatat la 1835 că centrul unei stele de a 10-a 
mărime, trecînd la 7785" de centru capului cometei lui 
Halley, nu s-a abătut nicidecum din direcţiunea sa cea 

«dreaptă, ceea ce ar dovedi că materia din care este compusă 
ar fi infinit mai subtilă decit un fluid gazeiform, 

Prin polariscopul lui Arago, prin care se poate cunoaște 
dacă o lumină emană de la un corp solid, lichid sau gazos, 
dacă este rază directă, sau rază refractată, s-a putut şti că 
lumina Caprei este emisă de un soare luminos, că lumina 
„cometei celei mari de la 1819 s-a arătat polarizată, ca şi a 
cometei lui Halley din 1835, şi că cometa lui Encke, care 
nu iese afară din spaţiul planetar dintre Jupiter şi plane- 
tele cele mici, și-a micșorat perioadele de la 1786 pină la 
1838, ceea ce dovedeşte că există în spaţiu un eter cosmic, 
care se împotriveşte mersului ei. 

Cometa lui Halley are o mişcare retrogradă, taie orbita 
Pămîntului şi ar putea aduce o catastrofă, dacă s-ar întilni 
şi s-ar ciocni cu o altă cometă, cu a lui Biela, de exemplu, 
care şi aceea taie orbita Pămîntului. Întilnindu-se amin- 
două s-ar risipi în bucăţi sau s-ar uni, formînd un singur 
corp. 

Unele comete au perioade de rotațiune foarte lungi. Co- 
meta lui Argelander, de exemplu, are o periodicitate de 
3009 de ani, acea din anul 1680 trece numai la 8.800 de 
ani o dată. Iuțeala mersului lor nu este uniformă; variază 
cu depărtarea de la Soare. Aceea din 1680 alerga 393 kilo- 
metri pe secundă, sau de 13 ori iuțeala Pămîntului cînd este 
la atilie, iar la perielie aleargă incet, cu totul. 

Cometele cari s-au apropiat mai mult de Pămînt au fost 
a lui Lenel şi a lui Burkhardt, cari au venit pînă la o dis- 
tanță de 6 ori depărtarea Pămîntului pînă la Lună. 

Stelele trecătoare cari cad (étoiles filantes) şi aeroliţii 
sunt niște corpuri cari gravitează împrejurul Soarelui ca și 
comeţii ; şi cari, cînd intilnesc atmosfera noastră, se aprind 
întocmai ca răsătura de fier, cînd o aruncăm într-un vas 
cu oxigen, sau ca bucăţelele de fier cari scapără din amnar. 
Humboldt a observat că ele sunt mai strălucitoare şi mai 
mari în locurile calde şi în ţările unde cerul este limpede, 
precum este la tropic şi la Bokhara; cele mai mari din cite 
s-au observat au fost acele de la Bahia în Brezil: avea o 
lungime de 2 metri, şi acea de la Aegos Potamos3, despre 
care se pomenește în analele de la Paros, aceasta s-a văzut 
la naşterea lui Socrat. 

Olmsted observă că bolizii și stelele căzătoare (étoiles 
filantes) parcă ar [i pornind despre un acelaşi punct, care ar 
fi cam prin dreptul stelei 8 din constelațiunea Leului, și 
că vin dinafară de atmosfera noastră. 

Cele periodice de la 12 şi 13 noiemvrie şi cele de la 
10 august au o direcțiune mai paralelă decit cele sporadice. 
La 1839 s-a observat că veneau din punctul aflat între Per- 
seu şi Tauru, punct către care merge Pămintul împreună 
cu tot sistemul solar. 

Brandes şi Reuzemberg au dovedit. că partea vizibilă a 
trajectorielor variază între 3 şi 26 imiriametri, şi iuţeala 
mersului lor între 4 î/2 şi 9 mile pe secundă. 

Palmer a numărat 240.000 în 9 ore. Quetelet, ca şi Ol- 
bers şi Beuzemberg, a observat la Capau periodicitatea 
acestor căderi în luna lui april şi la 12 spre 13 noiembres€. 
La 1833 şi 1838 a fost o adevărată ploaie de stele și se dez- 
voltase un curent electric, 

Biot a găsit în analele chinezești că şi la 687 a.C., între 
20 şi 22 iulie, a fost ca o ploaie de stele. Bagalawski-fiul a 
descoperit, în analele oraşului Praga că a fost o apariţiune 
analogă la 20 octombrie 1366; şi el crede că ar fi existind 
în spaţiu ca un fel de inel de stele cari se învîrtesc impre- 
jurul Soarelui şi prin cari trece Pămîntul. 

Analizele aeroliţilor au dovedit că sunt compuse de ni- 
chel, fier, cobalt, arsenic, manganez, crom, aramă, cositor, 
potasă, pucioasă, sodă, cărbun=, fosfor şi cristale de labra- 
dor și de augita. 

Newton şi Condot, în conferințele de la Kensington, au 
susținut că corpurile unui aceluiași sistem planetar ar fi 
avînd aceeaşi compoziţiune, ceea ce ar concorda cu ideile 
şi cu sistemul lui Laplace. 

Discul Soarelui se intunecă uneori într-atit, incit se 
pot vedea stelele ziua. La 1547, întunerecul a ţinut 3 zile. 
Acest fenomen pare că ar fi coincidat cu o epocă de stele că- 
zătoare. 

În zona palmierilor, cînd se uită cineva din virful An- 
delor, de la 3.000 de metri înălțime, peste şesurile Vene- 
zuelei și ale Cumanei, lumina zodiacală, o oră după apusul 
Soarelui, pare ca Calea robilor de luminoasă, în partea din- 
tre Aldebaram și Pleiadă (Cloşca). La 18 martie, la 30° 5? 
înălţime, Humboldt a observat niște nori mici despărțiți 

ca fulgi pe un fund galben ca un al doilea apus de Soare, 
ceva cam ca lumina Lunei. Acest fenomen s-a văzut uneori 
şi în climele noastre primăvara şi toamna. Această lumină 
a fost observată întiiaşi dată de Childray la 1661. Cassini a 
văzut-o ca o piramidă dasupra platoului mexican??. 
Soarele, considerat despre stelele mari şi mici și despre 
nebuloasele intregului grup, se învirteşte impreună cu tot 
sistemul împrejurul unui centru de gravitaţiune, care este 
un punct în interiorul Soarelui; iuțeala deplasării Soarelui 
şi a stelei nr. 61 a Lebedei, după observaţiunile lui Basset, 
este de 619.000 miriametre pe zi, şi Argelander a dovedit 
că tot sistemul tinde către un punct care se află în conste- 
lațiunea Hercules la 257° 49° 7"! și 28° 49'7:? declinaţie bo- 
reală; chestiune foarte delicată şi importantă, pentru că ne 
dă a crede că ar exista un punct în univers împrejurul căruia 
se învivLesc toate. Cum zicea milul Litanilor, că între cer 
şi pămînt există o legătură misterioasă, do la care depinde 
armonia în lume. 
~ Marele Laplace, profitind de toate observaţiunile şi 
mai ales de acele asupra nebuloaselor şi de cercetările geo- 
logice, geognozice asupra formațiunilor tărimurilor, precum 
şi de ideile emise de învăţaţi în deosebitele ramuri ale ști- 
ințelor naturale, și-a format un sistem, o teorie care explică 
toate fenomenele într-un mod destul de satisfăcător. El și-a 
închipuit că materia cosmică a sistemului planetar, din 
care facem parte cu Soarele dimpreună, să fi tost o nebu- 
loasă înzestrată cu o mişcare proprie împrejurul axului său. 
Acest corp, de felul nebuloaselor ce vedem o mulţime pe 
cer, mai ales pe marginile Calei robilor, abandonat acţiu- 
nilor ce rezultă din legile fizice ale mișcării corpurilor, a 
puterii centrifuge şi centripede, ce rezultă din rotațiune, 
s-a aflat în condiţiunea că fiecare părticică, fiecare element, 
atom sau moleculă din care se compunea a fost supusă ne- 
contenit la acțiunea a două puteri antagoniste, una care o 
alrăgea către centrul cercului care taic axul şi cealaltă care 
o gonea spre circumferința acelui cerc, De vom urma una 
cite una moleculele cari se află d-a lungul razelor cercu- 
rilor acelei sfere nebuloase, vom înţelege că cu cit o mole- 
culă va fi mai înlăuntru, cu atit pulerea atractivă către 
centru va fi mai mare, şi puterea care o aruncă către cir- 
cumierinţă va fi mai mică: şi în reciprocă, cu cît molecula 

va fi mai depărtată de centru, cu atit acţiunea puterii cen- 
tripede va fi mai mică și a puterii centrifuge mai mare. Ast- 
fel că d-a lungul fiecărei raze perpendiculare pe ax se afla 
cîte un punct, o moleculă, asupra căreia acţiunea acestor 
două puteri rivale era egală, era în cumpănă; aşa încît in- 
întru sferei se afla o suprafaţă în stare de echilibru, părțile 
de dedesuptul ei fiind strîns legate de corpul primitiv şi 
cele de dasupra acelii suprafeţe, respinse afară de acel 
corp, cu tendinţa de a se rupe şi a se despărți de sferă, pre- 
cum ar ieși o piatră din praştie. Acea materie, luînd de- 
osebite forme, din care cea mai naturală e cea anulară Ja în- 
ceput şi cea sferică prin atracţiunea şi grămădirea părţilor 
între dinsele, formează o a doua sferă, care şi-a păstrat ro- 
tațiunea primitivă împrejurul axului și în care s-a născut. 
o altă mișcare provenită din direcţiunea tangenţială ce a 
trebuit să ia, rupîndu-se din corpul primitiv; și astfel, acel 
corp emanat de la cel dintii a avut două mișcări, una im- 
prejurul axului său şi cealaltă de translaţiune împrejurul 
axului primitiv, adecă imprejurul corpului din care s-a 
despărțit urmînd legii descoperite de Newton: că atracţi- 
unea între corpuri se exercită în rapori, direct cu grămezile 
şi în raport invers cu patratele depărtărilor. Astfel, corpul 
despărțit de la tulpină a dobindit două mișcări bine deter- 
minate, una împrejurul axului său, şi alta de translaţiune 
împrejurul corpului-mumă, ca să zic aşa. 

De vom urma acelaşi raționament asupra acestui al 
doilea corp ieşit din cel dintii, vom ajunge la formarea 
unui al treilea corp, care va avea trei mişcări: una împre- 
jurul axului său, o a doua mișcare de translațiune împre- 
jarul corpului de care s-a despărţit şi o a treia mişcare de 
translaţiune, cu corpul de al doilea împreună, împrejurul 
corpului primitiv. Aşa sunt cele trei rotaţiuni ale Lunei: 
una împrejurul axului său, o a doua mişcare împrejurul 
Pămîntului şi o a treia mişcare împrejurul Soarelui cu Pă- 
mintul dimpreună; precum vedem, un alt exemplu, pe Ju- 
piter cu sateliții săi. 

La aceste consideraţiuni pur dinamice, Laplace, apli- 
cînd cunoştinţele fizice ale caloricului și considerînd ne- 
buloasa la început ca o stare gazoasă supusă acţiunii răci- 
rii prin radiaţiune într-un spaţiu a cărui temperatură nu ar 
fi decît de —70°, trecerea acelei materii din starea gazoasă 

la cea lichidă şi de la cea lichidă la cea solidă prin scăderea 
continuă a temperaturei la suprafaţă, explică închegarea 
şi solidificarea nebuloasei de la suprafaţă spre centru; şi 
țiind seama de contracțiunea coajei prin răcire, de necom- 
presibilitatea materiei lichide şi de puterea de expansiune 
a materiei gazoase, explică în mod satisfăcător formarea 
din Soare a planetelor și a sateliților cu toate mișcările lor, 
crăparea sau plesnirea coajei prin răcire și prin imposibili- 
tatea de a conţinea partea lichidă împinsă la surfaţă de 
materia gazoasă despre centru; ieşirea părţii lichide prin 
crăpături, formînd șşirele de munţi, explică cutremurele, 
erupțiunile vulcanice și toate fenomenele geologice, astro- 
nomice, gevgonice și geognozice. Sistemul cosmogonic al 
lui Laplace este una din concepţiunile cele mai ingenioase 
ale spiritului omenesc. 


II 
OMUL 


Omul, considerat din punctul de vedere curat fiziologic 
şi studiat din momentul concepţiunii pînă la încetarea sa 
din viaţă, nu diferă întru nimica de celealalte animale. Or- 
ganele şi funcțiunile fizice sunt la dînsul identice cu acele 
ale tuturor animalelor. Nu se află la el nici un organ care 
să nu existe şi la diînsele, mai mult sau mai puțin dezvol- 
tat. Toate oasele şi oscioarele cari compun scheletul său se 
găsesc şi la cini, la cai, la maimuțe și la oricare alt animal; 
fiecare părticică a unui animal are corespunzătorul sau ana- 
logul său în conformațiunea omului; şi aceasta nu numai 
pentru părţile osoase, dar şi pentru muşchi, pentru nervi 
şi vine. Creierii chiar se află la om într-aceleaşi condițiuni 
fizice ca şi la celealalie animale. 

Cercetările microscopice și analizele chimice ne dove- 
desc că organele omului au aceeași compunere, sunt consti- 
tuite de aceleaşi elemente și în aceleași proporţiuni ca gi 
cele corespunzătoare ale deosebitelor animale. Într-un cu- 
vint, se poate zice, cu deplină certitudine ştiinţifică, că 
omul posedă toate organele celorlalte animale. S-a crezut 

uneori că ar fi lipsind unele organe, sau că ar fi avînd altele 
cari ar fi lipsind celoralalte animale; dar căutînd bine, s-au 
găsit mai mult sau mai puţin dezvoltate, unele, deşi în stare 
rudimentară, în adevăr, dar existența lor s-a constatat, 

Aşemănarea omului cu toate animalele în privinţa fi- 
zică merge şi mai departe. Boalele la cari este supus se află 
şi la animale, unele chiar se pot lua de la animal la om și de 
la om la animal prin contagiune sau prin inoculaţie, precum 
este morva de la cal, turbarea de la cîne, vărsatul de la vacă. 
Ceva mai mult, doctoriile întrebuințate de om, experimen- 
tate asupra maimuţelor numite Cebus azarei produc acelaşi 
efect ca şi asupra omului; mai mult, maimuţele au gustu- 
rile și poftele omului, le place cafeaua, tutunul și rachiul. 
Pe dînsele se prăsesc aceleași insecte ca și pe om, purici, 
păduchi ete. 

Cînd ieșim însă din lumea fiziologică și trecem în sferele 
intelectuale, atunci el se desparte şi se depărtează din ce în 
ce mai mult de celealalte fiinţe. Așa, de exemplu, nimic nu 
ne face să putem crede sau bănui că maimuţele sau cînii să 
fie avind o idee despre dumnezeire, deși nu s-ar pulea nega 
animalelor domestice, calului, cînelui un fel de teamă gi 
de respect către stăpinul lor, pe care îl consideră ca pe o fi- 
inţă superioară, căreia trebuie să se supuie cu umilinţă și 
frică. 

Deşi în privinţa morală şi intelectuală nici o ființă a 
creațiunii nu poate fi comparată cu omul, dar nu putem 
nega iar animalelor unele din simțurile omului, deşi acelor 
simțuri s-a convenit a li se da o numire specială, a le numi 
instincte. Dar oricum le-am numi, nu este mai puţin ade- 
vărat că există la unele o lucrare care nu se poate atribui 
exclusiv numai organelor pur fizice. Aşa, unul din simțurile 
care a servit foarte mult omului la dezvoltarea sa este curio- 
zitatea; fără nici o îndoială o găsim la multe animale, la 
cîne, la pisică, la cal şi mai ales la maimuţă; cel mai mie 
zgomot, cea mai mică mişcare le face pe multe să miște ure- 
chile, să caute a se asigura cu ochii şi cu nasul despre ceea 
ce se petrece. 

Curiozitatea a deșteptat în om un alt simţ, pe acela al 
imitaţiunii, simț care a fost poate cel mai puternic la dez- 
voltarea și perfecționarea sa; și simţul acesta nu se poate 
tăgădui unor animale, maimuţelor, mai cu seamă, cari îl 

posedă într-un grad foarte mare. Acest animal caută a imita 
toate. Lasă o maimuţă într-o cameră cu hirtie, condei 
și călimări şi, dacă ea a văzut vreodată pe cineva scriind, 
poţi fi sigur că va muia condeiul în cerneală și va măzgăli 
hîrtia. Las-o în sala de mîncare, și va sparge talere şi paha- 
re, încercînd să imiteze pe omul pe care l-a văzut puind 
masa. Îşi taie gîtul cu briciul, voind să imiteze pe omul 
pe care l-a văzut răzindu-se singur. Vinătorii se servesc de 
acest instinct ca să le prinză. Se pun la un loc unde pot fi 
observați de maimuţele pe cari voiesc să le prinză; acolo 
se tot încalţă şi se descalță de cizme, pînă ce s-au asigurat 
că au fost văzuţi de dînsele, apoi se depărtează, lăsînd 
cizme unse pe dinîntru cu clei. Îndată ce s-au depărtat, mai- 
muţele aleargă la cizme, se încalţă cu dînsele, dar cînd în- 
cearcă să le tragă din picioare, nu le mai pot scoate, căci 
s-au lipit, nu mai pot fugi și cad în minile acelor pe cari au 
voit să-i imiteze. 

Păsările răpitoare cele mai multe imită glasul păsărilor 
pe cari voiesc să puie gheara. Astfel amăgite, nevinovatele 
s-apropie crezînd că au să găsească un tovarăș. Atunci ră- 
pitoarea şireată se năpustește asupră-le. Mierlele şi ciocîr- 
lanii şi multe alte păsări învaţă cu minavet a cînta arii în- 
tregi: gaița și papagalul învaţă a profera fraze și strigăte. 

Chiar atenţiunea şi rațiunea, cari sunt simţuri de un 
ordin mai înalt, nu se poate tăgădui cu totul unor animale. 
Şoarecii se ajută unul pe altul la aproviziunea magaziilor 
lor; companii de urşi fac voiajuri mari pe mările polare, 
puindu-se pe un sloi de gheaţă cu cîrdul și dindu-se pe rînd 
înot ca să-l împingă. Am văzut un cîne prepelicar, care 
cind vînătorul făcea ceea ce se numeşte coup double*, im- 
puşcînd deodată din fiecare ţeavă cite o prepeliţă, amin- 
două lovite ușor, încît, deși nu puteau să zboare, dar 
puteau să fugă, cînele neştiind pe care să ia mai întîi, l-am 
văzut luînd pe una în gură, stringind-o în dinţi şi lăsînd-o 
moartă şi apoi alergînd şi luînd pe cealaltă, ducînd-o vie 
stăpinului şi întorcîndu-se pe urmă la locul unde lăsase pe 
cea omorită. 

Vinătorii ştiu că este mai lesne a împușca o vulpe tinără 
decît un vulpoi bătrîn, și că este mult, mai anevoie a prinde 


* Lovitură dublă, dublet. 

o pasăre care trăieşte intr-o localitate frecventată de vină- 
tori decît o pasăre care trăieşte în locuri neumblate. 

Wallace spune că într-o călătorie a sa a văzut orangu- 
tani rupiînd crengi din copaci şi apărîndu- şi cu acele cio- 
mege puii în contra oamenilor cari voiau să-i prinză, El 
adaugă că i-a văzut întăşurindu-și capul cu buruieni, ca 
să se ferească de argița soarelui, a văzut cimpangii spărgind 
nuci cu pietroaie*. 

Din toate facultățile omului acea care fără îndoială 
i-a servit mai mult decît oricare alta ca instrument de civi- 
lizaţiune, a fost limbagiul. Acest preţios dar al naturei, 
deşi a fost totdeauna considerat ca cea mai mare distincți- 
une a omului, dar tot nu se poate zice că animalele ar fi lip- 
site cu totul de acest mijloc d-a comunica și d-a se înţelege 
între dinsele. S-a observat între altele că Cebus azareus, un 
soi de maimuţă din Paraguay, posedă șase sunete bine ca- 
racterizate, avind Liecare semnificarea sa deosebită pentru 
tovarășii săi. Vinătorii noştri înțeleg foarte bine după lä- 
trătura lui Dudaş și a Braichii dacă goneşte lup sau vulpe. 

Glasul cîinilor a interesat foarte mult pe naturaliști, şi 
mai mulți dintre ei au studiat lătrătura şi au clasificat-o în 
mai multe categorii: ei deosebesc 5 feluri de lătrătură: 

1. Lătratul care denotă impacienţa, precum este lătra- 
tul la goana de vinat,. 

2. Lătrătura de minie, precum este aceea cînd cînele 
simte c-a intrat om străin în curte sau în casă. 

+ 3. Lătwatul de desperare, precum este acela cind cîinele 
este închis, 

4. Lătratul de veselie, cînd pornește la plimbare, la 
vinătoare sau revede pe stăpînul său, şi: 

5. Lătratul de rugăminte, cînd cere de mîncare sau să 
i se deschiză uşa. 

Deşi animalele se pot înţelege între dinsele pînă la un 
oarecare punct, dar numai omului i-a fost dat să poată lega 
ideile prin sunete speciale şi sistematice. Omul are o deose- 
bită aplicare de a-și exprima ideile prin combinarea glasu- 
rilor. Surdomuţii din naștere cari, deşi n-au putut auzi ni- 
ciodală sunete, ca să le poată imita, însă improvizează ei 
de la dinşii tot felul de sunete şi strigăte. Cine a vizitat un 
institut de surdomuţi nu poate să nu fie fost impresionat 
de gălăgia ce fac ei comunicindu-şi ideile unii altora prin 

semne de mini, întovărăşite de scălimbături din gură şi din 
obraz, de ţipete şi urlete. Limbagiul la om, adecă comuni- 
carea ideilor, este un ce instinctiv, o trebuinţă indispensa- 
bilă vieţei sale sociale. 

Cinele, care latră din somn, ca cum ar fi la vînătoare, 
sau mirîie ca la apropierea unui străin, dovedeşte că posedă 
simţul rememorării; are doar conştiinţă de sine, are indivi- 
dualitate. Dar chiar dacă am voi să tăgăduim aceste sim- 
turi animalelor, nu le-am putea însă tăgădui unor oameni 
sălbatici de pe coasta Americei de Sud, despre cari este în- 
vederat şi adeverit că există o mai mare depărtare intelec- 
tuală de la acei oameni decît, de la unele animale pînă la 
omul civilizat, 

Simţul frumosului există mai la toate animalele; se 
ştie că forma, dimensiunile şi petele penelor cocoşilor sunt 
foarte apreţiate de găini. Selecţiunea naturală îşi are sor- 
gintea în admiraţiunea frumosului şi în vitejii; caii sunt 
foarte mindri de podoabele aurite ce se pun pe dinșii. ln 
circuri și în hipodromuri îi vedem chiar și simţitori la 
aplauzele publicului. 

Cînd observăm cum maimuţele, berzele, cocorii şi alte 
animale, cari trăiesc sau cari călătoresc în cîrduri nume- 
roase, se prevestesc unele pe altele, cînd se cred amenin- 
tate de vrun pericol, şi cum orînduiesc străji, cum cînii pre- 
vestesc pe vinători de prezenţa unei prepelite, a unui iepure 
sau a unei potărnichi, cum armăsarii și taurii se pun 
trîmbă în capul turmei sau a hergheliei, cînd sunt amenin- 
tate de lup, cum babiţele (pelicanii) se pun trimbă şi bat cu 
aripile locul încunjurat, împingînd peștele spre mal, nu li 
se poate tăgădui simţul de solidaritate şi socialitate. S-au 
văzut berze hrănind un camarad orb, căţei mititei apărînd 
pe stăpiîn cu desperare; s-a văzut cine flămînd păzind de- 
mîncarea stăpînului, fără a se atinge de dinsa. Am văzut 
un cîne mare care şi-a dat multă muncă pînă să înveţe pe 
cîțiva căţei să-l purice; a petrecut vreo două luni puricînd 
el pe acei căţei, pînă ce s-a încredinţat că luase şi ei obice- 
iul d-a purica; d-aci încolo, el, cel mare, nu mai purica, ci 
sta toată ziua culcat, de-l puricau cînii cei mici; și cînd 
încetau un minut, el îi miriia şi la trebuință îi și muşca, 
silindu-i să continuie serviciul. Albinele omoară pe frații 
lor și matea îşi omoară fiicele, ca să conserve comunitatea. 

Aceste observaţiuni şi o mulțime de altele dovedesc 
într-un mod învederat că animalele posedă multe din sim- 
urile omului, deşi într-o stare rudimentară. 

Contormaţiunea şi modul de a se servi de părțile corpu- 
Ju: au avut şi au o mare influență asupra facultăţilor sau a 
instinctelor. Organele se dezvoltă și se periecționează după 
uzul ce se tace cu dînsele; de exemplu, maimuţele, cind um- 
blă, ele nu apasă pe degetele labelor, cum fac urşii, cinii sau 
alte cuadrupede, şi aceasta fiindcă labele cuadrumanelor 
nu sunt destinate numai la Jocomoţiune, ca ale leului, sau 
ca ale lupului; la maimuţă ele sunt destinate a se ajuta cu 
dînsele la suirea pe copaci, apucîndu-se de crengi, a lua min- 
carea și a o duce la gură; degetele lor devin așa de dibace, 
încît îşi scot cu unghiile ghimpii din labă, cind se înțeapă. 
Orangutanii şi cimpanzii apucă ciomagul în labă întocmai 
cum face omul cu minile, 

Contormaţiunea labelor are o mare importanţă, din cauza 
influenței sale asupra traiului şi asupra modului de a se 
hrăni. Traiul și hrana poate schimba de multe ori confor- 
maţiunea organelor şi a părţilor corpului. De exemplu, 
maimuța cunoscută sub numele de cinocelal, care trăiește 
în regiunile occidentale cele rîpoase, n-a avut trebuinţă să 
se suie pe copaci, de accea a trebuit să adopte mai mult 
umbletul cînelui decit al celorlalte maimuțe; așa că s-ar 
putea înțelege, oarecum, ca un biped să devie cuadruped 
şi viceversa, dacă împrejurările l-ar sili un şir de genera- 
țiuni d-a rîndul la un trai în care să se serve de labe ca de 
mini sau ca de picioare; ceea ce vedem la oamenii cari au 
pierdut mîinile, că se servă cu dexteritate de degetele de la 
picioare. Rața şi găina sălbatică, cari au zborul așa de re- 
pede şi aripile atit de dezvoltate şi de nervoase, devin in- 
capabile d-a zbura după o domesticire neîntreruptă de ci- 
teva generaţiuni. 

Mai multe observaţțiuni de felul acestora au făcut pe 
Darwin şi pe adepţii săi să admită ideea că omul nu este 
decît o maimuţă care, trăind în nişte condițiuni speciale, 
a devenit prin forţa lucrurilor și prin transiormaţiuni suc- 
cesive peste secoli de secoli qeea ce-l vedem astăzi, transfor- 
mind și perlecționind organele sale din generaţie în gene- 
raţie. 

Lipsa de necesitate la om de a se servi de mini pentru 
locomoţiune, fiindcă este destul de ţeapăn pe picioare, a 
lăsat braţelor şi mînilor toată libertatea lor de acțiune, 
astfel mișcările acelor membre, perfecţionindu-se încetul 
cu incetul din generaţiune în generațiune, pînă a putut de- 
veni un organ de cea mai mare importanţă. Sir C. Bell zice 
cu multă dreptate că acest organ poate înlocui toate mași- 
nile şi toate instrumentele cele mai perfecte din lume şi că, 
prin proprietatea ce are d-a executa şi de a corespunde în- 
tr-un mod instantaneu cu voinţa şi intențiunea, a dat omu- 
lui dominaţiunea asupra universuluis?. 

Modul de a întrebuința mina constituie în mare parte 
diterința ce există între oameni. Ceea ce face un timplar, 
un sculptor cu minile lor nu o poate face croitorul ; zugravul 
cel mai meșter nu poate face cu minile sale ceea ce face un 
pianist. 

Apucăturile omului variază după lucrarea la care s-a 
obișnuit şi şi-a exersat mîinile. Dacă nu ar exista măiestri- 
ile de cari este susceptibilă mina, nu am avea nici ştiinţe, 
nici arte, nici meşteşuguri. Darwin zice că dexteritatea mi- 
nei provine din împrejurarea că omul a devenit biped. „Cu 
cît omul, zice acest însemnat, naturalist, s-a sculat mat 
drept în picioare, cu atit a trebuit să se modifice treptat în 
mai multe din părțile corpului și organelor sale, șoldurile 
i s-au lărgit, gira spinării s-a încovoiat, a devenit verticală 
din orizontală cum era, și capul a luat în totul o altă pozi- 
iune“, Nici trebuia mai mult lui Darwin decît aceste pre- 
mise, ca să facă din orangutan un cimpanz, din cimpanz un 
goril şi din goril un om. 

Înainte de Darvin mai mulţi fiziologi constatase că mă- 
rimea apotizelor mastoide ale craniului nu sunt. decît con- 
secința naturală a atitudinei verticale şi că întrebuinţarea. 
braţelor suplineşte în multe cazuri măselele, ceea ce a putut 
aduce o scădere în grosimea lor, precum vedem la rumegă- 
toare că coarnele au făcut să dispară cu totul dinţii cîneşti 
(caninii); dar partea care a trebuit să sporească mai mult, 
prin pozițiunea verticală a capului și prin dezvoltarea fa- 
cultăţilor a fost negresit creierii, pe cari Goethe îi considera 
ca o dezvoltare a măduvei şirei spinării, din cea din urmă 
vertebră, care, luînd o amplificare, a devenit receptacolul 
măduvei epiniare. Astăzi nu mai există îndoială despre co- 

relațiunea ce există între inteligenţă și proprietăţile creie- 
rilor. La om raportul dintre volum, greutate şi densitatea 
creierilor cu dimensiunile corpului este mai mare decit la 
goril, la orangutan și la oricare alt animal. 

Esenţa materiei cerebrale este ceva care întrece orice 
imaginaţiune. Este în adevăr de mirat cum o cătime aşa de 
mică de această substanţă poate da o așa de mare dezvol- 
tare activităţii. Furnica, de exemplu, ale cărei ganglioane 
cerebrale nu sunt mai mari decît o a patra parte a celei mai 
mici gămălii de ac, posedă niște instincte, nişte facultăţi 
așa de variate, încît P. Huber, care a studiat amănuntele 
vieţei și obiceiurilor acestei mici insecte, a constatat că ea 
îşi comunică ideile şi voinţele cu celealalte furnici; că se 
adună între dinsele și se unesc mai multe împreună, ca să 
execute o lucrare de interes comun; se adună chiar ca să se 
joace şi să petreacă. Furnica își recunoaște tovarăşii după 
mai multe luni de absență; ele îşi fac in tovărăşie locuin- 
tele şi le întrețin într-o stare de curățenie și de orînduială 
admirabilă. Noaptea închid intrarea furnicarului şi o pă- 
zesc cu străji cari se opun insectelor cari încearcă a se intro- 
duce în locuinţa lor; fac drumuri și tuneluri pe sub păraie; 
îşi adună hrana iernei de cu vară. Cind un obiect este prea 
voluminos, ca să-l poată băga în gaura furnicarului, o lăr- 
gesc tocmai cît trebuie pentru introducerea lui ş-apoi iar 
o reduc la dimensiunile regulamentare. Ceva şi mai curios: 
furnicile se duc la bătălie în bande regulate, robese afidiani 
şi îi ţin închişi ca pe niște vaci cu lapte; strămută ouăle lor 
la locurile cele mai calde ale furnicarului, ca să poată cloci 
mai sigur şi mai curîndt. 

Viaţa albinelor nu este mai puţin curioasă decît a fur- 
nicilor. 

Cercetările și investigațiunile ce s-au făcut și se fac pe 
toată ziua asupra creierilor nu lasă îndoială că craniul omu- 
lui civilizat este mai dezvoltat decit al sălbaticului. Dr. 
Brocat! a constatat în cimitirurile Parisului că cranele oa- 
menilor de astăzi sunt mai mari decit ale acelor cari trăiau 
în secolul al X-lea şi exprimă raportul mediu dintre dinsele 
cu cifrele 1,426 şi 1,484, adecă cu aproape 4% mai mare al 
acelor de astăzi. 

Creierii se dezvoltează prin lucrarea intelectuală, pre- 
cum se dezvoltă și se întăresc mușchii prin muncă și prin 

gimnastică, Doctorul Bernard Davis, care a făcut o mulţime 
de cercetări foarte interesante asupra capacităţii creierilor, 
ne dă cifrele următoare pentru capacitatea acestui organ la 
deosebite soiuri de oameni. 


decim. 

cubi 

Capacitatea medie a creierilor de europeu este de.. 1.512 
» n » EL] » american » e 1.434 

> ao a» » » asiatic pp... 1.427 

» » o» » „ australian „ » 1.342 


Variază, după cum vedem, cu 11,33% de la european 
la australian. 

Dezvoltarea creierilor printr-o viaţă activă se observă 
şi la animale; se constată că la iepuri, la căprioare şi la alte 
sălbatice de vînat pe cari le urmăreşte omul și care, ca să-și 
conserve viața, sunt silite să fie totdauna cu bägare de sea- 
mă şi cu grijă, precum și la acele cari au trebuinţă de dibă- 
cie pentru a-și procura hrana, creierii sunt mai dezvoltați 
decît la semenii lor ţinuţi închişi de om şi hrăniţi regulat. 

Dezvoltarea în volum și în greutate a acestui organ tre- 
buie să fi influențat mult, foarte mult asupra coloanei ver- 
tebrale ; precum şi transformarea coloanei vertebrale de la 
poziţia orizontală la cea verticală a trebuit să influenţeze 
asupra volumului şi asupra greutății creierilor, 

Toate observaţiunile tind a dovedi că creierii se modi- 
fică în mărime și în calitate cu dezvoltarea gradată a facul- 
tăților mintale. “La om, raportul între mărimea creierilor şi 
a trupului este mai mare decit la goril şi la orangutan, şi 
acest raport este în legătură cu puterea facultăților mintale. 
Ceea ce zicem pentru om se poate zice și pentru celealalte 
animale. Furnicile, cărora li s-a constatat facultăţi așa de 
extraordinare, precum şi toate himenopterile au ganglioa- 
nele cerebrale de o dimensiune extraordinară, în compara- 
țiune cu acele ale coleopterelor, a căror facultăţi sunt, de- 
parte de a fi tot atît de dezvoltate. 

Omul naşte sociabil şi e silit să fie sociabil; aceeaşi ne- 
cesitate sau o necesitate analogă face şi pe alte animale a 
trăi în cîrduri. Mai întîi îl îndeamnă instinctul de apărare 

ca să se poată păzi şi apăra unul pe altul la caz de nevoie, 
omul fiind mult mai slab decît multe fiare sălbatice. Socia- 
bilitatea, fie simţ, fie instinct, o găsim la multe alte anima- 
le, ceea ce dovedeşte că au oarecare simpatie şi încredere 
unul într-altul, încredere care face să nască simțul de în- 
drăzneală sau curagiul. 

Cînd două cîrduri de oameni ar îi în apropiere sau în 
contact, şi într-unul dintr-însele s-ar afla un mai mare nu- 
măr de oameni îndrăzneţi și devotați, gata a se apăra și a- 
juta' comunitatea la pericol, este mai mult decit sigur că 
la caz de ciocnire între acele două cîrduri, acel care conţine 
oameni mai curagioşi va avea superioritate, care-i va asi- 
gura biruința asupra celuialalt şi va păstra acea superioritate 
pînă ce un alt cîrd, poate chiar cel învins, dezvoltindu-i-se 
şi mai mult mijloacele de atac şi de apărare, să poată birui 
la rîndul său pe biruitorul de altădată, care trecînd la sta-: 
rea de biruit ar deveni la rîndul său supus celuialalt. Istoria 
ne arată cum din secol în secol naţiunile s-au întrecut unele 
pe altele în dezvoltarea cualităților morale şi sociale şi 
cum au ajuns la graduri de dezvoltare deosebite, cum s-a 
deșteptat în sufletul lor alte imboldiri şi mai nobile și de 
un ordin mai înalt decit vitejia. 

Omul este foarte simțitor la aprobarea şi dezaprobarea 
semenilor săi. 

Dezvoltarea facultăților a depins şi depinde de la o 
mulţime de împrejurări. O climă rece a trebuit să silească 
pe om a-şi face îmbrăcăminte şi locuinţă, i-a impus o muncă 
la care nu era obligat acel care trăia în clime calde. Aceste 
necesităţi au dat naştere la o mulţime de meşteşuguri și de 
idei de prevedere, precum aceea de a păstra obiectele nece- 
sare ca să le poată găsi la trebuinţă, în timpi în cari nu și 
le poate procura. Naţiunile leneșe și fără trebuinţe se pot 
înmulți, dar nu pot prospera; ele rămîn totdauna în stare 
de inferioritate sub dominațiunea morală și materială a 
națiunilor active şi muncitoare. Mac Gregor zice că irlan- 
dezul leneş și fără ambiţiune se înmulțește ca iepurii, pe 
cînd scoţesul mindru, ambițios, prevăzător, inteligent, dis- 
ciplinat şi spiritualist în credinţele sale petrece cei mai fru- 
moşi ani ai vieţii în stare de celibat, adunind avere, se în- 
soară tirziu și lasă puțini urmași; cu toate acestea, o ţară 
care ar fi locuită astăzi de o mie de saxoni şi de o mie de 

celți, după douăsprezece generațiuni, cinci din șase părți 
din totala populaţiune va fi negresit celtă, și numai o a 
şasea parte va fi saxoni, dar totodată şi cinci din şase părți 
a proprietății, a puterii şi a inteligenței va fi a aceliji a 
șasea parte de saxonit?. 

Femeile saxone cred că maritagiul prea timpuriu este 
vătămător și refuză a se mărita prea de tinere; adevărul 
este că in Franţa s-a observat că mortalitatea între femeile 
măritate înainte d-a împlini 20 de ani este mult mai mare 
decit ul acelor măritate mai tirziu, 

Copiii din părinți prea tineri sau prea bătrîni sunt tot- 
dauna mai slabi și mai dispuși la boale. 


Dezvoltarea facultăților intelectuale 


Ceea ce dă omului o superioritate nemăsurată asupra 
tuturor celoralalte vieţuitoare este lucrarea spiritului: cu- 
getarea. 

Facultăţile omului sunt variabile; ele depind de o mie 
şi o sută de împrejurări, O senzaţiune, o simţire deşteaptă 
o idee; ideile, prin legăturile lor între dinsele şi prin rela- 
ţiunile cu alte idei, dau naștere la cugetări nouă, şi spiritul, 
din deducțiune în deducţiune, se poate sui pînă la descope- 
rirea cauzelor cari le-au produs. 

Lucrarea simţirilor este de a primi şi d-a transmite su- 
fletului întipăririle fizice. După aceasta vine o altă lucrare, 
Cugetarea asupra acelor impresiuni, lucrarea de cercetare 
şi de comparaţiune care caută mai cu seamă să înțeleagă și 
să explice acele impresiuni. Acea lucrare este curat a spiri- 
tului. Nici frigul, nici caldul ce simţim nu sunt razele Soa- 
relui, dar corpul primește senzaţiunea de cald sau de frig, 
o transmite sufletului şi după aceea vine lucrarea spiritu- 
lui care ne conduce la ideea de existența razelor Soarelui, 
la ideea de o esenţă deosebită, la ideea materiei cosmice 
etc., cauze ale căldurei şi ale frigului. 

Cu cît omul îşi măreşte şi își perfecţionează spiritul, cu 
atit se suie mai sus cu cugetul său în regiunele ordinului 
intelectual și poate ajunge chiar a cunoaşte regulele şi le- 
gile cărora sunt supuse fenomenele. Cu cît îşi exersează spi- 
ritul mai mult şi mai bine, cu atit îi măreşte puterea, îl 

face mai ager şi mai pătrunzător; spiritul se dezvoltă prin. 
cugetare, prin gindire, întocmai precum se dezvoltă pute- 
rea fizică, puterea musculară prin muncă și prin luptă. Am 
văzut că există o corelaţiune netăgăduită între capacitatea 
intelectuală și intre forma şi mărimea creierilor, ca şi cum 
acea parte a capului ar fi scaunul inteligenţei, muşchii spi- 
ritului, ca să zic așa. Nu numai că creierii la om sunt de un 
volum mai mare decit la toate celealalte animale, dar și cre- 
ierii oamenilor cari şi-au pierdut viaţa în studii și medita- 
țiuni dobîndesc un volum şi o densitate mai mare decit ai 
acelor cari şi-au petrecul-o în trindăvie şi în nelucrare. 

D-l Wagner, în tabelele în cari a inscris cercetările ce a 
făcut asupra creierilort, ne arată că din 900 de creieri ome- 
neştii, cercetaţi de dinsul, jumătate, adică 450, au cîntărit 
între 1.200 pi 1.400 de grame; două părţi din nouă, adică. 
200, cei maimulţi creieri de bărbat, au cintărit peste 1.400 
de grame. Cei mai uşori creieri de bărbat adult şi sănătos 
la minte au tras 1.020 de grame. S-a găsit creieri mai ușori, 
numai de 970 de grame, dar erau ai unui idiot. Creierii unei 
femei adulte și cu facultăţile întregi au tras 907 grame. Reid 
a găsit creieri şi mai uşori decil atît. Cei mai grei creieri 
cunoscuţi pină astăzi au cintărit numai 1.872 de grame și 
erau ai unei femei; cei mai ușori au cîntărit numai 720 de 
grame, dar aceștia erau ai unei femei idioate. Creierii a 5 
copii de cîte cinci ani au cîntărit de la 992 pină la 1.274 de 

"grame, şi greutatea Medie a creierilor de copii europeni 
adulţi s-a găsit că este de 680 de grame. 

Creierii gorilului trag numai 350 de grame, adică pe ju- 
mătate cît, creierii unui copil de om. Creierii cei mai grei, 
cunoscuţi pînă astăzi, au fost ai lui Cuvier, au cîntărit 
1.861 de grame, și ai lui Byron, cari au cîntărit 1.807 grame.. 

S-ar crede că la lucrările spiritului corpul nu ia nici o 
parte, precum ar părea că la acţiunile corpului spiritul s-ar 
fi atlind în neactivitate, ca şi cum ar sta privitor indiferent. 
Ca lucrare activă şi imediată, așa este, dar observind bine, 
nu putem să nu recunoaștem că în amîndouă cazurile se 
ajută unul pe altul şi că există o influenţă netăgăduită şi 
simțită a moralului asupra fizicului şi viceversa. Un om nu 
este în întregimea lui decît atunci cînd este sănătos de spi- 
rit şi de corp, ceea ce s-a exprimat prin: „Minte sănătoasă 
în trup sănătos“. 

Cind, în acțiunea sa, spiritul părăseşte preocupațiunile 
fizice şi trece la o viaţă de un alt ordin, străbate regiuni 
“mai înalte, în cari adevărul îi apare strălucit și limpede ca 
lui Galilei, lui Kepler şi lui Newton; atunci se suie pînă 
la descoperirea legilor mișcării corpurilor cereşti, la cau- 
zele efectelor şi, în admirarea frumusețelor naturii fizice 
şi morale, caută necontenit a afla ceea ce nu cunoaște; ca- 
ută a descoperi adevăruri noi. Dar cu cit își înavuţește mai 
mult spiritul, cu atît înţelege mai bine cît îi este de inacce- 
sibil absolutul, adecă cauza universalităţii cauzelor, şi se 
convinge că ea va răminea totdeauna pentru dînsul o taină 
mare. Înţelege totodată că, deşi nu-i este dat a ajunge la 
perfecțiune, poate însă înainta necontenit pe scara perfec- 
tibilităţii. Omul aplicat la studiul frumusețelor şi al ar- 
moniei naturei, fie prin investigațiuni microscopice, fie 
prin cercetări telescopice, prin studiul asupra infinitelor 
mici sau infinitelor mari, nu se poate opri de a recunoaşte 
pretutindeni o inteligenţă supremă şi o chibzuinţă nemă- 
surată, care îi dovedeşte că toate au fost bine combinate și 
prevăzute şi că toate au fost plăsmuite cu cumpănă şi mă- 
sură, 

Cu cît aproftundăm, cu atit ne convingem că universul 
este opera unei puteri mai presus de concepțiunea noastră, 
recunoaştem puterea cea mare şi înțeleaptă în lucrurile cele 
mai mici şi mai umile, ca și în cele mai complexe şi mai mă- 
rele. 

Cele infinit de mici sunt tot atit de admirat, ca şi cele 
infinit de mari; organele şi funcțiunile unei furnici nu sunt 
mai puţin vrednice de mirare decît mişcarea lumilor cerești. 

Cercetînd legile cari regulează raporturile dintre feno- 
mene și asigură fiinţa și conservarea lor, nu se poate tăgă- 
dui că ele purced tot de la o singură şi aceeaşi voință. Acei 
cari au avut fericirea de a îmbogăți cunoștințele omeneşti 
æu descoperiri de fenomene necunoscute mai'naintea lor 
şi cari au înaintat ştiinţa prin descoperiri au recunoscut 
acel adevăr, Ei au fost cei mai mari deiști. Cel dintii cuvint 
din cartea lui Linné este „Dumnezeu“. „Vei să-l numești 
Soartă ? zice el, poți, fiindcă de la el depind toate. Vei să-l 
numești Natură? tot el este, fiindcă este autorul a tot ce 
există, de-l vei numi Providenţă, este prevăzătorul care cîr- 

muiește universul. Retras într-un altar nestrăbătut simți- 
rilor noastre, nu se arată decît sufletului.“ 

Kepler, terminînd marea sa operă asupra minunatelor 
legi ale mișcării corpurilor cerești, după 30 de ani de ob- 
servaţiune, de cugetări și de calcule, îndreptează către zi- 
ditorul lumei următoarea invocaţiune: 

„Pînă a nu mă ridica de la această masă, pe care am fă- 
cut lucrările mele, ridic ochii şi mînile mele către cer și 
îndreptez umilit.a-mi rugă către autorul lumii. O, Tu! care 
prin minunatele lumini ce ai vărsat peste toată natura, sui 
dorinţele noastre pînă la a ta dumnezeiască și strălucitoare 
mărire; îţi mulțumesc, Dumnezeule și ziditorule, pentru 
desfătările ce a simţit sufletul meu, cînd am privit în ex- 
taz frumuseţea faptelor tale! Am săvírşit această carte, 
care conţine rodul ostenelelor mele și al inteligenței ce în 
nemărpinita-ţi bunătate mi-ai dat mie. Pe cît m-a putut 
servi slabul meu spirit, m-am silit a arăta oamenilor prin 
dovezi minunile zidirii Tale. M-am silit din toate puterile 
mele să aflu adevărul prin calea filozofică ; şi dacă voi fi zis 
vreo nepotrivire, eu vierme crescut şi hrănit în păcate, ara- 
tă-mi-o, Doamne, ca s-o pot şterge. 

Să mă fi orbit eu oare de trufie înaintea minunatei fru- 
museţi a lucrurilor Tale, ridicînd acest monument, care tre- 
buie să fie închinat numai gloriei Tale? Să fi căutat eu 
să-mi fac un nume între oameni? De va fi aşa, iartă-mi, Doam- 
ne, rătăcirea și fă ca această lucrare să nu poată aduce vreo- 
dată un rău, ci să serve la a Ta glorie şi la iertarea suflete- 
lor“. 

~ În lumea aceasta, ordinul fizic realizează ordinul inte- 
lectual, 

Ca ființe vii simțim că suntem supuși la toate legile la 
cari sunt supuse ființele cele vii; dar ca ființe inteliginte, 
ca ființe de un ordin mai înalt, avem privilegiul raţiunii 
şi al liberei voințe; simţim totodată că acea voinţă liberă 
nu poate fi nemărginită, nici fără friu, nesupusă la nici o 
regulă, căci simţim trebuinţa de a ne supune la acele regule 
şi la acele legi, a căror călcare ar fi vătămătoare şi păgubi- 
toare nu numai semenilor noștri, dar chiar libertăţii și exis- 
tenţei noastre. Aci omul intră într-un ordin de idei nouă, 
intră în ordinul moral, căci din trebuinţa de a se conforma 
şi a se supune la regule sociale se naște ideea datoriei. Odată 

intrat pe această cale, spiritul a luat un zbor nou, a sbră- 
bătut întunericul barbariei și al violenței, a trecut în regiu- 
nile luminei și ale civilizaţiunii, a păşit către progres, că- 
tre perfectibilitate — către perfectibilitatea sufletului şi a 
naturei sale. 

Două cărţi, cu cari Orientul a înzestrat lumea, au scos 
pe om din întuneric: Biblia şi Evanghelia; cea dintii l-a 
supus la legi morale, făgăduindu-i bunurile pămîntului; 
cealaltă i-a arătat viața din lumea aceasta ca un timp de 
încercare, ca o vale de durere, cu o mulţumire eternă ca răs- 
plată pentru sufletele celor buni; a arătat, omului că per- 
fectibilitatea sufletului este sentimentul bunătăţii, al cari- 
tății și al iubirii. Astfel, creștinismul a devenit leagănul 
perfectibilităţii omului, a proclamat progresul, sporirea 
binelui şi a frumosului, aspiraţiunea către o fericire perpe- 
tuă şi a devenit religiunea lumei civilizate: „Legea ne este 
dată prin Moise, iar darul ne-a venit de la Christos“ zice 
loan, 

În formă, creştinismul a luat şi va putea lua prefaceri 
multe, căci şi teologia este o ştiinţă periectibilă ca toate 
cunoștințele; dar fie biserică după dogmele Răsăritului 
sau ale Apusului, fie galicană, unitară, metodistă, ritua- 
listă, presbiteriană, congregaţționistă sau reformată, calvi- 
nistă sau luterană, lipoveană sau armeană, unitatea ei exis- 
tă, căci este sinaedrinul în care se învaţă preceptele lui 
“Christos, cari sunt comune tuturor acestor biserici. Oricare 
ar fi deosebirile şi contrazicerile ce spiritele meticuloase ar 
căula să găsească între evangelişti şi apostoli, nu este mai 
puţin adevărat că morala şi adevărurile ce ne învaţă sunt 
aceleaşi; în fond, religia creştină este una, și ea va dura 
cît va dura perfectibilitatea şi progresul. 

Cei vechi credeau într-o legătură misterioasă între cer 
şi pămînt; credeau că ordinul pe pămînt depindea de la o 
continuă relațiune între cer şi om, de aceea şi legile cari 
conduceau societăţile au stat mai mult timp confundate cu 
legile divine; o adevărată teocraţie, precum sunt şi astăzi 
încă mai toate legislaţiunile Asiei. Drepturile civile şi po- 
litice ale israeliților erau scrise în cartea lui Moise. Musul- 
manii nu au altă condică decit Coranul; biblia lui Brahma 

— cele patru Veda — budismul ţin sub puterea lor teocra- 
tică 600 de milioane de indieni, chinezi și japoni, pe cînd 
creștinismul, fiind religiunea sufletului, a putut despărţi: 
spiritualul de timporar. 

A trebuit însă să treacă multe secole, pină ce acest ade- 
văr să ajungă a fi bine înţeles. Zecimi de secole după intro- 
ducerea creștinismului în Europa, jurisprudenţa a rămas. 
un amestec de perceptele Scripturei amestecate cu legi 
d-ale goților, şi societatea creștină a gemut sute de ani sub- 
dreptul feudal și sub justiția inchiziţiunii. Acum însă ju- 
risprudența şi-a luat un zbor liber; dezbrăcată de preju- 
deţe, devine o știință pozitivă, o știință întemeiată pe na- 
tura, pe trebuinţele şi pe drepturile omului, iar nu pe or- 
dine pretinse din cer, aduse de o castă de oameni interesaţi: 
a perpetua și a specula influența lor. Beccaria a așezat prin- 
cipiile pe cari trebuie să lie întemeiată condica penală“, 
Bacon, Grotius, Pufendorf şi Barbeyrac ne-au arătat prin- 
cipiile dreptului natural, şi știința dreptului merge înainte: 
către descoperirea legilor cărora trebuie să se supuie socie- 
tăţile omenești, însemnînd fiecăruia limitele în cari trebuie: 
să fie circumscrise acțiunile sale, arătîndu-i drepturile și 
datoriile, hotărindu-i unde începe şi unde se opreşte libera 
voinţă a fiecăruia, însemnînd măsura la care poate şi tre- 
buie să-și supuie liberul arbitru, fără a scădea din demnita- 
tea sa și fără de a-și împiedica dezvoltareat. 

În starea societăţilor primitive, indivizii cei mai deş- 
tepţi, acei cari au putut afla mijloace d-a ataca, de a se 
apăra şi de a se hrăni cu înlesnire, s-au putut înmulţi mai 
repede decit alţii; cu cît au devenit mai puternici, cu atit 
s-au hrănit mai lesne, și cu cît s-au hrănit mai lesne şi mai 
bine, cu atîta au devenit mai tari și mai liberi. Oamenii din: 
perioada de piatră şi de bronz au fost înlocuiţi de un soi 
mai puternic. Pretutindeni în cîmpiile pustii ale Americei: 
şi în Insulele Oceanice s-au găsit rămășițe de sălaşuri dis- 
părute și uitate astăzi, cari au făcut loc altor seminţii mai 
active, mai inteliginte, cari au dezvoltat inteligența lor 
pînă a ajunge la starea de civilizațiune în care îi vedem în. 
Italia, în Germania, în Franţa şi în Anglia. 

Științele omeneşti 


Științele fizice, cari astăzi se predau în toate şcolile, la 
“cei vechi erau practicate ca științe oculte, ca o putere de 
care dispuneau numai magii, regii și sacerdoții. Fenome- 
nele naturale nu erau considerate ca supuse legilor fizice, 
-ci numai miracolelor. Poporul, în simplitatea lui, credea 
că prin miracole şi prin magie se putea scoate apă din pia- 
tră, aduce mană din cer, învia morţii, aduce stele pe coş, 
cunoaşte viitorul, seca izvoarele, face strigoi şi stafii. As- 
“tăzi oricine a trecut prin şcoli sau printr-un atelier ştie ce 
pot, ştiinţele fizice și ce mari foloase au adus și mai pot 
aduce omenirii. Glasul se transmite la mii de kilometri cu 
repejiunea gindului; greutăţile cele mari sunt ridicate şi 
duse cu foc şi cu apă, oraşele se pot lumina ca ziua prin sti- 
inţa electrică. Locomobila și vasul cu abur au schimbat 
starea lumii într-o jumătate de secol. Nici o revoluțiune 
politică și socială n-a putut aduce în lume o prefacere com- 
parabilă cu acea adusă de drumurile de fier, de navigaţiu- 
nea vapoarelor şi de telegrafia electrică, În toate zilele, 
omul dobîndește puteri nouă. Acum 40 de ani trebuiau 20 
de zile pentru a merge de la București la Paris, astăzi acest 
timp s-a redus cu 90%, depărtarea este numai de 48 de ore 
în loc de 480. Telegraful și telefonul au făcut să dispară 
timpul şi spaţiul; și ce sunt pînă acum puterea aburului și 
a gazului pe lingă expansiunile pe cari nu ştim încă a le 
domina, precum sunt, acidul carbonic solidificat, nitrogli- 
cerina, fulminantele, dinamita etc., a căror putere întrece 
sute de mii de atmosfere. Acţiunea greutăţii, curgerea li- 
chidelor şi a gazurilor, căldura, lumina, electricitatea, elec- 
tromagnetismul, expansiunea gazurilor, toate aceste pu- 
teri, din cari au rezultat maşinele hidraulice, vapoarele, 
locomotivele, drumurile de fier, telegrafia, telefonia ete., 
ni s-au dat de ştiinţa fizică, care în puţin pare că va pune la 
«dispozițiunea omului ca s-o întrebuințeze în industrie şi în 
metalurgie căldura acumulată, provenită de la razele soare- 
lui, destinată a înlocui lemnul şi cărbunele. 

Chimia, un alt ram al științei fizice, a devenit ştiinţa 
industriei; ea se amestecă în toate trebuințele omului civi- 
lizat; nu este fabricațiune în care această ştiinţă să nu joace 

„un rol însemnat, pînă intr-atit, că întrebuinţarea sau 

consumațiunea unor materii chimice poate servi a măsura 
puterea industrială a unei ţări, Acidul sulfuric, de exem- 
plu, care este un product chimic care intră în cele ma: 
multe, dacă nu în toate fabricațiunile, poate foarte bine 
servi ca măsurătoare a puterii industriale a unei ţări. Acolo 
unde industria și meşteșugurile înfloresc, consumațiunea de 
acid sulfuric este foarte mare, precum este foarte mică sau 
nulă acolo unde lipsește tehnologia. 

Acţiunea şi importanța chimiei creşte pe toată ziua, 
este pe cale de a fabrica zahăr de casă din orice fructe, de 
a face hiîrtia din lemn, de a cristaliza carbonul şi siliciul 
și a face diamant, rubin și smarand şi orice piatră prețioasă 
din cărbune şi din nisip, şi Dumnezeu mai ştie dacă aflarea 
pietrei filozolale se mai poate considera ca o himeră. 

Mineralogia se ocupă cu cunoştinţa substanţelor cari 
se află în coaja pămîntului. Alege pe cele cari se pot între- 
buinţa în comerţ şi în industrie, le dă chimistului sau meta- 
lurgistului şi aceştia le aduc în stare de a fi întrebuințate 
în arte: ne dau fier, cositor, aramă, plumb etc., extrase din 
ele. 

Mineralogului i se cere piatra de fier, mineralul, cărbu- 
nele de pămînt, marnă și argil, iar chimistului metalurgist, 
căruia i se dau aceste substanţe, i se cere fier, oţel, fontă 
elc., producte cari pe urmă trec în mîinile meșterilor şi 
fabricanţilor de arme, de trăsuri, de maşini de tot felul de 
tierărie etc. 

Aplicaţiunea geometriei la mineralogie a dat un ram de 
ştiinţă cu totul special şi foarte util în cercetările şi în cunoș- 
tinţa mineralelor, cristalografia, care recunoaște natura 
materiilor minerale după formele constante cu cari se înfă- 
țișează şi care este caracterul individualității proprie fie- 
cărei substanțe neorganice. 

Geologia, cînd se ocupă cu cercetarea proprietăţilor 
fizice ale substanţelor din cari se compune coaja cunoscută 
a pămîntului și cu relațiunile şi legăturile ce au între din- 
sele, se numește geognozte, o ştiinţă sau un ram al ştiinţei 
geologice, căreia îi datorim descoperirile albiilor (bassins) 
de cărbune mineral, a vinelor metalice (filons) şi a puțuri- 
lor arteziane. Cînd însă geologia se ocupă cu formarea acelor 
substanțe, se numeşte geogenie, o ştiinţă cu totul nouă, despre 
care cei vechi nu se pare să fi avut cea mai mică cunoștință, 

Acest ram al științei îl dalorim mai cu seamă lui Cuvier, 
lui Humboldt, lui Murchison4 şi lui Elie de Beaumont. 
Acești părinţi ai ştiinţei geogenice ne-au dovedit că Pă- 
mintul este de o vîrstă atît de veche, încît calculul scapă 
minţii noastre, şi că dacă am lua ad litteram timpii desem- 
naţi în cartea Genezii, cifrele co-i reprezintă ar fi numai 
nişte infinite mici pe lingă realitate. Progresul şi toleranța 
secolului în care trăim n-au permis ca acești învăţaţi să 
fie trataţi ca Galilei, din contră clerul anglican, mai ales, 
a fost gelos a căuta și a afla cum s-ar putea pune Scriptura 
în acord cu descoperirile științifice. Reverendul părinte 
doctorul Buckland a scris o carte foarte însemnată asupra 
acestui obiect. Geologii au deschis un cîmp vast filozofiei 
naturei. 

Cercetările zoologice şi botanice rămăsese în părăsire 
după Aristot şi Pliniu, dar în timpii moderni Linné și 
Buffon, deşteptînd natura, le-au continuat. Acestor doi 
amici şi admiratori ai naturei le suntem datori cele dintii 
lucrări din timpii moderni asupra zoologiei și botanicei; 
unul, cel mai plăcut narator al caracterelor şi al obiceiurilor 
animalelor, celalalt un filozof care a căutat, legilo naturei 
în fiinţele cele mai umile. 

Astronomia şi istoria naturală preumblă spiritul omu- 
lui între cele două margini neaccesibile, între infinitul 
mare: spaţiul și timpul, și infinitul mic: momentul şi 
punctul. Dacă omul ne pare o fiinţă mică, cînd îl comparăm 
cu Pămiîntul, din care este o fracțiune. reprezentată prin 
cifra: 


eat sau a iai a ES ace şi puri- 
3 cu 20 de nule 300.000.000.000.000.000.000 
i 4 


st iti —————— sau —— 
cele, care nu este decit 4 cu opt nule 400.000.000 


parte din om, ne putem închipui care poate fi mărimea 
ființelor şi lucrurilor microscopice sau a microbilor lui Pas- 
teur, şi de ce să ne oprim aci, cînd vedem că o picătură de 
indigo colorează într-un mod simţitor o bute de apă, cu ce 
cifră s-ar putea exprima cătimea de irdigo ce s-ar afla în 
fiecare picătură de acea apă, ce mărime să dăm organelor 
vitale ale unei insecte microscopice? 

Prin investigațiunile ştiinţelor, omul a putut înţelege 
că Pămiîntul, acel colos pe care se credea odinioară că stă 
rezemată bolta cerească, nu este decit o părticică infinit 
de mică a universului. 

Cu cit admiraţia omului pentru mărimea globului său 
a scăzut, cu atit admirația pentru mărimea ziditorului 
universului a crescut, A crescut, de la greutate de nisip şi 
de la organele ființelor microscopice și microbice pină la 
mărimea bolţii cerești, cu cit s-a întins cunoştinţele și inves- 
tigaţiunile. 

Forma, grămada, greutatea, densitatea și mișcarea Pă- 
mintului sunt astăzi cestiuni rezolvate, asupra cărora nu 
mai rămîne nimica de făcut. Meritul cel mare a! acestor 
mari descoperiri revine secolului [al] XVII[-lea]. Astro- 
nomii moderni au trebuit să facă nouă investigaţiuni, au 
căutat a-și forma o idee despre dimensiunile Soarelui, a 
cărui depărtare de Pămînt este de 289.189.800 kilometri. 

Copernic a găsit astronomia în starea în care o lăsase 
Ptolemeu, încureată în mulţime de cercuri în cari se învir- 
teau corpurile cereşti imprejurul Pămintului, şi cînd a voit 
să-și facă o idee despre depărtarea Soarelui, d-abia a îndrăz- 
nit să prefere cifra de opt milioane de kilometri. Mai în 
urmă, Kepler a mers mai departe, a îndrăznit a zice că depăr- 
tarea Soarelui de Pămint trece de 21 de milioane de kilo- 
metri; acel care s-a apropiat mai mult de adevăr a fost Cas- 
sini, astronomul italian, căruia Ludovic [al] XIV [-lea] 
i-a încredinţat observatoriul Parisului; el a apreciat depăr- 
tarea Soarelui cu o cifră de șase ori mai mare decit a lui 
Kepler, şi de 16 ori mai mare decit a lui Copernic. Dar 
adevărata distanţă nu s-a putut determina într-un mod 
ştiinţific decit cu ocaziunea trecerii planetei Venus pe dina- 
intea Soarelui la 3 iulie 1769, ṣi- s-a observat din 50 de sta- 
ţiuni din Europa, din 6 stațiuni din Asia gi 17 din Amorica, 
din cari. cea mai însemnată a fost; făcută la Otaiti de vestitul 
astronom şi navigator Cook; acolo trecerea planetei a durat 
6 ore. Cifrele date de toate acele observaţiuni au variat 
între 141.381.689 de kilometri şi 175.120.490 kilometri. 


Un alt astronom, Encke, la 1822 și 1824 a apreciat-o 
după paralaxa Soarelui, adică după unghiul sub care semi- 
diametrul Pămintului s-ar vedea de un observator care s-ar 

afla în Soare, pe care a găsit-o de 8“576, ceea ce dă pentru 
depărtarea Soarelui cifra de 153.686.706 kilometri. 

Aprecierile celor mai moderni, Hansen, Levrier, Airy, 
Stone, Foucault şi Puiseux au variat între 153.686.706 şi 
147.244.154 kilometri”. 

Această cifră, care ne părea spāimintătoare, este o 
cătime minimă pe lingă depărtarea stelelor cari sunt de 
milioane de ori mai depărtate, precum a stelei din conste- 
laţiunea Centaurului, care se exprimă printr-un număr de 
14 cifre 35.190.000.000.000 kilometre, şi a Lebedei, o stea 
mică de al 16-lea ordin, a cării depărtare de la Pămînt se 
exprimă prin numărul: 70.500.000.000.000 kilometri, para- 
laxa ei fiind, după observaţiunile jui Bessel, numai de- 
1/3 de secundă, diametrul ei probabil ar îi de 19.279.320 
de kilometri, și ar fi de 200 de ori mai lumincasă decit Soa- 
seleis, 

Secolul nostru este al ştiinţei. Sunt ani în care o știință 
face pași gigantici, astiel anii din urmă a fost rîndul ştiinţei 
electromagnetice; prin cele trei expozițiuni internaţicnale 
s-au vulgarizat o mulţime de aplicaţiuni şi anului trecut i-a 
rămas numele de anul electricităţii. Acest ram al științei 
a trecut de acum în domeniul industriei și al artelor. 

Observaţiunea și experiența a luat locul imaginaţiunii, 
al hipotezelor şi al teoriilor; ştiinţa se mărgineşte a constata 
și a coordona faptele. Cind numărul observaţiunilor asupra 
unui ordin de fenomene s-a mării, îndestul, ca să se poată 
stabili regulele și legile cărora sunt supuse, acel grup de feno- 
mene se clasează, se coordonează și constituie o știință sau 
un ram al unei ştiinţe. Pe cît timp o serie de observaţiuni 
şi de cunoştinţe nu se poate grupa și nu ajunge în stare de 
a se putea determina cu certitudine împrejurările în cari se 
pot produce fenomenele supuse domeniului lor, nu poate 
constitui o ştiinţă. De exemplu chimia, cît a fost în stare de 
ştiinţă ocultă lipsită de regule, scrisă! [numai în retetele 

empiricilor şi ale alchimistilor, nu se putea intitula ştiinţă; 
dar cînd a venit Lavoisier, Priestley, Berzelius și au desco- 
perit legile cari prezidă la compunerea și descompunerea 
corpurilor gi au ajuns a cunoaşte sinteza și analiza chimică 
a substanţelor și a aflat raporturile, relaţiunile de afinitate 
şi de coeziune ale atomelor, atunci s-a transformat şi a meri- 
tat numele şi rangul de știinţă4s, 


=q 
n 


Să luăm un exemplu de procedarea adoptată. Aprindem 
bumbac muiat în său, acel bumbac arde, dă căldură, lumină 
şi dispare impreună cu seul; iată o serie de fenomene, pe 
cari le poate observa fiecare. 

Urmînd înainte cercetarea, căutind să explicăm şi să 
aflăm regulele la cari sunt supuse aceste fenomene și să 
căutăm cazurile în cari se poate reproduce, ajungem la 
explicarea şi la cunoștința legilor la cari sunt supuse. Ştim 
că căldura descompune substanţele grase; descompune. dar 
stearina, oleina și margarina, substanţe grase din cari este 
compus seul; mai ştim încă că carbonul şi hidrogenul cari 
intră în compunere materiilor grase, cînd se unesc cu oxige- 
nul, devin luminoase în punctele acelea, unde acele două 
gazuri se află în contact; şi mai ştim că luînd dintr-un 
eorp părticele cît de mici, acel corp scade şi dispare. Prin 
urmare tot luînd hidrogenul şi carbonul din seu şi din bum- 
bac şi transformindu-le în apă şi în acid carbonic, substan- 
țele primitive au să se consume, să dispară şi să dea naştere 
altor substanţe; iată explicarea fenomenului, dar să mergem 
şi mai înainte cu rațiunea, să ne întrebăm care este cauza 
căldurei care iese dintr-acel seu şi dintr-acel bumbac ca 
dintr-un izvor?  Nenumărate fapte repețite de mii şi de 
milioane de ori ne-ar face să credem că căldura este efectul 
mişcării; în cazul de faţă ea ar rezulta din mişcarea părti- 
celelor sau a atomelor hidrogenului şi ale carbonului, por- 
nind fiecare de la locul lor ca să meargă să se unească cu 
oxigenul din aer şi să se mistuiască în atmosferă în stare 
de abur, de apă şi de acid carbonic. O bucată de fier, lovită 
eu un ciocan, se încălzeşte atit, că nu poţi ţine mina pe 
dinsa ; se încălzeşte fiindcă acea acţiune a lovirii ciocanului 
silește moleculele fierului să se strămute din loc, să ia altă 
pozițiune unele către altele, se face o mișcare care produce 
căldură. Că se strămută moleculele fierului din locul lor, 
prin bătaia ciocanului, nu încape îndoială; dovadă că forma 
bucății de fier se schimbă,de unde era un drug gros şi rotund, 
a devenit subţire şi lat; moleculele de la suprafața bătută 
s-au dus în laturi. 

Dacă combinaţiunile chimice sau schimbările poziţi- 
unilor respeztive ale atomelor unui corp prin afinitatea ce 
au cu atomele corpului cu cari se pun în contact dezvoltă 
căldura, la rindul său căldura poate cauza sau înlesni com- 

hinaţii chimice, Şi cuvîntul pentru ce aceasta este lesne 
de înţeles. Atomele ţiindu-se strîns legate una de alta prin 
atracția moleculară (sau coeziunea lor) şi căldura avînd 
puterea a dilata corpurile, a le face să ia un volum mai 
mare, adică a depărta moleculele unele de altele, urmează 
a zice că dacă căldura va fi destul de mare, ca să le depăr- 
teze, atit cît să le scoată din cercul lor de atracţiune, din 
cercul din care îşi pot exersa puterea lor atractivă, şi dacă 
totdeodată punem pe de altă parte în apropiere un alt corp 
cu care să aibă afinitate, se pot produce combinaţiuni nouă, 
adică să se nască un al treilea corp, ceea ce se întîmplă ori 
de cîte ori asemenea corpuri se pun în împrejurările pre- 
scrise de ştiinţă ca favorabile. Dacă într-un vas în care am 
pune oxigen şi hidrogen de proporţiunile una către două 
(1:2) am introduce foc sau o scînteie electrică, îndată aceste 
două gazuri se combină şi dau naștere unui alt; corp care e 
apa, ceea ce se întîmplă cind un bec de gaz rămîne deschis 
şi lasă să iasă gazul în odaie; îndată ce se introduce o lumi- 
nare, are să se întimple exploziune, căci aerul care se află 
în odaie, în loc de a fi aer atmosferic curat, este în mare 
parte un amestec de gaz oxigen şi de hidrogen. Aceasta 
este cauza multor explozii periculoase acolo unde se obiș- 
nuiește luminarea cu gaz aeriform în apartamente. 

Dacă într-un vas de oxigen am introduce părticele miei 
de fier curat, cum îl putem dobiîndi cu o pilă foarte fină, 
acele două elemente, fierul și oxigenul, se combină și pro- 
duc căldură, o căldură așa de intensă, încît părticelele de 
fier se aprind, se roşesc și devin luminoase, ceea ce vedem 
prin acţiunea amnarului; piatra cremene fiind mai tare 
decit fierul, rupe părticele de fier din amnar, acele păr- 
ticele de fier în contact cu oxigenul din aerul atmosferic se 
încălzesc şi devin roşii, cu acele schintei se poate aprinde 
iasca. 

Printr-aceste observaţiuni şi consideraţiuni se poate 
crede că fizica, chimia şi mecanica s-ar putea reduce la una 
şi aceeași știință: în starea lor de astăzi însă suntem siliţi 
a le considera ca trei ştiinţe separate. 

Ramurile ştiinţei se înmulţesc cu sporirea observațiuni- 
lor şi descoperirilor. Cînd o serie de fenomene observate devin 
destul de numeroase ca să constituie mai multe categorii, să 
se poată clasa după regulele la cari sunt supuse, ele formează 

'o ştiinţă nouă sau un ram al unei științe, o despărţire nouă 
într-o știință; o împarte în două sau mai multe ramuri. 
De exemplu: istoria naturală constituie astăzi trei mari 
despărțituri, trei științe separate:! zoologia, botanica şi 
mineralogia. O ramură a unei ştiinţe devine ea însăși o 
ştiinţă ; dintr-o ştiinţă se nasc mai multe ştiinţe; două sau 
mai multe ştiinţe puse în relaţiune unele cu altele dau naș- 
tere unei alteia, precum chimia aplicată la mineralogie a 
dat naștere metalurgiei; alteori o parte a unei ştiinţe nece- 
sită formarea unei științe deosebite; astiel una din puterile 
fizice, atracţiunea moleculelor între dinsele, ne dă chimia 
cu o mulţime de aplicaţiuni în arte și industrie, precum 
sunt tehnologia, farmacia etc. Aplicațiunea algebrei la 
fizică ne dă mecanica; astfel că ştiinţele se ţin legate între 
dînsele ca un lanţ, şi derivă unele dintr-altele. Cercetată sub 
un singur punct de vedere, chimia nu este decit o partea 
fizicei, mineralogia o parte din chimie, geologia o știință 
compusă din fizică și din mineralogie; fiziologia, anatomia, 
osteologia, miologia sunt niște ramuri ale zoologiei. 

Numărul ştiinţelor crește necontenit cu cit înaintăm în 
cunoştinţe. 

Mai mulți învăţaţi vechi şi moderni au încercat a desem- 
na fiecărei științe limitele şi rangul ce i se cuvine a ocupa 
în ierarhia lor, au încercat să le clasifice. Cel dintii, Aristot, 
enumeriînd pe acele cari s-ar fi putut forma cu fenomenele 
şi observaţiunile morale și fizice din timpul său, a ajuns 
la mai multe sute. D'Alembert a făcut un arbore al ştiin- 
tei; la tulpina arborelui a pus inteligența omenească cu 
trei mari crengi: memoria, raţiunea și imaginațiunea, din 
cari decurg ca ramuri istoria, filozofia și poezia. Din istorie 
și din filozofie derivă toate științele și din poezie rezultă 
frumoasele arte. Ampère a încercat şi dinsul a face o clasi- 
ficare a ştiinţelor; el a urmat după exemplul clasiticărilor 
adoptate în ştiinţele naturale, împărțind ştiinţele în fa- 
milii. 

Oricare ar fi clasificarea ce s-ar face, astronomia va ocupa 
totdauna locul cel dintii în ierarhie. În tot timpul, sufletul 
omului a fost răpit către cer; cele dintii investigațiuni ale 
lui au fost asupra stelelor. Întii vedem pe păstorii caldeeni 
cercetind adincimile tirmamentului şi numai în urmă, mai 
tirziu, vin cercetările omului asupra Pămîntului, cari acelea 

n-au început într-un mod serios decit cu Aristot. Asemenea 
și în timpii Renașterii (Renaissance) întîi Copernic, Kepler 
şi Newton, ş-apoi Linné, Buffon şi Cuvier. Întii cerul, ş-apoi 
Pămiîntul. 

Dacă de Ja ştiinţele pozitive vom trece la ştiinţele meta- 
fizice, găsim că în ordinul moral, ca şi în cel material, se 
pune în întiiul rang observarea faptelor şi după aceea vine 
controlarea şi confirmarea în deosebite moduri. Și numai 
mai în urmă se poate procede la descoperirea relaţiunilor şi 
legăturilor ce există între dînsele, căci numai astlel ne 
putem sprijini și întemeia pe fapte bine constatate. 

A căuta să deducem legile morale prin rațiune din niște 
axiome abstracte este a ne expune la erori şi la centradicţi- 
uni. Observațiunea fenomenelor din lumea morală, bine 
dovedite prin psihologie, prin istorie, prin eccnemia politică 
sau prin studiul relaţiunilor ce există între aceste fencmene, 
pot constitui baza cunoştinţelor ştiinţifice ale naturei ome- 
neşti. Sunt însă idei cari se impun de sinele, independent 
de orice rațiune, de orice credinţă dogmatică şi de crice 
noțiune de pedeapsă sau de recompensă. Acelea sunt niște 
fapte primordiale ale naturei omenești; astfel, simţul bine- 
lui şi al răului, atracţiunea ce simţim către tot ce este bun 
şi frumos, noţiunea libertăţii, a datoriei și a onorului, în- 
tr-un cuvintregulele vieţii sociale practice, sunt idei fără de 
cari datoria către sine, către semenii săi, căilre societate 
şi către Dumnezeu ar fi numai niște cuvinte fără înţeles. 


ÎNCEPUTUL OMULUI 


Dovezi geologice 


În timpii dintii, cînd Pămîntul era în incandescenţă, 
n-au putut exista pe suprafaţa lui ființe organizate; a tre- 
buit să treacă mii de mii de seculi, pînă ce căldura suprafe- 
ţii să devie destul de scăzută, ca să permită viaţa organică. 

După teoriile cosmogenice admise astăzi, Pămîntul a 
tăcut parte, împreună cu toate celealalte planete, dintr-o 
nebuloasă al căreia miez era Soarele din care s-a rupt, prin 
rotaţiune, şi cu timpul a trecut treptat din starea gazoasă 

sau aburoasă la stare de fuziune sau lichidă, şi mai în urmă 
lichidul, începînd a se solidifica a prins coaje, o coaje a 
căreia grosime creşte neîncetat, cu cît se răceşte mai mult, 
Acea parte solidilicată după calculele geologilor trebuie să 
fi ajuns astăzi la o grosime ca de 160.000 de metri50, feno- 
men care seamănă cu ceea cese întîmplă cind topim plumb 
sau aramă și lăsăm să se răcească: suprafața prinde coaje, 
pe cînd interiorul este încă topit lichid ; sau cu ceea ce vedem 
la aburul care iese din cazanul unei locomotive. Acel abur, 
în contact cu aerul rece, se transtormă în apă şi cade ca 
ploaia, şi daca este destul de îrig afară, se transformă în 
zăpadă sau bucăţi de gheaţă, ceea ce se întimplă și cu norii 
cari, cînd sunt duşi de vînt în părți mai reci, se transformă 
în ploaie, în gheaţă, zăpadă şi grindină. 

Alteraţiunile căldurei Pămîntului, care a mers tot scă- 
zind, pînă a ajuns la temperatura de astăzi între ecuator şi 
poli, au făcut că multe din animalele timpilor vechi n-ar 
mai putea exista, căci Pămîntul s-a răcit prea mult, ca tem- 
peramentul lor să poată rezista anotimpurilor actuali. Că 
au existat însă odinioară, se constată prin rămăşiţele lor 
fosile cari se găsesc în formațiunile din timpii în cari au 
trăit, de pe cînd căldura suprafeţei Pămîntului era mult 
mai mare. 

Fiinţele ce vedem astăzi, deşi nu sunt identice cu cele de 
altădată, dar au multă asemănare! cu dînsele ; aseamănă atit 
de mult, încît cele de astăzi par a fi nişte metamorfoze ale 
acelor cari au existat odinioară, niște transformaţiuni cari 
ar putea fi considerate ca rezultatul influenţei atmosferice, 
a naturei tărimurilor în cari trăiesc, a desprinderii, a nutri- 
mentelor, a felului vieţii ce și-au creat şi a o mie ș-o sută 
de împrejurări anevoie de aprețuit și de enumerat; astfel 
că pînă la un punct s-ar putea admite că a existat și există 
o continuitate. Se poate constata chiar cum o ființă a deri- 
vat dintr-o altă ființă anterioară. Teoria transformaţiuni- 
lor se impune oarecum într-un mod general; dar aceasta nu 
întră în cadrul acestui studiu; tot ce putem zice este că în 
unele cazuri dilerinţele sunt atit de neînsemnate, încit 
nici derivaţiunea, nici înrudirea a două genuri şi specii 
consecutive nu se poate tăgădui. Investigaţiunile făcute 
pînă acuma într-această direcţiune sunt încă prea recente 

şi prea puţin numeroase, ca știința să se poată rosti într-un 
mod absolut. 

Sunt puţini ani de cînd cugetarea și-a rupt lanţurile și 
-de cînd acei cari îndrăzneau a spune un adevăr care ar 
putea jicni unele credinţe religioase sau politice nu mai 
sunt arşi de vii, înveninaţi sau cel puţin închiși în temnițe 
adinci; d-abia au trecut 240 de ani, de cînd oamenii de 
ştiinţă erau siluiți să mărturisească dinaintea sfintei in- 
chiziţiuni că Pămintul e centrul universului, împrejurul 
căruia se învîrtesc toate. 

S-au zis și s-au crezut multe asupra începutului omului, 
dar pînă acum nimeni nu poate arăta într-un mod precis 
epoca apariţiunii sale pre Pămînt; tot ce ştim este că la 
venirea sa în lume, el n-a putut ñ ceea ce-l vedem astăzi 
şi că neamul său nu a pierit cu totul în deluviu, de la un 
capăt pînă la celalalt al Pămîntului. 

Dară, deşi întrebările ce se pot face asupra originei şi 
asupra fazelor prin cari trebuie să fi trecut, pină ce a ajuns 
la starea actuală, nu se poate răspunde cu certitudine, dar 
istoria lui se află întipărită de timp şi de natură, pe viriurile 
munţilor, în coaja pămîntului şi în fundul mărilor; hiero- 
glife trase de natură, pe cari încetul cu încetul știința incepe 
a le descifra şi-a le înţelege, precum a cetit pe obeliști şi pe 
cilindrele cuneiformice faptele egiptenilor ş-ale asirienilor. 

A şti cum şi cînd s-a ivit omul pe Pămint este o problemă 
mare, nerezolvată încă, cu atit mai importantă şi mai inte- 
resantă, cu cit ea este strins legată cu cestiunile de sociabili- 
tate şi de civilizaţiune, strins legată cu cunoştinţele asupra 
originei popoarelor, a înrudirii limbelor şi a modului cum 
fiecare ginte îşi exercită acţiunea şi misiunea sa în lumea 
aceasta. 

Scriptura ne spune şi geognozia ne dovedeşte că omul a 
venit pre Pămînt mai în urma tuturor celoralalte fiinţe cu 
viaţă. 

Cînd cercetăm adîneimile pămîntului, găsim felurirai 
de rămășițe de fiinţe organizate, dispuse în ordinea în care 
au urmat, şi au succedat una alteia pre pămînt, mergind tot 
treptat de la cele mai simple pînă la cele mai complicate. 

În succesiunea de rămășițe fosile aflate în formațiunile 
geologice nu s-au găsit urme de prezența omului decît nu- 
mai în formațiunile mai recente, în turbării, în tărîmurile 

de pe la finele formațiunilor terțiare, în peşteri, în caverne 
şi în aluvioanele contimporane cu bolovanii rătăcitori (blocs 
erratiques), în cari pămîntul se află amestecat cu elefantul 
meridional, cu rinocerul, cu trichorinul, cu ipopotemul 
cel mare şi cu mastodontul. Existenţa cmului fosil este 
încă și astăzi contestată de mulţi învăţaţi. 


Cei mai mulți geologi admit că pe la finele formațiunilor 
terțiare, emisferul nostru a fost expus, printr-o schimbare: 
a axului său, la o mare scădere de temperatură, că ar fi 
trecut treptat de ia o căldură toridă la un ger foarte mare 
şi că după aceea, temperatura ridicîndu-se iarăși din nou 
la starea de mai nainte prin venirea axului la locul său, 
ghețarii cari îl acoperise sub acţiunea frigului topindu-se, 
au adus o mare prefacere. Această revoluţiune pare că carac- 
teriză mai cu seamă începutul epocei cuaternare, adică a 
epocei formațiunilor geologice de nisipuri, de pămînturi 
deluviane. Pietrele și bolovanii proveniți dintr-acest dez- 
ghet sunt productul puterii cu cari curgeau atunci apele, œ 
urgie a apelor care trebuie să fi durat mii de ani. 

Rămășițele fosile ce se găsesc în acele pămînturi dovedesc 
pînă la evidenţă că pe la începutui acestei epoce existau deja 
multe din animalele cunoscute astăzi, precum ursul, leul 
şi altele, poate chiar și omul. În timpul diluvian se găsește 
hipopotamul, rinocerul şi mai cu osebire mamutul. Pare 
că acestui animal îi pria temperatura cea rece prin care 
trecea emisferul nostru. Mai în urmă însă, cînd a început 
a se încălzi şi a putut să se ivească calul, boul, bizonul şi 
renul şi a început a-i lipsi nutrimentul, mamutul a ince- 
put a se împuţina, a deveni din ce în ce mai rar, şi încetul cu 
încetul a dispărut cu totul, precum a dispărut mai în urmă 
la rîndul său renul din centrul Europei. 

Migraţiunile acestea coincid toale cu finele epocei 
cuaternare; dar din toate aceste succesiuni de vieţuitoare, 
fără îndoială cea mai importantă este apariţiunea cmului. 

Este incontestabil că de la venirea acestei fiinţe trebuie 
să fi trecut sume incalculabile de ani, un interval în care 
acţiunile felurite la cari a fost expus Pămîntul să producă 
prefaceri însemnate în temperatură, în vegetaţiune și în 
condiţiunile atmosferice, cari toate au avut influența lor 
asupra omului, ca și asupra celoralalte animale. 

Cuvier, în scrierea sa Discours sur les révolutions de la 
surface du plobe*, ne spune că trăim în mijlocul unei a patra 
serii de fiinţe; că după reptile, după paloeotherium, ma- 
mut, mastodont și megatherium, au venit animalele domes- 
tice şi în fine omul; căci numai în stratele formate mai în 
urmă, în aluvioane și în congregate de formaţiuni moderne 
se găsesc oseminte fosile d-ale animalelor cari trăiesc 
astăzi. Cuvier ne mai spune că o să vie un timp cînd Pămiîn- 
tul va fi atit de rece, încît nu va permite nici omului, nici 
animalelor cu cari trăim să mai existe; şi că atunci ele vor 
dispare la rîndul lor, precum au dispărut milioanele de 
soiuri Și de varietăţi de ființe cari au existat înaintea lor, 
precum au dispărut animalele antedeluviane, pleziozaurii, 
ihtiozaurii şi mii de mii de altele. 

Ştiinţa nu are încă destule elemente, ca să ne poată spune 
cind a apărut întiiul om; dar pare probabil că el exista în 
epoca numită de geologi neolitică, şi că în epoca pleistocenă 
trăia un fel de oameni vinători și pescari, ale căror oase 
-aveau cam aceeași contormaţiune cu a eschimosilor. 

În bolovanii eratici din ghețarii Scoției s-au găsit, oase 
de om amestecate printre oase de eletant, ceea ce “dovedeşte 
că omul exista p-atunei, pe cind o mare parte a Europei 
meridionale era acoperită de gheţurile ce se formase prin 
modificarea temperaturei mărilor polare. 

Deşi în acel cataclism trebuie să îi pierit o mulțime de 
animale, însă cercetarea rămășițelor aflate în stratele pă- 
mintului dovedesc că omul a putut scăpa. Prin zicerea fosil 
înțelegem starea unei fiinţe organice în care materia orga- 
nică a fost înlocuită atom cu atom cu substanţe teroase sau 
metalice, mai ales cu calcar și cu siliciu. 

Pintre rămăşiţele de arbori vechi, aflaţi în fundul tur- 
barielor, s-au găsit; unelte făcute de mînă de om, unelte de 
piatră, de os şi de bronz. Prin ele se poate stabili, pînă la 
un oarecare punct, un ordin cronologie a succesiunii oame- 
niloe cari au trăit în timpii acelor formaţiuni geologice. 
Cu cît ne suim mai sus pe scara formațiunilor, cu cît ne apro- 
piem mai mult de depunerile de păminturi mai recente, cu 
atit acele unelte preistorice devin mai numeroase și mai 
perfecte. 


„* Discurs asupra revoluțiilor suprafeței globului. 

După uneltele de cremene, sau silex brut şi necioplit, 
găsim unelte de silex cioplit şi lustruit; vin după aceea 
instrumentele de os şi de corn, tot atit de bune pentru între- 
buinţarea la care par că au putut servi cele de piatră, dar 
mai usoare şi mai lesne de minuit. Mai sus pe scara forma- 
ţiunilor geologice aflăm instrumente de bronz: topoare, 
ciocane, cuțite, săgeți, sulițe, undiţe, ace și fluiere. Tran- 
ziţiunea de la unele la altele pare foarte regulată; rare în 
părţile de jos ale formațiunii, devin din ce în ce mai nume- 
roase cu cît ne suim mai sus spre surfața pămîntului; iar cînd 
apare un instrument mai perfecționat, acela din rar la ince- 
put se înmulțește, pe cînd cele mai proaste, mai primitive 
se împuţinează şi dispar; precum vedem în zilele noastre 
că dispare furca și fusul dinaintea roatei de tors, şi precum 
dispare la rîndul său roata de tors dinaintea mașinei mule- 
jenny; precum s-a împuţinat şi a dispărut mamutul dina- 
intea renului, şi renul dinaintea caprei ș-a oaiei. Pretutin- 
dene aparițiune, pertectibilitate şi dispariţiune. 

Calculind timpul cît a trebuit să treacă de la întiia apa- 
rițiune a acestor unelte pină la aceea a instrumentelor de 
bronz, după timpul necesar pentru formarea straturilor de: 
pămînt care le despart, geologii cred că a trebuit să fi trecut 
cel puțin 50.000 de ani. 

Întrebuinţarea uneltelor pare că coincide cu domesti- 
cirea cînelui, ale cărui rămăşiţe de oseminte se găsesc ală- 
turi și chiar amestecate cu d-ale omului şi ale animalelor 
de hrană; ceea ce dovedeşte într-un mod incontestabil că 
omul, care la început s-a hrănil cu fructe, cu ierburi și cu 
rădăcini, a devenit mai tirziu carnivor; a trecut dintr-o: 
stare defensivă la o stare ofensivă și atunci a trebuii să 
caute miij oane artificiale cu cari să se poată servi, ca să 
învingă şi să ajungă animalele mai tari în mușchi şi mai 
iuți la picior decit dînsul. Fluierile de os găsite în vizuniile 
cu oseminte de om îi serveau negreșit pentru a-şi chema ci- 
nii, a-și găsi tovarășii și a momi pasările. Acele de os şi 
cuţitele de silex probează că știa să întrebuinţeze pieile 
pentru a-și face cu ele imbrăcăminte. 

Din epocele preistorice cari au preces epoca de bronz în 
Europa centrală s-a găsit pe oase de fildeş, „pe coarne de ren 
şi pe plăci șistoase (ardoise) trăsături cari figurau animale 
dispărute sau mutate din regiunile noastre, precum, între 

altele, pe un os s-a găsit însemnat lupta între mamuți şi 
reni. 

Locuinţele lacustre, cari s-au descoperit in fundul unor 
lacuri ale Elveţiei și ale altor țări, par că ar coincida cu 
epoca pietrei lustruite şi a bronzului. Cit pentru întrebuin- 
area focului, găsim urme chiar în tărîmurile unde s-a arătat 
cea mai veche aparițiune a omului. Nu se poate însă vedea 
nimic care să ne arate prin ce mijloc şi-l procura, căci și 
astăzi se mai găsesc populaţiuni sălbatice cari nu știu face 
foc altfel decit luîndu-l unii de la alții. Unele triburi au 
şi astăzi păzitori pentru conservarea focului, precum era 
la romani vestalele, cari păzeau flacăra sintă în templul 
Vestei. 

După calculele geologilor a trebuit să treacă cel mai puţin 
109.000 de ani pentru formarea tărîmurilor cari s-au depus 
de la aparițiunea rămășițelor și indicelor cari probează 
existenţa omului. Aceasta este cifra ce ştiinţa poate indica 
pînă acum cu aproximaţie ca timpul de cînd există pe fata 
globului fiinţa care şi astăzi stăpinește pămintulsi, Aci se 
opresc aprețierile geologilor asupra omului şi dau rîndul 
antropologului, etnografului şi istoricului. 


Varietatea tipurilor omenești 


Multe şi variate sunt pietrele de tot felul cari se află pe 
fața pămîntului; ele se prezintă sub milioane de forme și 
cu tot felul de aparente; dar cînd le cercetăm cu băgare 
de seamă şi intrăm în amărunte, cerceţindu-le atit din 
punctul de vedere al formelor, cit sub acela al compunerii 
lor, ele se pot deosebi în trei mari categorii, sau, mai bine 
zis, în trei mari familii, bine distinse şi bine caracterizate, 
ale căror baze sunt varul, silicele şi carbonul. Aceste trei 
elemente amestecate şi unite în toate modurile şi în deose- 
bite condițiuni şi proporțiuni, trecute și petrecute prin foc 
şi prin apă, prin topire și prin disoluțiune, prin precipita- 
iune și prin cristalizare, supuse la influenţa diverselor 
acțiuni ale puterilor fizice de sus, de jos și la influențele 
<limaterice, ni se prezintă nouă sub mii de milioane de 
aspecte, impletite între dînsele și amestecate cu rămășițe de 
fiinţe cari au vieţuit pe uscat şi în apă, pe timpul pe cînd 

se formau tărimurile cărora ele aparţin şi ne dau varietatea. 
ce vedem, 

Rareori cele trei elemente mai sus indicate se află intr-o 
stare de puritate şi numai ca o excepţiune le întilnim cîte- 
odată astiel ; şi chiar atunci le găsim în cantităţi așa de mici, 
încît sunt ceva rar, chiar preţioase, ca un accident. 

Ceea ce zicem despre stîncile din cari se compune coaja. 
globului nostru, se poate zice și despre oamenii cari locuiesc 
pe suprafața lui. Multe şi varii sunt fizionomiile, feţele şi: 
trăsurile lor, toţi oamenii însă aparţin unui şi aceluiaşi 
neam: neamului omenesc; ei se deosebesc atît de mult între 
dinşii, încît, cu puțină deprindere şi băgare de seamă, fie- 
cine poate distinge lesne și clasa pe seminţii (race) şi chiar 
preciza ţările cărora aparțin. Oamenii se pot împărţi în 
grupe şi orîndui pe seminţii și pe familii după regulele și 
prescripţiunile științei, precum se face şi pentru studiul altor 
fiinţe organice, sau inorganice, pentru animale, pentru 
plante, pentru minerale etc. 

Întîlnind un arab, un georgian sau un rus, anevoie ne 
putem înșela despre ţara şi soiul căruia aparţine. 

Neamul om, cercetat și studiat din toate privirile lui 
fizice şi morale, unii l-au redus la trei tipuri primordiale, 
bine determinate și bine caracterizate prin coloarea pielei 
şi prin structura osoasă. 

Acele trei clase primitive sau primordiale, încuserin- 
du-se și curcindu-se între dînsele mai multe generaţiuni suc- 
cesive sau intermitente şi supuindu-se influenței deosebite- 
lor feluri de vieţuire, au dat varietăţi nenumărate de soiuri, 
de familii, de naţiuni, de popoare și de individe; fiecare cu 
obiceiuri morale şi dispozițiuni cari le sunt proprii; întă- 
țişîndu-se fiecare sub aspecte distinse, după origina şi 
localităţile cărora aparțin; întocmai ca varielăţile stincilor 
geologice şi ca rămășițele fiinţelor cu cari au trăit în epo- 
cele cînd s-au format sau cînd s-au transformat. 

Oricum am considera pe om, nu se poate tăgădui că sunt 
multe și mărunte cauzele cari l-au adus în starea în care îl 
vedem, în deosebitele localităţi; fie acele cauze rezultatul 
a simple modificaţiuni supravenite la animale de condițiuni 
mai inferioare, precum susține Darwin şi şcoala sa, fie ele 
generațiuni spontanee, selecţiuni naturale sau împrăștierea 
neamului lui Noe; nu este mai puțin adevărat că diferin- 

ele există și că nu ne putem opri d-a recunoaște că există 
deosebiri însemnate între oameni, atît în ordinea fizică, cît 
şi în cea intelectuală. Acele deosebiri le vom numi seminţii. 


Unitatea neamului omenese 


Seminţiile sunt multe, dar neamul om este numai unul. 
Blumenbach a dovedit într-un mod peremptoriu unitatea 
fizică a omului, și printr-aceasta a dat științei einologice o 
bază şi i-a deschis un cîmp larg şi întins. Consecința teoriei 
sale este că omul civilizat nu este o fiinţă alta decît, sălha- 
tecul, trogloditul, transformat prin clima în care a trăit, 
prin educaţiunea ce a primit, prin ştiinţă şi printr-o sută 
şi o mie de acţiuni anevoie de enumerats?. 

Antropologiştii au dezbătut, mult timp cestiunea de a 
ști dacă omenirea se compune din una sau mai multe nea- 
muri, O cestiune care a împărțit pe învăţaţi in două tabere 
bine distinse: în monogeniști şi poligeniști. 

Oriunde am zice că începe omul, nu se poate tăgădui că 
există unitate de neam şi că toate varietățile şi soiurile ce 
vedem și despre cari ni se povestește nu sunt decît o conse- 
„inţă a legii perfeotibilităţii ce se observă în natură întru 
toate şi la toate, 

„Menţionind unitatea neamului, zice Humboldt, lepă- 
dăm printr-o consecinţă necesară trista distincțiune de 
seminţii superioare și seminţii inferioare. Sunt, fără îndoială, 
familii de popoare priimitoare de cultură, mai luminate și 
mai civilizate decit altele, dar nu se poate zice că unele ar 
fi mai nobile decit altele. Toţi oamenii sunt făcuţi pentru 
libertate, pentru libertatea aceea care într-o societate puţin 
înaintată aparţine numai individului, dar care la naţiunile 
chemate a se bucura de instituțiuni publice constituie drep- 
tul comunităţii întregi. 

O idee care apare ca printre negurile istoriei, lăţind pe 
toată ziua salutarul său imperiu, idee care probează mai 
bine decit oricare alta faptul, atît de des constatat şi ade- 
seaori rău înțeles, al perfectibilităţii generale a neamului, 
este ideea unităţii omenirii. Ea tinde a dobori stavilele pe 
cari prejudeţele şi scopurile interesate le-au ridicat între 

oameni şi face să se considere omenirea fără distincţiune de 
religiune, de națiune și de colori, ca o mare familie de fraţi, 
ca un corp unic, pornit către una şi aceeaşi țintă ; către libera 
dezvoltare a puterilor morale. Această ţintă este scopul 
final, scopul suprem al socialității“. 

Cînd considerăm o serie de fiinţe și pornim de la acele 
cu aparință simiană, spre a ne sui pînă la omul civilizat, 
este cu neputinţă a fixa un punci bine determinat de unde 
să se poată zice că d-acolo trebuie să înceapă omul. Se știe 
că au fost soiuri, seminţii sau varietăţi de oameni cari s-au 
stins cu totul și "despre cari se pomeneşte numai ca niște 
oameni de o treaptă cu totul inferioară, mai jos de scara. 
inteligenţei decit toate speciile cunoscute astăzi. Humboldt 
ne spune că a văzut chiar el, în America de Sud, un papagal 
care profera cuvinte dintr- -0 limbă care nu mai există. 
Schaffhausen crede că soiurile cari locuiau odinioară în 
Europa erau cu mult inferioare celor de astăzi. 

Cîţi secoli trebuie să fi trecut pină ce oamenii să fi ajuns 
a nu se mai mînca între dînșii şi pînă au putut să-și regu- 
leze relaţiunile sociale? Cîţi secoli vor trebui să mai treacă 
pînă vor ajunge a nu se mai invidia, a nu se mai persecuta 
unii pe alții şi pînă vom înţelege toţi cu toţii că fericirea 
unuia este un bine pentru toţi, precum nenorocirea fiecăruia. 
este un rău comun ! Se mai găsesc oameni cari, prin unghiul 
lor facial, prin volumul şi greutatea creierilor şi prin slăbi- 
ciunea facultăților intelectuale, se pot pune alături, dacă 
nu şi mai jos, cu gorilul şi cu orangutanul. 

Scara intelectuală la om este foarte întinsă, de vom 
compara pe gușaţii cretini din valea de Aosta şi-i vom pune 
în cumpănă cu oamenii civilizaţi ce vedem în vecinătatea 
lor, cu un Rousseau, cu un de Saussure sau cu un De Candolle, 
să sperie mintea omului de abisul care desparte aceste 
fiinţe de același neam, Cînd privim la unele seminţii ale 
Africei şi ale Americei, ne uimim, măsurînd timpul cea 
trebuit să treacă peste omul sălbatic, pină să ajungă la 
starea în care-l vedem în ţările civilizate, 

Nu încape îndoială că oamenii din secolul nostru sunt 
mai deştepţi decît acei din timpii primitivi şi că omenirea 
merge progresînd în toate privinţele, lărgindu-şi mereu 

cercul fizic, moral şi intelectual. Oamenii cei mai învăţaţi 
dintr-un secol sunt niște ignoranţi în mijlocul învăţaţilor 
secolilor următori, precum învăţaţilor din zilele noastre le 
lipseşte o mulţime de cunoștințe, de cari au să se bucure 
generaţiile viitoare. Aristotele, unul din cele mai mari 
geniuri cari au existat vreodată, nu cunoștea cauza fluxului 
şi refluxului, nu putea să înțeleagă de ce marea se suia şi 
scădea zilnic şi regulat în Eurip5*. Archimede, dacă ar învia 
d-odată cu toate cunoştinţele şi cu toată ştiinţa sa, ar rămi- 
nea in uimire şi nedomirire dinaintea unei locomotive, 
alergînd ca năluca, ducînd cu dinsa o sută de vagoane, dacă 
ar auzi în telefon vocea unui amic de la un capăt al pămîn- 
tului la altul. Cine poate spune unde se află limita dezvol- 
tării spiritului omenesc? 

Dacă nu cunoaştem marginile spiritului şi apogeul omu- 
lui, cunoaștem şi mai puţin unde începe el: care era întă- 
ţişarea fizică a celui dîntii om şi care era starea lui morală? 
Să fi semănat el oare întru toate la corp şi la minte cu oame- 
nii de astăzi? cu care din ei? Şi prin ce tranzițiuni a trebuit 
să treacă ca să devie ceea ce-l vedem? Învăţatul Huxley, 
care a făcut un studiu anatomic atît de conștiincios asupra 
omului, ne arată în scrierea sa intitulată: Evidence as to 
man’s place in nature* că în privinţa craniului și a dentiţi- 
unii gorilul și cimpanzeul se apropie mai mult de om decit 
de maimuţă ; el ne arată ceva mai mult, ne dovedește că 
există o mai mare deosebire între greutatea creierilor a doi 
oameni din două trepte extreme ale scărei intelectuale, 
decît între greutatea creierilor unui om şi aceea a unui 
goril. Greutatea cerebrală a unui goril adult este, în termen 
de mijloc, de 340 de grame; și creierii de om, cei mai ușori, 
după experienţele d-lui Wagner, fiind de 1.020 de grame, dife- 
rența este numai de 680 grame, pe cînd a găsit că diferința 
între creierii a doi oameni se poate sui pină la 752 de grame. 

Fără de a atinge cîtuși de puţin cestiunea soluţiunii de 
continuitatea între om și animalele inferioare, cestiune cu 
totul afară din cadrul ce mi-am impus, cred însă de un mare 
folos, întru ceea ce priveşte dezvoltarea fizică, a expune 
aci cîteva noţiuni asupra animalelor aşa numite antropoide- 


* Precizarea locului omului în natură. 

Antropoizii 


Această specie constituie mai cu deosebire patru clase: 
gibonii, oranghii din Asia răsăriteană, cimpanzii și gorilii 
din Africa apuseană. 

Gibonii şi oranghii formează neamul simia şi hilobaţi; 
cimpanzii şi gorilii constituie neamul troglodit: ence-eko 
Şi pong56, 

Gibonii se găsesc la Iava, la Sumatra, la Borneo, Malaga, 
Siam, Aracanu şi pină în Industan. Ei trăiesc în munţi; 
nu sunt mai nalţi de patru palme și jumătate din creştet pînă 
în tălpi; sunt inimoși, iuți şi răi. După arătările lui Miller, 
lui Duvanel, ale doctorului Martens şi a lui Waterhouse, 
acest animal este simţitor şi prinde simpatie pentru om57. 

Orangul sau orangutanul se află la Sumatra și la Borneo, 
trăieşte la cîmp şi în păduri; este ceva mai răsărit decit 
gibonul. Doctorul Savage îl numește mias, după numele 
ce-i dau locuitorii Borneului. Se deosebesc mai multe soiuri 
şi varietăţi de orangutani; Savage îi imparte în mias-pappan 
sau zimo și mias-kassu. 

Cimpanzeul trăieşte ia Mpongun pe malul riului Gabun, 
pe litoralul Africei. Indigenii îl numesc ence-eko (om dege- 
nerat), nume din care europeii au făcut iocko. Cimpanzii 
umblă în cîrduri, femelele și puii cu cite un singur mal; 
talia lor nu trece de cinci palme. 

Gorilul, așa cum îl descrie doctorul Savage şi Ford, este 
de o statură şi mai mare și are gi mai multă putere; el locu- 
ieşte în Guineea, de la Camarum pină la Angola, în munţii 
de Cristal. George Benett și Winslow Dawis spun că vocea 
lui este atit de puternică, încît se poate auzi la o depărtare 
de opt kilometri: „Nici o voce de tenor, zice G. Benett, 
nu poate avea puterea strigătului celui mai mic goril. 
Deși sunetele şi tonurile articulate de goril şi de cimpanzeu 
sunt puțin numeroase și puțin variate, pare însă că aceşti 
antropoizi ar avea între dinșii sunete și strigăte de înţele- 
gere“, George Benett combate pe acei cari conchid dintr-a: 
ceasta că gorilul și cimpanzul ar fi un soi de om; și zice că 
vorbirea nu este o dovadă absolută de putere intelectuală; 
el crede că este mai mult efectul coniormaţiunii larinxului 
şi al limbei; şi într-aceasta aduce ca exemplu animale de 
condițiuni foarte inferioare în privinţa intelectuală, pre- 

cum papagalul, gaița și altele, cari articulează într-un mod 
foarte desluşit, pe cînd alte animale, cari sunt înzestrate 
cu o inteliginţă mult mai mare, precum maimuța, cînele, 
calul, elefantul etc., nu pot articula nici o silabă. El zice 
că facultatea vorbirii pare că depinde şi de latiludine; şi 
drept probă spune că, mergind spre ecuator, vocea devine 
mai sunătoare. S-a observat la cîni că îşi pierd puterea 
lătratului, cu cît se apropie de pol. 

Gorilul are multă asemănare cu omul. Călătorii cari au 
avut ocaziunea să întilnească acest animal și să tragă cu 
puşca asupra lui mărturisesc că au simţit o mare mustrare 
de cuget la expresiunea de durere a animalului rănit. 

Doctorul Du Chaillu ne povesteşte despre un fel de oa- 
meni numiţi anzici, un soi foarte rău, care, pîn timpul lui 
Pigafetta, locuia în locul unde se află astăzi ogobai şi bake- 
lai, oameni cruzi cari se mincau unii pe alţii chiar în fami- 
lie, ceea ce nu se vede la ceialalți antropofagi, căci aceşti 
nu mănîncă decit pe străini, pe prizonieri şi pe inimici. 
Despre aceşti anzici, Pigafetta ne spune că erau conduşi 
de o căpetenie căreia se supuneau. Ei nu se mai află astăzi 
nicăiri; pare că au pierit cu toţii; nu se mai găseşte nici 
urmă de prezenţa lor nicăiri; au dispărut cu totul, 


Clasificarea seminţiilor 


Genul sau neamul omenesc este unul, dar seminţiile, 
soiurile și variaţiunile sunt multe. Este peste putință a 
trece printr-unul din orașele acelea în cari se fac schimburile 
comerciale între două continente, precum sunt Constanti- 
nopolul, Smirna, Alexandria, Marsilia, Liverpool etc., fără 
de a fi cineva impresionat de mulțimea tipurilor ce întîl- 
nește, de deosebirile ce există în formele şi fizionomiile 
trecătorilor, în porturi şi pe strade. Oricine a avut ocazi- 
unea să treacă printr-un bazar-caic (barca omnibus} de la 
Scutari la Constantinopol sau să stea să privească la trecă- 
tori de pe podul de peste Cornul de Aur, din Galata la Stam- 
bul, a putut în cîteva zile să fie în stare să distingă semin- 
tiile, soiurile și naţionalităţile, să recunoască și să deose- 
bească din vedere un slav de un italian, un turc de un grec, 
un indian de un tătar, ca un geambaş care se poate pro- 

nunţa cu certitudine dacă un cal este de soi englez, arab, 
perşeron sau andaluz, dacă e trepădător sau alergător şi de 
este iute sau moale. 

Învăţaţii au studiat și au căutat să claseze deosebirile 
ce există între seminţiile şi soiurile omenești. Unghiul facial, 
forma craniului, părul şi dentițiunea au fost studiate din 
toate punctele de vedere, și aceste studii au dat naştere unei 
ştiinţe cu totul nouă: antropologia şi etnologia. 

Unii antropologi au deosebit seminţiile în trei mari 
categorii: seminția albă sau caucaziană, cea mongolă sau 
galbenă și cea etiopică sau neagră, clasificare naturală, 
mai ales în aparență, şi oarecum conformă cu ceea ce ne 
zice Scriptura despre împrăștiarea fiilor lui Noe. 

Dar progresele științei antropologice au necesitat deo- 
sebiri secundare cu o mulţime de amănunte şi denumiri, 
ca să ne arate cum s-au amestecat seminţiile între dînsele, 
producînd gintele melaniană, hamită, semită etc. 

Întiia seminţie, numită caucaziană, ariană sau sudo- 
europeană, se deosebeşte prin regularitatea structusei ovale 
a capului. Unghiul fruntal sau facial este la dinsa foarte 
deschis, ochii sunt pe aceeași linie orizontală, mari şi bine 
crestaţi, umerii obrazului puțin cam răsăriţi, fălcile mici, 
şi coloarea pielei variind de la smolitul arabului la albeața 
flamandului, Oacheși sau bălai se pot zice oameni cu pie- 
liţa albă, sau simplu albi. Puri sau curciţi cu alte seminţii, 
ei formează fără îndoială soiul şi gintele mai inteligente, 
din care au ieşit popoarele cele mai civilizate din istoria 
veche şi modernă. Ea ocupă toată Europa, Asia occidentală, 
pînă la Gange, America civilizată şi partea septentrională 
a Africei. Dintr-această seminție au ieșit luceferii omenirii: 
Homer, Aristotel, Dante, Michelangelo, Newton, Hum- 
boldt ste, 

Tipul cel mai curat al acestei seminţii pare a fi astăzi 
omul care locuiește între Marea Caspică şi Marea Neagră; 
de aceea și Blumenbach i-a şi dat denumirea de seminţie 
caucazică, Acest învățat, cercetind craniul unui georgian, 
mort la Moscova, i-a găsit formele și proporțiunile cele 
mai perfecte ce se pot vedea. „În totul acest craniu este 
atît de elegant, zice Blumenbach, și de perfect, încît trebuie 
să nu aibă cineva simţul frumosului ca vizitind colecţiunea 
mea să nu fieimpresionat de frumuseţea şi de delicateţa 

proporţiunilor lui. Acest craniu confirmă ideea unora des- 
pre marea frumuseţe a soiului georgian, pe care trebuie 
să-l luăm ca tipul idealului“. 

Seminţia caucaziană alui Blumenbach coprinde: 

1. Cea mai mare parte a locuitorilor Europei. 

2. Pe georgiani, pe cerkezi și pe toate familiile Cauca- 
zului. 

3. Pe evrei, pe arabi şi pe siriaci. 

Neamurile pe cari Richard le coprinde sub denumirea 
de iraniani aparţin seminţiei caucaziene a lui Blumenbach. 
Acest învăţat, ca şi Prichard, voind să se potrivească mai 
bine cu cartea Genezei, pune prototipul acestei seminţii 
între Marea Caspică și Sinul Persic. 

A doua seminţie, cea mongolă, pare a fi originară din 
Munţii Altai; ea este caracterizată prin umerii obrazului 
ieşiţi în sus, chipul cam pleoştit, ochii mici şi trași la coadă 
în sus, părul aspru şi rar, barba spină şi coloarea piele? 
cam galbenă măslinie. Ea constituie popoarele imperielor 
Chinei şi Japoniei. Blumenbach o numește mongolă şi 
Prichard îi dă numirea de turană. 

Seminţia a treia este mărginită în partea meridională 
a Muntelui Atlas; coloarea neagră, fruntea fugind repede 
spre creștetul capului şi formînd cu linia fălcilor un unghi 
ascuţit; fălcile mari și scoase, buzele groase. Ea pare a 
coprinde mai multe soiuri bine caracterizate, precum sunt 
soiul mozambic, cel boșiman și cel hotentot. Corespunde 
oarecum cu aceea pe care marchizul de Gobineau o numește 
melanianăs?, 

Cît despre malezi, alfuruzi, samoezi, laponi şi eschi- 
mozi, este foarte anevoic a-i raporta la vreuna dintr-aceste 
trei soiuri de mai sus; nu li s-a găsit încă în ordinea fizio- 
logică caractere destul de bine determinate, ca să poată 
forma soiuri distinse. Tot astfel este și cu naturalii Americii, 
pe cari cei mai mulţi antropologi îi privesc ca pe nişte ginte 
cari nici nu' se pot alătura pe lingă vreuna din seminţiile 
vechilor continente, căci nu posed caracteristice destul de 
pronunţate, ca să poată înlesni clasarea lor într-o seminţie 
separată. Colorarea pielei lor este mai obișnuit roșie ca 
arama, au barba rară, părul lung şi negru, dar difer foarte 
mult între dînsele. Unele din populaţiuni au analogie cu 
seminţia mongolă a Asiei, pe cînd altele, prin forma nasu- 

lui, prin ochii lor mari și deschişi ca și ai indo-europeilor, 
se apropie mai mult de aceștia. 

Deosebit de cele trei soiuri de mai sus, Blumenbach 
mai enumără în clasificaţia sa încă două altele: soiul ame- 
rican şi soiul malez. Etnologii însă de şcoala acestui mare 
naturalist le-au redus la cele trei principale de mai sus, 
confundind pe aceste două din urmă cu seminția mongolă. 

Prichard, căutînd o clasificare mai completă, mai știin- 
ţitică, a împărţit neamul omenesc în șapte seminţii: 


1. seminţia iraniană 5. seminţia neagră 
2, «e turană 6. s papuană 
3. ia americană 7. t alforusă 
4. i hotentotă şi 

boşimană 


Dar acum mai în urmă d-nul Broca și amicul său d-nul 
'Topinard3? au admis ca criterie pentru clasificarea omenirii 
două tipuri extreme: tipul ortognat și tipul prognat, carac- 
terizate prin pozițiunea bărbiei sau a fălcei de jos, care în 
raport către linia frunţii este mai mult sau mai puţin ieșită 
afară. Prognatismul se poate aplica la toate soiurile, deoa- 
rece în seminția cea albă, care este compusă mai cu seamă 
din tipuri ortognate, constatăm numeroase cazuri de progna- 
tism foarte pronunţat. Poate însă că într-adevăr contrariul 
să fie mai puţin frecuent printre popoarele de seminție mon- 
golică şi etiopică, cari se disting prin prognatismul lor. 

În elasificările tipurilor omeneşti, formele ceraniilor 
joacă cel mai mare rol. „Trimiteţi-mi cranii, multe cranii“, 
îmi zicea doctorul Topinard* acum vreo șase ani, cînd vizi- 
tam expoziţiunea antropologică de la Paris. 

Mai toate clasificaţiunile adoptate pină astăzi au fost 
bazate pe formele craniului, pe dinţi, pe colorile pielei şi 
pe calitatea părului, fără a se ţinea seamă de obiceiurile 
şi asemănările morale ce există între soiuri și ginte, fără a 
se studia popoarele sub punctul de vedere al aptitudinilor 
şi al metodului cu care ele proced la dezvoltarea lor- 
Latham, preocupat de aceste consideraţiuni, a căutat să 
afle o clasificaţiune cu totul nouăst; el, împreună cu alţi 
filologi contimporani ai noștri, au încercat să bazeze clasi- 
ficarea oamenilor pe deosebirile ce există în limbi și în 
moravuri. Ei au urmărit aceste însuşiri pînă la obirşia lor 
şi au încercat să fundeze o şcoală așa-zicînd etna-filologică, 

Importanta sa scriere Man and his migrations a însemnat o 
cale de urmat cu totul nouă în cercetările etnologice. 

Deşi Latham s-a aruncat în niște cercetări foarte ane- 
voioase, ideea sa însă a cîștigat adepţi în Anglia. Mai ales 
unul din amicii săi, învățatul Fergusson, a căutat să urmă- 
rească originea ginţilor pînă şi în arhitectură, în arhitectura 
rustică și religioasă mai cu seamă, precum Max Müller şi 
alții o caută în limbă, în cîntecele naţionale, în legendele 
şi în poveștile populare. Partea însă care poate da mai multe 
elemente este limba. Cunoștinţele adunate de Pigafetta 
asupra dialectelor nescrise ce el a auzit vorbindu-se în călă- 
toria sa de circumnavigaţiune, catalogul limbilor din Saggio 
del universo al abatului Hervas, cercetările lui Roland, lui 
Adelung, lui Jung şi lui Vater; Asia polyglotta şi Sprachatlas 
al lui Klaproth, și multe alte lucrări speciale asupra limbi- 
lor vorbite pe suprafaţa globului, sunt o mină bogată care 
se poate utiliza cu succes şi care va veni în ajutorul acelor 
cari caută să realizeze aspiraţiunile ştiinţifice a şcoalei et- 
nografice celei nouă, în mijlocul căreia Latham ocupă locul 
de onor?. 

Oricare ar fi clasificarea la care se va opri știința, teoria 
lui Blumenbach de o singură şi comună origină rămîne ne- 
atinsă, căci deşi vedem o mulțime de soiuri de cai, de oi, de 
cini, de porumbi şi de găini, unele de o coloare, altele de 
alta, unele cu părul lin, altele cu părul creţ, diferind prin 
forme și prin calităţi, precum sunt şi oamenii, unii cu barbă, 
alții spini, unii cu unghiul facial mai ascuţit, alţii avîndu-] 
mai teșit ; însă și ei ca și celealalte neamuri animale se reduc 
la un singur om, la o singură pereche, şi seminţiile nu sunt 
decit formele unui neam unic, care se împerechează, păstrind 
însuşirile şi facultăţile secundare ce se perpetuă prin transmi- 
terile din generaţiune în generaţiune. 


IENERAȚIUNEA SPONTANEE, ŞI 
SELECȚIUNEA NATURALĂ 


Seminţiile nu sunt, cum și-au închipuit unii, gruparea 
mai multor neamuri ale unei clase de animale; căci de ar fi 
astfel, inerucișarea între seminţii sau curciturile ar deveni 

sterpe, precum se întîmplă cu productele dobîndite prin 
încrucișarea de animale eterogene, precum între altele este 
calul cu asinul. 

Teoria de existența unui neam unic pentru om este astăzi 
adoptată de mai toţi învățații. Neamul omenesc porneşte de 
la misterul neînțeles încă al creaţiunii a unui singur mas- 
cul şi a unei singure femele. Dar cum de la o singură sorginte 
s-au produs atitea seminţii, atitea soiuri şi atitea varietăţi 
de oameni, atit de deosebite între dinsele prin formă, colori, 
inteligenţă și aptitudini? Ştiinţa este pînă la un punct 
acum chiar în stare a ne explica acest fenoment?. 

La noi ştiinţele naturale fiind puţin răspîndite, cred 
necesar a preciza unele ziceri adoptate și întrebuințate, 
precum sunt cuvintele: generaţiune sponianee şi selecțiunea 
san alegerea naturală. 

Pentru o mai lesne înțelegere, voi lua exemple în fiinţele 
mai inferioare; voi lua scaietele sălbatec cunoscut în botanică 
sub numele de dipsacus. Sămiînţa acestui scaiete, semănată 
într-un loc bine arat și bine grăpat, dă un scaiete de o apa- 
renţă cu totul nouă, un scaiete care nu seamănă nicidecum 
cu acela din sămînţa căruia a ieșit. Scaietele sălbatec, necul- 
tivat se perpetuă din an în an, din generațiune în generaţi- 
une secoli întregi, fără de a-şi schimba natura şi aparința 
sa cîtuși de puţin ; formele şi calitățile rămîn seculi aceleași; 
cultivat însă, el se preface în scaietele întrebuințat la fabri- 
cile de postav, produce scaietele de netezit (chardon à foulon). 
Printr-o singură cultură şi într-o singură stagiune, el a 
trecut de la o stare la alta, fără nici o tranziţiune. Să ne 
închipuim dar că, printr-o întimplare foarte posibilă, o 
sămînţă de scaiete sălbatec dusă de vint sau de piciorul 
vreunui animal ar cădea într-un pămînt frămîntat şi după 
aceea ar fi venit vreo pasăre să rîcăie acel loc; scaietele ieșit 
dintr-acea săminţă în asemenea condițiuni va fi fără 
îndoială considerat de un naturalist, care nu ar cunoaşte 
împrejurările în cari s-a aflat, ca o varietate deosebită și 
clasat ca un soi altul, pe cînd el nu este decit o transtorma- 
viune sau o perfecționare a unui alt scaiete. Producţiunile 
de felul acesta se numesc în fiziologie generațiune spontanee. 
Am dat această explicaţiune printr-un exemplu ca să nu se 
înțeleagă, precum cred unii, că şi fără germene s-ar putea 
ivi o fiinţă nouăs4, 

Împrejurări fizice sau morale pot da naştere la varietăți 
de plante şi de animale în cari găsim calităţi şi proprietăţi 
ce nu se află la genitorii lor. În horticultură s-au făcut pro- 
grese într-acest sens aşa de mari şi de numeroase, încît 
grădinarii pot produce varietăţi de flori și chiar de fructe 
cu totul nouă. 

Cu cît o fiinţă este mai complexă, cu atît probabilită- 
tile de transformare sunt mai numeroase și mai curioase. 
Botaniștii pot dobîndi de la un arbore, sau de la o plantă, 
frunze, flori sau roade, după cum voiesc să cultive acea 
plantă. În creşterea animalelor domestice se produc o mul- 
time de prefaceri şi de transiormaţiuni pe cari cultivatorii 
le fac să nască după voinţa lor și după trebuinţele sociale. 

Unii din naturalişti, dind o prea mare extensiune și gene- 
ralizare acestei teorii, s-au lăsat gîndului pînă la ideea unei 
singure fiinţe primitive, susţinind că tot ce există s-a pro- 
dus prin transformări succesive ale unei fiinţe primitive, 
trecind din gradaţiune în gradațiune; teorie foarte atrăgă- 
toare şi amăgituare, care a deschis un orizon prea mult in- 
tins imaginațiunilor celor vii, dar care nu s-ar putea admite 
decit într-un acelaşi gen, căci nimic nu autoriză, pînă acum 
cel puţin, a admite tranziţiuni de la un neam la altul. Un 
asemenea fenomen nimeni nu l-a putut nici observa, nici 
constata. 

Dacă privim la animalele domestice pe cari omul a avut 
interes a le transforma şi perfecționa, ca să-i serve la tre- 
buinţele sale, vedem, într-adevăr, prefaceri și schimbări 
miraculoase. Așa, de exemplu, alegind dintr-o turmă vitele 
cele mai bune şi împărechindu-le într-un mod sistematic 
şi inteligent, s-au dobindit, după multe încercări şi gene- 
raţiuni, specii de toată frumusețea, mai ales la cai, cîini, 
boi, păsări ete. Sistema d-a împărechea productele cele mai 
bune şi cele mai frumoase dintr-o turmă, pe acele în cari 
se arată calităţile ce voim să dezvoltăm, se numește în 
fiziologie: alegere naturală sau selecțiune. Young“ zice că 
principiul de seleațiune naturală dă cultivatorului nu nu- 
mai puterea de a modifica caracterul unei turme, dar chiar 
aceea de a o transforma cu totul. „Este un toiag magie, zice 
el, prin care putem chema la viață formele cari ne plac“. 
Lordul Somerville, vorbind de crescătorii de oi, se exprimă 
astfel: „Ar crede cineva că ei zugrăvesc mai intii o formă 

perlecti la care voiesc să ajungă și apoi fi dau viaţă“, Sir 
John Sebright se obligă a da în trei ani porumbi de orice 
coloare și de orice dispoziţiuni de pene i s-ar cere. În șase 
ani poate să producă porumbi cari să aibă ciocul şi labele 
după cum i s-ar cere de mai înainte. 


Alegerile naturale însă trebuiesc făcute cu cea mai mare 
circumspecțiune. În Silezia prusiană, unde creșterea oilor 
merinoase a luat o foarte mare extensiune, sunt, cultivatori 
cari şi-au făcut o adevărată meserie din arta selecţiunii. La 
turmele lui Bising fiecare oaie era cercetată de trei ori pe 
an, apoi clasificată şi însemnată după un studiu minuţios, 
care decidea dacă trebuia sau nu destinată la reproducţiune. 

Cultivatorii cei vechi credeau că curcirea îmbunătă- 
țeşte productele, astăzi însă este dovedit că aceasta era o 
eroare, şi crescătorii cei mari de vite ai Engliterei, ai Ger- 
maniei și ai Arabiei se ferese de curcituri, ei întrebuinţează 
cureirea numai între individele ce ei numesc jumătăţi de 
soiuri sau subsoiuri, adecă între acele cari au între ele mai 
multe asemănări şi relaţiuni; şi chiar atunci ei o fac cu 
multă băgare de seamă, încît astăzi arta constă, în mare 
parte, în buna întrebuințare a alegerilor naturale. 


D-l Tremeau, unul din cei mai mari partizani ai ideei 
îmbunătăţirii speciilor prin selecţiune, crede că calităţile 
fizice şi morale ale omului depind de o mulțime de alte îm- 
prejurări, chiar şi de formațiunea geologică a ţărei în care 
se produce. Această aserţiune, deşi pare fundată, dar tot 
nu poate fi rădicată la înălțimea unei teorii, precum o cre- 
de învățatul francez, 

îmbunătățirea și perfecționarea speciilor este o ces- 
tiune foarte dificilă; cu atît mai dificilă, că pînă astăzi nu 
a putut fi supusă la nici o regulă ; arta de crescător este mai 
mult un fel de intuițiune; se poate zice că trebuie să fie ci- 
neva născut şi crescut producător de vite; este o ştiinţă care 
nu se poate învăţa din cărţi. Sunt puţini 'aceia, abia dintr-o 
mie unul, cari dezvoltiîndu-și facultăţile prin educațiune, 
învățătură, studiu şi practică pot deveni crescători folosi- 
tori. Doctorul Hooker şi doctorul Asa-Grey observă, cu 
multă dreptate, că crescătorii nu produc d-a dreptul varie- 
tățile ce vedem ivindu-se pe toată ziua în animalele domes- 
tice. „Nu putem, zic ei, nici produce varietăţi, nici opri pro- 

ducerea lor; nu putem decît să conservăm şi să înmulțim 
pe cele produse. Nu se poate face alt, decit a pune ființele 
organizate în condițiuni de-o viaţă nouă“66, 

Prin serii de. alegeri naturale, urmărite şi studiate se- 
coli întregi, crescătorii de vite europeni au ajuns a produce 
boul de Durham şi de Norfolk, vaca de Dovon şi oaia 
merinoasă, calul arab și englez, calul de Mecklemburg, de 
Normandia sau de Andaluzia, cocoşul de luptă (game cock) 
al englezilor etc. Cine ar putea zice, văzînd vitele perfec- 
ţionate şi comparindu-le cu ale noastre, că și uneie și altele 
ies dintr-una şi aceeași sorginte?! Mii şi mii de transforma- 
țiuni, prin selecţiuni “bine studiate, au produs deosebirile 
ce vedem. 

Este bine constatat şi dovedit că nu numai calităţile 
fizice se transmit de la părinţi la fii, dar chiar şi cele inte- 
lectuale şi morale. De vom cerceta de exemplu doi cîni 
de aceeași specie, frați de același tată şi din aceeași mumă, 
şi se vor dresa unul la vinat de păsări, prepelite, potârnichi 
etc., celalalt la vînat de apă, rațe, leşiţe ete., este mai mult 
decit probabil că căţeii ce vor naște din cei dintii vor fi 
mai dispuşi a deveni prepelicari, vor avea mirosul mai dez- 
voltat, nasul mai bun, cum zic vînătorii, decit cei cari 
vor naște din celalalt, cari vor fi mai dispuşi la vinat de 
rațe şi alte păsări acuatice. 

O altă cauză care are o foarte mare înriurire asupra con- 
servării şi propagării speciilor este alegerea sexuală. 

Femelele sunt foarte simţitoare la superioritatea ce o 
au masculii unii asupra altora, atit prin frumuseţe, cit și 
prin putere. Sir B. Heron citează exemplul unui păun, ca- 
rele, fiindcă avea pe penele lui nişte colori mai deosebite 
decit ceialalţi, era preferat de toate păuniţele şi ele nu mai 
lăsau pe ceilalți păuni să se apropie de dinsele. Toţi vină- 
torii cunosc bătăliile cocoşilor sălbatici, cînd se adună pri- 
măvara într-un ochi de pădure în zori de zi și se bat dinain- 
tea găinuşilor, cari stau de-i privese de pe copaci ca pe 
nişte cavaleri într-o arie (en champ clos), așteptind să cu- 
noască pe învingător; după săvirşirea luptei se iau toate în 
zbor după cel mai viteaz, nesocotind pe cei învişi. Cocoșii 
sunt atît de înverşunaţi într-acele lupte, încît simt pe vină- 
tori aproape şi nu zboară; se lasă să fie împuşcaţi. 

Lupta între masculi pentru posedarea femelelor merge 
la unele animale pînă a stinge speciile cele slabe. „Deși din 
asemenea lupte, zice Darwin, nu rezultă totdauna moarte, 
dar învinșii nu mai cutează să încerce a se reproduce, sunt 
siliţi să umble arasna, să fugă, să se rătăcească şi să tră- 
iască singuri, izolaţi ca mistreţii solitari“. 

Un exemplu conchizător despre aceasta este ceea ce s-a 
constatat la Paris cu ocaziunea rădicării necurăţeniilor de 
la Montfaucon; s-a dat în întreprindere distrugerea şoare- 
eilor cari mişunau acolo şi comunicau prin canalurile stra- 
delor cu casele orașului; s-a constatat dintr-acea vinătoare 
că şoarecele de Suedia, care fusese mai înainte vreme cel 
mai abondant în Paris, dispăruse mai cu totul, încît pe la 
anul 1850 mulţimea cea mare era de soi englez. Acest soi, 
întroducîndu-se în Franța prin corăbiile venite din Engli- 
tera şi fiind mai puternici şi mai frumosi decit cei din Sue- 
dia, au distrus pe acești din urmă, gonindu-i şi oprindu-i 
d-a se reproduce, 

Alegerea sexuală se observă şi la animalele de un ordin 
superior. Gorilul trăieşte în cîrduri; dar indată ce un mal 
ajunge la etatea de adult, lupta intre cel tînăr și cel bătrin 
al cîrdului devine atit de crincenă, încît mai totdauna se 
termină cu moartea celui bătriîn. Femelele dau preferința 
celor puternici și frumoși. 

Am intrat într-aceste amărunte, fiindcă în ordinea re- 
producerii, fiziologia şi anatomia ne arată că toate legile na- 
turei observate la animale se găsesc întocmai şi la om, mo- 
dificate negreşit în aplicarea lor prin educaţiune şi prin le- 
gile sociale. 


Înmulțirea şi dispariţiunea speciilor 


Legea dispariţiunilor şi transformaţiunilor observate la 
animale este adevărată și pentru gintele şi seminţiile ome- 
neşti. 

Printr-o cauză sau printr-alta ele dispar, se transformă 
şi se perfecţionează. Orice fiinţă, ca orice lucru, trebuie să 
aibă raţiunea de a fi în condiţiunile cerute de împrejurări 
şi de necesităţi, 

Din concursul mai multor cauze, a deosebitelor condi- 
țiuni, atît întrisece ale naturei omului, cit și a influențe- 
lor dinafară, geologice, atmosferice, climaterice, sociale și 
politice, s-au produs mulțimile de seminţii, de soiuri şi de 
varietăţi de oameni ce se văd astăzi pe faţa pămîntului. 
Din amestecul de singe şi din curciri au ieșit ginte nouă, 
repedea înmulțire a unor soiuri şi tendința spre împuţi- 
nare şi chiar spre dispariţiune a altora. Acele transformati- 
uni perpetue și constante, deși ştiinţa nu ne dă încă mij- 
loace sigure de a le regula, dar istoria ne pune, pină la un 
oarecare punct, pe cale d-a le urmări. Este necontestabil că 
în seminţiile inferioare ale Americei, în negrii Africei există 
o mare tendință spre împuţinare şi dispariţiune, pe cind 
pe de altă parte seminţia albă, care s-a întrodus de puţini 
ani în noul continent, prosperă şi se înmulţeşte într-o pro- 
porţiune foarte repede; totodată s-a observat la dinsa şi o 
tendinţă de transformare care a devenit destul de aparentă 
la englezul și la germanul american. După citeva generațiuni 
vocea i se schimbă; mai toţi americanii vorbese cam pe nas, 
obrazul li se lungește, bărbia ia o dezvoltare mai mare în 
lungime şi în ieşirea bărbiei, Pe cînd albii se înmulțesc, 
negrii şi pieile-roşii se împuţinează. Femeile de coloare au 
mai multă aplecare către bărbaţii cei albi decît către cei 
de coloarea lor. Naturalii Americei consideră chiar ei cu- 
loarea feţii lor ca un semn de inferioritate. Negrii mai ales 
se simi, foarte umiliți de coloarea lor; au de cea mai mare 
ofensă de a le zice că sunt negri. De cînd s-a desfiinţat ro- 
bia în Statele Unite de sud, negrii zic nu că sunt liberi, ci 
zic că sunt albi şi nu permit a le vorbi cineva de culoa- 
rea lor, 

La om, pe lingă cauzele fizice, mai intervine şi un alt 
element care contribuie mult şi acela la înmulţirea sau la 
împuţinarea seminţiilor: oamenii de coloare albă sunt mai 
activi și mai laborioşi; ceea ce face că ei se bucură de o 
bunăstare mai mare, se nutresc mai bine, sunt mai curaţi, 
au locuinţe mai bune, se spală, se păzesc de frig și de căl- 
dură, iau precauţiuni higienice, caută să alle mijloace d-a 
înlătura şi d-a vindeca o mulțime de boale destructoare ale 
vieţii şi degeneratoare speciei; se silesc a împuţina cit se 
poate cauzele de mortalitate şi a mări durata vieţii. Sta- 


tisticile probează în mod necontestat că viaţa de mijloc 
crește necontenit la naţiunile civilizate, pe cînd aceea a 
oamenilor de coloare scade. Împuţinarea oamenilor de co- 
loare se observă mai cu seamă în coloniile unde s-a desfiin- 
tat de mai mulţi ani selavagiul. Negrii leneși se lasă mize- 
riei şi nu iau măsuri profilactice în contra epidemiilor și 
a contagiunilor$?, 

Transtformaţiunile şi stingerile de specii nu ating nici- 
decum legea perfectibilităţii, căci ele nu se fac în detrimen- 
tul gintelor active şi inteligente. Toussenel, vorbind de po- 
poarele active şi de popoarele indolente, zice: „cei verticali 
au să cucerească pe cei orizontali“. 

„Cestiunea stingerii şi amalgamării seminţiilor, zice 
Latham, este veche ca istoria. De la începutul perioadei is- 
torice toate familiile și-au alterat caracterele lor esenţiale. 
Populaţiunile de astăzi ale Bulgariei, ale Albaniei și ale 
Turciei sunt o introducţiune recentă în locurile unde se 
află, Ce erau cele vechi? Traci şi geţi, ni se răspunde. Dar, 
întrebăm la rîndul nostru, ce erau tracii şi geții? Germani! 
ne zice un scriitor, slavi ne răspunde altul, o naţiune care 
s-a stins şi nu mai există, ne spune un al treilea. Într-un 
cuvînt, nedomiriri, îndoieli şi diverginţe de opiniuni. În 
multe privinţe însă ştim ceva despre dinșii; ştim multe des- 
pre relaţiunile lor politice; cunoaştem bunăoară cum au 
vieţuit unele din grupele lor; în privința însă a clasifica- 
țiunii lor în varietăţi de soiuri, avem încă puţine elemente 
pe cari să ne putem întemeia. Grecii, deşi au scris istoria 
civilă a omului, dar istoria lui fizică a fost cu totul nein- 
grijită la dînşii“68, | 

Humboldt, în privinţa transformării şi a dispariţiunii 
unor ginte, zice: 

„Unele ginte, tare lipite de pămîntul ce ocupă, au putut 
fi împinse, chiar desfiinţate, prin prezenţa altor ginte mai 
dezvoltate, încît d-abia să ne mai fi rămas despre dinsele 
o amintire pe care istoria să o poată aduna ; altele iar, aflîn- 
du-se în împrejurări în cari, simțindu-se inferioare, fug, 
trec mări şi țări; astfel unele popoare au devenit naviga- 
toare și au dobindit cunoştinţele geografice“. 

Astăzi mai mult decit oricînd, existenţa şi perpetuarea 
unei ginte este strîns legată de dezvoltarea sa morală şi 

intelectuală; orice popor este condamnat a pieri, dacă nu 
are o misiune de împlinit, sau dacă nu o înțelege, nu îngri- 
jeşte de dînsa și nu se aplică la realizarea ei. 

Formarea şi disoluțiunea, viața şi moartea sunt nişte 
condițiuni fatale, de cari nimeni nu poate scăpa. Materie şi 
formă, toate îi sunt supuse, Spiritul le adună și le dă o 
viaţă, Cind el se corumpe, cînd materia se strică, se desface 
şi se dizolvă. O gintă, o seminție dispare, dar reapare sub 
altă formă şi în alte condițiuni, ca să primească spiritul, 
care numai el poate da viaţă, legi şi unitate, 


Într-o societate pornită spre disoluţiune, Mintuitorul a 
zis: „Va veni spiritul adevărului, spiritul sînt pe care astăzi 
lumea nu-l poate primi, fiindcă nu-l vede şi nu-l cunoaște“. 

Dar oare omul, astfel cum vedem pe cel mai inteligent, 
cel mai perfect, să fie el apogeul acestui neam?. Observa- 
țiunile ne dovedesc că din secol în secol el se dezvoltă mai 
mult în părţile sale tizice şi în organele acelea cari prezidă 
la lucrarea intelectuală. Cercetînd armurele cavalerilor ce- 
lor mai lăudaţi din istorie pentru puterea lor fizică, acele 
armuri sunt strimte pentru succesorii lor; talia celor de as- 
tăzi este mai răsărită. In cimitirul de la Père-Lachaise din 
Paris, s-a constatat că testele scheletelor de prin timpul 
lui Ludovic [al] XH [-lea] erau mai mici decît ale parizie- 
nilor din zilele noastre, 

Un poet englez reprezintă pe Newton dus în cer de un 
înger care îl arată celoralalţi îngeri ca un specimen de o 
fiinţă nouă apărută pe pămînt, 

Este necontestabil că omul merge periecţionindu-se 
neîncetat. Dacă se găsesc între oamenii unui popor, unii 
superiori celoralalţi, dar se găsesc şi popoare întregi cari sunt, 
superioare celoralalte. 


Cercetarea diferinţelor ce există între deosebite seminţii, 
ginţi și populaţiuni, cari le caracteriză şi determină ten- 
dințele lor sociale şi distribuţiunea lor pe faţa pămîntului, 
a devenit obiectul unui studiu special pentru care fiziolo- 

gia, geologia, paleontologia, arheologia, istoria și filologia 
aduc fiecare contigentul lor, — studiu de cel mai mare 
interes și de cea mai mare importanță pentru sociologie, 
„Cunoaşte-te pre tine“ a zis un filozof, ştiinţa cea mai ane- 
voie. 

SEMINȚIILE, SOIURILE SAU RASELE 


Neamul omenesc sau neamul om este unul, dar deose- 
birile ce există între om și om, de la un continent la altul, 
de la o climă la alta, de la o ţară la alta, de la un loc la 
altul, sunt multe şi nenumărate. Antropologii, etnologii şi 
istoricii au căutat, precum am arătat, a clasa diferențele ce 
există între seminţiile, varietățile, popoarele și populaţiu- 
nile cari locuiesc pe fața pămîntului, au căutat a găsi un 
tip la care să poală raporta pe celealalte şi care să poată 
servi ca termin de comparaţiune între diferiţi oameni. Au 
căutat să găsească rezolvarea problemului în conformaţiunea 
fizică, în coloarea pielei, în forma și capacitatea craniului, 
în dezvoltarea mai mare sau mai mică a fălcilor, în forma 
dinţilor etc. Cercetind obiîrşia caracterelor fizice, morale 
şi intelectuale, în obiceiuri, în cîntece, în legende, în arhi- 
tectură şi în tot ce este popular, în toate lucrurile de cari 
omul nu s-a putut despărţi. 

Călătorii întinse, cercetări ostenitoare și interesante, 
scrieri de cea mai mare însemnătate au îmbogăţit cunoștin- 
tele antropologice și etnografice, dar problemul este încă 
departe de a fi rezolvat. 

Dacă pentru celealalte fiinţe ale regnului naturei cla- 
sificarea este mai lesne şi mai simplă, aceasta se explică 
lesne; provine din cauză că fiarele sălbatice şi plantele pe 
cari omul n-a avut nici interes, nici trebuință să le ducă cu 
sine dintr-un loc într-altul, nu s-au putut depărta mult 
de circumscripțiunea în care s-au pomenit, în care au trăit 
şi unde şi-au putut păstra natura şi caracterele lor originale; 
pe cînd omul, fiinţă cugetătoare, liberă, întreprinzătoare 
şi. perfectibilă, transportindu-se la depărtări necomensura- 
bile, dintr-un continent într-altul, dintr-o climă într-alta, 
dintr-o latitudine într-alta, peste mări şi peste ţări, în 
cîrduri sau izolați, cu voie sau fără de voie, sau conduși de 
stele, de vinturi, luaţi de curentele riurilor și ale mărilor; 
amestecul sîngelui unui soi cu altul, nu numai că s-a făcut 
mai lesne decit, la celealalte fiinţe, dar a fost chiar inevita- 
bil; s-a impus în toate modurile și în toate iproporţiunile, 
şi a produs, prin curcire şi prin modul vieţuirii, o mulțime 
de soiuri și de varietăţi cari s-au depărtat de la tulpina 
lor primitivă. Prin obiceiurile contractate, prin influen- 

tele atmosferice şi prin felul vieţuirii s-au alterat, caracte- 
rele lor primitive așa de mult, încît nu mai seamănă întru 
nimic cu genitorii primitivi; și a devenit foarte anevoie, 
dacă nu și chiar imposibil, de a urma și descurca tranziţiu- 
nile prin cari au putut sau au trebuit să treacă acei pe cari 
îi găsim astăzi în deosebitele țări și d-a izbuti a-i clasa, 
într-un mod ştiinţific bine înţeles. 

Deosebirile ce vedem între seminţii și popoare au ajuns 
a fi atit de numeroase, încît de multe ori două soiuri cu 
totul diferite se confundă atita, încît la întiia vedere s-ar 
părea că sunt un singur și acelaşi soi, conținînd numai va- 
rietăţi; pe cînd altele, aparţinînd aceleiași tulpine, ajung 
a diferi într-atita, încît s-ar putea clasa îndeosebi. Astfel 
europeii, de exemplu, ca ariani, aparțin uneia şi aceleiaşi 
tulpini cu indienii, şi cu toate acestea vedem că astăzi di- 
feră cu totul unii de alţii, pe cînd nu diferă mult de evrei 
cari sunt dintr-o altă seminţie. 

După părerea mai multor învăţaţi, una din cauzele cari 
au contribuit mai mult la transformările oamenilor a fost 
curcirea. 

În privinţa aceasta, Broca observă că cele dintii produe- 
țiuni ale curcirii sunt de cele mai multe ori niște fiinţe ete- 
rogene, un amestec de asemănări cu genitorii lor, dar cu o 
mulțime de gradaţiuni imperceptibile; dar dacă acele 
curciri urmează succesiv, mai multe generațiuni într-acelaşi 
amestec eterogen de la inceput, atunci rezultă un soi fix 
şi omogen cu totul nou, care participă de la amîndouă so- 
iurile primitive. Această lege a fiziologiei nu se poate tăgă- 
dui pentru celealalte animale; din ea rezultă îmbunătăţirea 
soiurilor animalelor domestice, a oilor, porumbilor etc., 
şi despre ea, ca un exemplu din cele mai conchizătoare, este 
rasa cailor englezi dobîndită prin curcirea constantă a soiu- 
lui indigen cu soiul arab, prin alegeri bine chibzuite, cari 
au produs caii cei mai apți pentru alergări de-a călare şi cei 
mai buni pentru ham, fie ca putere, fie ca treapăd. 

Sub punctul de vedere al naturei fizice, omul este supus 
tuturor legilor cari domnesc natura fizică a celoralalte ani- 
male. Și, deși în privinţa curcirilor primitive, știința posedă 
pînă astăzi alt mijloc de apreciare decit cărţile cele sfinte și 
cîteva date istorice şi legendare ce se găsesc pe ici pe colea 
despre invaziunile, cuceririle şi emigrațiunile popoarelor şi 

a seminţiilor ; dar cercetarea şi comparaţiunea caracterelor 
şi a deosebirilor ce există între organele scheletului omenesc 
pot conduce uneori la originea primitivă și la descoperirea 
tranzițiunilor şi fazelor prin cari a trecut un soi. Deosebit 
de ceea ce a putut întroduce curcirea, mai sunt şi alte multe 
cauze cari alterează și modifică natura fizică și intelectuală a 
unui soi. Dintre acestea una este şi hrana care şi dînsa dă ani- 
malelor însuşiri cari se transmit din generaţiune. Crescătorii 
de cai zic cu multă dreptate că „talia calului se află în trais- 
ta cu orz a mînzului“, Acelaşi soi de cal născut și crescut la 
munte diferă prin calităţile lui de talie, de tăria picioarelor 
şi prin legăturile corpului, de cel născut și crescut la loc de 
cîmp. Formaţiunea geologică a pămîntului, flora și fauna 
cu care se hrănește animalul determină într-insul prefaceri 
însemnate în aspect şi în însuşiri. Sunt mîncări cari îngra- 
şă fără a da putere şi altele cari întăresc fără d-a îngrăşa. 
Cine nu cunoaşte acţiunea rubii (garance) asupra coloarei 
oaselor şi acțiunea unor ierburi asupra deosebitelor organe? 
Cine n-a constatat deosebirea dintre carnea de vită hrănită 
cu borhot, de povarnă cu acea hrănită în livezi, sau a cărnii 
de berbece hrănit cu sohat cu acea din livezi sărate (pré- 
salt). Carnea de ţap care nu se poate minca în Asia, căci 
are un miros neplăcut şi nesuferit; ţapul transportat însă 
şi hrănit două trei luni într-o insulă d-ale Arhipelagului, 
carnea lui devine cea mai bună şi mai căutată. 

Este observat că curopeii transportaţi în continentul 
american îşi schimbă, după citeva generaţiuni, în mod 
foarte simţitor, şi aspectul și glasul. D-l Broca şi alţi antro- 
pologi au observat că lobi din statele de sud ale Americei, 
cînd se domesticesc, dobîndese chiar de la a treia genera- 
iune o aparență diferită de a celor rămași sălbatici; aceasta 
s-ar putea zice și de ţiganii de la noi din oraşe, cari, deși 
sunt de un neam cu cei de la Dobreni, cu cei de laie şi ne- 
toţii, diferă însă de dinșii prin aparenţă. Netoţii așezați 
la Vizurești şi-au schimbat cu totul fizionomia, de cînd au 
fost stabiliți. 

Asemenea exemple însă nu au putut face nici pe d-l 
Broca, nici pe cei de şcoala sa să admită puterea absolută 
a transformărilor. El citează pe eschimosi cari, deși se hră- 
nesc cu mincări animale, se îmbracă cu blăni groase şi lo- 
cuiesc o climă aspră, unde luni întregi nu zăresc lumina soa- 

relui, şi duc o viaţă cu totul diferită de a chinezilor de 
sud, cari locuiesc într-o climă caldă, se îmbracă ușor şi se 
hrănesc mai mult cu vegetale, și cu toate acestea sunt două 
popoare cari diferă foarte puţin unul de altul. Asemenea 
observă şi pentru fugianii şi boducuzii Braziliei, dintre 
cari, deşi fugianii umblă despoiaţi şi se hrănesc mai mult 
cu scoici de mare, pe cînd bodocuzii trăiesc în păduri şi 
se hrănesc numai cu vegetale, însă seamănă unii cu alţii 
atît de mult, încît pe aceste două triburi le poate confunda 
cineva foarte lesne. 

Ceea ce este pozitiv este că unele soiuri se pot modifica 
mai lesne decît altele, 

În privința omului mai este şi o altă serie de acţiuni 
cari pot modifica nu numai natura lui fizică, dar şi pe cea 
intelectuală; acele influenţe sunt: acțiunea artelor și meş- 
teşugurilor. 

Meseria ce profesează un om ajută sau împiedică foarte 
mult dezvoltarea unor părți ale corpului; la atleți și la ha- 
mali, de exemplu, vedem o dezvoltare însemnată a muschi- 
lor braţelor și a picioarelor; balcrinii au braţele subțiri: 
artiștii dramatici dobîndese o mare mobilitate în mușchii 
obrazului etc. 

Nu este îndoială că și lucrările spiritului au înrîurisea 
lor asupra dezvoltării volumului craniului şi a greutăţii 
creierilor; este admis în ştiinţă că există o adevărată core- 
laţiune între capacitatea intelectuală a omului şi forma și 
dezvoltarea craniului și a creierilor. 

Un instinct natural împinge pe om, ca și pe toate ani- 
malele, a păstra puritatea soiului descendenților săi și d-a 
îmbunătăţi soiul; şi nu încape îndoială că din partea soiuri- 
lor inferioare există o atracţiune bine declarată către cele 
superioare și o adevărată repulsiune din partea soiurilor 
superioare către cele inferioare. Atit bărbatul cît şi fe- 
meia caută pereche puternică și frumoasă, Selecţiunea na- 
turală este un mijlocitor puternic de transformaţiuni în 
soiuri. 

Un soi, îmbunătăţindu-se, dobîndește o superioritate ne- 
tăgăduită asupra solului primitiv și vice-versa; păstrarea 
purității unui neam îi asigură existența. Unii cred că îmbu- 
nătăţirea trebuie să se facă în acelaşi soi fără curcire. Ara- 
bii sunt de această părere. 

„Un popor nu piere, zice marchizul de Gobineau, pe cit 
timp el rămine compus de aceleaşi elemente naționale. In- 
vaziunile şi cuceririle nu pot constitui decit o epocă tristă 
de zile rele, dar trecătoare. Chinezii au fost cuceriţi în două 
rînduri şi cu toate acestea biruitorii lor au fost siliţi să se 
asimileze lor; biruiţii le-au impus moravurile lor, dar ci 
n-au luat pe ale cuceritorilor, 

Întîmplările cuceririlor nu pot curma viața unui popor; 
ele cel mult pot să suspende pe un timp oarecare manifesta- 
iunile şi moravurile exterioare; dar cînd principiul etnic 
se lasă a se şterge, atunci şi numai atunci momentul căderii 
şi al morţii se poate apropia. 

Destinul civilizaţiunilor nu depinde de noroc, nici din 
întîmplare, căci sabia nu poate omori decît oameni, Na- 
țiunile cele mai războinice, cele mai îngrozitoare, cele mai 
triumlătoare, cînd n-au avut în inimă, în cap şi în mînă 
decit vitejia, ştiinţa strategică şi izbînzile militare, au fost 
silite să înveţe de la biruiţi cum trebuie să trăiască în timp 
de pace. Analele celților şi a hordiilor barbare din Asia 
sunt nişte exemple vii despre această teorie şi nu pot lăsa 
în spirite cea mai mică îndoială.“ 

Instinctul conservării şi al perfectibilității soiurilor exis- 
tă şi este natural, însă anevoie poate să reziste pornirilor 
omeneşti, Relaţiunile sociale, vecinătatea, războaiele, emi- 
grațiunile, cuceririle şi comerțul sunt atitea îndemnuri la 
Gupciri între două sau mai multe soiuri; ele depind foarte 
mult de războaie, de invaziuni, de emigrațiuni și de rela- 
iunile de comerţ. 


OMUL PRIMITIV 


Izvoarele istorice după cari s-ar putea calcula începutul 
omului primitiv ne dau cifre foarte restrinse, în compara- 
ţiune cu cele la cari ne duc calculele științifice. Întiia olim- 
piadă începe cam pe la anul 776 a.C., adică de acum 2.660 
de ani. Hecateu de la Milet, care vorbeşte de familiaritatea 
zeilor cu muritorii, ne spune că ea ar fi început în secolul al 
IX-lea și al X-lea, adică de sunt 2.884 de ani. Vivien St. 
Martin pune venirea indienilor pe riul Kabul în secolul 

[al] XIV-lea a.C. şi emigraţinnea cea mare în secolul [al] 
XVIII-lea, acum 3.484 sau 3.684 de ani. Zend— Avesta pune 
acea emigraţiune spre Bolor în secolul [al] XX-lea sau [al] 
XX V-lea, 3.884 sau de 4.484 de ani. Teologii, calculind după 
epocele siderale probabile din cărțile orientale, dau poto- 
pului lui Noe o vechime probabilă de 3.308 ani a. C. şi apari- 
ţiunii lui Abraham 2.296 de ani a.C. Ciu-king pune domnia 
lui Houng-ki la anul 2628 a.C. şi pe lov la 2357, acum,4.241 
sau 4.582 de ani. 

Bunsen fixează a 5-a dinastie egipteană în secolul al 
XV-lea şi Mariette Bey, după listele lui Menaton, o fixează 
la anul 5004, dîndu-i 280 de generațiuni, adică 5.884 pînă la 
6.884 de ani. 

În tot cazul, după Scripturi, vechimea istoriei omului nu 
trece de 7.000 de ani, timp cu deosebire scurt, cînd îl compa- 
răm cu sutele de mii de ani ce au trebuit să treacă de la 
întiia aparițiune a acestei fiinţe pînă astăzi şi cînd calcu- 
lăm după timpul necesar formațiunilor geologice în cari s-au 
găsit urme de om$?,. 

În ceea ce privește însă fixarea unor soiuri provenite din 
cureire, istoria și tradiţiunea ne pot ajuta, pînă la un punct, 
dîndu-nt oarecari indicii prin Zari s-ar putea apreţia vechi- 
mea lor. 

Cînd căutăm să aflăm cum au fost aşezaţi cei dintii oa- 
meni pe faţa pămîntului și care a fost soiul acelor cari au 
predomnit în timpii primitivi, istoria nu ne poate ajuta, şi 
suntem siliţi să ne referim numai la descoperirile geologilor şi 
antropologilor, descoperiri cu totul recente și pină acum 
învăluite mai mult în negura ipotezelor. 

În pămînturile cuaternare şi pînă la linia de la care încep 
a se arăta cele terțiare, s-au găsit; în mai multe localităţi ră- 
mășiţe de oseminte de om amestecate cu oase de animale săl- 
batece, cu unelte și cu instrumente cu totul primitive; acele 
obiecte caracteriză epocele preistorice ale acelor oameni. 
Învăţaţii le-au dat numele de epoca de piatră, epoca de silez, 
epoca de piatră lustruită, epoca de bronz şi epoca de fier, după 
materia din care erau făcute instrumentele ce s-au aflat prin- 
tre oseminte. 

Comparind osemintele preistorice cu ale oamenilor exis- 
tenţi astăzi pe fața pămîntului, cei mai mulți antropologi 
par dispuşi a admite că omul care a trăit în timpii cei mai 

vechi, înainte chiar şi de epoca de peatră, ar fi avut o mare 
asemănare cu unii din sălhateeii ce se mai găsesc în unele 
părţi ale globului. Constatarea că atit oasele de alte animale, 
cît şi acele de om aflate împreună, sunt mai toate sparte la 
locurile unde se află măduva, face să se crează că erau antro- 
pofagi. Dimensiunile lor precum și forma oaselor se potri- 
vesc foarte mult cu a unor sominţii cari se află pe coasta Afri- 
cei. 

S-au găsit de aceste oseminte în mai multe părți ale Scan- 
dinaviei, ale Braziliei şi ale Belgiei, în locuri unde nici isto- 
ria, nici tradițiunea nu pomeneşte să fi existat în timpii 
istoriei vreun asemenea soi de oameni. 

După toată probabilitatea, acele rămășițe se raportă la 
soiurile cari locuiesc astăzi în Asia de jos, spre Peninsula 
Arabică, pe continentul Africei și pe coasta răsăriteană a 
Muntelui Bolor, unde coboară spre Indochumul septentrio- 
nal şi de unde apoi suie spre miazănoapte, tăind Tzian— Şanul 
şi mergînd pre Kabanakul, unde Humboldt spune că se desco- 
pere pe toată ziua triburi cari aparţin acestui soi. Ritter? a 
găsit şi el spre Polul Nord, în munţii Chinei, în munţii Kuen- 
lunului şi în insulele Iaponului, în Kamun, oameni, cari ar 
părea că aparțin tot acestui soi; acești din urmă se numesc 
ravaţi și rajoţi și sunt o ramură a tumsilor Nepolului; s-au 
mai găsit și în Aram la sud de Cueda, unde sunt cunoscuţi 
sub numele de samaugi și au o mare asemănare cu papunii 
din Noua Guinee. 

Kampfer pretinde că se mai află și la sudul Iaponului, 
la Formosa, gi că seamănă cu arafurisi?!. Eipimstone i-a 
găsit şi în Segistan spre lacul Zareh. 

În Kamaun şi în Aram acest soi de negri au părul creţ, 
pe cînd cei din Asia au părul lins; şi unii gi alţii sunt răi 
şi antropofagi; trăiesc fără locuinţe și lipsiţi de orice civi- 
lizațiune. Multe dintr-aceste triburi nu cunosc nici modul 
de a produce focul, nici măcar de a-l conserva. 

Structura oaselor oamenilor preistorici, aflați pînă acum, 
se apropie mult și de a pieilor-roşii (peaux rouges) din 
continentul american. 

D-nul Quatrefages însă, care combate pe Darwin şi res- 
pinge teoria transformaţiunilor??, nu admite că omul pri- 
mitiv, găsit în Europa, să fie fost din soiul negru, se învoieş- 
te însă a crede că ar fi fost din soiul pieilor-roşii. Cît pentru 

cestiunea trecerii din continentul american pe continentul 
cel vechi, aceasta o explică prin mica depărtare ce despărţea 
aceste pămînturi la strimtoarea de Bering. 

Prichard consideră soiul malay ca rezultatul curcirii soiu- 
lui primitiv negru cu soiul american. Instrumentele de vină- 
toare și de rezbel găsite în stepele Siberiei, în pădurile Scan- 
dinaviei şi în turbăriile Insulelor Britanice seamănă foarte 
mult cu ale unora piei-roşii şi această coincidență este 
pentru dinsul o puternică dovadă despre curcirea lor. 

Urmînd scara formațiunilor geologice și urcîndu-ne de 
la cele vechi spre cele mai recente, oasele preistorice afla- 
te se găsesc în pămînturile de mai jos, adică mai vechi, 
amestecate cu oase de animale sălbatice, cu oase de urşi, 
de lupi, de cîini, de iepuri, de căprioară, tot fiare cărora omul 
a fost pradă sau care au fost prada lui. Suindu-ne mai sus, 
în pămînturile mai nouă, încep a se găsi printre asemenea 
oase şi instrumente de piatră brută, necioplită, cele mai mul- 
te de cremene, unelte cu ajuterul cărora omul a început, ne- 
greşit, a se lupta cu fiarele mai puternice sau mai iuți la 
picior decit dinsul; mai tirziu piatra din care sunt formate 
acele instrumente se găseşte cioplită şi fasonată, chiar lus- 
truită şi adaptată la trebuinţele la cari era destinată. Acestei 
epoce i s-a dat numele de epoca pietrei cioplite. Urmind tot 
în sus spre formațiunile și mai recente, se găsesc instrumente 
de os şi de bronz, săgeți, sulițe, ace etc., unelte cari nu lasă 
îndoială că oamenii cari se serveau cu diînsele erau de un 
soi mai înaintat pe scara inteligenţii. 

Adoptind teoria că toate merg de la simplu spre compus, 
se poate crede că și soiurile omenești au urmat aceleaşi legi 
a naturei, începînd de la soiurile cele mai imperfecte şi urcin- 
du-se, prin transformaţiuni succesive, către cele mai perfec- 
te, succesiuni cari venind una peste alta se amestecă din ce 
în ce mai mult, precum valurile mării aduse de vinturi se 
acopere unul de altul, se amestecă, cele din urmă copleşind 
pe cele ce au precedat și făcindu-le să dispară, precum dis- 
pare în continentul american omul cel roşu şi cel negru dina- 
intea celui alb. 

Oamenii cei dintii, cari au fost de un soi inferior, s-au 
amestecat cu alte soiuri mai superioare venite peste dinşii 
şi pe cari i-au alterat prin curcire, transformîndu-se amiîn- 
două și produciînd un soi intermediar. 

Ami Boué la 1823 a prezentat lui Cuvier oseminte fosile 
de om, găsite în huma galbenă (loes) de lingă Lahr pe malul 
Rinului. Fassa, încă şi mai înaintea lui Boué, încă la 1700, 
descoperise la Cannstatt lingă Stuttgart rămășițe de cranii 
de om, amestecate cu oase de alte animale. Kemp găsise chiar 
un topor de piatră; dar nici Cuvier, nici alţi învăţaţi nu au 
crezut că pot considera acele rămășițe ca fosile, adică ca o în- 
locuire atom cu atom a materiii organice primitive prin alte 
substanţe pur minerale; incit, pînă în anii din urmă, exis- 
tența omului a fost absolut contestată, și acele oseminte au 
fost considerate numai ca rămășițe de om preistoric?, 

Forchhammer şi Danesiik, Steenstrup și Worsaae au fă- 
cut un mare serviciu ştiinţei antropologice”, rădicînd orice 
dubiu, şi acum existența de om preistoric cuaternar nu mai 
poate fi contestată; acea însă a omului terțiar nu este încă 
bine constatată, cel puţin pină astăzi. În unele tărimuri ter- 
tiare se găsesc obiecte cari nu au putut servi decît omului, 
dar aflarea! de oseminte nu a putut fi bine constatată. 

Rămășițe şi oseminte de om cuaternar s-au constatat pină 
acum în mai mult de 40 de localităţi; în unele aluvioane 
s-au găsit chiar schelete întregi. 

D. Quatrofages și școala sa deosebesc omul preistoric în 
3 clase sau soiuri: 


1, Rasa de Cannstatt. 
2. Rasa Cro-Magnon. 
3. Rasa Furfooz. 


1. Rasa Cannstatt 


Cannstatt este numele unui sat de lingă Stuttgart, unde 
ducele Eberhard Ludovic de Würtemberg, săpind ca să des- 
copere un oppidum* roman, a dat peste un cap de om, pe care 
l-a păstrat. Acel cap a fost studiat la 1835 de profesorul Jae- 
ger. D. Broca îl considera ca aparținind aceluiaşi soi ca şi 
craniul aflat, la Neandertal lîngă Düsseldorf, unde mai în 
urmă la anul 1857 s-a găsit chiar un schelet întreg. 


* Oraş de provincie; cetale. 

Este vrednic de însemnat că un bopor ce s-a găsit la 
Abbeville între oseminte de om de acelaşi soi ca şi cele de 
la Cannstatt şi Neandertal, are o mare asemănare cu topoa- 
rele de cari se servă chiar astăzi locuitorii Australiei. 

Judecind după localităţile în cari se descoperă oseminte 
de soiul Cannstatt, această rasă pare că locuia valea Rinului 
şi a Senei pină la Stangenas în Bohnstan, pină la Olmo în 
Italia centrală, la Brin in Bohemia, pină la Pirinei şi foarte 
probabil pină la Gibraltar. După părerea d-lui Quatrefages, 
această rasă este tot aceea care se găsește în Scandnavia, în 
Ispania, în Crimeea, la Minsk, la Oremburg, în Australia și 
împrejurul portului Western (Victoria) în dolmanele şi în 
cimitirele din timpii galo-romanilor. Peixoto a găsit acest 
soi în America, în provincia Cara. 

Craniul rasii de Cannstatt are o mare asemănare cu al oa- 
menilor cari locuiesc astăzi în Europa. 


2. Rasa Cro-Magnon 


Numele de Cro-Magnon, ce s-a dat acestui soi, provine 
de la localitatea în care s-a găsit întiiași dată, lingă Eyzies, 
unde s-a descoperit osemintele a trei bărbaţi, ale unei femei 
ş-ale unui copil. S. Schmerling îi consideră mai mult ca un 
soi etiopic decit european; dar, deşi această rasă diferă de 
acea de la Cannstatt, craniul însă are o capacitate foarte dez- 
voltată, deşi ceva mai mică decît capacitatea medie a pari- 
zianului de astăzi, o capacitate de 1.590 de centimetri cubi. 

Pe o întindere de 14 kilometri, între Cro-Magnon și 
Moustier, s-au găsit 8 localităţi sau 8 stațiuni de oseminte de 
acest neam şi anume: 


La Omul Mort (Homme Mort) La Langenie de Sus 


„ Moustier „ Langenie de Jos 
» Madelena „ Georges d'Enfer 
„ Cimitirul de la Cro-Magnon „ Byzies, 


Acești oameni întrebuinţau în contra fiarelor sălbatice 
un fel de par și niște sulițe subţiri, ascuţite cu tăiuș pe mar- 
gine. După cum se vede, instrumentele lor erau ceva mai per- 
feoționate decit ale celor de la Cannstatt. Între osemintele 

de animale aflate printre osemintele acestor oameni s-au 
constatat pină acum 20 de soiuri de animale, mari cu mici, 
şi cu pasări cu tot. Se vede că ei mîncau creierii și măduva din 
oase cu un fel de lingură de lemn şi că știau să lucreze pieile, 
căci s-au găsit ace de os și mînere de cuţit, pe cari era săpată 
şi încă destul de bine desemnată figura unui ren culcat. Pe 
unele dintr-acele minere s-au găsit săpate chipuri de om, 
un desemn foarte grotesc și rudimentar. Sir Charles Lyell 
a publicat aceste desemnuri în insemnata sa carte Vechimea 
omului dovedită prin geologie”, 

Soiurile de animale, aflate într-acele peşteri, unele nu 
au putut veni decît din insula Wight, ceea ce nu e de mirat, 
căci Fischer a dovedit că, pe timpul cînd trăia renul în Eu- 
ropa, nu mai exista comunicațiune pe uscat între Franţa şi 
Anglia. Aceasta ar fi o dovadă pipăită că acei oameni ştiau 
a naviga, 

În acele peșteri s-au găsit bastoane unele împodobite 
cu găuri şi cu săpături, cari dau a crede că la diînșii ar fi 
existat un fel de ierarhie, Movilele şi mormintele separate ne 
dau a crede că ei aveau o religiune. 


După cercetările făcute asupra osemintelor acestor oameni, 
ei ar avea o mare asemănare cu rasa algonquinilor pe care au 
descris-o misionarii cari au trăit printre piei-roşii; se vede 
chiar că erau superiori acestora prin inteligenţă, fiindcă la 
aceşti preistorici se constată un progres, ceea ce nu s-a putut 
observa pină acum la algonquini:”. 


În peştera de la localitatea numită Homme Mort, nu 
s-au găsit oase de ren amestecate cu ale omului Cro-Magnon; 
şi aceasta ar face să se crează că acest soi să fi trăit după dis- 
pariţiunea renului şi că a făcut parte din amîndouă epocele 
geologice: înainte şi după ren. 

La Lozera, lîngă Marsilia, rasa Cro-Magnon se arată în 
toiul epocei pietrei lustruite; dar acolo se vede alterată prin 
amestecul cu un alt neam care s-ar crede a fi din populaţiu- 
nile din zilele noastre; de acelaşi neam cu acel aflat în peş- 
terile Marnei şi lingă Taunus în Germania, în Belgia, 
în peșterile de ia Hamoir la Nivelles, în aluvioanele de la 
Grenelle lingă Paris, în huma clisoasă (glaise sau clay) din 
portul Buloniei, în săpăturile ce s-au făcut la Hôtel Dieu şi 
la bulevardul de Port Royal în Paris, unde s-a găsit o mul- 

time de craniuri cari datează acolo poate de prin secolul 
al V-lea. 

S-a mai găsit tot de acest soi de om și printre craniurile 
basce de la Zarans; s-au mai găsit şi în Africa rămăşiţe în 
mormintele triburilor kabile de la Beni-Maner și de la Djurgiu- 
ra; dar unde s-au găsit mai multe, este în insulele Canarii.. 
Pare că şi Dalicarlianii țin de acest soi şi că în epoca cuater- 
nară centrul Europei era locuit de o rasă amestecată cu acea 
zisă Cro-Magnon. 


2. Rasa Furfooz sau omul cuaternar 


Soiul acesta este cel mai bine caracterizat din toate cele 
preistorice. Domnii Smerlind şi Dupont, cari au făcut să- 
pături în 60 de peşteri în Belgia și au găsit 40.000 de bucăţi 
de oase şi 80.000 de obiecte de piatră cioplită au deosebit 
patru varietăţi: 


1, Acea de la Grenelles 

2. „» „ Truchère - 

3. „  „ Furfooz mezaticefală 

4. »  „ Furfooz subbrachicefală 


La acest soi, ca şi la cel de la Cro-Magnon, craniul este 
în dezarmonie cu chipul, însă în sens invers. La Furfoozi 
craniul este larg şi scurt şi obrazul lung, pe cînd capul celor 
de la Cro-Magnon, văzut de faţă, prezintă o formă penta- 
gonală foarte bine desemnată. 

Oamenii de la Grenelles, ca şi cei de la Furfooz, nu erau 
mai mari de 1m 53, pînă la 1 m 62, cam de mărimea laponilor 
de astăzi, dar era ţepeni, osoşi și scheletul lor avea 
proporţiunile oamenilor de astăzi. Ei locuiau în subterane, 
în vecinătatea cărora aveau alte peșteri separate pentru morți. 
D.Quatrefages compară peştera de la Chaleux cu o mică Pom- 
pee cuaternară, 

Instrumentele lor erau de silex şi de corn de ren și cu- 
titele erau pe o lature ascuţite și pe cealaltă crestate ca un 
ferestrău. D1. Dupont zice că nu aveau nici arc, nici săgeți, 
dar aveau ace de os, ceea ce ar fi o dovadă că cunoșteau im- 
brăcămintea ; în peșterile lor s-au găsit şi bucăţi de olărie. 

În timpii neolitici, soiul mezaticefalilor de la Furfooz pare 
că se întindea din departamentul du Var şi Herault pină la 
Gibraltar; iar acela al brachicefalilor, amestecat cu locui- 
torii anteriori de la Cabessa d'Aranda în Portugalia, se în- 
tindea de la Verdun pînă la Bologna şi la Campo Lungo de 
la St. Cesaire. 

Din soiul brachicefalilor s-au găsit în Franţa, în mai mul- 
te dolmene (dolman ), în Anglia in Bound Barrons și în Dane- 
marca, unde constituie în mare parte tipul numit, Eschricht“. 

O parte din capetele scoase de Betzius din movilele Suediei 
au o foarte mare asemănare cu capetele de rasă laponă și nu 
poate îi îndoială că acest soi să fi trăit și în timpul catastro- 
fei cuaternare. 

O cestiune foarte dezbătută între antropologi este a se 
şti dacă omul primitiv cunoştea sau nu focul, şi dacă îl cunoș- 
tea numai ca fenomen natural, sau ca un ce util, ca un ele- 
ment pe care aveau trebuință a-l] produce și a-l întreţine. 
Unii contestă titlul şi calitatea de om acelor cari nu cunoş- 
teau întrebuințarea focului. Printre populaţiunile de astăzi 
nu s-au găsit decit dakoşii din Abisinia şi unii locuitori din 
Însulile Filipine cari să nu cunoască întrebuințarea focului. 

Congresul internațional de antropologie și de arheologie 
preistorică a numit o comisiune din sînul societăţii de ştiin- 
țe din Copenhaga, ca să cerceteze grămezile de fărămituri 
de scoici cari s-au găsit şi pe cari Forchhamer le-a consi- 
derat ca rămăşiţe de bucătărie kjoekkenmoeddings”, fiindcă 
s-a găsit o vatră cu cenușă şi cu cărbuni. D. Steenstrup con- 
sideră acele rămăşite ca aparţinînd epocei de piatră lustruită. 

Descoperirile acestor rămăşite şi urmele de om preistoric 
dovedesc pînă la evidență cum s-a transformat omul cu inec- 
tul și treptat, pînă a ajuns la starea de dezvoltare a corpului 
şi a inteligenţei în care îl vedem astăzi. Deşi Darwin este 
considerat ca părintele școalei transformaţiunilor, adevă- 
rul este că Lamarck a fost cel dintii care a avut ideea con- 
tinuităţii creaţiunei prin transformaţiuni naturale; ce zice 
într-această privinţă dl. [laeckel în istoria sa despre 
creațiunea fiinţelor organice: 

„Lui Lamarck revine nepieritoarea glorie de a fi ridicat, 
cel dintii teoria descendenţii la înălțimea unei teorii ştiin- 
țifice independente și de a fi făcut din filozofia naturei o 
bază solidă a intregei biologii. Deşi Lamarck s-a născut la 

anul 1744, dar el n-a început să publice teoria sa decît pe 
la începutul secolului, cam pe la anul 1801, şi n-a expus-o 
în amănuutele ei decît la 1809, în clasica sa scriere intitu- 
lată: Filozofia zoologică. Această operă admirabilă este întîia 
expunere raționată, urmărită pînă la cele dir. urmă conse- 
cinţe ale doctrinei genealogice. Considerind natura organi- 
că din punctul de privire pur mecanic și stabilind, într-un 
mod riguros filozofic, necesitatea acestui punct de vedere, 
lucrarea lui Lamarck întrece cu mult ideile dualistice cari 
erau în vigoare în timpul său; şi pină la tractatul lui Dar- 
win, care n-a apărut decit cu o jumătate de secol mai în 
urmă, nu mai găsim altă carte care într-această privinţă să 
se poată pune alături cu Filozofia zoologică. Se vede şi mai 
bine cu cît această operă întrece epoca sa, cînd ne gindim 
că n-a fost înțeleasă și c-a rămas timp de cincizeci de ani 
într-o adîncă uitare. D. Charles Martins ne-a dat la 1873 
o nouă edițiune a Pilozofiei zoslogice a lui Lamarck cu o 
noLiţă biografică“. 

Lamarck a avut ca şi Goethe ideea mai mult ca o devi- 
naţiune, o intuițiune, pe cînd Darwin s-a bazat pe cerce- 
tări şi pe observaţiuni, astfel căa dat ideilor sale caracterul 
unei ştiinţe cu totul nouă şi poate cea mai interesantă din 
toate. 


OMUL ISTORIC 


Trecind acum la omul istoric, cestiunea clasificării de- 
vine mult mai importantă și mai complicată, căci varietă- 
tile sunt mult mai numeroase şi trebuie să se ţie seamă de 
toate soiurile și de toate varietățile, de la cei sălbatici, cari 
se mai găsesc și astăzi în unele părți ale Americei de Sud, 
unde trăiesc în cîrduri, fără locuinţă și fără aşezăminte, 
oameni cari n-au ieșit încă de Lot, din epoca acelor ce am 
deseris ca preistorici, armați cu suliţi de piatră şi cu cuțite 
de cremene, şi pînă ia soiurile cari au dat lumii artele şi 
ştiinţele. Varietăţi de soiuri, mulţime produse prin 
transformări fizice şi intelectuale mergind necontenit, per- 
fecţionîndu-se, căci nu poate fi îndoială că omul ce vedem 
astăzi în societăţile civilizate este o continuitate a acelor 

cari au existat înainte cu secoli de secoli şi chiar a omului 
preistoric. 

Alexandru Humboldt deosebea oamenii cari locuiesc 
azi pe faţa pămîntului în cinci seminţii: 

|. Seminţia etiopică care coprinde: a) hotentoţii, b) ca- 
Irii amakosaki, c) negrii de la Angola, d) negrii din Gallas. 

lI. Seminția americană, pe care o imparte în: a) muisci, 
b) tzirulkiani, c) eschimosi, d) ale-utuni, e) algokini lenago, 
f) tzarun papui, g) araucani, h) Țara de Foc, 

HI. Seminția malaye, a pârtia în: a) malai, b) alfu- 
ruzi, ¢) polinezii din Hasar, d) papui. 

IV. Seminţia mongolă, împărţită în: a) chinezi, b) japo- 
nezi, c) kamtehadani. 

V. Seminţia caucaziană, care coprinde pe: a) greci, 
b) spanioli, c) arabi, d) persani, e) indieni. 

Agassiz”? a împărţit seminţiile după regiunile glo- 
bului în: 

1. Polinezianul fără locuitori. 

2, Australianul, locuit de negritos şi papuas. 

3, Malays, locuită de indiani, negri şi albi. 

4, Partea locuită de fauna ottentotă, boşimană și hoten- 
totă, 

5. Africana, unde locuiesc hovaşi şi sacolavaşi, 

6, Partea locuită de rasa europeană. 

7. Partea locuită de rasa mongolă sau asiatică. 

8. Rasa americană. 

9. Rasa arctică. 

Agassiz, ca şi Prichard, consideră că emigraţiunile po- 
poarelor s-ar fi făcut atit pe uscat cît şi pe apă şi că trecerea 
din Europa în America şi viceversa s-a făcut prin strim- 
toarea de Bering. Crede cu Quatrefages și cu Humboldt că 
europeanul arian ar fi originar din Europa şi că a pornit 
din Munţii Bolorului și Hindukohului, unde mamagizii 
reprezintă astăzi tulpina originei lor. Zend-Avesta ne spune 
că acest soi de oameni au ieşit dintr-o regiune cam cu pozi- 
țiunea Finlandei. 

Deşi Quatrefages nu pune mare importanţă pe coloarea 
pielei, căci o consideră numai ca un efect pur de „optică 
provenit din calitatea epidermei, mai mult sau mai puţin 
groasă şi transparentă, iar nicidecum din deosebirea de 
însuşiri fizice, dar tot nu este mai puțin adevărat că cci 

mai mulţi antropologi şi etnologi au adoptat mai mult sau 
mai puţin coloarea ca distincţiune a grupelor celor mari. 


Soiul negru 


Acest soi, numit de Humboldt etiopie, pe care, după 
cum am văzut, îl împărțea în patru despărțiri, constituie 
mai multe triburi şi popoare cari locuiesc: 

a) În Asia de jos spre Arabia. 

b) În Africa, spre răsărit de Muntele Bolor, unde această 
ţară se leagă cu Indukhumul septentrional şi se întinde în 
sus spre Tohiam-Came spre Kulankul. 

c) În Essam la sud de Queda. 

d) În Formosa, la sudul Taponului. 

e) În Segistan spre lacul Zarah. 

Idiomele vorbite astăzi de negri, deşi nu au nici o ase- 
mănare cu limbele indo-europeane, dar tot se găsesc în- 
ir-unele dintr-însele multe cuvinte asiriane şi indiane, de 
ale Ealdeei şi ale Libiei. Gesenius, care s-a ocupat cu lim- 
bele semitice80, zice că ambezicul şi gheezu aparţin tulpi- 
noi arabe. 

Zit pentru cuvinteie asiriane, indiane şi cananeane cari 
se găsesc în unele dintr-aceste idiome, ele provin fără îndo- 
ială din amestecul cu seminţia hamită din timpii cînd a- 
ceasta a venit peste cea neagră ş-a cotropit-o, precum şi de 
la negrii încurciţi cu soiul cel galben, neamuri peste cari au 
venit mai în urmă soiurile albe de s-au amestecat cu din- 
sele. 


Soiul alb 


Acest soi, pornind de la miazănoapte, s-a lăsat spre sud, 
copleşind pe celelalte, precum vedem că fac astăzi ameri- 
canii cei albi, porniţi de la răsărit spre apus, din deosebite 
părți ale Europei, împingindu-se neincetat peste seminţiile 
negre şi roșii şi izgonindu-le tot spre sud. 

Locul care pare să fi fost leagănul omului alb este acela 
unde munţii despart cele două mari șesuri ale Asiei, unde 

zăpezile se transformă într-o mare de gheaţă; locul unde 
indienii zic că se desparte ţara bogăției de ţara morţii; unde 
clima este aspră, vinturile îngheţate şi iarna lungă; ţara 
pe care Alexandru Humboldt a descris-o astfel: 

„Cercetările ultimilor ani şi convicţiunea dobîndită 
despre bogăţia metalică ce posedă chiar în zilele noastre 
Asia boreală ne conduce, vrind nevrind, la iseduși, la ari- 
maspi și la grifoni, la acei păzitori ai aurului, cărora Arist 
din Proconeas? și Herodot,200 de ani după dinsul, le-a făcut 
o aşa de mare celebritate. Am vizitat văile, zice Humboldt, 
unde s-a găsit acum cincisprezece ani, pe vărsătorul meri- 
dional al Uralului, la o adincime numai de citeva degete 
sub iarbă, unul lingă altul, bulgări gogoneţi de aur de o 
greutate de treisprezece, şasesprozece şi pină la 24 de funţi. 
Este foarte probabil că să fi existat acolo odinioară bu- 
căţi şi mai voluminoase de acest metal, chiar la suprafaţa 
pămîntului. Cum dar să ne mirăm că acest aur, care ne aduce 
în minte blocurile rătăcitoare (blocs erratigues), să nu îi 
fost, adunat de popoare, de vînători, de pescari etc. Acest 
loc este acea Hataka, ţara aurului, despre care pomenește 
geografia mitologică a indienilor, unde tezaurele erau abon- 
dente și erau păzite de gnomii numiţi Guhyaka (ascunză- 
tori), un popor în care trebuie să retunoaștem pe finezi, 
ocnozi, cari sunt de o taiie ghemuită. 

Dincoace, pe cestlalt vărsător, locuiesc animalele cele 
mai nobile, cele cu blană fină şi cu lină prețioasă: castorul 
şi samurul ; acolo a fost leagănul omului alb: Aria, o semin- 
ție care, deși se înfăţişează astăzi cu diferite varietăţi de so- 
iuri şi de subsoiuri, dar pe care nici istoria, nici ştiinţa 
nu ni-i arată în stare de adevărată sălbăticie. S-ar crede 
că de la întiia sa aparițiune acest soi a fost înzestrat cu cali- 
tăți cari îi dau o adevărată superioritate asupra celorlalte. 
El nu s-a găsit nicăieri într-o stare îndobitocită, fără idee 
de dumnezeire; chiar pînă a nu ieși din Asia centrală, el 
avea idei de cunoștințe de cosmogonie; păstra tradiţiu- 
nile şi suvenirea străbunilor săi noahidi 8 și a patriarhilor 
de dinainte de catastrofa cosmică și distingeau sub numele 
de Ham, Sem şi lafet deosebitele ramuri ale neamului ome- 
nese. Nicăieri nu s-a găsit fără religie ; pretutindeni a avut 
locuinţe, monumente și turme de vite; se servea de bou și 
de cal la trebuinţele sale“. 

Humboldt mai aduaogă că aceste două mari grupuri de o 
parte şi de alta a munţilor, adică lumea anglo-indiană de 
o parte și lumea ruso-siberiană de cealaltă, nu puteau co- 
munica între dinsele decit prin regiunile de jos ale Bac- 
trianeisă, 

„Aş putea zice, urmează Humboldt, că comunicau prin 
depresiunea pămîntului care înconjoară Aratul8 și malul 
oriental al Caspicei, depresiune care există între Balkh 
şi Astrabad, ca cea dintre Jackhand și istmul Trouk-kme- 
nilor, o bandă de pămînturi foarte roditoare, printre cari 
Oxul şi-a deschis curgerea și care a devenit drumul spre Delhi 
şi Lahore și prin care comunică Kabulul cu Khiva şi cu 
Oremburgul... Măsurători recente, de o foarte mare preci- 
ziune, făcute asupra acestei depresiuni a pămîntului asia- 
tic, au rectificat noțiunile greșite ce existau mai înainte. 
Ea se prelungește negreșit şi peste malul occidental al Mărei 
Caspice; dar cînd se coboară cineva de pe șesul Persiei 
spre Tiflis, prin Tebriz şi prin Erivan, şes de 1.200 sau 1.400 
de melri de înalt, întilneşte gira Caucazului care se prelun- 
gește pînă în albia celor două mări. La o înălţime de 7.530 
de picioare se află un drum militar foarte frecuentat astăzi.“ 


Hamiţii 


Cu 5.000 de ani a. C., pe cînd pare că începe istoria omu- 
lui, una din acele seminţii, cam de felul finezilor, împinsă 
poate şi dinsa de alte seminţii, a trecut treptat în țările 
de jos ale Orientului, năvălind peste seminția cea neagră 
şi cotropind-o. Acea seminție aparținea seminţiei hamite, 
care, curcindu-se cu cea neagră autohtonă peste care a năvă- 
lit, a produs un soi nou intermediar, care participa de la 
amîndouă soiurile în toate privinţele, posedind mai multă 
energie decit soiul cel negru și mai moale decit cel alb 
hamit; mai alb decît cel negru și mai negru decît cel alb. 
Urmașii lui Ham, prin curcirea lor cu negrii, nu au putut 
produce decit o seminţie smolită, căreia etnologii i-au 
dat numirea de soi melanit sau meaniani. Numirea de Ca- 
naan nu a putut avea niciodată semnificare de Ţara negrilor. 
După acest întîi amestec al albilor cu negrii, în care ele- 
mentul negru, fiind negreşit mai numeros, a trebuit să 

predomine la inceput, au urmat alţi noemiţi, tot din descin- 
denţa lui Ham, tot într-aceceaşi direcțiune, ca şi acei cari 
s-au precedat; întroducindu-se în mijlocul hamiţilor, deja 
alteraţi și transformați în melaniţi prin amestecul cu ne- 
grii, s-au curcit şi ei şi au format, cu soiul deja alterat, 
un alt soi, intermediar între albi şi melaniți, soi din care 
au izvorit popoare de o mare importanţă în istorie, 
precum a fost caldeenii, asirienii şi egiptenii. 

Fără îndoială că hamiţii, veniţi de la nord-est, au adus 
cu dinşii idiomele vorbite de seminţiile albe şi au introdus 
puţinele cuvinte indo-europene cari se află în idiomele negre 
şi melanite, precum şi în limba hamiţilor, a trebuit să se 
introducă cuvinte ale idiomelor negre: o adevărată confu- 
ziune în limbi, 

Popoarele ieșite din întiiele amestecuri a acestor două 
soiuri în cari sîngele negru predomină au fost mai toate 
dispuse la o viaţă de lux şi de destrinare: religiunile lor erau 
pline de practice crude şi singeroase: numai țara Canaanu- 
lui, unde hamiţii se amestecase mai puţin cu negrii și unde 
soiul lor primitiv nu se alterase prea mult, căci se împin- 
sese mai departe spre sud și rămăsese mai feriţi de acea mare 
corupțiune, acolo se formase societate regulată care ajun- 
sese a avea legi, o ierarhic şi se deosebeau de curciturile 
succesive pină ce mai tirziu, curcindu-se şi ei și ajungind ca 
sîngele soiului negru să covirşească, au început ase conrumpe 
la rindul lor ; iar atunci Palestina a trebuit să cază sub acţi- 
unea asirienilor şi să ajungă a fi supusă ordinelor ce-i veneau 
de pe malurile Eufratului şi a nu putea să se mai sustragă 
acţiunii niniviane decit puindu-se sub influența egipte- 
nilor din Memfis. Pe atunci Sidonul şi Tirul, orașe mari şi 
bogate, trimiteau productele și mărfurile lor în Asiria şi în 
porturile de pe coasta mediterană, şi le aduceau din Spania 
aur şi lemn, din Grecia vite, din Egipet robi furaţi și concu- 
rau cu arabii kușiţi în comerţul de parfume, de băcănii și 
de os de fildeş, producte pe cari le aduceau din Yemen, 
din Indii și de pe coasta Africei. Bogăția, care făcuse mai 
mult timp prosperitatea acestor două orașe, le legară de 
Niniva şi de Teba atit, încit asirienii și egiptenii nu aveau 
nici măcar trebuință să tragă sabia în contra acelor feni- 
ciani, ca să-i supuie voinţei lor; le era destul să ia din timp 
în timp măsuri fiscale în contra proveninţelor de la dinșii 

şi astfel fenicianii ajunsese a nu avea de fapt decit o umbră 
de independinţă şi să devie în realitate umili vasali fai 
puternicilor consumatori pe cari îi consideră ca pe niște 
zei pentru vitejia lor. 

Tirul şi Sidonul nu erau numai orașe industriale; ele 
ajunsese a fi orașele cele mai principale ale schimburilor 
de comerţ, unde diferitele seminţii se amestecau în toate 
modurile și în toate proporţiunile cu fel de fel de elemente. 
Prosperitatea lor, deşi ajunsese la un grad foarte mare, dar 
erau slabe şi fără putere de apărare; clasele de jos îmbo- 
gățindu-se şi nemaivoind să se supuie privilegiurilor cla- 
selor domnitoare, cari erau de un soi mai curat și mai pu- 
țin amestecat, au început răsculări şi persecuţiuni în contra 
nobililor, încît pe la anul 829 a.C. nobilii, văzîndu-se ame- 
nințaţi şi fiind în neputinţă de a-și păstra autoritatea şi 
privilegiurile asupra poporului de jos, au părăsit, orașele şi 
unii s-au dus de au fundat orașul Araduss, şi alţii s-au sta- 
bilit pe coasta Africei în faţa Siciliei, unde au întemeiat 
vestita Cartago, oraş care în foarte scurt timp s-a rădicat 
ca prin farmec și a absorbit ura cîte una coloniile tiriane, 
astfel că pe la finele secolului [al] VIII[-lea] ajunsese a 
poseda o mulțime de stabilimente pe toată coasta Medite- 
ranei pînă în insula Sardiniei; poseda Insulele Baleare și 
în secolul [al] VI[-lea] deposedase pe feniciani de toate 
cetățile lor din Occident. Strabon spune că p-atunci o mare 
parte a Spaniei, cu 300 de oraşe după țărmurile Meditera- 
nei, erau locuite numai de feniciani, populaţiune mela- 
nită curcită cu hamiţii; Homer vorbește de aversiunea ce 
aveau pcpulaţiunile anticei Helade pentru cananeeni, cari 
erau popoare mici și slabe, dar pline de răutate şi crude. 

Supremaţia Cartaginei asupra hamiţilor melaniţi i-a dat 
preponderență asupra tuturor popoarelor mai smolite, cari 
rămăsese în pămîntul Canaanului, unde spiritul de sedi- 
ţiune mergind tot crescînd făcuse ca Tirul să devie un oraş 
de perdiţiune, urgisit într-atît, încît la apropierea lui Ale- 
xandru toate orașele au dat concursul lor cuceritorilor, 
Astfel a finit acest oraş care fusese intrepozitul cel mare 
al comerțului; și atunci oraşele grecești s-au substituit 
activităţii sale, iar Cartago a ajuns a avea toată supremaţia 
mării, supremație în contra căreia regii Persiei nu au putut 
cugeta decit după ce au supus Fenicia și Egiptul. 

Pe ruinele orașelor feniciane s-au rădicat mai întîi Car- 
tago şi pe urmă statele ebreești, arabe, lidiane și frigiane, 
cari nu au izbutit a fi decit, niște satelite ale asirienilor, 
cari le dominau pe toate. 


Antichitatea a recunoscut totdauna popoarelor din re- 
giunile mesopotamice o superioritate de rasă asupra celor 
izvorite din Ham şi din Sem. Aceasta se dovedeşte mai cu 
deosebire prin cercetarea limbelor semitice vorbite de acele 
popoare, în cari deşi se găsesc 'cuvinte din limba negrilor, 
aduse de amestecul lor cu melaniţii, dar ele se vede că au 
alterat limba arabă mai puţin decit pe cea hebraică şi ar- 
meană. În idiomul armenesc cel vechi găsim elementul 
limbelor indo-europene; iar în limba mezilor, sunetele 
semitice și indo-europene sunt şi mai numeroase, 

D-l Young, care a făcut un studiu profund de limbi, 
a parvenit printr-un calcul de probabilităţi, ca să zic așa, 
la niște rezultate foarte importante. El şi-a pus întrebarea 
care este numărul cuvintelor identice în două limbi, cari 
poate antoriza a se crede că acele cuvinte au aparținut 
uneia și aceleiaşi limbi. 

Dintr-acele calcule rezultă: 

1. Că comunitatea unui singur cuvint nu are nici o 
însemnătate. 

2. Că două cuvinte comune dau probabilitatea de trei 
contra una că au origina lor de la aceeași limbă. 

49. Că dacă sunt 3 cuvinte comune, probabilitatea este 
de 10 la 1. 

4. Cind sunt 6 cuvinte comune, probabilitatea este de 
1.700 la 1. 

5. Şi cînd sunt 8 cuvinte comune, probabilitatea este 
de aproape 100.000 la 1. 


Este aproape cert că existența a opt cuvinte comune la 
două deosebite limbi este aproape o certitudine că ele au 
aparţinut la început uneia și aceleiași limbi; iar cînd sunt 
izolate dintr-o limbă străină, este o dovadă că ele au fost 
importate, 

Sunt popoare care și-au schimbat limba, precum se 
vede la Insulile Canarii, unde urmașii guauchilor, au adop- 
tat toţi limba spaniolilor, precum sunt bulgarii cari au adop- 
tat limba slavă. 

După ce am indicat astfel tranzițiunile de la elementul 
alb la cel negru, trecînd prin deosebitele proporţiuni de 
amestec de singe adus mai întîi de noemiţi, hamiţi gi mai 
în urmă de semiţi, avem o scară de popoare care merge albin- 
du-se spre nord şi negrindu-se spre sud. Peste o seminţie 
neagră s-a superpus un strat subțire de seminţie albă, peste 
care curcitură a venit de s-a superpus un alt rînd de semin- 
ție de oameni albi, cari rînduri, succedindu-se tot mai 
dese și mai numeroase, au dat loc la soiuri din ce în ce mai 
superioare, cu cît merg spre cele mai albe; și mai inferioare 
cu cît merg spre cele mai negre. 

Seminţia care a pus cea dîntiia temelie a statului asi- 
rian a fost acea a lui Nimrod, una din cele mai energice și 
mai inteligente. După părerea lui Rawlinsons6, zicerea 
Nimrod însemnează în limba asiriană posesor, titlu ce s-a 
dat celor dintii locuitori albi cari au venit în Caldeea de jos. 

Aceşti asiriani, amestecindu-se cu hamiţii melaniţi, au 
produs un alt soi, mai puţin amestecat cu singe negru decit 
melaniții propriu-ziși. 

De vom aplica teoria împingerii populaţiunilor unele 
asupra altora, de la nord spre sud și a curcirii neamurilor 
mai multor seminții albe venite una după alta, cari aco- 
perind prin cucerire și curcire pe cei care i-au precedat 
în emigrațiuni şi în expediţiuni, vom înţelege că cu cit 
mergem spre sud, cu atit trebuie să domine elementul smo- 
lit, pînă ce ajungem la cel negru curat, în care n-a putut 
pătrunde încă elementul cel alb. Și cu cît vom merge mai 
spre nord, cu atita. trebuie să domine elementul bălan, pînă 
la cel alb curat. Astfel că ne-am putea închipui scara soi- 
rilor de oameni ca un lavi cu tug, care, începînd de la albul 
hîrtiei, ar ajunge la negrul cel mai întunecat prin tuşe 
subțiri şi succesive, trecînd prin toate tonurile intermediare. 

Noahizii hamiţi se pot clasa în două categorii: 

1. Noabhizi hamiţi, ieşiţi din munţii cari despart Asia de 
sud de cea septentrională, trecuţi mai tîrziu în ţările de jos. 

2. Hamiţii curciţi, cari au întemeiat dinastia asiriană, 
conduși de Nimrod şi cari împreună cu hamiţii din Cal- 
deea de jos au întemeiat imperiul egiptean. 

Două popoare cari au dat lumei Ninive şi Memfis. 

Semiţii 


Mergind înainte cu curgerea neamurilor de la nord spre 

- sud, un alt ram al seminţiei lui Noe, care să trăgea dintr-un 
alt fiu al său, a pornit tot într-acea direcțiune, căutind 
poate o climă mai caldă, mai dulce; precum şi cei de la 
sud sunt uneori porniţi a căuta o climă mai temperată spre 
nord; şi cind hamiţii se amalgamau cu negrii și cu mela- 
niţii şi se lăţeau spre coasta Arabiei pînă la răsăritul Afri- 
cei, alte seminţii albe coborau dinspre munţii Armeniei 
şi despre partea meridională a Caucazului şi se concentrau 
în mijlocul regiunilor muntoase ale Caldeei, unde regene- 
rau sîngele amestecat și alterat al hamiţilor şi le dădeau 
vigoarea ce pierduse, Soiul primitiv al acestor noi noemiţi, 
împingeau pe elamiţi şi pe elimei spre s.-e. Urmașii lor, 
lidienii şi canii, au acoperit Asia Mică şi au trecut în Creta, 
de unde mai în urmă s-au întors cu numele de filisteni şi au 
ocupat Cicladele, Thera, Melos, Citera și toată Tracia, 
întinzîndu-se pe Propontida, în Troada, pe litoralul Greciei, 
au ajuns pînă la Malta, la însulile Lipari și în Sicilia??, 

Un alt ram al semiţilor trimite hoarde pină în partea de 
miazăzi a Arabiei; pe acestia antichitatea greacă şi latină 
îi cunoaşte sub numele de homerizi. Ei sunt arabi şi egip- 
teni, de la cari etiopianii au împrumutat civilizaţiunea 
lor şi cari, mai în urmă, au format statul cel mai glorios. 

Prin venirea acestor noi seminții s-au acoperit cimpiile 
Asiriei cu oraşe strălucite; ei au fundat Niniva, Ascalonul, 
Babilona, Sichemu, Damascul și Sidonul, oraşe mari pe 
lîngă cari Rawlinson mai numără şi Nifera, Wacka, Sam- 
hara sau Lanchara, unde crede că rezida regele Elamului, 
numit Chedar. Rawlinson mai adaogă că capitala lui Sen- 
nacherib era Dumias, iar nu Babilona. 

Acest neam, unit cu ismaeliţii, au ocupat mai multe 
pămâînturi ale Italiei şi ale Spaniei; în timpii romanilor, ei 
ajunsese destul de numeroși, iar oraşele lor erau sub influ- 
ența civilizatoare a Asiriei. 

Schaltz arată că pe lingă lacul Van se află acele movile 
gigantice, cari ne transportă cu gindul dincolo de timpii 
cînd s-au despărțit hamiţii cei albi de cei cari se contopise 
cu elementul negru. 

Un tip care seamănă foarte mult cu acesta se găseşte 
la indieni, la celți, la slavi, la unele populaţiuni de pe malul 
fluviului Amur şi la picioarele Aleganilor, unde sunt ameste= 
caţi cu teocalizii mexicani. 

Pe cînd semiţii ajunsese la Caldeea de jos, coborindu-se 
din munţi, cam pe la anul 3000 după calculul lui Rawlin- 
son, sau 2000 a. C. după calculul lui Movers, au ajuns încetul 
cu încetul să domine pe hamiți, prin superioritatea lor în 
războaie cu babilionenii şi asirienii, pînă a le da regină 
pe semita Semiramis, o fostă servitoare. 

Acești semiţi s-au întrodus mai întîi în zidurile Sido- 
nului, ale Palestinei şi ale Tirului ca soldaţi mercenari, 
ca marinari şi ca muncitori; pe cînd urmașii hamiţilor, 
nemrozii curciţi cu negrii, căzuse atit de jos prin destri- 
nări, încît nu mai erau în stare a se împotrivi unei năvăliri 
şi erau siliți să se adreseze la trupe mercenare de semiţi, 
carieni, pisidiani, siciliani și lidieni, cari purtau căști 
de metal, săbii, lănci şi săgeți, cuirase și paveze, erau îm- 
brăcaţi cu tunice strimte. Astfel semiţii s-au întrodus în 
Caldeea, chemaţi pentru apărarea orașelor și a corăbiilor, 
şi au ajuns a se face stăpîni, pentru că hamiţii, în starea de 
corupţiune şi de moliciune în care ajunsese, părăsise cu totul 
armele şi numai nobilimea compusă din ham iţi feniciani mai 
purtau arme, dar şi aceştia o făceau numai ca o dovadă de 
imitație pentru străbunii lor nemrozi și numai ca vinători. 

Pe de altă parte în Sogdiana, sau în Pundjabu de astăzi, 
se stabilea o altă tabără de albi, între cari erau arianii heenici 
şi arianii zoroastrii, cari, căutînd să pătrundă spre apus, 
se împingeau asupra semiţilor și îi sileau să se coboare de la 
munţi la şes spre miazăzi, în partea unde se afla statele cele 
mai considerabile fundate de hamiţii melaniţi; pe urmașii 
acestor hamiţi nemrozi pe cari supusese semiţii aduși ca 
soldaţi mercenari; dar acei semiţi, împinși de arianii bele- 
nici şi de zoroastei, şi-au alterat și ei puritatea neamului 
ler prin curcirea cu hamiții melaniţi şi cu hamiţii nem- 
rozi; şi-a alterat foarte mult chiar limba, deși dialectele lor 
sunt cunoscute sub denumirea de dialecte semitice, dar 
zicerea este improprie, căci elementul hamit domină. 

Această mişcare a arianilor cei helenici, împingind spre 
Media şi cei zoroastrii, spre Europa, la anul 2000 a.C. silea 
pe semiţi să părăsească pămînturile dobîndite şi să se îm- 

pingă tot înainte, astfel că orice victorie a arianilor 'în 
contra semiţilor era tot; în paguba Babiloniei, căci învinșii 
erau siliți să se retragă către părţile Caucazului şi ale Mării 
Caspice; astfel, cea dintii emigraţiune semită a cotropit 
statele Caldeei de jos; şi mai în urmă, emigrațiunea semi- 
ţilor ioktanizi s-a întins pînă în Arabia, şi alte emigra- 
ţiuni s-au întins spre părțile maritime ale Asiei de sus; 
împinși tot astfel în toate părțile de ariani, semiţii au 
coprins tot universul hamit. 

Într-acea vijelie de emigrațiuni, un semit cu numele 
Thareu, din nearnul Arfaxade, de naţionalitate hebraică, 
trecînd în Caldeea de sus, țara "muntoasă a Urului, a pornit 
spre sud, ducind pe fiul său Abraham şi pe fiica sa Sara, 
femeia lui Abraham şi soră de o altă mumă. A pornit cu 
turmele de cămile, de vaci, de oi și de capre, mergind spre 
pămîntul cel bogat al Canaanului. 

Thareu a murit înainte d-a ieşi din Mesopotamia, iar 
fiul său Abraham, urmînd drumul înainte, a ajuns bogat în 
pămîntul fagăduinței, unde el și moștenirea lui a devenit 
puternică. Abraham se crede să se fi născut pe la anul 2017 
a.C., în urma năvălirilor neamurilor ariane şi înaintea 
ridicării dinastiei celei noue a asirienilor. 

Thareu se trăgea din tulpina din care ieşise şi ioktan- 
zii, a cării ramuri au format stutele lui Peleg, lui Behan, 
lui Servady, lui Nahar ete. 

Acest fiu al lui Thareu, Abraham, a devenit fondatorul 
mai multor popoare, precum cele ieșite din fiii lui Iacob, 
arabii occidentali sau ismaeliții, cari au împărțit domina- 
iunea peninsulei cu ioktanzii, cu hebreii şi cu hamiţii 
kuşiţi, neam viguros, care mai tirziu, cu Mahomet in capul 
lor, a 'dat un nou avint rasei semite. 

Din toate aceste popoare semite, acela care a fost mai 
puţin amenințat de acțiunea asirianilor au fost israeliţii; 
ei se credeau o rasă superioară neamurilor cu cari trăiau şi 
căutau a-şi păstra curăţenia descendenţei;, purtau numele 
de ebrei sau iudei. 

Însă cu toată străjnicia clerului, care nu-i lăsa să cază 
în abuzurile emanatismului oriental, şi cu toate prescrip- 
țiunile legei israelite, care oprea amestecul de sînge cu alt 
neam, tot nu s-a putut opri curcirea cu alte seminţii, și 
mai ales cu cananeenii amaleki. 

La hebrei, ca și la arabi, încurcirea nu era oprită între 
rudele de aproape; Sara, nevasta lui Abraham, îi era soră 
de tată; cu toate acestea nu se poate zice că acest neam să 
fi rămas mult timp în stare de neamestec de singe, căci 
lacob, nepotul lui Abraham, de la cele două femei, Lia şi 
Rachela, a avut opt copii, iar pe ceilalţi patru i-a avut de 
la roabele lui, Bala şi Zella. Iosif a avut de soţie pe o egip- 
teană hamită curcitură şi cu toată asprimea Zorobabelei 
nu s-a putut împiedica amestecul de singe cu alte neamuri. 
Iehu, lehelon şi Coreu erau producte ale curcirii cu mela- 
niții ehoreeni sau horseani prin Alibama, fiica Anei și 
nepoata lui lebeon, pe cind imperiul lui David se întindea 
pină la Eufrat. 

Hebreii nu au avul niciodată o civilizaţie proprie a lor. 
Ewald dovedeşte că și obiceiurile şi cultura lor le-a venit 
din Mesopotamia, ca și a fenicienilor, cu deosibirea că 
hebreii au mai adoptat multe şi de la egipteni. Luxul din 
timpii lui David şi Solomon era o imitaţiune tiriană și 
ninivită. Solomon, cînd a voit să rădice un templu măreț 
în Ierusalem, a adus arhitecţi și sculptori de la Niniva, 
căci oamenii cei mai luminaţi și mai meşteri se găseau în 
Mesopotamia, veniţi acolo din Indii şi din China. 

Limba hebreilor s-a alterat mull prin amestecul cu 
dialectele filistenilor şi edomiților, a amaleciţilor și a amor- 
heenilor; și abaterile de tot felul ale israeliților mersese 
pină la apostazia religioasă. 

Ei au tăcut să dispară mai multe populațiuni sălbatice, 
un fel de troglodiţi, ca boşimanii de astăzi, și pelasgice, 
precum era choreenii, pe care vitejia lui Goliat nu i-a putut 
apăra în contra urmaşilor lui Esau, 

Moors imparte limbele semite în patru grupuri mari: 


1. dialectele fenician 


j punic 
5 libic, din care derivă dialectul berber, care 
se vorbea în Sahara şi în Insulile Cananei 

Di hebraic cu variaţiunile lui 
e ERA armean cu ramurile lui 
A. y arab 

i gheez 

%3 ambarie. 

Gesenius consideră dialectele semitice ca nişte limbi 
incomplete, avînd o mulţime de consoane guturale, rolul 
glasnicilor fiind foarte subordonat şi dependinte unele de 
altele. Ele au o mare neregularitate în formațiunea modu- 
rilor, posedind numai doi timpi pentru verbi; şi sintaxa 
lor consistă într-o simplă juxtapunere a părţilor frazelor. 
Complementul sistemului semitic se găseşte şi în limba 
africană. 

Cercetările lui Gesenius asupra idiomelor negrilor dove- 
desc îndestul de lămurit că limbele semitice s-au alterat 
mai mult prin amestecul dialectelor negre, cu care el a 
găsit că există o mulțime de relațiuni, mai ales cu dialectele 
asiriane, ale Indiei, ale Canaanului şi ale Libiei. 

Îndată ce intrarăm în ţările de la nordul Mediei, trecem 
la idiomele zende, în care idiomul semitic se găsește într-o 
stare cu totul subordonată, pe cînd spre miazăzi, la Pelyi, 
elementul indo-european se află şi mai amestecat cu cel 
semitic. Numai la n.e., se găsesc cele dintii ţărmuri indiene, 
în care se găseşte prototipul limbelor albe, reprezentate prin 
limba sanscrită. 

După aprecierile lui Klaproth, lui Roediger şi lui Pott5, 
cu cit se coboară cineva mai spre miazăzi, cu atit amestecul 
cu elementul semit este mai mare, şi cu cît înaintează spre 
nord, cu atit elementul arian este mai curat. 

Din toate fundaţiunile hamito-semitice, statul asirian 
era cel mai înapoiat din toate cite se coborise din munţi 
despre n.e., şi luase acea direcţiune. Dinastia hamo-semi- 
tică caldeeană a pus capăt dominaţiunii exclusive a hami- 
ilor pe la anii 2000, de către niște hoarde venite de la munte, 
cărora istoria le dă numele de medice. Movers şi Gobineau 
consideră pe mezi ca seminție caldeene și ca adevăraţi 
fondatori ai unei dinastii asiriane. lar Ewald îi consideră 
ca popor arian sau indo-european servind prin curcirea lor 
cu semiţii, ca o tranziţiune de la unii la alţii; încît se poate 
zice că ei au fost cei din urmă semiţi şi cei dinti: ariani. 

Națiunea medică nu a fost niciodată numeroasă şi dacă 
pe la secolul [al] VII[-lea] a.C., a dobîndit asupra statelor 
asiriane autoritatea ce pierduse cu 14 seculi mai înainte, 
cauza a fost că bastardarea raselor hamo-semitice, prin 
amestecul lor cu mai multe naţiuni ariane, care nu apăruse 
încă în regiunile de la s.0., pe care mai în urmă le-au coprins 

între triburile persice, astfel că mezii formau un fel de 
avangardă a familiei ariane, nu erau susținuți de celelalte 
popoare rude, fiindcă acestea se coborise spre părţile meri- 
dionale și fiindcă după pornirea arianilor, helenii, a căror 
emigrațiuni împingeau necontenit hoardele semite spre 
lumea asiriană şi cananeană, o civilizaţiune impozantă, 
care avea o acţiune foarte mare asupra popoarelor ariano- 
zoroastice în regiunile dintre Caspia și Hindukho, şi mai 
ales în Bactriana, unde domina cetatea Balk, muma ora- 
şelor. Activitatea ce mai răminea nu se arunca spre Asiria, 
ci spre regiunile Indiei către Pundjab. Atunci mezii, mai 
slabi decit bandele semite coborite de la nord, cari zguduiau 
dominațiunea lor, îi silea la luptă, ei cari rezidau în orașele 
Asiriei, pierduţi în mulţimea hamo-semitică, sîngele lor 
s-a alterat, precum s-a alterat, acel al celor dintii caldeeni, 
cînd dominaţiunea medică a fost răsturnată şi cînd statele 
asiriane şi-au luat strălucirea şi au servit ţara mezilor, s-au 
aruncat spre nord şi spre răsărit, pustiind Bactriana, şi au 
pătruns pînă la cele dintii margini ale Indiei, au recucerit 
Fenicia, pe cînd puternicii monarhi babiloniani fondau la 
răsărit împrejurul Kandaharului de astăzi, cetatea Kopheu, 
descoperită de Rawlinson; Mebudj se rădică pe Eufrat, 
Damas și Gadara mai la apus. 

Civilizaţiunea semilă trecea peste Halis şi se organiza 
pe coasta Troadei, in ţările lidiane, suveranității indepen- 
dinte. 

Ceea ce a impresionat mai mult pe greci în timpul lui 
Agamemnon, cînd au văzut asiriani veniţi în ajutorul lui 
Priam, a fost coloarea lui Memnon, fiul Aurorei. Rapsozii 
au dat acestor popoare numele de etiopi. 

După distrugerea Troadei, asiriani!, care  favorizase 
intemeierea oraşelor maritime în ţara filistenilor, la nordul 
Asiei Mici, i-a făcut să ierte grecilor distrugerea unui oraș 
care le era tributar. 

Amestecul hamiţilor și al semiţilor cu sîngele negru a 
dat soiul asirian, tot pe atunci pe cînd niniviţii se așezase 
pe valea Nilului. 

Statuia tiranului Memnon, care se află în Muzeul Bri- 
tanie din Londra, dovedeşte într-acest chip tipul alb, ase- 
menea și picturile şi Loate celelalte stalue de regi şi preoţi, 
de şefi militari aparţin, daca nu soiului curat alb, dar cel 

puţin unei varietăţi care nu se depărtează mult de omul 
alb; dar lărgimea obrazului, mărimea urechilor, proemi- 
nența umerilor obrazului, grosimea buzelor dovedesc un 
amestec însemnat, cu sîngele negru a varietăţilor cu părul 
cre; şi cu păr lins. Tot astfel este şi cu egiptenii. 

Blumenbach crede că, judecind după capul lui Ramses, 
acest soi alb aparţinea tipului indian. După Guignes?, 
strămoşii lui Sesostris ar fi o colonie chineză. După părerea 
lui Gardner?! și a lui Wilkinson, monumentele cele mai 
strălucite de arta și de puterea militară a egiptenilor ar 
trebui clasate între domnia lui Osistase, rege de a 18-a 
dinastie, şi a lui Diaspolit a dinastiei a 19-a: Ramses [al] 
III(-lea] Mi-A-Moun între 1740 şi 1355 a.C. Epoca pira- 
midelor datează de mult mai înainte. Bunsen dă piramidelor 
de la nord de Memfis anul 2120 a.C., rădicate de Sufis şi 
de fratele său Sensufis. 

Limba cea veche a egiptenilor se compune din trei 
părţi: una aparţine limbilor negre, alta provine din con- 
trastul limbelor negre cu idiomul hamit şi semit, intitulată 
limba semită, şi cea d-al treilea, foarte misterioasă, foarte 
originală şi care pare a dovedi, pînă la un punct, afinități 
ariane şi o înrudire cu sanscrita. Bohlen zice că daca aceasta 
ar [i bine dovedit ar putea servi să ne arate itinerarul ce au 
urmat colonii albi, veniţi în Egipet din Pundjab pînă la 
gurile riului Indus şi de acolo pe valea Nilului de sus. 

Locurile la cari civilizaţiunea egipteană și-a înfiinţat 
cele mai vechi splendori sunt sus mult de della, atară de 
coasta Arabiei, unde sterilitatea locului nu permitea stabi- 
limente întinse, unde erau Philoteras, Wadi-Djasons împo- 
dobite de Amoun-in-Gori pe la 1686 a.C. Wilkinson crede 
că minele de smarald din Djebel-Zabara erau exploatate 
înaintea acestei epoce. 

Dintr-aceasta că egiptenii erau stabiliți în centrul văii 
Nilului, unii autori înclină a crede că ei nu aparțineau nici 
hamiților nici semiţilor, a căror drum spre Africa occi- 
dentală era pe malul Mediteranei; şi din argumentul că ei 
au un caracter adevărat caucazian se conchide că partea 
civilizatoare a naţiunii avea o origină albă; şi din urmele 
ariane cari se găsesc, conchid că aveau o origine identică 
cu familia sanscrită. 

luba*? consideră pe ţărmurenii Nilului de la Siena pină 
la Morve ca de provenienţă arabă. Cu toale acestea egip- 
tenii se considerau pe dînşii ca autohtoni. 

Religiunea Egiptului, departe de a fi crudă ca a asiria- 
nilor, era de o mare magnilicenţă; mai umană sub cei 
dintii urmași ai lui Menes, desființase obiceiul ce aveau 
negri de a face jertfe ieratice. 

În amindouă ţările, şi în Asiria şi în Egipet, se găseşte 
instituțiunea castelor şi dorința celor tari de a transmite 
puterea la urmașii lor, obligîndu-i a conserva puritatea 
neamului şi considerînd această virtute ca un mijloc de 
dominaţiune. 

Toate ramurile neamului alb au incercat acest sistem 
exclusiv, dar nici unul nu l-a împins aşa de departe ca 
adoratorii lui Vedas şi lui Osiris. Cu toate acestea s-au văzut 
regi ca Amenofis I, care s-a însurat cu negre şi regi curci- 
turi cu negre ca Amenofis [ul] Il[-lea]. 

La egipteni, castele datau de la Seronchosis, al treilea 
rege din dinastia 3-a, pe care îl cunoaşte istoria sub numele 
de Sesostris, 

Monumentele cele mai vechi ale egiplenilor se află în 
părțile mai sus de mijlocul țărei. 

Londra, fevruarie 1888 
Dragul meu amict, 


Ştii că la Constantinopol rar să nu te pomeneşti din 
somn în sunete de tun, al căror număr variază după rangul 
localităţei unde s-a ivit incendiu, 

În noaptea de Bobotează a anului 1853 căzu o zăpadă 
numai apă, un fel de lapoviţă; şi temperatura dedese în 
iarnă: o răceală umedă care te pătrundea pînă la os şi-ţi 
tăia puterile, un frig cu totul necunoscut în ţările unde 
oamenii au sobe şi ferestre îndoite. 

Mă culcasem și d-abia începusem a mă obicinui, clen- 
ţănind din dinţi, cu temperatura aşternutului şi cu reve- 
neala cearşafurilor, cînd aud tunul; număr trei dătături, 
îmi zic că focul era undeva pe Bosfor şi mă afund mai adine 
în plapumă. Mă lua somnul, cînd becciul, lovind de trei 
ori cu bîta în caldarim, strigă: „Jangin vaaaa...r 1... Orta- 
kioida“ (foc la Ortakioi). La această știre sai repede din pat 
şi alerg la ciorapi și la cizme; dar încălțindu-mă încep a 
raționa, şi-mi zic că pînă m-oi îmbrăca ş-oi da de vale la 
Tophană, o să treacă un ceas; acolo, oi găsi n-oi găsi caic, 
dar zi c-am găsit; mai îmi trebuie un ceas, ba și două, pină 
la vadul de la Ortakioi; apoi mai pune vreo treizeci de 
minute la deal în sus, pînă la casa bancherului armean 
Pişmiş (casa la care mă interesam, căci îmi tineam acolo 
hirtii, într-un dulap la d-na Snadeska, o amică din copi- 
lărie a comitesei Edling, născută Sturdza), fac trei sau 

patru ceasuri, timp destul ca să arză toată mahalaua, pină 
ce oi ajunge eu. Mai bine să aştept să se lumineze. 

În ziuă, cînd m-am dus să văd ce se petrecuse, am găsit 
casa arsă pînă la pămînt, împreună cu vreo sută, două de 
alte case; noroc că focul incepuse de la deal şi servitorii 
chiriaşei, ajutați de oamenii proprietarului, avusese timp 
să scape obiectele și sculele din casă, aruncîndu-le pe ferestre 
în grădină peste zidurile teraselor. Acolo am găsit și eu 
hirtiile mele vrafuri pintre spalierele de portocali și de 
iasomii, amestecate cu apă căzută din cer şi din tulumbele 
pompierilor. Le-am strîns grămadă într-o boocea, pe care 
am purtat-o cu mine ani mulţi pe la Pera și pe Bosfor, din 
casă-n casă, am cărat-o pe la Samos, pe la Bucureşti, pînă 
au ajuns lu moşie la Ghergani. Acolo, cind mi-am aşezat 
hîrtiile în bibliotecă, am ales într-un pachet corespondenţa 
emigraţilor noştri din timpul exiliului, 

Mult am mai căutat acu doi ani acel pachet; am petrecut 
zile întregi, răsfoind cu ajutorul d-lui Bianu toate hirtiile 
mele, fără a da peste dinsul; cînd astă-toamnă, voind să 
fac Oarecari reparaţii la casă, lucrătorii au găsit acele hirtii 
înghesuite între zid şi bibliotecă, 

Am ezitat mult pînă ce mă hotării să le dau publicităţii, 
dar mi-am pus întrebarea dacă eram în drept să le distrug; 
căci, deşi printre dinsele sunt unele pline de bănuieli, de 
acuzări şi de invective; altele care respiră ură și invidie, 
stare psihologică inerentă tuturor emigraţiunilor; căci 
exiliatul, depărtat de patrie, despărţit de familie şi de toate 
afecțiunile sale din tinereţe şi din copilărie, trăit în lipse 
şi privaţiuni, d-abia tolerat în pămîntul unde a putut, găsi 
un trist adăpost, își înăspreşte spiritul, îşi împietreşte 
inima, se crede persecutat, tradat, spionat şi devine bănui- 
tor, şi de multe ori chiar nedrept și pizmuitor. 

Mi-am zis că sunt unele din acele hirtii cari au, poate, 
un interes istoric, altele iar cari, prin talentul şi patrio- 
tismul cu care au fost concepute şi redactate într-acei neno- 
rociţi timpi, ne impun recunoştinţă către acei cari au știut 
să atragă atențiunea Europei asupra țărei noastre. 

Păstrez originalele tuturor actelor ce voi publica aci; 
ele suni la dispoziţiunea acelor cari ar voi să le vază sau 
să le controleze?. Cit pentru cele scrise de mine, epistole, 

note şi memorande, cite vor fi scăpate de foc, de apă şi din 
călătorii, îmi propui a le publica mai la urmă într-un volum 
separat. 
k 

În ziua de 17/29 mai 1848 mă imbarcam la Brăila pe 
un vapor a „Lloydului“ austriac, plin de greci gi de ovrei, 
cari fugeau de frica holerei; şi a treia zi în răsăritul soarelui 
aruncam ancora în Cornul de Aur, între Sarai-Burnu, Scu- 
tari şi Lophană, unde furăm îndată înconjurați de toate 
părțile de bărcile ghiumruceiilor, cari se agăţau cu căngile 
de vapor, legănaţi de talazurile mării. Voiau să ne ia să 
ne ducă în fundul golfului, la vama de la Galata, ca să ne 
caute prin lăzi; noroc că servitorul de piaţă al otelului 
„Missiri“ a venit de ne-a scăpat din mîinile acelei lae de 
cerșetori patentaţi, .astupindu-le gura cu cîţiva gologani. 

Acel servitor, Charles, fostul călăuz al marelui poet 
Alphonse de Lamartine în călătoria sa în Orient, era fiul 
lui Giacomo, pictorul decorator care a zugrăvit divinită- 
ţile Olimpului ce impodobeau saloanele lui Grigore-vodă 
Ghica, casă căzută acum vreo cîțiva ani, prin cumpără- 
toare, în familia Lahovari; iar Giacomo, amicul lui Silvio 
Pellico? şi al lui Gonfalonierit, din pictor ajunsese birtaş 
la insula Pringhipo. „Dunia ciarki feleki“ (lumea e o roată, 
lumea e ca o roată), zice poetul persan. Aci era acea roată, 
cînd holera a venit de a pus capăt acelei decadenţe, luind 
într-o singură noapte pe Giacomo și pe fiu] său Carlo, în 
momentul cînd își făceau pregătirile d-a se duce să se înro- 
leze sub bandiera eroului Garibaldi. 

* 


Îndată ce m-am instalat la otel, cea dintii grijă mi-a 
fost de a mă prezenta generalului Aupick cu scrisoarea ce 
aveam de la doctorul Mandl, scrisoare despre care ţi-am 
vorbită în epistola precedentă*, 


La întrebarea mea dacă puteam să văd pe generalul, 
vestitul Nicol, portarul ambasadei, mi-a răspuns că gene- 
ralul era stabilit la Terapia, în palatul de vară, şi că nu 
venea la Pera decit o dată pe săptămînă în zilele cînd sosea 

* Scrisori. Bdiţiune nouă, 1887, p. 722. lată textul scrisoarei 


d-rului Mandl către generalul Aupick... (n.a.). Se transcrie scrisoarea, 
reprodusă în ediţia noastră, vol. 1, p. 469—470. 

vaporul mesageriilor de la Marsilia, iar, dacă aveam vreo 
afacere urgentă, puteam să mă adresez la vicontele de Recu- 
lot, întîiul secretar. 

Prolitind de aceste indicaţiuni, am intrat în cancelarie, 
ca să iau sfat de la secretar, cum să fuc ca să pot vedea pe 
ambasador cît mai neîntirziat,. 

Vicontele de Reculot era tipul adevăratului gentilom 
francez; tînăr, plin de amenitate, de şcoala acelor cari zic: 
„Soyons citoyens, mais disons nous monsieur“*. Liberal atit 
prin credinţele sale proprii, cit şi prin tradițiunile familiei 
căreia aparținea: nepot al generalului La Fayelte și văr cu 
Ferdinand de Lasteyries, făcea parte din grupul republican 
în capul căruia erau Arago, Garnier Pages și Carnot”. Cu 
venirea Republicei din 1848, fusese numit prim-secretar la 
ambasada din Constantinopol, în locul ducelui de Beau- 
fremot, deodată cu numirea generalului pie în locul 
baronului de Bourqueney. 1 

Nu eram de zece minute la vorbă, cind intră Cor, primul 
dragoman, vechi cunoscut al meu de la Paris. Acesta, după 
schimbarea cîtorva cuvinte de politeță, mă întreabă dacă 

cunoșteam pe Ștefan Golescu şi de eram în bune relaţii cu 

dînsul, spunîndu-mi că după conţinutul unei depeșe alui 
Lamartine, atunci ministru trebilor din afară, era așteptat 
de ambasador. I-am explicat că împrejurări îndependente 
de voinţa sa oprind pe Ștefan Golescu de a călători, misiunea 
cu care era să fie însărcinat îmi fusese încredinţată mies, 

leșind de la ambasadă, am intrat cu dragomanul Cor 
in casă la socru-so, la bancherul J aques Alléon, unde am 
găsit pe un ali vechi cunoscut, pe polonezul Czayka Cray- 
kowsky, agentul principelui Adam Czartorysky, pe care 
bucureştenii mai tîrziu, pe la anul 1855, l- -au cunoscut sub 
numele de Sadyk-paşa. 

După o lungă convorbire cu acești doi vechi amici, Cor 
mi-a oferit să-l întovărăşesc la Terapia, ca să mă prezinte 
îndată ambasadorului. 

Generalul Aupick mi-a făcut o mică expunere, cam idi- 
Lică, despre sentimentele pacinice de, care era animat guver- 
nul Hepublicei și despre sprijinul ce pot aştepta de la Repu- 
blica Franceză toale naționalităţile cari aspiră. la o viaţă 


: 


* Să fim cetățeni, dar să ne spunem domnule. 

politică; mi-a zis că se simţea fericil a putea declara sus și 
tare că a găsit în guvernul pe lingă care era acreditat, senti- 
mentele cele mai generoase şi intenţiunile cele mai bine- 
voitoare pentru populat, iunile creştine al Imperiului otoman, 
asigurîndu-mă că puteam conta pe concursul şi pe sprijinul 
Porţei pentru izbinda misiunei mele. 

M-a sfătuit să văz cît mai curînd pe Rifaat-paşa, minis- 
trul afacerilor streine, prevestindu-mă totodată că orice 
i-aș destăinui avea să fie ştiut chiar de a doua zi de inter- 
nunciul Austriei, baronul Stiirmer; mi-a recomandat de- 
plină încredere în marele vizir, patriotul Sarim-pașa, şi 
m-a sfătuit, să nu văd de îndată pe seraskierul (ministru de 
rezbel) Hiza-pașa, căci voia să-l informeze chiar el însuşi 
de misiunea cu care eram însărcinat. Riza- -paşa era p- -atunci 

ministrul cel mai influent la palat, partizan călduros al 
alianței franceze și amic personal al generalului Aupick, 

Chiar de a doua zi am început alergările mele, urmînd 
sfaturilor ambasadorului Franţei. 

Expunerile mele despre aspirațiunile şi determinarea 
românilor produceau cea mai bună impresie asupra miniş- 
trilor Porții. La toți găseam încurajări şi asigurări că vom 
fi susținuți. Eram bine informal de tot ce se petrecea la 
Poartă; cunoșteam, încă de cînd eram student la Paris, 
pe Emin Muhlis-efendi, p-atunci prim-secretar al amba- 
sadei otomane de la Paris şi pe colonelul Mehemet-bei, 
atașat militar în timpul ambasadei lui Heşid-paşa, tineri 
pe cari acum îi găseam pe unul mare dragoman al Porţei și 
pe celalalt general de divizie (Mehemet- Kibrisli- -paşa), 
comandant al armatei Irakului şi Arabistanului, chemat la 
Constantinopol, ca să fie trimis ambasador la Londra. 


* 


În seara de 18/30 iunie, aflindu-mă la Boiagikioi la 
Emin-elendi, mi se spune că venise ştiri la logofătul Aris- 
tarchi că în Bucureşti poliția făcuse arestări şi că orașul 
era în mare fierbere. A doua zi, la ambasada engleză la 
Tecapiu, Alison, secretarul oriental, îmi remite un plic; 
agentul diplomatie englez din București, Colquhoun, îmi 
făcea cunoscut arestările operate în București. Plicul 
conținea şi o scrisoare de la Nicolae Golescu, care mă înști- 
inţa că se atla ascuns la loc sigur şi că mai mulți din amicii 

noștri, între cari îmi cita pe Ştefan Golescu, pe A. G. Go- 
lescu și pe Eliad, pornise la Islaz, unde se afla maiorul Tell 
şi căpitanul Pleşoianu cu două compănii. De aci încolo 
ştirile, deşi tîrzii de cîte zece şi cincisprezece zile, dar se urmau 
lanţ unele după altele, regulat după repeziciunea evenimen- 
telor. 

În ziua următoare, însărcinatul de afaceri al Belgiei, 
Kerkow, venind de laovizilăce făcuse ambasadorului rusesc, 
îmi spune că acolo logofătul Nicolae Aristarchi povestea 
în detaliu arestările făcute în București în ziua de 7/19 
iunie şi atentatul din 8/20 iunie în contra vieţei lui vodă 
Bibescu. 

Nu trece o săptămînă după aceea și Emin-efendi mă 
înştiinţează că Aristarchi adusese la Poartă un plic adresat 
mie, trimis prin lipean al postelniciei (curier de cabinet) 
din Bucureşti, care trăgind după obicei la cancelaria româ- 
nească la Fanar, hirtiile ce conţinea căzuse în mîna lui 
Aristarchi, din al căror cuprins rezulta că guvernul lui 
Bibescu încetase şi că se aştepta în Bucureşti sosirea guver- 
nului provizoriu proclamat la Islaz. 

Logofătul Aristarchi ceruse lui Rifaat-pașa ca eu să fiu 
arestat. 

Făcînd eu cunoscută lui Riza-pașa această împrejurare, 
a trimis îndată pe secretarul său la Rifaat-paşa de i-a cerut 
acele hirtii pe cari mi le-a trimis la otel unde locuiam, 
înştiinţindu-mă că nu aveam să mă tem de nimica. 

Chiar în ziua aceea, principele Hangerliu, fiorosul dra- 
goman rusesc, a cerut Porţei din partea lui Titofi? ocuparea 
Principatelor cu trupe combinate rusești şi turcești şi resta- 
bilirea statului-quo dinainte de 11/23 iunie 184810. 

Consulul general al Rusiei, Kotzebuel!, împreună cu 
generalul rus Duhamel, comisarul extraordinar, părăsise 
Bucureştii, protestind în contra celor petrecute. Generalul 
Gesterswein trecuse Prutul cu diviziunea ce comanda, 
ocupase Iașii și înainta spre Focşani; dar în urma notei 
ruseşti, eonvocîndu-se marele consiliu al Porţei şi rostin- 
du-se în contra cererii ruseşti, s-a emis ideea de a se trimite 
o comisie care să cerceteze păsurile şi dorinţele românilor. 

Deși încă din luna aprilie, de cînd cu turburările de la 
Taşi, Poarta trimisese pe Talat-efendi în Principate, dar s-a 
hotărît să-l înlocuiască printr-o persoană de o mai mare 

însemnătate, și alegerea ei s-a oprit asupra lui Soleiman- 
pașa de curind întors de la ambasada din Paris, dîndu-i 
de consilier pe Emin-efendi. 

În seara cînd Emin-efendi mi-a anunţat numirea sa, 
am avut ocaziunea a face o curioasă cunoștință. 

Emin-efendi îmi zice că voind să aibă cu dînsul pe cineva 
care să cunoască limba ţărei, i se recomandase un tinăr 
care pretindea că ştie vorbi româneşte şi mă ruga să intru 
in vorbă cu dînsul, ca să-i spun dacă îi poate servi ca dra- 
goman şi ordonă servitorului să-i cheme pe Ahmet-aga. 
Eu mă adresez către dinsul, zicîndu-i: 

„Excelenţa sa îmi spune că ştii românește, ia zi ca mine: 
reievei de tei pe mirişte de mei.“ 

Tînărul repetă curat ca un român neaoș cuvintele mele. 

Atunci îi zic: 

„Dumneata, domnule, nu numai că vorbeşti românește, 
dar eşti român după vorbă ca şi după chip. 

Tinărul se rogi şi-mi zice: 

„Am trecut şi noi prin țară şi am avut ocazie a învăţa 
limba d-acolo“. 

„Vrei să zici, poate, că te-ai oprit mai mulţi ani în 
Sfîntul Sava“. 

După aceste puţine cuvinte schimbate cu acel tînăr, 
am asigurat pe Emin-elendi că dacă Ahmet-aga vorbește 
şi turcește tot aşa de bine ca româneşte, va avea un drago- 
man perfect. 

Mulţi ani mai în urmă m-am găsit la masă la Necet-bei 
cu un Ahmet-efendi, functionar important la ministerul de 
finanțe; acesta era fostul Ahmet-aga de care vorbii. Şi iată 
tragi-comica sa istorioară. 

Acest musulman, pînă a nu fi Ahmet-aga, fusese un 
Petrache, calfă la un cojocar din Bucureşti. Cum știi, blă- 
năria cea mai fină şi mai scumpă care se obicinuia în serai 
şi în casele regialilor era lucrată de cojocarii noştri bucu- 
reşteni. Stăpînul său, jupînul lui Petrache, îl trimisese cu 
citeva misade de kakum, de singiab, de silvie şi de spinări 
pacea, coade și profiruri de samur, tot blănărie aleasă la un 
corespondent al său din Țarigrad, ca să le vinză; şi tînărul 
Petrache le ducea pe la haremurile şi selamlicurile din Stam- 
bul şi Scutari, pînă s-a îndrăgit cu o hanumă bogată din 
Kadikioi, în casa căreia petrecea adesea în linişte și pace 

zile şi nopţi, pînă într-o zi cind, voind să iasă, vede casa 
înconjurată de o mulțime de mahalagii turci bătrîni, între 
cari cadiul, imamul și muftiul şi hanume bătrîne fără iasmac, 
cari strigau răzbunare pentru profanaţiunea religiei. „Unde 
s-a mai pomenit, strigau cu toţii, ghiaur în casa unei fiice 
a islamului luminat!“ Tînărul, care cunoştea că după legea 
mahomedană cazul se pedepsea cu pierderea capului, se 
retrăsese în casă şi sta ascuns, fără a îndrăzni să păşească 
pragul ușei, aşteptindu-și ceasul morții. 

Trecuse zile multe şi casa tot ocolită şi ziua şi noaptea 
de fanatici, cari pîndeau pe creştin ca să-l înhaţe ; pînă 
într-o dimineaţă, kanuma iese furioasă în poartă la uliţă, 
cheamă pe cei mai influenți dintre încunjurători, între- 
biîndu-i pentru ce afrontul ce i se făcea? Ei îi răspund furioși 
că religia cea luminată era nesocotită, insultată, călcată în 
picioare, şi-i cerea pe ghiaur. 

La aceste cuvinte, ea le răspunde că una din cele mai 
mari datorii ale unui bun musulman, fie bărbat, fie femeie, 
era de a lumina pe cei necredincioşi, arătîndu-le religia cea 
adevărată ; că acum tinărul era catechisit şi că era gata a 
îmbrățişa islamismul. 

Tînărul fu chemat dinaintea imamului, căruia îi răs- 
punse prin cuvintele: 

„Allah hil Allah Mohammet Rusul Allah“. 

„Dumnezeu e Dumnezeu şi Mohamet este profetul său“. 

Cuvinte cabalistice prin cari Petrache a devenit Ahmet- 
elendi, bărbatul unei frumoase și bogate hanume și, ce ştii, 
acum o fi vreun Ahmet-paşa, guvernatorul vreunui atalet 
din Europa sau din Asia. 

Cred că printre mahometani se află mulți români din 
cei după malul Dunărei, mai ales, care, dintr-o împrejurare 
sau dintr-alta, de voie sau de nevoie, s-au turcit, precum 
am avut un caz la 1866 cu ofiţerul de graniță Leurdeanu, 
care, într-un moment de aberaţiune neînţeleasă, refuzind 
a se supune ordinelor generalului Magheru, s-a răzvrătit, a 
arestat pe șeful său şi l-a dat pe mina turcilor, ceea ce l-a 
făcut a nu mai îndrăzni să se întoarcă în ţară, şi s-a turcit. 

La Brusa în anul 1849, cerind voie lui Sareni-pașa, 
guvernorul Hudaverdighiarului, să putem vizita mormintele 
vechilor sultani, paşa a oriînduit pe un venerabil imam 
(popă) să ne călăuzească. Era un om înalt şi frumos, îmbrăcat 

în haine albe de la cap pină la picioare. Eram cu Goleştii 
(Alecu şi Radu), Serghiad, Zane, Alecu Manu, G. Văleanu, 
Pădeanu și alții. După ce imamul ne-a arătat toate mor- 
mintele cari sunt într-un fel de cimitir aproape de Ulu 
Giami, mă întore către camarazii mei, zicindu-le că nu 
ne-a arătat mormîntul sultanului Baiazid. Atunci imamul 
ne zice în româneasca cea mai românească cuvintele: 


iMormîntul lui Baiazid este tocmai colo în deal la 
geamia care se numește Sultan Baiazid Giamisi“. 

Acel imam era fiul unui ţăran român din satul Mola- 
Braim din județul Brăilei. Intrat de copil servitor la un 
agă turc din cetatea Brăilei, la căderea fortăreței la 1828 
s-a dus cu stăpină-so şi depărtindu-se de ai lui a învățat 
carte turcească, a fost admis la medreseaua de la geamia 
Sultan Selim, şi a îmbrățișat islamismul. 


* 


În urma atitudinei ce luase Poarta, după sfaturile amba- 
sadorului Franței, generalul Gesterswein a primit ordin 
să treacă înapoi Prutul pe malul stîng, luindu-i-se comanda 
şi dîndu-se generalulni Lüders, aruncindu-se vina călcării 
teritoriului otoman asupra acelui comandant, care de inimă 
rea s-a şi sinucisi?, 

Europa întreagă era în fierbere şi temerile de război şi 
de revoluțiuni erau mai pretutindeni. Ambasada genera- 
lului: Aupick era o ambasadă mai mult militară. Osebit 
de personalul civil obicinuit, care se compunea din vicon- 
tele de Reculot, de marchizul de Massignac, de Edm, de 
Bourqueney gi vreo şase-șapte ataşați de dragomani, gene- 
ralul adusese în suita sa mai mulți ofițeri, pe colonelul 
Margadel, ofițer de stat-major, pe căpitanul Dessain, ofițer 
de geniu, pe căpitanul de artilerie Sabatier, pe căpitanul 
de cavalerie Lefrançais; mai avea încă și trei alți ofițeri, pe 
căpitanii Magnan, Dupreuil şi Mouginoi, cărora li se încre- 
dințase şcoala militară de la Taxim. Toţi aceşti ofiţeri erau 
ocupați a studia pozițiunile strategice și mijloacele de apă- 
rare ale Constantinopolului şi erau destinaţi ca la caz de 
trebuinţă să ia parte în armata turcească, precum s-a făcut 
mai tîrziu cu ofiţerii cari întovărășise ambasada genera- 
lului Baraguey d'Hiliersi, 

Mai deodată cu pornirea lui Soleiman-paşa spre Giurgiu, 
generalul Aupick a trimis la București și la lași pe căpi- 
tanii Sabatier, Dessain și Lefrancais. 

La 7/19 august, aceşti ofițeri erau ajunşi la Brăila, şi 
după citeva zile se puneau la dispozițiunea generalului 
Magheru în tabăra din cimpul lui Traian. 

Efectul sosirei ofiţerilor francezi în ţară a fost mare. 
Cite speranţe deșteptate în inimele românilor! Un orizont 
întins şi glorios se deschidea aspirațiunilor naționale!t, 


II 


Iată pe scurt cum se petrəceau lucrurile în ţară: 

În urma arestărilor din ziua de 9/21 iunie, cîţiva din 
membrii comitetului revoluționar, izbutind a se lurişa și 
a scăpa de arestări, au alergat la Islaz, unde se afla maiorul 
Tell şi căpitanul Pleşoianu cu două companii de infanterie, 
și acolo au rădicat stindardul revoluţionar, au proclamat 
constituţiunea şi au dat de ştire în toată ţara, încunoştiin- 
tind şi pe comitetul din București. 

Pretutindeni știrea răsculărei a fost primită cu mulţă- 
mire şi entuziasm. Ţara întreagă s-a deşteptat ca dintr-o 
letargie adincă. 

Magheru, cîrmuitorul judeţului Romanați, înştiințează 
îndată din Caracal pe vodă Bibescu despre cele ce se petre- 
ceau și de marşa insurgenților spre Craiova. Bibescu - îi 
răspunde, ordonîndu-i să-și stringă toți dorobanţii, să por- 
nească în contra rebelilor, să-i lovească și să împuște pe 
toţi capii. 

Mare agitaţiune în Bucureşti, în urma ştirilor sosite 
de la Islaz. Vodă Bibescu, voind să arate nepăsare, iese în 
plimbare la șosea în trăsură deschisă, însoţit de ministrul 
său Villara; atunci trei tineri înarmaţi se aruncă într-o 
birjă, ajung trăsura domnească, trag asupra domnului, pe 
care din norocire nu-l nemeresc, zdrobindu-i numai epoleta. 

În timpul acesta Eliad, Tell şi Stefan Golescu pornesc 
cu cele două companii de la Islaz spre Caracal, rădicînd 
satele şi împlintind stindardul tricolor pe biserici şi pe 
casele publice. 

Ajungînd, gloată de mai multe mii, la marginea orașului 
Caracal cu strigătele de: „Să trăiască constituţiunea, să 

trăiască libertatea“, le-a ieșit înainte prefectul Magheru 
cu 600 de dorobanţi. înarmați; dar, în loc de a-i intimpina 
cu focuri, se aruncă în braţe unii altora, strigind: „Să tră- 
iască libertatea şi constituția, trăiască guvernul provi- 
zoriu !“* 

A doua zi gloata, mărită cu oamenii lui Magheru și cu 
orăşeni din Caracal, înaintează spre Craiova, mărindu-se 
necontenit pe drum, pe unde trecea, cu oamenii satelor. 
La apropierea lor, prefectul de Dolj, lancu Bibescu, cu 
maiorul Vlădășanu și două companii de infanterie, pără- 
sise Craiova, încît revoluționarii intră în oraş fărăa întim- 
pina cea mai mică împotrivire. 

Dar peste zi, în primirea făcută notabililor de unii din 
membrii noului guvern proclamat, aceștia au intrat în tra- 
taţiuni cu o comisiune trimisă de lumea reacționară din 
Craiova, făgăduindu-le modificaţiuni în unele articole ale 
nouei constituțiuni, dînd chiar ordine ca ţiganii robi, deşi 
declaraţi liberi, să se întoarcă la slujba foştilor stăpîni și 
țăranii clăcași, declaraţi afrancaţi de munca obligatorie, 
să iasă la munca cîmpului boieresc. Aceste măsuri, deşi au 
îmbunat oarecum clasele avute, dar au răcit foarte muli 
zelul popular, încît reacţiunea, luînd curagiu peste noapte, 
casa ocupată de membrii guvernului a fost încongiurată şi 
ameninţată. Situaţiunea devenită critică, daca nu venea 
Magheru, care prin curagiul său a împrăștiat mulţimea 
încongiurătorilor şi a deblocat pe membrii guvernului, cari 
au putut porni a doua zi spre București, întovărăşiți de 
două companii de infanterie şi de 800 de dorobanţi 'călări. 

În Bucureşti, sosind proclamația din 9pi iunie de la 
Islaz, în ziua de 413 iunie, tinărul iuncăr Niţă Magheru, 
nepotul generalului Magheru, găsind un exemplar, îl citeşte 
în piaţă în Lipscani. Lumea se adună și pornește în gloată 
la palat, unde vodă Bibescu, după puţină ezitaţiune, iscă- 
leşte constituţiunea şi numeşte ministerul cerut de popor; 
dar după trei zile părăseşte capitala, pleacă la Braşov și 
țara rămîne pe minile guvernului proclamat la Islaz, care 
intră triumfător în capitală în ziua de 16/28 iunie, 

Dar, fie neexperiență a noilor oameni de la guvern, fie 
dibăcie din partea reacţionarilor, faptul este că în ziua de 
19 iunie/l iulie comanda oștirei se găsește concentrată în 
mânile coloneilor Odobescu şi Solomon, cari înconjoară 

palatul cu un batalion de infanterie, şi membrii comite- 
tului revoluţionar se pomenesc deodată arestaţi, dar şi de 
astă iar curagiul şi prezenţa de spirit a lui Magheru scapă 
situațiunea; el trage sabia, trece printre năvălitori şi se 
baricadează într-o cameră în palat cu cîțiva dorobanţi Şi 
ţine bine pînă ce a putut sosi poporul condus de lon Bră- 
tianu și de popa Tun, care a deblocat guvernul și a arestat 
pe cei doi coloneli cari condusese atacul palatului şi ares- 
tarea guvernului. 

Acel atac pare să fi fost mai mult asupra persoanelor 
cari compuneau guvernul decît în contra ideei revoluțiunei. 
Ziua de 19 iunie/1 iulie a costat viața a 13 oameni, popor 
gi soldațits. 

Cîteva zile după reinstalarea guvernului, oamenii cari 
îl compuneau, în urma ştirilor false ce primeau despre 
intrarea trupelor ruseşti care nu sosise nici la Focşani, pe 
cînd ei, creziîndu-le ajunse la porţile Bucureștilor, la Urzi- 
ceni şi la Afumaţi, părăsesc capitala fără veste, lăsînd pe 
locuitorii ei în voia întimplărilor; luase cu dinşii și o parle 
din miliţie, zicînd că se trag la munte, ca să facă o campanie 
de guerillas în contra rușilor, dar, părăsiți de oștirea ce 
luase cu dînşii, se îndreptează spre granița Transilvaniei 
şi unii răzbese pînă la Braşov. Dar, ailind că trupele rusești 
nu numai că nu intrase în ţară, dar că părăsise chiar şi 
Moldova, trecînd pe malul sting al Prutului, se întorc... în 
Bucureşti și iau în mînă frînele guvernului, fără cea: mai 
mică împolrivire; atît era de mare iubirea și devotamentul 
poporului pentru constituţie, încît toate erau ierlate. oame- 
nilor de la Islaz. Aceasta era starea lucrurilor pe la începutul 
lui august, cînd Soleiman-pașa și Emin-elendi, terminînd 
la Giurgiu zilele de carantină, după mai multe înţelegeri 
ce au avut cu membrii guvernului prin dragomanul Tin- 
ghiroglu, aceşti soli ai Porții au avut o primire triumfală, 
poporul ii saluta cu strigătele: „Să trăiască sultanul, augus- 
tul nostru suveran“1?. Soleiman- -paşa intră îndată în cele 
mai bune relaţii cu guvernul şi, dobindind cîteva modifi- 
cațiuni în constituţiune și în personalul guvernului, recu- 
noaşte, în numele sultanului, ş şi căimăcănia de trei compusă 
de Eliad, Tell și N. Golescu. 

La întiia mea convorbire ce am avut cu sir Stratford 
Canning, după izbucnirea revoluțiunei, ambasadorul mi-a 

zis că: înțelegea cauzele care au putut aduce acel rezultat, 
adăogînd că lucrul în sine nu ar avea nici o gravitate, dacă 
ar privi numai pe Poartă; dar că e preocupal de consecin- 
tele ce poate avea asupra politicei generale a Rusiei în 
Orient. Mi-a zis că politica sa era a sfătui pe turci a nu se 
amesteca şi a nu vedea în răscularea românilor decit o 
dorinţă de reforme constituționale şi a nu trata pe români 
ca rebeli, ci să cerceteze cu blindeţe păsurile și aspiraţiunile 
lor; a adăogat că va sfătui pe Poartă să se ferească, mai ales 
de a trimite trupe peste Dunăre, cum pare că voiește a face; 
săci aceasta ar atrage fără îndoială trimiterea de trupe 
ruseşti, sub cuvint să apere pe creştini în contra barbarilor 
mahomedani şi că toată lucrarea ambasadei ruseşti constă 
întru a convinge pe turci a face act de autoritate, trimiţind 
oştiri şi pedepsind pe răsculători. 

Poarta credea că putea umbla în două luntre, că trime- 
tind: pe Suleiman-paşa cu instrucțiuni împăciuitoare şi 
binevoitoare şi dînd ordine lui Omer-paşa să treacă Dunărea, 
urma totdeodată o jumătate a poveţelor ambasadorilor 
Franţei și a Engliterei şi pe jumătate poveţile lui Titoff. 

Tot p-atunci baronul Tecco, ministrul Piemontului, m-a 
intrebat dacă aveam cunoştinţă de mișcarea romanico- 
slavistă ce se făcea, spuindu-mi că fusese înștiințat despre 
aceasta chiar de un membru al Patriarhiei. Adevărul este 
că; îndată după izbucnirea revoluţiunei române, oamenii 
patriarhatului din Fanar alergau pe la reprezentanţii puteri- 
lor streine și pe la miniştrii turci, şoptindu-le misterios 
despre. un mare. complot, spuindu-le că un mare număr de 
slavi lucrau pe subt ascuns la formarea unui stat indepen- 
dent, . cuprinzind Valahia, Moldova, Croaţia, Transilvania, 
Serbia, Bulgaria și Iliria, stat unit prin limbă şi religie, 
cu: un principe suveran independent. 

-Din nenorocire la Constantinopol lucrurile se complicau 
din zi. în zi mai mult; exigenţele Rusiei deveneau din ce 
în ce mai stăruitoare, pe cînd rezistenţa Porţei mergea tot 
slăbind, cu cît se simţea mai puţin susținută, Cu cît parti- 
dele extreme în Franţa își accentuau mai îndrăzneţ ideile 
şi ipretenţiunile exagerate,'cu atit acțiunea guvernului re- 
publicei în afară devenea mai slabă și mai rezervată!t, incit 
ambasadorul său nu mai îndrăznea a-şi accentua cuvintele 
şi a împinge pe guvernul Porţei la o împotrivire curagioasă 

cererilor Rusiei. Ministerul Sarim-pașa era înlocuit printr-un 
minister de conciliațiune, prin Reşid-paşa, care se temea 
să împingă lucrurile pină la o ruptură; noul vizir îşi punea 
toate silințele întru a împăca pe Rusia și a nu fi acuzat 
sau bănuit de politică aventuroasă. Reacţiunea deja înce- 
puse a rădica pretutindenea capul. | 

Rusia, în faţa slăbiciunii Porţei și a ezitaţiunei amba- 
sadorilor Franţei și Engliterei, devenea din zi în zi mai 
dictatorială, susținînd că nimeni altul decit ţarul și sultanul 
avea dreptul a se amesteca în afacerile Principatelor; res- 
pingea orice reformă și îmbunătăţire și stăruia pentru pedep- 
sirea revoluţionarilor români. Se arăta hotărită a sili pe 
Poarta a lua măsurile ce propunea. 

lată un extract după o notă a lui Canning cătră lordul 
Palmerston din luna iulie 1848: 

„Ritfaat-paşa a venit de mi-a cerut cu stăruință a vă 
informa că Poarta ar dori să stringă mai mult decit oricînd 
relaţiunele de încredere şi cordialitate ce există între guver- 
nul sultanului și acela al majestăţei sale britanice. Exce- 
lenţa sa mi-a observat că Poarta se allă expusă la un mare 
pericol şi că avea mare încredere că guvernul britanic ar fi 
dispus a o susține și chiar a o ajuta la trebuință. Mi-a cerut 
mai întii a cunoaşte opiniunile mele asupra modului cum 
Europa ar privi starea lucrurilor faţă cu Turcia, şi cînd 
i-am expus că în mijlocul întunericului și al incertitudinei 
se arătau trei cazuri de pericol mai mult sau mai puţin 
apreciabile: eventualitatea unei  erupţiuni din partea 
Franței, deşteptarea populară a conştiințelor naţionale și 
necesitatea în perspectivă de noi combinaţiuni politice, s-a 
oprit mai special asupra eventualității din urmă, ca asupra 
unui obiec!, de neodihnă pentru Poartă. Mi-a zis că în insu- 
recțiunea Valahiei vedea apropierea celor două eventu- 
alităţi din urmă; și a adăogat că dorea să cunoască vederile 
excelenței-sale despre recunoaşterea Hepublicei franceze, 
acum că mai multe din statele cele mici au recunoscut 
acel guvern“. 


Acum ambasadorul rusesc Titoff cerea, în mod comina- 
toriu, rechemarea şi dezaprobarea lui Soleiman-pașa,. ocu- 
parea Principatelor cu trupe combinate ale amindorora im- 
periilor și numirea unui caimacam, care să restabilească dom- 

nirea Regulamentului organic. Guvernul otoman cit timp a 
putut conta pe sprijinul ambasadorului Franţei, a rezistat 
cerinţelor Rusiei. 

Într-una din cele din urmă zile ale lui iulie, ducindu-mă 
la Terapia, am găsit pe generalul Aupick cu lăcrămile în 
ochi; ţinea în mînă o epistolă sosită chiar atunci, prin vapo- 
rul mesageriilor; tremura citind-o; cel mai bun amic şi ca- 
marad de arme al său, generalul Brâat, fusese asasinat neo- 
menește de insurgenți pe baricadele Parisului în ziua de 14 
iulie!?. Întoreîndu-se către mine îmi zice: „La guerre civile 
esi chez nous, mon paupre Ghica; maintenant rien n'empechera 
plus les russes d'entrer dans votre pays“*. Şi în adevăr peste 
puţine zile Poarta acceda cererilor Rusiei, dezaproba măsu- 
rile luate de Soleiman-paşa şi îl înlocuia cu Fuad-efendi, ame- 
giul marelui vizir, cu instrucțiuni de a lucra în acord cu ge- 
neralul Duhamel, trămiţind ordine lui Omer-paşa să ocupe 
Bucureştii, împreună cu generalul Liiders, instalind caima- 
cam pe Constantin Cantacuzino, ca să restabilească regimul 
Regulamentului organic. 

"În tot timpul acesta, Soleiman-pașa era în cea mai'mare 
ignoranță despre cele ce se petreceau la Poartă. 
" Deşi eu ţineam pe guvern în bună ştiinţă de tot ce še pre- 
gătea la Constantinopol, locotenenţa noastră, rezemîndu-se 
pe asigurările lui Soleiman-paşa, zicea că scrisorile mele erau 
dictate de scopuri ascunse şi că nu trebuiau crezute. Atît ces- 
tiunea domniei întorsese capul unora din oamenii noştri de 
la guvern! 

Într-o dimineaţă, generalul de brigadă Rifaat-paşa trece 
Dunărea cu două regimente și își așază tabăra în marginea 
Brăilei şi, la energica protestare a prefectului D. Golescu, 
răspunde verbal și confidenţial că în puţine zile Fuad- 
efendi, noul comisar, va intra şi el cu trupe în București. 
Totodată generalul Duhamel se îmbarcă la Galaţi, suindu-se 
pe Dunăre în sus spre Giurgiu. ; 

“În ziua de 10/22 august, servitorul otelului, care venea 
de la vaporul sosit de la Galaţi, unde se dusese: să caute 
pasageri, îmi spune că pe acest vapor văzuse mai mulți boieri 
veniţi de la Bucureşti, dar că s-au scoborit la Stambul. Am 


- ` 


* La noi e război civil, sărmane Ghica; acum nimic nu-i va mai 
împiedica pe ruşi să intro în ţara voastră. 

crezut intii că să fi fost vreo deputaţie din partea boierilor 
reacţionari, dar nu trece o oră și primesc următorul bilet 
iscălit de Nicu Bălcescu. tpe. 


No. lI air 


[1848, 10/22 august] 11 ceasuri e L 


Iubite Ghica, POIS 
Sosirăm aci acum. Nu putem trage la otelul unde eşti, 
căci paşa ce ne-a însoţit ne-a poftit a merge la dinsul pină 
mine, cind ni se va da o locuință. Adresa noastră este: Bance 
Capusu Hasserțilarin Başinda Raib efendi. Suntem în ora- 
şul turcesc. Caută dar să ne vezi astăzi. 
Salutare şi îrăţie, 


N. Bălcescu 


Gindul mi s-a dus îndată că această tragere la casa lui 
Raghib-efendi, secretarul lui Soleiman-paşa, care întovără- 
şea de la București pe deputaţii noștri,să nu fie o sechestrare 
deghizată, și după cele ce am aflat mai tîrziu cam aveam drep- 
tate. Haghib-efendi, ca să se arate cu slujbă la Poartă, con- 
cepuse ideea de a deţine pe acești trimiși ca ostatici, crezind 
că astfel o să poată dobîndi modificaţiuni în constituţiunea 
proclamată la Islaz. 

Preocupat de ideea de lipsa de sinceritate din partea tur- 
cului, am alergat îndată la generalul Aupick, prevestindu-l 
de cele ce se petreceau. Generalul a trimes îndată pe Doprat, 
unul din dragomanii săi, la noul ministru al afacerilor stre- 
ine, Aali-paşa, sfătuindu- ] să lase pe membrii ii du iau a 
liberi a-și alege locuinţele lor unde vor voi. 

Comisia sau deputațiunea aleasă de Soleiman- dea, în 
înțelegere cu cei trei caimacami ai noștri, se compunea de 
cinci membri şi anume: de Ştefan Golescu, Dumitru Brătia- 
nu, Nicolae Bălcescu, Grigorie Grădişteanu, Vasiliadi, avînd 
pe 'Melic ca dragoman. După poveţele ambasadorului Fran- 
tei, Raghib- -efendi le-a declarat că, dacă voiau, puteau să-și 
aleagă locuinţe în Pera, și pînă seara cei mai mulți erau aşe- 
zaţi în otelul „Missiri“, unde locuiam și eu. = 

Nicu Bălcescu, pus în curent de cum stau jini la 
Constantinopol, el care, ca și C.A. Rosetti şi Brătianu, erau 

pentru o rezistenţă desperată, s-a hotărît să se întoarcă la 
București, ca să lumineze pe guvern să preîntimpine cele ce 
se pregăteau și a și plecat cu cel dintii vapor, iar ceilalți de- 
putaţi au mai rămas cîteva zile în Constantinopol, aștep- 
tind, după vorbele lui Raghib-etendi, să se înlățișeze la sul- 
tanul. 

Nicu Bălcescu ducea cu dinsul la Bucureşti o epistolă 
adresată lui Magheru, iscălită de dînsul, de Bălcescu şi de 
mine, în care îi ziceam că, dacă „după o luptă cu turcii sau 
cu ruşii se va găsi slrimtorat, să treacă în Transilvania cu 
dorobanții şi cu pandurii lui şi să se unească cu Iancu, cu 
Roman şi cu Axenti sau cu Buteanu?, 

În urma arestărilor făcute în ziua de 13 (25) septembrie 
1848 și instalarea logofătului Constantin Cantacuzino cai- 
macam al Valahiei, oamenii cari au luat o parte mai activă 
în timpul celor trei luni de guvern revoluționar au fost îm- 
partipi în mai multe categorii: 

. Cei trei foști caimacami, Eliad, Tell şi N. Golescu, 
saca pină la 'Turnu-Roșu și ajunși la frontiera Transil- 
vaniei, au fost puși în libertate, ca să se poată duce fiecare 
unde ar voi, cu condițiune numai de a nu se întoarce în ţară. 

2. Dintre românii cari au jucat un rol mai important în 
revoluţiune, precum: frații Costache şi Nicolae Bălcescu, 
fraţii D. şi I. Brătianu, fraţii Ştefan, Radu și Alexandru C. 
Golescu, Cezar Bolliac şi cîţiva alţii au fost trimiși sub 
escortă la Giurgiu şi acolo îmbarcaţi pe o ghimie turcească 
şi porniţi în susul Dunărei sub bună pază; şi, ajungind la 
Orşova, peste trei săptămini de călătorie pe apă, au fost 
puși în libertate”. 

3. Cel mai mare număr dintre cei arestaţi la Cotroceni 
au fost siliți să treacă peste fruntariile ţărei, care încotro au 
putut apuca. 

Dintre membrii guvernului provizoriu, unul mai cu seamă 
era cunoscut, de poporul de jos, de tinerime, de școlari și 
de negustorime. Ținea de mai mulţi ani condeiul românesc 
în mînă ca literator şi ca jurnalist; mai ales două satire de 
ocaziune, pline de spirit, Măceşul şi Dukai, Duhai măi, îl 
făcuse foarte popular”. EÍ eclipsase în guvern pe ceilalţi 'doi 
colegi ai săi, cari în toate ocaziunile îi cedau pasul, personi- 
ficase într-însul tot meritul deşteptărei naţionale. Învălit. 
în manta albă, se arăta în public escortat de o gardă compusă 

de vecini din mahalaua în care locuia, cei mai mulți armeni 
şi rude. Cu cit caimacamii noștri se ingimfau mai mult, cu 
atit afacerile importante erau mai neglijate și mai uitate, în- 
cit popularitatea locotenenţei mergea descrescind şi scădea 
pe toată ziua în spiritul oamenilor dotați cu simţ politic și 
patriotic??, ` 


Membrii căimăcămiei ajunși la Sibiiu, N. Golescu și-a 
urmat îndată drumul spre Viena și Paris, iar Eliad și Tell 
au rămas în Sibiiu, unde încetul cu încetul s-au udunat mai 
mulţi emigraţi, ca la 30 la număr, şi făcîndu-se acolo adunare 
s-a hotărit de cîţiva ca fosta căimăcămie de trei să lucreze în 
numele emigrației pe lîngă guvernele străine. ' 

La 4 octombre 1848, în urma afacerii de la cazarma din 
Dealu Spirea, ambasadorul Titoff a făcut. cunoscut Porţei 
că împărătul Rusiei a dat ordin a ocupa Principatele cel pu- 
tin doi ani cu 30.000 de oştire, și la 4 noiembrie comunică lui 
Aali-paşa un mesagiu, prin care comitele de Nesselrode acuza 
pe Poartă de a cruța pe revoluționarii români şi reclama în 
contra piedecelor ce ar duce noul comisar, Fuad-efendi, la 
intrarea trupelor ruseşti în România, cerînd Porții să tri- 
mită grabnic instrucţii acelui comisar de a lucra în unire cu 
generalul Duhamel. În urma acestui mesagiu, sultanul ingri- 
jat a cerut lui Canning o manifestare din partea diviziunei 
navale de sub comanda amiralului Parker ; cerere la care lor- 
dul Palmerston nerăspunzind într-un mod categoric în tim- 
pul iernii '48-'49, relaţiunile între Rusia şi Poartă au devenit, 
mai strinsc ; și în toate actele şi comunicațiile, împăratul Ni- 
colae asuma o perfectă egalitate cu curtea suzerană în tot 
ce privea Principatele danubiene. 

După restabilirea stării celei vechi a lucrurilor, Rusia a 
propus o ocupaţiune în comun pe șapte ani și semnarea unei 
conversaţiuni, şi, la împotrivirea ce această propunere a în- 
tîmpinat din partea Porţei, impăratul a trimis în aprilie pe 
generalul Grabbe cu o epistolă autografă către sultan şi cu 
instrucţiuni de a convinge pe Poartă despre recunoştinţa 
ce-i datora pentru pacificarea Principatelor. 

Cu toată energica notă a lui Canning şi cu toată coopera- 
țiunea generalului Aupick, Poarta, nefiind asigurată despre 
un Sprijin material, a cedat injoncţiunilor lui Grabbe şi la 

1 mai 1849 a încheiat convenţia prin care Rusia cîştiga mult 
mai mult, decît ceruse la început și a promulgat un hatișeriit 
prin care hospodarii erau să fie numiţi pe şapte ani prin în- 
țelegere între impăratul și sultanul; Obșteasca Adunare 
suspendată indefinit; numirea unei comisiuni pentru a pro- 
pune reforme organice și ocuparea Principatelor?!. 


* 


Aflind în Constantinopol că N. Golescu a sosit la Paris, 
i-am scris o epistolă în care-i exprimam ideea de a avea un 
singur şef al emigraţiunei, care, ajutat de luminele şi devo- 
tamentul tinerilor emigraţi, să lucreze în numele ţărei pentru 
un viitor mai mult sau mai puţin depărtat, şi îl sfătuiam să 
se ducă îndată să găsească la Viena sau la Dresda pe fostul 
domn Alexandru Ghica și să-i propuie să se declare capul emi- 
graţiunei, adoplind principiile programului revoluţionar din 
1848. Îi trimeteam şi o epistolă către fostul domn, prin care 
rememoram conversațiile ce aveam la Viena, în anii 1845 
şi 1846, cînd ne plimbam noaptea, parcurgind de cite zece 
şi cincisprezece ori distanța dintre hotelul „Stadt London“ 
şi „Stadt Frankfort“; iar în caz de a nu putea convinge pe 
Alexandru Ghica la această acţiune, să se declare el, Nicolae 
Golescu, şef al emigraţiunei, ca unul ce putuse cîştiga amicia 
lui Soleiman-pașa, fostul comisar al Porţei în timpul revolu- 
țiunei. 

Mai adăogam într-o epistolă că consideram de cea mai 
mare importanţă ca generalul Magheru să nu depuie armele 
şi să nu licenţieze trupele adunate în tabăra de la Traian, 
ci să treacă cu pandurii în Transilvania. 

Mă aflam la Constantinopol, cu totul în neştiință despre 
cele ce se petreceau între emigraţi și despre ţările pe unde 
rătăceau ; nu eram în comunicațiune decit cu trimisul guver- 
nului la Paris, Alexandru G.Golescu, cu trimisul la Frankfort, 
loan Maiorescu şi cu generalul Magheru, care se stabilise la 
Triest; aceștia, ştiindu-mă la Constantinopol, îmi împărtă- 
şeau cugetările şi lucrările lor, ţiindu-i şi eu în curent despre 
cele ce se petreceau în Constantinopol şi in Bucureşti. 

III 


Puţine zile după intrarea trupelor turcești în București, 
sosea la Constantinopol Ubicini?%, aducător de întiiele ştiri 
despre cele petrecute în ziua de 13/25 septembre. Aducea și 
o petiţiune din partea ţărei către sultanul, petiţiune pe care 
fosta locotenenţă mă însărcina să o înminez ministrului afa- 
cerilor străine.Ubicini mai aducea depeşile lui Colquhoun că- 
tre sir Stratford Canning, întors dinadins din concediu, şi pe 
ale cancelariei franceze către generalul Aupick ; el era însăr- 
cinat a face acelor ambasadori și o expunere verbală despre 
cele petrecute cu intrarea lui Fuad-elendi cu trupe turceşti, 
cu instalarea caimacamului C. Cantacuzino, cu lupta pom- 
pierilor în Dealul Spirei şi cu arestarea deputaţilor români 
la Cotroceni. 

Am ezitat mult de a da petițiunea ce-mi era trimeasă, 
pentru că nu găseam redacțiunea potrivită cu starea ţărei de 
atunci, dar siătuindu-mă cu Ubicini şi cu Cor, am ajunsa 
ne convinge că nu eram în drept a nu mă achita de sarcina 
ce mi se impunea şi am dus-o chiara doua zi lui Aali-pașa. 

Ministrul Porţei . citind-o, repeta necontenit cuvintele: 
„C'est malheureux... c'est deplorable“*. Şi după ce a citit-o, 
a pus-o într-un seltar al mesei, zicîndu-mi: „Je la porterai 
à la connaissance de Sa Majesté le Sultan“** ; i-o fi vorbit sul- 
tanului de acea peliţiune, se poate, dar de dat sunt sigur 
că nu i-a dat-o, căci după doi sau trei ani, Aali-paşa, că- 
utind într-acel seltar o hirtie privitoare la o cerere ce-i 
dădusem din partea unora din românii deţinuţi la Brusa, am 
zărit acea petițiune tot unde o pusese cînd i-am dat-o. 
Ministrul părîndu-mi bine dispus, am profitat de ocaziune 
ca să-i zic: „Comme je vois que V. E. n'a pas grand besoin de 
ces papiers, je la prierai de men faire don, ils pourront servir 
un jour à Vhistoire de mon pays"***, Aali-paşa, fără cea mai 
mică ezitaţiune, mi-a dat-o, împreună cu mai multe alte 
hirtii privitoare la cestiunea principatelor. Tot atunci, 
avînd poftă de vorbă, mi-a spus cum Reșid-paşa desemnase 
de caimacam pe Costache Cantacuzino, crezind eă: era 

* Ce nenorocire... e deplorabil. l A 

** O voi aduce la cunoştinţa maiestății-sale sultanul. 

*** Fiindcă văd că excelența voastră nu are mare nevoie de aceste 
hîrtii, aş ruga-o să mi le dăruiască, vor putea sluji într-o zi la istoria 
ţării mele. 

frate-so Grigorie, pe care îl cunoscuse la Paris; mi-a mai 
spus şi cuvintele pentru cari Fuad-efendi susținuse candida- 
tura lui Ştirbei la domnie în contra lui C. Cantacuzino. 
Mai tirziu foștii locotenenţi mi-au mai trimes de la 
Paris şi un protest.26 
+ 


În zilele cît a stal Ubicini la Constantinopol în toamna 
anului 1848 am elaborat împreună o schiță de organizare 
şi de acţiune a emigraţiunei, proiect pe care el s-a însărcinat 
a-l susținea dinaintea românilor cari se adunase în mare 
număr la Paris. 

Într-acel proiect de organizare, ideea dominantă era 
unitatea de acţiune: un singur șef ; idee bine primită de mulţi 
din emigraţi, precum Nicu Bălcescu, Alexandru G. Golescu, 
Bălăceanu şi alţii; dar combătută de Rosetti, de Brătieni 
şi de mai mulţi; a fost înlăturată de majoritate. 

Rosetti voia un comitet compus de cel puţin cinci membri, 
lucrînd sub controlul unui consiliu compus de mai multe 
persoane. Eliad și Tell ţineau într-una că ei fusese procla- 
mați la Sibiu şefi ai emigraţiunei. 

În proiectul elaborat cu Ubicini era că centrul de ac- 
ţiune şi scaunul direcțiunei să fie la Constantinopol, 
avînd agenţi în Loate capitalele și oriunde va cere trebuința, 
pentru a pleda drepturile țărei pe lingă guvernele Europei 
şi a atrage simpatiile prin presă şi prin opinia publică asu- 
pra românilor, arătînd lumei pericolul ce poate rezulta 
pentru Orient dintr-o prea mare extindere a acţiunei și 
a impietărilor Rusiei. 

Unul din punctele importante ale acestui program era 
înțelegerea cu toţi capii cari conduceau partidul liberal 
din Ungaria, Transilvania, Banat, Bucovina, Italia, Po- 
lonia, Germania și înființarea unui ziar care să se ocupe 
cu interesele tuturor naționalităților, propagind unire şi 
frăție între dinsele. 

Circumstanţele politice erau favorabile pentru înţelege- 
rea şi înfrăţirea popoarelor împilate. Românii din Constan- 
tinopol ne pusesem în relațiuni bune cu mai mulți din ita- 
lienii influenţi, cari ne deschisese coloanele ziarelor celor 
mai importante. Baronul Tecco, ministrul Piemontului, 
proteja şi seconda acţiunea noastră. Stam în cele mai 

bune relațiuni cu agenţii principelui Adam Czartorysky, cu 
şefii radicali ai ungurilor şi cu generali polonezi, cari co- 
mandau armatele italiene şi ungare, şi incepusem a ne 
ocupa cu organizarea unei legiuni române în Transilvania, 
ca să putem aduce o înţelegere și o comunitate de acţiune 
între români şi unguri. Ne asigurasem pentru aceasta de 
concursul gencralilor Bem, Czanowsky, Vysosky, Dem- 
bynsky ; credeam că generalul Magheru, după povaţa noastră, 
a lui Bălcescu şi a mea, trecuse în Transilvania cu oştirea 
ce adunase în cimpul lui Traian, că se unise cu lancu și 
că lucra să împace pe români cu unguri. 

Dar la Sibiu, ca şi în România, marea majoritate asculta 
de Eliad, ale cărui invective și bănuieli ne făceau să ne 
îndoim unii de alţii. Pe cînd el îşi petrecea timpul şi ta- 
lentul în scrieri mistice şi acuzări copilăreşti în contra 
lui N. Bălcescu, lui Rosetti, a Brătienilor și în general în 
contra tuturor acelora cari nu se plecau talentului său poli- 
tic; toţi cîţi îndrăzneam a vorbi sau a scrie fără știrea şi 
încuviințarea lui, eram în ochii lui trădători şi spioni mus- 
călești. 

Această purtare a lui Eliad ne-a făcut pe mai mulţi a 
lua hotărîrea a ne ținea cu totul afară de acțiunea celor trei 
membri a fostei locotenenţe, cari își adjudecase lor lucrările 
şi conducerea emigraţiunii. 

Cei retragi sau rămaşi afară din colectivitate consideram 
revoluția de la 1848 şi peripeţiile celor trei luni de guvern 
al revoluţiunei numai ca o dovadă de deșteptare a naţio- 
nalităţei române, ca un preludiu sau un mic episod al dramei 
celei mari ce se pregătea pentru România, dramă al cărei 
deznodămînt, Dumnezeu ştie care generație se va învrednici 
a-l vedea. Lucram fără preget fiecare în cercul său de ac- 
piune, cum ne pricepeam mai bine, păstrindu-ne individu- 
alitatea noastră ; ceea ce nu oprea d-a corespunde și adesea 
chiar a ne înţelege asupra unor cestiuni??. 


IV 
Cu puţine zile înaintea intrării turcilor în Bucureşti 
şi restabilirea stării dinainte de 11/23 iunie, guvernul căi- 
măcămiei de trei trimise doi agenţi în Europa: pe Ioan 

Maiorescu la Frankfort, ca să lucreze în favorul românilor 
pe lîngă dieta germană şi pe lingă guvernele Confederaţiu- 
neis, și pe Alexandru G. Golescu la Paris şi la Londra, 
ca să susție drepturile românilor pe lingă guvernele şi 
parlamentele Franţei și Engliterei. 

Această misiune, deşi li s-a dat cam tirziu, astfel că, 
pe cînd acei agenţi au ajuns la posturile ce li se desemnase, 
totul era terminat în Bucureşti și caimacamul Cantacuzino 
domnea prin voinţa lui Fuad-efendi şi a generalului Duhamel, 
însă acești doi bărbaţi n-au căutat mai puţin a-și face da- 
toria cu zel, patriotism şi inteligenţă, răspîndind în jurul 
lor adevărul asupra cestiunei române și chemînd atenţiunea 
Europei asupra Principatelor. Ei, știindu-mă la Constan- 
tinopol, mă ţineau în curent de toate lucrările lor. 


v 


Pe la inceputul anului 1849, venind Nicu Bălcescu cu 
Iancu Bălăceanu la Constantinopol, am conceput împreună 
ideea formărei unei legiuni române în Transilvania, care 
să lupte alături cu ungurii în contra absolutismului și pentru 
liberarea naționalităților, căutind a împăca pe români cu 
maghiarii, între cari ura și persecuţiunea ajunsese la culme, 
se omorau unii pe alţii gloate, ca sălbaticii; e destul de a 
aminti aci că conducătorii românilor își da numele fioros de 
„comitet de măcel“. Nicu Bălcescu şi Bălăceanu se ofereau 
să meargă în munţi la moti să se înțeleagă cu Iancu şi cu 
Axentie. 

În epistola ce scriam şefului răsculării din Transilvania 
îl conjuram să se împace cu ungurii, zicîndu-i că, dacă ma- 
ghiarii ar triumfa fără ajutorul românilor, nu se va face 
nimica bun pentru români, iar dacă ar triumfa prin coope- 
rarea românilor, alunci maghiarii nu vor putea să tăgădu- 
iască sau să nu recunoască drepturile naţionale ale români- 
lor; căci altfel poate vorbi omul cînd are arma în mînă. 

Nu se poate admite ca naţiunile să fie conduse numai de 
interese; ele fiind colectivităţi de oameni trăiesc, cugetă 
şi simt ca oamenii, prin urmare, ca şi pentru om, nu se 
poate admite că singurul mobil al acţiunilor lor să fie 
interesul, Dumnezeu, cînd a zidit pe om, i-a dat, ca cumpănă 

a instinctelor egoiste, şi alte instincte mai înalte, mai no- 
bile, şi cît vor dura instinctele de un asemenea ordin, pe cită 
vreme omenirea va urmări în această lume şi altceva decit 
satisfacerea trebuinţelor materiale, naţiunile vor fi con- 
duse mai lesne de idei cari vorbesc imaginaţiunei şi inimei, 
decit făcînd apel la interese, 

Deşi mulți se lepădau de programul din iunie 1848 și-l 
atribuiau unor oameni pe care îi tratau de vinduţi cînd mus- 
calului, cind turcului, cînd englezului, noi ceilalţi apăram 
faptul revoluționar din 1848 așa cum a fost și cum a rămas 
în inima şi în sufletul nostru. Ela putut fi copiat sau imitat, 
cum or vrea să zică, după cele ce se făceau p-atunci; dar, 
de ni s-ar fi dat să optăm între cea mai frumoasă organiza- 
ție şi între unirea românilor, noi nu am fi şovăit un singur 
moment. 

Slavismul, prin intrarea ruşilor în Austria, primea o 
puternică cooperațiune și devenea amenințător pentru ro- 
mâni ca și pentru unguri, singuri cari puteau organiza o 
stavilă între marele slavism rus şi iugoslavi, 

Baronul Tecco, ministrul Piemontului din Constanti- 
nopol, ne încuraja şi ne seconda în întreprinderea noastră, 
trimetea și el la Debreczin, împreună cu Bălcescu şi cu 
Bălăceanu, pe un ofiţer sard, pe căpitanul Monti, cu scop 
de a forma şi el în Ungaria o legiune italiană alături cu le- 
giunea română. 

P-atunci armata ungurească, sub comanda lui Gorgey, 
a lui Klapka și a lui Bem, bătea pe împărăteşti în toate în- 
tilnirile de la Turnu-Roşu pînă la Pressburgi!, și tinărul 
împărat Franz-losif nu găsise alt mijloc de a opri pierde- 
rea coroanei sfintului Ştefan decit a recurge la ajutorul pa- 
rului ; tratările şi începuse la Petersburg și generalul Liiders 
aștepta la Bucureşti din moment în moment ordinul să treacă 
in Transilvania cu corpul ce comanda în Principate. 

Transilvania este o cetate tare pentru Ungaria, dar pen- 
tru români este ceva mai mult, este o cestiune de naționali- 
tate, o cestiune vitală. Situaţiunea dificilă în care se găseau 
atunci ungurii îi silea să lase la o parte trufia maghiară și 
erau nevoiți a primi condiţiunile românilor, ca să-i poate 
avea alături cu dînşii în lupta pentru libertate. 

Împrejurările erau favorabile pentru români şi ocaziu- 
nea nu trebuia lăsată să scape, fără a se arăta şi ei pe cîmpul 

de luptă cu armele in mină, adunați sub un steag românesc 
ca toate naţiunile cari revendicau dreptul la o viaţă naţio- 
nală. 

Comitele Teleki, trimisul lui Kossuth la Paris, între- 
bat despre intenţiunile guvernului unguresc asupra situa- 
tiunci ce cugetă să facă românilor din Transilvania și din 
Banat, ne-a răspuns prin secretarul său Szarvady că soarta 
ce guvernul Ungariei voia să tacă românilor din Ungaria era 
identică cu aceea ce cugeta pentru croaţi și serbi și cele- 
lalte naţionalităţi ale regatului, trimiţindu-ne o copie după 
răspunsul ce făcuse comitelui Zamoysky la o întrebare ana- 
loagă privitoare la slavi:?. 


koi 


Transilvania se afla într-o stare înspăimîntătoare. Un- 
gurii o voiau Ungariei, cu pretenţia că ar fifost conchistată 
de dinşii; saşii o voiau pămînt săsesc pe temeiul hrisoave- 
lor regeşti prin cari li se învoia colonizarea, şi românii, 
fireşte, o voian pămînt românesc cu dreptul de întii ocu- 
panţi şi de conchistă de la daci, cu dreptul de locuită de 
dinşii fără întrerupţie de 17 secoli şi, în fine, cu dreptul 
că sunt de trei-patru ori mai numeroşi între Carpaţi și Tisa 
decit toate celelalte naţionalităţi împreună. 

Guvernul împărătesc, folosindu-se de ideea nenorocită 
a ungurilor de a voi să maghiarizeze pe români, ştiuse să 
semene şi să hrănească ura și gelozia între români şi unguri, 
ură care crescuse din zi în zi, mai ales de cînd părăsise limba 
latină, care unea fără rivalitate deosebitele naționalități; 
şi acum lupta degenerase în rezbel de exterminare, 

Ideea de magliiarizare era pe atit de periculoasă, pe cit era 
de intempestivă ideea de o Dacie mare, care se manifestase 
în adunarea de la Blaj, a cărei consecinţă ar fi fost despăr- 
ţirea Transilvaniei de Ungaria. Amîndouă aceste idei, de- 
parte de a apropia naţionalitățţile din Ungaria între dinsele 
şi a fi favorabile libertăţei și naționalităților, în împrejură- 
rile de atunci profitau absolutismului. Rolul nostru, al 
emigraților români din Principate, era de a arăta ungurilor 
că ei, patru milioane, nu puteau contopi şi mistui douăzeci 
de milioane de oameni de naționalități diverse. Kossuth 

înţelegea bine aceasta şi convenea, însă numai între patru 
ochi, dar oficial zicea lui Bălcescu că, dacă ar renunţa la 
ideea maghiarizării, n-ar mai fi el Kossuth; cu toate acestea 
însă în multe din elocintele sale cuvinte zicea că ungurii, ca 
şi românii, erau şi unii și alții izolaţi în Europa şi că numai 
întrăţirea îi putea mîntui de amenințările panslavice şi 
pangermanice. 

Înțelegerea cu românii ar fi adus ungurilor un conti- 
gent de peste două sute de mii de luptători din Transilva- 
nia şi din Banat, în contra cărora ajutorul lui Paskievitz?® 
şi lui Liiders ar fi rămas fără efect, 

Românii de peste Carpaţi sperau mult în românii din 
Principate; cazul era prevăzut și fusese discutat gi hotărit 
între noi în comitetul revoluționar, îndată ce se ivise ideea. 
de a se aduna la Blaj. Transilvania se prezinta firește ca 
refugiul revoluţiei române în caz de a fi învinsă, hotărirea 
era de a lupta la munte şi a trece cu armele pe la Bran. Dar 
locotenenţii noștri, o dată ce s-au văzut recunoscuţi de So- 
jeiman-pașa, au uitat toate și așteptau domnia. 

Daca pe la începutul lui octombrie 1848 ar îi trecut la 
Brașov numai 5.000 de români, bine armaţi şi conduși de 
un căpitan cu renume, precum cra generalul Magheru, adu- 
cînd împăciuirea între români şi unguri, Bem ar fi primit 
toate condițiunile românilor, căci o armată de 40.000 unguri 
ce comanda era ţinulă în respect și paralizată în toate 
mișcările de un pumn de români fără arme, comandați 
de Iancu şi Axcntie. Dacă ce! puţin le-ar fi trimis armele 
ce guvernul revoluţionar adunase în Bucureşti, pe cari 
mai în urmă caimacamul Cantacuzino le-a trimis în Tran- 
silvania, nu însă ca să se dea românilor, ci saşilor, deși 
românii erau cei adevărat expuși la năvălirile secuilor, cari 
veneau bine armaţi, se năpusteau asupra satelor românești, 
le jefuiau gi le ardeau, pe cînd ei, românii, nu aveau decit 
ciomege ca să se apere. Într-o singură năvălire le-au ars 
Săcelele, nouă sate din cele mai mari ; chiar armele ce româ- 
nii apucau din luptă dela unguri şi de la secui, guvernul 
austriac le lua și le da saşilor. Un general ungur îmi spunea 
că românii, chiar fără arme de foc, numai cu ciomege, şi erau 
înpăimâîntători: „năvăleau asupra lor şi le opreau trecerea“ ; 
spunea că odată, ca să poată trece de la Turda la Sibiu, fu- 
sese silit să omoare o gloată de 8.000 de români. Trei lun; 

au apărat Belgradul contra bombardării ungurilor, făcînd 
ieşiri în toate nopţile, înarmați numai cu suliți și cu cio- 
mege; la Abrud au nimicit cu totul oștirea lui Hatvani, de 
n-au lăsat, să scape nici picior de ungur, trecînd totul prin 
foc şi ciomag. Numai ei românii au apărat Braşovul în con- 
tra năvălirilor secuilor şi au ținut în nemişcare 40.000 de og- 
tire ungurească, comandată de viteazul şi genialul Bem. 
Numai cu românii s-au ținut garnizoanele după linia mun- 
ţilor de la Mureș pînă în vîrful lui Crai. 

Şi pentru toate serviciile cele însemnate ce au adus îm- 
părăţiei li s-a răspuns de la Olmiitz25 că se vor bucura şi ei 
de drepturile celorlalte popoare; iar cînd a fost ş-a fost, 
în constituţia acordată, Transilvania a fost tratată ca pă- 
mint săsesc, iar Ungaria le făgăduia amnistia cu condiţiu- 
nea d-a depune mai întîi armele, și aceasta numai poporu- 
lui de jos, nu însă şi şefilor. Iar amnistia acordată de Bem 
era dată din propria sa iniţiativă, de aceea nici nu oprise 
pe unguri d-a comite cruzimi. 

Românii n-au cîștigat nimica în 1848 și 1849, puindu-și 
pielea în saramură pentru împăratul, dar au speriat pe ma- 
ghiari cu vitejia lor, așa că peste zece ani, la 1859, în convor- 
birea ce Kossuth a avut cu Napoleon al |ll-lea, cînd împăratul 
i-a propus ca derivativ în contra Austriei să ridice o răscu- 
Jare de unguri în Transilvania în contra Austriei, s-a cutre- 
murat carnea pe dînsul, și iată acel răspuns al lui Kossuth: 
„Non! non, Sire! je ne jouerai pas à la légère aves le sang de 
ma nation, il pourrait se trouver encore parmi les Valaques de 
ce pays des hommes qui renouvellent les atrocités comises 
en 1849“*, şi s-ar fi găsit fără îndoială, pentru că ungurii 
n-au învăţat nimic de la luptele nenorocite din anii 1848 
şi 18496. 


La sosirea lui N. Bălcescu și lui Bălăceanu, starea Tran 
silvaniei era înfiorătoare. Bem, după mai multe dezbateri 
cu acești doi tineri, admisese ideea de a preface cauza ma- 
ghiară în cauză română, să intre în Moldova şi să poarte 


* Nu! nu, sire! nu m-aș juca cu uşurinţă cu sîngele naţiunii mele, 
s-ar mai putea găsi printre valahii din această ţară oameni care să 
reînnoiască atrocitățile comise în 1849. 

război pînă în Galiţia, dar predarea de la Vilagoș? și 
chemarea lui a lua comanda de la Dembynsky la Temişoara 
a pus capăt războiului austro-ungar. 


* * 


Pe la finitul lui martie 1849, înţelegerea între Poartă 
şi ambasadorul rusesc în privinţa Principatelor era săvir- 
şită; guvernele erau înţelese chiar și asupra persoanelor 
cari erau să ocupe tronurile Valahiei şi al Moldovei. Poarta 
primise pe Știrbei de domn al Valahiei, cu condițiunea 
ca Rusia să primească numirea lui Grigorie A. Ghica de 
domn al Moldovei. Convenţiunea era iscălită la Balta- 
Liman şi se aştepta venirea generalului Grabbe cu sancțiu- 
nea împăratului Nicolae. 


Cu toate că ţinusem pe Al. G. Golescu în curent de toate 
tratațiunile şi de tot ce se făcea pentru Principate și-i tri- 
mesesem listă chiar de persoanele ce erau să fie proserise, 
locotenenţii o ţineau una și bună că toate aceste știri era 
numai scornituri, cari învăluiau candidatura lui Cîmpinea- 
nu la domnie. 


Preocuparea noastră de atunci, a Bălcescului şi a mea, 
era înţelegerea cu ungurii și cu Iancu și formarea legiunii. 
Mai mulţi din românii aflători în Constantinopol, Apoloni, 
Deivos, Al. Manu, Caracaş, C. Florescu și alţi mai mulți 
așteptau cu nerăbdare să pornească să găsească pe Bălcescu 
şi pe Bălăceanu în Transilvania. Generalii poloni treceau 
de cei mai capabili organizatori şi comandanţi; armata 
italiană era comandată de generalul Czanowsky, armata un- 
gară de Dembynsky, Vysosky şi Bem ; noi ne asigurasem de 
bravul comite Ilynsky, cunoscut mai tirziu cu numele de 
Skinder-pașa. Duminecă în ziua de Paşte anul 1849, des-de- 
dimineaţă, N. Bălcescu și Bălăceanu, întovărăşiţi de comi- 
tele Ilynsky şi de căpitanul italian Monti, alergau cu poșta 
călări pe cîmpul care se întinde de la S. Stefano spre Sili- 
vria, trăgînd spre Adrianopol, ca să treacă în Ungaria prin 
țara sîrbească pe la Panciova. 

zu două zile mai înainte, două vapoare, unul al „Lloy- 
dului“ austriac venind de la Varna, şi celalalt de la Odesa, 
purtind pavilionul rus de onor la catargiul cel mare, se 


164 


opreau în Bosfor. Cel dintii desbarca, între alţi călători, 
şi 28 tineri români refugiaţi sau izgoniți. Și anume pe: 


Adrian, 

Apolonie, 

P. Cernătescu, 

Duilie, 

Duţulescu, 

Fraţii Costache şi Dumitrache G. Golescu, 
Giurescu, 

Fraţii Radu şi Alexandru G. Golescu, 
Joranu, 

Fraţii Nicolae și C. Ipătescu, 
Rusu Lăcusteanu, 
Lăzureanu, 

Niţă Magheru, 

Alexandru I. Manu, 

Man, 

Mihail Marghiloman, 
Negulici, 

Pădeanu, 

Constantin Racoviţă, 

Scarlat Filipescu, 

Serghiad, 


Şimon, 

Teologu, 

Frații Costache şi Iorgu Văleanu, 
Zane, 

Zosima. 


D-abia izbutise bieții tineri a se căpătui, ghemuiţi cite 
patru şi cinci într-o cameră, și casele toate unde locuiau crau 
înconjurate de cavaşii poliției, cari nu-i lăsa să se depăr- 
teze prea mult din mahalaua lor. Mai pe seară intră în ca- 
mera mea doi funcţionari ai ministeriului afacerilor străine, 
Ali - Nehad - efendi şi Rustan-bei (Marini), zicîndu-mi 
că aveau ordine a interna la Brusa pe românii nou veniţi, 
cerîndu-mi a-i pune în relaţie cu ciţiva dintr-inşii, pentru 
a se înţelege asupra modului călătoriei şi întreţinerei lor. 
Se întimplase să fie la mine Alexandru G. Golescu și €. 
Yăleanu, cu cari s-au înţeles; şi a doua zi, afară de vreo 

trei, patru, cari au preferat să treacă în alte state, ceilalţi 
porneau la Brusa conduși de Ali-Nehad-efendi. 

Celalalt vapor aparținea marinei ruseşti de rezbel şi 
aducea la Constantinopol pe generalul Grabbe cu instruc- 
țiuni pentru încheierea convenției care s-a iscălit la 1 mai 
1849 la Balta-Liman%, 


Tot atunci intra în Cornul de Aur şi vaporul francez al 
mesageriilor, pe care se aflau cei trei foşti caimacami ai 
noştri, Eliad, Tell şi N. Golescu. 


Încă de cînd ieșise din ţară, foştii noştri caimacami 
aveau dorinţa de a se stabili la Constantinopol, dar pare că 
ar fi voit să aibă un fel de autoritate, chemaţi oarecum și sti- 
pendiaţi de guvernul otoman ; scriau necontenit miniştrilor, 
cerindu-le să le trimită bani, dar scrisorile lor rămîneau 
fără răspuns. 

Într-o zi chemat de Aali-pașa, îmi spune că primise o 
depeșă prin care principele Calimachi îi făcea cunoscut de 
la Paris că foştii caimacami se hotărise să vie la Constan- 
tinopol ; mă chemase ca să-mi zică să le scriu să nu vie, căci, 
după înțelegerile ce avea cu Rusia, Poarta va trebui să-i 
interneze undeva în Asia. 


Deși nu eram în relaţie de corespondenţă cu acei oameni, 
dar am înștiințat îndată pe Alexandru G. Golescu de toate 
zisele lui Aali-paşa, însărcinindu-l a le da aceasta în cunoş- 
tinţă ; întilnind apoi pe Costache Alexandrescu, cumnatul 
lui Eliad, pe stradă, la Pera, i-am făcut şi lui cunoscut, deşi 
el fusese d-a-dreptul înștiințat. Eliad însă, atit la avertis- 
mentul Golescului, cît și la acel al cumnatu-său Alexan- 
drescu, răspunde că aceasta era numai o intrigă a mea; Cos- 
tache Alexandrescu a fost chiar trimis de Aali-paşa la Pi- 
reu, ca să-i oprească d-a veni la Constantinopol, dar a fost 
cu neputinţă de a-i scoate din ideea lor. 

Ajunși in portul Constantinopolului, cînd au voit să iasă 
din vapor, au fost opriţi de poliţie și cu mare anevoinţă s-a 
permis numai unuia, lui N. Golescu, ca să meargă însoțit 
de un păzitor pînă la Suleiman-pașa. 

Acesta l-a primit, sfătuindu-l să se întoarcă îndată pe ba- 
sal Într-acea trecere, Golescu s-a putut abate un minut pe 

a mine, 

Pe la amiaz am fost chemat la Aali-pașa, care m-a însăr- 
cinat să mă duc pe vapor, să stăruiesc din partea lui ca să 
se, întoarcă, şi pentru cazul că poate nu ar avea bani de 
întoarcere mi-a dat un bilet către bancherul All6on să puie 
la dispoziția mea suma de 3.300 franci. Vaporul pornea la 
5 ore seara și se întimplase să fie ziua de Paște, prin urmare 
cu neputinţă de a găsi un cantor deschis; d-abia am putut 
găsi pe Allén, dar, neavînd bani acasă, mi-a dat o cre- 
ditivă asupra casei James Bell & C-ie la Malta; acel efect 
l-am dus şi l-am înminat pe vapor lui G. Golescu pentru 
care mi-a dat o recipisă, Totodată i-am remis și un ordin 
al generalului Aupick către comandantul batelului, ca să 
le dea trecerea gratuită pînă la Marsilia şi astfel au pornit 
înapoi. 

Citeva zile după întoarcerea la Paris, N. Golescu mi-a 
trimis o epistolă la adresa lui Suleiman-pașa, după care ală- 
tur aci o copie. Am încredinţat-o unui impiegat al Porţei, 
lui Enys-elendi, să o dea la adresa ei. Enys-efendi mi-a adus-o 
inapoi după o lună sau două, cerîndu-mi din partea lui 
Suleiman-pașa să-i fac o traducţie în limba turcească, tra- 
ducţie pe care i-am trimes-039, 


VI 


Starea Europei la începutul primăverei a anului 1849 se 
putea rezuma astfel: lupta principiului de naționalitate în 
contra dominaţțiunei străine; italienii, ungurii şi românii lu- 
ase iniţiativa. Italienii, biruitori la început, fusese siliţi a 
primi condiţiunile aspre ale lui Radetzky“, dar acum cava- 
lerascul rege Victor Emanuel se gătea să reînceapă lupta și să 
răzbune pe regescul său părinte. Românii, abandonaţi de 
toată Europa, depuseră armele, după ce arătară în Dealul Spi- 
rei vitejia de care erau capabili, şi acum numai ungurii lup- 
tau ; şi tinerele lor trupe cari zburau din victorie în victorie 
atrăsese asupra Ungariei admiraţia lumei întregi şi îngri- 
jase nu numai pe Austria, dar chiar Rusia începuse a se 
teme ca revoluţiunea să nu se întindă în Polonia. Germania 
era în fermentaţiune și toată lumea se aştepta la o prefacere 
generală a hărței Europei. Rusia sta cu arma în mină, cu 

ochii țintiți la rezultatul alegerilor din Franţa, şi unirea 
între unguri, români şi italieni putea să facă izbinda certă. 

În faţa acelor împrejurări nu ne era permis nouă româ- 
nilor din Principate să stăm nepăsători şi afară din acțiu- 
nea generală. Noi ciţiva corespundeam între noi și ne comu- 
nicam unii altora lucrările şi cugetările noastretl. 


VII 


Aci îmi vine în minte că zece ani mai în urmă la 1859, 
ungurii au încercat o acţiune identică. 

Pe la începutul lui martie al acelui an, vodă Cuza, după 
ce venise în Bucureşti și luase în mînă frînele guvernului 
principatului Munteniei, se întorsese la Iaşi. Pe atunci 
Austria, îmbătată de succesele lui Radetzky, care, în urma 
victoriei de la Novara din 1849, împinsese cutezanţa pină 
a cere să ocupe cetatea Alexandria ca o garanție de pace, 
acum guvernul imperial începuse a cere noului şi cavale- 
rescului rege Victor Emanuel asigurări și mai îndrăzneţe, 
precum dezarmarea, licenţiarea voluntarilor şi expulsiunea 
mai multor refugii italieni din Lombardia și din Tosca- 
na, şi acestea prin note amenințătoare. 

Într-o convorbire ce am avut cu repauzatul Béclard, 
agentul diplomatic al Franţei, despre dificultăţile ce întîm- 
pina la Constantinopol recunoașterea îndoitei alegeri a 
domnului Principatelor Unite, eu, exprimindu-mi ideile 
mele, i-am zis că această împotrivire a Porţei şi a unora 
din puterile semnătoare în tractatul de Paris nu va putea 
ţinea mult, căci în curînd diplomaţia europeană va fi ocu- 
pată cu o cestiune mult mai gravă și mai importantă, căci 
împăratul Napoleon al III-lea așteaptă cu nerăbdare să 
vază pe austriaci trecînd Ticinut?, ca să aibă cuvint de a 
trece și el Varu, nu numai în ajutorul Piemontului, dar 
pentru liberarea a toatei Italii, și că dacă Cuza şi-ar 
înţelege poziţia ar forma un lagăr de cîteva mii de oameni 
la Oituz, ceea ce ar obliga pe Austria a sustrage 100.000 
de soldaţi din armata sa din Italia, ca să conţie Transil- 
vania şi ar da poate lui Cuza-vodă dreptul de a revendica 
mult mai mult decît sancţiunea celor două alegeri“f. 

Nu au trecut trei zile după această întrevorbire cu Eé- 
clard, cînd I. Bălăceanu, care era prefect al Bucureştiului, 
îmi remite o telegramă cifrată, prin care vodă Cuza mă che- 
ma la Iași, propuindu-mi ministeriul de interne cu preșe- 
dința cabinetului în locul lui Vasile Sturdza. 

Cea dintii recomandaţie a lui vodă Cuza, după îndepli- 
nirea formalităţilor instalărei mele ca ministru, i-a fost 
să scriu lui Negri la Constantinopol să stăruiască pe lingă 
Poartă și pe lingă ambasadori pentru recunoașterea îndoi- 
tei domnii. l-am răspuns că mă voi conforma dorinţei m.s., 
dar că stăruința lui Negri nu va avea, în starea de alunci 
a lucrurilor, nici un efect şi că formarea unui lagăr ia Oituz 
ar fi mijlocul cel mai nemerit. 

Vodă s-a uitat lung la mine, fără a înţelege şi fără a-mi 
cere vreo explicaţie, ca şi cum aş fi zis o prostie. 

După citeva zile Cuza era la București, de unde îmi tele- 
grafia să-i trimit un proiect pentru formarea unui lagăr la 
Floreşti. Cuza înţelesese de la sine cuvintele mele, sau ele 
îi fusese explicate de Bâclard. 

Puțin după intrarea mea la ministeriul Moldovei, servi- 
torul hotelului „Binder“, unde eram în gazdă, îmi vesteşte 
vizita unui domn Roland, şi pe cine văz intriînd în cameră? 
Pe generalul Klapka, eroul de la Komorn. Generalul Klapka 
a fost prezentat lui vodă chiar într-acea zi şi a avut o lungă 
şi amicală întrevorbire. Klapka a comunicat domnitoru- 
lui nostru în mod confidenţial asigurările ce avea Kossuth 
de la principele Napoleon despre participarea ungurilor la 
războiul italo-francez contra Austriei. Înțelegerea între 
Cuza şi Klapka a fost completă, dar, fiindcă vodă se grăbea 
să plece la Bucureşti, a rămas să se redige o schiţă de proto- 
col, care să se discute mai pe îndelete la întoarcerea lui vodă 
de la Bucureşti. 

Nu ştiu de s-a mai întors generalul Klapka la lași, căci 
era ocupat la Genova cu formarea legiunei ungurești, dar 
la 20 mai 1859, pe cind eu nu mai eram ministru, s-a încheiat 
prin Klapka sau prin Berzentze două convenţiuni între 
vodă Cuza şi Kossuth. Și d-lui Vasile Alecsandri i s-a dat 
ordin să urmeze pe împăratul Napoleon la cuartierul gene- 
ra] de la Villafranca şi Vallenzia*6. 

D-l Lascar Catargiu, care m-a înlocuit ca prim-ministru, 
ne poate spune de ce în textul publicat de Kossuth nu se 

află nici un cuvint despre garanţiile în favoarea Transilva- 
niei şi a Banatului, precum nici vorbirea ce se făcea despre 
Bucovina în schiţa de proiect de protocol ce am lăsat în 
minile lui vodă Cuza??, 


În ziua de 29 aprilie, generalul austriac Gyulai trece 
Ticinu, şi nimeni nu mai putea fi la îndoială, mai ales în 
urma cuvintelor rostite de împăratul Napoleon, la primi- 
rea corpului diplomatic în ziua de Anul nou 1859, că împă- 
ratul Franței o să treacă cu oştire în Italia, ca aliatul lui 
Victor Emanuel. 

Războiul nu a avut rezultatul la care se aşteptau mai 
ales italienii şi ungurii, şi decepțiunea le-a fost mare, cind 
au aflat că la 8 iulie 1859 a fost iscălit la Villafranca armis- 
tiţiul, care a avut ca încheiere tractatul de la Ziirich&. 


Afacerea Bolliae 


O imprejurare care a ocupat pe emigraţii noştri din Con- 
stantinopol și din Brusa, precum şi pe emigraţii ungaro- 
poloni a fost acuzaţiunea căzută asupra lui Bolliac că ar fi 
ţinut în profitul său nouă pietre de diamant de la nasturii 
uniformei comitelui Zichy, celui executat de unguri prin 
spinzurătoare, acuzare pentru care Bolliac a fost arestat 
în Constantinopol şi care s-a terminat prin misiunea comi- 
telui Lainingen+?, Poarta primind a despăgubi pe familia 
comitelui Zichy cu 2500 galbeni, valoarea acelor pietre. 

După plecarea lui Eliad şi Tell din Transilvania, Cezar 
Bolliac a rămas în Brașov şi s-a alăturat pe lingă generalul 
Bem, căruia îi cîştigase încrederea gi dobindise asupra lui 
oarecare influență, făcîndu-i mai multe servicii. 

Cînd generalul Bem s-a hotărit să atace pe ruși în Mol- 
dova pe la Oituz, luînd-o pe valea Trotuşului, a voit să-și 
asigure neutralitatea sau chiar concursul armatei otomane, 
care era sub comanda lui Omer-paşa, şi a trimes pe Bolliac 
la Pesta cu scrisori către Kossuth, propuindu-i să însărei- 
neze pe Bolliac să facă să parvie în minile comandirului 
armatei turceşti un dar de valoare, 

Kossuth, aprobînd ideea lui Bem, a autorizat pe conser- 
vatorul tezaurului să permită lui Bolliac să aleagă și să ia 

un obiect de valoare. Bolliac a ales o garnitură cu pietre 
scumpe, care aparţinea îmbrăcămintei de paradă a executa- 
tului de unguri comite Zichy, nasturi de diamant şi o pere- 
che de pinteni, pentru care Bolliac a dat tezaurului adeve- 
rință de primire. 

Venind în Constantinopol mai mulţi emigraţi unguri, a 
ieşit vorba că acele scule nu fusese predate la destinaţia 
lor, ci că prin abuz de încredere fusese ţinute de Bolliac 
în profitul său. 

Puţine zile după trecerea ungurilor în Turcia soseşte 
şi Bolliac şi trage drept la mine în Boiagikioi; îndată ce-l 
văd, îi vorbesc de bănuielile şi acuzările ce erau asupra lui 
pentru diamantele comitelui Zichy; el îmi spune că cu 
adevărat luase acele obiecte, dar că la Orşova le dedese 
înapoi lui Kossuth, arătindu-mi o hirtie iscălită de Kossulh, 
în care se zicea că primise pintenii de diamant şi garnitura 
bumbilor. Eu, mulţumindu-mă pe atita, am continuat rela- 
țiile mele cu Bolliac, apărîndu-l în contra tutulor acelor 
cari îl acuzau. Mai tirziu însă am auzit zicîndu-se că fn- 
tr-acea hirtie de descărcare, pe care Bolliac nu mi-o citise 
toată, s-ar fi aflat, fraza următoare ca postscript: „rămîind 
asupra d-lui Bolliac numai pietrele de diamant de la bumbi“, 
frază pe care nu mi-o arătase. 

Într-o zi pe la începutul lui decembrie 1849, Aali-paşa 
cheamă pe d. Alecu Catargiu, care era impiegat la tergi- 
man odasi (biuroul traducătorilor), şi-l însărcinează să 
caute pe Bolliac şi să-i transmiţă dorința ministrului de a-i 
vedea. 

A doua zi, prezentindu-se Bolliac în camera ministru- 
lui, fu trimis sub pază de cavas la seraskerat (ministeru 
de rezbel) şi remis lui Telfyk-bei, chehaiaoa (directorul) 
ministerului, care l-a trimis la închisoare. 

Cauza arestării lui Bolliac era că generalul Bem, imbră- 
țişind islamismul și devenit Murat-paşa, prin urmare cama- 
rad de arme cu Omer-pașa, scrisese acestuia o epistolă, prin 
care îl întreba dacă primise nişte obiecte de valoare ce-i 
trimisese prin Bolliac. Omer-paşa, nevoind să fie bănuit 
că ar fi fost mituit, a trimis acea scrisoare lui Mehmet Aali- 
pașa seraskeru, cerînd să se cerceteze Bolliac, ca să nu ră- 
miie asupra sa bănuială de mituire. 

Se întimplase că tocmai atunci Ahmet Weffyk-elendi 
fusese numit comisar în Principate în locul lui Fuad-efendi 
şi însărcinat ca, în trecerea pe la Vumla, unde se afla deţi- 
nuţi emigrații unguri și poloni, să reguleze transferarea lor 
la Kutaia, lui i se mai impunea şi cazul reclamaţiunei lui 
Omer-pașa, dîndu-i-se toate hirtiile privitoare la cestiunea 
Bolliac. 

A doua zi după arestarea lui Bolliac am primit o invi- 
tare la Weffyk, care, îndată ce am ajuns, a trimis la seras- 
kerat d-a chemat pe Teffyk-bei, care a venit aducînd cu 
dînsul pe Bolliac, pe care l-a liberat pe garanţia mea șia 
lui Marin Serghiescu, că nu va dosi şi că va fi la dispoziţi- 
unea guvernului otoman la orice chemare, 


IX 


După sosirea lui Eliad şi a lui Tell în Transilvania, ni 
se trimetea din timp în timp la Constantinopol o publica- 
viune numită Caru-iute, care sub formă de corespondență 
apocrifă din Bucureşti conținea mai cu deosebire denigrări 
şi invective în contra mai multora din oamenii revoluţiu- 
nei; pe mine încai din trădător şi din spion muscălesc nu 
mă mai scotea; atita numai consolaţie, că eram în bună 
companie, pe un rind cu Nicu Bălcescu, C.A, Rosetti, fraţii 
Brătienii şi mai mulţi alţii, cari nu erau mai bine tratați 
decît mine. Numai Eliad era apoteozat în acele scrisori: el 
era incarnațiunea deșteptărei naționale; era o ființă legen- 
dară; era Heliad ġħigðne (fiul soarelui), precum Achilleus 
Pelides era fiul lui Peleu; sau şi mai frumos şi mai nimerit, 
numele îi venea de la hsbraicul Eli sau cel puţin de la proo- 
rocul Elie, care şi astăzi tot se plimbă din cînd în cînd cu 
căruţa prin nori, tunînd şi fulgerind; iar porecla de hădu- 
lescu îi venea de la feodalii noştri baroni Razi, Ilari sau 
Glazi dinaintea lui Radu Negru și Dragoş, şi cite și mai cite. 
Pe cînd eram tratat de trădător și de spion muscălesc în 
elucubraţiunile lui Eliad, primesc o scrisoare din Sibiu cu 
data de 29 septemvric 1848, scrisoare foarte amicală, iscă- 
lită Nicolae Gheorghiade, nume cu totul necunoscut miost, 
Deşi, citind acea epistolă, icoana, stilul şi tonul îmi 
aducea în minte numele lui Eliad, dar nu puteam admite 

ca omul care mă trata de trădător putea tot într-o vreme 
să-mi scrie o epistolă amicală şi de încredere frățească. Pină 
într-o zi se prezintă în camera mea un tînăr care, adresin- 
du-se în limba  greceasă, îmi zice că voia să vorbească cu 
d-l Ghica. Spuindu-i că d-l Ghica eram eu, tinărul, conti- 
nuînd tot pe limba lui Demosten, îşi cere scuze, zicînd că 
crezuse să găsească pe Iancu Ghica, amicul şi camaradul 
său de arme, dar se felicita că acea eroare îi procurase cu- 
noştinţa unui compatriot. După ce îmi zice acestea, își de- 
clină numele: ofiţerul Zalic, fiul doamnei Eliad. 

Mi-a povestit multe, între care că făcuse mai multe fap- 
te eroice în timpul revoluţiunei, că fusese alungat din Si- 
biu, că călătorise cu Eliad și cu Tell și că venise cu scrisori 
către Soleiman-paşa, ca să intre în armata turcească5?, 

Întrebindu-l dacă cunoscuse la Sibiu pe un Nicolae 
Gheorghiad, îmi spuse că acesta era numele ce adoptase 
Eliad, dar că d-aci încolo se va numi Eliad Rădulescu. 

Pe la finele anului 1848, Eliad şi Tell, sosind în Paris, 
ca unii ce cu Nicolae Golescu fusese proclamaţi la Sibiu de 
cîţiva ca șefi ai emigraţiunei, aveau pretenţia de a domina 
asupra tuturor românilor şi a nu permite nimănui nici o 
acţiune, nici o scriere fără ştirea și încuviințarea lor trei. 

Acea pretențiune a provocat o adunare generală a emi- 
graţilor din Paris, în care, după o lungă discuţiune, majori- 
tatea s-a rostit că recunoștea alegerea de la Sibiu, însă nu- 
mai în mod provizoriu, pînă cînd se vor putea rosti şi emi- 
graţii aflători în alte orașe. 

Nicu Bălcescu, Brătienii, C.A. Rosetti, eu şi cîțiva alţi, 
cîți eram trataţi de Eliad în scrierile sale de răi patrioţi, 
ne retrăsesem din colectivitate şi căutam a avea fiecare ac- 
țţiunea noastră individuală, lucrînd cu condeiul şi cu cu- 
vintul, cum ne pricepeam mai bine, ceea ce nu ne oprea 
d-a comunica unii cu alții, a ne înțelege și a ne consulta în 
multe din lucrările noastre. 

Care nu fu mirarea mea cînd, pe la începutul anului 
1849, m-am pomenit cu o adresă din Paris, subsemnată 
Tell, N. Golescu şi Eliad, cu data de 8/20 fevruarie 1849, 
prin care acei trei domni constituiți în guvern mă numeau 
reprezentantul sau agentul lor- la Constantinopol. 

Am respins onorul ce-mi făceau, răspunzîndu-le că, 


dacă Eliad credea adevărate cele ce scria unora şi altora în 

contra mea și tipărea în pamfletele sale, apoi făcea act de 
rău român şi o crimă de lese-patrie încredințind un post 
atît de important unui intrigant, trădător și spion muscă- 
lesc; iar dacă infamiile şi calomniile ce scria în contra mea 
şi în contra mai multor alți români erau zămisliri ale ima- 
ginațiunei sale, nu puteam decît a-i deplinge starea minta- 
lă ca şi pe cea morală&, 


Cestiunea care preocupa mai mult pe şefii emigrațiu- 
nei era cestiunea banilor; gilcevurile şi acuzaţiunile înce- 
pură încă din zilele dintii, de cum Eliade și Tell sosise la 
Sibiu. Aceşti doi şefi recunoscuţi de emigraţii din Transil- 
vania au cerut şi au adunat toţi banii publiei cari se aflau 
asupra unora din emigraţi, între cari 3.000 de galbeni ce se 
aflau la C. Bălcescu. Dar N. Bălcescu, refuzind a da lui 
Eliade şi lui Tell suma de 500 sau de 600 de galbeni ce i se 
incredinţase de guvernul provizoriu pentru o misiune spe- 
cială cu care fusese însărcinat, zictndu-le că acei bani îi 
rezerva a-i cheltui pentru patrie, iar nu pentru patrioți, 
această opunere dăduse loc la vorbe grele gi ofensătoare gi 
chiar la provocări. Acum locotenenții, erezindu-se omnipo- 
tenţi, au adresat lui N. Bălcescu o notă cu caracter oficial, 
cerindu-i acei bani, notă care a provocat din partea lui Băl- 
cescu răspunsul uemătorst, 


Cu toate observaţiunile ce li s-au făcut și cu toate ape- 
lurile la concordie, clevetirile și calomniile n-au putut în- 
ceta; din contra, ura şi discordia semănate de foștii noștri 
locotenenţi mergea tot crescind$5. 


X 


În vara anului 1849 foştii noştri locotenenţi, întoreîn- 
du-se la Paris din călătoria ce făcuse pînă la Gonstantino- 
pol şi îndărăt, începură o lucrare de acţiune şi influență sis- 
tematică asupra emigraților, mai ales asupra celor deținuți 
la Brusa, la care pare că se interesa mai mult Eliad. Dau 
aci ca specimen cîteva scrieri şi epistole colective şi private 
cari mi s-au dat la 1854 de Dumitrache Florescu, care a fost 
arhivarul emigraților din Brusa şi la care au rămas toate 

acele hirtii, cînd acei emigraţi unul cîte unul s-au împrăş- 
tiat. La pornirea lui D. Florescu din Constantinopol, înto- 
vărăşindu-l cu pe avizul francez „Le Narval“, comandat de 
amiralul Egelmans, atunci locotenent de vasel (lieutenant 
de vaisseau), care a avut gentileţa d-a-l lua pînă la Marsi- 
lia pe vaporul ce comanda, D. Florescu mi-a remis mie un 
pachet care conţinea corespondențe scrise cele mai multe 
chiar de mîna autorilori€, 


XI 


Ali Nead-etfendi întovărăşise pe tinerii români la Brusa 
şi rămăsese cu ei acolo ca comisar însărcinat cu supraveghe- 
rea și întreţinere alor pe contul statului. Se închiriase mai 
multe case, în cari locuiau cîte şase şi şapte sub un acelaşi 
acoperiș, unde aveau masă şi îngrijire. Mai tirziu deţinuţii 
cerînd a li se da fiecăruia individual partea ce costa între- 
ținerea lor, şi cererea încuviinţindu-se, primeau fiecare cite 
a mie de lei pe lună, chiar daca părăsea Brusa şi se ducea 
de se așeza la Constantinopol sau la Smirna. 

La Brusa, viaţa era ieftină şi trăind chiar ca nişte beiza- 
dele, cum le ziceau toţi acolo, puteau pune deoparte din 
mia de lei ce li se da pe fiecare lună. Şi, în devotamentul 
lor pentru țară, hotărise ca acele economii să le trimită 
regulat lui Eliad la Paris, pentru a scrie şi a tipări pentru 
susținerea și apărarea drepturilor patriei, ceea ce a urmat 
pînă la regularea pensiei ce făcuse Poarta lui Eliad și lui 
Tell, cînd s-au stabilit la Chio, pînă la întoarcerea lor în 
tară”, 


După defecțiunca lui Görgey și pierderea bătăliei de la 
Temeşoara, Kossuth și Casimir Batthyany, întovărășiţi de 
generalii Dembynsky, Bem, Kemety, Gyon şi de o mulțime 
de ofiţeri de toate gradele, sosesc la Mehadia, trec Dună- 
rea la Orşova şi se predau în mina garnizoanei turcești, 
care îi primeşte ca mosafiri ai sultanului, iar generalii un- 
guri şi poloni, cari nu au apucat să treacă în țara Lurcească 
şi au căzut pe mîna austriacilor, au fost judecați militărește 
şi executaţi; şi acum Austria, într-o glăsuire cu Rusia, ce- 
rea extradarea refugiaților în virtutea tractatului de la 

Bolgrad, Cestiunea era delicată, căci se ştia că, de cădea 
pe minile autorităţii austriece, era din partea sultanului o 
violare a datoriilor ospitalităţii; note aspre începuse a se 
schimba şi tonul notelor şi ultimatelor ruseşti și austriace 
luase un ton cominatoriu, încît puţin lipsea de a ajunge la 
o declaraţiune de rezbel. Pe de o parte Austria şi Rusia ce- 
rea pe refugiații unguri și poloni în puterea tractatului, 
po de alta sultanul făcuse din împotrivirea de a-i preda o 
cestiune de onor personal. În acele împrejurări, care tre- 
buia să fie dorinţa noastră, a emigraţilor români? Negreșit, 
rezbelul în contra Rusiei, singura cheie care ne putea des- 
chide porţile ţăreai, din care eram proscrişiăs. 

Peocurindu-mi eu corespondența politică dintre Poartă 
și cei patru ambasadori, le-am trimis şir, una după alta, 
ziarului Des Débats’. 

Publicarea acelor hirtii făcind mare larmă, principele 
Calimach, ambasadorul otoman de la Paris, aflînd că acele 
documente fusese trimise de la Constantinopol, unul din 
români care vizita adesea pe |principele] Calimach îi spu- 
ne că acele hirtii trebuie să fi fost trimise de mine, care ne- 
greşit trebuie să mi le fi procurat prin Alecu St. Catargiu, 
atunci împiegat al ministerului afacerilor streine, încît su- 
păraroa lui Aali-pașa cade asupra acelui tinăr împiegat, 
pe care îl dojeneşte şi îl ameninţă cu pedeapsă și destituire. 
Tinărul, care nu știe de unde-i vine lui aceasta, vine îngri- 
jat la mine şi-mi relatează cele petrecute. A doua zi îl iau 
cu mine şi mergem împreună la Aali-pașa, căruia i-am de- 
clarat că eu publicasem acele hirtii; dar, ca unul ce nu e- 
ram în serviciul turcesc, nici pensionat, nu eram dator nici 
diseroțiune, nici a-i spune cum şi ce fel mi le-am procurat; 
dar că credeam o datorie de onor, de vreme co o bănuială 
nedreaptă căzuse asupra unui nevinovat, a-i declara că nu 
prin Alecu Catargiu, nici prin vreun alt impiegat al Porții 
mi le-am procurat. Aali-pașa ne-a concediat, zicîndu-mi: 
Aucun soupçon ne plane plus sur Mr. Catargi, car je devine 
comment vous vous les tes proeurés".* 

Tot p-atunci locotenenţa a trimis la Brusa o circulară 
către emigraţi, pe care o transcriu mai la vale. 


* Nici o bănuială nu mai planează asupra domnului Catargi, căci 
ghicesc cum vi le-aţi procurat. 

Această circulară a foștilor noştri locotenenţi, precum 
şi epistolele lui Eliad erau o acuzare în bună formă de înaltă 
trădare, Zice că voisem să vind ţara la unguri prin mijlo- 
cirea lui baron Spleny, care, după spusele lui Eliade, îi 
arătase chiar scrisorile şi memoriile mele privitoare la 
această tratație. Dar cine era şi ce era acest baron Spleny? 

Baronul Spleny fusese cel mai elegant și mai lucitor 
tinăr magnat în tot felul de sport. Nemeş călăreț, vinător 
de urşi şi de lupi, călare şi pe jos, era prin sora sa cumnat, 
generalului englez Guyon, învingătorul faimosului general 
austriac Shlik. În timpul guvernului lui Kossuth fusese 
trimis în subordine la Constantinopol, împreună cu vitea- 
zul maior englez Brown. 


La Constantinopol, baronul Spleny, făcînd cunoştinţă cu 


mai mulţi dervişi boharalii*0, a căzut la patima hașişului. 

Întiiaşi dată cind l-am văzut, l-am găsit foarte trist, 
era preocupat, după cum ne spunea el, de ideea că i se lun- 
gea nasul, că ajunsese pînă la casa de peste uliţă, că trecă- 
torii nu treceau peste acea punte cu destulă precauţiune şi 
că guvernul turcesc îi propunea să-i cumpere nasul, ca să-l 
puie pod peste Cornul de Aur între Tersană şi Fanar, 

Aceasta era starea de halucinaţiuni bizare în care trăia 
bietul tinăr, cînd catastrofa de la Temeşoara a adus pe so- 
ru-sa, d-na Guyon, care, cum l-a văzut într-o asemenea 
stare, l-a pornit la Paris, ca să se caute. Acoloa făcut Eliad 
cunoştinţa baronului Spleny, prin așa-numita comiteasa 
del Caretto, veche cunoştinţă a baronului de la Pesta, din 
timpurile splendorii sale. 

Puțin timp a stat Spleny la Paris şi s-a întors la Con- 
stantinopol, la amicii săi hașişari. Cine n-a văzut pe stra- 
dele Stambulului și ale Perei un om desculț cu hainele 
zdrenţe ca de cerșetor, în cap cu un fes soios, mestecind din 
gură necontenit, spuind că stomacul său nu mai poate mis- 
tui altă mincare decit ziduri, temelii de casteluri?...8! 


XIII 
Intrigile şi calomniile lui Eliad și ale colegilor săi în- 
demnase pe unii din noi pină a nu mai voi să se amestece în 
afacerile emigrației şi chiar a căuta a se apăra cu condeiul®?, 

Încit pentru mine, după ce alergasem îndestul pentru a 
face ca soarta deţinuţilor să fie cît mai puţin aspră, după 
ce am mijlocit eliberarea mai multora și formarea corpului 
de ingineri de şosele al vialetului Hudavedighiarului, com- 
pus numai de tineri români, le-am devlarat că nu mai voiesc 
să mă amestec sau să mă mai ocup cu alacerile lor, aceaste 
În speranţă că se va pune printr-aceasta o stavilă clevetiri- 
lor şi clevetitorilor$ă, 


Un singur glas de indignaţiune s-a auzit din partea emi- 
graţilor calomniaţi, maltrataţi și acuzaţi de Eliadet, a 
fost broşura autografiată a lui C.A. Rosetti, întitulată Apel 
la oamenii cei liberi de C.A. Rosetti, Paris, 1849, decembre 
2. Broşura este compusă din două părţi: întiia este o scri- 
soare adresată Domnilor membri ai comisiei pentru luarea 
socoteli lor, a doua este scrisoarea adresată Domnilor Eliade: 
şi Tell*, 


* Părţi din această foarte rară broșură s-au reprodus mai sus la: 
p. 186—204. Întreagă s-a reprodus în C.A. Rosetti, Scrieri din juneţe 
și eziliu, tomul II (Bucureşti, 1885), p. 5—66 (n.a.). 


ARTICOLE ŞTIINŢIFICE ŞI 
POLITICE 


UNIREA VĂMILOR ÎNTRE 
MOLDOVA ȘI VALAHIA 


Dacă economia politică a dobindit vreo izbindă în zilele 
noastre este în privirea vămilor. Astăzi este cunoscut şi 
priimit principiul: lasă să treacă slobod, de toţi acei carii se 
îndeletnicesc cu fericirea neamurilor. Acest principiu se 
poate dovedi de sineşi: ce mai puternică dovadă decit a lua 
în băgare de samă că sîntem toţi consomatori şi că, cu cit 
un obiect de care ne slujim, de care avem trebuinţă, este 
mai ieften, cu atit este mai bine, pentru că-l putem dobîndi 
mai lesne? Așadar cu cil vor fi mai slobode mărfurile străine 
să intro în locul nostru, cu atit au să fie mai ietline. Numai 
cu desființarea vămilor s-ar ieftini toate lucrurile cu 
3%, şi în loc de a plăti un obiect oarecare 103 lei, l-am pute 
cumpăra cu 100, şi mai jos încă, cînd vom socoti cîtă stri- 
căciune în marfă prin deschiderea coletelor, cîtă supărare 
şi cîtă pierdere de vreme se pricinuieşte neguţitorilor pe la 
vămile de la margini. 

Astăzi avem o pildă vie dinaintea noastră. Prusia a bă- 
gat într-o unitate de vămi douăzeci de staturi ale Germaniei, 
şi toate aceste staturi împreună cîștigă; guvernuri şi parti- 
culari toți se folosesc. Germania, printr-o cumpănire dreap- 
tă şi înţeleaptă a interesurilor materiale, a dobindit, ceea 
ce nici Carol V cu puterea sa de urieş, nici puterile toate a 
Europei întrunite în congresul de la Viena nu i-a putut da. 
Deocamdată, în adevăr numai o slobozenie de comerţ, ace- 
eași sistemă de măsuri și monede; cine însă poate ști dacă 

această unime, ce samănă a ave de pravăţ numai negoţul, 
nu va mîna către o unime germană politică, şi poate în mai 
curindă vreme decit ne este iertat a prevede? Această iz- 
bindă o este datoare Germania cu totul ţifrelor. Pentru sta- 
turile cele mici care sînt încunjurate din toate părțile de 
alte staturi ce astăzi întră într-această unitate comercială, 
s-a făcut un calcul, care foarte bine se aplică la noi.! Princi- 
paturile Valahiei şi Moldaviei cheltuiesc ca la 6.000.000 lei 
pe tot anul pentru paza cordoanelor; şi cît ne aduc vămile? 
În Moldova cu importaţie cu exportaţie nu se suie peste 
1.700.000 lei, şi în Valahia nu trece mult peste 2.500.000; 
aşa peste tot ca la 4.200.000 lei, o pagubă netăgăduită 
de mai mult de 1.000.000 lei pe tot anul. Ridicind dar vă- 
mile și aşezindu-se cordonul sanitar pe adevărata sa linie“, 
am avea un cîştig într-această socoteală în toate privirile: 
mai înLăi ar cîştiga vistieriile mai mult de 1.000.000 lei pe 
tot anul, al doilea ar ciștiga particularii consomatori şi, 
în sfîrşit, ar ciștiga industria agricolă gese sau şepte mii 
plugari, carii astăzi sînt întrebuinţați pentru paza mărgi- 
nilor și a vămilor, și pierduţi pentru lucrul pămîntului, 
singurul izvor a fericirei românilor. De este un vis să gin- 
dească cineva la o asfel de stare a lucrurilor, la o desfiin- 
tare a vămilor despre toate țările vecine, dar cel puţin între 
principaturi n-ar afla stăpînirile noastre nici o împiedecare. 

Principiul rădicării vămilor şi folosurile ce urmează 
pentru fiecare stat în parte nu este astăzi tăgăduit de ni- 
mene ; problemul de dezlegat este cum să se desființeze fără 
a se jigni unele din interesurile private și fără a pricinui 
dărăpănarea capitalurilor puse în circulaţie. Asfel este pro- 
blemul zaharului de sfeclă în Franţia, unde deşi stăpîni- 
rea vede învederat că a făcut o mare greşală să îndemne aceas- 
tă industrie și că interesul obștesc cere acum să se desfiin- 
teze cu totul, însă ocîrmuirea este silită să o mai îngăduie, 
ca să nu pricinuiască nenorocirea a o mulțime de capita- 
listi, rădicîndu-le deodată drepturile ce le-a dat la început. 
Dar la noi carii nu producem decit materii brute, materii 
întăitoare (des maticres premières), unde încă nici un capi- 
tal însemnat nu se află întrebuințat în nici un fel de indus- 

* Las cu totul deoparte ceea ce se atinge de carantine, pentru că 


linia firească a carantinelor nu este pe Dunăre și ar fi nedreptate să 
apărăm noi numai cu cheltuiala noastră toată Europa de ciumă (n.a.)- 

trie manufacturială ; la noi unde singura industrie este a- 
cea agricolă, nici o pagubă înăuntru nu ne-ar pricinui des- 
ființarea vămilor, nu numai despre o graniţă, dar și despre 
toate; şi orişicind o stăpinire oarecare ne va propune o uni- 
tate de comer! trebuie să o priimim cu mulțămire, pentru că 
nu poate fi decit folositoare locului nostru. 

Stăpinirea românească de peste Milcov propune o uni- 
tate comercială. Această propunere, acest tractat de comerţ 
se cuprinde tot în două articule. 

Art. I. Linia de vamă este desființată pentru totdeauna 
între Principate. 

Art. II. Pentru înlesnirea daravelelor să se înființeze o 
sistemă comună de măsuri, greutăţi şi să se hotărească unul 
şi același curs monetar pentru amîndouă ţările. 

Că o asemenea învoială nu poate avea în viitor decit o 
înriurire fericită asupra sporirei şi înflorirei locurilor noas- 
tre nu este îndoială; tol ce trebuie să cercetăm acum cind 
acest proiect are a se supune Camerelor respestive este dacă 
deocamdată această învoială poate pricinui vreo pagubă, 
vreo sminteală românilor de dincolo de Milcov sau celor de 
dincoace, 

Cu cea mai mare mulțămire am auzit pe d. Știrbei? în- 
trebuințind argumentul următor cătră unii din boieri cu 
care vorbea la Taşi despre aceasta: „Vă pare rău, le zîcea el, 
că nu aveţi o întindere de loc mai mare, [...] şi aţi fi foarte 
mulțămiţi dacă v-ar da cineva unul sau două judeţe din 
Valahia; la o așa întîmplare negreșit că n-aţi gîndi să sta- 
torniciţi vamă într-acele două județe şi cele triisprezece 
ținuturi ale Moldaviei, fără a avea cea mai mică îngrijire 

că vi s-ar pricinui vreo pagubă. Cu cit mai multe județe de 
ale Valahiei v-ar da, cu atita este de crezut că aţi fi mai 
bucuroși; şi ca să fiți consecuenți, priimiți toată Valahia.“ 

Cel mai mult griu se exportează prin Brăila şi Galaţi; 
aceste două porturi sînt de două ceasuri departe unul de 
altul; așadar dacă griile noastre ar fi de același soi unele 
cu altele, nici preţurile lor n-ar pute fi cu mult deosebite; 
iar simţitoarea osebire ce se vede astăzi urmează din prici- 
nă că soiul griilor Moldovei este mai bun. Astăzi românii 
din Valahia au început să caute de pămînt; mulţi proprie- 
tari se îndeletnicesc cu îmbunătățirea săminţei, şi piste 
puţini ani în Brăila şi în Galaţi se vor vinde griile de tot 


183 


l 
| 
l 
| 
j 
i 


felul cu acelaşi preţ. Aseminea și pentru vite ; acele de Mol- 
dova se vind cu un preţ mai sus decît ale Valahiei; şi într-a- 
celeşi tirguri ar pute ţine concurenţa unele cu altele cu 
prețuri deosebite; aşadar nu trebuie să ne temim că conso- 
matorii, aflind vite mai ieftine în Valahia decit în Moldo- 
va, s-ar duce să le ia de acolo; lăsînd a zice că nu ţine mult 
mai scump pe neguțitor să le treacă de-a dreptul prin Tran- 
silvania şi prin Bucovina, decit dacă le-ar aduce de la Foc- 
şeni prin Moldova şi le-ar scoate pe la Mamorniţă. Afară 
de aceste considerații, materiile ce producem noi sînt des- 
Lul de căutate, ca deocamdată să nu gîndim decit cum am 
putea produce citimi mai mari și de soiuri mai bune, iar 
nu cum le vom petrece; pentru că din zi în zi, slavă Dom- 
nului, căutarea productelor noastre sporeşte şi ne putem 
aduce aminte de povestea românească: lac să fie, broaşie 
multe. Dacă aceasta ar putea avea vreo înriurire, ar fi nu- 
mai şi numai asupra comerţului dinlăuntru, adecă că s-ar 
pute vinde griu de peste Milcov dincoace pentru consuma- 
ţia lirgurilor; dar chiar în oraşele cele mai aproape de Foc- 
seni, precum Tecucii şi Bîrladu, nu este de temut că s-ar 
putea vinde vreo mare citime, pentru că griile Moldovei sint 
mai bune, şi acei ce ţin pităriile cumpără devreme griu de 
pe la ţărani și totdeauna cu 10 şi 15 lei chila mai jos decît 
cum l-ar cumpăra de la proprietari. Cu toate că griile Va- 
lahiei sînt mai ieftine, dar sînt mai slabe, și prin transport 
preţul lor ar trebui să se încarce cu atit, incit nu cste grijă 
că ar putè măcar să ţie concurenţie cu ale Moldovei. Dar 
chiar de am priimi că în tîrgurile cele cu apropiere de Mol- 
dova s-ar pute petrece vro 10.000 sau 15.000 chile, să soco- 
tim cît grîu din Moldova ar trece peste Milcov numai pen- 
tru sămiînţă? Negreșit că afară de 100.000 chile ce se expor- 
tează astăzi pe la Galaţi ar mai ieși încă 20.000 sau 30.000 
chile în Valahia, şi aceasta curat în folosul moldovenilor; 
în urmare, de va ieşi deocamdată un folos pentru unii sau 
alții din români, nu este îndoială că va fi în vremea de as- 
tăzi numai în folosul românilor din Moldova. Dar să zicem 
că Valahia, îmbunătăţindu-şi obiectele de exportaţie prin 
încrucișarea vitelor și prin săminţa moldovinească, va avè 
mari folosuri în viitor, încă nu este piedică de a nu rădica vă- 
mile dintre Principaturi, nici poate să aducă sminteală comer- 
tului Moldovei; căci aceasta este în firea lucrurilor, pentru 

că Valahia, deși este mai puţin lăcuită, dar are un cimp mai 
întins, şi de nu-și va îmbunătăţi sămînţa şi soiurile vitelor 
prin cele din Moldova, cine o poate opri dea aduce săminţă 
din Crim şi vite din Ungaria, precum se şi face acum? 

Industria vitelor au început a scăde în Moldova, din pri- 
cină că în partea de sus proprietarii nu mai ţin vite pe fin, 
ci numai pentru consumaţia paielor şi a brahăi de la vel- 
niţi. Această industrie este păstrată cu totul românilor din 
Valahia, pentru că au loc mult nelăcuit. Cît pentru vinaţe, 
poate zice cineva cu siguranție că nu vor trece 2.000 vedre 
în Moldova, una că preţul vinului este destul de jos în Mol- 
dova, şi al doilea că proprietarul are monopolul băuturei. 
În Galaţi nu se vinde decit numai vin de Odobeşti, și acesta 
numai pentru că este mai trainic. Lemnele trec şi acum foar- 
te slobod; toată lemnăria de construcţie din Brăila este de 
pe Bistriţă, și lemne de stejar mari s-au vindut anul acesta 
în Galaţi aduse tocmai din susul Oltului fără oprire. Dar a- 
devărul este că rachiul din Moldova se va vinde în Valahia, 
şi velniţilo vor cîştiga foarte mult. Drept aceea trebuie Ob- 
şteasca Adunare să iee bune măsuri, ca acest product să nu 
se înmulțească, pentru că acesta este o cangrină înlricoşată 
atit pentru ţărani, cît şi pentru starea cea de jos a lăcuito- 
rilor tîrgurilor, încît nemăsurata întrebuințare a acestei 
băuturi, care au ajuns virful necumpătărei, mineşte a dără- 
păna starea morală şi fizică nu numai a lăcuitorilor de as- 
tăzi, ci și a generaţiilor viitoare. Fie-ne de pildă populaţia 
Galiției vrednică de jale, mai cu samă din pricina rachiu- 
lui, dar să ne fie de pildă şi măsurile ce a luat stăpînirea 
austriecească ca să stirpească acest cumplit rău. 

Proiectul d-lui Ştirbei a fost foarte bine priimit în Mol- 
dova, şi trebuie să dea cineva toată lauda ministeriului din 
laşi, carele unindu-se la aceasta a mers şi mai departe, pro- 
puind și alte măsuri țintitoare cătră adevăratul duh a arti- 
culelor 445 şi 426 din Reglement, adecă să se priimească 
ca lăcuitorii acestor două principaturi, carii vor avea însu- 
şirile cerute de aşezămînt, să se folosească în amindouă ţă- 
rile deopotrivă de toate dreplurile civile și politice. 

Trebuie să nădăjduim că Obşteștile Adunări din Bucu- 
reşti și din laşi vor da toată băgareu de samă ce vredniceşte 
proiectul ce li vor înfăţoşa guvernurile respective şi că îl 
vor dezbate cu toată cuvenita adincime?. 

ÎNSĂMNĂRI ASUPRA ÎNVĂȚĂTURII 
PUBLICE* 


Acel ce cîrmuieşte Educaţia, 
ţine în mîinile sale soarta lumii. 
LEIBNIZ 


Ar fi foarte îndrăzneţ să pretinz că aceste citeva feţe să 
slujească de o sistemă de învăţătură publică în Ţările Ro- 
mânești, însă ţinta mea va fi nimerită, dacă oarecare idei, 
aruncate de timpuriu, încă ar putea sluji de bază celor ce 
cîrmuiesc învăţătura publică, ia întocmirea unei organiza- 
ţii mari şi largi, care să fie locului și lor monument mare 
de veşnică slavă. 

Oamenii se adună între dinşii şi trăiesc în societăţi, ca 
să se ajute unii cu alţii; schimbînd productele lor între din- 
şii, îşi inmulţese mulţămirile materiale, morale şi intelec- 
tuale; încredinţează unora dintre ei privigherea asupra li- 
niştii şi apararea fiecăruia împrotiva acelor răi ce se pot ivi 
în societate, şi lucrurile ce sînt de folos obștesc. Acelor oa- 
meni le dă o putere potrivită cu îndatoririle ce au a înde- 
plini. Aceştii sînt guvernul sau stăpînirea. 

Guvernul îi despăgubeşte pentru interesurile ce fiecare 
în parte părăsește, şi ei sînt datori a-i da toată vremea şi 
toată munca, a apăra pe fiecare de asupririle și supărările 
celorlalţi şi a căuta mijloacele ce ştiinţa și propășirea ne 
arată, spre a înmulți mulţămirile sau bogăţiile poporului ce 
le este încredinţat. 

Mişcătorul omului, adecă a tutulor faptelor sale, este 
iubirea de sine, însă iubirea de sine în adevărata ei înţele- 
gere, cum o înțălege englezul şi cum o înțălege americanul 


* Vor urma mai multe articole (n,a.). 

din Staturile Unite: „A-și înmulți mulțămirile sale din toate 
puterile materiale şi intelectuale ce fiecare are în dispoziția 
sa, fără a asupri pre aproapele său.“ * Acesta este principiul 
sociabilităţii, acesta este miscătorul omului, acesta este 
scopul spre care trage fiecare individ în particular, o adu- 
nare de mai mulţi sau asociaţiile pentru un mic număr, a 
căror interesupi coencidează, şi guvernul pentru toată na- 
ţia. Datoria guvernului este mare și cu anevoie, dar fru- 
moasă şislăvită. Fericit stăpînitorul acela care ştie să aleagă 
oameni după trebuințele statului, să puie pe fiecare la 
locul său; căci atunci carul guvernamental se mişcă cu în- 
lesnire, şi ca deosebite puteri care trag tot într-o parte îl 
duc cu cea mai mare înlesnire spre desăvirşirea lucrurilor 
ce are a îndeplini; în vreme ce chiar oameni vrednici și cu 
mijloace de a îndeplini slujbe însămnate în stat, dacă nu 
sînt fiecare la locul său, lucrează cu neplăcere; neplăcerea 
se pretace în lene, paralizează unul lucrările altuia, şi ca 
nişte puteri care trag în părți deosebite se strică unele pe 
altele, și maşina guvernamentală, în loc de a înainta răpide, 
merge înapoi, stă pe loc, sau se mișcă cu o iuțală mult, 
mai mică decit aceea ce ar proveni din aplicaţia tutulor ace- 
lor puteri într-o parte cuviincioasă. 

Unul din aşezămînturile care aduc un foiosobştesc este or- 
ganizaţia învăţăturii publice. Oamenii sînt toţi niște mun- 
citori, a căror cîtime de producere atirnă din mai multă 
sau mai puţină dezvoltare a înţelegerei şi a cunoştinţelor 
fiecăruia. 

A şti a ceti, a scrie şi a socoti, a cunoaşte datoriile ce 
leagă un om cu alt om în societate, datoriile ce are fiecare 
cătră stăpinire, adecă cătră obştea mădulărilor societăţii 
sint lucruri de întiia trebuinţă. Sînt lucruri de întăia tre- 
buinţă, nu pentru că ne place a le numi asfel dar pentru că 
omul poate trage de la dinsele folosuri materiale și intelec- 
tuale, pentru că ele sînt pîrghia prin care el lucrează asu- 
pra memoriei, înţelegerei şi imaginaţiei, care sînt cele trei 
facultăţi radicale ale omului. Omul care ştie să socotească 
poate ţinea o carte de venituri şi cheltuieli, își poate cum- 
păni poftele, măsura cheltuielile, ca să ajungă la sfîrșitul 


_* Acest princip îl voi dizvolta cu multă băgare de samă într-un 
articol de filozofie socială asupra educaţiei publice (n.a.). 

anului fără datorii şi să gîndească a mări ţifra coloanii de 
veniluri. 

Noi avem loc mult și braţe puţine; prin urmare bogăţia 
noastră este pămîntul şi trebuie să ne dăm la lucrarea nu- 
mai acelor obiecte care cer braţe puţine pentru materie 
multă, prin urmare la producerea materiilor brute, materi- 
ilor întăietoare (matières premières). Aşa grînile de tot fe- 
lul, pieile, lina ş.c. sint materiile ce trebuie să producem 
în locul nostru. Omul la noi dar, prin firea lucrurilor, este 
plugar. Cît folos n-ar ieşi, dacă ar putea să se dea în minile 
plugarului cărţi elementare de agricultură, care să vorbească 
despre îmbunătățirile ce se pot aduce producerii? Acestea 
ar fi un izvor de îmbogăţire. Afară de aceasta, cetirea i-ar 
dezvolta înţălesul şi l-ar face să gîndească la intreprinderi 
şi la îmbunătăţiri ce ar putea să aducă stării lui. Învăţă- 
tura, ca mijloc de îmbunătăţire materială, morală şi inte- 
leetuală, este astăzi un principiu priimit de toată lumea, 
şi aceste cîteva rînduri era cu totul de prisos, căci nu pot da 
decit o foarte mică idee de tolosurile ce poate trage omul 
pentru îmbunătăţirea inimii şi a intelectului; el se face 
mai bun şi mai deştept. 

Societatea are Lrebuinţă de judecători, de administra- 
tori, de scriitori prin canţelarii, de oameni care să ştie să 
cîrmuiască negoţul, adecă schimbul ce facem cu celelalte 
naţii şi care este mijlocul de a ne folosi și noi de starea ci- 
vilizaţiei celorlalte neamuri; mai trebuiesc medici, ingi- 
neri ş.c.l. 

Aceşti oameni trebuiesc fiecare pregătiţi la aceste sluj- 
be; le trebuie la fiecare un fel de invăţătură potrivită cu 
slujba ce fiecare are să îndeplinească și cu rolul ce are să 
joace în societate. 

Astăzi învăţătura se deosebeşte în întăietoare, de mij- 
loc și înaltă, sau primară, secondară şi înaltă, după cîtimea 
de cunoştinţe cc cuprinde şi după scopul la care voiește să 
aducă pe acei ce se adapă de dinsa. Scopul acestui articol 
fiind a căuta care sînt trebuinţele de oameni ce avem în 
locul nostru, prin urmare care sînt învăţăturile ce trebuiesc 
să se dea în deosebitele şcoale, voi să iau fiecare învățătură 
în parte, începînd de la cea primară; pe urmă voi cerceta 
cum s-ar putea dobîndi la noi oameni de deosebitele specia- 
liLăţi de care avem trebuinţă, fără însă să pierdem din ve- 

dere starea locului şi mijloacele materiale ce avem în pute- 
rea noastră; lăsind cu totul deoparte considoraţiile asupra 
educaţiei, pentru că, chemat a cîrmui o mare parte din edu- 
caţia publică din Moldova, voi avea prilej să fac mai multe 
băgări de samă ca să completez o scriere întinsă ce am asu- 
pra acestui obiect, şi care parte, cu toate că strîns legată 
cu învățătura publică, dar sînt silit să le despart, ca să nu 
întrerup necontenit șirul ideilor. 


ÎNVĂȚĂTURĂ PRIMARĂ 


Cunoştinţile ce trebuie să cuprindă 
învățătura primară de prin sate 


A şti a ceti, a scrie şi a socoti este lucru trebuincios, nea: 
părat încă, la tot omul. Aceasta, deşi s-au pus în lucrare în 
Valahia, dar pin? acum este numai o formalitate. O dată 
ce tinerii ar fi cîştigat. mecanismul cetirei şi a scrierii, s-ar 
da în minile lor ca exerciţii la cetire cărţi cuprinzătoare de 
artieulile legiuirilor noastre, care să le arăte îndatoririle 
cătră stat. şi datoriile lor reciproce ce sînt între lăcuitori şi 
proprietari; cunoștințe de religie, de moral şi de agricul- 
tură. Ce mai bună învățătură morală, ce mai bună filozofie 
decit creştinismul? Cît nu s-ar îmbunătăţi starea inimii și a 
gîndului ţăranului printr-o cetire bine tilcuită a Foangheliei 
şi a Bibliei! Cît nu s-ar înălța ideile lui prin oarecare cîn- 
turi (psalmuri) din cele mai alese ale lui David! 

Starea lui materială s-ar îmbunătăţi prin cunoştinţe de 
agricultură ce ar putea afla în cărţi și publicaţii elementare 
de agricultură; duhul lui mai deştept ar cerca nouă între- 
prinderi. 

Un orator de slăvită memorie într-un raport de la 6 
florial anul al 10-lea al Republicii Franceze zice: „Cer ca 
una din cele dintăi cărţi care se vor da în minile copiilor 
de la ţară să le dea cunoştinţe agricole, nu voi zice folosi- 
toare, dar neaparale. Oarecare icoane scoase pe tipar de 
lemn în capul fiecăria lecţii ar împironi băgarea lor de 

samă, stampe de cite zece centime* puse pe păreţii școalelor 
înfățoşind cel mai bun plug, grăpele cele mai cuviincioase, 
un copaci roditor bine tăiat, un stup bun şi celelalte.“ 

Aceste cuvinte zise pentru Franţa, care în toată vremea 
s-a bizuit a fi o nație totdeodată agricolă și manufactorială, 
se aplică cu atit mai bine la noi, carii nu putem şi nu trebuie 
să fim, multă vreme încă, cîteva veacuri poate, decit o na- 
ție numai agricolă. 

Adăogind la învăţăturile de mai sus cunoștințe de facce- 
rea contractelor şi de chipul de a ţinea o carte de cheltuieli 
şi venituri, ţăranul ar priimi o învăţătură destulă pentru co- 
merțul vieţii lui. Aceste învățături s-ar pute face foarte 
lesne în trei ani; copiii ar merge la școală între virsta de 
7 şi 10 ani, şi doi ani încă să se mai exerciteze, vîrsta pină 
la care părinţii nu se pot sluji de dînşii. Așa nici un copil 
nu ar ajunge la virsta de zece ani, fără de a fi îndeplinit a- 
ceste cunoştinţe ; pe urmă s-ar ținea ca să nu uite ce a învă- 
at cu publicaţii ieftine şi folositoare trebuințelor şi impre- 
giurărilor. Li s-ar da o foaie periodică, care să cuprindă cu- 
noştinţe elementare de metodurile cele mai bune și desco- 
periri nouă în agricultură, şi numai acele care pot să se apli- 
ce şi la noi; desluşiri şi povăţuiri la interesurile țărănești: 
table de preţurile ce au grînele în deosebitele tîrguri, produc- 
tele care se caută mai bine în acea vreme ş.c.l. Atunci insti- 
tuția foilor sătești din Moldova şi Valahia vor pute lua ade- 
văratul duh ce trebuie să aibă, și misia lor este mare. 


Cu ce mijloace pecuniare s-ar putea ţină 
școalele de prin sate 


În Germania, ca în toate celelalte locuri unde instruc- 
ţia publică au luat cea mai mare dezvoltare, se plătește ba- 
nul de școală (Schulgeld), care este ca de zece parale pe săp- 
tămiînă de școlar. Această metodă de a plăti cu săptămina, 
cu toate că este o idee foarte bună, mai ales pentru săraci, 
cărora le vine mai bine și mai ușor plătind cîte mici sume, 
dar mi se pare mai frumoasă, mai potrivită cu starea civili- 
zaţiei de astăzi și mai dreaptă sistema de a contribua toţi 


* Zece parale (n.a.). 

pentru instrucţia publică, căci aceasta aduce folos nu nu- 
mai acelui care învaţă în parte, dar și obştiei. 

În Valahia, fiecare casă de ţăran plăteşte cite doi lei 
pe an pentru şcoală, afară de porumbul sau păpuşoiu ce se 
dă învățătorului din pătulul (coşerul) de rezervă. Dacă fie- 
care în parte se foloseşte de învăţătura celorlalţi, cu cit nu 
se folosește proprietarul, a cărui folos și îmbunătăţire a mo- 
siei se alcătuieşte din suma folosurilor tutulor lăcuitorilor? 
Ca să fie cineva consecuent, trebuie să vadă învederat că 
s-ar cuveni proprietarii să plătească pentru o şcoală o sumă 
proporțională numărului de lăcuitori ce au pe moșii. 


Ce îolosuri ar trage proprietarul de ia aşăzarea 
şeoalelor sătești 


Proprietarii, după legile pămîntului, afară de alte veni- 
turi ce au de la lăcuitori, mai iau pe dasupra, ca un lucru 
ce nici nu este vrednice de băgat în samă, mai iau zic zeciu- 
ială din toate productele ce fac lăcuitorii; dumnealor soco- 
tească-se şi vor vedea că numai după acest singur articol al 
Regulamenturilor amindoruror principatelor, cînd venitul 
lăcuitorilor creşte în progresie aritmetică, al dumnealor 
creşte în progresie geometrică. Facă socoteală şi vor vedea 
că un locuitor numai din munca pămîntului poate să scoa- 
tă pe tot anul, termin de mijloc, patruzeci pînă la cincizeci 
galbini, printr-o muncă cuviincioasă şi bine înţeleasă, du- 
pă preceptele agriculturii; aşa numai din zeciuială, afară 
de alte drepturi ce au asupra lăcuitorilor, pot avea de la 
fiecare cel puţin cinci galbini venit pe tot anul. Acest venit 
însă nu-i pot, dobîndi decit cind ţăranul va avea cunoștin- 
tele de care am vorbit. Aşa ar fi ca o speculație să dea şi 
dumnealor pe tot anul cîte doi sau trei lei de fieșice casă ce 
au pe moşie, mai ales că este pentru chiar interesul lor. 
Aceasta este ca cultura unei seminţi, care ar da cincizeci la 
unul, şi care cultură nu este îndoială că ar îmbrăţișa-o cu 
rivnă. 

D. Neigebaur, în băgările de samă ce a făcut asupra re- 
gulamentului învățăturei publice din Moldova?, însămnea- 
ză cu multă dreptate că ar trebuii să fie mult mai multe 
şcoli primare şi că cea mai mare parte a cheltuielilor învăţă- 

turii primare ar trebui să fie asupra proprietarilor; obser- 
vează că civilizaţia unei naţii nu se măsoară prin lux, ce 
prin întocmirea de asociaţii, a căror ţăl este îmbunătățirea 
stării omului; şi alergind ia duhul de imitație și la dorinţa 
ce au damele noastre d-a se asămăna cu damele cele mari ale 
Engliterei şi a Germaniei, le spune că o damă dintr-aceste 
locuri se mîndreşte mai mult cu titlul de mădular a unei so- 
cietăţi de învăţătură publică pentru băieți sau pentru fete, 
decit cu o caleașcă frumoasă de modă sau cu o rochie ieșită 
din fabricile Lionului. Este cu drept ca proprietarul să con- 
tribuie cu mult pentru şcoala de sat și să contribuie după 
numărul familiilor ce are pe moşia lui, fiindcă el va trage 
un folos adevărat materia] de la o asemene întocmire. Nu 
pot da toată lauda ce mi se pare că merită instituţia d-a 
plăti fiecare pentru şcoala de sat. Frumos lucru este să vază 
cineva toate școlile primare deschise pentru toţi fără plată. 
O asemenea pildă nu este nici în Englitera, nici în Olanda, 
nici în Germania, nici în Staturile Unite ale Americii, lo- 
curile unde instrucția publică primară a luat cea mai mare 
dezvoltare. 

Într-un sat unde vor fi două sute de familii, învățătorul 
va avea un venit de patru sute de lei pe an; afară de aceasta, 
satul dindu-i popușoiul trebuincios din coşărul de rezervă, 
stăpînirea scutindu-l de bir, de militărie şi de îndatorirea 
drumurilor, proprietarul scutindu-l de clacă (boieresc) şi 
de dejmă, starea de învățător va fi căutată. Dacă proprie- 
tarul va contribui şi el pe tot anul cu efte trei lei de casă, 
s-ar mai face încă un venit de gese sute de lei pe an pentru 
învăţătura publică. Acea sumă să se întrebuințeze la cum- + 
părarea de cărţi, table și alte trebuincioase şcolii, spre a 
veni în ajutorul acelora din săteni carii nu vor avea mij- 
loace d-a plăti contribuţia pentru şcoală, sau pentru a fn- 
deplini o leafă cuviincioasă învățătorului, în satele unde 
nu vor fi destule familii, ca cu soma contribuţiei lor să se 
facă o plată cuviincioasă. Bugetul acestii sume să se facă 
pe tot anul prin hotărirea a patru persoane: proprietarul, 
învățătorul, preotul cel mai vechi în sat și vornicul. Cu toa- 
te că această sumă să fie în dispoziţia hotărirei acelor per- 
soane, să nu-i poată însă da altă destinaţie decit pentru 
învăţătura publică, care se va întinde cît se va putea 
mai mult în satele unde sînt multe familii şi unde sătenii 

“sînt în stare să plătească de bună voia lor mai mult de doi 
lei pe an. Sînt sate de cîte o mie și mai mult de case şi se află 
foarte multe de cite trei şi patru sute; într-aceste sate se 
va adăoga la învăţăturile primare cîte un clas de reale, sau 
o şcoală specială de agricultură. 


Mijloacele ce s-ar putea întrebuința pentru a în- 


datori pe ţărani să-şi trimiță copiii la şeoală 


Fiindcă ţăranii la noi nu înţăleg deocamdată folosul ce 
pot trage de la întemeierea unei şcoli în sat și nu văd decit 
paguba de doi lei pe an, stăpinirea să ia măsuri împotriva 
părinților carii nu vor voi sau se vor lenevi să trimiță copiii 
lor la şcoală şi să îusărcineze pre preotul cel mai vechi din 
sat cu această privighere, îndatorindu-l să ia pe toată săp- 
tămîna însămnări după catalogul învățătorului şi după hîr- 
tiile satului, ca să poată potrivi şi şti dacă toţi copiii carii 
trehuie să meargă la şcoală o urmează; să dojenească pre 
părinţii cari nu-și împlinesc această datorie și să arăte stă- 
pînirii pe cei ce n-o fi putut să-i puie pe cale dreaptă.—So- 
cotesc folositor să înşir aice citeva capete de pravilă asupra 
învăţăturii publice primare în Prusia, culese de d. Neige- 
baur. Acele ce am ales aice au ţăl să silească oarecum pre 
părinți să trimiţă copiii lor la şcoală. 

Art. 43. Tot lăcuitorul care nu poate sau care nu voiește 
să dea copiilor săi acasă învățătura trebuincioasă este da- 
tor să-i trimiţă la şcoală, îndată ce vor împlini cinci ani. 

Art. 44. De la vîrsta de cinci ani, nici un copil nu poate 
lipsi din şcoală, decit, pentru întimplări deosebite şi cu 
ştirea autorității civile şi eclesiastice. 

(Urmează tilcuirea acestui articol în care se găsesc în- 
semnările următoare): 

Părinţii sau epitropii sînt îndatoraţi să trimiţă copiii la 
şcoala publică, sau să dovedească că le dau acasă o educaţie 
cuviincioasă. 

Părinţii sau acei de carii atîrnă copiii (şi trebuie să cu- 
prinză cineva subt acesi titlu: fabricanţii şi meşterii carii 
iau de ucenici copii în virstă d-a merge la scoală) sînt da- 

tori să-i trimiță la şcoală, sau să le dea o învățătură cuviin- 
cioasă de la șepte pin’ la patrusprezece ani. 

Acei cari nu trimit copiii lor la școală sînt datori să do- 
vedească de cite ori li se va cere întrebare prin ce mijloace 
le dau educaţia. 

Invăţătorii de şcoală vor ţinea lista de intăţişări, și 
care trebuie să se dea din cincisprezece în cincisprezece zile 
inspecției comitetelor de privighere. 

Se vor înlesni pretutindene părinţilor mijloace ca să 
trimiţă copiii lor la școală, dindu-le trebuineioasele la in- 
văţătură sau îmbrăcămintea de care pot avea trebuinţă. 

Dacă părinții sau stăpinii la care sînt copiii s-ar lenevi 
d-a-i trimite regulat la şcoală, preotul le va face cunoscută 
răspunderea ce este asupră-le, pe urmă comitetul de privi- 
ghere îi va chema și îi va dojăni. Nu se va primi drept cu- 
vint de dizvinovățire decit starea de bolnav adeverită de 
preot, sau lipsa de îmbrăcăminte. 

Dacă dojănile nu vor fi destoinice ca să-i aducă în cunoş- 
tinţă, atunci părinții vor fi osîndiţi la globiri, sau la inchi- 
soare, sau la o lucrare de folos obştesc. Se vor lipsi de a lua 
parte la administrația comună. Dacă toate pedepsele vor 
fi de prisos ca să-i aducă pe calea cea bună, atunci li se vor 
trage copiii din îngrijirea lor şi se vor da unui epitrop, care 
să le poarte de grijă şi să le dea educația cuviincioasă. 

Starea de rivnit în care se află Prusia astăzi o este da- 
toare cu totul la două instituţii; puterea ei ca nație și influ- 
enţa ei în politica din afară, o este datoare organizaţiei os- 
tăşești ce are; iar puterea morală, prosperitatea ei dinlăun- 
tru o este datoare aşăzămîntului învățături: publice. 


Cum să nu se pricinuiască pagubă la muncea cîm- 
pului prin trimiterea copiilor la şcoală 


La noi, ca şi la toate celelalte naţii agricole, copiii sint 
o bogăție pentru săteni; aşa ar fi o măsură neinţeleaptă şi 
împotriva interesurilor producerei ca stăpînirea să silească 
copiii să meargă totdeauna la școală, ci trebuie să-i lase să 
poată ajuta vara la munca cîmpului; și în vremea cît ţine 
această muncă învățătorii să-i stringă numai duminica și 

sărbătorile să le facă repetiții, ca să nu uile ceea ce au in- 
văţat iarna. În Valahia în lunile de vară se trimit candida- 
ţii de învăţători pe la scaunile judeţurilor, ca să comple- 
teze în şcoalele ţinutale lingă profesorii de acolo învățătu- 
rile lor normale; dar cu toate că această orînduială pare a fi 
un mijloc de a nu avea trebuință de scoale normale pentru 
gătirea învăţătorilor, experienţa însă făcută de atiția ani 
este destulă ca să dovedească că această măsură este greşită; 
căci nu găseşte cineva dintre acei candidaţi la zece unul 
carele să ştie să scrie sau să citească intr-un chip cuviincios. 
Şi este de crezut că o să-i apuce bătrineţele, înainte d-a fi 
în stare să fie dascăli de şcoală. 

A trimite fetele la aceeași şcoală cu băieţii nu mi se pare 
o măsură care să aibă vreo necuviinţiă; însă fiindcă dezvol- 
tarea înţelegerei lor este mai timpurie, ar trebui ca virsta 
lor de şcoală să [ie cu cîţiva ani mai înaintată şissă se tri- 
miţă între zece și doisprezece ani. 


Desluşirea programei de învăţătură 
pentru șcealele sătești 


“Alăturez aice o programă, în care se poate vedea şirul 
lecţiilor într-o şcoală de sat, unde același învăţător slujeşte 
deodată trei clase. Această împărţire mi se pare cea mai cu- 
viincioasă; și deși poate primi oarecare schimbări după 
împrejurări, însă temeliile îmi par bune și potrivite trebu- 
inţelor noastre. 

Copiii merg la şcoală dimineaţa de la 8 ceasuri pină 
la 14, şi de la 2 pină la 4 după amiază, şi urmează lecţiile 
lor după chipul arătat în programă. Aşa șed 5 ceasuri pe zi 
în şcoală, împărţite în 5 lecţii, de cite 1 ceas fieştecare. 

Clasul I-i sau elasul de începători, În toate dimineţile, 
cum au venii ceasul hotărit și s-au strîns copiii, fac rugăciu- 
nea de dimineaţă și cîntă în cor un psalm dintre ale lui Da- 
vid; pe urmă li se dă să înveţe rugăciuni, catihism și istoria 
sfintă. În clasul intăi îi ascultă şedatori, iară în clasurile 
celelalte îi ascultă învățătorul şi le Lălmăcește lecţiile, 

În fiecare clas au 6 ceasuri pe săptămînă pentru învăța- 
rea religioasă; celelalte în clasul de începători sînt pentru 
învățături elementare, la care se întrebuințează ședatori, 
în ceasurile în care învățătorul se-ndelelniceşte cu ceilalți. 
Acei din clasul întăi scriu după tablă, sau ascultă; și aşa, 
cînd ajung în al doilea clas, învățătura istoriei sfinte, a 
sentențiilor morale și a gramaticei nu li este cu totul stră- 
ină, 

Pe tablă, ca exerciţie la cetire, li se dau sentenții mo- 
rale, ce se află în partea de cetit și pe care le învaţă pe dina- 
fară, Trebuie să se socotească ca o bună izbindă, dacă la 
sfîrşitul anului întăi au putut dobîndi a ceti cu înlesnire, 
a scrie subt o dictea lină și să cunoască cele mai de căpete- 
nie rugăciuni ale creștinului. 

Clasul [al] II-lea] sau clasul de mijloc. Aseminea la în- 
ceputul zilei, împreună cu celelalte clasuri, fac rugăciunea ; 
pe urmă trec la învățătura religioasă, care cuprinde în acest, 
clas istoria Testamentului vechi, făcindu-li-se şi băgări de 
samă asupra Testamentului nou, ce se învață în clasul al 
treilea. Într-acest an li se dă începuturi de gramatică, ce- 
tiri de lecţii morale, oarecare fapte istorice, calcul din gînd 
şi exerciţii la cetirea și scrierea ţifrelor; li se dă exerciție 
de scriere, şi prin modeluri de caligrafie li se împărtăşesc 
exempluri de cvitanţii, de înştiințări politice sau oficiale, 
de zapise şi de jălbi. Li se dă aseminea oarecare povăţuiri 
despre paza vitelor, despre chipul de hrană. 

Clasul [al] Z7I[-lea]. În anul acesta învaţă istoria Tes- 
tamentului nou; şi sîmbătă după amiază li se tilcuiește 
evanghelia, care are să se cetească a doua zi la liturghie, 

Învățătorul îi exersează la scriere dictando, şi pentru 
aceasta li se dau fapte vrednice de laudă a strămoșilor nos- 
tri, și pe urmă le prescriu pe curat. Li se dă exerciţii la cal- 
cul din gînd și li se arată cele patru operaţii aritmetice, Au 
două lecţii pe săptămînă pentr-o cetire dintr-o carte, care 
trebuie să fie tovarăș nedespărţit al vieţei lor, în care se 
află povăţuiri asupra metodei celei mai obicinuite și celei 
mai cuviincioase de agricultura ţărilor românești, şi pentru 
aceasta ar trebui să ne povățuim mult de la ardeleni, la care 

agricultura a luat o mare dezvoltare; cunoştinţe despre mă- 
surile întrebuințate în Principate şi despre măsuratul pă- 
mîntului, adecă împărţirea în fălci, pogoane, prăjini &, 
oarecare părţi din Biblie, din David şi din Evanghelie; idei 
lămurite despre îndatoririle reciproce între lăcuitori şi pro- 
prietari; datoriile cătră stat; drepturile ţăranului &. O 
asemine carte s-ar pute da cu un preț foarte mic, fiindcă 
s-ar petrece un mare număr pe tot anul. În fieştecare zi se 
va isprăvi învățătura printr-o rugăciune scurtă și cite un 
vers dintr-ale lui David. 

Se va face în fieştecare sat o mică bibliotică, în care încă 
doi ani să fie datori a veni tinerii carii au mintuit cei trei 
ani de învăţătură şi să cetească două şi trii ceasuri pe zi; 
acolo să se afle şi Foaia sătească. 

Prietinul copiilor a lui Wilmsen şi Cartea de cetire şi 
învăţătură a lui Schwabe sînt, socotite în Germania ca cele 
mai bune manuale de cunoştinţe folositoare. D-l Cousin, 
carele a cercetat sistemele de învăţătură publică în Germa- 
nia și în Olanda, le recomandează ca cele mai bune scrieri 
în felul acesta. Ele cuprind cunoștințe asupra omului, 
cunoştinţe de fizică gi istoria naturală. 

Socot că dezvălirile ce am dat pot sluji acelor din pro- 
prietari carii, însuflaţi de dorinţa binelui, vor voi a întocmi 
şcoli în satele lor. În articolile următoare mă voi îndelet- 
nici cu întocmirea şcoalelor normale pentru învăţătura 
tinerilor carii vor voi să se facă învățători pe la şcolile de 
la sate. 

Pot zice că problemile, cîte se ating de instituţia publică 
primară, sînt mai toate mai mult sau mai puţin dezlegate. 
Însă trebuie ca învățătorul să păzească cu scumpete toate 
regulile trase şi să nu se abată de la nici una. De cite ori 
am văzut cîte o şcoală primară în bună stare şi ducind la 
scopul pentru care era menită, am aflat totdeauna o stricteţă 
deosebită la implinirea din punct în punet a celor mai 
mici amărunturi ale sistemei, fără d-a cruța cea mai mică 
formalitate, căci deşi de multe ori acele formalități par a 
fi numai rezultatul unui pedantism, sau a unui şarlatanism, 

însă au o înriîurire asupra spontaneităţii cu care trebuiesc 
făcute deosebitele lucruri şi asupra economiei de vreme la 
trecerea de la o lucrare la alta ; din împotrivă, cînd am văzut 
o şcoală în care nu se dobîndea scopul dorit, am însemnat 
totdeauna că învățătorul trecea peste multe amărunturi, 
socotindu-se un duh tare şi în stare d-a reforma sistema 
sau cel puțin a o îmbunătăţi. De aceea sînt de părere că 
trebuie alcătuită pentru învățători o cărticică, în care să se 
afie trasă cu cit se va putea mai multă lămurire și cu mai 
multe amărunturi zi cu zi, ceas cu ceas, toate lucrările şi 
mişcările unei şcoale, fără a le îi iertat cîtuși de puţin d-a 
se abate de la aceasta. 

În Germania, uniformitatea este păzită în şcoale cu cea 
mai mare scumpătate; în Sachsa-Weimar, unde învățătura 
sătească se află în cel mai bun grad, toate casele de şcoală 
sînt făcute pe acelaşi plan şi așezate pe aceleaşi puncturi 
cardinale, mărimea sălii de învăţat este proporţională numă- 
rului şcolerilor. Socot de folos a da aici planul care mi s-a 
părut mai cuviincios pentru o școală de sat pentru cincizeci 
pînă la şasezeci de copii şi care se poate mări încă şi să 
încapă pină la şaptezeci copii, stricînd cabinetul lătural- 
nic g. Casa de școală are şapte stînjeni și jumătate în față şi 
cinci stînjini şi şase palme în lat; odaia pentru clas este de 
treizeci palme de lungă şi douăzeci şi două de lată, şi după 
cum am zis, de s-ar strica păretele despre cabinetul g., s-ar 
lungi cu zece palme. 

Soba se încălzește pe dinaiară; şi afară de sala de clas, 
mai sînt două odăi, o bucătărie pentru învăţător și o pivniţă 
subt sală. Toate bucăţile trebuiesc aşternute cu scînduri de 
brad pentru sănătatea copiilor şi fațada întoarsă totdeauna 
spre miazăzi. 

În Germania se obișnuieşte că la multe sate este o casă 
de adăpostire (maison d'asile), unde părinţii pot cu o foarte 
mică plată lăsa copiii lor, pe acei carii nu sînt încă în vîrstă 
de şcoală, cînd se duc la munca cîmpului, sau la vreo altă 
trebuință ; ei află acolo o îngrijire cu totul părintească. 
Multe dintr-aceste case sint ca o pregătire de școală primară. 

Şeoale normale pentru învățătorii 
de pe la sate 


Ca să se completeze seria de articole ce am început asupra 
învăţăturei publice ţărăneşti, rămîne de cercetat anevoinţa 
ce se înfăţişează despre învăţători, să aflăm mijloacele 
prin care s-ar putea debîndi deodată și numărul lor trebuin- 
cios şi cum pe urmă s-ar putea înlocui acei ce bătrineţa, 
moartea sau interesuri particulare ar depărta dintr-această 
slujbă. Friederic cel Mare, pătruns de adevărul că învăţă- 
tura ţărănească este mijlocul de civilizaţie cel mai repede 
şi mai temeinic, s-a silit de a aşezat-o pe o bază întinsă și 
temeinică, încît instituţia învăţăturei publice primare 
din Prusia slujeşte şi astăzi de model tuturor celorlalte 
naţii civilizate, care din nenorocire să află încă înapoite 
despre aceasta; şi nici una n-a putut dobîndi pînă acum 
rezultaturile şi scopul la care de mult a ajuns Prusia. 
Acest monarh, văzînd că și pe la satele pe la care se mai 
afla școli, învățătorii erau în proastă stare, i-au supus pe 
toţi la încercare, și așa a ales pe cei mai buni și mai vred- 
nici, le-a alăturat cîțiva tineri de prin sate carii ştia să 
scrie și să citească cu înlesnire, pe cei mai mulți i-au adus 
din Saxonia, pentru că acolo școalele erau „p-atunci în 
mai bună stare“, i-a pus într-o şcoală şi în șase luni i-a 
pregătit, dindu-le oarecare cunoştinţe de religie şi de peda- 
gogică ; acestii au fost izvorul de unde au ieşit învăţătura 
primară. Poate gîndi și unii că a face să izbutească asemine 
mijloace este monopolul unui geniu ca Friederic, de aceea 
noi să venim la drumul cel bătut și să căutăm cum s-ar 
putea pregăti deosebiți învăţători de care avem trebuinţă 
în şcoalele normale, dîndu-le cunoștinţile cuviincioase şi 
cum mai pe urmă dintr-aceste şcoale ar ieşi necontenit pe 
tot anul numărul trebuincios ca să se împlinească locurile 
ce ar rămînea vacante. 

Să ne închipuim pentru un minut toate școalele de sat, 
în amindouă principatele, bine întemeiete şi avînd fiește- 
care învățătorul său, și să căutăm mai întîi a dezlega partea 
doua a problemului nostru: adecă să aflăm mijlocul cum s-ar 
putea împlini necontenit locurile vacante. 

În amîndouă principaturile se socotesc ca la şese mii de 
sate, prin urmare ne-ar trebui şese mii de învăţători. După 
observaţiile statistice făcute în deosebite părţiale Europei, 
viaţa de mijloc a oamenilor ce au îndeletniciri intelectuale 
şi carii intră în slujbele statului la vîrsta ca de douăzeci 
şi cinci de ani, socotind atît moartea cît şi starea de bătri- 
neţe şi de boală care nu-i iartă a mai sluji, precum și alte 
împregiurări care îi face pe unii să prefereze altă stare la 
starea de învăţător, ţiind toate aceste în samă, vremea 
de slujbă să socoteşte treizeci de ani. Prin urmare ne-ar 
trebui o școală normală, din care să poată ieși pe tot anul 
o a treizecilea parte din numărul total, adecă 6.000/30 sau 
200 de învăţători, ca să se poată îndeplini locurile slobode 
pe tot anul“. > 

Dacă s-ar întocmi patru şcoale normale pentru amindouă 
principaturile şi ar intra pe tot anul cite 50 de tineri, aceasta 
s-ar face un izvor vecinic pentru slujba şcoalelor de sate. 

În privire că acei şcolari ar fi tineri de la ţară, ţinerea 
şi hrana lor fiind prin urmare foarte simplă, dind acestor 
şcoli o întocmire cu totul ostăşească, ca fieştecare școlar 
cu rîndul să împlinească slujbele casei, ținerea unui tinăr 
într-un aseminea institut nu ar întrece suma de trei sute 
de lei pe an. Dacă cursul învățăturilor va fi de trei ani, 
numărul şcolarilor într-o şcoală s-ar sui la 150 şi ținerea. lor 
ar costisi 45.000 lei. Nu socotesc chiria casei, pentru că 
aceasta ar fi o bună ocazie ca să se lăcuiască citeva mănă- 
stiri, de care avem destule şi căror n-are cine le sprijini 
zidurile ce se dărapănă pe toată ziua. Dar să socotim 5 000 
de lei pe an cu cheltuielile de reparaţie şi de așezare, să 
punem şi 30.000 lei plata a trei profesori cîte 6.000 lei şi un 


* Însă 1/30 este mortalitatea pe tot anul, cînd acei slujbași sînt 
unii bătrîni în cel mai de pe urmă grad al vîrstei, alţii tineri de 25 de 
ani şi ceilalţi de toate virstele intermediare; ar trebui pe tot anul să 
iasă 200 de tineri, ca să împlinească locurile vacante; dar la început, 
cînd toţi învățătorii deodată vor fi ca de cîte 25 de ani, mortalitatea 
n-a să fie de 1/30, ce o să fie mai mică; şi o să treacă mai mulţi ani, 
pînă cînd se va sui la frîngerea 1/30 maximum ce va ajunge numai după 
șesesprezece ani. Socotesc de un interes de curiozitate să dau aici seria 

al patrulea 12.000, carele totodată să fie și director. Acesti 
profesori să se aleagă cu cea mai mare băgare de seamă şi 
să fie oameni cu cele mai frumoase sentimente şi cu o adîncă 
şi temeinică filozofie, pentru că lor să încredințează 
viitorul și destinul naţiei întregi. După această socoteală, 
cheltuiala anuală a unei şcoli s-ar sui la 800.000, prin urmare 
pentru amîndouă principaturile și pentru patru școli ar 
face o somă anuală de 320.000 lei. 

Am priimit principul că fieştecare proprietar să plăteas- 
că cite trei lei pe an de fieştece familie ce are pe moşia sa. 
În amindouă principaturile să socotesc ca la 650.000 fami- 
lii şi prin urmare acea hărăzire anuală a proprietarilor ar 
face o sumă de 1.950.000 lei, din care întrebuinţîndu-se 
320.000 la ţinerea acelor patru școli normale, somă ce nu 
se suie nici la a șesea parte din acel venit, celalalte cinci 
părţi ar rămânea ca să se întrebuinţeze după chibzuirea pro- 


crescătoare a mortalităţei şi numărul tinerilor ce vor trebui să intre 
pe tot anul de la cel dîntii pînă la cel de al şeisprezecelea, socotind cîte 
trei sute de lei pe an ţinerea unui tînăr, s-ar face în cursul acelor șei- 
sprezece ani o economie de 207.300 lei. 


Numărul Economia 
Anii Mortalitatea tinerilor Lei 
1 1]46 cc... 130 O... 21.000 
2 291 o nesas 132: carea 20.400 
3 AR aaa ABk aani 19.800 
4 1/4 aaan 197 esia 18.900 
5 1/43 ie eroina 440 ce, 18.000 
6 1/42 aaan 143. Sesera 17.100 
7 0 Ii AN dastea 15.900 
8 mia e e AMO asc A5 demite 14.700 
9 caza DIIT atei 1557 Ra RR 13.500 
10 Eco 229 - toi 439 si. 12.300 
d ara DADR -bakan 164 roata 10.800 
12 Pens SFI e 169 aaan. 9.300 
13 na aa 1/38 cc. TIO- RISE 7.500 
14 e cata 1/92 =. pastei 189 ioan 5.400 
15 netă 2/63: aaa LIT za 2.700 
TOS -usss "AJIO, aires: 200... 0 
4 Total aia 207.300 lei (n.a.). 

prietarului, preotului celui mai vechi şi unui ales de cătră 
săteni*. 

Sistemu! şi cărţile întrebuinjate într-aceste şcoli trebuie 
să fie aceleaşi în amiîndouă principaturile, căci acesta ar fi 
singurul mijloc, ca să se poată întroduce în limbă și în obi- 
ceiuri o unitate desăvirșită, dorinţa dragă oricărui „român 
bun şi adevărat iubitor de neam“. Într- acele şcoli normale 
s-ar priimi modul de scriere cel mai cuviincios şi aceeaşi 
gramatică, şi așa poate că generaţia viitoare va fi destul 
de norocită, ca să uite cu totul că a mai fost vreodată pro- 
vincialism. 

Cărţile de învățătură, atit pentru tinerii din școalele 
normale, cît şi pentru cei din şcoalele sătești,ar trebui să se 
prelucreze de o comisie speţială ad-hoc şi să se ia la aceasta 
de pildă mai cu samă cărţile de învăţătură primară priimite 
în Germania, de aceea socotesc de folos a da aici lista acelor 
mai stimate: 

1. Carte de cetire şi învăţătură a lui Schwabe (Lese und 
Lehrbuch). 

2. Prietenul şcoalelor al lui Schweitzer (Schulfreund). 

3. Prietenul copiilor al lui Wilmsen (Der deutsche Kinder- 
freund). 

4. Manualul de cetire al lui Gerbing (Lese-Unterricht in 
einer naturgemässigen Sturenfolge**). 


Acum să cercetăm chipul şi mijloacele prin care s-ar 
putea înforma învățători pentru toate şcoalele deodată, 
acum la început. La românii de peste Milcov, s-a primit 
sistema d-a trimite vara din fiecare sat cîte un candidat la 
şcoalele ţinutale, şi mai mulţi dintr-acestia au şi priimit 
titlul de învăţători ; şi peste puţin fieştecare sat are să-și 
aibă învățătorul său, deși nu au capacitatea aceea ce ar fi 
putut-o dobîndi în școli normale, dacă s-ar fi organizat la 
început, însă au o oarecare destoinicie şi dacă ar petrece 
un an sau doi într-o școală specială, s-ar face foarte buni 
învăţători. În Moldova însă nimic nu s-a făcut încă despre 
aceasta; împrejurare ce ne sileşte a împărți tinerii care au 
să fie învățători în două secții: 1. Patru mii de tineri din 
Valahia, care n-au trebuinţă să petreacă în şcoli normale 


* Vezi Foaia științifică şi literară, no. 3, fața 18 (n.a.). 
** Predarea cititului într-o gradaţie firească. 

decit unul sau cel mult doi ani. 2. Două mii din Moldova 
carii, neavînd nici cele dintii cunoştinţe le trebuie cel puţin 
patru ani, ca să se poată face învățători destoinici. Dacă 
vom socoti cîte două sute de tineri într-b şcoală, ar trebui 
să se înfiinţeze treizeci de școale normale la început, din 
aceste douăzeci cuprinzind patru mii de candidaţi carii au 
trebuință de o învățătură numai de doi ani și zece şcoli ce 
au să ţie patru ani. 


O şcoală cu 200 de tineri ar costisi pe an după socoteala 
mai sus o sută de mii de lei și anume: 


inerea a 200 tineri .... 60.000 lei 
Reparaţii şi aşezare .... 10.000 lei 
Plata a 4 profesori ...... 30.000 lei 


Peste tot ...... 100.000 lei 


care pentru zece școli de patru ani ar face o somă de patru 
milioane, şi pentru celelalte douăzeci de cîte doi ani ar face 
iarăşi o somă de patru milioane, peste tot opt milioane. 


Am văzut că venitul hărăzirei de cîte trei lei se suie pe an 
la 1.950.000; contribuţia ţaranilor cîte doi: lei de familie, 
precum este şi pusă în lucrare în principatul celalalt, ar face 
şi aceea 1.300.000 lei pe an, peste tot învăţătura țărănească 
ar avea un venit de 3.250.000 lei, și așa cheltuiala de opt 
milioane pentru formarea învăţătorilor s-ar putea acoperi 
cu venitul de mai puţin de trei ani. Pe urmă aceste some 
şi-ar lua destinaţia însemnată la faţa 18 no. 3 a acestii foi. 

Aceste şcoli normale, menite pentru scopul de a așeza 
şi a întemeia o educaţie țărănească, trebuie să fie chibzuite 
ca să formeze învăţători creştini, folositori şi carii să se 
mulțămească cu o leafă mică ŞI potrivită cu mijloacele şi 
trebuinţele sătenilor. Ele trebuie să se asemăneze, cît se va 
putea, cu o familie; şitrebuie propoveduită cea mai strinsă 
frăție între acei tineri şcoleri primiţi într-acele școli și 
care se consfinţesc la învăţătura tinerimei ţărane, să fie 
născuţi și crescuţi la ţară în obiceiuri țărănești, să cunoască 
principiile ce se-nvaţă într-o şcoală de sat, să fie înzestrați 
cu o judecată dreaptă şi cu un caracter voios și vesel. Înde- 
letnicirile lor în ceasurile de reereație în acele şcoli să fie 
potrivite plăcerilor și mulțămirilor ce vor putea afla și 

cînd s-or întoarce la sat ; sau, dacă unii cunosc vreun mește- 
șug precum rotăria, dogăria &, să se poată îndeletnici la 
dinsul în acele ceasuri. 

Aceste școli trebuie să se ţie necontenit în mărgini strinse 
şi să nu iasă nicidecum din sfera lor sau să voiască a se 
înălța și a se asemălui cu şcoalele normale, acele care ar 
avea o organizaţie desăvîrşită şi care ar fi menite pentru a 
pregăti învăţători pentru colegii sau pentru școli începă- 
toare de oraşe. Îndeletnicirea profesorilor trebuie să fie 
necontenit a obicinui tinerii elevi a se gîndi şi a se chibzui, 
exersîndu-i la scriere, la cetire, la calcul și la cîntare; 
să-i aducă în stare d-a se putea desăvirşi singuri mai pe 
urmă. Dumnezeu voieşte ca toţi oamenii să fie luminaţi şi 
să poată ajunge la cunoştinţa adevărului, ca să-l poată cin- 
sti și slăvi pre dinsul. 

Învățătura în aceste şcoli trebuie să îmbrăţişeze numai 
părţile cele mai însemnate şi mai de căpitenie, precum sînt 
cetirea şi scrierea, religia, calculul și muzica vocală, Pe 
lîngă acestea să li se arate cele dintii cunoştinţe de geome- 
trie pentru împărțirea în fălci, pogoane și prăjini, sistemul 
măsurilor întrebuințate la noi, să li se dea lecţii lesne de 
istorie naturală, cît să atinge de vieţuitoarele întrebuințate 
în economia domestică, povestiri trase din istoria naţio- 
nală, precum şi descripţii geografice; profesorii trebuie să 
însufle tinerilor iubirea de oameni şi de îndeletniciri plă- 
cute și folositoare, precum grădinăria, cultnra pomilor, 
creștirea vitelor &. În lecţiile lor să-i exerseze a vorbi lămu- 
rit şi cu judecată, căci după cunoștința religiei şi a naturii, 
nimic nu este mai trebuincios omului decît a şti să-și expri- 
me cu simplitate și exacteţă ideile sale. Un om de la ţară 
este îndestul de învăţat, cînd poate vorbi, ceti şi scrie bine, 
cînd poate face o alcătuire înţeleasă în limba pămîntului, 
cînd calculă cu înlesnire; știe destul, cînd are cunoştinţele 
cele mai de căpitenie ale obiectelor ce-l împresor; este 
mare lucru un popor de oameni creştini înţelepţi și buni. 

Şcoalele normale trebuiesc aşezate cu apropiere de mai 
multe sate, ca acei elevi să poată urma şcoalele de sat şi să 
pilduiască de metodul didactic, unde şi ei în anul de peurmă 
să ţie locul învăţătoriului citeodată, căci la sfîrşitul cursu- 
lui trebuie să li se facă un curs despre mijloacele d-a cîrmui 
o şcoală de sat. Pe lîngă asemenea școli mai pretutindenea 

să ţie cîte o şcoală de exerciție. În Corwail* se află mai multe 
asemine şcoli, toate ţinute cu cheltuiala cuakerilor. La 
şcoala de exerciţie de la Penzance, toţi şcolarii se împărțea 
în zăce suptimpărţiri, și cîte trei elevi din şcoala normală 
preziduia la fieştecare suptimpărţire şi se schimba astfel 
că unul făcea lecţia și ceilalți doi asculta și era gata în orice 
minut să apuce de unde lăsa celalalt, 

În asemine şcoli ar lipsi cu totul slugile ; elevii cu rindul 
ar fi însărcinaţi cu curățănia odăilor, strînsul așternuturi- 
lor etc. Tinerii ce s-ar priimi ar trebui să fie de o vîrstă cuviin- 
cioasă, ca să se poată folosi de lecţiile ce vor primi. Cea mai 
bună vîrstă pentru aceasta e cuprinsă între optsprezece şi 
douăzeci de ani. În aceste şcoli trebuie să domnească mai 
cu samă iubirea de Dumnezeu şi dorinţa d-a îmbunătăţi 
starea morală a ţăranilor. 

Cînd s-ar înfiinţa ferme-modele, aceste să fie în apropierea 
şcolilor normale, căci ar fi de cel mai mare folos ca acesti 
învăţători să poată urma ades la acele ferme-modele, ca să 
ducă pe la sate cunoștințe de agricultură mai pozitive şi mai 
întinse. La primirea tinerilor trebuie să se caute mai mult 
dispoziţiile fireşti decit cunoștințele ce ar aduce viind în 
şcoală; după observaţiile făcute în asemine școli, patru sau 
cinci în sate ies proști şi de la carii nu se poate aștepta o 
destoinicie mulţămitoare, acesti se numesc fruct sec (fruit 
sec) şi trebuiesc scoşi din școală la sfîrşitul anului dintăi. 

În alte ţări, şcolile normale pentru pregătirea învăţă- 
torilor de sate se ţin cu pensia ce plătește fieştecare elev, 
pentru că starea de învățături s-a făcut acolo o profesie cău- 
tată, şi părinţii plătesc pentru învățătura lor în acele şcoli, 
precum ar plăti unui meșter, ca să-i înveţe vreo meserie, 
un meşteşug oarecare, şi să le asigureze pentru aceasta un 
mijloc de vieţuire. De ce ar plăti un tată ca fiiul său să înveţe 
croitoria sau fierăria şi nu ar plăti şi ca să-l facă învăţător 
de sat? Părintele Schweitzer într-un raport de la 1825 asu- 
pra şcoalei normale de la Briihl în Prusia arată că ajutorul 
ce primise acea școală de la binefacerile particularilor era 
ca de 30. 000 lei. Dintr-acea școală ies pe tot anul patruzeci 
şi patru pînă la patruzeci şi opt de tineri învăţători. 


* Cornwall. 

Pentru educaţia învăţătorilor şcoalelor primare trebuie 
să consulteze cineva trebuinţele norodului. 

Tot ne dovedește că fericirea și bunastare a unui norod 
nu se asigurează printr-o mare dezvoltare intelectuală ş-o 
civilizaţie rafinată; adevărata fericire a unui individ, pre- 
cum şi a unui norod, stă într-o moralitate bine simțită, în 
cumpănirea poftelor şa patimilor şi întru împlinirea dato- 
riilor cătră Dumnezeu și aproapele său. Învățătura morală 
şi religioasă duce pe om cătră acest ţăl; pe urmă prin cunoș- 
tinţe sănătoase și practice, potrivite trebuinţelor, omul 
dobiîndeşte confortul* vieţei. 

Printr-aceste se mărginește învăţătura ce trebuie să se 
dea în şcoalele normale. 

Obiectele carele trebuiesc a face parte din învăţătura 
din școalele normale sînt: 

1. limba naţională; 

. religia; 

. aritmetica; 

. geografia şi istoria naţională; 
istoria naturală şi fizică; 

. cunoștințe țărănești; 

. muzica vocală; 

. arta didactică şi pedagogică. 

Aceste învățături, împărţite în trei ani**, se vor urma 
după chipul următor: 


DO SI DOP ON 


I Limba națională 


Învățătura limbei se va împărţi în trei ani; în. anul 
dintii se vor da tinerilor cunoştinţe de gramatică şi se vor 
exersa la ortografie şi la compuneri uşoare. 

În anul al doilea se va arăta construcţia, punctuaţia, 
formarea perioadelor şi se vor îndeletnici la compunere. 

Anul de al treilea va fi numai pentru compuneri, dindu- 
li-se pentru aceasta să alcătuiască scrieri de care vor avea 
multă trebuință. 

Această învățătură va cuprinde patru lecţii pe săptă- 
mina. 


* Confort în limba englăzească are o înțelegere foarte întinsă şi 
se aplică la orice poate îmbunătăţi starea omului (n.a.), 
** Trei ani, cînd şcoalele de prin sate vor fi organizate (n.a.). 

II Religia 


Această învăţătură împărțită în doi ani va cuprinde: 
in anul dintăi introducţia la Biblie şi istoria biblică 
— Vechiul şi Noul testament, cetirea şi tilcuirea Bibliei—, 
ceva despre istoria ecleziastică și religia creștinească. 

Anul al doilea va cuprinde despre credinţa şi morala 
creștinească. Şi va urma cite patru ceasuri pe săptămînă. 


III Aritmetica 


Această învăţătură împărţită în doi ani, va cuprinde 
numerile întregi, îrîngerile și proporţiile cu regulele de 
tovărăşie. 


_IV Geografia şi istoria 


Geografia va cuprinde în anul al doilea patru lecţii pe 
săptămînă, în care se va arăta tinerilor cosmografia, împăr- 
ţirile cele mai mari ale Pămîntului și geografia specială a 
Ţărilor Românești. 

lar istoria în anul al treilea va avea trei lecţii pe săptă- 
mină, în care se va da o prescurtare de istoria generală şi 
istoria naţională în special. 


V Istoria naturală şi fizica 


Această învățătură va cuprinde în anul al treile patru 
lecţii pe săptămînă și se va arăta din botanică istoria plin- 
telor celor mai întrebuințate, din zoologie istoria dobitoa- 
celor domestice, şi din mineralogie cunoştinţa pietrelor 
întrebuințate la construcție; iar din fizică proprietăţile 
trupurilor şi fenomenelor cele mai însemnate gi mai obici- 
nuite. 


VI Cunoştinţe ţărăneşti 


Aceste învățături, împărţite în doi ani, vor avea cite 
şese ceasuri în anii al doile şi al treile şi cuprinde: 

1. Din agricultură, metodurile cele mai cuviincioase, 
cultura deosebitelor grîne și creşterea vitelor. 

2. Pădicarea planurilor a locuri mici şi întrebuinţarea 
echerului de arpantor cu desenul liniar trebuincios la aceasta, 
împărţirea în fălci, pogoane, prăjini şi stînjini pătraţi. 

3. Cunoştinţa greutăților şi măsurilor întrebuințate în 
Țările Românești. 

4. Cunoştinţe despre dreptul administrativ al locului, 
cît se atinge de interesurile ţăranilor, precum despre dato- 
riile lor cătră stat, despre datoriile reciproce între dinşii 
şi proprietari & | 


VII Muzica vocală 


Muzica se va învăţa în cîteșitrei ani, cîte patru lecţii 
pe săptămînă. 


VIII Arta didactică și pedagogică 


În anul al treile se vor da cele mai însemnate părţi ale 
psihologiei ş-a pedagogiei, arta didactică şi metoda. Această 
parte a învăţăturei va cuprinde trei lecţii pe săptămină. 
În anul al treile rămîne îndestulă vreme elevilor, ca să se 
exerseze în şcoli primare la metoda d-a învăța pe alţii. 

n articolele următoare voi tracta despre învățătura pri- 
mară a orașelor, despre gimnazii şi despre învățătura înaltă 
sau profesională. Vorbind totodată despre mijloacele prin 
care s-ar dobîndi deosăbiţi învățători, vom cerceta totodată 
şi care sint trebuinţele societăţii despre aceste deosăbite 
graduri de învăţăturăs. 


DESPRE IMPORTANȚA ECONOMIEI POLITICE” 


Domnilor ! 

Cind priveşte cineva slujbele cele mari ce lumea civilizată 
cere astăzi de la economia politică și cînd de altă parte-și 
aruncă ochii asupra priveliştii ce înfăţişază ţările noastre 
în trecerea lor de la amorţeala în care s-au aflat la civilizaţia 
Europii, la zborul acest renviitor, nu poate dori altă cîrmă 
mai miîntuitoare decit economia politică, care singură 
numai este în stare să ne lumineze întru căutarea interesu- 
rilor noastre materiale şi morale. 

Această sarcină, domnilor, pusă asupră-mi, trebuie să 
vă mărturisesc, este cu anevoie şi foarte disproporţionată 
puterilor mele; căci simt prea bine importanța ei. 

Aşa îmi împlinesc o datorie, cerînd îngăduinţa d-voastră. 
Lipsit de alte titluri, vă aduc un zel fără preget şi nu mă 
deznădăjduiesc că vom putea face oarecare slujbe propă- 
şirilor de care avem trebuință. Dacă pămintul în care sa- 
mănă cineva este bun și energic, fie oricît de slabă mina 
care va semăna, totuși rodul va fi îmbelşugat. 

Interesurile materiale întru atita sporesc fericirea nea- 
murilor, întru cît nu se lovesc cu cele morale și întru aceasta 
economia politică s-a arătat vrednică de rangul ce ţine 
în ierarhia științelor. Luind-o despre partea morală întăi, 
ea îmbrăţişează astăzi o întindere de spăimintat, ea învă- 
luie în aripele sale toată industria, carea astăzi este mişcă- 


* Lecţie de deschiderea cursului de economie politică în Academia 
din Iaşi la 23 noiembrie 1843 (n.a.). 

torul neamurilor, ea pune în lucrare aceea ce altădată cei 
mai mari politici și cei mai puternici monarhi n-au cutezat 
să întrebuințeze. 

Uitaţi-vă la unitatea Germaniei, ce se părea desfiinţată 
pentru totdeauna; puterea și geniul lui Carol al cincele nu 
putură nici într-un chip să o prefacă; negoțiatorii tracta- 
tului de la Viena au vorbit despre aceasta ca de un vis, o 
doreau, fără însă vreo nădejde. Industria a pus azi în faptă 
aceea ce nici frica, nici iscusinţa politicilor, nici sila nu ar 
fi putut-o întreprinde. Prin dînsa toate stavilile au căzut, 
şi prinții, ducii, rigii au rămas numai nişte ocîrmuitori; 
douăzeci şi şase milioane germani în douăzeci de staturi 
s-au întrunit sub auspiciile Prusiei. Astăzi se hotărăște să 
se primească aceeași monedă şi aceeași sistemă de măsuri; 
mîine, poimine vom vedea aşăzîndu-se aceeaşi sistemă în 
toată legislaţia lor, și poate că generaţia noastră va vedea 
staturile Germaniei unite, aşa cum trebuie să fie un neam 
de oameni carii vorbesc aceeaşi limbă şi au aceeași origină. 

Nu pot să nu vă împărtăşesc noutatea că-n zilele aceste 
se tractează aici în laşi despre o unitate vămească între 
principaturile noastre; folosurile ce ar ieși dintr-o asemene 
alcătuire nu pot fi măsurate. Cît pentru pagubile ce zic că 
s-ar pricinui unora din lăcuitori, lesne ar putea dovedi cineva 
că nu pot îi decît numai nişte închipuiri, niște năluciri, 
Astăzi numai interesurile materiale, industria, poate uni 
şi desface neamurile. 

O dovadă încă despre puterea industriei ni se înfățişază 
în coloniile britanice, în India. Anglia ţine acolo supt puterea 
şi sub legea sa o întindere de spăimîntat cu o populaţie de 
135 milioane lăcuitori. Acest groaznic imperiu din India, 
mai întins și mai întemeiat decit a lui Alexandru, este 
fapta unei asociaţii de neguţitori, a Companiei Indiilor, 
este rezultatul unei speculaţii comerciale. Acest domen, de 
unsprezece ori mai întins decit a Rigatului Unit a Britaniei 
şi a Irlandiei şi de cinci ori mai populat, l-a supus o com- 
panie neguţitorească. 

Dacă am duce privirea noastră asupra Americii, am vedea 
încă un exemplu şi mai măreț despre puterea industriei. 
Acolo creditul a făcut toată lucrarea. 

Munca sporeşte bunăstarea și întemeiază creditul, care 
singur poate să ne facă a cunoaște treapta de civilizaţie la 

care au ajuns unele naţii. Nu-i nici un mijloc mai potrivit 
decit creditul, prin care am putea măsura mai cu scumpă- 
tate viitorul unui neam. Să luăm America de exemplu, care 
pe cind noi eram oarecum băgaţi în samă de Europa lumi- 
nată, ea nici putea simţi sălbatica ei stare. 

Măreţ este exemplul acela ce cineva-l arată prin fapte. 
Este o jumătate de veac. Englitera stăpinea în continentul 
american treisprezece colonii, care toate la un loc număra 
abia două milioane și giumătate de suflete strimtorite între 
mare şi Munţii Alegani, pe o lungime ţărmurală de un pă- 
mint năsipos şi sărac. Nime nu îndrăznea să se puie în voia 
unei luntri pe riurile de dincolo de munţi, pentru ca să se 
aşeze in întinsul cimp, ce se desfăşura privirei şi mai roditor 
şi mai mare. Aceste locuri, ursite a fi așăzarea unui măreț 
imperiu, era pacinica și necultivata moșie a sălbaticilor 
seminţii ce ura munca și care prin urmare se ticăloşea în 
acest pămînt atit de bogat, împărțind domnirea lor cu 
panterele și cu șerpii sunători. Pe lîngă acesti Munţi Alegani, 
înşiraţi dinaintea văilor din lăuntrul Americii, ce ca nişte 
tabere aşezate una după alta, stăvila năvălirile populației 
țărmurale ca o stavilă ce se socotea. nebiruită, astăzi însă 
călătorul ce merge de la maluri spre apus întimpină, cît vede 
cu ochii, numai orașe împoposate, bine zidite, și cîmpii 
acoperite de bogate sămănături; iar lăcuitorii acestor ţări 
desălbăticite arată în faţa lor o mulțămire nespusă, ce este 
rodul cunoștinței omenești aplicate la producerea avuţiei. 

Mergi înainte zile întregi și tot aceeași privelişte ți se 
înfățișază ochilor. Peste tot locul, pe lacuri şi pe riuri, nu 
mai vezi decît măreţele vase, puse în mișcare prin aburi. 
De la un riu la altul, de la o apă la alta şi de la fiece metro- 
polă la oraşele vecine, nu se mai întrerup construcţiile acele 
costisitoare, ce noi ne-am învăţat a le numi semnele civili- 
zaţiei cei mai desăvirșite, vreu să zic că canalurile și dru- 
murile de fier ce poporul acesta au săvîrşit în curgere de 
treizeci de ani stau în cumpănă cu tot ce are astăzi Europa, 
carea lucrează de veacuri întregi. Natura astă sălbatică, 
deprinsă astfel la civilizaţie, cuprinde cea mai mare parte 
a unei jumătăţi de continent. Şi dacă vom căuta pricinile 
ce au trebuit să tăptuiască această a doua creaţie, vom afla 
că pe lingă îndeminările naturale, fără îndoială, şi pe lingă 
înțălegătoarea dragoste pentru muncă, care însuflețesc pe 

acest popor nou, creditul confăptuieşte în mare parte la 
propășirile acestei lumi nouă; el este sufletul industriei. 
Munca a deprins pre americani la hărnicie, şi hărnicia le 
sporeşte creditul. Înriurirea creditului a răvărsat, fermecă- 
toare binefaceri în pustiurile sterpe ale lumei nouă, și nu 
poate cineva să îndrăznească să spuie pînă unde se poate 
întinde. Creditul material întemeiază bunăstarea societă- 
ţilor, și cel moral cuprinde în sine fericirea neamurilor, și 
prin urmare cea mai înaltă desăvirşire a lumei. Staturile 
mari au nevoie de dinsul pentru ca să se ţie, și cele slabe nu 
pot avea alt mijloc mai puternic spre înflorire. 


Am vorbit de acest element, pentru că este cel dintăi 
mișcător a industriei și care Ja noi din nenorocire lipseşte 
cu totul. Nouă industria ne este mai trebuitoare și mai 
neapărată decit nu era americanului, pentru că nu numai 
înbunătăţirea stării morale și fizice, dar şi existinţa noa- 
stră politică atîrnă de la dezvălirea industriei. 

Dacă astăzi mai avem o existinţă politică, o sîntem da- 
tori cu totul industriei, industriei agricole, cîmpiilor celor 
mari şi roditoare care asigurează hrana nu numai a noastră, 
dar şi a multor milioane de lucrători din Englitera şi din 
Germania. Greutatea noastră în cumpăna Europii se va 
mări cu numărul chililor de grîu ce vom putea scoate peste 
hotar. Siguranţa și mijloacele noastre de propășire stau în 
puterea roditoare a pămîntului, care cere să fie curăţit de 
mărăciuni și lucrat. 

Puterea industriei este netăgăduită; unii se sparie de 
influinţa ei şi le e frică de propoveduirea egoismului; alţii 
dimpotrivă aplaudă la fiece pas ce face, și mă veţi vedea 
totdeauna în partea celor ce privesc cu mulțămire puterea 
ei lăţindu-se în toate zilele și sporind tuturor, fără deose- 
bire de mici sau mari, de puternici sau slabi. 

Dacă epoca noastră este înecată în materialism, oare 
industria să fie pricina? Buna înţelegere nu poate priimi 
că podind şi luminînd uliţile mai bine, că purtînd haine mai 
bune şi mai curate, că întrebuinţînd o hrană mai sănătoasă 
şi avind lăcuinţi mai îndămînatice, s-ar putea strica prin 
aceasta moralul oamenilor. Aceasta nu poate fi decît închi- 
puirea unor duhuri bolnave. Englezii sînt în mai bună stare 
morală și intelectuală decît noi, şi ei sînt în mai bună stare 

în zilele noastre decit în veacul trecut, și pe fiece zi merg 
pășind tot spre mai bine. 

Spiritualiștii cei mai absoluţi chiar ar trebui să se bucure, 
căci industria, departe de a fi triumful materiei asupra du- 
hului, dimpotrivă ea se înalță numai, fiindcă înţălegerea 
supune materia. Industria este rodul robirei lumei materiale 
sub puterea înțălegerei. Ea a pus sub stăpînirea omului 
puteri nenumărate, precum căldura, greutatea, electromag- 
netismul ş.a. Ştiinţa, prin descoperirile ei, dă omului 
puteri nouă, ca puterea trupului lui să nu fie silită neconte- 
nit a se întrebuința la hrana vieţei sale. Astăzi cărbunele de 
pămînt singur în Englitera face mai mult lucru decit toată 
populația Europei. Asfel omului dispovărat de muncă îi va 
rămâînea vreme să se poată îndeletnici cu hrana duhului; 
aşa industria, şi chiar de ar vrea, nu poate să întemeieze 
materialismul, şi mai vîrtos are să-l dizrobească, învăţind 
intelectul. Industria agiutorată de principiul moral, fără 
care nici o instituţie omenească nu poate fi şi de care socie- 
tatea are cu atît mai mare trebuinţă, cu cît mai multă putere 
este într-însa, industria, zic, nu va stăpîni globul, decît 
ca să-l împodobească şi să-l înavuţească pentru stăpînirea 
înţelegere: omenești. Industria, din firea ei, este înainte- 
alergătorul neatirnării şi a slobozeniei. În zădar caută 
oamenii libertatea şi strigă cu sete mare după dînsa, întru 
cît nu vor începe prin industrie, ce singură numai poate să 
le-o dea. Ca omul să fie slobod, trebuie să-și fi dezvoltat 
facultăţile şi puterile sale şi trebuie afară de aceasta să 
ştie a și le întrebuința într-un chip folositor lui și celorlalţi. 
Industria dă omului mijloace de a cultiva ştiinţele, literile, 
frumoasele arte, care cu toate îi slujesc a-l lumina și a-l 
moraliza. 

Unii duc îndrăzneala lor pînă acolo de a zice că cineva 
poate măsura civilizația unui neam prin industrie și iau 
pentru această măsură cîtimea fierului ce consomează sau 
acidul sulfuric, materii care fiind întrebuințate mai în toate 
artele pot îi cîntariul industriei. 

Cind zic industrie, înţăleg agricultura, manufacturile şi 
comerţul, și nu numai industria, dar şi ştiinţele şi literile 
şi frumoasele arte care atirnă mai cu samă de la gîndire?. 

Sub urieşele sale aripi, industria poartă fericirea nea- 
mului omenesc şi cu dînsa vrednicia omului și libertatea. 

Așa cum o definirăm este cum are să fie; astăzi însă cînd 
d-abia se arată pe scena lumei, ea în cele mai multe locuri 
unde a străbătut a făcut pe oameni să zică: „ Maşinile, care 
ar fi trebuit să fie roabe nouă, ni s-au făcut cei mai grozavi 
dușmani“ ; şi în loc de a da omul laudă lui Dumnezeu că 
maşina l-a scăpat de muncă, îl auzim tinguindu-se despre 
dinsa. Ce ar zice rindașul care învîrtește friptura, cînd ar 
dobîndi un cîne care ar învirti-o în locul său, sau cînd ar 
căpăta o mașină care singură să-i întoarcă friptura? Negreșit 
că ar mulțumi lui Dumnezeu. 

Muncitorul zice: maşinele înlocuiesc oamenii, și noi 
rămînem fără hrană, şi, oriunde se întrebuinţează, omul 
tot pare că ar fi vremelniceşte, numai pînă cînd se va găsi 
mijlocul de a se face lucrul fără dinsul. 

Sismondi răspunziînd economiştilor de Englitera le 
zicea: „Pare că la voi perfecţia socială nu va fi decit cînd 
riga, rămăind singur în insula sa și întorcînd necontenit o 
roată, va face prin automaţi tot lucrul ce s-ar putea face în 
Englitera, păstrînd pentru dînsul toate productele, ca să le 
încarce pe alţi automaţi plutitori, pe care puterea aburului 
i-ar purta“. lată unde ar ajunge omul şi societatea fără povă- 
ţuirea principiului moral. 

În starea în care se află societatea în ziua de acum, nu 
este siguranță pentru om în ţările industrioase; el nu este 
încredinţat că de mine încolo n-o să rămiie pe uliţă fără 
mijloace de vieţuire ; şi ce siguranță poate înfățoşa un stat, 
unde existința materială a unui mare număr de oameni 
este în cea mai mare fierbere? Cum să se mire cineva de 
mişcările necontenite ale Franţiei şi a Angliei, cînd o mul- 
time de lucrători pe toate zilele rămîn fără hrană pentru 
femeile şi copiii lor? 

Nu ar putea cineva ieși din acest labirint, decit printr-o 
de apropiată unire a interesurilor rivale, care astăzi se luptă 
unul împotriva altuia, adică interesul capitaliștilor şi al 
industririlor de toată mîna, a meșterilor şi a lucrătorilor; 
în acest chip, pacea s-ar așeza în industrie şi în societate, 
printr-o organizaţie înţeleaptă a puterilor ce astăzi se răz- 
boiesc; liniștea ar renaştei. Acesta este problemul care 
sfarmă capul şi soarbe odihna celor mai mulți economiști 
de astăzi, acest problem pot zice că a dat naştere ideilor 
excentrice a reformatorilor noi: St. Simon, Charles Fourier 

şi Owen; Louis Blanc, care a tratat cel mai de pe urmă 
despre aceasta într-o cărticică intitulată Organisation du 
travail*, nu dezleagă problemul, fără a cădea într-un fel 
de socialism, care în partea materială nu se deosebeşte mult 
de ideile lui Charles Fourier. 

Pe noi anevoinţele aceste nu ne privesc, mai întăi pentru 
că industria noastră este pentru multe veacuri încă industria 
agricolă, care nu are aceste greutăți, despre altă parte multe 
din prejudeţele economice, precum monopolurile, vămile, 
opririle, care au adus pot zice toate aceste încurcături, la 
noi, slavă Domnului, n-au străbătut, şi astăzi oamenii caută 
a le desființa şi chiar acolo unde au fost adînc intemeiate. 

Economia politică își are partea sa în lucrarea științe- 
lor asupra societăţii, şi ea astăzi are vot şi părere în proble- 
mele politicii europiene şi a toatei lumi. 

Astăzi, în toate puncturile globului, munca se aşază şi 
industria îşi împlintează steagul ei mai sus decit acela a 
războiului şi a barbariei. Europa supune toate lucrările sale 
la legile ei, şi fiii săi lăcuiesc celelalte părți a lumii; răpe- 
zile mijloace de comunicaţie vor face să treacă ideile și desco- 
peririle de la un neam la altul cu iuţala aburului; atunci 
cuvintul echilibrul Europei va pieri şi se va înlocui prin 
zicera fericirea lumei. Discuţiile cele mai mari dintre puteri 
au cu totul un caracter comercial și prin urmare sînt supt 
influinţa economiei politice. Ce alt scop avu campania 
Engliterii în China, decît o pricină de comerţ»? Cum pro- 
blema Orientului ar ţinea toate neamurile în neastimpăr, 
dacă n-ar cuprinde în sine cele trei drumuri comerciale, ce 
duc de-a dreptul din Europa în Orient, unul prin Constan- 
tinopol, cel de al doile prin istmul de Suez şi celde al treile 
prin Siria şi Eufrat. 

Generalităţile aceste vădesc simtimentele ce însuflețesc 
lecţiile acestei catedre; pacea şi îmbunătățirea stărei ome- 
nești, iată deviza economiei politice. Ce dorinţă mai fru- 
moasă decit aceea de a vedea pe neamul omenesc nu îngenun- 
cheat dinaintea materialismului, ci dimpotrivă scuturind 


“jugul lui! 


Peste puţin, domnii mei, o să treceţi de pe aceste bănci 
în ghimpoasa viaţă practică; cea mai mare știință a omului 


* Organizarea muncii. 

este a nu se lăsa să se amăgească de idei măgulitoare și care 
subt haina de bine obștesc ascund adesea un interes sau o 
ambiţie personală, și asfel exploatează credinţa şi dorinţa 
oamenilor de bine. Aveţi totdeauna drept busolă producţia, 
nu vă pierdeţi o vreme prețioasă, dumneavoastră și locului, 
în intrigi. Dacă voiţi să faceţi bine, socotiţi-vă şi aflați mij- 
loace de producţie, 

Eu voi socoti o slujbă priincioasă soartei noastre, dacă 
voi izbuti să vă explic cum instituţiile pozitive, cari stau 
în domeniul economiei publice, ar putea să agiute industria 
să se asămăluiască din ce în ce mai mult cu principiul 
moral, ca aşa amindoi aceşti mișcători ai fericirei omeneşti, 
legindu-se între sine, să statornicească în veci pacea și feri- 
cirea noastră. 


OCHIRE ASUPRA ȘTIINȚELOR 


Întunecimea, în care lumea a fost afundată în veacul 
de mijloc, la noi a ţinut pină în vremile de pe urmă. 

Mici au fost înaintările literaturii; însă de la Petru 
Maior tot nu putem socoti veacul ca de tot neroditor. Dar 
ştiinţele au fost cu totul părăsite; rar din vreme în vreme 
s-a ivit cîte un om cu oarecare idei despre științele pozitive. 
Vardalah s-a mărginit în proiecturi, şi fizica ce preda n-a 
ajuns niciodată mai departe de precuviîntare, Lazăr, 
acel duh pozitiv, preda lecţiile sale pe unde apuca; 
încunjurat de tineri doritori de înaintare, le povestea, ca 
Socrat ucenicilor săi, cîte ştia; el era din şcoala lui Petru 
Maior, Şincai, Samuil Klain şi altor bărbaţi, cărora noi 
românii le sîntem datori cu deşteptarea noastră. Ei ne-au 
dat cea dîntii impulsie, şi de la ei avem lucrările cele mai 
însemnate asupra limbii naționale și cele mai anevoie cer- 
cetări asupra istoriei neamului; în sfîrşit de la ei e începutul 
luminilor noastre, care totdauna este pasul cel mai greu de 
făcuti. Lazăr era mai mult un filozof, care arăta rătăciţilor 
întru întuneric drumul ce trebuie luat, ca să iasă cineva la 
lumină; le arăta adevăratele trebuinţe ale omului în socie- 
tate şi folosurile ce pot izvori dintr-o învăţătură pozitivă; 
însă cît despre arătare, împrejurările l-au silit să se măr- 
ginească la elementele de aritmetică, de algebră şi geome- 
trie, făcîndu-le aplicaţie la rădicarea planurilor, care pînă 
la Lazăr era monopolul nemților şi care astăzi s-a făcut o 
industrie românească. Avem mai mulți ingineri români. 

Ştiinţele în locul nostru sint pînă acum într-aţit de 
necunoscute, încît zicerea himie puţini o înţăleg în toată 
întinderea ei. Aceasta este pricina că despre o parte nici o 
industrie încă nu s-a întemeiat, despre alta nici o filozofie, 
pentru că astăzi nu este filozofie fără ştiinţe. 

De aceea am rămas foarte înapoiați pe lîngă celelalte 
nații ale Europii şi decit industria agricolă alta nu mai 
avem. 

După Lazăr și elementele de matematică au fost părăsite 
în şcoale pînă în vremile după urmă. Înainte de 1833 nu se 
arăta în şcoala din Sf. Sava din București decît elementele 
de aritmetică. La 1833, d. Poenaru a arătat geometria şi 
algebra ; lui îi sintem datori cu tălmăcirea geometriei lui 
Lejandru, singura carte bună de matematică ce avem pină 
acum în limba noastră. De atunci s-au urmat necontenit 
elementele de matematică, cărora li s-a adăogat trigonome- 
tria?. În Iaşi începutul s-a făcut mai timpuriu. D. post. 
G. Asachi este cel dintii carele a arătat matematica în 
limba naţională. D-lui a făcut la 1813 un curs de aritmetică, 
la 1815 de geometrie, şi la 1817 de algebră. Asemine şi acum 
în şcoala din Iaşi s-a făcut un pas mai mult; s-a arătat oare- 
care fizică şi ceva din cele dintăi cunoștințe de himie. Înain- 
tările ştiinţelor în veacul nostru sînt atît de repezi, încît 
este peste putinţă unui om a le urma în pasurile ce fac. 

Schimbări mari s-au făcut în toate cunoştinţile fizice; 
toate temeliile s-au răsturnat; astăzi experiența este baza 
tutulor ştiinţelor ; observaţia şi experiinţa au luat locul ima- 
ginaţiei. 

Enciclopedia lui Diderot, în care toate cunoştinţile omu- 
lui erau scrise în ordinul alfabetic, astăzi este o carte ce nu 
mai poate sluji. Apa şi aerul descompus de Lavoisier* nu mai 
este apa și aerul din Enciclopedie, şi soarele lui Fresnel nu 
luminează lumea cu lumina ce refractă prisma lui Newton?. 

Știința, în înţelegerea cea mai întinsă, este cunoştiința 
legilor firii. Matematica, fizica, chimia şi celelalte ştiinţe 
nu sînt decît nişte părți mici răspîndite ale științei. Cind 
toate aceste părţi şi altele, despre care astăzi nu avem 
nici o idee, cînd toate aceste materialuri se vor stringe, 


* Lavoisier a dovedit că apa este o combinaţie chimică de oxigen 
şi idrogen și că aerul este un amestic de oxigen și de azot (n.a.). 

atunci geniul unui Newton va veni să încheie bolta ştiinţii, 
monument ce omul va închina lui Dumnezeu spre recunoş- 
tință pentru înţelegerea ce i-a dat. 

Deosebitele ştiinţe, după obiecturile ce cercetează fie- 
care, după rola ce joacă în filozofia naturii, au fiecare locul 
lor însemnat în fire una după alta și întocmesc o ierarhie. 

O serie de băgări de seamă nu înformează o ştiinţă, 
pînă cînd nu se află o legătură oarecare între acele fenome- 
nuri, pînă cînd nu poate zice omul că cutare fenomen se 
vede în cutare întimplare. 

Himia, cît a fost știință ocultă, neavînd alte reguli 
decît reţetele empirice, nu era o ştiinţă, însă încet, încet, 
prin geniul lui Lavoisier, Bertholleti, Priestley, Berzelius 
şi altor bărbaţi şi-a făcut reguli și-a descoperit unele din 
legile la care natura a supus fenomenele ce cercetează, 
şi astăzi cu drept cuvint se poate intitula știință. 

Economia politică în toate zilele își descopere nouă re- 
guli, se așază pe baza bunei cuvîntări şi începe a îi o ştiinţă. 
Drepturile civil, penal şi c. vor alcătui o ştiinţă, decît 
cînd se vor răzima pe dreptul naturii.* 

Ramurile ştiinții universale s-au înmulțit foarte, şi 
nouă descoperiri într-un ram ne silesc să despărţim științe 
în două şi să dăm naştere unei alte științe încă necunos- 
cute; astfel o putere fizică, atragerea moleculară (l'attrac- 
tion moléculaire), formează astăzi o ştiinţă cu totul în parte 
şi care este himia. Sub titlul de istorie naturală se înţelegea 
mai înainte zoologia, botanica și mineralogia; astăzi sint 
trei ramuri deosebite; mineralogia s-a despărțit în mai 
multe părţi; astfel dintr-o ştiinţă se nasc una sau mai mul- 
te. Două sau mai multe științe combinîndu-se dau naștere 
unei altia; mehanica nu este decît aplicaţia algebrii la 
fizică, mineralurgia este mineralogia supusă la himie. 

Mulțimea acestor ramuri ale cunoştiinţii omului cere o 
clasificație, ca să putem să ne cunoaștem într-însele; cu 


* Deşi dreptul naturii nu este încă pozitiv, sînt însă legi morale 
a naturii care se înfăţişază cu acelaşi pozitivism ca şi legele civile. 
Regula lui Kepler că „pătratele timpului revoluțiilor deosebitelor 
planete împrejurul Soarelui sint proporţionale cuburilor distanțelor“ 
nu se înfăţișază cu mai multă siguranţie matematicească decit aceas- 
tă lege morală a omenirii: „Omul trage totdeauna ła tot ce este mai 
frumos“, sau aceasta: „Omul nu este desăvirşit, nu este tot ce poate fi 
decît în slobozenie“ (n.a.). 

toate că mai mulţi bărbaţi însemnați s-au încercat ca să 
însemneze fiecăreia locul ce i se cuvine, însă nu mi se pare 
că rezultatul să fie pină acum mulţumitor. 

D'Alembert a făcut o spiţă a știinţii, ce a numit-o 
copaciul ştiinţii (L'Arbre de la Science), expresie frumoasă, 
biblică. Ideea dintii este sublimă. Trunchiul copaciului 
este înțelegerea omenească, ramurile lui sînt: Memoria, 
Judecata şi Imaginaţia, care ne dau îndată Jstoria, Filo- 
zofia şi Poezia; împrejurul acestora se adună toate ştiin- 
ţele. Istoria este povestirea a tutulor întimplărilor şi a tu- 
tulor fenomenelor; Filozofia ne arată legăturile ce sint 
între dinsele ; din Istorie şi Filozofie el trage toate științele. 
Poezia în stirşit ne dă toate frumoasele arte (beauz arts). 

Ampère a așăzat în familii toate științele cunoscute 
şi necunoscute. 

Cu toate că fiecare simte, parcă vede un loc pentru fie- 
care ştiinţă, însă acel duh tilcuitor al acestii simţiri n-a 
venit încă. 

Noi, voind să dăm o răpide ochire asupra deosebitelor 
ştiinţe, le vom lua pe cele mai de căpetenie una după alta, 
după înriurirea ce ni se pare că au asupra omenirii’. 

Vederile noastre caută întăi spre cer; parcă sufletul 
nostru ar fi un călător pe acest pămînt ce lăcuim și caută întăi 
spre patria sa. La cei vechi, întăi păstorii haldeeni şi după 
dinşii Aristot; omul a cercetat întăi cerul ş-apoi pămîntul. 
La renașterea cunoștințelor, întăi Newton şi apoi Linné și 
Buffon, întăi cerul ş-apoi pămîntul; întăi Dumnezeu ș-apoi 
omul. 

În ierarhia cunoştinţelor omului, Teologia ţine cel 
dintii loc; ea a avut cea mai mare înriurire asupra socie- 
tăţilor. Cele patru Vedas, de care pînă acum nu avem încă 
o cunoștință bine desluşită, această Biblie a lui Brahma, 
de trei mii de ani ține în ghearele ei o populaţie de o sută 
treizeci de milioane. Turcia cu starea ei de astăzi este datoa- 
re Coranului. Franţa, Englitera, Staturile Unite ale Ameri- 
cii, astăzi de sint slobode, subt ale cui auspicii ajunseră 
într-această stare? Unii numesc pe Cromwell, Washington, 
La Fayette, Mirabeau și alți bărbaţi mari; dar de s-ar 
uita mai departe, ar vedea pe „Hristos şi Evanghelia“s, 
Răsăritului, astăzi barbar, îi sîntem datori cu cele două 
cărţi care au civilizat apusul: Biblia care făgăduia evrei- 

Volumul Amintiri din pribegia după 1848, cu dedicaţia 
lui Ion Ghica pentru soţia sa, Alexandrina. 


Brusa, sec. XIX. 

Propăşirea, nr. 1, cenzurat, în care a apărut articolul lui 
Ion Ghica Unirea vămilor între Moldova şi Valahia. 

lor bunurile pămîntului, şi Evanghelia care poruncește 
omului să nu bage în seamă viaţa această, ci să se pregătească 
numai pentru cea vecinică. Epoha ivirii cristianismului 
este cea mai mare întîmplare în istorie. Propoveduirea şi 
mucenicia era datorii ale creștinului, care murea în cele 
mai grozave chinuri cu faţa luminoasă de razele bucu- 
riei vieții vecinice. 

După legile dumnezeirii, legile omenești; după Teolo- 
gie, Iurisprudenţa. Multă vreme legile omenești era scrise 
în legile dumnezeirei ; așa sînt şi pînă astăzi mai toate legis- 
laţiile Asiei. Drepturile civile şi politice ale evreilor sînt 
scrise în Biblie, și turcii n-au altă pravilă decit Coranul. 
lurisprudenţa Europei fu multă vreme, cum era şi la noi, 
un amestec de Biblie cu legile goților, a vandalilor şi cu 
Institutele lui Iustinian; mai pe urmă europeul a căutat 
să se desfacă de teologie, și revoluţia franţuzească a să- 
vîrşit această lucrare; ea ne-a dat Codicile lui Napoleon, 
care au slujit de model tutulor legislaţiilor de astăzi; însă 
aceste două codice sînt vremelnice şi nu se pot socoti decit 
ca cel dintăi pas din barbarism. 

Cită vreme pravila va pune o stavilă pocăinţii* şi va 
necinsti pe cel pedepsit**, acea legislaţie va fi monstruoa- 
să, împotriva Evangheliei și dreptului natural. Condica 
penală, mai a toatei Europe, osîndește pe ucigaș la moarte. 
Că un om să fie vinovat, se poate foarte bine, dar niciodată 
nu este mai vinovat cătră societate decît societatea nu este 
vinovată cătră dinsul. Un om, cum îl vedem astăzi, este 
înecat în patimi; unul iubeşte slava şi-i jărtveşte toată 
fiinţa lui; altuia îi place a aduna comori, şi mii de alte 
patimi. Aceste patimi, pe care omul nu le are din fire, și 
le dobîndeşte din pricina organizaţiei sociale, sînt uneori 
atît de tari şi mai tari decît acele trupești. O faptă rea ori- 
care vine dintr-o patimă. Dacă omul s-a născut cu dinsa, 
vina este a acelui ce a pus pravilile naturii; dacă omul a 
dobindit-o în societatea în care a crescut, aceasta este 
vina educaţiei, prin urmare a societăţii. După sistemul 

* Legea creștinească ne zice că păcătosul va fi iertat, dacă se va 
pocăi; dacă societatea îi rădică viaţa, îi rădică anii ce mai era să tră- 
iască, și nu se va pocăi (n.a.). 

** Osîndiţii sunt înfieraţi (n.a.). 

lui Gall şi Spurgaim*, omui naşte cu deosebite aplicări; 
acele predispoziţii, unele sînt spre bine, altele spre rău; 
cele spre bine, dezvoltate prin educaţie, dau oameni de 
talent și de geniu; cele spre rău nu numai că se pot stinge 
printr-un bun sistem de educaţie, ci se şi pot întoarce spre 
un rezultat folositor. Acest sistem, pînă acum în fașşe, va 
fi poate într-o zi temelia educaţiei, prin urmare a societă- 
ţii. Acest sistem ne-ar dovedi că omul nu este niciodată 
vinovat?. Statisticile ne arată că în clasele cele mai lumi- 
nate, unde învăţătura este mai răspîndită, numărul făcă- 
torilor de rău este mai mic. Aimé Martin întreabă: „Cu ce 
drept societatea pedepseşte? Cunoaște omul oare ceea ce 
face? Și cînd societatea i-a arătat mărimea răului? Ce în- 
grijire a avut de copilăria lui? Ce învăţătură a dat sufletu- 
lui lui? Îl omoară, pentru că l-a uitat, pentru că n-a avut 
nici o îngrijire de mumă-sa, care dacă ar fi priimit ceva în- 
văţătură l-ar fi luminat, şi el n-ar fi astăzi criminal“. 
Multă vreme, omenirea a gemut subt drepturile feodale, subt 
pravili monstruoase cu numire de dreptate, subt grozăvii- 
le inchiziţiei; şi nimeni n-a deschis gura să strige, pină 
la Beccaria. Acest filantrop, revoltat împotriva acelii 
măcelării legale, într-o carte de două sute de feţe a arun- 
cat cele dintii principiuri a codicii penale. Tractatul lui 
despre vine şi pedepsi (Traité des délits et des peines) este 
cel mai frumos rod din „duhul pravililor“ (Esprit des lois) 
a lui Montesquieu. lurisprudenţa nu va fi dar o ştiinţă 
adevărată decît cînd va fi aşăzată pe dreptul firii, care 
este codul făcut de Dumnezeu şi pe care omul este dator 
să-l caute şi să-l descopere. Grotius, după ideile lui Bacon, 
a aruncat oarecare principiuri ale dreptului naturii, carele, 
cu toate că înaintat și îmbogăţit mai pe urmă prin lucră- 
rile lui Pufendorf, Barbeyrac şi Bourlamaqui, însă nu este 
decît un început, dar care tot ar putea sluji de bază unei 
legislații, de care să nu se ruşineze veacul. 


* După acest sistem, creicrii omului sînt împărţiţi în deosebite 
compartimente; în fiecare dintr-însele se află o facultate deosebită. 
Cranul sau titva este acoperit de cucuiuri sau bose, simţitoare pe 
denaiară. Așadar de pe această cercetare se poate cunoaște fiecare om 
ce aplecare are (n.a.). 

Ca să se încheie cunoștințele metafizice de astăzi ale 
omului, ar trebui să vorbim despre „economia politică“. 
Această ştiinţă ni se pare că pînă acum stă în două princi- 
piuri. 1. Ca fiecare nație să producă obiecturile la care are 
mai multă înlesnire locală și să le schimbe cu acele ale ce- 
loralalte şi 2. A lăsa să treacă slobod o materie de la un loc 
la altul. Aceste două principiuri, pînă acum nepuse în 
lucrare mai nicăiri, făgăduiesc să înmulțească binele omu- 
lui şi să-l ducă spre cea mai desăvirşită fericire. 

După consideraţiile ce am făcut urmează cercetarea ma- 
terială a omului și a universului. 

Între aceste științe socotim ca cele mai de căpitenie 
fizica, himia, mineralogia şi geologia. 

Aceste patru ştiinţe se țin una de alta, întocmai ca 
verigile unui lanţ, şi sint toate ca o familie. Himia 
este o parte din fizică, mineralogia o parte din himie și 
geologia este o ştiinţă compusă din fizică şi din mine- 
ralogie. 

Înaintările lor s-au făcut în zilele noastre cu pasuri de 
urieș. „Fizica şi himia“, ştiinţă ocultă la cei vechi și care era 
prinsă în magie, căria i se socotea o putere nemărginită, 
putea să scoboare stelile, să săce mările, să deştepte morţii 
şi altele. Acei oameni aveau dreptate să dea fizicii o pute- 
re nemărginită; însă se înşela foarte, cind credeau acele 
minuni; descoperirile ei sînt comori nouă pentru omenire. 
Aburii de apă, în patruzeci de ani, de la Watt încoace, 
au schimbat faţa pămîntului, şi revoluţia ce au să aducă 
drumurile de fier o să fie mai simţitoare și mai folositoare 
omenirii decît toate fenomenele sociale; ele vor aduce 
schimbări mari în economia politică a deosebitelor naţii, 
schimburi în dreptul neamurilor sau dreptul gintelor (droit 
des gens); ideile şi descoperirile nouă vor trece de la o ţară 
la alta cu iuțeala locomotivii. 


În toate zilele, fizica şi himia pun în minele omului 
puteri nouă şi care ne vor sluji în locul aburului de apă, 
cînd pădurile şi minele de cărbune să vor istovi, ne vor slu- 

ji cînd vom fi destul de puternici să stăpînim gazul „hlo- 
rur de azot* și acidul carbonic lichefiat“**, 

Greutatea şi curgerea lichidelor ne-au dat maşinile 
idraulice, precum roțile de care ne slujim la morile noastre 
de măcinat, văcăurile*** şi altele. Căldura și elasticitatea 
gazurilor ne făgăduiesc mulţime de aplicaţii la industrie; 
şi ușurința gazului idrogen ne arată un drum prin văzduh. 
Teoria căldurii ne-a dat mașinile de aburi şi multe aplica- 
ţii folositoare, precum caloriferurile, încălzirea prin apă caldă 
şi altele. Teoria luminii ne dă în toate zilele instrumenturi 
nouă, minunate și folositoare; ei îi sîntem datori cu o mare 
parte din astronomie şi istoria naturală. 

Deşi busola este cunoscută de mai multă vreme, însă 
teoriile electricităţii, a galvanismului, a magnetismului 
şi a electromagnetismului sînt cu totul nouă. Electromag- 
netismul ne dă în mînă o nouă putere, de care nu este în- 
doială că omul se va sluji piste puţin cu folos. Electroti- 
pul, instrument de cea mai mare simplicitate, ne dă 
aplicaţii nouă la frumoasele arte, precum la sculptură, 
la săpătură (gravure) şi la tipărire, 

Himia s-a făcut una din cunoştiinţele cele mai neapă- 
rate ale omului. Ea se amestecă în toate trebuinţele mate- 
riale ale noastre. Nu este materie de consumaţie, nu 
este fabricaţie unde himia să nu joace cel diîntăi rol; şi 
țărmurile unde se va mărgini influența ei în societate 
sînt foarte depărtate. Ea este pe drumul d-a face zahăr 
din orice poamă, poate din orice lemn, în vreme ce încă 


* Puterea elastică a gazului hlorur de azot? este mai mare decît a 
tuturor gazurilor cunoscute; ea este aproape de 60 de ori mai mare 
per a atmosferii. Pînă astăzi numai Dulong a făcut cercări asupră-i 
n.a.)?. i 
** D. Tilorie, puind într-un vas foarte tare cridă şi acid sulfuric 
şi încălzindu-l bine, gazul acid carbonic ce se produce se apasă atît 
de mult încît se lichefiază. Pe urmă dacă printr-o deschidere mică îi 
dă drumul afară, iuțeala cu care iese este atît de mare, încît frigul 
ce se produce îl îngheaţă. Acest gaz lichid are o putere elastică de 33 
ori mai mare decît a atmosferii (n.a.). 

*** Această mahină se numeşte turbine şi este vrednică de mirat 
pentru iuţala ce poate avea, cînd i s-a da o cîtime de apă cuviincioasă. 
În Pădurea Neagră este una care dă de la 30 pînă la 60 de învîrtituri 
pe secundă și nu este mult mai mare decit o pălărie. Este alta la St. 
pai lîngă Paris, care mişcă o mahină urieşă cu o putere deosebită 
n.a.). 

pînă acum această materie este monopolul trestiei de zahăr 
şi a sfeclei, Din diamante a face cărbune, şi nu este îndoială 
că într-o zi o să ne arate mijlocul d-a face diamant din 
cărbune. Cei ce au oarecare cunoştinţă de această știință 
nu pot socoti de nebuni pe cei ce căuta a face aur din 
plumb și din alte materii!0. Astăzi spiţerul, zugravul, 
fabricantul de orice product se slujesc de această știință 
şi le trebuie cunoştinţe bine deslușite despre dinsa. 

Mineralogia ne învaţă a cunoaște toate substanţele din 
pămînt şi a alege pe cele trebuincioase omului, pe urmă le 
dă himiei, care le aduce în stare de materie, de care omul 
să se poată sluji. Mineralogului i se cere piatra de fier, 
cărbunele de pămînt şi toate substanţele trebuincioase la 
lucrarea unui cuptor de fier, și himistului i se cere fierul 
în starea în care trebuie să-l ia fabricantul de trăsuri, fabri- 
cantul de arme și alţii. 

Geologia cercetează materiile ce întră în compunerea 
pămîntului şi relaţiile lor. Cunoștinţii legăturilor deose- 
bitelor păminturi între dînsele îi sintem datori cu desco- 
perirea a mai multor albii de cărbune de pămînt, desco- 
perirea puţurilor arteziane și a multor vine metalice. Geo- 
gnozia, tînără încă, se îmbogățește în toate zilele cu nouă 
băgări de seamă, carele adeverează mai mult pe cele vechi 
şi ne îmbogăţesc cu nouă cunoștinți. 

O parte din geologie, geogenia, prin consideraţiile lui 
Buffon Laplace, Elie de Beaumont, ne deschide drumul 
la cele mai frumoase părţi ale filozofiei naturii. 

Geologia astăzi, subt auspiţiile d. de Humboldt și Elie 
de Beaumont, va face înaintări însemnate. 

Astronomia, lăsată de Ptolemeu într-o stare foarte în- 
curcată, cu o mulţime de cercuri, în care toate trupurile 
se înviîrtea împrejurul Pămîntului în douăzeci şi patru de 
ceasuri, rămasă așa pînă la Copernic. Acest duh la 1543 
giceşte adevărata mișcare a mahinii planetare, descopere că 
Soarele este centrul sistemului și prevede cele mai fru- 
moase şi mai mari descoperiri ce s-au făcut după dinsul. 
După Copernic, Kepler; acesta așază relaţia ce natura a 
pus între distanţa planetelor la Soare și lungimea anului 
a fiecăria planete. Printr-o stăruinţă nepilduită, el desco- 
pere legile mişcării planetelor, care sint: 

1. „Mişcarea planetelor se face în elipse deosebite pen- 
tru fiecare, şi a căror unul din focuri este Soarele. 

2. Părţile de elipsă ce aleargă fiecare planetă în vremea 
unei rotații împrejurul osiei sale sînt toate echivalente în- 
tre dînsele“. 

Toată astronomia modernă este cuprinsă într-aceste 
legi ale lui Kepler. 

Galileu la 1600 se slujeşte de ocheană şi vede în aer 
o mulțime de lumi, și noi cădem din mîndria de a ne 
socoti o parte însămnătoare din univers, cînd vedem că 
sîntem ca un grăunte de năsip în mare; el descopere că 
tot sistemul planetelor se învirteşte împrejurul Soarelui. 
Descoperirile lui Galileu adeverea ideile lui Copernic. El 
scapă de întăia osîndă a inchiziţiei, făgăduind să tacă; 
dar, după ieşirea Dialogurilor lui, o a doua judecată, care 
a ţinut cîteva luni, se isprăvi cu sentența următoare: „A 
pretinde că Soarele este nemişcător și că este centrul lumii, 
este o propoziţie absurdă, neadevărată în filozofie şi ere- 
tică, pentru că este împotriva Scripturii. Este asemenea 
absurd şi neadevărat în filozofie a zice că Pămintul nu este 
nemişcător în centrul lumii“. După Galileu, vine Newton, 
care tălmăceşte şi dovedeşte matematiceşte prin ce mijloc 
stau trupurile în văzduh. Huygens pronunţează zicerea 
„putere centrifugă“. Galileu dedese legea căderii trupurilor 
şi Hooke își închipuise o putere atractivă; Newton le su- 
pune calculului. Cind află acest matematic că Picard a 
hotărît mărimea unui grad, el se slujeşte de această ţifră 
şi determinează cîtimea de materie din fiecare planetă. 

Toţi acești oameni sînt însuflaţi în ostenitoarele lor 
lucrări de mărimea ziditorului. Nimine n-a ştiut să slă- 
vească pre Dumnezeu mai bine decît acele geniuri. Nimine 
nu vede mai bine mărimea faptelor lui Dumnezeu decît 
acei care se îndeletnicesc cu asemine descoperiri. Spre 
dovadă, slujească rugăciunea făcută de Kepler cătră Dum- 
nezeu, pe care părintele Buckland o dă din cuvint în cu- 
vint: 

„Pină a nu mă scula de la această masă, pe care am făcut 
toate cercetările mele, nu-mi rămîne decît a rădică ochii şi 
minele mele cătră cer şi a faceumilita-mi rugă cătră auto- 
rul a toată lumea. O tu, care prin minunatele lumini ce 

ai răvărsat preste toată firea rădici dorințele noastre pînă la 
a ta dumnezeiască şi strălucită mărime, îţi mulţumesc, 
Doamne şi puternice ziditor, de toate desfătările ce am 
simţit, cînd cu hrăpire am privit la frumaseţea faptelor tale. 
lată că am sfîrșit această carte, care cuprinde rodul ostene- 
lelor mele şi a toatii înţălegiri ce mi-ai dat în nemărginita- 
ţi bunătate. Pe cît mi-a putut sluji slabul meu duh, m-am 
silit a arăta oamenilor, prin dovezi, minunele zidirei tale; 
cu toate puterile m-am silit prin drumul filozofic a dovedi 
adevărul ; şi dacă mi s-o fi întîmplat a zice vreo necuviinţă, 
eu vierme crescut şi hrănit în păcate, arată-mi-o, Doamne, 
ca să o poci şterge. Oare să nu mă fi orbit de trufie dina- 
intea minunatei frumuseți a lucrurilor tale? Oare rădicind 
acest monument, care trebuie să fie închinat numai slavei 
tale, nu am voit să-mi fac un nume mare între oameni? O, 
Doamne, dacă ar fi aşa, iartă-mi rătăcirea şi fă ca această 
a mea lucrare în veci să nu poată aduce vreun rău, ci să 
slujască a ta slavă şi la iertarea sufletelor“. 

După Newton urmează Laplace; de la dinsul avem cel 
mai frumos sistem de cosmogonie. Acest sistem a lui La- 
place închipuieşte o citime de materie ieșită din minile 
ziditorului, în stare de gaz, căria îi dă o mişcare în spaţiu 
şi împrejurul osiei sale; acea nebuloasă, prin proprietăţile 
ce cunoaștem materiei, prin puterile atractivă şi centri- 
fugă ne dă tot sistemul planetar. Dacă Dumnezeu este mare 
făcînd lucrurile ce vedem una cîte una, nu este şi mai mare 
făcindu-le toate deodată? Sistemul lui Laplace este una 
din cele mai frumoase zămisliri ale duhului omenesc. Co- 
pernic, stricînd prin observaţiile sale rostirea „sta sol“* 
a lui Isus a lui Navil?, nu micșorează puterea ziditorului. 
Dumnezeu este mai slăvit de învățații care au cercetat 
natura decît de obştia norodului. În Linné cel dîntăi cu- 
vint pus pe cartea lui este Dumnezeu; el într-o față mă- 
reaţă de slăvire şi de credinţă zice: „Vei să-l numești Soar- 
tă, el este, pentru că de el atîrnă toate. Vei să-l numeşti 
Natură, poţi, pentru că este autorul a tot lucrul. L-ei numi 
Providenţă, tot el este prevăzătorul care cîrmuiește uni- 
versul. Tras într-un altar nepătruns simţirilor ncastre, el 
se arată numai sufletului“. 


* Opreşte-te, soare. 

După Aristot şi Plin, istoria naturală, ca toate celelalte 
ştiinţe, moare pînă Linné şi Buffon, din care unul caută 
legătura ce a pus natura între fiinţele sale, celalalt descrie 
pe fiecare în parte; amindoi au creat știința, unul ca po- 
vestitor a caracterurilor, a obiceiurilor deosebitelor fiinţe, 
celalalt ca filozof, căutînd legile naturii. Astronomia şi 
istoria naturală ne-au arătat cît e de mare natura, cit e 
de mic omul. Ştiinţa îmbrăţişează dela nemărginitul mare 
pînă la nemărginitul mic. Astronomia și istoria naturală 
ne-a deschis noianul între aceste două ţărmuri. Pămîntul, 
la început colosul universului pe care se răzima bolta 
cerească, îl vedem micşorindu-se încet încet, cu cît omul des- 
chide ochii, şi astăzi nu este decit un atom pe cer. Picătura 
de apă, grăuntele cel mai subţire al nisipului mării, nu mai 
sînt cea de pe urmă despărţire a materiei. O nenumărată 
sumă de ființe viețuiesc în cea mai mică picătură de apă; 
fiecare are organismul său dinlăuntru ; ne pierdem, cînd 
socotim la micşorarea acelor organe. Dar nu este nimic 
încă micşorimea lor pe lîngă a atomelor? 

Medicina are un loc însemnat în ierarhia științelor. 
De la lpocrat şi pînă în zilele noastre această ştiinţă a 
făcut mai puţine înaintări decît toate celelalte. Singur 
Ipocrat a observat mai multe fencmene decît toţi urmaşii 
lui împreună. Şi cu toate că celelalte ştiinţe, pe care se 
razimă medicina, au făcut mari pasuri, însă diagnostica 
şi terapeutica au rămas mai înapoiete. Medicina modernă 
se socotește de la Harvey! ; el cel dintăia descris circulaţia 
sîngelui în 1628. Această însemnătoare descoperire a dat 
naştere la două şcoli: medici animisti şi medici humoristi. 
Brown pretinde că cei mai mulţi oameni mor de slăbăciune; 
Broussais zice că oamenii mor de înmulţirea puterilor. 
Unui bolnav de o inflamație generală, un brownist o să-i 
dea întăritoare: chină, canelă, afion, camforă, caută a-i 
da putere, ca să-i dărîime slăbăciunea. Un broussaisit, 
tot la aceeași boală, o să caute să slăbească bolnavul prin 
ceaiuri, care să-l facă să năduşe, o să-l acopere de lipitori 
şi-o să-i deschiză cîte vine a putea mai multe; îl aduce în 
starea unei umbrei, Astăzi a căzut impirica şi medicina 
se face o ştiinţă raţională. Fiziologia și anatomia au des- 
chis drum nou către terapeutică şi igienă, 

Ştiinţele, după cum am văzut, ne fac să cunoaștem tot 
ce este, de la insect pină la mărimea bolţii ce ne încunjoară, 
dar niciodată n-om ajunge la atom şi la nemărginit mare, 
care sint atributuri ale dumnezeirii. Astăzi toată filozofia 
este în ştiinţe, D. Comte a făcut un tractat de filozofie 
pozitivă, care cu toate că este numai o cercare, însă este o 
carte în care poate învăţa cineva adevărata filozofie. 

După cum am putut vedea, științele ne învaţă să slă- 
vim pe Dumnezeu întru adevărata mărirea lui; ele ne dau 
mijloacele de a ne procura toate trebuinţele și mulţămirile 
ce îi este dat omului să guste pe acest pămînt. Astăzi nu 
e propășire fără ştiinţe. Pătruns de acest adevăr, voicăuta 
a da, pe cît m-or ierta puterile, cunoștințe cît se va putea 
mai concentrate asupra deosebitelor științe, voi începe 
printr-o serie de articole asupra fizicei experimentale”, 


DOMNULE REDACTOR! 


Bucureşti, 1847, iulic 24 


Binevoinţa cu care ai deschis coloanele gazetelor d-tale 
tutulor acelor ce au voit a vorbi despre învățătura publică 
este o dovadă de importanţa cea mare a acestii cestiuni, şi 
socotind ca orișicare că am făcut ceva cind am pus negru 
pe hîrtie, te rog a da un ochi acestor cîteva feţe șia le în- 
şira în coloanele d-tale, dacă le vei socoti vrednice a prinde 
un minut atenţia cititorilor. — Deşi adesea m-am văzut 
tractat într-un chip foarte ireverenţios în aluziile unor scrii- 
tori împungători, dar mă fălesc a crede că mișcătorul carele 
mă face a-ți îndrepta acest articol nu este dorința de a răs- 
punde clevetitorilor şi nădăjduiesc a mă apăra de orice per- 
sonalitate, îndeletnicindu-mă exclusiv de lucruri, iar nici- 
decum de persoane, de viitor, iar nu de trecut, viitorul nu- 
mai este al nostru! Am petrecut trei ani în cariera învă- 
ţăturilor publice în Moldova și mă poci făli că persoanele 
ce am întîlnit pe acel drum trecea pentru mine numai ca 
nişte umbre, fără a lăsa în inima mea cea mai mică urmă; 
nu am căutat nici afecţia, nici ura lor; de am putut cîştiga 
şi pe una, şi pe alta, nu o socotesc către mine personal, ci 
către părerile şi gîndurile acelea care nimicnicesc orice per- 
soană în mintea mea şi nu mă lasă să văz decit tinerimea 
şi viitorul ei, căci într-însa numai văz neamul românesc. 
De am putut pricinui stricăciune, vătămare sau pagubă 
cuiva, atunci, acum şi totdeauna am cerut și cer iertare ca 
individ, mărturisind totodată că voi călca şi voi strivi ori- 
şicînd voi putea pe acel ce opreşte d-a să croi ş-a se netezi 

drumul pe care trebuie să treacă tinerimea, căci pe acel drum 
este pertectibilitatea, iar perfectibilitatea este de la Dum- 
nezeu. 

Încă de la anul 1844 am început în Foaia ştiinţifică şi 
literară, o serie de articole asupra învăţăturii publice. Scurta 
viaţă a acelui jurnal nu m-a iertat a tracta decit numai 
despre învăţătura primară du prin sate; mai pe urmă cuge- 
tasem să public o broșură cu titlul Învățătura publică în 
privirea ei către trebuinţele sociale; dar împrejurările şi pe 
aceea m-a silit a o discontinua; seria articolilor Foii ştiin- 
țifice o găsiţi în alăturatele trei coli tipărite, care coprind 
organizaţia învăţăturei publice ţărăneşti. În şcoli normale 
pentru pregătirea învăţătorilor du prin sate, tinerilor hotă- 
riți în această carieră în timp de trei ani, pe lingă învăţă- 
turile ce au dobîndit în şcolile de la sate, să li se dea: I. 
Învăţătură de limbă naţională împărţită în trei ani; în 
anul I gramatică şi exerciţii la ortografie şi la compuneri 
uşoare, în anul II-lea construcţia, formarea perioadelor și 
îndeletniciri de compuneri şi în anul al Ill-lea alcătuiri 
de scrieri trebuincioase în viaţa țărănească. II. Învățătura 
religiii în doi ani, în anul I Vechiul şi Noul Testament, ci- 
tirea şi tălmăcirea. Biblii, ceea despre istoria eclesiastică 
şi despre religia creştinească și în anul de al II-lea credința 
şi morala evanghelică. IIJ. Aritmetica cu frîngeri, proporţii 
şi regoli de tovărăşie. IV. Geografia și istoria coprinzind 
cosmografia, învăţăturile cele mai de căpetenie ale pămîntu- 
lui și geografia țărilor românești în special. Din istorie o 
prescurtare de istorie generală şi istoria națională în spe- 
cial. V. În anul al ILI-lea însemnam o lecţie care subt numire 
de istorie naturală și de fizică să coprinză istoria plintelor 
celor mai întrebuințate, istoria dobitoacelor domestice, 
cunoştinţa pietrelor şi pămînturilor întrebuințate la construc- 
ţii, proprietăţile fizice ale trupurilor şi fenomenele cele mai 
obicinuite. VI. Subt titlu de cunoștințe țărănești înţelegeam: 
1, din agricultură — metodurile cele mai cuviincioase, cul- 
tura deosebitelor grine şi creşterea vitelor; 2. rădicarea de 
planuri a locuri mici şi întrebuinţarea echerului de arpantor 
cu deseniul linear trebuincios la aceasta, împărţirea ogră- 
zilor; 3. cunoştinţa greutăților şi măsurilor întrebuințate 
în ţările româneşti; 4. cunoştinţe de drept administrativ, 
pe cît se atinge de interesurile ţăranilor, precum datoriile 

către stat, datoriile reciproce dintre clăcași și proprietari 
şcl.; VII. Muzica vocală. VII. Artă didactică. 

Aceste şcoale în număr potrivit trebuinţelor pe tot anul 
să scoaţă un număr de tineri cari îndată să-şi găsească loc 
ca învăţători pe la sate: aceste şcoale aşezate în vecinătatea 
şcoalelor de agricultiiră în deosebite părţi ale principatelor 
după împărţirea firească a calităţilor pămîntului. 

Învăţătorii ieşiţi din şcoalele normale să aibă a preda 
tinerilor săteni în vreme de trei ani: 1. rugăciunile, meha- 


nismul scrierii şi al cetirei şi catehismul; 2. istoria Testa- 


meniului vechi, inceputuri de gramatică, cetire de lecţii mo- 
rale, de fapte istorice, calcul din gînd, cetirea și scrierea ţifre- 
lor, caligrafia, copiind modeluri de cvitanţii, înștiințări, 
jălbi, raporturi şcl., povăţuiri despre paza vitelor, hrana lor; 
3. istoria Testamentului nou, exerciţii de scriere dictando, 
cele patru operaţii aritmetice şi cetire într-o carte fă- 
cută într-adins ca să fie tovarășul ţăranului şi care să co- 
prinză poveţi asupra agriculturei, despre împărţirea ogră- 
zilor în fălci, pogoane şi prăjini, cunoștințe de datoriile ţă- 
ranului ca cetățean şi creștin, datoriile către stat şel. 

Ţinerea atit a şcoalelor dupre sate, precum şi a școale- 
lor normale pentru gătirea învăţătorilor să nu fie numai în 
sarcina ţăranilor precum este pînă acum în principatul Va- 
lahiii; dar să contribuiască şi proprietarul potrivit număru- 
lui de familii ce are pe moşia sa. 

După cele ce am zis în acele articole despre învățătura 
publică du prin sate îmi rămîne foarte puţin a adăoga pentru 
cea ce priveşte asupra învăţăturei publice primare în orașe. 
Trebuinţele şi relaţiile orașanilor fiind și mai întinse şi mai 
complicate decit ale sătenilor, urmează ca și cunoştinţele 
lor să fie mai întinse, învăţătura lor mai dezvălită potrivit 
cu acele trebuinţe. Satele sint lăcuite de plugari, de aceea 
în scrierea mea toată tendinţa învăţăturei sătești este agri- 
colă; orașele sînt lăcuite de burgheri, meseriaşi şi comer- 
cianţi, şi tendința învățăturei lor trebuie să fie comercială 
şi manufacturială; aşa învăţătura agricolă, de neapărată 
trebuinţă ţăranilor, în orașe trebuie înlocuită de cunoștințe 
mai întinse de aritmetică, de ţinerea condicelor, de geogra- 
fie fizică, de geometrie practică, de mehanică, de arhitec- 
tură, de deseniu, de fizică şi de hemie. — Doi ani, ca şi în 
şcoalele de la sate, trebuiesc pentru a deda pe tineri cu me- 

hanismul cetirei şi scrierii și pentru învățăturile elementare 
ce tot omul trebuie să le aibă, adică cunoștința datoriilor 
şi drepturilor lui ca creștin şi cetățean. 

Deşi după părerea mea învăţătura în școalele de oraşe 
trebuie să aibă o întindere care trece peste mărginile învă- 
țăturei primare proprii, care să mărginește mai cu seamă 
la mehanismul cetirii şi scrierii şi la cunoștințele cele mai 
elementare de catihism și de aritmetică, încit foarte bine 
star putea pune clasa între învăţăturile gradului al doilea; 
dar fiindcă această numire se dă mai cu seamă învățăturei 
colegiale sau gimnaziale, umanioare, am preferit să așăz 
aceste şcoli între şcolile primare; germanii le numesc școli 
de burgheri sau şcoli reale şi coprind cunoștințe de un fo- 
los general (gemeinnützige Kenntnisse). 

Această învăţătură o împarț în cinci ani, doi de învă- 
țătură elementară din care tînărul va lua cele dîntăi cunoș- 
tinţe de cetire, scriere, aritmetică și religie şi pe urmă va 
trece în trei clase următoare, clase de învăţătură specială 
sau reală, în care i se va preda: 

a) Religia în paralelă cu un tractat de moral aplicat la 
datoriile omului. 

b) Exerciţii de compunere în limba românească și mai 
cu deosebire în stilul epistolar şi de facere de contracte şi 
cunoştinţe de literatură românească. 

c) Aritmetică practică comercială. 

d) Caligratie gi deseniu linear. 

e) Geografia şi istoria Principatelor mai pe larg, iar a 
acelorlalte neamuri numai pe cît privesc interesurile comer- 
țului şi ale industriii, cunoștințe statistice şi mercantile. 

f) Principii de algebră şi geometrie practică şi aplicaţii 
la cunoştinţe elementare de mehanică și de arhitectură. 

g) Cunoştinţe elementare de istorie naturală, de fizică 
şi de hemie. 

h) Învățătura unei limbi streine, germană, franțeză sau 
italiană. 

Trei profesori pot foarte bine sluji o asemenea şcoală, 
împărțind între dînșii lecţiile după chipul următor: unul 
însărcinat cu religia, literatura, geografia şi istoria; altul 
cu aritmetica aplicată, algebra, geometria, mehanica, fi- 
zica, hemia și istoria naturală și cel de-al treilea cu deseniul 
linear, caligrafia şi ţinerea registrelor. Aceste învățături 

să pot foarte bine combina împărțindu-le în trei ani după 
chipul următor: 


Anul I 

2 lecţii pe săptămînă de religie şi moral. 

3 lecţii de geografie. 

6 lecţii de aritmetică aplicată la trebuinţele comerțului. 
2 lecţii de istorie naturală. 

2 lecţii de caligrafie și ţinerea registrelor. 

2 lecţii de deseniu. 

3 lecţii de limbă streină. 


20 lecţii pe săptămînă. 


Anul II 


3 lecţii pe săptămînă de religie şi moral. 
3 lecţii de istorie generală. 

6 lecţii de geometrie practică. 

2 lecţii de deseniu. 

2 lecţii de caligratie şi ţinerea condicilor. 
4 lecţii de limbă streină. 


20 lecţii peste tot pe săptămînă. 


Anul III 


6 lecţii pe săptămînă de istorie. 

3 lecţii de drept comercial. 

6 lecţii de mehanică aplicată la construcţii, fizică, he- 
mie. 

2 lecţii de deseniu. 

3 lecţii de limbă streină. 


20 lecţii peste tot. 


Cadrul fiecăria dintr-aceste cunoștințe potrivit tre- 
buinţelor și intereselor ţării trebuie hotărît și bine insem- 
nat de profesori într-un chip cuviincios. 

Cheltuielile ținerii acestor școale trebuie să privească 
pe seamă orașanilor, şi copiii lor vor putea isprăvi acele în- 
văţături între vîrsta de doisprezece şi cincisprezece ani. 

Deosebit de aceste şcoale, pentru trebuinţa burgheri- 
lor trebuiesc organizate şcoale de speţialităţi în ramul ma- 

nufactorial și comercial, în care acei tineri care vor voi 
să-și facă vreo profesie să găsească învăţătura trebuincioasă. 
Înţeleg şcoli de arte şi meserii, de comerț; voi tracta de 
fiecare dintr-aceste şcoli cînd va veni rîndul să vorbesc de 
învăţătura profesională, și trec acum la învăţătura gradului 
al doilea sau colegială. 


Învățătura secondară 


Societatea, atit pentru. înaintarea ei în litere și în filo- 
zofie, carele sînt bazele civilizaţiii, precum și pentru sluj- 
bele statului, are trebuinţă de oameni cu cunoştinţe întinse 
şi largi în deosebitele ramuri carele alcătuiesc cunoştin- 
tele omenești; în partea administrativă îi trebuiesc persoane 
cu cunoștințe adînci de comerţ, de statistică, de lucrări 
publice, de economie politică şi de drept administrativ, 
cărora să le poată încredința slujbele administrative şi îm- 
bunătăţirea stării neamului; în magistratură îi trebuie oa- 
meni cunoscînd deosebitele părţi ale dreptului, ca să-i 
întrebuinţeze ca judecători, procurori, advocaţi, grafieri 
şcl., oameni în stare a cunoaște dreptul fiecăruia, ca să-l 
dea acelui ce să cuvine și să știe să chibzuiască cele co tre- 
buiesc aşezate între oameni pentru liniștea, siguranţa şi 
pacinica petrecere între dinşii. Deosebit de acestea, socie- 
tatea are trebuinţă de agronomi, medici, îngineri în deose- 
bitele ramuri de industrie şel. Pentru pregătirea acestor 
deosebite clase de oameni speciali, pentru formarea preo- 
ilor şi profesorilor trebuiesc şcoli întocmite într-adins 
pentru fiecare dintr-aceste cunoștințe; fiecare organizate 
potrivit scopului ei. După ce voi tracta despre învăţătura 
secondară, urmărindu-o în cele mai mici amărunturi, fiindcă 
o socotesc sufletul societăţilor, apoi voi trece îndată a 
vorbi de fiecare școală specială în parte, arătînd carele sînt, 
pentru noi acum deodată de neapărată trebuinţă și cu ce 
mijloace am putea dobiîndi acei oameni speciali în ramurile 
pentru care deocamdată nu putem deschide școli. 

Istoria, literile şi filozofia alcătuiesc mai cu seamă ceea 
ce să numește învăţătura secondară sau umanioară, colegi- 
ală sau gimnazială. Cunoştinţa acestor trei ramuri ale cu- 
noştinţelor omeneşti sînt trebuincioase, încă voi zice nea- 

părate, oricărui om de o condiţie mai înaltă în societate, 
tutulor acelor care în societate au ocupaţii intelectuale. 

Acest grad de învăţătură a fost obiectul mai multor 
discuţii între acei ce să ocupă de învăţătura publică. Deși 
reformele propuse sint poate foarte potrivite tendinței ce 
au luat societăţile de a rădica condiția omului în privinţa 
morală, intelectuală şi materială, tendinţă pe care şi ome- 
nirea, și religia ne o împune, pentru că este potrivită sco- 
pului pentru care omul este supus încercării acestii vieţi, 
care este perfectibilitatea, reforme care au toate drept scop 
mai mult sau mai puţin împuţinarea învățăturilor clasice, 
reducerea limbelor moarte, elină și latină, şi înlocuirea 
lor prin învățături practice; dar nu trebuie să pierdem din 
vedere că învăţătura acestor limbi este încă foarte folosi- 
toare dezvoltării duhului, formează judecata tinerilor prin 
raționalismul lor. În starea de astăzi mai cu deosebire că 
educaţia ocupă foarte puţin pe acei ce cîrmuiesc tinerimea, 
căci este încă un ram al științei omeneşti foarte anevoie şi 
foarte înapoiat, aceste două limbi sînt singurul mijloc de a 
forma și a dezvăli simţiri frumoase și înalte în inimele ti- 
nerimei, formează imaginaţia şi gustul prin mărimea și 
frumuseţea sujeturilor de care au tractat autorii acelor două 
neamuri și prin curăţenia stilului înlesnesc învăţătura is- 
toriei, a filozofiei și a literaturei, care tac baza învăţătu- 
rilor colegiale, ştiinţe care împodobese duhul şi îl pre- 
gătesc la descoperiri şi invenţii nouă. Așa după cum sînt 
astăzi organizate colegiile în Franţa și gimnaziile în Ger- 
mania, ele sint în stare a face omenirii cele mai mari pa- 
suri pe calea civilizaţiii. Societatea trebuie să cinstească 
deopotrivă toate condiţiile, căci daca va da o preponde- 
renţă prea mare acelor ce sînt în slujbele statului, atunci 
colegiul va absorbi toate duhurile, şi nimic nu este mai stri- 
cător unei societăţi decit acei tineri carii, adăpați numai 
în cele dintii clase colegiale, neputiînd urma pînă în 
sfirșit, rămîn a fi cu totul nefolositori societăţii, jumătăţi 
de învăţaţi. Neputînd ajunge la starea la care au aspirat, 
se socotesc înjosiți daca s-ar întoarce a îmbrățișa vreo 
meserie și ajung a fi supărători celorlalți şi nesuleriți lor 
însule. Cea mai mare parte a tinerimii trebuie să se împarţă 
pe la şcolile de manufacturi, de comerţ, de agricultură, cu 
un cuvînt să se adea la învățături profesionale. Învăţă- 

turile clasice trebuiesc urmate numai de acei oameni carii 
sau prin talentul lor, sau prin perseveranța lor, sau prin 
lesnea poziție în care se aiflă* sînt siguri că vor putea 
ajunge să dobindească şi să merite titlul de om învăţat de 
doctor; iar celorlalți societatea este datoare să le deschiză 
şcoli în care să poate dobîndi o profesie sau o meserie, care 
să le fie un mijloc de vieţuire, cu un cuvînt să le deschiză 
şcoli profesionale. 


Lăsînd cu totul la o parte polemica daca învăţătura se- 
condară trebuie să fie organizată în cutare sau cutare chip, 
şi zic că la noi colegiile trebuiesc organizate asfel, ca tine- 
rii ce vor fi petrecut clasele care îl alcătuiesc să poată fi în 
stare să urmeze cu folos facultăţile ce să vor putea aşeza la 
noi, sau pe acele ale acelorlalte neamuri ale Europii; cu 
un cuvint, colegiile noastre să fie organizate clas cu clas 
cu colegiile Franţii și cu gimnaziile Germaniii, încît un 
şcolar petrecînd aici numai unele din clase să poată urma 
fără sminteală șirul claselor înainte în alte colegii ale 
Europii. 

Organizaţia gradului al doilea de învățătură este 
astăzi mai aceeași în Franţa ca și în Englitera şi în Germa- 
nia, şi cum poate fi altfel, cînd obiectele şi sistemul didac- 
tic sînt același? Este un ires, şi încă foarte răspîndit, a crede 
că să deosebește această învățătură la francezi și la ger- 
mani. Este mai tot atîta deosebire între un colegiu franţez 
şi un gimnaziu german cîtă este între un colegiu franţez și 
un alt colegiu franţez. Aș ieşi cu totul din obiectul meu daca 
m-aş apuca să cercetez aici care sînt pricinile care au înră- 
dăcinat în credința multora această opinie. 

Învățătura colegială în Franţa să împarte în opt ani, 
şase ani de clase și doi ani de filozofie. Germanii, carii des- 
part filozofia în facultate, au în gimnazii numai șase clase. 
În Franţa, ca şi în Germania acele şase clase coprind învă- 
țătura religiii, a literaturei naţionale, a limbelor latină și 
elină, geografia, istoria, matematicele elementare şi o 
limbă streină. 


* Rog pe acei ce să vor socoti în datorie a răspunde sau a critica 
ideile mele să nu interpreteze această idee precum că voiesc clase privi- 
legiate și să excluz o clasă de oameni d-a putea vreodată să se urce 
pe treptele cele mai înalte ale societăţii noastre (n.a.). 

I. Învățătura religiii să împarte în învăţătura Vechiului 
Testament și în anul al II-lea coprinde istoria Noului Testa- 
ment şi a catihismului. Şcolarilor acelor patru clase de jos 
li se dau joia dimineaţa instrucții asupra catihismului, în 
celelalte două clasuri lecţiile de catihism sînt înlocuite 
prin conferinţe asupra religiii. În toate clasele şcolarii în- 
vaţă pe dinafară verseturi din Sfinta Scriptură în franţo- 
zeşte,  latineşte şi elineşte, după clasul în care se află. 
Simbăta totdeauna să citeşte și să tilcuieşte școlarilor evan- 
ghelia, care este să se citească a doua zi la liturghie. În Pru- 
sia, în clasele de jos se dau școlarilor cunoștințe de istorie 
sfintă, de religie creştinească, de dogmele și de morala ei; 
clasele de sus coprind tălcuirea evanghelii. 

II. Limba latină. Fiindcă între limba franțeză şi latină 
este o mare conecţie, învăţătura limbei naționale în cole- 
giile Franţii merge în paralel cu a limbei latine; într-această 
privire, firea limbei germane este pricină că în gimnazii 
să urmeaze o altă sistemă; în gimnazii un profesor special 
este însărcinat a arăta și a face să se pătrunză şcolarii de 
geniul şi de regulele limbei germane, să le explice şi să le 
dezvăluiască frumuseţele clasice ale literaturei, să-i înveţe 
regulele prozii şi ale poeziii; acel profesor este îndatorat 
a obicinui şcolarii a să exprima prin grai şi prin scris într-un 
chip corect și cuviincios. 

În colegiile Franţii, ca şi în gimnaziile Germaniii se 
dă şcolarilor să traducă treptat din Selectae e profanis! 
sau De viris illustribus urbis Romae?, fabulele lui Fedru, scri- 
sorile lui Ciceron, Quintie Curtie şi Titu Livie, încep ce- 
tirea poeţilor prin Bucolicile şi Georgicile lui Virgilie; în 
clasele de sus traduc pe Salustie, Tacit, cuvintele lui Cice- 
ron şi din poeţi pe Oraţie; şi așa școlarii ajung în stare de 
înţeleg autorii clasici cu înlesnire. 

Noi românii ne aflăm către limba latină şi mai strîns 
legaţi decît franțezii, şi această limbă la noi nu trebuie pri- 
vită ca o învățătură clasică, dar ca şi o învăţătură care ne 
slujaște la regeneraţia literaturei naționale. Învățătura gra- 
maticală a limbei latine trebuie prin urmare să meargă în 
paralel cu învăţătura literaturei româneștiă. 

III. În limba elină şcolarii, începind de la fabulele lui 
Esop, să exersează treptat pe dialogurile lui Lucian, Cyro- 
pedia lui Xenofont, Demosten, Omer și Sofoclu; cu temă şi 

cu compuneri ajung a fi în stare să înțeleagă autorii care 
au scris într-această limbă. Traducţiile ce fac din clasici 
eleni și latini slujaşte de bază exerciţiilor de logică, de gra- 
matică generală, de filozofie şi de estetică. 

IV. Învățătura geografiii merge de frunte. Se începe cu 
cunoștința matematică şi fizică a Pămîntului și urmează pe 
urmă şi cu geografia şi cu istoria și instituţiile deosebitelor 
neamuri. Franţezii încep cu geografia şi cu istoria veche, 
istoria romanilor şi a grecilor; după trei ani de învăţătură 
încep istoria veacului de mijloc care îi ţine doi ani, şi 
în anii după urmă iau istoria modernă; în Prusia cu mult cu- 
vînt încep cu istoria naţională, urmează cu istoria modernă, 
după aceea istoria veacului de mijloc și numai în anii după 
urmă se dă şcolarilor istoria veche, pentru că istoria roma- 
nilor şi a grecilor nu să poate învăţa decît numai în autorii 
acelor neamuri. Nu trebuie să se piarză din vedere că mulţi 
din tinerii care învaţă în colegii cu oarecare probabilităţi 
de a urma pînă în sfîrşit ca să treacă pe urmă în vreuna din 
facultăţi și dobindi o carieră, poate că deosebite împrejurări 
să-i silească a discontinua şi să nu poată urma pină în sfir- 
şit toate clasele, de aceea colegia trebuie să fie organizată 
asfel ca în clasele de jos să fie învăţăturile cele mai prac- 
tice şi mai aplicabile, iîmpingînd învăţăturile filozo- 
fice şi istoria veche, carele nu pot sluji decit acelor care 
vor putea avea un cere larg și întins dinaintea lor, împin- 
gînd acele învățături în clasele cele mai înalte. Luînd ca 
francezii istoria în ordinul cronologic, în clasele de jos ti- 
nerii învaţă istoria veche, istoria grecilor şi a romanilor, 
şi acel care nu va avea norocire să poată urma pînă în sfîrșit 
va cunoaște foarte bine faptele lui Ahil, Temistoclu şi Ro- 
mul, dar nu va avea nici o idee de războaiele lui Napoleon 
şi de tractatul Vienii, carele astăzi este baza scutului Euro- 
pii; în vreme că priimind metoda Prusiii, adică începind 
cu istoria nouă, ori în ce vreme ar părăsi tînărul colegiul 
duce cu dinsul o cunoştinţă folositoare, care îşi are între- 
buinţarea ei în orice condiţie socială. 

V. Matematicile elementare în Germania ca și în Franța 
fac parte din învăţătura colegială sau gimnazială. Această 
învățătură nu să socoteşte trebuincioasă numai acelor 
ce voiesc a-şi face o specialitate în vreuna din numeroasele 

aplicaţii ale acestii ştiinţe, dar să socoteşte cu mult cuvint 
foarte folositoare dezvoltării intelectului şi formării unei 
judecăţi drepte și raționale. În colegiile Franţii învăţătura 
matematicei se împarte în doi ani; un an de învăţătură ele- 
mentară în clasul întăi de filozofie coprinde aritmetica, 
geometria și algebra; anul de al doilea coprinde algebra su- 
perioară sau teoria generală a ecuaţiilor, trigonometria, 
geometria analitică sau aplicația algebrii la geometrie, 
principii de geometrie descriptivă şi statistică ; în Germa- 
nia numai matematicile elementare fac parte din învăţă- 
tura gimnazială, celelalte părţi intră în programul facultă- 
ţii de filozofie. 

VI. Din ştiinţele naturale să face tinerilor un curs de 
fizică, în care să tractează despre puterile şi legile naturii, 
atît prin teorie, cît şi prin experienţii, oarecare cunoştinţe 
elementare de hemie şi de istorie naturală; în Germania însă 
aceste învățături fac parte din facultatea de filozofie, care 
facultate coprinde în litere, filozofie şi ştiinţe, cu mică deo- 
sebire părţile ce se învaţă în Franţa în acele două clasuri 
care poartă numire de clasuri de filozofie. În Prusia în mai 
multe rînduri s-a propus ca filozofia să fie ca un compliment 
învățăturei gradului al doilea, şi fără îndoială această idee 
va izbuti în sfirşit. 

VII. Muzica vocală mai în toate gimnaziile germane este 
obligatorie, în Franţa pînă acum este obligatorie numai în 
teorie, dar nu va trece mult și om vedea-o a fi atît de căutată 
ca și în Germania. 

VIII. În colegiile Prusiei limba franţeză este obliga- 
torie, ca și în colegiile Franţii una din limbile germană sau 
engleză. 

IX. În Franţa, în cele două clase după urmă, care poartă 
numirea de clase de filozofie, să coprinde învăţătura 
logicei, metafizicei, moralei şi dreptului naturii și al nea- 
murilor. Universitatea Franţei nu cunoaște nici un tractat 
metodic de filozofie colegială, însă recomandă profesori- 
lor să se ajute cu cărţile următoare din autorii cei vechi: 

Dialogurile lui Platon 

Analiticele lui Aristot 

Tractatul de filozofie al lui Ciceron 

Din filozofii cei noi recomandă: 

Argumentum scientiarum şi Novum organum al lui Bacon 

Metoda lui Descartes 

Meditaţiile lui Pascal 

Logica de la Port-Royal 

Teodiceea lui Leibniz 

Căutarea adevărului de Malebranche 

Despre fiinţa lui Dumnezeu de Fénelon 

Logica lui Wolff 

Introducție la filozofie de Gravesend 

Principurile de dreptul naturii de Burlamaqui 

Din Condillac 7ractatul senzaţiilor, meşteşugul de a 
gîndi și Logica 

Scrisorile lui Euler la o prinţeasă germană 

ncercările analitice asupra facultăţilor sufletului de 
Charles Bonnet?. 

Francezii cu mult cuvînt au așezat învăţătura filozofiei 
ca un compliment al învățăturilor gradului al doilea; în 
aceste două clase tinerii învaţă a lega şi a coordina între 
dînsele cunoştinţele ce au dobindit. 

Mă opresc, domnule, pentru altă dată, şi dacă vei judeca 
că aceste desluşiri merită băgarea de seamă a cetitorilor 
gazetei d-tale, voi urma, trimiţîndu-ţi planul de învăţă- 
tură colegială ce am dat răposatului vornic Alecu Baiş în 
anul 1844, pe cînd să afla epitrop al învățăturilor publice în 
Moldova, plan după care aș fi dorit să văz aşezată învăţă- 
tura în colegiul din laşi; am priimit în programe tot ce mi 
s-a părut mai raţional în colegiile Franţei şi în gimnaziile 
Germaniei, pe urmă voi urma a tracta despre învăţătura 
înaltă şi despre învăţătura profesională. 

Deocamdată priimește, domnule, prieteneștele mele în- 
chinăciuni. 


ION GHICA 


e er 


DOMNULE REDACTOR, 


Bucureşti, 1847 


Programul următor este din cuvînt în cuvînt acela ce am 
dat răposatului epitrop al școalelor, vornicului Alexandru 
Balș. Era preces de un memorial, după care din nenorocire 
nu am găsit nici o copie în hîrtiile mele, dar de care mă voi 
sili a-mi aduce aminte şi a-ţi transmite ideile principale, 
fără cea mai mică prefacere, cu atît mai vîrtos, că acele 
idei, pe care mai dinainte le profesam fără cruţare, au ră- 
dicat tot corposul profesoral al Moldovei împotriva mea. 
Deși prevedeam că acele idei trebuia să-mi aducă multe 
neplăceri, însă nu m-am putut despărţi de dinsele, căci 
erau adînc împlintate în inima mea ; ajunseseră a fi o con- 
vingere intimă. Eu am fost de bună-credinţă (de bonne foi) 
şi nu m-am ocupat nicidecum de a celorlalți?. Voi vorbi dar 
cititorilor foii dumitale de acel memoar, după ce însă 
voi tracta de învăţătura înaltă şi de învăţătura profesio- 
nală, fiindcă într-însul tractam mai cu deosebire de mij- 
loacele ce ar trebui luate ca să se poată pune în lucrare după 
cîțiva ani o sistemă completă de învăţătură publică. 

Urmez dar acuma cu programul învăţăturei secondare sau 
colegiale, care în scrierea transmisă vornicului Balş era 
coprinsă în anexa cu litera D. 

Învățătura colegială să se împarţă în opt ani, șase ani 
de clase şi doi ani de filozofie, şi să coprinză învăţăturile 
următoare: 


I. Limba latină III. Limba elină 
II. Limba română IV. Limba franţeză. 

V. Geografia și istoria. VIII. Matematicele, fizica 
VI. Religia şi hemia 
VII. Retorica IX. Filozofia. 


I. Limba latină 


Învățătura limbei latine să se împarţă în șase ani, 
începînd de la anul întîi de colegie. 

În anul I să se arate tinerilor declinările și conjugările 
pînă la sfîrşitul verbilor deponenţi; să li se facă exerciţii 
despre unele şi despre altele; să li se arate regulele cele mai 
simple ale sintaxului, adică acelea ale regimului substanti- 
vilor şi adjectivilor; să se exerseze a pune în practică deo- 
sebitele regoli prin fraze scurte şi desluşite, în care să nu 
intre decît propoziţii simple, să traducă în românește 
Selectae e profanis şi De viris illustribus urbis Romae. 

În anul al II-lea să înveţe conjugările neregulate, re- 
gulele sintaxului atingătoare de verbii, a căror regimuri 
nu sînt aceleași în latinește și în româneşte, întrebuin- 
tarea adjectivilor posesivi și a ablativului absolut. Pentru 
aplicaţia acestor deosebite regule să se facă teme, ca să se 
obicinuiască tinerii bine cu dinsele, să lise dea să traducă 
în românește din epistolile familiare ale lui Ciceron. 

În anul al III-lea să se completeze învățătura gramaticei, 
luînd-o de la început ca recapitulaţie, asfel ca gcolarii să 
cunoască particularitățile atingătoare de forma cuvintelor, 
de felul lor şi de deosebitele lor terminaţii, precum și acele 
care se ating de regulele sintaxului. Vor traduce în româneşte 
din Cornelie Nepos, din Quintie Curţie, oarecare bucăţi 
din Metamorfozurile lui Ovidie şi oarecari ecloge din Virgi- 
lie. Vor învăţa regulele prozodiei latine și chipul d-a 
scanda versurile exametre. Să înveţe pe dinafară versuri 
din Ovidie şi Virgilie. Să traducă din românește în latineşte. 

Profesorul să se folosească de toate ocaziile ce-i va da 
gramatica latinească ca să dea şcolarilor notiţii desluşite și 
adevărate asupra limbei românești şi să le arate mai cu 
seamă cum formaţia zicerilor românești atîrnă adesea de 
acea a zicerilor latine; într-un cuvînt, profesorul să puie 
necontenit gramatica românească în paralel cu cea latină. 

În anul al IV-lea să se arate tinerilor tot ce se atinge de 
excepţiile şi anomaliile formelor a fiecăria părţi a cu- 

vîntului; să li se expuie teoria timpilor și a modurilor și 
aplicaţia acestii teorii la propoziţiile simple și compuse; 
să li se tracteze despre conjuncții şi despre întrebuințarea 
lor; să li se dea a traduce din românește în latineşte teme în 
care să afle aplicaţia regulelor ce au învăţat, să traducă în 
româneşte Comentariile lui Cezar, Gîndirile lui Ciceron de 
d'Olivet, din Metamorfozele lui Ovidie şi una din cele 
dintăi cărți din Eneida lui Virgilie, explicaţia acestor 
după urmă autori să se întovărășească de note mitologice. 
Să petreacă de iznoavă regulele prozodiei şi să se exerseze 
elevii a scanda versuri și să înveţe pe dinafară din Virgi- 
lie şi Ovidie. 

În anul al V-lea să se repeteze părţile cele mai anevoie 
ale gramaticii şi să se arate împrejurările în care să între- 
buinţează participiile. Să traducă din Titu Livie, Salustie, 
Ciceron De senectute, De amicitia, Terenţie şi cele dintăi 
şase cărţi ale lui Virgilie. Să traducă dintr-o carte din ro- 
mânește în latineşte, să se exerseze a face versuri exametri 
şi să înveţe pe dinafară din Virgilie. 

În anul al VI-lea, profesorul să exerseze tinerii a scri 
în latinește nu numai într-un chip corect, dar şi cu eleganţă; 
să comenteze cuvintele lui Ciceron, precum Catilinariile, 
arangurile pentru Archias, Ligariu, Milon, legea Manilea, 
a doilea şi a paisprezecea filipică, o culegere din episto- 
lile aceluiaşi autor, tractat De oficiis, epistolele lui Pliniu 
celui Tinăr, Georgicele şi Eneida lui Virgilie ; să urmeze exer- 
ciţiile de versificaţie latină, asfel încît elevii să fie în stare 
a pune în versuri latine exametre un sujet dat. 


II. Limba românească 


Această limbă să se înveţe în paralel cu acea latină, 
profesorul căutînd necontenit, cînd citeşte traducţiile, să 
obicinuiască tinerii a avea un stil curat şi simplu. 


III. Limba elină 
Învățătura limbei eline să se împarţă în patru ani, în- 
cepind din clasul al III-lea și urmînd pînă în clasul al IV- 
lea_inclusiv. 

În anul întîi să se arate şcolarilor principiile gramaticei 
eline, învăţind declinările şi conjugările cu formarea tim- 
pilor. Să traducă fabulile lui Esop. 

În anul al II-lea să se înveţe etimologia pină la sfirşitul 
verbilor neregulați și a zicerilor invariabile; iar din sintax, 
pînă la propoziţiile compuse; să se exerseze a traduce din 
românește în elineşte teme în care să afle aplicaţia regu- 
lelor sintaxului. Să se dea regulele cele mai generale ale 
accentuaţiei elineşti. 

În anul al Ili-lea profesorul să urmeze învăţătura gra- 
maticei, să arate formele mai particulare ale dialectului 
atic şi regulele relative la întrebuinţarea timpilor și a mo- 
durilor şi întrebuinţarea conjuncţiilor; să le arăte teoria 
accenturilor și să-i exerseze la compunerea elină, dîndu-le 
teme în româneşte, ca să le facă în elinește. Să traducă în 
românește Cuvintul la Demonic şi Elogiu lui Evagora de 
Isocrat?, Dialogurile şi Visul lui Lucian, Cyropedia şi Agi- 
silau lui Xenofonte. 

În anul al IV-lea să se îndeletnicească la compunerea 
elinească şi să petreacă părţile și regulele cele mai anevoie 
ale sintaxului, să se obicinuiască tinerii cu dialectul lui 
Omer şi cel ionic, să li se dea să înveţe cele mai de căpetenie 
reguli ale poeziii elineşti; să se traducă o carte din Iliada 
sau din Odisee, cîteva părţi din Erodot, Anavasis a lui Xe- 
nofont, Criton al lui Platon, din Vieţele lui Plutarh, Cuvin- 
tul funebru al lui Lisiasă. 


IV. Limba franceză 


_ Limba franceză va coprinde șase ani, începînd cu clasul 
lde colegie şi urmînd pînă în clasele de filozofie. 

În anul I să se înveţe declinările, conjugările şi regulele 
cele mai simple ale sintaxului. 

În anul al II-lea să se dea şcolarilor fraze scoase din 
autori clasici, în care să poată învăţa zicerile cele mai 
obicinuiţe şi totodată întorsurile cele mai însemnate ale 
limbei; la începutul fiecăria lecţii să se reciteze un număr 
oarecare de ziceri nouă trase din lecţia trecută şi de care s-a 
slujit ca să traducă capitulul trecut; deosebit de aceasta 
să înveţe pe dinafară şi fraze, asfel încit elevii în doi ani să fie 
familiarizați cu un mare număr de ziceri și de idiotismi. 

În anul al III-lea să se recapituleze învăţătura grama- 
ticei într-un chip mai rezonat, căutind profesorul a da cuvint 
pentru fiecare regulă; să se facă analiz gramatical frazelor 
compuse şi să se cheme atenţia elevilor asupra înţelesului 
zicerilor după terminarea și compunerea lor, să-i exerseze 
la ortografie prin dictele dese şi să le dea să înveţe pe din- 
afară bucăţi de proză şi de versuri. 

În anul al IV-lea, învăţătura limbei franceze să stea 
în cetirea a oarecare bucăţi de literatură din Woet et La- 
plan, profesorul însemnînd şcolarilor: 1) aplicaţia regulelor 
gramaticei franceze, 2) valoarea și proprietatea zicerilor, 
înţelesul lor propriu şi figurat, 3) galicismii şi locuţiile 
cele mai însemnate; tinerii să se îndeletniceze a scri fran- 
ţozeşte sau prin extracte din cărți date, sau compuind asupra 
unui sujet dat de profesor, sau prin traducţii din latineşte 
şi din româneşte în îranțozeşte; să li se dea să înveţe pe 
dinafară bucăţi de proză şi de versuri. Profesorul să privi- 
gheze necontenit asupra ortografiei. 

În anul al V-lea să citească oarecare bucăţi de literatură ; 
această cetire să se întovărăşască de comentarii, avind 
drept obiect a insemna elevilor aplicaţia regulelor gra- 
maticei, valoarea și proprietatea zicerilor, cele mai de 
căpetenie calităţi ale stilului, lămurirea, puterea și dul- 
ceața; recitația a oarecare bucăţi de proză și de versuri să 
dea ocazie profesorului a da şcolarilor povăţuiri asupra 
tonului şi debitului. 

În anul al VI-lea să se expuie metodicește cele mai de 
căpetenie calităţi ale stilului francez şi această expunere 
să fie întovărășită de numeroase exempluri; să se citească 
şi să se comenteze bucăţi de literatură ; să se exerseze tinerii 
a compune în îranțozeşte şi să facă critică unei scrieri pro- 
pusă de profesor; să li se dea să înveţe pe dinafară bucăţi 
de versuri şi de proze şi să se privegheze debitul şi tonul 
recitaţiei. 


V. Geografia şi istoria 


Învățătura geografiei și a cronologiei să se împartă în 


doi ani. 
În anul I să se explice tinerilor terminii cei mai între- 
buințaţi în această știință, să li se dea o cunoștință bine 

deslușită de relaţiile globului nostru către celelalte trupuri 
cerești; să li se expuie cele mai de căpetenie împărțiri şi 
subtîmpărţirile lor cele mari. După aceea să treacă la învă- 
țătura geografiei politice și fizice a Europii, începînd cu 
țările româneşti și urmînd cu ţările învecinate, adică: 
Turcia, Austria, Polonia și Rusia; să se exerseze şcolarii a 
trage pe dinafară harta generală a Europii și în particular 
a Principatelor pe emisfăruri pe care să fie însemnate 
numai cercurile măridiene şi paralele. 

Pentru cronologie se va face un curs mic de istorie uni- 
versală şi să se dea școlarilor să înveţe datele cele mai în- 
semnate, deslușindu-le întimplările care se raportează la 
dinsele. 

În anul al II-lea să se inveţe celelalte părţi ale geografiei 
şi să se urmeze cursul de cronologie pînă în zilele noastre. 

Istoria fiind învăţătura cea mai de căpetenie, programul 
atingător de acest ram era foarte întins; determinam lecţie 
cu lecţie materia de care să aibă a tracta profesorul în fiecare 
zi; de atunci însă multe din ideile mele asupra istoriei s-au 
prefăcut; veacul acesta este al istoriei și noule publicaţii, 
puntul de privire din care istoricii cei mai noi au cercetat 
faptele istorice au deschis un cîmp nou duhului omenesc 
şi au dat acestii ştiinţe un impuls cu totul altu; deocamdată 
las o lacună în acest program şi mă grăbesc numai a zice că 
învăţătura istoriei trebuie să se facă cu cea mai mare în- 
tindere şi profesorul să caute a depărta oarecum mirarea de 
la faptele voinicești şi asupritoare ale celor vechi şi care 
nu pot avea alt rezultat decit a dezvălui și a hrăni ambiția 
şi dorința de stăpiînire în inimile tinerilor. Îmi pare că 
această învățătură trebuie să caute mai mult a forma gus- 
tul și dorinţele oamenilor, și misia ei nu ar fi bine înţe- 
leasă, dacă n-ar face decît admiratori Romulilor şi Cezari- 
lor; profesorii de istorie ar face bine să puie mai multă 
importanţă în apărarea libertăţii grecilor împotriva per- 
şilor şi lacedonilor decit în năvălirile şi în cotropirile ro- 
manilor, mai multă hulă în războaiele Atenii cu Peloponesul; 
cea mai mare parte a lecţiilor să fie întrebuințată a cerceta 
faptele şi pricinile care au avut înriurire asupra omenirei 
şi mai cu deosebire asupra stării societăţilor de astăzi, 
asfel s-ar împlinta în inimile tinerimii dorințe curate 

și s-ar forma un duh de critică şi de cercetare atît de nea- 
părat trebuincios omului care are să prinzăun loc însemnat 
în societate. 


VI. Retorica 


Clasul al VI-lea de colegie să poarte numirea de clas 
de retorică și să se înveţe preceptele elocuinţii şi regulele 
de tot felul de scriere, după chipul următor: 

Definiţia retoricei, scopul, folosul ei, distincția între 
retorică şi elocuenţă. 

Împărţirea elocuenţii în trei feluri: demonstrativă, 
deliberativă şi judecătoare. Obiectul de căpetenie a fie- 
căruia fel. 

Împărţirea retoricii în trei părţi: invenţia, dispoziţia, 
elocuţia. Oratorul trebuie să întrebuinţeze şi acţia. 

Despre invenţie. Sînt trei chipuri d-a pătrunde pe om: 
a-l învăţa, a-i place şi a-i mişca simțurile. Oratorul învaţă 
prin argumente, place prin obiceiuri şi mişcă simţurile 
prin patimi. 

Despre argumente sau dovezi. Cite feluri de dovezi sînt, 
la ce izvor le poate afla oratorul. 

Despre izvoarele de obște în general. Izvoarele obşteşti 
intrinzice, izvoarele obşteşti extrisice. Ce întrebuințare 
trebuie să facă cineva de izvoarele obștești? Despre argu- 
mentaţie, deosebitele forme de argumentaţie. Toate pot să se 
reducă la silogism, însă se deosebește argumentaţia filozo- 
fică de argumentaţia oratorie. Despre argumente. Să soco- 
tesc opt feluri de argumente mai de căpetenie: silogismul, 
entimemul, epihirismul, soritul, dilemul, inducția şi ar- 
gumentul personal. Să se dea exempluri despre obiceiuri, 
ce să înţelege prin obiceiul oratoriu? Înfluinţa obiceiurilor 
în toate felurile de compuneri. Măsurile oratorii. Cind să 
cuvine a le întrebuința? 

Despre patimi cît să atinge de elocuenţă. Toate patimile 
îşi au izvorul lor în dragoste sau în ură. Pateticul nu cu- 
vine tutulor sujeturilor. Părțile cuvîntului care cuvin pateti- 
cului. 

Despre dispoziție. Un cuvînt poate cuprinde şase părți 
deosebite: exortul, propoziţia, naraţia, contirmaţia, refu- 
tația şi peroraţia. Această după urmă, ca şi exortul, nu 
se întrebuințează decit numai la cuvinte mari. Despre 
deosebitele feluri de exord: simplu, pompos, însînuitor, 
ez abrupto. 

Despre propoziţie. Propoziţiile să deosebesc în simple 
şi compuse; la această parte a cuvîntului să poate alătura 
împărţirea. Importenţa unei împărțiri bune. 

Despre naraţie. Naraţia oratorie se deosebeşte de nara- 
ţia istorică. Să se expuie calităţile cele mai de căpetenie 
ale naraţiii oratoriăi. Despre confirmaţie, alegerea și ordinul 
dovezilor, dispoziţia omerică. 

Despre amplificaţia oratorie, în ce stă ea, despre defec- 
tele şi frumuseţile refutaţiii. Sînt două chipuri mari deo- 
sebite de a refuta. Să poate întrebuința gluma şi ironia, dar 
cu mare cumpănire. 

Despre sofisme. Să se enumere, să se defineze şi să se 
dea exempluri. 

Despre peroraţie. Ea cere destinderea tutulor mijloa- 
celor de elocuenţă. 

Despre acție. Ea coprinde glasul, gestul, memoria; nu 
poate fi un adevărat orator fără acţie. 

Despre elocuţie ; despre stil; a fi elocuent va să zică a 
gîndi bine, a simţi bine şi a zice bine totodată. 

Despre calităţile stilului cele mai de căpetenie: lămu- 
rirea, curăţenia, precizia, firescul, nobleța şi armonia. 

Deosebirea stilurilor în trei feluri: simplu, temperat 
şi sublim. 

Deosebitele feluri de perioade; trebuinţa d-a le varia, 
ca să se apere de monotonie. 

Despre armonie în general şi despre deosebitele feluri 
de armonie în stil. 

Despre stilul figurat şi despre figuri; să se dea figurile 
cele mai de căpetenie ale gîndirilor, prin definiţie şi exem- 
pluri. Să se dea figurile cele mai de căpetenie ale zicerilor 
prin definiţii și exempluri. Să se deosebească figurile curat 
gramaticale de figurile oratorii. Să se dea tropurile cele 
mai însemnate prin exempluri. 

Despre gust în literatură și despre formele sub care se 
arată geniul. 

Să se cetească în clas cu profesorul și să se critice bucăţi 
de proză şi de versuri ale scriitorilor români şi streini şi 
să învețe pe dinafară pasajurile cele mai frumoase ale li- 
teraturii românești. 

În toată sîmbăta să se facă o compunere în româneşte, 
după care să se clasifice şcolarii. 


VII. Filozofia 


Învățătura filozofiei să se împarţă în doi ani şi acele 
două clase din urmă ale colegii să poarte numirea de clase 
de filozofie. Această învăţătură, asfel împărțită, să se al- 
cătuiască după chipul următor: în anul I, logica şi metafi- 
zica, și în anul al II-lea, morala și istoria filozofiei. 

Clasul acestei învățături să se coprinză în cadrele urmă- 
toare: 

Obiectul și importenţa filozofiei, raporturile ei cu cele- 
lalte ramuri ale cunoștinței omenești. 

Deosebitele metoduri aplicate la cercetările filozofice. 
Este oare o adevărată metodă filozofică? Care este acea 
metodă? 

Împărțirea filozofiii în psicologie, logică, morală şi teo- 
dicee. Să se explice şi să se dea cuvintele acestii împărțiri. 

Psicologia este puntul de plecare trebuincios al învă- 
țăturilor filozofice. Ce să înţelege prin expresia sens intim 
sau conștiință? Despre certitudine care îi este proprie. 

Despre idee. Să se considereze ele în origină, obiect 
și natură. Să se dea exempluri. Să se deosebească întin- 
derea unei idei din compreensia ei. Să se arate deosebitele 
sisteme asupra originei și formării ideilor, senzualismul, 
idealismul, eclectismul, ideile sînt rezultatul activităţii du- 
hului pus în raport cu obiectele. 

Despre facultăţile sufletului, cercetate în principul lor, 
în natură și producturile lor — ele să raportează toate la trei 
chipuri d-a fi: aface,a şti, a simţi; să se dea despre aceasta 
o teorie rezonată. 

Despre sensibilitate. Să se însemneze caracterul. ei cel 
deosebitor — sensibilitatea este cea dintăi dintre facultăţi 
în ordinul dezvoltării lor. 

Ce este rezonul sau facultatea de a cunoaşte? Această 
facultate coprinde pe toate celelalte şi prin urmare este 
mai presus decit, dinsele. 

Autoritatea sensului intim sau a conştiinţei: 

Despre persuasia dinafară. 

Despre judecată — rezonamentul. 

Despre abstracţie şi despre generalizaţie. 

Despre memorie — asociaţia ideilor; influinţa asocia- 
tiii ideilor asupra judecăților noastre. 

Despre activitatea spontană și activitatea din voință, 
despre voinţă; elementele ei sînt posesia, deliberaţia, ale- 
gerea. Voința își are rezonul în libertate. 

Despre libertatea morală; să se demonstreze, să se dez- 
lege cele mai de căpetenie obiecţii, mai cu seamă acea ce 
s-a tras din preştiinţă divină. 

Din ce să alcătuieşte eul filozofic sau sufletul — să se 
dovedească identitatea lor prin sens intim şi memorie. 

Dacă eul este identic, este unul; să se confirmeze această 
inducţie prin dovezi directe, trase din lucrarea facultă- 
ţilor sufletului. 

Să se așeze deosebirea sufletului și a trupului; despre 
unirea lor; să se alătureze cele patru sisteme de căpetenie 
prin care s-a pretins că se pot explica mărturisirea neștiin- 
tei omenești într-această privinţă. 

Logica. Să se expuie obiectul logicii, să se arate marșul 
ce urmează înțelegerea în cercetarea și demonstrarea ade- 
vărului; despre analiz și sintez. 

Despre definiție, despre împărţire. Să se expuie regu- 
lele, folosul clasificaţiilor. 

Despre certitudine în general, despre deosebitele feluri 
de certitudă; certituda nu priimeşte graduri. 

Despre analogie, despre inducţie, despre deducție; în 
ce măsură se deosebesc. 

Despre silogism. Să se explice regulele, să se reducă la 
dinsul celelalte forme ale rezonementului. 

Folosul formei silogistice ca mijloc de luptă intelectuală. 

Despre sofisme, despre mijloacele d-a le refuta. Auto- 
ritatea mărturiei oamenilor; ea îşi are sancţia ei în expe- 
riență şi în rezon. 

Despre origina și semnele vorbirei; zicerile sînt întă- 
țişarea materială a ideilor; bine zicînd sînt numai trei fe- 
luri de ziceri: acele care corespund la idei de substanţă, de 
calităţi și de raporturi. 

Caracterul ce trebuie să aibă o limbă bine făcută, fo- 
loasele ei; să se enumere deosebitele cauze ale greșelilor 
în care cădem şi să se arate mijloacele de tămăduire. 

Morala şi teodiceea. Morala se aşază pe distincţia bi- 
nelui şi a răului, ea este ştiinţa datoriilor. Ea se împarte 
în trei părți: morală individuală, morală socială și morală 
religioasă. 

Să se descrie fenomenele morale care slujesc de bază 
conștiinței morale. Ce este noţiunea datoriei, de unde re- 
zultă îndatorirea morală? 

Motivele faptelor noastre să pot reduce la una singură; 
să se compăreze, şi din această comparaţie să se deducă 
importanţa lor relativă. 

Ce se numește merit şi demerit; despre răsplătiri şi pe- 
depse. 

Datoriile omului către el însuşi sau morala individuală. 
Datoriile omului către semenii săi, sau morala socială. Da- 
toriile omului către Dumnezeu, sau morala religioasă. 

Să se expuie deosebitele dovezi despre fiinţa lui Dumne- 
zeu ; să se enumere atributurile sale cele mai de căpetenie. 
Ideia provedinţei divine este nedespărțită de planul 
universului. 

Refutaţia obiecţiilor trase din răul fizic şi din răul 
moral împotriva fiinţei lui Dumnezeu. 

Distincția omului, dovada nemuririi sufletului. 

Istoria filozofiei. Ce metodă cuvine mai bine la învăţă- 
tura istoriii filozotiii. 

Să se caute dezvoltările filozofiii în firea chiar a duhului 
omenesc. 

Istoria filozofiii să poate împărți în patru epoce princi- 
pale. Cea dîntăi începe de la Tales pe la jumătatea veacului 
al VIl-lea în. [de] H. A doua începe la Socrat, ca la două 
sute de ani mai pe urmă; cea d-al treilea să socotește de la 
veacul al IX-lea și ţine pînă la veacul al XVII-lea, epoca 
şcolasticei. În sfirşit, a patra epocă începe la veacul al 
XVII-lea cu Bacon şi Descartes. Epoha filozofiii experi- 
mentale care urmează în zilele noastre. 

Să se vorbească despre deosebitele școli grecești de fi- 
lozofie înainte de Socrat. 

Să se vorbească de Socrat și de revoluţia filozofică ce 
i se atribuiază lui. 

Despre filozofie în veacul de mijloc; filozofia să ab- 
soarbe în teologie. Despe filozofii școlastici cei mai de că- 
petenie. Încercarea întoarcerii la adevărata filozofie la 
veacul al XV-lea și al XVI-lea. 

Să se expuie metoda lui Bacon şi să se dea un analiz 
despre Novum organum. 

Să se expuie metoda lui Descartes şi să se analizeze 
Cuvintul asupra metodei. Iniluinţa lui Descartes asupra 
veacului său şi asupra celor următoare. 

Să se cerceteze școalele moderne cele mai însemnate după 
Bacon şi Descartes. 

La veacul al XVII-lea, panteismul idealist al lui Spi- 
noza. Cauzele ocazionale ale lui Malebranche. Empirismul 
lui Bacon (Obes, Locke şi Berkeley în Englitera, Gassendi 
în Franța). 

Acest după urmă renoieşte teoria atomelor. 


| Opt episcopi de la Avraşia pentru 
SCEPTICISMUL ! materiile fllozofiei. Bayle întinde 
| scepticismul la toată certituda. 


Vanelmonte 
MISTICISMUL Portache 
Poiret 


Armonia prestatornicită a lui Leibniz la veacul al XVII- 
lea (un fel de panteism). 

Wolff, ucenic al lui Leibniz, trage o enciclopedie com- 
pletă a științelor filozofice. 

Școala franceză la veacul al XVIII-lea. 


Condillac popularizează empirismul 
MATERIALISMUL 4 Bonnet de la Geneva 
Elvetius. 

Voltaire 
Diderot 
D'Alembert 
Rousseau 


DEISMUL 


Şcoala engleză. 

Medicul David Hartley urmează subt privirea materi- 
alistă cercetările filozofice ale lui Obes (Bentham). 

Şcoala scocească. Este înfăţişată prin Reid, Uskinson, 
Priestley, Ferguson, Adam Smith, Duglad Stewart. 

Şcoala nemţească sau criticismul — Kant, Fichte, Schel- 
ling. 

Școala franceză în veacul al XIX-lea — școala senzua- 
lismului — Cabanis, Destutt de Tracy, Garat şi alţii. 

Laromiguidre se depărtează de şcoala lui Condillac, sub- 
stituind atenţia senzaţiei. 

Şcoala teologică — Iosif de Maistre, de Bonald, porni- 
rea revoluţiii. 

Şcoala eclectică sau spiritualismul raţional — Keratri, 
Droz, de Gerando, Royer-Collard, Cousin, Jouffroi și alţii?. 


* 


Voi urma după aceasta cu programul de matematică, 
de fizică şi de hemie și voi încheia cele ce aveam de zis 
asupra învățăturei secondare cu oarecare consideraţii asu- 
pra combinațiilor pecuniare și voi trece îndată a tracta 
învăţătura înaltă1o. 

Primește, domnule, mărturisirea consideraţiii de stiwă 
cu care am cinstea a mă însemna. Al dumitale prieten, 


ION GHICA 


DESPRE MIJLOACELE DE COMUNICAȚIE 


Nu este aşezămiînt care să fi cuprins gindirea guverne- 
lor și a particolarilor în toate părţile Europei mai mult 
decît mijloacele de comunicaţie. Astăzi toate privirile sînt 
ţintite asupra drumurilor de fier. Slujba liniilor de trans- 
port cu mult cuvînt s-a asemănat cu arterile trupului ome- 
nesc, cari iau sîngele de la inimă şi-l duc prin tot trupul, 
ca să depuie la locurile cuviincioase părticelele care-l cresc 
şi-l ţin în bună stare. Prin operaţia transportului, un 
product trece de la un loc la altul; acolo unde nu se poate 
dobindi, se aduce din ţara unde se află cu înlesnire. Mări- 
rea şi fericirea neamului omenesc stă în schimb; condiția 
cea mai de căpetenie a schimbului este transportul; prin 
firea lucrurilor, mijloacele de comunicaţie sint cea mai 
dintii trebuință a unui neam civilizat. 

Un filozof a definit pe om, în privirea economică, o 
fiinţă neastimpărată. Cum să nu-i placă lui această stare 
de neastimpăr, daca, prin comerțul cu ceilalți oameni, el 
îşi îmbunătăţeşte starea materială şi daca prin contact 
şi relaţii el se luminează și-și mărește capitalul intelec- 
tual? Frecarea a două substanțe dezvălesc proprietăţi noi, 
fiecare dobîndeşte virtuţi ce nu avea nici una, nici alta, 
pînă a nu fi în contact. Două pietre frecate împreună dau 
lumină și dobindesc puterea de a trage la dinsele alte tru- 
puri, asupra cărora mai nainte nu aveau nici o lucrare; 
prin contact cîștigă o putere, o viaţă. Cind acel contact se 

face intre două inteligenţi, acei oameni dobindesc cunoştin- 
te, de care mai nainte nu aveau nici o idee; şi daca acel 
contact se face între două neamuri, luminarea ce urmează 
este nemăsurată. Civilizaţia de astăzi a Europei este rezul- 
tatul unui asemenea contact. 


Fiecare se folosește de dibăcia și de bunăstarea tutulor. 
La masa unui om care trăiește cu oarecare confort se găseşte 
lucrarea tutulor neamurilor pămîntului; o parte i-a tri- 
mis orez, alta piper, fierul cuţitelor este englezesc, fildeşul 
plăselelor este din India, America i-a trimis zahar, China 
ceai, porțelan ș.c.l. 


Cum ar putea un englez de astăzi să-şi închipuiască 
existenţa Engliterei fără drumuri, fără canaluri și fără mare? 
D. Wiston în vara trecută începea cursul său asupra dru- 
murilor de fier prin cuvintele următoare: „Nu socotiți, 
domnilor, că drumurile au fost de cînd pămîntul, ele au 
avut un început, ca toate lucrurile omenești; fără dinsele 
însă existența neamului omenesc pare problematică“. În- 
vățatul profesor avea trebuință să arate auzitorilor că a 
fost o epocă în care nu se pomenea de drumuri. Cu mîh- 
nire cunoașteam într-un colț al Europei o ţară unde mulţi 
din locuitori ar avea trebuinţă să știe că sînt ţări unde se 
află drumuri, canale și linii de fier. La noi am ajuns, însă, 
slavă Domnului, a ne gîndi să aşezăm un sistem de linii 
de comunicație, şi guvernele amîndurora prinţipatelor se 
silesc ca cît mai curînd să puie în contact toate părţile 
ţărilor respective, şi voinţa este cel mai trebuincios in- 
strument, pentru a face binele şi folositorul; dar totodată 
trebuie o cercare adincă, ca să desluşească daca în starea 
de astăzi a trebuinţelor omenești şoselele îndeplinesc sco- 
pul ce-și propune un neam la așezarea mijloacelor de comu- 
nicaţie. Germania, care avea în toate direcţiile șoselile 
cele mai frumoase din lume, a proiectat 10.000 kilometre 
de drum de fier, o lungime de 5 milioane stinjini, aproape 
500 de poștii, ca să unească puncturile principale şi să în- 
timpine trebuinţele comerțului şi ale industriei. Această 
lungime de linii de fier costează 10 pînă la 12 miliarde de lei, 
sumă de lei înspăimîntătoare şi pe care niciodată Germania 
n-a avut-o în lăzile bancherilor, dar a simţit că aşezarea 
acestor linii este mijlocul cel mai repede, ca să mărească 

bogăţia și fericirea naţională. Să ne folosim de pilda și de 
experienţa celorlalte neamuri, care ne-au precedat pe calea 
civilizaţiei. Anglo-americanii Staturilor Unite ale Ameri- 
cii, cu cincizeci de ani mai înainte, d-abia se arătau pe 
scena lumei; și astăzi în privirea materială şi a instituţiilor 
sint, poate, cel dintii neam din lume. Rumânii ca şi ame- 
ricanii sîntem un neam agricol, un neam a cărui bogăţie 
este pămîntul şi care, prin urmare, trebuie să producem 
materii înţiitoare: grine, lină, carne, piei şi c.l., să le 
trimitem acelor naţii care au braţe multe ca să le lucreze, 
adecă englezilor și germanilor, neamuri, prin firea lucru- 
rilor, fabricătoare, manufacturiale. Românii din toate 
părţile sîntem un neam agricol, acel ce ar voi să dea altă 
cirmă industriei noastre ar voi să se lupte împotriva natu- 
reil, Mulţi obiectează că producerea noastră este mică şi că 
nu este în stare să merite jertfe şi cheltuieli mari, dar aceia 
nu au cercetat niciodată sporirea producerii prin înlesnirea 
şi ieftinirea mijloacelor. În statul New York în America, 
valoarea domenelor statului la anul 1825 înfățișa un capital 
de un milion de galbeni, într-acel an s-a deschis canalul 
mare care împreună lacul Erie cu rîul Hudson, şi după 12 
ani, la 1837, producerea mărindu-se prin înlesnirea trans- 
portului, valoarea domenelor se suise la 11 milioane gal- 
beni, socotind că preţul scăzuse mai mult de jumătate; se 
poate zice, fără temere de a fi departe de adevăr, că pe dome- 
nul statului New York producerea s-a mărit de douăzeci 
ori. Fiecare ştie că nici într-o ţară a lumei domenele statu- 
lui nu pot fi luate ca un model de prosperitate. După cadrele 
societăţii statistice din Londra, sporirea a fost mult mai 
mare la proprietăţile particolare de la 1825 pînă la 1837, 
valoarea moșiilor particolare cîştigase 150 milioane de gal- 
beni numai într-acest stat. Valea riului Mississippi înfăţi- 
șează o pildă şi mai doveditoare; la 1820, cind Fulton a 
așezat cel dintii vapor pe acest rîu?, populaţia era de un mi- 
lion și jumătate, astăzi această vale numără mai mult de zece 
milioane locuitori; oamenii se grămădesc acolo unde este 
bine de trăit, și este bine de trăit acolo unde sînt multe în- 
lesniri! Nu avem noi pildă vie în ţara noastră: navigația 


261 


Dunării şi slobozenia comerţului n-a înzecit valoarea moșii- 
lor în Prinţipate şi nu o vedem suindu-se în toate zilele? 

Noi în toate clasele simţim amar lipsa drumurilor: 
boierul, cînd își cară fînul și lemnele; arendașul, cînd își 
cară bucatele la Galaţi sau la Brăila; neguțătorul, cînd își 
aduce marfa în București şi în laşi și țăranul peste tot anul. 

În rapoartele corporațiilor din orașul București despre 
împiedecările şi greutăţile ce întimpină industriile respec- 
tive am găsit mai în toate însemnată că piedica cea mai de 
căpetenie e lipsa de drumuri. Toţi astăzi simţim trebuința 
neapărată de a avea mijloace de transport ieftine și înles- 
nitoare ; cînd un neam întreg simte o trebuinţă așa de mare, 
ziua în care se va dobîndi acea instituţie nu poate fi depăr- 
tată. Astăzi, cînd ţintirea guvernului nostru este cu totul 
la execuţia acestii lucrări de căpetenie, care o să fie neamului 
unul din mijloacele cele mai repezi de dezvoltare și îmbogă- 
ţire, iar stăpinitorilor care o pun în lucrare un frumos nume 
în istorie, socotesc că oarecare considerații tecnice și econo- 
mice asupra mijloacelor de comunicaţie nu sint de prisos. 

În China și în India, mai toate cărăturile se fac cu spi- 
narea; o mare parte a populaţiei este întrebuințată ca ha- 
mali. Pe lîngă orașele Calcutta, Madras, Bombay este cite 
o bucată de şosea pentru plimbarea celor mari, precum este 
şoseaua de la bariera Mogoşoaii spre Băneasa, pentru plim- 
barea boierilor. În Africa și într-o mare parte a Americei de 
miazăzi căruţa este un instrument cu totul necunoscut. În 
Rusia, locul cel mai nivelat din toată Europa, sînt încă 
foarte puţine drumuri; muscalii aşteptă ca şi noi cu nerăb- 
dare iarna și pîrtia, ca să care productele de peste an. La noi, 
ca și la vecinii despre miazănoapte, ne-am mulțumit pină 
acum cu inginerii ce ne-a dat Dumnezeu: soarele și zăpada. 
În ţările civilizate se cunosc astăzi trei feluri de comuni- 
caţii: drumurile, adecă şoselele, navigația, adecă marea, riu- 
rile şi canalele, şi al treilea o născocire mai nouă, drumurile 
de fier. Voiesc să cercetez aceste trei mijloace de transport 
unul dupe altul, şi voi isprăvi articolul cu oarecare consi- 
deraţii asupra poziţiei comerciale a ţării noastre către cele- 
lalte neamuri ale Europei. 

Şoselele 


Un cal poate duce în spinare 200 de oca, dar înhămat la 
o căruţă trage 1.000 de oca; aşa calul, prin ajutorul unui 
instrument, care este căruţa, dobindește o putere de 5 ori 
mai mare, şi omul care mai nainte de născocirea căruţei avea 
trebuinţă de 5 cai, poate să-și facă trebuinţa cu un capital de 
cinci ori mai mic. Această deosebire se înţelege foarte lesne: 
calul, cînd este încărcat pe spinare, are să ridice necontenit 
o greutate de 200 de oca, iar, cînd trage la căruţă, n-are să 
biruie decit numai frecarea roatelor pe osii; această impo- 
trivire pe un plan neted, de care nu s-ar lipi obezile roate- 
lor, este 2% din greutatea încărcăturei; aşa, un cal, care ar 
putea să ducă în spinare 200 oca, ar putea să ducă înhămat 
la căruță 10.000 de oca; dar pe drumurile ordinare se înfig 
oarecum roatele în pămînt și acea aderinţă a roatelor măreşte 
împotrivirea, şi calul nu poate duce mai mult de 1 000 de 
oca. Cu cît o şosea o fi mai bine făcută cu materii mai tari, 
cu atita un cal poate trage mai mult. Ministeriul lucrărilor 
publice din Franţa (Ministere des travauz publiques), într-un 
raport prin care cerea a se mări bugetul drumurilor, arată 
că, daca şoselile în Franţa ar fi bune ca în Englitera, ar fi 
pe tot anul un cîştig naţional de 250 milioane franci. La noi 
căratul unei chile de 400 oca costează 40 lei de la București 
la Brăila, adică un leu suta de oca pe poştă; daca ar fi şo- 
selele bine făcute, această cheltuială s-ar reduce la 5 parale 
suta de oca pe poştă; socotind cîtimea mărfurilor şi produc- 
telor ce se transportează dintr-un loc la altul, lesne poate 
socoti cineva cîştigul ce ar urma. Afară de această economie, 
multe judeţe care astăzi nu pot trimite productele lor la 
schelile Dunării, din pricina scumpetei transportului, 
atunci le-ar duce cu înlesnire și ar putea ţinea concurenţă 
cu judeţele de jos. D. Blanqui?, în voiajul său în Bulgaria, 
zice, vorbind de Turcia: „Lipsa mijloacelor de comunicaţie 
pricinuieşte în toate zilele pilda cea mai însemnată de lipsă 
şi de abondenţă. Lemnul de foc, care se află cu prisos în pă- 
durile Bulgariei, şi finul în cîmpii, aceste articole sint atit 
de scumpe la Țarigrad, încît se vind cu ocaua, ca pîinea. 
Orice marfă care se poate transporta singură, precum vitele, 
sau sub mic volum, precum unele obiecte preţioase, nu pot 
ieşi dintr-o rază foarte mică; de aceea comerţul dinlăuntru 

se reduce la provizia prăvăliilor şi a bazarurilor orașelor 
celor mari. Nu s-ar putea înţelege cum productorii Turciei 
de Europa ar putea găsi să-și vinză productele, daca nu ar 
fi cîteva bilciuri, unde se concentrează în cîteva zile toată 
activitatea moartă peste tot anul.“ 

Cu o jumătate de veac mai nainte drumurile erau foarte 
costisitoare, se făceau mai toate pavate; în zilele noastre, 
s-a găsit mai de cuviinţă a se face mai simple şi mai puţin 
costisitoare. Astăzi, cind este a seface o linie de şosea, se 
nivelează linia drumului, ise dă scurgerea cuviincioasă, pe 
urmă se aşază un așternut de piatră mare şi pe deasupra se 
pune piatră sfărimată, ca de mărimea unui ou. Mac Adam, 
născocitorul acestor șosele, prescrie cantonierilor, drept 
măsura pietrei de așternut, mărimea unei îmbucături. Acest 
sistem, cunoscut sub numele născocitoruluit, este întrebuin- 
țat astăzi în mai toată Europa ; vestitul inginer întrebuința 
a aşterne două palme de piatră stărimată, astăzi cei mai 
mulţi găsesc că o palmă de așternut este destul. Costul unui 
stinjin de şosea pe care să poată alerga trei trăsuri se soco- 
tește treizeci lei; dar cheltuiala cea mai însemnătoare la 
așezarea drumurilor este cheltuiala podurilor. 


Căile plutitoare 


Un cal înhămat la un vas pe apă lină stătătoare n-are 
să biruie decit aderinţa apei asupra vasului. Această împo- 
trivire este foarte mică, şi un cal poate trage 100.000 de oca, 
adică de o sută de ori mai mult decît pe o şosea; prin urmare 
căile plutitoare sunt de o mai mare înlesnire la căratul măr- 
furilor grele. 

Căile plutitoare se pot deosebi în firești şi artificiale. 
Marea, tare odinioară era o piedică spăimintătoare, astăzi 
este legătura cea mai strinsă, cea mai folositoare între con- 
tinente; ea s-a făcut un mijloc de comunicaţie ieftin şi plă- 
cut, plutirea nu costează decit cîţiva coţi de pinză; Dumne- 
zeu a însărcinat vinturile ca să împingă vasele şi să le ducă 
la locurile cuviincioase; navigația vapoarelor a venit în 
sfîrșit să dea omului o putere deplinăasupra mărilor, astăzi 
nu mai este împotrivire putincioasă pe mare; productele 
găsesc în navigația vapoarelor un mijloc repede şi regulat 

de transport, și omul un mijloc neostenitor și plăcut. Nici o 
descriere omenească nu poate da o idee de simțirile sufle- 
teşti, cind se află pe o surfaţă lină, alunecînd cu o iuţeală 
nemăsurată, fără cea mai mică zdruncinătură, şi sub o fru- 
moasă climă de miazăzi; roatele vaporului scot noaptea 
milioane de stropi luminoși care lucesc mai frumos decit 
jocul schinteelor unui diamant, şi în urmă-i se vede o lungă 
brazdă de o lumină fosforescentă. Daca omul se simte mare 
şi tare, mîndru de puterea lui, cînd se luptă împotriva unei 
mări furioase, sufletul se simte mulţumit și fericit pe o mare 
lină, îi pare că trăeşte în pace cu dumnezeirea ! 

Astăzi un capitalist mai lesne întreprinde o speculație cu 
o ţară depărtată ca America de miazăzi, sau ca Indiile peste 
mări, decît cu o ţară în continent de zece ori mai aproape; 
pricina este lesne de nemerit: marea este o înlesnire a-i 
duce marfa cu puţină cheltuială. 

Rîurile sînt în general căi fireşti, dar de cele mai multe 
ori omul trebuie să facă mai întîi cheltuieli, ca să depărteze 
greutăţile sau nevoinţele care opresc plutirea. Fiecare cu- 
noaște piedeca ce întilneşte navigația Dunării la Sulina, 
unde rîul depune nisipul ce aduce din sus, și trebuie curăţit 
în fiecare patru sau cinci ani, ca să-i adînceze fundul. Mai 
sus, altă piedecă, stincile numite cataracturi sau ghirda- 
puri la Porţile de Fier de la schela Cladovii, pînă la Orşova 
şi pînă la Drencova. Alte rîuri au alte necuviinţe, apele 
multora curg pe o întindere foarte mare în lărgime și nu au 
pat destul de adînc, ca să ţie vase greu încărcate, astfel 
sînt: Siretul, Oltul, Ialomița ș.a.]l. Asemenea rîuri, ca să 
se facă plutitoare, trebuiesc mărginite cu maluri artificiale, 
pînă ce și-or face un pat cuviincios. Riurile mai au și alte 
piedici: vara seacă, iarna îngheaţă, toamna și primăvara se 
umflă, întîmplări cari toate opresc navigația. Rîurile se pot 
socoti niște căi plutitoare jumătate firești, jumătate arti- 
ficiale. 

O a treia clasă de căi plutitoare sînt canalele: acestea 
sunt cu totul artificiale. Prin canalele cu ecluze, vase încăr- 
cate foarte greu pot sări cu înlesnire peste dealuri; ele 
au trebuinţă de foarte puţină apă; un izvor, cum sint 
mulțimea rîurilor cari se scobor de la munte, pot alimenta 
cu îmbilşugare cel mai mare canal. Un canal în locurile unde 
trece peste un deal are forma unei scări, malurile lui 

sunt bine închise ca o cutie, incit apa să nu se poată răvărsa, 
la capătiile fiecăria trepte se află două uși, care se închid 
şi se deschid dupe voinţă, umplind şi golind cu apa care vine 
din deal două dintr-acele trepte; un vas poate trece de la o 
treaptă la treapta următoare, în sus sau în jos. Canalele slu- 
jesc de cele mai multe ori a impreuna două rîuri peste dea- 
lul care desparte albiile lor; sint însă foarte costisitoare; 
termen de mijloc, un canal costează 1.000 lei stinjinul. 
Canalul Erie, de care am vorbit mai sus, a costat 120 mi- 
lioane lei, are o lungime de 142 leghe, adică 284.000 stîn- 
jini. În Olanda, trebuinţa de a seca cimpiile, ca să poată 
sluji la păşunea vitelor, a silit pe locuitorii acestui loc, 
cel mai curios din Europa, să facă în toate direcţiile canale 
de irigație, ca să priimească apa care îneca cimpiile. Toată 
Olanda pare un parchet de verdeață înconjurat de cadre de 
apă, grămădită în milioane de canale, slujaște a alimenta 
canalele de comunicaţie pentru transport, care sînt mai sus 
decit nivelul pămîntului; mulţimea de pompe mișcate de 
mori de vînt iau apa din canalele de irigație și o suie în ca- 
nalele de transport. Aceste dupe urmă sînt foarte costisi- 
toare, pentru că le trebuie maluri ţepene, ca să nu lase apa să 
curgă pe de lături. Canalul de Bridgewater din Englitera, 
făcut de inginerul Bindley, şi cel care duce de la Amsterdam 
la mare peste Zuidersee sînt cele mai însemnate din Europa. 
Deosebit de acestea, canalul Ludovic? este de o mare impor- 
tanță pentru noi, și să fim încredinţaţi că peste curînd acest 
canal, deşi pînă acum este foarte strimt și nedestoinic ca 
să dea trecere tuturor încărcăturilor ce se înfățișează la por- 
tile lui, dar peste puţin se va lărgi şi printr-însul vom co- 
munica cu Olanda, cu Rinu, și mai tirziu cu Șviţera. În 
orașul Viena vede cineva astăzi corăbii venite pe Dunăre 
din Rin, de la Amsterdam prin canalul Ludovic. Asemenea 
vase, noi, românii, să le salutăm cu bucurie şi cu nădejde, 
căci noi în cumpăna Europei nu putem pune sabia, ca galii. 
Noi nu putem pune decit grine, şi ele atirnă mai mult, de 
cînd au trecut veacurile de barbarie şi de șevalerie. 
Englitera a canalizat o lungime ca de 200 de poștii, 
4.500 kilometre. Franţa, cu o întindere de pămînt îndoită, 
n-are decît 180 poştii de canale. Statele Unite ale Americei 
au peste 300 de poșştii. Canalul Erie, cel mai lung canal din 
lume, are 30 de poștii, trece peste Munţii Alegani și împre- 


266 


ună malul Atlanticei, la Boston, cu văile rîurilor Ohio și 
Mississippi. Statele New York și Pennsylvania s-au împru- 
mutat pentru această lucrare gigantică; afară de foloasele 
nenumărate şi nepreţuite ce a adus industriei, dar peste 
15 ani plătise toată datoria, și astăzi în statul NewYork mai 
cu osebire venitul cel mai însemnat al guvernului este de la 
acest canal; anul trecut camera a votat 150 milioane, ca 
să-l facă mai larg. 

Pe canaluri, termen de mijloc, se plătește pentru grine 
şi băuturi, de kilometru, care face 500 stinjini, pentru 4 
chile, parale 5 pînă la 8; pentru sticlărie şi farfurie 8; coolu, 
cărbunele de pămînt, 4; așa o chilă de griu ar plăti de la 
București la Brăila pentru transport 5 pînă la 8 lei. 


Drumurile de fier 


Pe drumurile de fier, fiindcă aderinţa roatelor de pă- 
mînt piere mai cu totul, un cal nu are să biruie decît numai 
frecarea roatelor pe osii; această împotrivire, dupe cum am 
zis, este de 2%, adică că un cal poate trage o căruţă încăr- 
cată cu 10.000 de oca. Drumurile de fier sînt alcătuite de 
două şine de fier, pe care merg roatele trăsurilor. Transpor- 
tul pe aceste drumuri nu este așa de economic ca pe apă, 
pentru că am văzut că un cal poate trage 100.000 de oca pe 
apă, dar ele au alte bunuri; pe drumurile de fier s-a găsit 
mijloc de a merge cu o iuţeală de care poate mai nainte de 
această născocire nici nu putea omul îndrăzni să nădăjdu- 
iască; afară de iuţeală, se poate transporta o mare greutate 
deodată. La o trăsură mai mult de șase cai nu pot trage cu 
folos; la un vas se înhamă pînă la 30 de cai, în vreme ce 
pe drumurile de fier se înhamă mașini cu o putere de 100 
de cai, și un cal de abur, dupe cum se socotește în mecanică, 
este o putere îndoită de puterea unui cal; prin urmare se 
poate transporta deodată o mare greutate de marfă. Cel mai 
mult folos al drumurilor de fier, fără îndoială, este la trans- 
portul oamenilor. Franklin zice că timpul este stofa din care 
este făcută viața omenească. Odinioară anevoie un neguţă- 
tor din Londra putea găsi vreme să se ducă în Scoţia sau un 
parizian în Normandia; astăzi mulţi neguţători francezi se 

duc de la Paris de-şi fac speculaţiile la banca Rouenului sau 
a Havrului şi seara fac alte combinaţii la cafeaua „Tortoni“. 

Drumurile de fier au să influeze asupra societăţii, nu 
numai mărind intreprinderile comerciale, ele au şi o misie 
morală, au să împlinte ideile unui neam într-altul; cît folos 
nu o să aducă luminilor omeneşti împreunarea duhului 
filozofic al germanilor cu duhul de spontaneitate ce carac- 
terizează geniul francezilor? Lumina ce va izvori dintr- 
aceste două neamuri, cele dintii în lumea intelectuală, va 
fi făclia libertăţii şi a civilizaţiei, 

Deşi în general transportul pe canale şi pe riuri este 
mult mai ieftin decît pe drumurile de fier, dar sunt obiecte 
pentru care este mai multă economie a le transporta pe dru- 
muri de fier decît pe canale, precum sint mărfurile de lux, 
mărfurile scumpe, care prin iuţeala transportului economi- 
sează dobînda banilor; altele iarăşi care prin firea lor tre- 
buiesc consumate în scurtă vreme. Mai nainte laptele, 
untul, poamele în oraşul Parisul se aduceau numai din 
satele de prinprejur; producerea neajungind consumaţiei, 
laptele era prefăcut jumătate cu apă, untul vechi și poamele 
scumpe; astăzi cind Normandia și Turenul pot trimite şi 
ele în toate dimineţele asemenea producte, parizianul mš- 
nîncă lapte adevărat, unt proaspăt, şi poamele, mai nainte 
un obiect de lux numai la masa bogatului, se află la masa 
burghezului și a lucrătorului. Afară de acestea, agricultorul 
normand exploatează cu folos industria sa. Mulţi ingineri 
au dat o părere poate cam îndrăzneață, dar care se află reze- 
mată pe oarecare pilde netăgăduite și pe ţifre; au pretinz 
că, chiar în locurile unde se află canale așezate de multă 
vreme, drumurile de fier ar putea să le facă concurență 
cu folos. Astfel drumul de fier așezat alăturea cu canalul 
care duce de la izvoarele Schuylekill la Philadelphia, tot 
antracitul (un fel de cărbune de pămînt), care se trimite la 
Philadelphia, nu se mai încarcă astăzi pe canal, căci află 
mai mult folos să se ducă pe drumul de fier. Coolu, care se 
ducea mai nainte de la Newcastle pe mare la Londra, la 
Liverpool şi în alte părţi ale Engliterei, astăzi compania 
acestor mine a întreprins să facă, cu mari cheltuieli, un 
drum de fier privat, numai pentru căratul acestei materii. 

Pe şosele şi pe canale, particularii carii au de transportat 
marfă plătesc dreptul trecerii sau plutirei, iar caii, oamenii, 

trăsura sau vasu în care încarcă este pe seama lor; mai în 
toată Europa pentru exploataţia transportului s-au făcut 
companii: diligenţele pentru transportul oamenilor şi măr- 
furilor scumpe, rulaju pentru mărfurile grele; deosebit mai 
sînt şi alte înlesniri, precum chirigii, landcuceri în Germa- 
nia, veturini în Italia ș.c.l. Pe canale, asemenea companii 
au dreptul a se forma; sînt companii care au oameni, cai 
şi vase, cu care se slujesc particularii care nu au aceste înles- 
niri pentru transport; aceste companii sînt cu totul neatîr- 
nate de compania care exploatează şoseaua sau canalul; 
într-un cuvint, fiecare are dreptul să puie trăsura sa pe 
şosea sâu pe canal. Pe drumurile de fier însă această 
sistemă, această slobozenie nu se poate da particula- 
rilor, din pricina regulei aspre, care este neapărată pe 
aceste drumuri; convoiurile trebuie să plece la ceas 
hotărît, să ajungă cu o iuţeală măsurată şi să ajungă ase- 
menea la minut, căci altminteri ar fi pe toată ziua întim- 
plări nenorocite pe drumurile de fier; trecerea şi tragerea 
este monopolul companiei care exploatează drumul de 
fier. Americanii care au aşa de mare respect pentru liber- 
tatea individuală, în unele staturi au voit să lase pe aceste 
drumuri aceeași slobozenie, ca şi pe şosele, adecă ca fiecare 
să poată pune trăsura lui, ca să-şi ducă povara cum o şti, 
dar peste puţin au fost siliţi să lase această sistemă şi să 
monopolizeze tragerea. Particularii încredinţează marfa 
direcţiii drumului de fier şi aceasta este datoare s-o ducă la 
locul destinaţiei. 

Drumurile de fier sau, mai bine zis, drumurile cu rails 
(şine), sunt o descoperire destul de veche; raile de fier sau 
de lemn se întrebuința mai cu seamă la exploataţiile mi- 
nelor pentru căratul pietrelor de la gurile ocnelor la maga- 
zii sau la marginea unui canal, unde se încărca, dar desco- 
perirea locomotivei a dat drumurilor de fier adevărata misie 
ce are să împlinească. 

Aceste drumuri sunt costisitoare, din pricină mai întîi 
că trebuie pămîntul șăsuit, bine nivelat, căci pe aceste dru- 
muri nu pot fi suișuri şi scoborișuri ca pe şosele. O altă 
pricină care măreşte costul drumurilor de fier este că nu se 
pot întrebuința cotituri repezi, întorsuri şi încovăieturi 
(petites courbes): trebuie ca drumul să fie cit se poate mai 
drept; căci în curbele cu rază mică (courbes à petits rayons) 

trăsurile ar sări afară din railuri, din pricina repeziciunei 
cu care aleargă și ar aduce mari primejdii; de aceea un deal 
nu poate fi ocolit, ci trebuie tăiat sau găurit, un lac trebuie 
umplut sau așezat pod peste dinsul, lucrări cari cer cheltuieli 
foarte mari. Deşi se pot ocoli uneori, dar trebuie pe de 
departe, încit cotitura să nu fie simţitoare, ocolul trebuie 
să se facă printr-o curbă mare (courbe à grand rayon ). Acea- 
stă anevoinţă piere acum cu totul prin descoperirea drumu- 
rilor de fier atmosferice; pe dînsele convoiul se află legat 
de olanul atmosferic gi desrailementul nu este cu putinţă. 
Pe drumurile atmosferice mai toate primejdiile pier, incen- 
diul, explozia maşinii, întîlnirea a două convoiuri ş.a. 
nu se pot întîmpla. 

Mulţi au încă o părere foarte greşită, exagerează cu deo- 
sebire cheltuiala aşezării drumurilor de fier și cred că cea 
mai mare parte a cheltuielei este fierul, idee cu totul înşe- 
lată. Unele dintr-aceste drumuri în Germania, în Franţa 
și în Englitera au costat foarte mult; mai întîi pămîntul 
care a trebuit cumpărat, proprietarii trebuind a fi despăgu- 
biţi, potrivit praviliilor ţărilor respective, cea d-al doilea 
pricină de cheltuială şi cea mai de căpetenie este sășuirea 
şi cea d-al treilea lemnul; fierul este o cheltuială secundară 
cu totul. În general, în locuri unde mîna de lucru este scum- 
pă, un stînjin costează, termen de mijloc (podurile coprinse), 
120 pînă la 200 sfanţi; într-această cheltuială fierul intră, 
termen de mijloc, pentru 60 sfanţi după greutatea şinelor. 

n Germania, nici o linie nu a întrecut 300 mii franci 
leghea, adecă 200 sfanţi stînjinu. Drumul de la Budweis 
pe Moldau€ la Linz pe Dunăre a costat peste tot 4.168.891 
franci pe 129 kilometre, adecă 30.000 franci kilometru sau 
65 sfanți stînjinul. În America se socotește, termen de mijloc, 
120 sfanţi stinjinu ; sînt însă linii unde se socoteşte o chel- 
tuială nebună, precum în Englitera linia de la Londra la 
Blackwall, care trece peste învălişul caselor, a costat 14 
milioane leghea, adecă 8.000 sfanţi stinjinul. Termenul de 
mijloc însă în această ţară este de 700 sfanţi. În Belgia, ter- 
men de mijloc, a costat 305 sfanţi stînjinu. Cercetînd soco- 
telile mai multor drumuri am aflat: 

Pentru cumpărători de pămînt 25 sfanţi pe stinjin. 

Terasamentele 84 sfanţi pînă la 16 sfanţi de stinjin. 

Zidirea 25 sfanţi de stinjin. 

Fieru şi fonta (tuciu), pentru un drum cu două rînduri 
de railuri foarte grele, intră: 
1 000 oca tuci pentru railuri 


35 oca pentru perniţe (coussinets) cîte 2 pînă la 3 stînjin 
44/2 oca piroane 


1 0361/2 oca pe stinjin. 
Acum se întrebuințează pe multe drumuri gine foarte 


şuri. 

În Statele Unite ale Americei, cele mai multe linii de 
fier sînt proprietatea statelor pe care se află aşezate. Stăpi- 
nirea locală hotărăşte o tarifă chibzuită astfel, încît să aducă 
pe tot anul un venit destoinic, ca să plătească ținerea acestui 
drum în bună stare, dobînda banilor ce s-a împrumutat 
statul la facerea lui și să amorțească o parte a acelei datorii, 
încît s-o stingă într-o vreme hotărită. În unele state, tarifa 
este făcută ca să aducă 10%, care venit se împarte în trei 
părți, după cum am zis mai sus (dobinda banilor în drumuri 
de fier 11/2% pe an); alte state se mulţumesc cu 6%, ca 
să fie tarifa mai mică și să înlesnească mai mult transportul. 
Numai în statul Pennsylvaniei, drumurile de fier sînt pro- 
prietate a companii private. În America de Nord plata, 
termen de mijloc, este 25 parale pe tona de 1000 de oca pe 
leghea de 2 000 stinjini, care face 45 parale chila de 400 oca 
pe poștă. 

În Englitera, mai toate drumurile de fier sînt făcute de 
particolari şi sînt proprietate veşnică a acelor companii. 
Guvernul nu are nici un amestec altul. decit dreptul de a 
hotări o tarifă, peste care compania nu poate lua mai scump, 
sub nici un cuvînt. Coolu cărbunele de pămînt plăteşte, 
termen de mijloc 60 parale mia de oca pe poștă; celelalte 
obiecte plătesc termen de mijloc 2 1/2 lei. 

În Franţa, drumurile cari sînt să se facă s-au concedat 
la companii particolare. Stăpinirea dă un ajutor, compania 
are dreptul să exploateze drumul într-o vreme îndelungată, 
care se hotăreşte în licitaţie; drumul rămîne pe seama com- 
paniei care lasă pe mai puţini ani, de la 30 pînă la 99 ani, 
dupe care vreme drumul cu tot materialul rămîne proprie- 
tatea statului. Pentru plata dobiîndei banilor ce dă stăpi- 
nirea franţozească, compania este datoare să-i dea 1/3 
parte din plata trecătorilor numai; afară de aceasta mai 

este datoare să dea trecere oricărui om cu uniformă, cu ju- 
mătate plată, 

Belgia a făcut toate drumurile cu cheltuiala statului, 
Acest regat are drumuri de fier în toate direcţiile; termen 
de mijloc, tarifa este 65 de parale mia de oca de poştă. 

Între Franţa, Belgia, Englitera şi noi este Germania; 
ea are să ne puie în contact cu celelalte neamuri, de aceea 
voi să dau ceva mai multe desluşiri asupra comunicaţiilor 
săvirşite sau întreprinse în deosebitele părți ale Germaniei. 
Deşi la început fiecare stat a lucrat în parte fără alt plan, 
fără alt scop, decît a uni un oraş cu altul, astăzi însă acele 
lucrări parțiale s-au unit într-o sistemă. Germania întreagă, 
ca un singur stat, unită în interesele materiale, a priimit 
un plan firesc, aşezat pe poziția ei geografică. Caută a-și 
uni drumurile de fier cu Belgia, Franţa şi Orientul, Marea 
Nordului cu Mediterana și cu Marea Neagră. Un drum de 
fier plecind de la Heilbronn o să treacă pe la Ausgburg și 
Munih, de acolo se îndreptează spre Salzburg şi Guiund, 
ca să unească Rinu cu Dunărea, Marea Nordului cu Marea 
Neagră, Occidentul cu Orientul. Această linie este cea mai 
principală, cea mai importentă pentru noi, căci ne aflăm 
în prelungirea ei; printr-însa o să comunicăm cu centru 
Europei, cu Olanda, cu Sviţera, cu Franţa și cu Italia. 
Un alt drum al Germaniei o să unească Darmstadtul cu 
Franktortul, o altă linie către Kiel uneşte liniile Germaniii 
cu Franța; o al patrulea linie duce la Sarrelouis, la hotarul 
Franţei despre răsărit. Așa linia germană care duce din Marea 
Neagră în Rin corespunde cu Olanda printr-acest rìu şi prin 
drumurile de fier între Arnhaim”, Amsterdam şi Rotter- 
dam. La Colonia corăspunde cu Belgia şi cu Franţa; mai 
corespunde cu Franţa la Kehl lingă Strassburg, și la un al 
treilea punct la Sarrelouis printr-un drum de fier care va 
duce ia Metz sau la Forbach, și de aici în artera proiectată 
de la Paris la Strassburg. 

Austria are astăzi în lucrare două linii mari de fier: 
Ferdinand-Nord-Bahn merge spre marginea Prusiei pe la 
Gaenserndori şi Ostrau8 ; cea de al doilea, astăzi în circulaţie 
pînă la Praga, o să se prelungească pe valea Elbului și o să 
se impreune cu linia saxonă la Dresda. O altă linie se sco- 
boară spre Adriatica, astăzi este în circulaţie pină la Graz, 
şi peste puţin va ajunge la Triest. Linia dintîi la Brin? se 

întinde spre Lemberg, și peste puţin va duce la Cernăuţi. 
Este de mirat că Austria a îndrăznit aceste întreprinderi, 
cu starea finanţelor ei de astăzi. Wiirtemburgu a dat o pildă 
şi mai frumoasă; acest stat, care d-abia se poate măsura în 
întindere cu a zecea parte a Principatelor Româneşti, a 
întreprins două linii de fier, una de 90 leghe, mai mult de 
20 poştii, costă 150 milioane lei şi are să pornească de la 
hotaru de lingă Knittlingen să treacă pe la Ludwigsburg, 
Cannstatt, Stuttgart şi Ulm, pînă la Port-FriedericI?, cu 
un ram spre Heilbronn; cealaltă linie care pornește de la 
hotaru de lingă Euzberg spre Ludwigsburg are 75 leghe și 
costează 160 milioane de lei. 

Această sistemă, cînd va fi aşezat va aduce toate produc- 
tele agricole şi manufacturiale în mijlocul Europii, unde 
se vor așeza tîrguri, în care se vor întîlni cumpărătorii din 
toată Europa și unde se vor găsi înmagazinate productele 
nordului şi miazăzilei. Atunci se va înfiinţa pentru totdauna 
acea unire sfintă a noroadelor, visul cel mai frumos a multor 
inimi generoase. Naţiile vor uita curînd ura, cînd se vor 
obicinui a se vedea pe toată ziua, căci vor trăi o viaţă co- 
mună, vor face toate un singur și acelaşi neam, o familie pe 
care nimic n-o va putea despărți, căci deosebitele neamuri 
sînt trebuincioase unele altora. 

Poziţia noastră politică şi industrială este strîns legată 
cu Germania, neam care se ocupă astăzi cu multă înţelegere 
de interesele publice colective şi private ale statelor care îl 
alcătuiesc. Pînă acum productele noastre s-au vindut cu 
înlesnire, pentru că prin poziţia geografică eram mai aproape 
de Marea Neagră și Mediterană decît concurenţii noştri, 
unguri şi sîrbi. Cumpărătorii erau mai bucuroși să plătească 
3 și 4 galbeni chila de griu la Galaţi sau la Brăila, decît 
s-o ia cu jumătate preţ la scările Ungariei şi ale Sirbiei. 
Îndată însă ce aceste neamuri danubiane vor avea mijloace 
de transport mai înlesnitoare decit Dunărea, ca să ducă 
productele lor în Mediterană şi în Germania, vor dărîma 
cu totul comerțul ce ne însufleţea. Ungurii au simţit de mult 
ce era de rivnit în poziţia noastră şi au proiectat să lege cen- 
trul Ungariei cu Viena, prin urmare cu Germania toată; 
un alt drum de fier va duce de la Pesta la Fiume în Adria- 
tică şi va uni Ungaria și Sirbia cu porturile Italiei şi cu toată 
Mediterana. Deosebit de acestea, mai multe companii au 

cerut la Poartă dreptul să aşeze un drum de fier de la Bel- 
grad la Adrianopole; astfel noi români cu bulgarii o să 
ne aflăm cu totul afară din drumul Orientului şi, de nu vom 
lua îndată măsuri energice, peste puţin poziţia noastră se 
va face spăimîntătoare, căci nu vom mai putea înfățișa 
Europii nici un interes. Avem o datorie sfiîntă către noi, 
către urmașii noștri, către omenirea întreagă să nu lăsăm 
să ne scape rolul ce am început a juca în comerţul Orientu- 
lui. Natura ne-a favorat cu deosebire atit prin poziţia to- 
pogratică, cît şi prin conformaţia pămîntului. Dupe rapoar- 
tele deosebiţilor ingineri austriaci, deschiderea canalului 
care ar duce de la Dunăre la Custengi înfăţişează cele mai 
mari înlesniri: drumul Orientului s-ar scurta pe jumătate 
şi punctul unde acest canal ar da în Dunăre ar fi capitala 
firească a ţărilor române. D. Kavaleschi, într-un articol 
asupra Principatelor, arată cum capitala noastră s-a scoborit 
încet încet de la munte la cimp, de la Curtea de Argeș pînă 
la București, şi cu mult cuvînt zice că ea n-a ajuns la locul 
cel adevărat, unde se va aşeza pentru totdauna, şi care punct 
este pe canalul Dunărei. Trebuie să ne dăm mîna cu bul- 
garii în interesele materiale şi să ne luptăm ca să nu lăsăm 
să se abată de la noi drumul Orientului, cel mai firesc și 
cel mai avantagios. La noi, aşezarea drumurilor de fier 
înfățișează o mare înlesnire, pămîntul nu are trebuință 
să fie plătit proprietarilor, sau că ar costisi puţin, lemnul 
trebuinoios se poate lua fără plată din pădurile mănăstirești, 
cît şi din ale particolarilor, și în fîrşit șăsuirea (le terrasse- 
ment) s-ar putea executa cu zilele lucrării drumurilor trans- 
formate în bani. Sistema de a lucra fiecare locuitor un mie 
număr de zile este vicioasă, dupe observaţiile făcute atît 
de deosebiți ingineri la lucrarea şoselelor, precum şi de d-l 
Meyer, la lucrarea grădinei de la bariera Mogoşoaii; cinci 
oameni d-abia pot face lucrarea unui bun muncitor special. 
Şoselele lucrate astfel, încît să poată priimi railuri, s-ar da. 
la companii pe o sumă de ani mărginită, ca să așeze șineie 
de fier și podurile, şi mulțime de companii s-ar înfățișa. 
Urmâînd văile riurilor care se scoboară de la munte, ca să 
cază în Dunăre, acest rîu s-ar face rezervoriul care ar priimi 
toate productele d-a curmezişul, ca să le ducă în Marea 
Neagră şi în Mediterana şi să le împartă pe la locurile consu- 
maţiei. Un drum de fier care ar alerga paralel cu Dunărea 

pe sub poalele muntelui, Turnu, Craiova, Rimnic, Ploiești, 
Focşani, Brăila, Iaşi, Botoşani și Cernăuţi ar uni Moldova 
cu Germania prin linia Galiţiii, care în toţi anii se apropie 
de dînsa. Valahia cu drumul de fier proiectat în Banat prin 
valea Oltului cu Transilvania, adăogînd la aceste mijloace 
plutirea rîurilor: Oltul, Ialomiţa, Siretul şi Prutul, Princi- 
patele şi-ar asigura un viitor plin de fericire. 

Într-această scriere am avut adesea drept pildă Statele 
Unite ale Americii, pentru că nu mă poci opri d-a avea o 
mare admirație pentru buna înțelegere ce prezidă totdea- 
una la așezarea instituţiilor de folos într-această ţară şi 
care este pricina că acest norod, născut de ieri, cu mijloace 
foarte mărginite, a întrecut toate neamurile Europei. De- 
osebit de aceasta văz o mare asemănare în poziţiunea lor in- 
dustrială cu a noastră, sînt un neam care ca şi noi produce 
materii întiitoare (matières premières). Într-aceste sta- 
turi, unde niciodată n-au avut şosele, nici n-or fi, cînd s-a 
ivit trebuinţa d-a împreuna două puncturi între dinsele, 
nimurui nu i-a venit în gînd să propuie o şosea, poate că 
propunerea ar fi fost şi de ris. Ci îndată se şăsuieşte locul, 
se întind railuri, şi peste puţin locomotiva aleargă printr-un 
spaţiu ce era acoperit numai de păduri primitive. 

În Rusia ca și America, pînă a nu se aşeza drumuri de 
fier, erau foarte puţine şosele, și impăratul, pătruns de tre- 
buinţele industriei, nu proiectează șoselele, ci ţintește la 
drumuri de fier. Drumul de la Petersburg la Mosca este în 
lucrare, şi proiectul împăratului este să unească Mosca cu 
Varsovia și în sfirşit şi Odesa cu Nijni Novgorod. Acest pro- 
iect, vrednic de un cap al unui imperiu colosal, cît de fa- 
bulos poate să pară acelor ce sîntem obicinuiţi a vedea pînă 
acum niște crimpeie de drumuri de fier, în comparaţie cu 
acelea ce proiectează ţarul, dar să fim încredinţaţi că, de 
vreme ce şeful voiește, curînd se va putea alerga peste acele 
linii. 

Pină acum caracterul cel mai de căpetenie al drumuri- 
lor de fier este iuţeala,repeziunea cu care se poate transporta 
omul sau marfa dintr-un loc într-altul. În continent, iu- 
ţeala de mijloc este de două poştii pe ceas. În Englitera 
se socoteşte trei poştii pe ceas (înţeleg prin poştie lungimea 
de la Bucureşti la Brăila, împărţită în nouă părţi), adecă 
că de la Bucureşti la Brăila s-ar putea duce un călător în 

trei ceasuri. Această iuţeală se poate mări cu deosebire; 
încercările făcute dovedesc că se poate dobîndi o iuţeală de 
30 leghe pe ceas, adecă: că linia de la București la Brăila 
s-ar alerga într-un ceas şi jumătate. Mai în toate locurile 
unde s-au așezat drumuri de fier, într-un train (convoi) sint 
trei clase de trăsuri. În Englitera se plătește 5 lei de poştă 
în clasa întiia şi 3 lei în clasa a treia. Un călător poate aler- 
ga o linie ca de la București pînă la Brăila cu mai puţin de 
un galben. Acolo unde s-au așezat drumuri de fier de mai 
multă vreme, precum în Englitera şi Belgia, circulaţia s-a 
mărit cu deosebire, şi pe tot anul plata scade. În Belgia este 
cu 30% mai ieftin decît în Germania. Aci în clasa a treia 
se plăteşte 2 lei de poștă. 

Drumurile de fier și tiparul sint descoperirile cari au 
folosit mai mult civilizația. Drumurile acestea sint menite 
ca să puie neamul omenesc în contact cu globul, într-un 
cuvînt a-i da lumea materială, precum tiparul a dat duhu- 
lui lumea intelectuală; ele sînt un agent cu totul democra- 
tic: prin interesele ce înființează pe toată ziua, neamurile 
dobindesc de la stăpinirile respective libertăţi şi institu- 
ţii, ce n-ar fi putut cîştiga decit cu vărsări de sînge. Cei mari 
şi puternici încep a înţelege că nu este folositor nici lor, nici 
plăcut lui Dumnezeu de a cotropi şi apăsa pe cei mici şi 
slabi; toate neamurile vor înţelege că cu cît o nație vecină 
este mai bogată şi mai luminată, cu atît mai mult are să se 
folosească de la relaţiile bune ce va avea cu dînsa. Dumne- 
zeu a pus omul pe pămînt și i-a dat mijloace îndestule, 
ca să se bucure şi să se folosească de bunurile creației pe 
lumea aceasta, pînă cînd îi va plăcea să-l cheme la dînsul 
într-o lume mai fericită şi mai luminată", 

Românii, sub numirile de [...] moldoveni, bucovineni, 
valahi, transilvăneni şi bănăţeni ocupă, în număr de aproa- 
pe nouă milioane, avind aceeaşi limbă, aceeaşi religie, 
acelaşi port național, aceleași obiceiuri şi aceleaşi aspira- 
viuni politice, partea coprinsă între Marea Neagră, Dunăre 
şi Tisa, pămîntul pe care cei vechi îl numeau Dacia, ţara 
în care Traian și urmaşii lui au așezat colonii romane. 

Acest pămînt Strabone îl numea Opoxuxh XuvOia şi Plu- 
tarh ovaz, BuoBia. Formările geologice ale albiei Dunărei, 
giclile care o străbat d-a curmezișul de la Carpaţi la Dunăre, 
apărarea firească ce găseau oamenii în munţi, clima și fer- 
tiiitatea pămîntului auw făcut ca această ţară să fie în tot 
timpul rîvnită, convoatată de popoarele cele mari şi puter- 
nice, precum a fost și un adăpost pentru acelea care, fugind 
din alte ţări de apăsare și de conchistă, căutau libertatea şi 

independinţa. 

Sceneie şi luptele petrecute într-acest pămînt privile- 
giat de natură sunt tot ce poate cineva găsi mai interesant 
în studiul istoriei popoarelor. 

Populaţiunile, înmulţindu-se şi strîmtorindu-se într-o 
țară, se revarsă prin conchistă, prin emigraţii și prin colo- 
nizări în locuri unde pot afla un trai mai bun şi mai lesni- 
cios, întocmai ca apele care grămădindu-se într-un loc se 
revarsă şi curg în riuri către mare. Oamenii se opresc mai 
cu seamă în albiile fluviilor, întinzîndu-se pe văile care se 
devarsă în riurile principale, precum vedam popoarele oc- 

cidentale de astăzi deşertîndu-şi prisosul de populaţie pe 
văile Mississippiului, Oregonului, San Laurentului, rîului 
Amazoanelor, Parana etc. 

Valea Dunărei, una din cele mai frumoase și mai rodi- 
toare din lume, pusă lingă hotarele Europei și Asiei, aproa- 
pe de locul de unde izvorau popoarele, trebui să fie nimerită 
de cele dintii emigraţii ale oamenilor. 

Numărul popoarelor care au ocupat-o înaintea conchis- 
tei romanilor, unul dupe altul sau mai multe deodată, este 
mare, toate venite de la răsărit, unele de la Chersonesa Tau- 
rida (Tazaria)! — bosforieni sau cimeri, sciți şi sarmaţi; 
altele din Caucaz — popoare trace. 

Aceste popoare se pot clasa în trei mari familii: sciții, 
tracii şi sarmaţii şi, ca un apendiciu, galaţii. 

Afară de cele ce cunoaştem despre geţi și daci, puţine 
se pot zice despre celelalte popoare care au locuit Dacia în 
deosebiți timpi şi împrejurări înaintea conchistei romanilor; 
cu toate acestea, istorici și etnografi vechi şi moderni ne dau 
cîteva însemnări curioase de unele dintr-acele popoare. 


I. FAMILIA SCITĂ. — Cele mai însemnate ramuri ale aces- 
tei familii par a fi sigunii şi agaturgii, pe care Prichard îi 
priveşte ca părţi din despărțirea tribalilor, popoare bar- 
bare, nomade, păstoare şi războinice; ele nu par a fi lăsat 
vreo urmă de civilizaţie. Asemenea și tauriscii făceau tot 
parte din sciți. Aceste popoare locuiau între Hemus și Ma- 
rea Neagră pe riul Oescus, astăzi Iscru, care se numea Escus 
al tribalilor. 

Tribalii. — Ei erau așezați peste Dunăre, de unde, go- 
niți de multe ori de Filip I al Macedoniei şi chiar de Ale- 
xandru cel Mare, treceau adesea de se așezau pe malul stîng 
al Dunărei. Acest popor întreprindea expedițiile lui cu pe- 
ucii și crobicii care locuiau la gurile Dunărei, populaţii 
scite şi ei. Tribalii erau păstori, căci Alexandru a găsit lă- 
sate de dinșii o mulţime de piei care, îmțlate şi legate în- 
tre dinsele, i-au slujit de pod la trecerea oștirei lui dupe 
malul drept pe malul sting al Dunărei. Siliţi de năvălirea 
lui Alexandru, s-au aşăzat la munte și craiul lor Sarmis a 
fundat orașul Sarmisegetusa. 

Erau ei sciți sau traci? asta este încă o chestie, dar mai 
toţi etnografii cei noi îi clasifică între popoarele scite?. 

Agaturgii. — Acest popor locuia spre Transilvania și 
Ungaria; Herodot îi descrie ca pe un popor moleșit şi efe- 
minat avind multă asemănare cu tracii. 

„Dar părţile de dincoace de Taurida le au sciţii, cei de 
în sus de Tauri, precum şi părțile despre apus ale marei 
Asii şi a Bosforului Cimeric şi lacului Meotis pînă la rîul 
Tanais care se varsă în această baltă; din sus în josul Is- 
trului sunt mai întîi agatirşii, după dînşii neurii, pe urmă 
androfagii şi în sfîrşit melanchlenii. 

Agatirşii sunt oameni daţi moliciunei şi cei mai mulți 
îmbrăcaţi cu fir; fac impreunarea cu femeile în comun, ca 
să fie între dinșii toţi fraţi, rude de aproape; nu întrebuin- 
ţează nici pizmă, nici vrăjmășie între dinșii; cit pentru cele- 
lalte obiceiuri seamănă cu tracii“*. 

Jean abbé d'Artois în cosmogonia sa consideră pe aga- 
turgi ca p2 cei dintii locuitori ai Daciei veniţi din Asia, 
dar de neam sarmat; Herodot, deşi îi face sciți, dar el ade- 
sea confundă p? traci cu sciţii, cum s-a întimplat tutulor 
grecilor din timpul său. 

Sigunii. — Numirea de siguni le venea de la arma ce 
purtau, nume ce ciprii dau săgeţei. 

„Ligii, care locuiesc din susul Marsiliei, numesc sigyni 
pe cîrciumari, iar ciprii, sulița“ **. 

Acest popor îşi întindea dominaţia pînă în fundul gol- 
fului Adriatic la heneţi sau veneţi, se îmbrăca ca mezii din 
care credeau că se trag, îmblau în căruţe, fiindcă caii lor 
erau prea mici pentru călărie. 

„Dar oamenii de dincolo de Istru al căror nume este sigyni 
întrebuinţează haină medică, și caii lor sunt șui, cu părul 


*«Tò S'ănd îl; Tabpikiic, 3y ZK09a tò kurunep3e râv Tubpov 
xai tà pac Jaráosðs rilc hoinc vEnovrou, rob re Bosn6pov toð Kiuuepiov 
ză npòs £onâpns kai tc diuvns Tîis Marńtiðos uExpi Tavii5og noTauoi, 
öç Ex5+66i čo poxòv iic Muvns rabrng. "H5n &v áró pev "loTpov, tà KuTY- 
neple... URĂ rpârv 'AYaSipoov, netă è Nevpâv, Eneita 5È, 'Avâpopâyav 
zedevtolav 6£, Mehayxaivov». Herodot, c. V, par. 9 (n.a.). 

«AyăSvpoo 5ă uBpâraro. ăvâpeg gioi, Kai XpvoopâpoL àt uăuora, 
Enikoiwvov 5E töv yovarkâv răv uiğtv noiebvrar tva kuociyvntoi TE GAANADV 
žao, kal oikhtoi 86vrec TÁVTEG, HâTE P95ve ur" Ex9ei xptovrat èc 6 
AOLG, ră peaa vâuaua Oph nposkeyophkaoi». Herodot, c. IV, par. 
104 (n.a.). 

daawa Döv xodedai Aiyveç oi ăvo nép Mapoaiinc ôtkéovtes 
toùòg Kkanfiovg Kónpiort è trà 66poray». Herodot, c. IV, par. 104. 

de cinci degite de mare peste tot trupul, însă mici şi cu bo- 
tul turtit și fără putere d-a duce om călare, iar înhămaţi la 
care ei sunt foarte iuți; îi înhamă la căruțe şi merg prin 
țară. Hotarele acestora se întind pînă la heneţii care locuiesc 
pe Adriatica; se zice că sunt coloni de mezi, dar cum s-a 
făcut aceasta eu nu vă pot spune, însă cu vremea toate se 
pot“*. 

Diodor îi consideră ca mezi aduși de sciți şi așăzaţi pe 
Tanais (Don), de la gura de unde acest rîu dă în Palus- 
Meotis (Marea Caspie) în sus. Mulţi autori îi consideră ca 
sarmaţi, dar sarmaţii fiind un popor produs din unirea 
sciţilor cu amazoanele, deși nu vorbeau curat limba sci- 
ţilor, dar limbile lor aveau mare asemănare?. Latham îi 
priveşte ca sciți din despărţirea tribalilor. 

Despre celelalte popoare scite care par afi locuit Dacia, 
precum tauriscii, neurii, androfagii, melanchlenii etc. 
foarte puţin se poate găsi în autorii vechi și moderni. 


WI. FAMILIA TRACĂ. — Într-această familie se pot 
clasa geții, mesageţii, tirageții, gepizii, dacii, crobicii, 
bessii sau bissii, peucimenții, odrisii, ircanii, 'Dastarnii, 
cistovocii, alanii şi cimbriit. 

Geţii. — Geţii şi dacii erau cei mai viteji dintre traci. 
„Dintre toţi tracii și mai cu osebire geții sunt cu foarte 
puţine trebuințe“**. 

Geţii, goniţi de bastarni dupe malurile rîului Oxus sau 
Paropamissus (Geihu, arăbeşte), s-au așezat pe riurile care 
dau în Marea Neagră cu numiri de geţi, traci, daci, tirageţi, 
mesageţi etc. Dion Cassius5 ne spune că geții au venit în 
Dacia aduşi de prinții lor care zice că se numeau pacinaţi. 
Haernius€ crede că au venit în Europa cu 1200 de ani ina- 


*a "ANAA tà népny î6n Tod "lorpov &vOpânovc, totor obvoua civa 
Zwvovvas, EGSîiri 5£ xpeon&vov; Mnâikfă zotc é înnovc &urâv civar Xu- 
Giovg &nav oua, En. NÉVTE ÕAKTÚOVG TO BLOG TÖV TPIXÕV “uLkpovc GÉ, 
Kail oepoùç, kai &vvátrovç ğvõpaç pépeiv Eevyvvutvovg é dr pata 
gliva òķvtátovç (cum ar putea cineva descri caii noştri de poştă de 
astăzi?) &ppatnàatéev õé npòç tata Tov; myopiove kuTikeov õé 
TObTOY Tovg oğpovç åpxoð Evverâv tæv v tæ 'A5pin. Eiva SE Mnôðv 
&noiko yeyóvacıi, Ey EninpbouoSai yévortro 5'ăv năv èv tõ uakpõ, 
xypóvœ»s. Herodot, c. V, par. 9 (n.a.). 

** «Ilâvrov pèv oi Opákes áiota 5'oi Era peig änavtes òv 69v5p 
čykpareiç čouev». Menandru (n.a.). 

intea lui Christos, unde s-au amestecat cu tracii. După măr- 
turia lui Tucidid, la anul 510 a.C. Dariu, fiul lui Hystaspu, 
a trecut Helespontul și a pornit spre Dunăre împotriva 
geților. Teleph, craiul tracilor, pe care Homer ni-l arată 
luînd parte la războiul Troiei, era și crai al geților. 

Mai toţi istoricii s-au ocupat de originea geților; toate 
părerile emise pînă acum sunt două: aceea a lui Pliniu” 
care îi numeşte Tyrangitae Sarmatae şi a lui Herodot care 
le dă o origină tracă. Geterer, întemeindu-se pe părerea lui 
Pliniu, raportată la Ptolemeu*, îi face slavi, idee combă- 
tută cu mult cuvint de Karamzin; alţi autori germani, 
găsind o rudenie între numele dac și Deutsch, dau geților 
o origină germană. Procopiu și Spartian confundă pe geţi 
cu goții. Victor Aurelian zice că Tracia şi Dacia sunt ţările 
de unde goții sunt originari. Oresius ne zice că romanii 
confundau pe geţi cu goții. Herodot îi priveşte ca pe cei mai 
viteji şi mai honeşti dintre traci**. Strabon îi privește și el 
ca traci, dar pe traci îi face pamilagoni care, după părerea 
lui Procopiu, erau slavi. Prichard, urmînd părere: lui Hero- 
dot, îi face și el traci şi zice că românii de astăzi sunt singu- 
rul neam trac. „Românii care au oarecare cuvint a se crede 
descendenţi ai vechilor geţi sau daci și singurii reprezin- 
tanţi ai neamului trac, cu toate că amestecul cu singele 
roman poate fi destul de mare ca să producă o prefacere 
materială, sunt încă un popor particular și distinct, de toţi 
ceilalți locuitori ai părţilor Dunărei de jos“***. 

Bissing se înşeală cînd ne spune că românii de astăzi 
sunt de un neam cu locuitorii dupe malul drept al Dună- 
rei, dar ar putea zice că la început bulgarii erau de un neam 
cu geții, căci bulgarii veniţi de la Shirvan nu sunt sciți 
de origină ca ceilalţi slavi, dar cu timpul s-au slavizat, 
fiind un popor mic ocolit de slavi’. 

Dacii și geții erau un singur şi acelaşi popor; numele de 
daci nu se vede decit mai tîrziu după ce se întinseră geții 


* Lib. III, cap. 10 (n.a.). 
** Herodot, c. IV, par. 93 (n. a.) 

*** The Walacs who have some reason to believe are the descen- 
dents of the ancient Getae or Dacians and the only existing representa- 
tives of the Thracians race, the admixture of Roman blood having per- 
haps been too considerable to produce any material change, are still 
a people peculiar and distinct from all other inhabitans of the lower 
Danube“ (n.a.). 

la vestul Dunărei spre munte. Ştefan Bizantinul în cartea 
sa despre neamuri (Ilepi E9vâv BiBiLov), precum şi 
Strabone, Hustatie şi Meletie ne spun că geții erau veniţi 
din Margiana (lasebas) care este spre miazăzi de riul Oxus 
şi din pustiul Bigului; Lazius îi consideră ca veniţi din 
locurile coprinse între Marea Caspie şi Golful Persic. Ase- 
mănarea ce există între numirile get şi Geihu (Ozus, ară- 
beşte), dac şi dag (munte în limbele orientale), dahas, 
precum numește Tacit pe popoarele Circasiei;, Gebelein şi 
Gebel (gigant în limba cireasilor), nume ce dacii dau lui 
Zamolx, ne face să credem că dacii erau geţi de la munte, 
muntenii; astfel precum românii de peste Milcov ne numesc 
pe noi din Țara Românească munteni, precum lehii numesc 
pe toţi latinii volochi, cîmpeni. Obiceiurile dacilor erau foarte 
simple şi cu puține trebuinţe, dupe descrierile lui Appian, 
şi aceasta dovedeşte încă că erau locuitori de munte!0. 

Geţii locuiau țărmurile Mărei Negre despre răsărit, de la 
gura Istrului pină la Axiopoli!; iar dacii locuiau la apus, 
pînă la cataracte. Împrejurul lor era o mulțime de alte 
popoare care se trăgeau din gintele scite şi sarmate ; astfel 
erau în Ungaria panoni pe care Jean abbé d'Artois 'ti cre- 
dea veniţi din Celto-Seitia, Portugalia de astăzi; goniţi 
de Iulie Cezar şi de Tiber, ei au lăsat Ungaria goților și 
mai pe urmă hunilor. 

După cele ce ne spune Herodot despre obiceiurile, insti- 
tuţiile şi credința religioasă a geților, ei se vede a "fi fost 
un popor mult mai înaintat decît, ne putem închipui. Ei 
credeau în nemurirea sufletului. 

„Fac nemuritori în chipul următor: nu cred că ei mor, 
ei cred că cel ce piere se duce la Zamolx demonul. Unii 
tot pe acesta îl cred Gebeleiz!2. La fiecare cinci ani pe acel 
ce se înțeapă îl trimit vestitor la Zamolx, dindu-i instruc- 
ţii despre cele ce au trebuinţă. Îl trimit în chipul urmă- 
tor: Unii puindu-se în rind ţin trei suliţi;, alții apucă pe 
cel ce trimit la Zamolx de mini şi de picioare şi, legănîn- 
du-l, îl azvirlă în suliţi. Astfel daca moare înfigindu-se, li se 
pare că zeul le este milostiv, iar de nu moare, acuză pe acest 
trimis zicindu-i că este om rău și defăimîndu-l trimit pe 
altul; îi dau instrucţiile pe cînd încă trăieşte; toţi acești 

traci, aruncînd săgeți către cer cînd tună și îulgeră, amerinţă 
pe Dumnezeu, crezind că nu este alt zeu decit al lor“*. 

Tucidid în Epis. II, dupe ce descrie pe geţi ca buni ar- 
caşi, călăreţi arucînd săgeți otrăvite, ne spune că Sitalc, pe 
care îl numește Zirăikiw 6 Thpeo Bacoiitvs (Sitale 
fiul lui Tirea craiul tracilor), carele stăpînea pe muntele 
Rodop, a luat la anul 730 a.C. ostași geţi cu plată, ca să 
meargă în ajutorul atenienilor împrotiva lui Perdiccas. 
Pe aceşti mercenari Zeuth, următorul lui Sitalci?, aliat 
cu Carsovleptu i-a adus mai pe urmă în ajutorul lui Filip I 
al Macedoniei, ca să gonească pe atenienii care se întinseseră 
către Chersones. Dacii făcuţi prizonieri într-acest război 
au slujit la greci. Strabone zice că ooç rob, slugă sau 
servitor, vine de la Autos, dac; poate că şi Zamolx să fi 
fost unul dintr-acei prizonieri. 

Suidas, după Herodot, zice că un get luat rob de greci 
a fost vîndut la Samos lui Pitagora, dar nu ne spune nici 
cît timp a trăit Zamolx cu acest filozof, nici daca l-a înto- 
vărăşit în Egipet sau în Sicilia; nu este însă îndoială că s-a 
întors bogat în Dacia, unde a predicat nemurirea sufletu- 
lui, a dat legi și unde, dupe moarte, el și tovarășul său 
Astreu au fost adoraţi ca nişte demoni. Porfir în viaţa lui 
Pitagora zice că Zamolx a fost ales de daci rege. 

„După cum am aflat de la helenii care locuiesc Heles- 
pontul şi Pontul, acest Zamolx, pe cînd era un simplu om, 
ar fi fost rob la Samos unde, slujind la Pitagora, fiul lui 
Mnesarch, liberindu-se a dobîndit bani mulţi şi s-a întors 
în ţara sa; dar fiindcă tracii aveau o viaţă proastă şi erau 
neînvăţaţi, Zamolx, care era învățat în medicină şi avea 


*« Adavaritovoi 68 tóvõs tòv tpónrov oŬte ànolvýoKetv EOLTOVG, voui- 
tovor, iévar te tòv ånorhópevov napà Zăpoi&w Saiuova, oi è aùtőv tòv 
åvtòv r7obrov voniķovor, IeBeAtitiv. Mă nevtetnpiðoç 5£ tòv nao Aaxóvta 
aiei cpéov abrâv ânontunovoi ğyyehov napà Tov Záuolév, vTEAAÓuEVOŁL 
TÕV ăv Ekdorore ÖÉOVTAL nturovoi ÕÈ ÕE, oi pèv QÙtTÕV TAXIÉVTEÇ ÅKÓVTIA 
tpia Exovo:, Aor 6E SalaßBóvreç Tod &noneunouEvov napà tóv ËXOVOL, 
üAAor òè Sad oPovrec rod åànonsunropévov napà tòv Zâuoitv tàç Xeipac 
Kai tTOÙÒG GvakiwicavTeg aùtòv, uertopov punredoL ç tåç Aóyxas. "Hv tv 
Sù &noSâvn &vanapeis, toio Sé TAewç 6 9e0c õokéer civar îv è uÀ ânodăâvn, 
ditTóÉvtTAL OVTOV TV Eyyehov, Păuevor mv &vâpa kakòv civar aitınoáuevor 
68 rodrov, &iiov &rontunovoi Evreliovrui 58 čti (Ovti. Ovror oi aùto 
Opnikec kai npoc Bpovrhvre Kai &orpantiv notevovreg &vo pă; tòv obpa- 
vòv, âneoi tõ Ie, oùõéva Ahoy Seov vopitovreç elvari ei pă Tov 
cpétepov». Herodot, c. IV, par. 94 (n.a.). 

cunoştinţe mai adinci decît tracii, fiindcă vorbise şi avu- 
sese a face cu Pitagora, care nu era cel mai slab dintre filo- 
zofii heleni, a deschis sală pentru bărbaţi (&văpeova), 
priimind pe cei mai deosebiți oameni, şi la ospeţe îi învăța 
că nici el, nici acei ce petreceau cu dinsul, nici acei ce s-ar 
naște dintr-înșii nu vor muri niciodată, dar că vor veni 
într-acest loc unde, aflindu-se totdauna, vor avea toate 
bunurile. Pe cînd le spunea cele ce ziserămi, el săpa groapă 
sub pămînt şi îndată ce a isprăvit acel suteran s-a făcut 
nevăzut tracilor; coborindu-se în suteran, a petrecut acolo 
trei ani, iar el îl jăleau ca pe mort; la al patrulea an s-a 
arătat tracilor şi astfel orce zicea Zamolx ei credeau și ur- 
mau sfaturile lui. Acestea se zice că ar fi făcut“*. 

Zamolx să vede că locuia în muntele Cocaion, de unde 
izvoraşte Bistriţa16. - 

Neumann ne spune că dacii aveau şi alți zei”; adorau 
pe Aziz, Mars al asirilor sau Mithra al perşilor; adorau pe 
Isis şi pe Serapis; s-au găsit la dinşii şi statue de Hercule. 
Dar aceste zeități erau acele ce aduseseră din Asia şi pe care 
le au părăsit după ce au priimit credinţa lui Zamolx, sau că 
au rămas părți în Dacia, unde religia acestui filozof n-a 
străbătut**. 

După mărturisirea mai tutulor autorilor, dacii şi 
geții vorbeau aceeaşi limbă. Horaţie ne spune că limba 


* eQs SÈ Ey mov9ăvouui tæv Tov siinonovrov oike6vrov 'EAAnvov 
Kai Ilovrov, tòv Zuuoituv toðtov, E0vTa ăvSponov 5oviedout Ev Zu, 
Soviedao Sè Ilv9oypn r& Mvnoăpxov, EvSebrev è abrov yevóuesvov 
gdebdepov, XPhuaTa KThoaxSu. ovivă, krno&uevov 68 &reideiv E thv 
EqvTod. “Ate 6E rakofiov re E6vrov tæv Bpnikov kal DroppoveoTEpov, 
ov Zâpoitw toðtov Emorâuevov ðiarráv te Iða kal Icea BaSvrepa îi 
kară& Ophikaç, ola “Enoi te Gui hcavra kal ‘ElAñvæv où tõ acßevs- 
otát copiorii Ilv9ay6py, katrackevácacľat åvõpeðva Ec tòv ravõo- 
KEVOvTa TÕV åotÕV toù rpoTrov; kal EDOXEOVTO, àvaðıðáckeiV ÓG oŬtE 
aùtòç ore oi ovurótar aðtoð, oğte oi Ex toótov alel yıvóuevori &no9a- 
vEovTou, &AA’ HEovor ès xæpov troðrtov, tva aisi mepieovrec ovo! tà rávta 
&va9G èv $ 58 Enoise tà xaralexStvra kal Edeye tara, ëv toót® Katáyarov 
oiknua Enoi&ero, q ĝé oi navtehéag elxe tò oiknua, ék uèv tõv Opnicov 
Aqavio9n, katraßàs Sè kát Ec tò katáyaov oiknua, taitto èn’ Erea 
tpia. Oi 58 utv ân69e0v te kal Erev9eov 03 tegveðta' tetápro SE Erei Epâvn 
toloi Opriti. Kai o5ro ni9avă opt ExEvero tà ¥Aeys 6 ZâuoMic, Taðtá 
paci mv moriicai». Herodot, c. IV, par. 95 (n.a.). 

** Demoniul carhidoniilor şi demoniul dacilior: «Tæ 5arovee 
täç kapxn56vos kai tø Gatuovie tõv Aarâv» (n.a.). 

dacilor seamănă cu a grecilor; aceasta trebuie să fie adevă- 
rat, pentru că vorbeau o limbă pelasgică și chiar astăzi în 
limba noastră avem o mulțime de ziceri care, fără de a fi 
trecute din limba helenică în cea latină, se găsesc în limba 
greacă vorbitoare ale unor părți ale Greciei, precum sunt: 

&p6hoş româneşte drum yóta găină cotețiu 

qppikn românește frică  ror6pL topor 

koté româneşte copil  TGLokăvi ciocanIs 


„Nu vă pot spune cu încredințare ce limbă vorbeau pelas- 
gii... Pelasgii vorbeau limbă de barbari. Dar deși toţi pelas- 
gii erau astfel, neamul atic, deși era pelasgic, însă cu pre- 
facerea lor în heleni s-a schimbat şi limba, fiindcă nici 
cristoniţii nu sunt omogloţi cu nici unul din neamurile care 
locuiesc acum pe lingă dinşii, nici placinii, dar între dinşii 
vorbeau aceeaşi limbă“. 

Tot ce putem ști despre instituţiile dacilor este ceea ce 
ne spune Flaviu despre clasele înființate de Zamolx; ei se 
împărțeau în patru clase: 

1. clasa regală, 

2. clasa preoţilor pilifori care trăiau în feciorie toată 
viața; se numeau ctisti, theos bisti, sînti şi capnobaţi. 

3. clasa demogeronților care mergeau în căruţe; se nu- 
meau amazobi şi octopodi. 

4. clasa de jos.1? 


Vitejia geților era recunoscută de toate neamurile; cu 
toate încercările celor mai mari cotropitori, ei au rămas 
neînvinşi. Conchistele lor s-au întins pînă la muntele Hemus, 
pînă în Bavaria şi la Marea Adriatică. Arcaşi călăreți 
vestiți, precum ni-i arată Xenofon, pretutindeni și în toţi 
timpii au fost viteji; astfel vedem pe mesageţi, conduși 
de regina lor Tomiris, biruind pe Cirus. Dariu, fiul lui Hys- 
taspu, a încercat a-i supune cu 510 ani a.C., dar a fost 
silit a trece Dunărea înapoi. În timpul lui Filip I al Mace- 


*«“Hv tiva 52 yiooav îeoav oi nehayoi, ovk EXO 6Tpektoc,.. cav 
oi nedasyoi PâpBapov viocav iturec. Ei toivov ňv kai nv TOLODTO TO 
Tleioov.kdv, tò 'Aruukov E9voc òv IleAaovikv, äua t petao Ti 
ès “Edinvag kai tv vAâooav uertuu9e. Kai yàp 5 obre oi KpnoToviîltar 
ob5auoioi tõv vbv optuc nepioike6vrov eici ôpóyiocoor o5re oi Iha- 
kimvoi, opici SE 6uoyiocooi». Herodot, c. I, par. 57 (n.a.). 

donii îi vedem ca trupe mercenare alergind să caute răz- 
boaie în alte ţări, cînd nu le puteau avea la dinşii. La 330 
a.C. Alexandru cel Mare s-a încercat şi el împotriva geților, 
dar a fost silit a-i lăsa în pace. Ei ziceau că nu le era teamă 
decît de un singur lucru: să nu cază cerul pe dinşii. Astfel 
de răspuns au trimis lui Alexandru. În urma acestuia, la 
280 a.C., Lisimah a încercat și el a supune pe geți, a trecut 
în Dacia, dar Dromihet, craiul lor, trăgindu-se necontenit 
spre munte, a lăsat pe Lisimah fără mijloace de a-şi procura 
trebuinrioasele hranei şi pe urmă, năvălind asupră-i de la 
munte, l-a biruit şi l-a ţinut prizonier în orașul Eli, "Hi. 
Nici un autor nu ne spune însă unde era acest oraş. Lisimah 
liberat a dat pe sora sa de soţie lui Dromihet. La 170 a.C. 
Rholu și mai pe urmă la 150 a.C. Ozol, crai al dacilor, au 
ajutat pe Perseu al Macedoniei împotriva  romanilor20. 

Marcu Didiu, Liviu Drusu Scriboniu și alți generali 
romani s-au încercat împotriva dacilor, dar toate izbîn- 
dele lor s-au mărginit în oprirea năvălirilor ce făceau geții 
şi dacii pe țărmurile adriatice şi pe malul drept al Dunărei. 

La anul 50 a.C. Berebista?t, unul din şefii dacilor, după 
ce a supus pe toţi ceilalţi şefi, a stabilit un stat puternic 
care ajunsese a neodihni foarte mult pe romani prin necon- 
tenite năvăliri în posesiile lor din Moesia, Tracia şi Iliria. 
Luptele romanilor în Asia nu i-au lăsat a întreprinde expe- 
diţii serioase împotriva dacilor. Iulie Cezar gătise oştire 
ca să facă conchista, dar a murit făcînd acele pregătiri. 

Sueton ne spune că neînţelegerea între membrii trium- 
viratului a oprit pe romani d-a lua o hotărire serioasă împo- 
triva dacilor, dar că insurecția Panoniei şi a Dalmației a 
determinat pe Octavian a trimite pe generalul Marcu Sati- 
liu Tauru împotriva dacilor. Acesta stabilise centrul opera- 
ţiilor sale militare pe riul Sava, la Segest (astăzi Siseg 
sau Sisaken)?2. Acest general a fost nevoit a cere de la Bere- 
bist o pace umilitoare, pe care acesta, sprijinit şi încura- 
jat de Antonie, i-a refuzat-o; dar dacii, temîndu-se că devo- 
tamentul lui Berebista pentru Antonie să nu întărite mai 
mult pe romani împotriva lor, au omorit pe craiul lor şi 
dupe moartea lui au priimit pacea propusă de generalul 
roman. Strabon ne spune că Berebista, înainte de a se alia 
cu Antonie, propusese concursul său lui August şi că nu s-a 

unit cu Antonie decît după refuzul lui August; oricum o 
fi, el n-a apucat a trimite oştire împotriva Romei. 

Moartea lui Berebista a adus împărţirea Daciei între 
trei şefi. După cum ne spune Dion Cassiu, acesti şefi erau 
Rholu, Dapyx şi Zyrax, între care exista neînțelegere şi 
vrăjmăşie. Generalul roman, folosindu-se de rivalitatea 
dintre aceşti şefi şi unindu-se cu Rholu, se porni împotriva 
lui Dapyx. Gruder (în c. ITI) ne spune că Rholu a avut mare 
greutate a determina pe dacii ce guverna a se despărți de 
ceilalți și d-a lua parte pentru romani. Dacii vedeau în 
lupta dintre Antonie şi Octav o bună ocazie d-a se declara 
împotriva romanilor şi d-ai combate; Rholu, ca să-i decidă, 
a adunat poporul şi a pus doi armăsari a se bate şi pe cînd 
erau în înfierbinţeala luptei, a slobozit asupră-le un lup; 
atunci caii, încetind lupta dintre dînșii, s-au unit împotriva 
lupului: „Astfel, a zis el poporului dac, romanii vor înceta 
lupta dintre dînşii şi se vor uni împotriva inimicilor Ro- 
mei.“ 

Dacii de subt Dapyx și Zyrax, uniţi cu bastarnii și cu 
iasygii, biîntuiau Misiile; pe de altă parte, tribalii cu dar- 
danii trecuseră dincolo de muntele Hemus și neodihneau 
pe dentiliţi, care erau supuși ai romanilor. Rholu nu s-a 
determinat a se uni cu romanii decît dupe ce Statiliu Tauru 
a izbutit a goni pe bastarni peste Dunăre; văzînd izbin- 
zile acestui general, s-a dus la Roma de s-a declarat amicul 
şi aliatul romanilor; la înturnarea sa în Dacia s-a unit cu 
Crassus, a bătut mai întîi pe bissi, după aceea a intrat cu 
romanii în Dacia şi a bătut pe Dapyx, a redus un corp de 
oştire al acestui șef prin foamete, l-a silit a se închide în 
peştera Cariană şi a se preda romanilor; după aceea Crassus 
a înaintat în jos pe Dunăre la Genucla, unde se trăsese 
Zyrax, aşteptind ajutor de la sciți. Acolo Dapyx muri, 
apărind orașul pe care romanii l-au luat prin trădarea unui 
soldat helen ce avea în oștirea sa. 

Rholu, invitat mai întîi de Perseu al Macedoniei să ia 
parte împotriva romanilor, a refuzat şi s-a pornit împotriva 
bastarnilor, dar acestia, învingînd oștirea lui, el, ca să înalțe 
moralul soldaţilor săi, i-a osîndit la lucrări muiereşti pe 
cît timp nu-şi vor spăla ruşinea şi nu le a rădicat pedeapsa 
decît dupe căderea Genuclei. 

Crassus n-ar fi putut izbuti împotriva dacilor daca acei 
trei șefi ai lor ar fi fost uniţi, căci ei ar fi putut împotrivi 
romanilor şaizeci de mii de oameni?. 

Dacii, după izbînzile lui Crassus, se trăseseră la munte 
şi îşi dedeseră de șef pe teribilul Cotyson care formează 
îndată armata sa, se coboară de la munte, goneşte pe romani 
din Dacia, trece Dunărea şi năvăleşte în Moesia și Tracia; 
pe de altă parte, o altă armată a lui înaintează în Panonia. 
Horaţie* ne spune că el profita de timpii cînd Dunărea era 
îngheţată, ca să facă expediţii împotriva romanilor. August 
a trimis pe Cneiu Lentulu împotriva lui Cotyson; acest 
general roman a avut norocirea a-l bate şi a-l omori. Pro- 
copiu zice că moartea lui Cotyson a fost mai folositoare 
romanilor decît toate cetăţile ce ridicaseră pe malurile 
Dunărei. El a întemeiat oraşul Hotinu și unii autori cred 
că tumulii sau movilele dupe malul Dunărei sunt rămășițe 
de atitea fortificații şi retranşamante romane. Vom vorbi 
la locul lor de mulți din acești tumuli. 

Dupe moartea acestui șef viteaz, dacii, unindu-se cu 
sarmaţii și cu iasygii, au gonit pe fiul lui Caton, carele 
la anul 14 a.C. ocupa malul stîng al Dunărei cu cincizeci 
de mii de oştire romană, și-l siliră să treacă in Tracia”. 

Grisel** ne spune că în Banatul Temesvarului, pe dru- 
mul dupe malul sting al Dunărei, s-a găsit o inscripție în 
care figurează numele lui Tiber”. Se poate foarte bine ca 
Drusu, trimis de acest împărat împotriva germanilor să fi 
ajuns pînă la hotarele Daciei, dar nici un autor nu face 
menţiune despre vreo expediţie împotriva dacilor în timpul 
lui Tiber; Seneca ne spune că nici sub Caligula, nici sub 
Claudie, nici sub Neron nu s-a făcut nici o întreprindere 
împotriva dacilor, dar sub Domiţian, conduși de un şef 
al lor anume Duras, pe care Dion Cassiu îl numește Aopra- 
vei;, ei au trecut Dunărea la anul 87 d.C. şi au bătut pe 
Appiu Sabinu; dar Duras, fiind prea tînăr şi neavînd des- 
tulă încredere în sine însuși”, s-a supus lui Decebal, celui 
mai capabil dintre șefii daci, l-a ajutat a bate pə toţi cei- 
lalţi şefi şi a uni pə toţi dacii sub o singură şi aceeași căpe- 
tenie, precu n fusas2ră sub Barebista și Cotyson. 


* C. II, oda 20 (n.a.). 
** Cap. I, p. 286 (n.a.). 

Marţial* descrie pe Decebal ca pe un om de o mare. 
concepţiune strategică, foarte capabil de a executa un plan, 
dibaci a se purta împotriva vrăjmașului şi d-a se apăra de 
cursele lui. 

Decebal a tras mai întîi în partea lui pe Parocu, prinţul 
partilor, pe sarmaţi și pe quazi şi numai după aceea s-a 
aruncat împrotiva lui Fuscu, șeful guardiei pretoriane, pe 
care îl trimisese Domițian împotriva dacilor; Fuscu a fost 
bătut şi omorît în război. Juvenal** ne spune că acest gene- 
ral s-a îngropat într-o pădure a Daciei, dar fără a da vreo 
desluşire despre locul în care s-a dat acea bătălie. 

Julian, succesorul lui Fuscu, a avut oarecare izbinzi 
impotriva lui Decebal şi a înaintat foarte mult înîntru 
Daciei; dar din pricina răzbelului cu marcomanii, Domițian, 
neputind întrebuința destule puteri împotriva dacilor, s-a 
văzut silit a cere pacea de la Decebal, carele, trimiţind 
la Roma pe frate-său Diigi, a dobindit, după cum ne spune 
Marţial***, ca romanii să plătească dacilor un tribut de două 
obole de fiecare roman, ceea ce s-a urmat de la anul 88 pină 
la anul 100 d.C. 


Romanii, încheînd această pace cu dacii, nu renunţa? 
seră la proiectele lor împotriva dacilor, căci, la anul Rome! 
937 sau 100 d.C., Traian, cu trei ani după urcarea sa pe 
tron, a hotărit o expediţie pe Dunăre, ca să supuie pe daci 
și să scape Roma de un tribut umilitor. 

Într-acel an s-a dus însuși pe Dunăre, dar, timpul fiind 
prea înaintat spre iarnă, nu a îndrăznit a trece Dunărea, 
ci, pstrecind timpul său în Moesia, primăvara trecînd flu- 
viul, a avut multă izbîndă împotriva lui Decebal, pe care 
l-a bătut la Tabae, care unii au crezut că este Talpa, patru 
poştii spre apus de București, dar care în adevăr era locul 
unde este astăzi oraşul Caransebeș, aproape de Sarmis. Unii 
autori au crezut că Decebal s-a omorît la această bătălie, 
dar este o eroare, fiindcă acolo s-a rănit Vezias, locotenen- 
tul lui Decebal, carele, ca să nu cază în minele romanilor, 
Dion Cassiu ne spune că s-a făcut mort şi s-a sculat noaptea 
de a fugit”, 


* Epistola IX, alin. 23 in.a.). 
** C. III, c. 4, 12 şi 13 (n.a.). 
*** C.V, c. 3 (n.a.). 

Traian a cîștigat mai multe alte bătălii împotriva dacilor 
şi a aliaţilor lor sarmaţi, dar n-a îndrăznit să rămiie iarna 
în Dacia, unde Decebal luase sistemul de a arde şi a pustii 
tot,cia trecut de iznoavă în Moesia, cu hotărîrea d-a reîncepe 
primăvara viitoare. 

Decebal, înspăimintat de izbînzile romanilor și temîn- 
du-se să nu-și piardă ţara, profită de acea întrerumpere a 
operaţiilor ca să ceară pacea de la romani. Traian îi trimite 
ca să tracteze cu diînsul pe Sura Claudiu şi pe urmă pe Le- 
vian, comite al pretoriului, dar condiţiile și ale unuia și 
ale altuia au părut prea aspre craiului dacilor și el a hotărit 
să urmeze războiul. Dupe descripţia lui Katona, s-a dat 
o bătălie foarte singeroasă pe șesul Tordii?%. Dion Cassiu, 
vorbind de această bătălie, nu numește locul; generalul 
Luciu Quintiu Marcu cu călăreţii ușori numizi a făcut 
mari izbînzi; un alt general al lui Traian, Maximilian, a 
luat o fortereță, unde se afla sora lui Decebal, pe care a 
prins-o roabă. 

Dupe aceste izbinzi ale lui Traian, Decebal s-a decis a 
primi condiţiile păcei, pe care le respinsese, s-a îndatorat 
a da în minele romanilor toate fortereţele și toate maşinele 
de răzbel, a nu mai priimi transfugii romanilor şi a nu avea 
alţi amici decît pe amicii Romei. Suidas ne spune că Traian 
a osîndit la moarte pe toţi transfugii predaţi de daci, a lă- 
sat garnizoane în fortereţele lui Decebal și s-a întors la Roma 
unde a priimit titlul de Dacic. Acest împărat a adus cu. 
dînsul în capitala sa ambasadori din partea dacilor. Amba- 
sadorii, după ce s-au înfățișat cu umilință dinaintea sena- 
tului, s-a ordonat de li s-a făcut statuele de marmură de 
deosebite colori. Şincai ne spune că ar fi văzut chiar el acele 
statue; noi însă mărturisim că nu am avut fericirea d-a ve- 
dea în nici un muzeu al Romei statue care să ne facă să 
credem că ar fi fost ale ambasadorilor daci??. 

Decebal nu putu păstra mult timp pacea încheiată cu 
Traian, căci îndată ce putu adună oștiri, se porni împotriva 
iasugilor, care erau aliaţii romanilor. Acestia, chemînd 
în ajutorul lor pe romani, el atacă mai multe fortereţe în 
care Traian lăsase garnizoane, faptă care a decis pe împă- 
ratul roman a întreprinde o expediţie mai serioasă și porni 
cu trei sute de mii de romani, făgăduind fiecăruia pămînturi 
în Dacia. El împărți oștirea în două: o parte sub comanda 

nepotului său Adrian și cealaltă sub a lui Luciu Quintiu 
Mauru2, care cunoștea Dacia, unde şi avusese izbinzi în- 
semnate. - 

Această numeroasă oştire a trecut în Dacia în - două co- 
loane, aşezînd două poduri de lemn, unul lingă gura Cernii 
şi cellalte lingă Carauş; mai tirziu Traian s-a hotărît a 
face un pod de piatră, lucrare cu care a însărcinat pe arhi- 
tectul Apolodor de la Damasc. Unii autori zic că încercările 
lui Decebal d-a arde podurile de lemn, ca să taie comuni- 
caţiile romanilor cu Moesia a determinat pe Traian a zidi 
acel pod, dar opinia aceasta nu este admisibilă, fiindcă dacii 
care ar fi putut arde podurile de lemn nu ar fi întimpinat 
mult mai mare anevoinţă a dărăma podul de piatră. Ceea 
ce se pare mai raţional este a crede că Traian, stabilind 
colonii în Dacia, a voit să le asigure comunicaţia cumalul 
drept al Dunării. 

Rămășițele acelui pod se văd şi astăzi între Orşova şi 
Severin. În tabela itinerarie peutingeriană o trecătoare se 
vede pusă între Lederata și Arcidava; pe această hartă 
se mai vede o altă trecătoare pe Dunăre între Egeta şi 
Drubetis. Autorii moderni se deosebesc în păreri asupra 
adevăratei poziţii a podului zidit de Apolodor. Sulzer îl 
pune la Celeiu, Keen la Cerneţi, d. Laurianu, care a stu- 
diat această chestie în toate amăruntele, susține cu multă 
căldură opinia că acest pod ar fi fost la Cerneţi. Nu este 
îndoială că au fost două poduri, precum vedem pe harta 
peutingeriană, dar nu mai poate răminea cea mai mică 
umbră de bănuială, după scrierea d. Laurianu, că podul de 
care ne vorbeşte Dion Cassiu şi cel mai însemnat să nu fi 
fost la Cerneţi ; căci, luînd în consideraţie lărgimea riului, 
natura fundului apei și dificultăţile de construcţie, se potri- 
vesc cu scrisele acestui autorët, 

„Traian a făcut pe Dunăre pod de zid pe care nu-l pot ad- 
mira în destul. Sunt şi celelalte lucrări ale lui foarte măreţe, 
dar aceasta le întrece pe toate. Acest pod are 20 de pilastre 
de piatră tăiate în cub ; acești pilastri afară de fundament au 
o înălțime de 150 de picioare, o lățime de 60 și sunt depăr- 
taţi unii de alţii de 170 de picioare și împreunaţi prin bolți; 
cheltuiala acestei lucrări este de mirare, dar şi mai mare că 
este clădit într-un rîu plin de ochiuri şi într-un pat noroios, 
de unde nu s-a putut abate curgerea. Lărgimea rîului nu 

zic că este foarte mare (fiindcă aiurea se întinde pe îndoit și 
întreit), ci pentru că fiind aci riul foarte îngust, era la lo- 
cul cel mai potrivit pentru așezarea podului. Coborindu-se 
din larg la îngust şi de la strimt la lat, rîul curge aci cu repe- 
ziciune și este foarte adinc şi într-aceasta se poate înţelege 
mărirea lui Traian. lar Traian, după ce a făcut acel pod,nu 
pentru grăbire, dar pentru siguranţă, trecind Dunărea și 
făcînd război, cu timp şi cu greutate a biruit pe daci, 

Decebal, după ce a pierdut și crăia sa și oraşul de tot și 
a fost chiar el în primejdie dea fi prins, s-a sinucis, iar capul 
său s-a trimis la Roma şi astfel Dacia s-a supus romanilor, 
Traian locuind oraşe într-însa.“* 

Decebal cu dacii se stabilesc în retranșamente în faţa 
lucrărilor de fortificaţii ale romanilor, ca să-i poată obliga a 
trece peste Dunăre, dar nu putu izbuti; dupe aceea el căută a 
asasina pe Traian, carele atunci se afla în Moesia, dar tri- 
mişii craiului dac ca să omoare pe împăratul roman fiind 
descoperiţi, fură pedepsiţi cu moarte. 

La 105 d.C., Traian stabilează comunicaţii regulate între 
amîndouă malurile riului şi păşește din biruinţă în biruință, 
împingind și urmărind pe Decebal pînă în capitala sa 
Sarmisegetusa. Pe cînd romanii făceau asediul acelui oraș, 
dacii au omorit drept răzbunare pe Longin, unul din ge- 

*Tpaïavòc õe yépvpav MIivnv Eni 705 "lotpov kataokevácato nep? 
tç oòùòK’ Exo nf àv’ âv åčioç aùtòv Savuâoo. “Eoti uèv yap kai tà ğa 
àvtoð Epya Sanrpenéotarta, toðto é kal rép Ekeiva, e yap Kpnniðeç 
gici 1i9ov terpanréðov elxooi touáç 5poc nevtikovta kal éxatòv noĉðv 
hiv tÕV Ieuehiov, tò 58 miâroc EEnkovra Kal abrai Bõouńvovta kai 
KuTÒV, ATALAY mnoac ântxovoag, &pio. Ovvokoă6unvrai, n&govK 
atric TÒ válna Tv Ec âvrăc öaravnlèv Javuáoere; n&g ÖVK abrig Tov 
1pânov ÖV “kaata &urv Ev 76 ratrap noi kai èv öðatı tvóðeı, õaréðw 
tvbdei èyévovto; oi yap tor Kai nepetpéyar noi TÒ Heðua îâvvn9e; to È 
Sh niâroc Tod norapoð, elnov obx Öt Să TOG0vTov fel (kai yap èni 
Sinidoov Eorev ol xoi £ni rpinâoov nedavyitei) GA) ótt TÓ TE OTEVOTATOV 
Kai tó ènıtnõesiótatrov ç tò yepupalñkar tæv Ekeivn XOPiOV rocoðtov 
tori 600 ðè îc otrevóv k meiayoc ağlıç nelķov npoxyopõv, kataheietat 
1660 nov kai jowséotratoç kal BaJútatoç yíyvetat, OTE KAÌ TodTro G Thv 
KQAEnOTNTA Tic kataokvñç tiig Yepbpac reivou A èv olv peyañóvora Tpaïa- 
voð kai ¿k toòtav Geikvutot — Tpaïavóg GE ià tato TÒV Iotpov nEpuo- 
Seiç uâiiov hõrà onovâflg tòv nóńsuov norońuevog, oŬv XPOVE kai póñiç 
èkpátnos tæv Aukâv. — Askéßaloç 5£ Öç kai 70 Baciàsiov åvrtoð kai 
À yópa karsiànrto obunaca, kai àvtòç Ekvvâvvevoev GATUL SiEXPŇOATO 
éavtov kai îi kepad avtoð Ec tv 'Pounv ânekouio9n, kai oðtos îi Aakia 
Pâuaov ónńkooç yăvero, kai nóàsiç v adt 6 Tpoiavâc KATÓKIOEV.» 


(n.a.). 

neralii romani, pe care îl ţineau prizonier de la începutul 
războiului, cind se dusese la craiul dacilor să tracteze 
despre pace. Această faptă crudă a indignat atit de mult 
pe romani, încît i-a determinat a da asalt orașului și a-l 
desființa. Se crede de unii autori că Longin, văzînd că 
romanii erau gata a face concesii lui Decebal, ca să nu-i 
primejduiască viaţa sa, s-ar fi înveninat singur. 

Aşa Traian, dupe ce a trecut Dunărea lingă Turnu-Se- 
verin de astăzi, luînd valea Cernii și trecînd pe la Stenae pe 
sub muntele Tabae sau Stubeiu de astăzi, a dat pe valea 
Sargentii (Streia)*2, pe care se afla Sarmisegetusa. Pe 
harta noastră se poate urmări în toată întinderea sa dru- 
mul luat de Traian ca să ajungă sub zidurile lui Decebal. 
Acest crai dac, nevoind a mai trăi dupe căderea totală a 
puterei sale, s-a sinucis la 106 şi capul lui a fost adus 
ca trofeu la Roma. Comorile lui pe care le îngropase în 
patul riului Sargentia s-au predat romanilor de secretarul său 
Vicilis. 

Traian, pornind de la Sarmis, a așăzat pe gi trei sute de 
mii de romani ce adusese cu dinsul prin deosebitele văi ale 
riurilor principale pînă în Don, a supus pe sciți şi 
pe sarmaţi, puind coloniile sale în comunicaţie unele cu 
altele prin două linii paralele cu Dunărea: una, care 
punea Dacia în comunicaţie cu Moesia și pornea de lingă 
“Turnu-Măgurele de astăzi, urma ceea ce numim 7roianu, 
rămășiță de drum roman și, din movilă în movilă, la o distan- 
tă de cinci pină la zece kilometre una de alta, pe malul sting 
al riului, dă în valul lui Traian care se vede foarte bine 
în Basarabia și care după tractatul de la Paris este în mare 
parte hotar despărțitor între partea Basarabiei întoarsă 
Moldovei și cea rămasă Rusiei; acest drum se poate urmări 
pe hartă pină în Marea Neagră. O altă linie este aceea care 
după ce vine din Moesia și trece la Turnu-Severin urmînd 
văile Cernii şi a Streii pînă la Sarmis, se poate urma în 
multe puncturi pînă pe malurile Prutului. 

După cum ne spune Eutropie*, Dacia, îndată după con- 
chistă, s-a numărat între provinciile împărătești ale coroanei, 
iar nu printre ale senatului și erau guvernate milităreşte sub 
numirea de Dacia augusta*?. Traian a orinduit propretor pe 


* Cap. VI (n.a.). 

Marcu Scaurian, procuratorsau supraintendentul societăţei 
minelor. Pămîntul s-a împărţit colonilor romani cu funia; 
după cum se dovedește din diploma clogocenilor şi nobili- 
lor s-au dat robi geții, dupe cum ne spune Behmer. 


Rămășițele de drumuri, apeduce, templuri și oraşe măr- 
turisesc despre prosperitatea la care ajunsese această pro- 
vincie de la 106 d.C. pînă la 266 d.C., cind au început 
năvălirile sub Gallian. 

Daco-geţii, dupe cele ce am văzut, trăiau din războaie 
- şi viaţa lor pare a fi fost mai mult nomadă, nelăsînd nici o 
urmă de civilizaţie; tot ce se vede despre dinșii într-această 
privinţă sunt foarte puţine indicaţii ce se găsesc în istoricii 
greco-latini despre cîteva oraşe care se vede a fi fost de lemn 
şi fără nici un monument vrednic de descripţie; iar ce ne 
spune legenda de Baba Dochia sau Baba Dacia se repoartă la 
stîncele de piatră din vîrful Ceahlăului, care ia o depărtare 
şi dintr-o poziţie favorabile pare, cu ajutorul imaginaţiei, 
o ciobancă încunjurată de douăzeci de oi, precum în Arhipel 
Caravopetra este o insulă care de departe pare o corabie cu 
pinză. 

S-au găsit mai multe medalii care poartă nume de șefi 
daci cu inscripţii și caractere helene. 

Despre portul lor, îl cunoaștem după cele ce vedem pe 
coloana traiană și care este acela ce vedem încă astăzi la 
românii de la munte. 

Gepizii. — Unii autori cred că numele de gepizi se da 
geților care formau oştirea pedestră; dar aceasta este o 
eroare, fiindcă ei se văd pentru întfiaşi dată în timpul lui 
Costandin. Se poate foarte bine ca ei să fi fost goți. 

Bissii. — Conduşi de Dapyx şi de Zyrax și aliaţi cu 
popoare scite și sarmate (bastarni, tribali şi dardani), bissii 
s-au luptat împotriva romanilor în timpul lui August. 

Burii.— Se vede că au fost aliaţi cu dacii, căci au cerut de 
la romani să se tragă înapoi cînd ajunseseră la Tabae. 

Bastarnii. — Uniţi cu fraţii lor de rasă, tribalii, iasygii 
şi dardanii, bastarnii se aliaseră cu o parte din dacii 
conduşi de Zyrax şi de Dapyx împotriva romanilor, ata- 
cînd pe dentiliţi, supuşi şi aliaţi romanilor în timpul trium- 
viratului lui August. Acest popor locuia în Podolia. 

Crobyzii. — Ei locuiau cu peucii şi cu tribalii la gurile 
Dunărei. 


Alanii și cimbrii.— Erau de neamul lituanilor de astăzi34, 


UI. SARMAȚII. — Această familie coprinde pe iasygi, 
anti, astigi şi quadis. 


Iasygii.— lasygii sau iasugii se împărțeau în metanaști, 
nomazi care locuiau între Tisa şi Dunăre, și în moţi, care 
locuiau spre apus de roxelani, spre Tataria Mică. 

Metanaştii, dupe ce s-au bătut în timpul lui August impo- 
triva romanilor, s-au aliat mai pe urmă cu Traian şi au 
fost mai cu seamă pricina războiului în care au căzut 
dacii, fiindcă Decebal i-a atacat împotriva legăturei ce 
făcuse de a respecta pe aliaţii Romei. 

Antii. — Antii, antes, locuiau spre Palus Meotis; pe 
dinșii i-au aşezat Justinian în Dacia, dindu-le voie a se 
stabili pe malul Dunărei, unde au și dat numele de Antina, 
aproape de locul unde este astăzi Celei3t. 


IV. GALAȚII.— Aceştia coprind pe boi sau boy șiscordici, 

Boii. — Boii au venit în Dacia sub Marcu Aurelie, dar 
pe urmă cei mai mulți au trecut în Bohemia. Unii autori 
crez că, fiind ei un neam războinic, a rămas la noi numele 
de boieri şefilor militari??. 

Scordicii. — Aceştia, după ce au format !cîteva stabili- 
mente în Panonia la sud de Sava și în Tracia, s-au așezat 
pe poalele munţilor, la nordul Macedoniei, unde Cosconius 
i-a bătut la 123 a.C. La 114 a.C. Caton consulul a fost 
bătut de dinșii şi a pierit şi el și armata lui; dar după aceea, 
fiindcă copleşiseră Dalmația, romanii au luat măsuri 
împotriva lor şi i-au mărginit pe malul Dunărei. Scordicii 
au făcut parte din armata lui Brennus II, de la 280 pînă 
la 278 a.C. Ei erau gali de origină, erau feroci, jertfeau 
zeilor pe prizonieri şi beau sîngele vrăjmaşilor în cranu- 
rile lor. 


Dacii i-au susținut împotriva romanilor. Strabon* 
ne spune că locuiau între Margus, Morava gi Noarus, care 


* Cap. VII (n.a.). 

era Sava; Frontin îi pune pe malul drept al Dunărei în 
Moesia*. Ei au bătut şi au gonit pe tribali puţin după 
Alexandru. Titu Livie** ne zice că în timpul lui Herodot 
erau una din cele mai puternice triburi trace; ei și-au păs- 
trat independința pînă la conchistele romanilor. 


Dacia trecind sub dominația romanilor se transformă 
cu totul şi ca prin încîntare. Romanii au avut o civilizație 
în Dacia, dar n-au căutat a face să participe şi daco-geţii 
la această mişcare şi a-i interesa şi pe dînșii la conservarea 
statului celui nou; din împotriva îi făcură vrăjmaşi starei 
celei noi a ţărei, dindu-le să aibă îngreunări fără drepturi 
şi ţiindu-i într-o stare de ilotism. 

Conchistele din timpii moderni au cu totul un alt ca- 
racter, sunt totodată un mijloc de îmbogăţire pentru pa- 
tria mumă, precum și un mijloc de dezvoltare pentru po- 
pulaţia indigenă; astăzi colonizările creează societăţi libere, 
ceea ce vedem în Statele Unite ale Americei, în Canada, 
în Alegeria etc.33; astfel societățile moderne se împuterni- 
cesc şi se perpetuă, în vreme ce civilizaţia adusă de romani 
în Dacia a dispărut la cea dintii suflare a barbarilor care au 
găsit totdauna poporul conchistat gata a se uni cu dînșii. 
Daca vedem în istoricii latini că Caracalla ar fi acordat 
dacilor dreptul de cetăţeni romani, crez că acest drept era 
pentru romanii care locuiau în Dacia, iar nu şi pentru po- 
porul conchistat. 

Dacia, ca proprietate a coroanei era guvernată de pro- 
curatorul minelor şi cuvîntul este lesne de înţeles, cînd vede 
cineva exploataţiile de aur de la Abrud și Zalatne??, precum 
şi păişoarele de aur ce se găsesc în multe rîuri ale României. 
Aceste exploataţii de puţină importanţă astăzi erau foarte 
însemnătoare înainte de descoperirea lumei celei noi***. 

Raportindu-ne la tabela lui Peutinger, la Ptolemeu, 
Strabon, Katancsishi, d'Anville, Meletie şi la alţi geo- 
grafi şi istorici ai antichităţei şi ai veacului de mijloc, 
se poate fixa mai mult de 80 de stabilimente romane; 


* Frontin, c. II, alin. 4 (n.a.). 
** Cap. VII (n.a.). 
*** Se vede afi avut de guvernor un propretor al legioanei XII!. 
Ea avea cavaleri pentru legi şi perceptori pentru strîngerea impozitelor; 
avea şcoale de arte (n.a.). 

dar numărul lor devine mult mai însemnător cînd studie 
cineva poziţia şi numele unor sate şi orașe cărora nu li 
se poate tăgădui origina latină. 

Stabilimentele romane erau mai cu deosebire așăzate 
sau pe drumurile militare urmate de romani ca să apere 
şi să menţie conchista ca într-un cerc de fier, sau pe liniile 
de apărare împotriva barbarilor. Valea Dunărei, a Streii, 
a Cernei,a Maroşului de sus, a Oltului au slujit conchistei. 
Acelea a Mureşului de jos, a Tisei, a Seretului şi a Dnistru- 
lui au slujit împotriva barbarilor. Deosebite drumuri 
militare legau aceste colonii între dinsele şi cu acelea ale 
Misiei. Rămășițele, care se pot urmări în toată lungimea 
lor, sunt mai întîi acelea care, pornind de la pod (Pons) 
şi de la Turnu-Severin (Turris)4!, se întind pe malurile 
Dunărei, Oltului, Cernei, Streii şi Mureşului, pînă la măr- 
ginile Daciei, la nord, est şi vest; acele care se coboară 
paralel cu Dunărea și care pornesc de la Porţile de Fier 
şi merg pînă la Căușani pe Dnistru sunt însemnate prin 
marele număr de tumuli, măgure în care s-au găsit sarcofagi ; 
mărimea de mijloc a acestor tumuli este de 10 st. diametru 
şi 2 st. înălțime; am văzut unul la Blinzi în Moldova de 
250 st. de diametru. l 

Pentru împărțirile Daciei se găsesc deosebite păreri: 

Dacia coprinsă pe malurile Tisei (Partissus) și cea 
însemnată de Tourosch, autor ungur, de Sulzer şi de Falmer, 
germant?, sub numele de Dacia Ripensis sau Gepidia este 
Transilvania și parte din Moldova. Celelalte părţi ale ei 
erau: Banatul de Temeșvar, între Tisa și Dunăre, Pan- 
nodacia sau Dacia Mediterranea și Dacia A lpestris, Muntana, 
care este Valahia şi parte din Moldova. Aceasta este împăr- 
țirea ce cred ei că ar fi făcut Traian și astfel figurează în 
cronologia transilvană ce există în limba germană. 

În veacul de mijloc autori bizantini deosebesc: 

1. Dacia Centrală sau Intramontană, pe care o numesc 
Mesosakiu, Mecăavia, Mecopiaxiu, 'Oposaxia, 'Opofia- 
yia, "Apyodevelov, Erdeullum, Ardellum, Erdelium, Ul- 
trasilvana, Transilvana, Septem Castrensis, Heptapolitana. 

2. Dacia Orientală sau Ultramontană, MovpoSakia, 
Movbposaufia, Mavpofiaxia, Morodavia, Moldavia, Va- 
lahia Major, Tyriana, Kara-Wlak, |Bogdania, ‘despărțită 
de Prut în Bassadavia sau' Bassarabia gi Moldavia. 

3. Dacia Australă sau Inframintană, "Apxo5akia, 
"Apyosuxiu, "'ApyoBiaxio, Valahia proprie, Valahia 
Minor, Istriana, Ak-Wlak, despărțită de Dunăre în lania- 
na şi Argissana. 

4. Dacia Occidentală sau Citramontana sau `Qypo- 
Sakia, "Oyposufia, "OxpoBiaxia, 'Ovypofiaxia, Panno- 
dacia, Transtibiscana, despărțite de Mureş în Temisia- 
na şi Crisiana. 

5. Dacia Boreală sau Supramontană, Xioposakia, 
Xhoposufia, despărțită de Carpați în  Marmarosa, 
Arborosa, Plonina, Bucovina. 

Leşii numesc Dacia Orientală Valahia Major şi Dacia 
Australă Valahia Minor. Pentru unii unguri Dacia Orientală 
e Valahia Minor şi Dacia Australă Valahia Majort. 

Ceea ce bizantinii numesc Meyuiofiaxia este în Tesalia. 

Ei numeau Valahia Minor o parte de loc care se află în 
Sclavonia. 

Cantimir numeşte Dacia Orientală Ak-Wlak, Dacia 
Australă, Kara-Wlak; ceea ce Villehardouin numește la 
Blanche Blaquie este în Tesalia. 

După Ptolemeu, Dacia era împărțită în Centrală, 
Orientală, Occidentală, Boreală și Australă, de unde au 
luat împărţirea şi autorii unguri și germani. 

Dar după o diplomă de concesie de drept civil aflată 
pe placă de aramă se dovedește pînă la evidenţă că romanii 
împărțeau Dacia în Dacia Inferior, Valahia de astăzi, 
şi Dacia Superior, Transilvania. 

Învăţatul nostru profesor Laurian a tradus acea 
inscripţie [în] chipul următor: 

„Împăratul Cezar, fiul Divului Traian Parthicului, 
nepotul Divului Nerva, Traian Adrian August, marele 
potifice, decorat cu puterea de tribun a treisprezecea 
oară, consul de a treia oară, părintele patriei, călărilor şi 
pedestrilor care au servit la miliție în aripa I sub steagul 
călarilor ilirici şi în cele cinci cohorţi care se cheamă I 
a Spanilor și I a Spanilor veterani şi II Flaviană a Nu- 
mizilor şi II Flaviană a Bessilor și III a Galilor și sunt în 
Dacia Inferioară sub comanda lui Plautiu Cesianu, după 
ce au făcut 25 şi mai multe campanii, le dă voie să iasă din 
miliţie cu onoare, acelora al căror nume sunt subscrise şi 
le concede dreptul de cetățeni romani lor, copiilor lor şi 

urmaşilor lor, precum şi dreptul de căsătorie legitimă 
cu muierile care le au avut atunci cînd li s-a dat dreptul 
de cetăţeni; sau daca verunii vor fi fost căsătoriţi cu acelea 
pe care le vor fi luat după aceea, fiecare cite una. 

În 11 calende ale lui aprilie sub consulatul lui Publiu 
luventiu Celsu II şi al lui Quintu Iuliu Balbu. 


După intercesiunea fostului militar comun sub steagul 
călarilor ilirici. 


Eupatore Eumene din Sevastopoli și a fiilor lui Eupatore 
Eumene, Thrason şi Filopatru. 


Descrisă şi recunoscută de pe tabla de aramă care e în- 


fiptă la Roma în murul dupe templul Divului August la 
Minerva“. 


Numele militarilor decorați cu drepturile spuse: 


„Lucia Bibiu Bibiana — Quintu Loillu Festu — Lu- 
ciu Pullu Dafnu — Luciu Callariu Gemenu — Luciu Pul- 


lu Antu — Tiberiu Claudiu Menandru — Caiu Vetienu 
Ermete“. 


Inscripţie 


IMP. CAESAR. DIVI. TRAIANI PARTHICI. 
F. DIVI. NERVAE. NEPOS. TRAIANVS. HADRI 
ANVS. AVG. PONTIF. MAX. TRIB. POTEST. 
XIII. COS, III. P.P. EQVITIB. ET. PEDITIBVS. QVI 
MILITAVER. IN. ALAE. I VEXILATIONE. 
EQVIT. ILLYRICOR. ET. COH. III. QVAE. AP 
PELLANT. I. HISPANOR. ET I. HISPANOR. 
VETERAN. ET Ii. FLAV. NUMIDAR. ET II 
FLAV. BESSOR. ET III 
GALLOR. ET SUNT. IN. DACIA. INFERIORE. 
SVB. PLAVTIO. CAESIANO. QVINIS. ET 
VICENIS. PLVRIBVSVE STIPENDIS. EME 
RITIS. DIMISSIS. HONESTE. MISSIONE. 
QVORVM. NOMINA. SUBSCRIPTA. SVNT. 
IPSIS. LIBERIS. POSTERISQVE. EOVRVM 
CIVITATEM. DEDIT. ET. CONVIVM. 
CVM. VXORIBVS. QVAS. TVNC. HABV 
ISSENT. CVM. EST. CIVITAS. IIS. DATA. 
AVT.SIQVI. COELIBES. ESSENT, CVM. 
IIS. QVAS. POSTEA. DVXISSENT. DVMTAX 
e SINGVLI. an a 
.D. XI. K. APR 
P. IVVENTIO. CELSO. II. y o. BALBO. 
COS. EX GREGA 
EVPATORI. EVMENI. E. SUB ASTOPOLI BT 
EVPATORI.F. EIVS 

ET. EVMENO. F. EIVS. ET THRASONI. FIL. EIVS 
ET PHILOPATRAE FIL. EIVS. DESCRIPTVM. 
ET. RECOGNITVM. EX. TABVLA. AENEA. QVAE 
FIXA. EST. ROMAE. IN. MVRO. POST. TEMPLVM. 


DIVI. AVG. AD MINERVAM. 


L. VIBI. VIBIANI 
Q. LOLLI. FESTI. 

L. PVLLI DAPHNI. 
L. EQVITI. GEMENI. 
L. PVLLI. ANTHI. 

TI. CLAVD. MENANDR. 
C. VETIENI. HERMETIS. 


care se citegte* 


Imperator Caesar Divi Traiani Parthici 
filius Divi Nervae Nepos, Traianus Hadri- 
anus Augustus, Pontifex Maximus, Tribu- 
nitia potestate XIII. Consul III. Pater 
Patriae, Equitibus et Peditibus, qui mili- 
taverunt in alae I vexillatione equitum I- 
llyricorum et cohortibus IIII, quae appellantur: 
I Hispanorum et I Hispanorum ' 
Veteranorum et II Flavia Numidarum; et 
Il Flavia Bessorum et III Gallorum et 
sunt in Dacia Inferiore sub Plautio Cae- 
siano, quinis et vicenis pluribusve sti- 
pendiis eme-ritis, dimissis honesta miss- 
ione, quorum nomina subscripta sunt, 
ipsis, liberis, posterisque eorum 
civitatem dedit et conubium 
cum uxoribus, quas tunc habu- 
issent, cum est civitas iis data 
aut siqui coelibes essent, cum 
iis, quas postea duxissent dum-tax- 
at singuli singulas. 
Ante diem XI Kalendes Apriles. 
Publio Juventio Celso II et Quinto Iulio 
Balbo consulibus vexillationis Equitum 
Illyri-corum ex Gregale. 


* Această inscripție s-a găsit în satul Gros-de-Pod sau Qura Pa- 


dinei, itngă Celeiu. D. Neigebaur a publicat-o în cartea sa Dacien, 
p. 117 (n.a.)%. 

Eupatori Eumeni e Sebastopoli et Eupa- 

tori filio eius et Eumeno filio eius 

et Thrasoni filio eius et 

Philopatre filio eius. Descriptum et 
recognitum ex tabula aenea, quae 

fixa est Romae in muro post templum 


Divi Augusti ad Minervam. 


Lucii Vibii Vibiani 
Quinti Lollii Festi 
Lucii Pulli Daphni 
Lucii Equitis Gemeni 
Lucii Pulli Anthi 
Tiberii Claudii Menandri 
Caii Vetieni Hermetis. 


Țara ocupată de daci era cunoscută grecilor sub numele 
de Sciţia Tracilor (Opaxik) Ekv3ia); astfel o numeşte 
Strabon. Acesta era un nume generic ce dau ei tutulor ţărilor 
de la nordul Dunărei. Plutarh o numește Sciția Mărei 
Negre (Ilovriki EZkv9ia). 

Geţii s-au stabilit cum se vede mai întîi pe Dunărea 
de jos și mai cu deosebire la gurile acestui riu carele, din 
timpii cei mai vechi, se vede că purta numele de Istru, 
Ister; dupe geograful Meletie, acest rîu se arunca în Marea 
Neagră, Pontul Euzin, prin cinci guri. Pe cea dintii o 
numește Thiagola, zicînd că pe urmă această gură să se 
fi numit Galatia, dintr-o colonie de galaţi, care au dat acest 
nume şi oraşului ce îl poartă astăzi; socotesc însă că Me- 
letie confundă, căci Thiagola sau Teligol era Chersonul în 
care se aruncă Dnipru și că numele cel adevărat al acestei 
guri cea mai de sus a Dunărei pînă a nu se numi Galatia 
era Achilia, de unde îi vine numele de astăzi Chilia. Lingă 
Akkerman se vede un val de pămintcare se zice prin tradi- 
ţie drumul lui Achil. Este de observat că în Insula Şerpilor 
sau Phidonisi (Ile des Serpents), care s-a făcut celebră prin 
discuţiile la care a dat loc posesia ei în urma tractatului de 
la Paris, s-a găsit la anul 1856 rămășițele unui templu 
al zeiţei Thetis; unii cred că eroul lui Homer să se fi născut 
într-acea insulă. De la numele acestei insule s-a dat numele 
de Ophiussa orașului rădicat pe Dniestru în faţă de Bender. 

Cea d-a doua gură a Dunărei, mergind în jos, se numea 
Borion. Este Sulina de astăzi, pe care turcii o numesc 
Stambul Bogaz. 

Cea d-a treia, Psilon, astăzi S-tu George şi Enderles Bogaz. 

Cea d-a patra, Calon, astăzi Portița şi Capu Bogaz. 

Cea d-a cincea gură era Waracon, Eni Skelessi de astăzi45. 

Geţii ocupau toate insulile Dunărei și se întindeau în 
Moesia de jos pînă la Hemus (Balcan), pină la timpii lui 
Filip I al Macedoniei și ai lui Alexandru cel Mare, care 
i-a împins peste Dunăre. Arrian ne spune că acest erou s-a 
mulţumit a pune Dunărea hotar, declarindu-i inimici bravi 
şi generoşit?, 

Tribalii și psucii se vede că erau păstori, căci Arrian ne 
spune că corturile lor erau de piei şi că Alexandru s-a slujit 
de acele ce a luat de la ei, ca să treacă Dunărea și, împlin- 
du-le cu paie, a aşezat pod pe burdușe. 

„La 330 a.C., geții după malul drept au trecut Dunărea 
conduşi de Sarmis, craiul tribalilor. Pe acest şef istoricii 
greci îl numesc crai al turcilor, iar Curtiust5, crai al tri- 
balilor. Această deosebire nu aduce nici o nedomirire, fi- 
indcă tribalii erau traci ca și geții. Zamolsky4? a găsit o 
medalie pe care se văd litere greceşti care, deşi şterse, 
se poate deosebi: .APMHZ.. XY.. IX 
care fără îndoială este: ZAPMHE BALYAEYZ 
Acest șef, aşezindu-se în munte, a zidit orașul Sarmise- 
getusa sau Sarmis a geților, care mai pe urmă a fost capitala 
lui Decebal şi cea după urmă a dacilor. 

Celelalte rîuri ale Daciei aveau mai toate numirile lor 
şi le găsim în autori înainte de venirea romanilor. Începînd 
de la Sava, care se aruncă în Dunăre la Belgrad, acest riu 
purta numele de Segest, pe care se afla şi orașul Segesti, astăzi 
Sisek sau Sisaken, oraş unde Marcu Statiliu Tauru, genera- 
lul lui Octavian, îşi stabilise centrul operaţiilor sale militare 
în contra dacilor, cea dintii expediţie serioasă a romanilor 
împotriva lor. Acest general roman a întrebuințat corăbii 
peste Dunăre pentru serviciul celor trebuincioase oştirei lui. 

Puțin în susul Dunărei, pe malul stîng, acest rîu pri- 
imește apele Tisei, care despărțea pe daci de iasygi și de 
panoni; găsim spre apus riurile Partiscus, Tisa sau Theiss, 
după cum o numesc germanii, care se aruncă în Dunăre 
între Belgrad, ce se numea la romani Alba-Graeca, și Pe- 

tervaradin ; ea primeşte apele rîului Mureşu sau Marosh, 
care purta numele de Mariscus şi se aruncă în Tisa lîngă 
S-tu Nicolae, San Micloş. Pe acest rîu se aflu o mulțime de 
rămăşiţe de oraşe şi de fortereţe dace și romane pe care 
le vom relata la locul lor. 

În Mureş se varsă apa Cucalo, astăzi Cohel din susul 
Karlsburgului. 

Cel mai însemnat rîu în privinţa antichităţilor, din 
toate cîte se aruncă în Mureş, este Sireia, care se numea 
Sargentia. Nemţii o numesc Jstrig; acest rîu care se aruncă 
în Marosh din sus de Deva este vestit prin orașul Sarmisege- 
tusa, al cărui nume pare a-l fi păstrat, corupt sau abreviat. 

Decebal, bătut de romani, şi-a ascuns comorile într-acest 
rîu, după ce mai întîi i-a abătut apele. Comorile acestea 
s-au făcut după moartea lui Decebal cunoscute romanilor 
prin arătarea lui Vicilis, secretarul craiului Decebal. 


La anul 1637 niște pescari români din Transilvania au 
găsit într-acest rîu, lîngă îmbocătura sa în Mureş, 5 mile 
departe de capitala” lui Decebal, o comoară demulte bucăţi 
de aur, între care 40.000 de lisimahi de aur, pe care cardina- 
lul Gheorghe le-a trimis Isabellei. Unii autori au voit să 
crează că aceasta era comoara ascunsă de Decebal; este o 
eroare, fiindcă la Ulpia Traiana s-a găsit o coloană cu o 
inscripţie de mulțumire pentru descoperirea acelei comori. 


Mai în jos, aproape de gura unde Tisa sa varsă în Dunăre, 
apa Temeșul, al căruia nume în vechime era Tibiscus, care 
îşi ia izvoarele din muntele Stubeia, Tabae la cei vechi; 
nu este îndoială că între aceste trei numiri există o corelaţie ; 
acest rîu priimește apa Bărzava, care se numea Bersavia la 
cei vechi și pe care se afla orașul Bersovia. 


Lîngă Weisskirchen sau Biserica Albă se aruncă în Du- 
năre rîul Caraşul, care este Nigerul celor vechi; mai mulţi 
autori au confundat acest rîu cu Cerna și cu Nera, negreșit 
fiindcă în idiomele scit, sclav și latin aceste nume au aceeaşi 
însemnare, dar mai multe cuvinte ne facea crede că Nigerul 
este Carașul. 


Nera, care se aruncă în Caraș, purta și în vechime același 
nume; rîul acesta este vestit, căci aci Ardaric,craiul gepi- 


zilor, a omorît 30.000 de ostași ai lui Attila și pe fiul său 
întîi născut Elah. 

Aproape, împotrivă de gura Carașului, ceva mai în sus, 
pe coasta dreaptă a Dunărei, se aruncă în Dunăre rîul 
Morava, ce se numea Margus. 

Între Orsova și Cerneţi s-aruncă d-a stinga Dunărei 
rîul Cerna, care este Tierna, Dierna sau Zernensium a celor 
vechi; este unul din cele mai însemnate prin mulţimea 
rămăşiţilor de antichităţi romane ce se găsesc pe cursul 
său de la îmbucătură pînă aproape de izvoarele sale, în 
muntele Ulpius, astăzi Virful Pietrei. 

Pe malul drept, în Misia, observăm riurile care dau în 
Dunăre: Ratiarius, care astăzi se numește Arfaru, se aruncă 
_în Dunăre la vale de Vidin. 

Almus, actual Lomu, care se varsă lingă Lom-Palanca. 

Ciabrius sau Cimbrus, acum Tzimbru sau Zimbru, se 
varsă lingă Zimbru-Palanca. 

Eryma, Schitul, se varsă lingă Oreava. 

Pe malul sting, împotriva de Oreava, avem gura Jiului 
sau Amutrius, nume ce l-a păstrat Motrul, gtrlă care dă în 
Jiiu la Tinţăreni. Amîndouă îşi iau izvorul în muntele 
Ulpius sau Virful Pietrei. 

Jiiul se aruncă în Dunăre peste drum de Oreava sau 
Rahova. 

Între gura Jiiului şi a Oltului se aruncă în Dunăre, 
spre partea Misiei, mai multe rîuri: Oescus sau Escamus, 
astăzi Iscru, este Oescu al tribalilor; Utus (Seresgul) şi 
Asimus, acum Osmonu, care se varsă în Dunăre lingă Nicopol, 
este vechiul Anasammum. 

Peste drum de Nicopol, între Islaz și Turnu, se varsă 
pe malul stîng: Oltul, Aluta lui Ptolemeu, Alia sau Atlas 
lui Herodot, riu care străbate şira Carpaţilor printr-o strim- 
toare lungă de 40 de kilometre, de la Turnu-Roșu. Katan- 
esish crede că Oltul este Amutriul, dar aceasta este o eroare 
învederată. Unii autori ai veacului de mijloc, vorbind de 
învingerea lui Gelu, numesc Oltul Alma. 

Oltul priimește în amont gîrla Rubris, Rutella, Arutella 
sau ad-Rutella, care astăzi se numește Subiiu şi cade în 
Olt la satul Tălmaci lingă Turnu-Hoşu. Această gîrlă era 
vestită în timpul romanilor prin fintina sa numită ad- Rutella. 

Mai la vale Oltul priimeşte apa numită Oltețul, care era 
la cei vechi Tefluis. 

Urluis sau Urloaia de astăzi care se arunca în Dunăre 
lingă Zimnicea, vechiul Dimum, în faţa Şistovului sau Novae. 

Ardiiscus sau Ordescus era numele ce se da Argeșului care 
se aruncă în Dunăre lîngă Olteniţa, în faţa de Turtucaia. 

Ialomiţa se numea Naparis sau Venetas; ea se aruncă în 
Dunăre din jos de Călăraşi, în faţă de Hiîrsova. 

Tiarantus sau Serethus era Siretul, care se aruncă: în 
Dunăre între Galaţi și Brăila; negreşit că din eroare Mele- 
tius a crezut că Tiarantus era riul Cotmeana. 

Seretul priimeşte mai multe girle: 

Moldava sau Moldova ; deşi în autorii cei vechi nu găsim 
acest nume, dar terminarea sa în dapa care se vede a fi o 
caracteristică a orașelor dace de la Advo şi Aáßa, daci şi 
Dacia, ne face a crede că această gîrlă a purtat acest nume 
din timpul dacilor şi că poate să fi fost și un oraş de acest 
nume pe aproape de Roman, unde s-au găsit rămășițe de 
antichităţi. Pe acest rîu locuiau boii sau boy, care s-a așăzat 
în Bohemia, unde şi vedem riul Moldau. 

Cocaion este Bistriţa de astăzi, care îşi ia izvoarele în 
muntele Cocaion, astăzi Găleata, unde locuia Zamolx; 
această gîrlă priimeşte mai multe ape, precum: Tăsliul și 
Trotuşul, care nu se vede să fi avut numiri în vechime. 

Buzăul, care se aruncă în Seret și pare a fi Ararus a 
celor vechi. 

Shimnium era numele Rimnicului. 

Ierassus, Pyrithus sau Porata lui Herodot, Sorata sciţilor, 
este Prutul, care se aruncă în Dunăre între Galaţi și Reni. 

Gagani este Cagulul care tormează la gura sa lacul Cagulu, 
pe marginea Dunărei, mai la vale de Reni; dar mai probabil 
să fi fost Bistra sau vreo altă gîrlă izvorită din muntele 
Gogaeonus, care pare a fi muntele Mica. 

Tyras este Dnistru ; el a dat geților care s-au așăzat pe 
malurile lui numele de tirageți. 


Agalingus era lacul Sasyk. 
Muria era Murtaţa de astăzi. 


Boristhene era Dniprul sau Dnieperul cure se aruncă în 
Cherson. 


Chersonul era Teligola sau Thiagola. 


Bogul se numea Hispanis; el se aruncă în Marea Neagră. 
Ptolemeu numește Amadocus lacul din care iese acest riu, 

format de apele muntelui Amadocu, unde locuia poporul 
amadocilor. 

Tanais se numea riul Donu, care izvoraște din apele: 
Alpilor Bastarnici şi s-aruncă în Azof50. 

Dacii care locuiau, după cum am zis, foarte mult în munți, 
au trebuit să dea numiri munților celor mai însemnați, 
astfel Alpii Bastarnici, şira Carpaţilor, care încep în Podolia. 
şi coprind o parte a Alpilor Moldovei, erau la n.e. Daciei 
și străbăteau ţara bastarnilor. 

În şira Carpaţilor deosebeau mai multe viriuri: 

Cocaion este muntele Găleata de astăzi, de unde izvo- 
raşte Bistriţa care purta acelaşi nume şi unde se vede că 
locuia Zamolz. 

Ammian vorbeşte de Saltus Caucalandensis, care trebuie să 
fi fost muntele Postoros, de unde izvoraşte rîul Cohel, Caucalul,. 

Strabon menţionează muntele Cogaeonus fără a da nici 
o însemnare prin care să se poată determina poziţia lui. 

Muntele Mica sau Galita, unde Griselius spune că a găsit 
rămăşiţele unui turn care zice că ar fi fost locuit de Ovid; 
dar mai probabil este ca acest turn să fi fost Turris Lede- 
rata, unde era stabilită colonia Lederata. 

Tabae era muntele Stubeiu de astăzi, aproape de oraşul 
Sarmisegetusa; se vede că sub acest munte se afla poziția 
Tabae sau Tapae, unde s-a petrecut bătălia care s-a crezut 
de unii autori că ar fi fost la Talpa, patru poştii spre vest. 
de București. Jordanes, deşi vorbeşte de această poziţie, 
dar nu zice nimic care să ne poată pune în stare d-a o deter- 
mina cu precizie; nu este însă îndoială că trebuie să fi 
fost la picioarele muntelui Tabae*t. 

Din muntele Tabae am văzut că izvoraște apa Teme- 
şului sau Tibissus. 

Muntele Ulpius era aproape de capitala lui Decebal, 
care pe urmă s-a numit Ulpia Traiana. El este Virful- 
Pietrei de astăzi. 

Ar fi anevoie a descrie îndeosebi poziţiile locuite de daci 
şi cele ocupate de romani; dar, luînd liniile militare stabi- 
lite sau urmate de aceştia, enumerînd şi descriind aceste 
poziţii, se poate izbuti a cunoaşte un mai mare număr din ele. 

Ca să procedăm într-un mod sistematic, să pornim 
împreună cu Marcu Statiliu Tauru, generalul lui Octavian, 
de la Segesti sau Sisek de pe Sava. 

Nu se poate şti cu precizie ce drum a luat acest general 
şi pe unde a trecut el în Dacia; dar, orcum va fi, el nu a 
înaintat mult în ţară şi se vede că expedițiile romanilor 
de mai nainte de Traian s-au mărginit între Alba-Graeca, 
Belgradul Sîrbiei de astăzi, oraş rădicat de Adrian, şi 
Viminatio sau Virminatio, oraş pe care geografii l-au con- 
fundat cu Vidinul; dar poziţia sa pe malul drept al Dunărei 
în Misia, pare destul de bine determinată pe apa Malava, 
sau Mlava, la 38° 54 —44° 40'. După tabela peutingeriană 
era ca la douăzeci şi două de mii de paşi de la Dunăre, adică 
4 1/2 kilometri. Marcu Statiliu pare a fi înaintat în Dacia 
urmînd valea Temeşului, Tibiscus, şi a Carașului, Niger; 
urmînd aceste girle în sus găsim întîi: Arcidava, care după 
tabela lui Peutinger era XII mii de pași de Dunăre pe malul 
sting. D'Anville o pune la Vărşeţ pe Caraş, iar Mannert 
crede că era pe Olt, lingă Slatina. Fără îndoială au existat 
mai multe stabilimente romane, sau mai bine dace cu 
numirea de Arcidava sau Acidava, dintre care şi unul aproape 
de Cîmpulung. Urmînd în sus între Caraş şi Nera, acolo unde 
această din urmă girlă se aruncă în Caraș sau Niger, este Upo. 

Între Arcidava și Bersovia, XII mii de paşi sau 2 1/2 
kil. de fiecare dintr-aceste orașe, aproape de Moraviţa, la 
izvoarele Alibunarului, unde se vede încă și astăzi urme de 
construcții romane, era Centum-Putea. Fotino, văzînd 
puţurile de păcură de lîngă Cimpina, a crezut că acolo era 
acest stabiliment roman. Ruinele ce s-au găsit lingă Vărșeţ, 
aproape de Niger spre Alibuna, între Upo și Centum-Putea, 
sunt ale orașului Acmonia; unii din modernii geografi l-au 
confundat cu Turnu-Severinului. 

Lîngă Carassova de astăzi era Achilis sau Uthis, aproape 
de izvoarele Caraşului. 

Pe rîul Bărsova, unde este acum satul Bocşan, era Ber- 
sovia, pe care Mannert, o pune în locul unde este Carassova 
şi unde noi am pus Achilis sau Uthis. 

De vom lua valea Temeşului în jos, la satul Teregova 
se găsesc ruine; acolo unii au crezut că era Praet ria Augusta, 
pe care Mannert o pune mai sus, la Coruia sau Cornia, aproape 
de izvoarele Temeșului; acesta se pare locul cel mai pro- 
babil, fiindcă este mai aproape de Tierna, a cării depărtare, 
dupe Peutinger, este numai de XXIII mii de pași, 5 kil. 

La Carpe regăseştii ruine romane foarte însemnate și 
trebuie să fi fost vechiul Masclianis. Aci îl însemnează 
Katancsish, în vreme ce d'Anville îl pune la Caransebeș. 

La Caransebeș este mai probabil să fi fost Ad Pannonias, 
unde era colonia militară Pannoniorum, de care se pome- 
nește în marmurile dace de lingă Fenish. Gagani trebuie să 
fi fost pe Temeş, aproape de muntele Mica, care e probabil 
muntele Gogaeonus. 

Mai la vale găsim oraşul Tibiscus pe care Mannert şi 
d-nul Laurianu îl pun în locul unde Bistra se aruncă în 
Temeş, la Caveran, mai la vale puţin de Caransebeş; aceasta 
este poziţia care ne pare şi nouă mai probabilă pentru acest 
mare stabiliment al romanilor despre frontiera iasygilor. Unii 
geografi au pus Tibiscu acolo unde Mureşul se aruncă în Tisa. 

Ca la zece kilometri de Tibis era Caput Bubali. Unii 
geografi au pus acest stabiliment aproape de îmbocătura 
Mureșului, la 2 1/2 kilometri în sus, X mii de paşi. Daca 
ar fi acolo Caput Bubali, apoi depărtarea ce pune Peutinger 
între acest stabiliment şi Bersovia nu s-ar potrivi în nici 
într-un chip, 

Alţi geografi au confundat Caput Bubali cu Caput Bovis, 
care este pe lingă Galaţi, spre gura Siretului, unde Cantemir 
citează o inscripţie romană, 

Alţii iar au pus Caput Bubali lingă Temesvar. 

De vom urma Temeşului în jos, găsim din sus de Temes- 
var, la Lugoș, Turris. 

Mai în jos lingă Temesvar era Zurubara sau Zuratra pe 
Bega, după cum o pune Katancsish, iar nu precum voiesc 
unii să fie pe Niger. 

De vom apuca pe valea Mureșului în sus, de la Tisa pină 
unde priimeşte apa Streia şi unde se înmulţesc rămășițele 
de antichităţi, împreunîndu-se cu drumul urmat de Traian, 
găsim Sugidava, pe care unii geografi o pun la Enyad. Mele- 
tiu, cu mai mult cuvînt, o pune aproape de gura Mureşului. 

Mai în sus, la Mikhaza sau Miclos, Katancsish pune 
Porolisso, pe care d'Anville îl crede pe Bistra. Unii pun 
Caput Bubali între Sugidava și Porolisso. 

Lingă Arad, pe malul stîng al Mureşului era Fines, 
fortereţă romană despre iasugi. 

Întoreîndu-ne pe Dunăre la Viminatio în Misia şi urmînd 
drumul ce se vede că l-a urmat Traian în una din expedi- 

ţiile sale, spre Egeta, găsim, pe o lungime de 100.000 de 
paşi, adică 80 de kilom., mai întîi: Punicum, Vico, Cuppae 
Ad Frofulas, Taliates, Aquae, Drubetis şi Egeta. 

Dupe tabela peutingeriană, Traian se vede a fi trecut 
Dunărea între Egeta şi Drubetis. 

Mai la vale tot pe malul drept era: | 

Leierata sau  Ledenatae din notiţia Praefectae Militari 
Vicensiensium era XII mii paşi de Dunăre, lîngă Ui-Palanca, 
Katanecsish o pune la Keva, unde Nera dă în Caraş, şi Pro- 
copie în faţă de Novae. 

Aproape de gura Peretului, XX mii de paşi de Tierna 
sau Cerna, se găsea Taliates sau Tenates, de care vorbeşte 
Procopiu; numele ei vine negreșit de la poporul taulandi, 
raviavTiov, de care vorbeşte Arrian. 

Aquae era numele ce dau romanii la mai multe locuri de 
ape minerale sau de cataracte. Aci în adevăr sunt cataracte. 

Drubetis, Brobetis sau Apovorwyhs a lui Ptolemeu; aci 
locuia legioana XIII Trans-Drubeta, la dreapta căiei romane 
care duce la Pontes, acolo unde astăzi se află Driviţa şi 
unde s-a găsit tabla lui Traian. Mannert din greșeală o 
pune aproape de Craiova, acolo unde se afla Amutrium. 
" După toţi geografii, Egeta era Berza-Palanca de astăzi, 
pe malul drept al Dunărei; între aceste două din urmă 
poziţii se află drumul lui Traian pe malul Dunărei, unde 
s-a găsit inscripţia în stincă, şi acolo a trecut Dunărea 
oștirea romană. 

Între aceste două poziţii, Drubetis şi Egeta, se vede, 
pe Peutinger, podul de zid al lui Traian; peste rîu de satul 
Ogradina se vede foarte bine pe malul drept al Dunărei 
calea romană tăiată în piatră. În stincă se vede o inscripţie 
încuadrată între doi genii şi doi delfini, pe care se poate 
citi şi acum inscripţia: 


IMP. CAESAR. DIVI. NERVAE. F. 
NERVA. TRAIANVS. AVG. GER. 
PON. MAX. T...P... 


...... ... .. n.cnccccancereecees.e 


............... ...... . ..... 


pe care d-ul Laurianu a complectat-o astfel: 

„Imperator Caesar Divi Nervae filius Nerva Traianus Au- 
gustus Germanicus Pontifex Maximus Tribunitia potestate...“* 

Drumul acesta se poate foarte bine urmări și pe malul 
sting al Dunărei, pînă la Cerna, şi el se prelungeşte pe malul 
acestui rîu la Missionis Tibisci şi la Sarmis. 

Podul cel zidit de Traian era acolo unde se văd şi astăzi 
pilele în apă, după Peutinger între Drubetis şi Egeta, după 
Odiporicon al lui Antonie între Egeta și Clevora de Misia 
şi Aquae de Dacia. 

Pe tabela peutingeriană se mai vede o trecere între 
Arcidava şi Leterata la XII mii de paşi sau 2 1/2 kilometri 
de fiecare; dar acolo trebuie să fi fost podul care s-a zidit 
în urma podului lui Traian ; iar acel mare făcut de Apolodor 
era între Egeta şi Drubetis, aproape de Turnu-Severin. 

De amîndouă părțile Dunărei, la capetele podului erau 
fortărețele Zeugma sau Pontes în Misia, şi Theodora în Dacia. 
Aceste două cetăţi s-au derăpănat de inundaţiile Dunărei 
şi s-au rezidit, Pontes de Adrian şi Antonin, Theodora de 
August, sau mai bine de Justinian, care i-a dat numele 
surorei sale. 

Unii autori, dintre care şi Procopiu, au crezut că Pontes 
este alt oraș decit Zeugma, dar însemnarea este aceeaşi și 
sunt un singur şi același stabiliment. Alţii au crezut că 
Zeugma este în Transilvania, unde se află orașul Mühlen- 
bach; dar nu este de mirare că lingă podul Mureșului care 
ducea la Apula să fi fost un stabiliment cu acest nume, 
precum avem astăzi mai multe sate cu numele de Podeni. 
Pe multe carte de geografie veche se vede un Zeugma lingă 
Mühlenbach. Meletius pune Zeugma pe Dunăre împotriva 
de Sistov, unde este astăzi Zimnicea; trebuie să se apere 
cineva de a se raporta la asemănarea numirilor. 

Lîngă Zeugma erau încă două poziţii cunoscute, Agnonae 
şi Ducepratus; dar nu se pot preciza, fiindcă pre toată acea 
linie sunt o mulţime de ruine romane. 

Lingă orașul Cerneţi pe Topolnița era poziția Zane. 

Ruinele care se găsesc la Orşova veche, Alt-Orsova, 
sunt privite de d-nu Laurianu ca vechea Zernes, de care 


* A.T. Laurian traduce această inscripţie astfel: „Imperatoriul 
Cesare fiiul divului Nerva Traian Augustu Germanicu, Marele Ponti- 
fice, decorat cu potestatea de tribun...“ (Istriana, în Magazin istorie 
pentru Dacia, 1846, tom. II, p. 122). 

vorbește jurisconsultul Ulpian, Tierna lui Peutinger sau 
Dierna lui Ptolemeu ; fără îndoială Cerna vine de la Tierna.52 

D-l Laurianu crede că Pontes şi Zernes sunt fondate de 
«oloniile lui Aurelian. Inscripţia găsită la Mehadia pome- 
neşte de legioana V staționată [la] Tierna — „expraefectus 
legionis V  Tiernensis“*. Asemenea şi tabelele de ceară 
pomenesc de un Iupiter Cerneni: „Artemidorus Apollonii 
Magister Collegii Iovis Cerneni“**. 

Aci erau valuri de pămînt din timpii romanilor sau ai 
dacilor, care au slujit la 1695, sub Carol VI, principelui 
Eugen în bătălia cu sultan Mustafa. 

Aproape de rămăşiţele podului lui Traian se află rămă- 
şițele unui fort ce se numeşte şi astăzi Turnu-Severin. 
Autorii unguri au pretins că provin din rămășițele orașului 
Zereni pe care românii, din latinomanie, l-ar fi schimbat 
în Severin, dar eroarea acestei aserţiuni este lesne de cunos- 
cut, căci nu are cineva decit să cerceteze natura construc- 
ţiei, ca să vază că este zidire romană, cu toate că ce mai este 
de zis?33 de vreme ce s-au găsit inscripţii romane, dintre care 
una care se află transportată la Vidin. Alta se află în muzeul 
lui Mihalache Ghicast. D-l Laurianu a complectat-o în 
chipul următor: 


D.M. Diis Manibus 
C. VAL. VICI... Caius Valerius Victo- 
RINVS. VET... rinus Veteranus 
LEG. V. MC. Legionis V Macedonicae 
EX. BF. TRIB. ex beneficio tribuni. 
VIX. AN. LV. Vixit annis LV. 
C. VAL. MERCV Cajus Valerius Mercu- 
RIALIS. GENE rialis gene- 
RI. SVO. ET AV ro suo et Au- 
RELIA. CALLI relia Calli- 
ROE. CONI. BM. rhoe conjugi benemerenti 
POS-VER. posuerunt***. 


* Fost prefect al legiunii V tierniene. 
** Artemidorus al lui Apollonius magistru al colegiului lui 
Iupiter Cernenianul. 

„*** „Sintei umbre a lui Caiu Valeriu Victorinu veteran al Le- 
giunii V Macedonice din binefacerea tribunului, care a trăit cincizeci 
şi cinci de ani, puseră acest monument Caiu Valeriu Mercurial socrul 
ginerului său și Aurelia Calliroe soţia bărbatului său celui plin de 
merite“ (Laurian, op. cit., p. 190). 

Unii au crezut; că oraşul lui Sever era Acmonia pe Niger. 
Sever la întoarcerea sa din Persia a dat numele său locului 
unde a trecut Dunărea la 222 d.C., zidind un turn. 

D-l Bolliac pretinde că Turnu-Severin a fost zidit de 
Severinus, guvernor al Moesiei subt împăratul Filip5. 

Mai sus se află aproape de satul Cloșani Baia de Aramă; 
pare că această mină de aramă, de cositor și de plumb să 
fi fost exploatată încă în timpii romanilor. 

Înaintînd pe valea Cernei găsim împrejurul Mehadiei o 
mulţime de rămăşiţe antice; acolo era Ad Media, lingă 
Aquae Sacrae sau Fontes Herculi, vestite sub Adrian, precum 
se dovedește din mulţimea inscripţiilor care s-au găsit la 
Jocul care se numește şi astăzi Băile lui Hercul. 

Andreas Hamilton, care a săpat la Mehadia și primprejur 
din ordinul lui Carol VI, a trimis o mulțime de inscripţii 
la biblioteca imperială de la Viena. Aceste inscripţii se 
găsesc în frumoasa carte a lui Seibert. Într-una dintr-acele 
inscripții numele Daciei se află la plural: 


HERCVLI SANG 

TO SIMONIVS 

IVLIANVS. V.C. (vir consularis) 
PRAESES. DA 

CIARVM* 


Hercul era zeul familiei Ulpiane; lui îi da Traian mai 
multă cinstire după Joe. O altă inscripție poartă: 


HERCVLI 
ET 
VENERI 
MERCVRIVS 
PRo salute 
CVM SVIS.** 


Cele mai multe inscripții găsite acolo poartă laude lui 


Hercul, pentru însănătoşire. 


*„Lui Ercule cel sînt puse acest monument Simoniu Iulianu 
Consulariu prezident al dacilor“ (Laurian, op. cit., p. 125). 
** „Lui Ercule şi Vinerii puse acest monument Mercuriu pentru 


sănătate cu ai săi“ (ibid., p. 124). 

Pe casa sfatului din Mehadia este o cărămidă pe care 
există inscripţia: 


LEG. III. H. 


care însemnează Legioana III Hispanica. 
O inscripție însemnată pe care d-nu Laurian a complec- 
tat-o şi care s-a găsit tot acolo, zice: 
Tene aaa as GENIO Herculi genio 
Pa 84 da arsă NTI. VS loci et fontibus 
PRE POR CALPV calidis calpurnius 
sa căi EEEa ae LANVS Iulianus vir consularis 
catea LEG. V. MC. legatus legionis V Macedonicae 
ai oii Siza a e GIR PR legatus Augusti propraetor 
EE E Provinciae Moesiae 
ot pai iati Că S Votum libens solvit*. 


Tot aici s-a găsit o inscripție care vorbește de legioana 
ce era așăzată la Tierna, pe care d-nu Laurian a transcris-o: 


HERCVLI. AVG. VALER. M. Herculi Augusto Va- 
FELIX. RVFI SATVRNINI. G.P.P.  lerius Maximus Felix 
T.P. EXPR. L.V. STATIONIS Rufinus Saturnini gener 
TIERNEN. III ID. ANNO. XI. praefectus provinciae Tri- 
BARBATO. ET. REGVLO. COS. buni titulo expraefectus 
EX VOTO POSTVIT legionis V stationis Tir- 


nensis quarto idus Ianua- 
rius Barbato et Regulo 
Consulibus 

Ex voto posuit**, 


Daca din valea Cernei vom trece într-aceea a Temeșului 
pe la locurile ce am descris, Praetoria, Masclianis şi Tibis- 


Li 


* „Lui Ercule geniului locului şi fintînilor calde puse acest mo- 
nument Calpurniu Julianu Consulariu, legatul Legiuni V Macedo- 
nice, legatul Augustului, propretoriul provinciei Mesia, spre împli- 
nirea votului făcut de bunăvoie“ (Laurian, op. cit., p. 123). 

** Lui Ercule August puse acest monument Valeriu Maxim 
Felice Rufinu ginerile lui Saturninu, prefectul Provinţei cu titlul de 
tribun, fostul prefect al Legiunii a cincea din staţiunea Tierna, în patru 
Ide ale lui Ianuariu (10 zile) sub consulatul lui Barbatu şi al lui Re- 
gulu, spre împlinirea votului“ (ibid., p. 120). 

cus, şi d-aci pe urmă în valea Streii găsim Porţile de Fier, 
între munţii Ulpius, Mica și Tabae; sub acești munţi tre- 
buie să fi fost poziția Tapae sau Tabae, unde s-a petrecut 
bătălia dacilor cu romanii şi unde a căzut rănit Vizias, 
locotenetul lui Decebal, şi a scăpat prefăcindu-se că era 
mort. 

Chiar la Porţile de Fier trebuia să fie Stende, între munţii 
Stubeia şi Virful-Pietrei, poziţie prin care trebuiră să treacă 
romanii, ca să ajungă la Sarmisegetusa. 

De aci, pe Streia, urmărim pe romani pînă în capitala 
lui Decebal; ea era pe riul Sargentia sau Streia, aproape de 
Varheli, acolo unde astăzi se află satul Gradisca. Marmurile 
găsite acolo o intitulă capitala Daciei; în timpul lui Gordian 
purta numele de Metropolis. 

După Seibert, acest oraş era de lemn şi s-a ars la luarea 
sa de Marcu Scarianu. Seibert, întemeiat pe inscripţia găsită 
la Varheli: 


COL. VLP. TRAIAN. AVGUSTA. DAC. SARAMIS*. 


o pune în locul unde este acest oraș. Asemenea și Fotino, 
sprijinindu-se pe Dion Cassiu, o pune șiel la Varheli, fiindcă 
era aproape de muntele Ulpius, Virful-Pietrei de astăzi. 
Dar Katanesish și d-nu Laurianu, care au studiat mai bine 
această chestie, o pun la Grădisca, unde se găsesc urme de 
drum roman ducînd de o parte spre Porţile de Fier, și de 
cealaltă spre Karlsburg, Apula, unde tinde şi drumul de 
la Antina sau Reşca. Acest, drum se poate foarte bine urmări 
între Varheli şi Haţeg. 

Acest oraş a fost întemeiat de Sarmis, craiul tribalilor, 
cînd s-a izgonit de Alexandru după malul drept al Dunărei; 
se vede însă a fi existat sub o altă numire înainte de expe- 
diția lui Xerxes. Sarmisegetusa se înţelege că însemnează 
Sarmis al geților şi Sargentia pare a nu fi decît o abreviaţie 
a numelui orașului. Acest oraş nu a fost cea mai veche, 
nici singura capitală a dacilor, dar a fost cea după urmă. 


* Ulpia Traiana Augusta Dacica Sarmizegetusa. 

Legenda Babei Dochia, care se rapoartă la muntele 
Ceahlău, precum şi locul unde locuia Zamolx, muntele 
Cocaion, la izvoarele Bistriţei şi Moldovei, dovedesc că 
acolo era un centru de populaţie şi poate locul de munte 
unde s-au așăzat geții îndată după trecerea lor în Dacia. 

Dacii sau daco-geţii, cînd uniţi sub un singur şef, precum 
erau Cotyson, Berebista şi Decebal, cînd despărțiți sub mai 
mulţi, aliaţi sau dezbinaţi între dînșii, precum au fost sub 
Rholu, Zyrax şi Dapyx, au avut mai multe capitale de care 
vom vorbi cînd vom ajunge la poziția geografică a fiecăria 
din ele ; astfel sunt: Hotinul, care a fost capitala lui Cotyson; 
Eli sau "HM, unde Dromichete a ţinut pe Lisimah prizo- 
nier; Genucla, care pare a fi fost capitala lui Zyrax; dar 
din toate orașele gete cel mai vechi se crede a fi Ratiaria. 

Numele Sarmisegetusa s-a schimbat în acela de Ulpia 
Traiana, oraș rădicat de Traian pe ruinile capitalei lui 
Decebal. Lîngă Varheli s-a găsit o coloană pe care este săpată 
o inscripţie de laudă zeilor pentru găsirea comorilor lui 
Decebal, care s-au denunţat romanilor de secretarul lui. 

Decebal, după căderea capitalei lui, nemaiputind să 
sufere viaţa și ca să nu cază în minele romanilor, s-a înve- 
ninat, dar tot capul lui nu s-a putut scuti d-a sluji de trofeu 
la Roma. 

Puțin departe de Ulpia Traiana, pe tabela lui Peutinger, 
la 15.000 de pași (12 kil.) era Pons Augusta; acest loc nu 
putea fi decit aproape de punctul unde drumul lui Traian 
spre Apula trece pe malul drept al Streii. Marcellin pune 
Pons Augusta la satul Măgura, fiindcă a găsit acolo rămă- 
şițe romane; dar crez că acest loc trebuia să se afle pe linia 
drumului, şi Măgura este în lături; acolo trebuie să fi fost 
vechea Petris. 

Katancsish pune la Debriţa lingă Szaszvaros poziţia 
numită Stenae. Această părere se potrivește cu poziţia locu- 
lui, fiindcă este strimtoare între munţi, aproape de îmbocă- 
tura Streii; d'Anville o pune la Orlat. 

La Szaszvaros d'Anville pune Sermihera sau Gemisera, 
pe care Mannert o pune chiar la Mühlenbach; este negreşit 
Germissera, de care se pomenește în inscripția găsită la ter- 
mile Varadinului: „MOENIA GERMISARAE“. E de crezut 
să fi fost aproape de Szaszvaros pe deal, în locul unde 
Mannert a găsit rămășițe de antichităţi romane. 

intre Szaszvaros și Mureş, 4 kil. de la oraş, unde Mannert 
a găsit şi alte ruine, se vede a fi fost Vutas; unii autori a 
pus între Vutas și Apulum Zeugina ; negreşit că la trecerea 
Mureșului a trebuit să fie un pod. 

Apulum, de care vorbește Ptolemeu, pare a fi Alba 
Carolina, Karlsburgul de astăzi, în Transilvania, pe malul 
drept al Mureşului, unde s-a găsit inscripţia pe care era 
însemnat: „APVLENSIS. VI.“. Mannert voieşte să-l puie 
la Făgăraş pe Olt; dar atit inscripţia găsită la Karlsburg, 
cît şi urmele de cale romană și tabela lui Peutinger, toate 
se unesc a încredința că Apulum era în locul unde e Karls- 
burgul ; aci calea romană ce urmărim de la Egeta se desparte 
în două ramuri; după tabela lui Peutinger, una merge spre 
Aquae şi cealaltă spre Napoca. 

Lăsînd aceste două linii şi urmînd valea Mureşului, la 
7 kil. de la Karlsburg, pe malurile rîului d-a dreapta și 
d-a stinga, se găsesc rămășițe romane, care sunt Blandiana 
şi Brucla. D'Anville pune Blandiana pe malul sting, la 
gura apei Mihlenbach; Mannert pune Brucla la gura Cohelu- 
lui, unde a găsit rămășițe romane, iar Katancsish o pune 
la Enyad, pe malul drept al Mureșului, unde era Fgedius 
sau Egetius din hartele vechi. 

La gura Nyaradei, unde ea se aruncă în Mureș, se afla 
Poga, pe malul drept al Nyaradei şi pe cel stîng al Mureșului 
ca la 3 km de Maroş Vașarhely. 

Mai sus spre Saron-Bezker, pe malul drept al Mureşului, 
era Obiatiana. 

Largiana sau Cargiana era lingă Szasz-Regem, pe malul 
drept, şi la Remeţel, pe malul sting, era Custi. 

Unii autori, confundînd Custi cu Augusta, o pun spre 
Dunăre, 24 de ore de Galaţi și ar fi Romanu sau lana. 
Împăratul Claudiu, dupe zisa lui Bissing, ar fi adus la Custi 
o colonie şi a așezat-o dincolo de Seret, ca să menţie pe 
germani; iar după d'Ânville şi Ptolemeu această colonie 
a fost așăzată de Traian. 

Aci se isprăvesc așezămintele romane pe valea Mure- 
şuluis, 

De vom porni acum de la riul Szamos, urcindu-ne pe 
cursul lui şi urmărind ruinele romane pînă în valea Maro- 
şului la Karlsburg sau Apulum, găsim întii Napoca, care 
după unii geografi era în locul unde este astăzi Vuzas, la 

nord de Klausenburg; dar acolo este Pussati, iar Napoca 
era mai sus, aproape de Szamos-Ujvar, unde o pune Ptolemeu 
şi d'Anville şi unde s-au găsit inscripţii menţionînd despre 
colonia Napoca; alții au pus-o la contluentul Nyaradei, 
unde era Poga. Fotino, confundind satul Bouzaș cu orașul 
Buzău, a pus Napoca la Buzău. 

Aproape de Klausenburg, la izvoarele termali ale Szamo- 
şului, s-au găsit construcţii romane; acolo era negreşit 
Aquae, stabiliment de terme. Marcellin pune Ad Aquas în 
valea Hezugului, şi Mannert chiar la Haţeg. 

Klausenburgul de astăzi se vede a fi fost Alba-Iulia, 
zidită de Marcu Aureliu, carele i-a dat numele mamei sale. 
Geografii diferă în opinii asupra acestui oraș, pe care unii 
îl pun la Szaszvaros, alţii la Klausenburg şi alții la Gyula, 
pentru asemănarea numelui cu Julia. Titlul de Alba a făcut 
pe unii să crează că era la Akkerman; alţii iar a pus-o între 
Karlsburg și Klausenburg, unde s-a găsit inscripția purtînd 
numele coloniei Apulensis ; alţii au pus Apulum la Karlsburg, 
zicînd că Apulum s-a rezidit de Gyula, de unde zice că vine 
numele de Alba-Iulia, Gyula Fejervar; cu o citadelă zidită 
sub Carol VI de prinţul Eugenie, care i-a dat numele de 
Alba Carolina sau Karoly Fejervar, ungureşte, și Karlsburg, 
nemţește. 

Mergînd tot spre Mureş găsim Salinae lîngă Torda de 
astăzi; se înţelege că asupra unui asemenea nume trebuie 
să fie părerile împărţite. Lazius pune o Salinae la izvoarele 
Temeşului, unde Celecerius a găsit cărămizi purtind tiparul 
a V legioanei Macedonice, dar Odiporiconul lui Antoniu ne 
arată această legioană staționată în Moesia de jos, spre 
Oesco al tribalilor, unde este Blide sau Buden. Se poate 
foarte bine că o legioană de la Dunăre să se fi întins spre 
munte, dar ţiind socoteală de drumul ce trebuie să fi urmat 
o colonie staționată pe Oesco, înaintînd în Dacia, este puţin 
probabil să se fi așăzat la izvoarele Temeșului sau la Torda 
şi am crede mai lesne că Celecerius să fi citit rău numărul 
legioanei tipărit în cărămida găsită de dinsul. Legioana V 
de la Oesco trebuie să fi urmat, intrind în Dacia, valea 
Oltului şi se poate foarte bine ca Salinae să fi fost aproape 
de Ocnele Mari, daca nu chiar acolo. 

La Abrud s-au găsit cărămizi cu tiparul AVRARIA; 
aceasta a făcut să crează unii geografi că acolo era Auraria;, 

dar după Ptolemeu, Auraria era în locul unde se găseşte 
astăzi Zalatne. Alţii pun Auraria lingă Salinae la Torda; 
dar ceea ce este mai probabil e că se vede a fi fost două sau 
trei Auraria, după numărul locurilor unde se exploata 
aurul, şi din toate cea mai însemnată pare a fi fost Abrudul. 

Patruisa sau Palavissa cred unii că era în locul unde 
este astăzi Petroșani şi unde se văd valuri de pămînt. D'An- 
ville o pune lîngă Carasonfalva, unde Mannert pune Brucla; 
Katancsish o pune la Szaszvâros; Ptolemeu o numește 
Patroisa. Aci cred unii că era Patapicensium din coloana 
milliarie a lui Traian, căci Ptolemeu zice că era lingă Sali- 
nae, şi pe aceasta întemeindu-se Solerius, a pus-o la Abrud- 
Bânya; dar se vede că Patavissa era Petau de astăzi. 

Marcodava era şapte mii pași, 1/2 kil. de la Apulum, 
după tabela lui Peutinger. 

De vom lua acum valea Cohelului, din gura Mureşului; 
găsim şi aci o linie de stabilimente romane. La 10.000 de- 
paşi, 2 kil. de Noesen este Neutidava, pe care unii au coniun- 
dat-o cu Sandava care se află în drumul dintre Hermanns- 
tadt şi Klausenburg. Alţii au pus-o la Suceava, și alţii pe 
Naparis (Ialomița); dar ea este în susul Cohelului. 

La Megiaş sau Megesvar este Pirous. 

De ne vom cobori pe Maroş, de unde am trecut la gura 
Streii în Maroş, pînă la gura unde dă în Tisa, în locul unde 
este Aradul, găsim Fines, cetate romană despre iasugi; 
Zurubara lingă Temesvar, şi la gură Sigidava. 

Întoreîndu-ne la Pontes, unde era podul cel mare al lui 
Traian, ca să urmărim drumul romanilor, trecînd în sus 
spre Strehaia, era Frateria, şi la gura Motrului era Amutria, 
în locul unde este Recari, după cum crede d-l Laurianu, 
şi aceasta se potriveşte destul cu Peutinger şi cu Ptolemeu; 
deosebit de aceasta, numele rîului vine de coroborează 
această părere, căci Amutrium este o abreviaţie a zicerei 
Ad Mutrium (lingă Motru); pe urmă este Rausidava lîngă 
gîrla unde se află acum Romanești și unde se găsesc încă 
rămăşiţe de un campament roman. 

Pe malul stîng al Tesluiului, lingă gura acestei gîrle, 
la o milă n.v. de Caracal, se afla Antina, pe care unii au- 
tori o numesc și Antonina; acolo banul Mihalache Ghica 
a făcut săpături,dar aceste cercări conduse fără sistem n-au ` 

nici o altă descoperire, afară numai de un număr de medalii 
romane. 

Romanii aveau la Antina o fonderie de argint, ale cări: 
urme s-au găsit. Mulţi au pretins că Antina era o abreviaţie 
a numelui Antonina, dar numele acesta vine de la antes, 
populaţie slavă, hună, care locuia pe Meotis și căria împă- 
ratul lustinian i-a dat voie să se așeze acolo, deşi Procopiu 
zice că această colonie era așăzată în Dacia în faţă de Nico- 

oli. 
i Arcina era în locul unde se află acum Craiova. 

Pornind de la Regianum, care este în faţă de gura Jiiului, 
şi urmînd pe malul drept, găsim Eryma Oescus, Palatiolum, 
Lapidaria, Lucernaria — Burgus şi Uius sau Vitus, oraşe 
care se aflau pe lingă confluientele riurilor Oescu sau Is- 
crul actual, Utus, Asimus sau Osmul. De aci pe malul stîng, 
la Celei, era Sigibida, pe care Procopiu o pune în faţă de 
Palatiolum. D-l Laurianu care a cercetat rămășițele și le-a 
urmărit pe o lungime de 600 de paşi și pe o lărgime de 500, 
î găsit cărămizi în care era tipărite literele: D. A. R. P. pe 

os. 


Cind apa este scăzută, se pot vedea pilele podului zidit 
de Constandin pe Dunăre și pecareunii istorici l-au con- 
fundat cu podul lui Traian®. 

Aproape de Celei, la Gros-de-Pod, se găsesc ruine; 
acolo s-au găsit plăcile de aramă Honesta missiunis şi un 
mare număr de monede cu efigia luiConstandin, Constantie, 
Iulian58 şi Iovin. 

De aci se poate foarte bine urmări drumul roman care 
ducea la Antina. 

Cîmpul Caracalului este presărat de rămăşiţe romane; 
la Caracal era oraşul Buridava, pe care Katancsish îl pune 
la Rubra. Mare parte din materialurile cu care este zidit 
Caracalul provine din construcţii antice şi maicu seamă de 
la Reşca. Biserica Sf. Mihail, care este zidită de Matei-vodă 
Basarab, pînă la o înălțime este tot de cărămidă romană. 
D-nul Laurianu a publicat inscripţiile adunate de unii 
din particularii dintr-acel oraș; s-au găsit și multe bucăţi 
de sculptură, precum cinci capitele coloane, o piatră 
sepulcrală cu inscripţie, o architravă, un fragment de sta- 
tuă a Dianei; dar toate aceste obiecte provin de la Reşca. 

Împăratul Caracalla, biruind pe goți lingă Buridava, 
a schimbat numele acestui oraș, dîndu-i numele său. 

La satul Sloveni, pe malul Jiiului, se văd foarte bine ră- 
mășiţele unei cetăţi vechi a căria laturi trebuie să îi fost ca 
de 200 de metri; acolo s-a găsit în pămînt și un templu; 
acolo trebuie să fi fost Castris Novis, unde Marcellin ne 
spune că Traian a dat bătălie cu Decebal. Unii cred că Cas- 
tris Novis era mai sus, lingă Farcaş. La Sloveni se vede foarte 
bine, între sat şi Olt, drumul roman care vine de la Celei; 
Rusidava trebuie să fi fost la Almășești lingă Riîmnicul- 
Vilcei. 

La Cozia trebuie să fi fost Castra Traiani. D'Anville o 
pune la Rimnic, chiar acolo unde se văd rămășițe de anti- 
chităţi la Cetăţuie.  Mannert, după Ptolemeu, o pune la 
Praetoria Augusta, și Marcellin lingă apa Sibiiu, la Heltau, 
pe muntele St. Michel. 

Sergidava, după Seibert, era dasupra orașului Rîmnic, 
în insula Oltului, acolo unde s-a găsit inscripţia în care se 


pomeneşte de comuna Sergidavensis. 


Palendova se vede a fi Piteştii de astăzi. 

Mai sus de Cozia era Pons Alutae, lingă Podeni, unde se 
vede că drumul roman după malul drept trece pe malul 
stîng. Unii au crezut că Pons Alutae era Strassburg. 
D. Kogălniceanu, vorbind de priimirea ebreilor în Dacia de 
Decebal, 70 de ani d.C., sub Titu, atribuie acestei emigra- 
ţiuni numele satului Tălmaci de lîngă Turnu-Roşu, zicînd că 
vine de la Talmud ; este mai rațional a crede că este un nume 
slav (tălmaci însemnează în limba slavă traducător), 
căci Talmudul nu s-a făcut decît în secolul al II-lea d. Chr. 

Între Pons Alutae şi Rutela sau Turnu-Roşu de astăzi, 
la strimtoare, trebuie să fi fost Stenae sau Porta Traiana. 

Arutela sau Ad Rutela era fără îndoială Turnu-Roșu, 
acolo unde Traian a trecut, venind de la Nicopolis. 

La Cimpulung era Romula; dar se vede că mai multe 
orașe purtau acest nume, căci vedem și astăzi orașele și 
satele Roman în Moldova, Romaneşti etc. 

Între Pons Alutae şi Romula era Acidava ; chiar pe harta 
peutingeriană se văd două localităţi purtind acest nume. 

Ruconium. Fotino îl pune la Riureni prin analogie de 
numire, dar Lazius îl pune în Transilvania, la Szâsz-Regem. 

Ponte Vetere, după Marcellin, era de la Schelimberg 
lîngă Hermannstadt. 

Zuridava era pe apa Sebeş lingă Mühlenbach. 

Sebenia era negreșit Sibiiul de astăzi; este însemnat pe 
tabela lui Peutinger, lîngă Acidava, şi aceasta ne confirmă 
mai mult că Acidava era aproape de Pons Alutae. 

Cedonia sau Comidava lui Ptolemeu, Zreda a geților era 
la Reismark ; iar d'Anville din greşeală o pune la Sibiiu. 

Aceste două drumuri ce au urmat, unul pe valea Cernei 
şi cellalt pe valea Oltului, pornind amîndouă de la Dunăre 
din Moesia, dau amîndouă în valea Maroşului, unde era 
capitala lui Traian şi au servit la conchista Daciei. 

Daca ne vom întoarce iarăşi la Dunăre în faţă de Nico- 
pol, la Anasamum, Asimus din Peutinger, găsim pe malul 
sting Turnu- Măgurele unde era, după cum ne spune Pro- 
copiu, Turris Constantini, unde zice că lustinian stabilise 
pe anti; acolo d-l Mavros a regăsit inscripţia de care am vor- 
bit la pagina 299 şi care dă o dovadă netăgăduită de îm- 
părţeala Daciei în Inferioară şi Superioară. 

Urmînd de la Turnu-Măgurele, drumul se vede că se 
despărţea în două: o ramură mergiînd spre Reşca şi cealaltă 
pe Troian, cum îl numesc hărţile de hotărnicie, trece pe din 
sus de Ruşii de Vede, la Secara, pornește paralel cu Dună- 
rea spre Marea Neagră, pe movili pînă la lacul Sassik, 
aproape de Akkerman, unde acest drum, sub numire de 
Valul Traian, servă, după tractatul de la Paris, de linie 
despărţitoare între Basarabia întoarsă Moldovei şi aceea 
rămasă Rusiei, de la acest lac pînă la Cagul. Pe direcţia 
paralelă Dunărei, în față cu Zimnicea sau Dimum, Con- 
tradimum sau Quintodimum lui Procopiu, era Frateria, la 
Petroşani, unde d. Laurianu a găsit cărămizi cu tiparul 
LEG. ITAL.; dar, după Odiporicon, Legioana Italică sta- 
ţiona la Novae. Se vede că ea se întindea de o parte şi de 
altă a Dunărei şi că erau două locuri cu numele de Frate- 
ria, fiindcă Ptolemeu pe una o determină foarte bine pe 
acolo unde este astăzi Strehaia. 

Mai spre nord era 7iriscon sau Taros sau Terovis, care, 
după părerea lui Lazius era unde este acum Tirgoviștea; 
iar alții pun într-acest loc Phelenia și alţii Triphilous. 

Thyanus se vede a fi fost în locul unde se află oraşul 
Bucureşti*. 

D-l Laurianu crede că Sistovul nu este decît corupția a 
zicerei Sizto-dimum, şi aceasta bazat pe argumentul că de 
vreme ce era un Quinto-dimum trebuie să fi fost un Sezto- 
dimum, iar geografii germani cred că Sistov este o simplă 
alteraţie a zicerei Fischhof (oraşul peştelui) fiindcă este un 
loc înlesnitor pentru comerţul peştelui. 

Pe Ialomița, în locul unde este Urziceni, pare a fi fost 
Zuridava. 

Anium era pe lingă Brăila; Dinogegia, Gertina, Triglina 
sau Tergina erau lingă Galaţi. D-l Laurianu pune Dino- 
gegia la gura Seretului, aşezînd pe malul cellalt Contra-dino- 

egia. 
i “pomi sau Pontica, unde a fost exilat Ovid, era în locul 
unde este Kiustenge, iar nu la Varna, unde voiește d-l Vre- 
tas a o pune. Slavii a mai dat numele de Ovidiopol oraşului 
care este în faţa Akkermanului pe malul stîng al Dnistru- 
lui. 

Ophiussa este Tighina de astăzi sau Tiraspol. 

Caput Bovis, de care vorbește Procopiu, pare a fi fost în 
delta Dunărei, mai jos de Galaţi, unde Cantemir zice că s-a 
găsit inscripţia: „Imp. Caesaris. div. filio. Nervae Traiani. 
Augusto. Germ. Dacico, pot. max. VII. P.P. Calpurnio. 
Pub. Marco. C. Aurelio. Rufo“**. 

Pe Dunăre vedem că era Genucla, oraş însemnat dinain- 
tea căruia unul din şefii daci, Dapyx căzut apărindu-l 
împotriva romanilor; acest oraș era al lui Zyrax, 
un alt şef al dacilor. Se vede a fi fost în loculunde 
la 1693, în timpul lui Duca-vodă, s-a găsit o coloană şi 
inscripţii romane. l 

Pe aproape de Genucla trebuie să fi fost Cavarna şi 
Veterana, pe lingă Chilia. Iar peștera Cariana, în care s-au 


* Sulzer, Uckert şi alții pun într-acest loc oraşul Pinam (n.a.). 

** Jon Ghica preia cu greşeli inscripţia de la A.T. Laurian, care o 

dă astfel: „IMP. CAESAR. DIVI. NERVAE.F. NERVA. TRAIANVS. 

AVG. GER. PON MAX T——P————— “, o transcrie: „Imperator 

Caesar Divi Nervae filius Nerva Traianus Augustus Germani- 

cus Pontifex Maximus Tribunicia potestate“ şi o traduce: Impera- 

toriul Cesare fiiul Divului Nerva. Nerva Traian Augustus Germanicu, 

Marele parcă decorat cu potestatea de tribun— —.“ (op. cit., p. 
121—122). 

închis dacii cu bogăţiile lor, Keipnv, cum o numeau gre- 
cii, trebuie să fi fost pe malul drept al Dunărei, unde, în 
formaţii de calcar, poate să fi fost peştere; acolo ne spune 
mitologia că s-au refugiat Titanii, cînd au fost biruiţi 
de zei. 

Istropolis era în locul unde este Akkermanul, oraș zidit 
de Milesii după răscoala lui Histieu. 

Iassi sau M. Dacorum Iassiorum (Municipium sau Mili- 
tum) era Iaşii de astăzi; acest nume le venea, după cum este 
probabil, de la iasygii care locuiau aproape. 

Augusta era lingă Roman în Moldova; alți autori o 
confundă cu Praetoria Augusta, care era pe Olt. Bissing 
zice că împăratul Claudiu, dupe ce a biruit pe goti, ar fi 
adus o colonie romană, pe care a aşezat-o dincolo, ca să 
oprească incursiile acestor barbari. După Ptolemeu şi 
d'Anville, această colonie pare a fi fost stabilită chiar de 
Traian. Antichităţile ce se găsesc la Suceava, unde era 
Marcodava, şi la gura Setului, unde era Pailoda, dovedesc 
că această colonie era aşăzată pe Seret, 

Pe Prut găsim întîi orașul Hotinu, care negreşit a fost 
una din capitalele dacilor, precum ne arată d-nul Kogăl- 
niceanul că ar fi fost zidit de Cotyson, unul din şefii cei mai 
viteji şi care unise pe toţi dacii sub un singur sceptru, împo- 
trivindu-se romanilor cu atita bărbăţie. Fotino, ştiind că 
a fost o Cleptodava şi făcînd analogie între khtnrng, hoţ, 
şi Hotin, crede că Hotinul era Cleptodava. 

Istoricii vorbesc de oraşul Eli sau "H+, unde Dromi- 
chet a ţinut prizonier pe Lisimah, dar nici o indicie nu există 
despre poziţia acestui loc. 

În autorii latini, greci și bizantini găsim, mai ales pe 
malurile Prutului, o mulţime de numiri a căror terminare 
în -dava dovedeşte că au fost acolo o mulţime de stabili- 
mente dace sau gete; astfel sunt: Carsidava, Neutidava, 
Petrodava, Sandava, Arcodava, Ramidava şi Zuzidava, Tri- 
phulu. Din toate acestea, numai poziția Zuzidavii se poate 
pune la Huși cu oarecare probalităţi. Ptolemeu şi Seibert 
cred că aceste oraşe erau pe Dnistru, către coloniile sar- 
mate. Deosebit de acestea mai găsim oraşele Aziris şi 
Liziris care erau la gura Prutului. 

Romanii stabiliră mai multe colonii în Dacia; pe plă- 
cile de aramă găsite la Celei se află numele a cincisprezece 
dintr-aceste legioane, și în placă figurează treizeci: 

LEG. I.AIVTRIX ITALICA MINERVIA. 
II.  AVGVSTA PARTHICA 
HI. ITALICA 
IV. AVGVSTA FLAVIA GALLIA VITRIX 
V. MACEDONICA 
VI. VITRIX 
VII. CLAVDIA 
IX. AVGVSTA 
X.  FRETENSIS 
XI. CLAVDIA 
XII.  FLVMINARIA 
XIII.  GERMINA VLPIA 
XIV. GEMINA MARTIA VITRIX MOESICA 
XV.  SICINIA 
XXX. VALENS VITRIX VLPIA 


Din digestul lui Ulpian De Censibus L.1, par. 8 și 9, 
vedem că au fost şi alte cinci colonii: Zernensii, Zarmiseget- 
husa, Napoca, Apula şi Paiavium; aceste cinci colonii se 
bucurau, după zisa acestui autor, şi de dreptul italics?. 

Dupe cum vedem, urmînd liniile pe care s-au găsit sta- 
bilimente romane, ele au slujit unele pentru conchistă ca 
niște drumuri militare, şi celelalte ca apărare împotriva 
barbarilor. Nu este îndoială că cercetări noi şi săpări (fouil- 
les) pe liniile acelea pot aduce numeroase şi foarte însemnă- 
toare descoperiri în ştiinţa arheologică, mai ales în partea 
Daciei în care se află astăzi Principatele Unite, unde pînă 
acum nici o lucrare serioasă în felul acesta nu s-a întreprins. 


TRACTATUL DE PARIS 
CONVENȚIUNEA ȘI UNIREA 


„Este totdauna folositor şi de cuviinţă a se lua în consi- 
derare dorinţele populaţiunilor şi a se ţinea în seamă“ — 
a zis lordul Clarendon? în ședința de la 8 martie 1856; şi 
congresul, adoptînd acest princip, a hotărît a cunoaște 
dorinţele românilor. Iată ce zice art. 23 al Tractatului de 
Paris: 

„Înalta Poartă se leagă a păstra ziselor Principate o 
administraţiune neatirnată şi naţională, precum şi deplina 
libertate de cult, de legislaţiune, de comerţ și de navigare. 

Legile şi statutele astăzi în vigoare se vor revizui. Ca să 
se stabileze o desăvîrșită înţelegere asupra acestii revizuiri, 
o comisiune specială, despre a cării compunere Înaltele 
Puteri contrăctuitoare se vor înţelege, se va aduna fără 
întîrziere la Bucureşti cu un comisar al Înaltei Porţi. 

Această comisiune va avea sarcina a cerceta starea actuale 
a Principatelor şi a propune bazele viitoarei lor organizări.“ 

Art. 24 urmează asupra acestii chestiuni: 

„M.s. sultanul făgăduiește să convoace îndată în fie- 
care din amîndouă provinciele un divan ad-hoc, compus 
cu mod a constitui înfățișarea cea mai exactă a intereselor 
tutulor claselor societăţii. Aceste divanuri vor fi chemate 
a exprima dorinţele populațiilor în privința organizării defi- 
nitive a Principatelor. 

O instrucțiune a congresului va regula raporturile co- 
misiunii cu aceste divanuri“. 

Art. 25 poartă că „după ce va lua în considerare opiniunea 
emisă de acele două divanuri, comisiunea va transmite fără 
întîrziere la şederea actuală a conferințelor rezultatul pro- 
priei sale lucrări. 

Înțelegerea finală cu puterea suverană va fi consacrată 
printr-o convenţiune încheiată la Paris între Înaltele Părţi 
contrăctuitoare, şi un hatișerif, conform stipulării conven- 
ţiunii, va constitui în definitiv organizarea acestor provin- 
cie, puse de acum înainte sub garanția colectivă a tutulor 
puterilor semnătoare“. 

După încheierea tractatului s-au trimis aceişapte comi- 
sari a șapte puteri „ca să ia cunoştinţă de starea ţărelor și 
să propuie bazele viitoarei organizări“. Divanurile ad-hoc 
convocate „au exprimat doriţele populaţiunilor în pri- 
vinţa organizării definitive a Principatelor“, şi convenţiu- 
nea s-a încheiat la 7/19 august 1858 la Paris. 

Cum vă însușiţi dreptul de a da legi unei ţăre pe care voi 
înşivă o declaraţi în art. 23 al aceluiași tractat că „se va 
bucura de deplina libertate de legislaţiune“ („de la pleine 
liberté de legislation“)? este întrebarea ce se putea îndrepta 
guvernelor susemnate în tractat; călcaţi drepturile unui 
al treilea şi întroduceţi în dreptul gintelor un princip pri- 
mejdios. Şi congresul, neavînd nici un cuvînt să-şi susție 
fapta cu dreptul în mină, era silit să invoace curăţenia simti- 
mentelor de care era inimat pentru Principate, dorinţa de 
a da pace şi liniște unei ţăre care petrecea de sumă de ani 
în agitaţiune şi în suferinţe. „Poate că facem abuz de pu- 
tere şi călcare de drept, seria unul din pleniputenţiari, dar 
o facem în numele binelui şi al umanităţii, căci cu dezbi- 
nările, urele şi cu ambiţiunile ce există între oamenii și 
partitele din Principate, nu ar ajunge niciodată a se înţe- 
lege, şi luptele dintre dinşii ar fi un pericul și pentru ei, și 
pentru noi“. 

Bazile organizării, puse în convenţiune, au trebuit negre- 
şit să fie un termen de mijloc, un meziu al dorințelor parti- 
delor extreme, prin urmare nu putea mulțumi cu deplină- 
tate pe nici una, precum le mulțumea pe toate pină la 
un punt, fiindcă da fiecăria mai mult decit ceea ce ar fi 
dobindit daca triumfa partida adversă. Astfel am văzut 
pe toţi românii priimind convenţia cu fericire, pot zice cu 
recunoştinţă, deși partitele cele puternice nu găsea într- 

însa visurile lor favorite; căci in convenţiune nu să afla 
nici votul universale, nici alegerea șefului statului pe scurt 
termen, pentru unele, nici privilegiuri feodale şi Cameră 
ereditară pentru altele. 


Convenţiunea avea, trebuie s-o mărturisim, meritul de 
a scuti ţara de lupte lungi și poate de nefericiri mari, con- 
ţine bazele unei organizări adevărat democratice şi libe- 
rale, şi de vom lua în seamă deosebirea în principiele poli- 
tice ale guvernelor care au luat parte la facerea acestui act, 
nu putem să nu recunoaştem că a trebuit în adevăr o mare 
citime de bunăvoință ca să ajungă a se înţelege asupra prin- 
cipiilor ce s-au pus în acel act. 

Credem că este o datorie de bun român a ne sili să ne 
organizăm şi a face legile și regulamentele noastre pe bazele 
convenţiunii şi credem că a încerca deocamdată a ieși din 
cercul acelor baze, într-un sens sau într-altul, ar îi o gre- 
şeală politică neiertată şi de care am putea să ne căim amar. 


UH 


Ìntre cele patru punturi în care se rezumă expresiunea 
dorințelor românilor, unul mai cu seamă, cel dintii, era de 
un ordin mai înalt, avea în adevăr o însemnătate politică. 
Divanurile ad-hoc ceruseră unirea Principatelor sub un 
principe străin. 

Cuvintele, rostite de comitele Clarendon la congres, da 
românilor dreptul să crează că Englitera era să susție aceas- 
tă dorinţă a lor cu mai multă căldură decit fiecare din cele- 
lalte puteri. Care n-a fost mirarea cînd am văzut-o învir- 
tind pînzele şi luînd alt drum ! Austria a izbutit a impune 
pînă la un punt voinţa sa tutulor celorlalte puteri, trăgînd 
în ideile sale separatiste mai întîi pe Turcia şi pe Anglia, 
arătîndu-le baronul Hubner că: „Unirea Principatelor ar da 
naștere la niște speranţe de natură a lovi principiul inte- 
grităţii Imperiului otoman“ (conferința de la 22 mai 1858). 
Dar Austria pleda mai mult cauza sa proprie decit pe aceea 
a integrităţii Imperiului otoman; şi comitele Walewski? a 
dovedit că: „Unirea nu ar fi contrarie tractatului de Paris și 
că nu ar avea nicidecum drept efect, precum părea a o 

crede unii, de a sustrage Principatele Unite de la suzerani- 
tatea Porții otomane“ (şed. de la 22 mai). 

Baronul Prokesch, vorbind mai dezvălit, nu ascundea 
temerea că unirea să nu devie un pericol pentru Austria, 
zicînd că „orcîit de înţelept ar fi guvernul Principatelor şi 
orcit s-ar sili să nu gîndească la românii din Austria, nu 
ar putea izbuti să facă pe acestia să nu aibă necontenit 
ochii lor ţintiţi la Principate“. Învăţatul baron pierdea 
din vedere că, daca această temere merită considerare, ea 
nu ar exista mai puţin, orcare ar fi poziţiunea politică a 
Principatelor. 

Conferinţele asupra Principatelor s-au deschis la Paris 
într-un moment cînd exista încă o oarecare iritabilitate 
între puterile contractuitoare. Peripeţiile prin care caima- 
camul Vogoridi făcuse să treacă prima alegere a membrilor 
divanului ad-hoc și scandaloasa corespondinţă cu tatăl său 
de la Constantinopole, cu fratele său şi cu cumnatul său 
Musurus de la Londra dedeseră loc la nişte discuţiuni pline 
de atrime între cabinete, şi neinţelegerea intre dînsele merse- 
se atît de departe, încît ambasadorul francez la Constan- 
tinopole rupsese un minut relaţiunile sale cu Poarta. Cu 
toate dovezile aparente de prietenie și de bună înţelegere 
ce-şi da suveranii unii altora, cu toată vizita împăratului 
Napoleon la Osborne, fiecare căuta să fugă de discuţiuni 
lungi şi de opuneri persistente, fiecare se ferea de a deştepta 
susceptibilităţi noi. Cînd s-au deschis conferințele, repre- 
zentanţii au căutat să treacă cît mai uşor asupra chestiu- 
nilor celor mai arzătoare şi să ajungă la o înţelegere amia- 
bilă. Franţa şi Piemontul, singure a susţinea unirea, au 
trebuit să cedeze. Unirea nu fu acordată, dar concesiuni 
însemnate a trebuit să li se facă din partea puterilor celor- 
Jalte şi a se întroduce în convenţiune principie de unificare 
şi de asimilare. Numirea de Principatele Unite, art. 1; 
unirea vamală, postală şi telegrafică, art. 34; unificarea ar- 
matei, art. 42-45 și asimilarea legislaţiei, art. 34; Curtea 
de casaţiune, art. 39-41 şi Comisiunea centrală, art.3,6, 27- 
35 erau o cale către unirea desăvirșită. Convenţiunea era 
unirea în perspectivă. 

A ajunge la un acord părea a fi lucru atît de anevoie, 
încît toate cabinetele se felicitară de bună izbindă, deşi 
nici unul nu-şi ascundea opiniunea asupra defectuozităţi- 

lor convenţiunii. „Il n'y a point eu des vaincus" — „nu a 
fost nimeni învins“ — a zis Napoleon III, susemnind. 

În convenţiune, românii găsea mijlocul d-a ajunge la 
unire într-un timp mai mult sau mai puţin lung, urmînd 
pe calea însemnată de Europa ; găsea ceva mai mult: nici o 
clauză nu oprea pe români d-a alege același domn în amîn- 
două părţile Milcovului. Această lacună s-a observat în- 
dată: „Şi dacă românii ar alege pe acelaşi principe la Bucu- 
reşti.şi la lași“ — „Et si les Roumans €lisaient le même prince 
à Bucarest et à lassy“ — întrebă cineva a doua zi după susem- 
narea convenţiunii pe reprezentantul unia din puterile anti- 
unioniste. „Cu atît mai rău, a răspuns acesta; trebuie să 
sperăm că nu vor avea nici atît curaj, nici atita spirit spre 
a face aceasta“ — „h, ma foi, tant pis! il faut espérer qu’ on 
maura ni assez de courage, ni assez d'esprit pour le 
faire.“ 

Românii au avut şi curagiul, şi spiritul d-a o face; in- 
stinctul poporului, care este totdauna călăuza cea bună în 
chestiuni naţionale, a făcut ca alegerea domnului ales la 
lași să devie o necesitate pentru deputaţii din Bucureşti. 

Mulţi voiesc a-și atribui meritul îndoitei alegeri, și au 
dreptate, întrucît acel merit şi-l poate atribui fiecare român; 
orcine a văzut de aproape cele petrecute în Țara Româ- 
nească, şi mai cu deosebire în Bucureşti, de la octombre şi 
pină la 24 genarie, ştie că acest merit nu este al nimănui, 
sau, mai bine, că este al tuturor. Patimele ajunseseră la 
culme; partitele înspăimîntate şi ajunse a despera fiecare: 
de succesul candidatului lor respectiv, au găsit în principiul 
unirii un mijloc onorabile de a transige cu legămintele ante-- 
rioare, şi fiecare ş-a făcut o glorie a vota, în faţa partitei 
şi a amicilor săi politici, pentru alesul moldovenilor. Prin- 
cipiul unirii scăpă ţara de o catastrofă. 

Votul de la 24 genarie era în natura lucrurilor, era o: 
consecinţă logică a celor petrecute și a simţirilor naţionale ;. 
orce român este în drept a-l revendica. Unanim în Cameră, 
precum era unanim [in] inimile tutulor, acest vot era impor- 
tant, fiindcă era proclamarea unirei definitive. Asfel l-au 
înţeles românii, asfel l-au înţeles străinii. 


Românii, la 24 genarie, au proclamat unirea şi au luat. 
răspunderea tutulor consecinţelor. Peste șase luni, Europa, 

înregistrind îndoita alegere, a sancţionat unirea:  audaces 
fortuna juvat. 

Alegerea de la 24 genarie a fost un act îndrăzneț, dar a 
fost o cutezare de acelea care recomandă o națiune și-i dă 
dreptul de a fi; precum asemenea se compromite în ochii 
lumei şi se pierde, cînd nu știe a se folosi de asemenea oca- 
ziuni. Oricine a văzut primirea domnitorului de la Focșani 
pînă la Mitropolie poate mărturisi că românii înţelegea gra- 
vitatea actului împlinit de dînşii. 

Guvernul Principatelor, povăţuit de un simtiment de 
curtenie, mai ales către puterile acelea care ne-au dat dovezi 
de interesul ce ne poartă, au aminat pînă astăzi întrunirea 
Camerilor şi a ministerilor, aşteptînd din zi în zi un act al 
Europei. 

O adevărată împotrivire nu mai există. Deja, la confe- 
rinţa ţinută pentru îndoita alegere, nu s-a văzut aceeași în- 
verșunare din partea puterilor antiunionistet. La septembrie 
1859 nu mai exista pentru Austria aceleaşi cuvinte de împo- 
trivire ; temerea ce avea la august 1858 se prefăcuse în rea- 
litate, cu toate că izbutise a se înlătura unirea Principatelor. 

n urma păcii de la Villafranca, unirea nu mai era o lucire 
de nouă speranţă pentru Lombardia și Veneţia. În interva- 
lul de un an, evenimentele veniră a dovedi reprezentantului 
Austriei că, afară de protocoale, o naţiune mai găseşte și 
alte mijloace de a se constitui, cînd ajunge la maturitatea 
necesarie. Pierderea Lombardiei de Austria deșteptase me- 
moria Porții, care își adusese aminte că împotrivirea îndărăt- 
nică a lui Halet-efendi de a primi propunerile de la Londra 
avusese drept consecuinţă independenţa și constituirea re- 
gatului Greciei, în locul unui modest principat de Moreea, 
sub suveranitatea sultanului, după cum cerea Franţa, Rusia 
şi Anglia la începutul trataţielorf. 


Europa trebuie să consimţă, şi va consimţi, la unirea 


definitivă, căci este o consecuință naturală a recunoaşterii 
îndoitei alegeri; însă este de temut ca nu cumva să împingă 
simtimentele sale umanitare pentru noi mai departe decit 
a făcut-o la 1856 și 1858 şi să nu dea vreo întindere mai mare 
art. 27 al Tractatului de la Paris. Deja, la septembre 1859, 
i-a dat o elasticitate ce nu avea la început. | 
„Daca liniştea dinîntru a Principatelor, zice acel articol, 
s-ar afla amerinţată sau compromisă, În. Poartă se. va în- 

ţelege cu celelalte puteri contrăctuitoare asupra măsurelor 
ce ar fi a se lua ca să manţie sau să restabileze ordinea le- 
gală. O intervenţie armată nu se va face fără o înţelegere 
prealabile între aceste puteri“. 


III 


Într-un mod sau într-altul, unirea se va face, chiar daca 
se va aluneca Vreo condiţiune, ca aceea de a fi numai pe cit 
timp va domni principele actuale, ceea ce nu credem. 

Nu va fi trebuinţă să intervie nimeni în Principatele 
Unite ca să restabileze ordinea legală ; instinctul admirabile 
al românilor îi va povăţui să nu dea nimănui această satis- 
facțiune, şi unirea va fi vecinică ca România. Cu toate aces- 
tea, este o chestiune care ne preocupă. Este oare destul a 
proclama un princip sau o instituţie la Mitropolie și pe pieţe, 
prin Hatt, prin ordonanţă sau mesagiu, pentru ca acel 
princip, acea idee să-şi aibă şi aplicarea ei? Ni se pare că 
ar trebui ceva mai mult şi că ar fi necesariu a se lua niște 
măsure pregătitoare ca să se prevază şi să se înlăture greută- 
vile şi piedicele ce s-ar putea ivi la proclamarea unirei. 

Știm că într-o adunare ținută în Bucureşti, la care au 
asistat mai mulţi deputaţi din toate culorile Camerei, d-nii 
Panu şi Mavrogheni, atunci miniştri în Moldova,” luînd cu- 
vintul, unul dupe altul, au arătat mai întîi că o considera- 
țiune de bună-cuviinţă îi obligă a aştepta unirea de la Europa 
pînă la 15 de iuniu, iar că la expirarea acestui termen avea, 
zicea, nestrămutata hotărîre de a o proclama. Dupe aceea, 
urmînd, au dezvălit preocuparea ce aveau despre greutățile 
ce se putea ivi dupe proclamarea acelui act. Fără a exagera 
acele greutăţi, recunoaștem că ele există şi că se vor arăta și 
mai numeroase decît le prevedea şeful cabinetului moldav, 
întovărășite unele de speranţe înșelate, altele de decepţiuni ; 
şi este de mare trebuinţă a se lua măsure din vreme ca să se 
înlăture pe cît se poate cel puţin consecinţele ce ar aduce 
perturbări în interese. Știm că s-a propus, ca o bună precau- 
țiune, a se însărcina cu lucrarea de unificare o comisiune 
speciale, compusă de membrii cei mai influenţi ai tutulor 
nuanţelor din amîndouă Camerele. Lucrarea acelei comisiuni, 
fiind opera tutulor partitelor, ar trece în Camera unită fără 


331 


mari dezbateri şi fără opoziţiune și s-ar putea promulga o 
dată cu unirea. 

Am văzut acum cîteva săptămîni vorbindu-se în jurnalul 
oficial despre numirea unei comisiuni, avînd o asemenea în- 
sărcinare, dar numită afară din condiţiunile de care s-a 
vorbit mai sus nu poate corespunde la scopul pentru care se 
întocmeşte, 

Adunarea de care am vorbit a avut consecuinţe ; acele con- 
secuinţe putea îi folositoare şi importante; de aceea vom re- 
veni la timp asupra efectelor ce credem c-a avut venirea în 
Bucureşti a şefului cabinetului din Iaşi şi adunarea deputa- 
ţilor la care a asistat. 


PREJUDEȚE ŞI VĂMI 


Lumea se stăpineşte de idei. Aceste idei, unele sunt bune, 
folositoare, mari, generoase, altele sunt greșite, falşe sau 
mincinoase. Fericiţi populii aceia cari, liberi de prejudețe, 
se conduc de adevăruri ! 

Naţiunile, ca și indivizii, în copilăria lor, sunt mai pri- 
imitoare de idei greşite, şi cu cit înaintează în civilizațiune, 
cu atit prejudeţele slăbesc şi se string, căci nu mai găsesc 
nutriment nici în neștiinţă, nici în patime, nici în neno- 
rociri. 

Prejudeţele cari întiîrziază mai cu seamă dezvoltarea şi 
păşirea înainte a unei societăţi sunt prejudeţele economice. 
Ele îşi au mai totdauna originea lor în egoismul oamenilor 
dibaci, setoşi de popularitate, de influenţă şi de domina- 
piune. 

Sunt prejudețe cari au dominat timpuri îndelungate şi 
împotriva cărora nimeni nu îndrăznea a se rădica ; dar, mai 
curînd sau mai tirziu, ştiinţa şi progresul le-au dărămat, căci 
numai adevărul este etern şi inalterabil. 

Cite prefaceri în idei, cîte iresuri stinse în mai puţin de o 
jumătate de secol! Un venețian, nu de mult, care ar fi dus 
arta sau meşteşugul său în altă ţară, să fi fost chiar Italia, 
era dechiarat infam, şi statutele inchiziţiunii republicii 
ordona să se ducă după dînsul emisari să-l omoare. Astăzi 
naţiunile cari, ca Veneţia atunci, sunt în capul civilizaţiunii, 
se întrec care de care să propage artele, științele și meșteşu- 
gurile lor în ţărele cele mai străine, chiar ştiinţele şi meșteşu- 

gurile acelea cari fac puterea lor şi cari pot la timp servi 
inimicilor. Astfel vedem pe Englitera încuragiînd pe fiii 
săi a se duce să construie cele mai bune corăbii de război la 
turci, la ruși și la francezi, dînd gratis acelor naţiuni precep- 
tele şi metodele aflate de dînsa cu multă muncă şi cu multă 
cheltuială în arsenalele de la Woolwich și Spithead; astfel 
vedem pe ofiţeri francezi trimişi chiar de guvernul lor să 
arate turcilor, ruşilor și englezilor cele mai bune precepte de 
tactică şi de strategie, secretele carabinii Mini€ şi ale tunuri- 
lor ghintuite, pentru a căror descoperire şi perfecţiune sta- 
tul Franţei a cheltuit sume însemnate. 

A fost şi este încă un prejudeţ mai la toți populii ca stră- 
inii să nu fie îngăduiţi a posede pămînt. Această idee îşi 
avea origina în temerea de a se lăsa la discreţiunea şi domi- 
narea unui străin o parte din acel popul, fiind în evul de 
mizloc şi sub regimul feodal proprietatea fonciară trăgea 
după dinsa drepturi seniorale asupra acelor ce locuia pe 
dinsa. Dar, cu desfiinţarea acelor drepturi şi cu afrancarea 
de la glebă, pămîntul a rămas ceea ce l-a făcut natura să fie: 
un instrument de producţie, şi astfel este privit astăzi în 
ţărele unde, ca în Franţa, s-a desființat aristocrația feodală, 
şi a devenit accesibile străinilor, fără restricțiune şi fără 
sfială. 

— Un ionian se însoară cu o română; acea română, deve- 
nită ioniană prin căsătorie, poate ea şi urmaşii ei să moște- 
nească averea nemişcătoare în ţara noastră de la părinții și 
rudele ei după spiţa neamului? 

— Poate ! şi astfel case şi moșii din ţară au devenit pro- 
prietăţi la ioniani, precum și la alți greci, francezi, germani 
etc. Pilde avem mulţime. 

Prin tractatul încheiat de guvernul nostru cu guvernul 
Insulelor Ioaniane!, se dă ionianilor vreun drept pe care ei 
să nu-l fi avut mai înainte? 

— Nu! 

— Un român se însoară cu o greacă de la Corfu, Zante 
sau Cerigo, c-o ioniană, care prin căsătorie devine română; 
la moartea părinţilor sau rudelor ei, acea română născută 
ioniană și urmaşii ei pot moşteni averi nemișcătoare din 
Insulele Ioniane? 

— Nu! fiindcă legea acelei ţăre opreşte, şi cazul s-a în- 
făţişat. 

— Prin tractatul încheiat de guvernul nostru cu Insulele 
Ioniane, românii dobîndesc dreptul de a moșteni nemişcă- 
toare în Insulele Ioniane, ceea la care d-na M... născută N... 
ioniană și devenită română prin căsătorie cu d-l M... nu are 
astăzi drept să facă. 

Acestea răspundem la binevoitoarele observări ale Pro- 
gresului. lar cît pentru ceea ce priveşte pe coloniștii de care 
s-a vorbit atita, ceea este o chestiune cu totul diferită de 
dreptul de moștenire, precum şi de toleranța de a posede 
străinii pămînt în ţara românească; și fiindcă d. Marțian a 
tractat-o cu mult talent, nu avem trebuinţă a veni aci asu- 
pră-i?. 

Liberatarea, în știința economică mai ales, a avut şi are 
încă mulţi contrazicători, și cu atît mai mult, cu cît supără 
adesea prejudeţe adînc înrădăcinate în interese materiale. 

Ştiu cît este de anevoie şi de primejdios pentru sine a se 
scula şi a se lupta împotriva ideelor priimite de mulţime, 
dar datoria acelui ce voiește să contribuie cu pana sa la ci- 
vilizațiunea şi la libertatea unui neam, este să caute a-l 
libera de credinţe greşite și a împlînta în inima lor idei drep- 
te, liberale și generoase. Datoria acelui ce apucă pana este 
de a scrie după povăţuirea unei convingeri luminate printr-o 
cercetare adincă şi serioasă, curată de interes personal, care 
să nu se conducă de opiniuni la cari se interesează amorul 
său propriu, iubirea de popularitate, ura sau afecțiunea către 
persoane sau clase. Cunoaștem greutăţile ce putem întim- 
pina, ştim că poveţele noastre pot servi de armă în contra 
noastră oamenilor de rău voitori şi curtezanilor cari lingu- 
şesc patimele și slăbiciunile mulţimii, ca mai bine s-o domine 
și s-o exploate ; dar avem credinţa că împlinim o datorie că- 
tre concetăţenii noştri. Eroarea şi minciuna să tocesc lesne, 
şi adevărul biruie şi triumfă la sfîrșit. 

Întreabă-se fiecare pe sine ce doreşte inima sa de ro- 
mån, şi-şi va răspunde îndată că dorește o patrie liberă, 
iubită și respectată de toţi; un guvern drept şi tare care să 
poată garanta fiecăruia credinţa și libertatea, respectul fa- 
miliei și drepturile pe ceea ce este al său; ca asfel tot ro- 
mânul să poată prin muncă şi prin talent ajunge la cea mai 
mare cătime de mulţumiri morale, intelectuale şi materiale; 
şi cum poate deveni drept şi liber, altfel decît arătindu-i şi 
sfătuindu-l să urmeze căile adevărului? 


335 


Prejudeţele de prohibițiune, de protecţiune și de impozite 
vamale au domnit și domnesc încă chiar în ţări foarte înain- 
tate. Ele ţin mai cu seamă în ignoranţa claselor de mizloc, 
cari cred că trag de la dînsele oarecari foloase. Meseriaşu nu 
înţelege lesne că păgubeşte mai mult, plătind mai scump 
obiectele ce consumă decit nu se foloseşte priimind mai mult 
pentru acelea ce produce. 

Cu toate că aceste iresuri și slăbiciuni au avut mulţi apă- 
rători, mulți linguşitori cari nu s-au sfiit a le susținea ca 
măsură folositoare, naţionale şi patriotice, dar ele trec precum 
au trecut toate credinţele greşite, fiziocratismul, sistema mer- 
cantile a balanței comerţului, blocul continental etc.; şi 
astăzi ar fi rău priimit acela care ar susținea că ar fi patrio- 
tic ca tot francezul să plătească, precum plătea, cîte doispre- 
zece lei de fiecare oca de zahăr, ca să aibă gloria d-a minca 
zahăr făcut din sfecle. Cine mai crede că a cumpăra produc- 
tele unui alt stat este a fi tributar străinului? 

Este dovedit de rațiune şi de experienţă că prohibiţiu- 
nile şi drepturile vamale nu protege industria naționale, că 
ele sunt o încuragiare pentru lenea şi nepăsarea fabricanți- 
lor și că industriele cari au fost mai încuragiate au înaintat 
şi au prosperat mai puţin. 

Toţi economiștii cred că vămile nu aduc un venit în pro-: 
porţiune cu ceea ce plătesc contribuabilii; le consideră ca: o 
şcoală de imoralitate, prin contrabanda şi fraudele de tot 
felul la care dau naștere, o cauză de necontenite nemulţu- 
miri prin vexaţiunile şi pagubele ce aduc călătorilor și co- 
mercianţilor. Vămile înăbușesc agricultura, îndatorind-o 
să plătească mai scump decît valoarea lor toate obiectele, 
instrumentele şi mașinele de care are trebuinţă. 

„Suntem adversarii protecţiunilor acordate manufac- 
turelor voastre de mătase, precum suntem adeversarii le- 
gilor noastre asupra grinelor“, zicea Cobden francezilor. 

Însă, cu toate că adevărurile ştiinţei economice sunt 
recunoscute de toţi oamenii luminaţi, vedem încă ţările cele 
mai civilizate supuse la un bloc strașnic înfiinţat de jur îm- 
prejurul lor pe mare și pe uscat, hrăpind muncei și hrănind 
cu dinarul public armate de oameni, cari nu fac alta decit 
a căuta prin lăzi şi buzunare pe oricine intră sau iese. Aceste 
ţări suferă încă consecuenţele unei idei greșite. 

Cît de fericită nu s-ar simţi Englitera, daca în privinţa 
vamală s-ar afla în condiţiunile în cari ne aflăm noi, adică, 
daca venitul costum-hausului ei nu ar fi decît a douăspre- 
zecea parte din venitul statului. Dar la dinsa ca și în Franţa, 
venitul vămilor este cel mai însemnat și aproape 50% sau 
pe jumătate din venitul total. Din aproape 60 de milioane 
lire sterling, sau 4.000 de milioane de lei ce intră 
pe an în tezaur, vămile aduc ca la 2.000 de milioane de lei. 
Țiind în seamă aceste cifre colosale și luînd în considerare 
că numai datoria cere pe tot anul în buget dobînda fabu- 
loasă de 2.500 milioane de lei, se poate înţelege lesne că 
Englitera ca și Franţa se află în neputinţă d-a suprima 
dodată darea vamală şi că sunt silite a procede treptat. 

La noi chestiunea este diferită, căci ne aflăm încă în cele 
mai bune condițiuni ca să dăm industriei, comerțului și 
agriculturei noastre un zbor mare şi ca să dăm o pildă care 
ne va merita dragostea, stima, încrederea şirespectul lumii 
civilizate. 

În socotelele anului 1859, venitul importării și exportă- 
rii mărfurilor figurează pentru suma de 4.200.000 lei, iar 
celelalte venituri: vamale, exploatarea cerealelor, a vitelor, 
a seului, oieritul și cornăritul pentru 3.000.000 lei, adică 
peste tot ca la 7.200.000 lei. Daca dintr-această sumă vom 
scădea 974.748 lei ce vedem în bugetul anului 1860 pentru 
cheltuielele vămilor, rămîne venitul curat ca de 6.230.000 
lei. Venitul statului, după bugetul anului 1860 fiind de 
aproape 75.000.000, din care scăzînd ca la 15.000.000, veni- 
turile mănăstirești, ale domenelor și ale şanalului, rămîn 
60.000.000 lei cari se plătesc de contribuabili; adică, că, 
adăogindu-se la fiecare dare 10 pînă la 11% sau 1% la impo- 
zitul fonciar gi făcîndu-l de 4 1/2 în loc de 3 1/2 cit este; 
5 lei la impozitul personal şi urcindu-l la 53 lei în loc de 48 
ete., s-ar putea realiza îndată desființarea vămilor, impor- 
tare şi exportare. Nu ne preocupăm aci de natura bună sau 
rea, dreaptă sau nedreaptă a celorlalte impozite ; la timp vom 
exprima ideile ce avem despre impozitul personal, despre 
patente etc. şi vom spune care este sistema fiscale mai bună 
şi mai dreaptă de adoptat la noi. Aci ţinem numai să în- 
ţeleagă proprietarul care are 100 de galbeni venit şi care 
plăteşte 3 galbeni şi jumătate impozit, că, adăogind încă 
un galben şi plătind 4 galbeni şi jumătate, suprimîndu-i-se 

vama pe postav, pe pinză, pe fier etc. ce cumpără, pe griu, 
pe seu, pe vite etc. ce vinde, adică cumpărind mai ieftin și 
vînzînd mai scump, va fi mai folosit. Ținem să înţeleagă 
plugarul că este mai bine pentru ela plăti 53 de lei pe an, în 
loc de 48, şi a cumpăra sapa, coasa, fierul plugului şi al ca- 
rului, bumbacul etc. cu 5% mai ieftin, şi a vinde cu 3% mai 
scump griul, porumbul și seul ce produce. Ținem să înţe- 
leagă comerciantul că este mai cîștigat, adăogind încă 30 
de lei la patenta de 300 lei ce plăteşte, şi a nu descărca şi 
încărca marfa la vamă, a nu i se scotoci în lăzi şi a nu fi silit 
a face o mulţime de cheltuiele și de alergăture zadarnice, 
a nu i se sparge şi strica o mulțime de lucruri. 

Locurile afrancate de sevitudinea vamală, porturile 
france, au ajuns totdauna, în scurt timp, la o mare prospe- 
ritate. O pildă însemnată şi recentă este Singapuru, o mică 
insulă pustie acum cîțiva ani, o staţiune de cîțiva pescari, 
vizitată numai de piraţii care se ascundea de goana corăbi- 
ilor de răzbel şi devenită astăzi un model de prosperitate şi 
de frumuseţe. Țara noastră, între Orient şi Occident, s-ar 
face un intrepozit cum n-a mai fost alta pînă acum, pentru 
toţi comercianții cari lucrează cu Rusia, cu Austria și cu 
Turcia. Dar, deosebit de chestiunea economică, mai suntem 
preocupaţi şi d-o altă considerare. Desființarea vămilor ar 
avea o acţiune şi mai importantă, o acţiune politică, fiind 
o bună ocazie pentru guvernul nostru să facă tractate cu 
statele occidentale, cari, lesne, pentru avantagiele ce le-ar 
oferi desființarea vămilor la noi, ar consimţi să încheie cu 
noi tractate, prin cari să acorde drepturi reciproce pentru 
proveninţele de la noit. 

Am dori să vedem cît de multe tractate cu puterile stră- 
ine; cu atît mai mult o credem de trebuinţă, cu cît fiecare 
român a trebuit să fie trist impresionat la cetirea paragra- 
fului al 4-lea din art. 8 al Convenţiunii. Această clauză ne-a 
preocupat de la început şi credem că singurul mizloc de a 
micșora şi a preveni efectele ei este de a găsi şi d-a profita de 
ocaziunile ce ni se pot înfățișa, ca să tractăm cu puterile cu 
cari putem avea interese de comerţ și de relaţiuni. Sub acest 
punt de privire am înţeles creaţiunea de agenți în străinătate. 


GUVERNUL ÎN CIVILIZAȚIUNE 


Putem zice că la noi cariera funcționarilor publici este 

puţin onorată, puţin lucrativă, şi cu toate acestea este cea 
mai căutată. Anticamerile ministerilor sunt necontenit pline 
de solicitori. De la tînărul de cincisprezece ani, care n-a să- 
vîrşit încă clasa întăia de gimnaziu, pînă la bătrinul care a 
slujit tutulor domnilor, tutulor caimacamilor și tutulor inva- 
ziunilor străine, de la începutul secolului şi pînă astăzi, 
roagă cu lacrămi fierbinţi pe ministri ca în zilele excelenţei 
lor să nu-i lase muritori de foame cu numeroasele lor familii. 
Caută un contabil, un alergător sau un îngrijitor la un can- 
tor, la o moşie sau la o pădure, poţi găsi sirbi, bulgari și mai 
virtos greci, dar români cu anevoie. Românul, în general, 
preferă la o bună poziţiune în industrie sau comerţ un post 
de copist sau de căpitan de barieră; ţine ca onoare a minca 
din buget, cu toate probabilitățile de a se vedea trecut iar 
la masa paraponisiţilor, subplintat de omul ministrului care 
va urma acelui ce-l numeşte. 
“Vedem cu mihnire oameni plini de inteligenţă și de ac- 
tivitate pierzînd un timp preţios oftind după slujbe şi adre- 
sînd epistole și plecate rugi acelor ce-i pot ajuta la dobîndi- 
zea unui post, 

Cîtă inteligenţă, cîtă activitate pierdută ! Și aceasta nu- 
ma: din ideea greşită ce există despre muncă. Românii în- 
ţeleg încă puţin că în industrie, în arte sau în meşteşuguri 
omul se poate face folositor lui și ţărei, ca şi pe scaunul de 
magistrat sau de administrator; că acel care întroduce metode 

mai bune în exploatarea agricolă şi face ca pămîntul să fie 
mai mult şi mai bine cultivat, că arendașul care prin capi- 
talul şi activitatea sa şi printr-o bună întebuinţare a muncei 
sporeşte venitul moşielor statului sau a particularilor, că 
acel care în industriile de un mare viitor, precum sunt fa- 
bricarea stearinelor, saponificările, taneriile (tăbăcăriile) 
ar întroduce metodele ingenioase ce dau materiei brute, ma- 
teriei întăia, valori de sute de ori mai mari decît cele pri- 
mitive, fac mai multe şi mai mari servicii societăţii decit 
administratorul carele numără în viaţa sa zece isprăvnicii, 
mai mult sau mai puţin rele. 

Părinţii noştri aveau oarecare dreptate a căuta pentru 
dînșii și pentru fiii lor funcţiunele statului de preferinţă, 
căci omul începea la pitar. Cine nu lua slujbă, nu dobîndea 
rang; cine nu avea rang, nu avea drepturi; cine nu era boie- 
rit, nu era nici alegător, nici eligibil. Astăzi, acest cuvînt 
nu mai există: toate drepturile politice, pînă la cel de a fi ales 
domn, inclusiv, sunt legate de avere, şi averea se dobîndește 
prin muncă. Convenţiunea a inaugurat noblețea muncei în 
locul nobleţei slujbelor. 

La deschiderea erei în care am intrat, un strigăt s-a ră- 
dicat: „La legi nouă, oameni noi! La religiune nouă, preoţi 
noi!“ — era glasul postulanţilor: „sculaţi voi, să ne punem 
noi!“ Mii de oameni de toate vîrstele, de toate condiţiunile 
au alergat, care de care să apuce mai înainte şi mai bine. 
Fiecare ministru a profitat de această expresiune ca s-aducă 
cu dînsul în cancelarii neştiinţa și neexperiinţa rudelor, a 
prietenilor şi a partizanilor lui; confuziune şi suferinţă în 
interesele particularilor, perturbaţiune în societate. 

Cine trebuie să ducă trebile statului? Cei mai buni, 
răspund vechii și modernii, ăproroi; dar cari sunt cei 
mai buni? 

Pe cît timp societăţile era încă barbare sau puţin înain- 
tate în civilizaţiune, atribuţiunile guvernului erau simple: 
ele să mărgineau a înfrîna relele aplicări ale oamenilor și a-i 
apăra împotriva violenţelor și hrăpirilor; era destul ca mai 
presus de mulţime să existe o putere capabilă d-a înfrîna pe 
asupritori, şi poate aristocrația nobiliară împlinea mai bine 
decît orcare alta această condițiune. O clasă, în care se per- 

petua din tată în fiu dreptul de guvernare, impunea mai bine 
oamenilor dintr-acea stare. 

Dar în societăţile moderne, în societăţile intrate pe calea 
civilizaţiei, misiunea guvernului este mai întinsă, mai 
complexă: să cere de la dînsul a moraliza societatea și a o 
conduce pe calea progresului și a prosperității. 

De cind s-a ivit trebuinţe sociale, pentru a căror impli- 
nire să cere o inteligenţă ș şi cunoştinţe cari nu sunt date or- 
cărui om d-a le avea, aristocrația nobiliară nemaiputind im- 
plini în toată întinderea lor condițiunile cerute, a trebuit 
să slăbească şi să cază; sau de fapt, ca în cele mai multe 
părţi ale Germaniei, unde noblețea, deşi a rămas ca castă, 
dar și-a pierdut puterea ca aristocrație; sau de drept, ca în 
Franţa, unde s-a desfiinţat prin lege. 

Astăzi, în Europa, putem zice că nu avem decit un singur 
exemplu de o societate înaintată, poate cea mai înaintată 
din lume în privinţa libertăţii, care să fi păstrat forma aris- 
tocratică, Englitera; şi aceasta, fiindcă acolo noblețea a 
ştiut să se păstreze curată de corupţiune şi demnă de a fi în 
capul naţiunii, luînd totdauna iniţiativa pe calea patrio- 
tismului şi a reformelor trebuincioase şi folositoare, trăgînd 
la dînsa orce capacitate şi talent. Ea îşi va păstra drepturile 
pe cît timp va continua a fi un exemplu de virtute, de devo- 
tament şi de intiliginţă, recrutindu-se necontenit în tot ce 
este mai eminent în răzbel, în politică, în literatură, în fi- 
lozofie, în ştiinţe și în arte, pe cît timp va fi în capul miş- 
cării progresiste. 

in Franţa, la strigătul libertăţii, la desfiinţarea nobleţii, 
s-au ivit deodată bărbaţi cari au făcut admirarea lumii. 
De unde ieşeau acei oratori, acei organizatori, acei ministri? 
Unde erau afundaţi acei necunoscuţi străini pînă atunci la 
trebile statului şi cari au figurat cu atîta strălucire şi au 
adus atitea serviciuri? Franţa trăia de mulţi secoli de o 
viață intelectuală, conta o clasă de oameni cari nu trăiau 
nici în desfriu, nici în desfătări, nici în nelucrare şi care, 
deşteptaţi la strigătul patriei, ieșeau din meditaţiuni lungi 
şi serioase, după ce petrecuseră cea dintii parte a vieței 
studiind instituţiile şi legile care făcuseră mărimea și gloria 
celor vechi, meditînd cauzile măririi şi căderei Romei și 
Atenii, luminaţi de filozofia Germaniei şi înălţaţi de imagi- 
naţia Scoției. 

Acei oameni au înţeles din vreme că era de trebuinţă a 
birui prin educaţie şi prin studiu superioritatea ce dobindea 
omul născut om de stat prin tradiţiune și prin obicei, şi au 
rădicat pe ruinele nobleţii o aristocrație nouă, o aristocrație 
naturală, în contra căria nimeni nu se poate răscula, nici 
reclama; au inaugurat aristocrația meritului, a educaţiei şi 
a ştiinţei, idee mare și fecundă care face astăzi gloria și mări- 
rea Franţei și i-a dat cel dintii rang în privinţa organizării: 
idee pe care sculptorul David a imortalizat-o pe frontonul Pan- 
teonului, prin tineri afundaţi în studiu, pe cînd bărbaţii 
primesc cunune de la patrie. 

„Nous entrerons dans la carrière quand nos ainés ne seront 
— „vom intra în carieră, cînd mai-marii noştri nu 
vor fi“. 

Astăzi tot francezul să naşte cu dreptul de a ajunge mare- 
gal, însă cu condiţiunea ca între 16 şi 20 de ani să dovedească 
că este cel mai bine crescut, cel mai înaintat la învăţătură 
dintre tinerii d-o etate cu dinsul și că după aceea va deveni 
un exemplu de silinţă, de moralitate, de probitate, de acti- 
vitate, de talent şi de învăţătură. | 

Tînărul, după ce a studiat istoria şi literatura populilor 
vechi şi moderni şi şi-a format spiritul și inima prin admi- 
rarea şi aspirarea la fapte bune și mari, se prezintă la guvern, 
carele, din mii de tineri, alege, prin concursurile cele mai 
conştiincioase şi scrupuloase, pe cei mai buni și mai inte- 
ligenţi, coŭç &piorovş, şi îi pregătește în şcoale din vreme 
pentru diferitele serviciuri ale statului. 

În toate funcțiunile, aptitudinea și concursul sunt con- 
dițiunile de admisibilitate. Orcine voiește să intre într-un 
serviciu public este obligat să dovedească, prin diplome şi 
prin brevete, că posedă cunoştinţele necesarie la serviciul la 
care aspiră. 

Statul are înfiinţate şcoale speciale pentru fiecare ram de 
serviciu. Şcoala de St.-Cyr, şcoala politehnică, Şcoala navală, 
şcoalele de aplicațiuni de la Metz, Paris şi Lorient pentru 
ofiţerii armatei de uscat și de mare; Școala normală, Sor- 
bona, Colegiul de Franţa pregătesc pe acei care se destină la 
profesorat ; facultăţile de drept, pe acei ce aspiră la magis- 
tratură sau la barreau ; Şcoala politehnică, Şcoala de mine, de 
poduri şi şosele și Şcoala centrale, pentru ingineri civili, 
şcoala de cursuri de limbe pentru dragomani; Școala de 

Chârtres pentru arhivisti; auditoriele pentru administra- 
şiuni, Școala forestieră de la Nancy pentru ingineri de pă- 
duri; facultăţile de medicină şi Şcoala de medicină și farma- 


cie militară pentru serviciul sănătăţii, școala de la Alford 


pentru veterinarii armatei etc. 

Statul determină pe tot anul numărul tinerilor ce trebuie 
să adopte, calculat după trebuinţele serviciurilor și după 
numărul vacanţelor ce etatea, mortalitatea, infirmităţile şi 
retragerile pot lăsa în fiecare serviciu. 

În şcoalele instituite pentru serviciurile care cer o supra- 
veghere mai de aproape şi d-o disciplină mai aspră, precum 
sunt şcoalele militare, elevii admiși, după un program cu- 
noscut şi prin concurs, sunt cazernaţi. 

După ce-i pregăteşte acolo doi sau trei ani și le dă cunoş- 
tinţele trebuincioase, îi admite în serviciul ostăşesc cu gra- 
dul de sublocotenent. Orcine a cunoscut armata franceză 
nu poate să nu fi fost coprins de admirare şi de respect, vă- 
zind solicitudinea şi devotamentul ce ofiţerii, ieşiţi dintr-a- 
cele şcoale, au pentru soldat, precum şi spiritul de frăţie, 
de bine vedere, de consideraţiune şi de subordinare ce animă 
ofiţerii de diferite grade unii către alţii. Tare prin spiritul 
de corp și de justiţie,de ocrotirea legii care-l apără în contra 
nedreptăţii şi garantează poziţiunea și înaintarea, ofiţerul 
francez este un model de modestie şi de bună purtare, blind 
şi bun şi sever asupra regulelor onoarei. Soldatul, deşi prin 
vechime, prin exactitate și prin bravură poate dobîndi epo- 
leta de ofiţer, dar lipsindu-i acea blindeţe şi delicateţă care 
se dobîndeşte numai printr-o educaţiune timpurie şi îngri- 
jită, neavînd cunoștințele întinse care se dobîndesc în școale, 
ajunge rar a cîştiga dragostea și încrederea ca ofiţerul ieșit 
din şcoale. 

De cîţiva ani avem o școală pentru formarea ofiţerilor, 
dar rezultatele nu vor fi ceea ce trebuie să fie decît atunci cînd 
legea va regula înaintarea în grade, şi pentru aceasta nu se 
poate face mai bine decît a se primi legea franceză, care prescrie 
2/3 din înaintări după vechime şi 1/3 pe ales, de la gradul de 
sublocotenent pînă la acel de colonel. 

Cazernarea tinerilor pe timpul studiilor are un mare 
avantagiu. 

În școalele politehnică şi normală, două instituţiuni care 
au dobîndit în toată Europa cea mai mare celebritate prin 

bărbaţii străluciți ce au dat în ştiinţe și în litere, tinerii sunt 
cazernaţi. 

Trebuinţa de oameni de legi şi de medici fiind foarte mare, 
într-un stat ca Franţa, cazernarea ar fi foarte anevoie, daca 
nu o imposibilitate; guvernul este silit a se mulţumi pe ga- 
ranţia ce-i dau diplomele universitare. Tinerii cari se des- 
tină la aceste exerciţiuri nu sunt priimiţi în facultăţile de 
drept şi de medicină decît după ce au săvirşit studiile lice- 
elor şi au dobîndit diplomă de bachelier în litere, titlu care 
din zi în zi este supus la condițiuni mai aspre şi mai dificile. 

La noi, admiterea în serviciile statului, fără regule şi 
fără altă măsură decît voinţa şi capriciul ministrilor, a făcut. 
ca funcţionarii, afară de oarecare excepţiuni, să fie și fără 
cea mai mică idee de drept sau de științe economice şi poli- 
tice şi fără acele ce se dobîndesc printr-o lungă experienţă 
a serviciului. Preocupaţi a se susținea în posturile ce au 
dobîndit fără cuvînt şi fără drept, preîntimpinînd convoatisa 
şi intrigile acelor ce caută a le lua locul, uită a-și împlini cu 
scumpătate și cu conştiinţă datoriele funcțiunii lor; poate 
încă că unii și justifică ideea ce există că ar fi adunînd în 
puţinele luni de slujbă, într-un mod ilicit, cu ce să poată 
rezista în eventualitatea de a rămînea fără leafă. 

Schimbările dese şi viînarea de posturi la care au dat loc 
este un rău, și un rău mare, o cangrenă care roade şi parali- 
zează toată puterea vie a naţiunii. Întimim adesea prin 
biurourile administraţiei şi ale justiţiei tineri plini de spi- 
rit și de inteligenţă, care ar fi putut să studieze încă, ca să 
aducă mai tîrziu adevărate serviciuri societăţii şi cari se 
vestejesc prin cite o cancelarie, într-o viaţă de adormire a: 
facultăţilor cu care i-a înzestrat natura, obicinuindu-se la o 
viaţă de nelucrare a spiritului, din care nimic nu-i mai poate 
scoate. Este d-o absolută necesitate a se pune un capăt rău- 
Jui, fixîndu-se regule de admisibilitate și de depărtare din 
serviciu. 

Recunoaștem că în magistratură s-au întrodus oameni cari 
nu merită poziţiunea ce ocupă; cu toate acestea este de tre- 
buinţă absolută a se pune în vigoare inamovibilitatea judecă- 
torilor, supuind pe acei cari nu posedă diplomă din şcoalele 
de drept ale ţărei sau din facultăţile recunoscute din Europa 
la o încercare prealabilă. La biuroul Camerei există o lege 
de admisibilitate în serviciu încă din timpul cînd era 

d.A.G. Golescu ministru al instrucţiunii publice. S-ar putea 
face pentru toate ramurile serviciului ceea ce s-a făcut acum în 
urmă pentru inspectorii de finanţe: îndatorindu-se ca in- 
tr-un timp determinat fiecare funcţionar să dovedească 
dinaintea unei comisiuni aptitudinea de a ocupa postul său. 
Dreptul la înaintare s-ar regula după aceea printr-o lege 
specială. 

Daca în trecut lipsa de oameni şi de mijloace pecuniare 
nu iertau a se institui şcoalele speciale de care serviciul pu- 
blic are trebuinţă, astăzi, cînd se dispune în bugetul in- 
strucţiunii publice de o sumă de cel puţin zece milioane din 
veniturile moşielor dăruite de românii pioşi pentru asemenea 
instituţii, se poate împlini această lipsă, ca să se impuie pe 
viitor tinerilor aspiranţi condițiuni de studii serioase. Vom 
reveni într-un articol special asupra acestor şcoli!. 


MISIUNEA ROMÂNILOR 


I 


Românii, ca toate neamurile, îşi au şi ei menirea şi mi- 
siunea lor în cercul naţiilor; căci tot ce există trebuie să 
aibă raţiunea sa de a fi. O nație ca şi un individ nu poate 
exista decit pe cît timp își împlineşte misiunea și dispare cind 
nu mai corespunde la scopul pentru care a fost înfiinţat. 

Misiunea unui popor depinde de mai multe consideraţii 
«deodată, de aceea ea este complexă — este într-aceeași vreme 
politică şi socială — este totdeauna consecuinţa caracterului 
şi geniului gintei la care aparţine, a naturei pămîntului ce 
ocupă, a poziţiei geografice în care se află şi a secolului în 
care trăieşte. 

Filozoful, politicul şi omul de stat, care prezidează des- 
tinurile unei naţii, sunt datori a lua toate acele împrejurări 
îndeaproape cercetate, a le pondera cu scumpătate, ca să se 
pătrunză de drepturile, precum şi de datoriele acelei nații. 

Sunt aproape douăzeci de secoli de cînd românii s-au aşă- 
zat într-acest pămînt, şi niciodată, un minut măcar, ei nu 
şi-au uitat datoriele lor ca gintă latină, ca popor creştin. 
Împlinirea datoriei a devenit la ei un instinct naţional și 
pot fi mîndri că au produs totdeauna la timp bărbaţi care au 
ştiut să-i conducă pe calea ce provedința le au însemnat. 
[storia lor cercetată sub punctul de vedere al consecuinţe- 
lor politice, cine nu vede că trecerea lui Negru şia lui Dragoș 
dincoace de Carpaţi, luptele lui Radu, Ştefan şi Mihai, trac- 

tatele lui Mircea şi ale lui Bogdan au fost ceva mai mult 
decît nişte simple întîmplări, sunt determinaţii povăţuite 
de datoria ce impunea românilor misiunea ce au de îndepli- 
nit! Cine nu să simte mişcat de abnegaţia şi devotamentul 
celor vechi cînd citește în documentele ce ni au rămas cuge- 
tările patriotice ale românilor, cînd se sfătuiau între dinşii 
despre interesele ţărei? l 

Românii, prin dovezile ce au dat că ştiu a-și împlini 
datoria lor, au atras atenţiunea Europei care astăzi le-a 
deschis viitorul cel mai strălucit, daca vor şti să-l înțeleagă. 

Popoarele devin din zi în zi mai solidare unele de altele. 
În secolul în care trăim, şi mai cu osebire de la Tractatul 
Parisului, dreptul gintelor a luat o întindere şi o putere ce 
n-a avut pînă aci. Modul cu care s-au tractat toate chestiele 
politice, cîte s-au înfățișat de la 1856 şi pînă astăzi, este o 
chezăşie nouă și puternică în ordinul politic. 


lI 


În privința economică, conformaţia solului, fertilitatea 
lui şi raportul ce există între întindere cu numărul brațelor 
face ca românii să fie un popor păstor şi agricol. Misiunea lor 
dar într-această privinţă este de a produce cea mai mare ci- 
time posibilă de materii întăietoare (matières premières) şi 
de cît să va putea mai bună calitate. Cu cît producția noastră 
va îi mai mare și cu cît trebuinţele vor creşte, cu atita şi so- 
lidaritatea între noi și popoarele industriale şi civilizate se 
va mări, prin legături de un interes bine înţeles, deopotrivă 
folositoare și unora și altora. Numai prin îmbunătăţirea 
calităților de cereale ce cultivăm astăzi și a soiurilor de vite 
am îndoi în mai puţin de cinci ani valoarea producţiei agri- 
cole şi, prin urmare, interesul politic ce oferim Europei s-ar 
face şi el mult mai mare. Comisiele agricole votate de Cameră, 
sunt acum doi ani, și menite a da agriculturei cea mai mare: 
dezvoltare, printr-o neglijenţă neînţeleasă nici pină acum nu 
s-au pus în lucrare. 

III 


Poziţia geografică impune românilor datorii de un ordin 
şi mai înalt și ne poate lega şi mai strîns de lumea civilizată. 
“Țara noastră mărginită, pe o lungime de şase sute kilometre, 
de cel mai mare fluviu al Europei, prin care comunică astăzi 
Marea Nordului cu Marea Neagră, munţii şi cîmpiele care des- 
part Occidentul de Orient ne impune obligaţia d-a înlesni 
realațiele între aceste părţi ale lumei; avem datoria a rădica 
toate piedicile care pot opri sau scumpi transportul mărfuri- 
lor și al călătorilor în susul şi în josul Dunărei, d-a lungul 
şi d-a curmezișul României. Europa ne-a chemat, prin Trac- 
tatul de la Paris, la Comisiunea dunăreană; ne-a înlesnit 
lucrarea destupînd canalul Sulinei; dar noi știut-am să pro- 
fităm pînă acum de libertatea ce s-a dat plutirei acestui rîu? 
Stăm încă şi acum la discreţiunea Companiei austriace ! Bu- 
catele noastre stau şi astăzi grămădite în magazii; produc- 
torii noștri au pierdut numai estimp aproape de 50%, prin 
scăderea preţurilor şi dobinzile banilor din pricina lipsei de 
mizloace ca să le coboare astă-toamnă la Brăila. Șlepurile 
companiei vapoarelor s-au întrebuințat toate la transportul 
productelor Austriei, care s-au vindut la timp şi cu preţuri 
foarte avantagioase. Arendașii din Craiova, acesti producă- 
tori îndrăzneţi şi neobosiţi, au luat şi într-această chestie 
iniţiativa, au încercat formarea unei companii de plutire pe 
Dunărea. Cum a priimit guvernul propunerea lor? Datu-le-a 
o direcţie, încurajatu-le-a, patronatu-le-a? Nimic; şi încer- 
carea lor, vrednică de laudă, a rămas fără rezultate. 

Avem interes și datorie a înlesni trecerea prin ţara noas- 
tră a bogăţielor popoarelor civilizate. Pînă acum încercă- 
rile de cereri de concesii pentru drumuri de fier au întim- 
pinat cea mai mare răceală. La unele am răspuns prin 
acuzări de trădare aruncate fără ruşine de la tribuna Came- 
rei; însă, graţie cerului, am început a ne deschide ochii, şi 
concesia dată d-lui Mavrogheni, pentru linia Siretului, de la 
marginea Bucovinei pînă la Dunăre, cu ambranșamentele de 
la Roman la lași şi de la Adjud la Ocna pe Trotuș, este un 
început norocit pe care îl salut cu fericire. 

Am văzut oameni preocupaţi de ideea că cutare sau cutare 
drum de fier, pod sau şosea ar înlesni la o întimplare trecerea 

armatelor streine, dar uităm că acele invazii și ocupaţii au 
întîmpinat cu atît mai puţină împotrivire, cu cit eram mai 
lipsiţi de mijloace de comunicaţie, cu cît eram mai departe 
şi mai izolaţi de lumea civilizată? Cînd liniele de fier vor 
ajunge, pe de o parte la marginile Banatului, ale Transilva- 
niei şi ale Bucovinei, și pe de alta la malurile drepte ale 
Dunărei, nu ne va fi iertat nouă a sta ca o poartă închisă. 
Şi trebuie să înţelegem că civilizaţia răstoarnă astăzi orce 
barieră, orce zid şi trece sfărămînd orce i se impotrivește, 
desfiinţind orce stă neproducător. 


IV 


În privinţa politică, românii, înconjurați de trei imperii, 
au o misiune și mai dificilă, mai măreaţă. Austria şi Turcia, 
compuse de elemente eterogene, menţin de secoli, prin pu- 
terea conchistei, dominație peste dominație. Ceea ce era 
lesne precît timp gintea domnitoare își afla puterea într-o 
superioritate morală, devine imposibil cînd luminele civili- 
zaţiunii au rădicat pe conchişi la înălţimea concheranţilor. 
Rusia, o putere omogenă prin limbă şi prin religie, tînără şi 
plină de vigoare, cu tradiţii militare glorioase, își simte 
ambiția mişcată prin zguduiturile și prin luptele ce se ivesc 
necontenit în celelalte imperiuri și cutează a-şi vedea marge- 
nile împinse pînă în Arhipel și Adriatica. Putea Petru I să 
nu facă un asemenea vis? Puteau urmaşii lui să nu încerce 
a-l realiza? Între slavii de la nord şi cei de la miazăzi să află 
întrepuse două popoare, mici prin număr în adevăr, dar care, 
împinse de instinctul lor de conservaţie, pot aduce contin- 
gentul lor de împotrivire şi o barieră panslavismului. Într-a- 
ceastă privinţă misiunea românilor este trasă de firea lu- 
crurilor. Europa le-o cere, Tractatul de la Paris, înființind 
statul român, le-o impunel. 

Dar oare Europa, garantînd Imperiul otoman, să fi voit 
să asigure osmanliilor domnirea asupra celorlalte ginte? Nu! 
Căci tot acel tractat proclamă egalitatea între religii şi po- 
poare. Ceea ce a voit Europa este d-a opri pe Rusia şia nu o 
lăsa să rumpă echilibrul politic. Unii cred că asistăm la că- 

derea a două imperii! Acesta ar. fi un spectacol obicinuit în 
istorie. Imperiuri mult mai mari au căzut cînd n-a mai avut 
raţiunea de a mai fi. Noi asistăm la un eveniment mult mai 
măreț, asistăm la transformarea Orientului şi la reconstrui- 
rea lui pe bazele sîntului princip al dreptăţei și al egalităţei 
naționalităților, asistăm la o luptă mai mult morală, la care 
iau parte toate popoarele şi vin unul după altul dă-și iau 
rangul ce merită să ocupe îndată ce pot dovedi că şi-au înţeles 
misiunea. l 


v 


Ce zic împărații, ce face Garibaldi, unde o să izbucnească 
ceva? ne întrebăm în toate diminețile unii pe alții și uităm 
ceea ce avem de făcut ca să nu fim surprinși cînd va suna 
ora. De s-ar întîmpla un cataclism politic şi ne-ar găsi în 
starea în care ne aflăm astăzi, rolul ce am putea juca ar fi 
foarte trist şi neînsemnat. Dar de ne va găsi gata şi la postul 
nostru, pot zice că niciodată popor n-a avut un rol mai fru- 
mos și mai demn de invidie. Nu cer ca România să devie 


o vatră de lucrări primejdioase şi amerinţătoare liniştei sta- 
telor vecine, nu doresc să devenim maşina nici a unei am- 
biţiuni nedrepte; dar aș voi ca aceste evenimente atît de pro- 
babile să ne găsească formaţi într-un stat prosper, într-un 
Stat în care legile să domnească și să asigure fiecăruia dreptul 
său, să ne găsească în stare de a ne împotrivi orcărei năpăs- 
tuiri; și am credința că România, corespunzind la această 
așteptare a Europei, ar avea un mare viitor. Poate că am 
videa realizindu-se în curind ceea ce astăzi ni să pare numai 
un vis frumos, precum am văzut realizindu-se ceea ce în co- 
pilăria noastră nu îndrăzneam să sperăm decît pentru urmaşii 
noștri?, Cîtă bucurie nu trebuie să simță inimicii României, 
cînd ne văd înlăturînd ceea ce suntem chemaţi să facem şi 
afundîndu-ne în logomahii și invective, sfişiind sînul pa- 
triei noastre, în loc de a-i vindeca rănile! Cită mîhnire nu 
trebuie să aibă acei care au pus speranţele în noi, cînd văd 
că după trei ani nu am așăzat nici măcar bazele unei organi- 
zațiuni serioase, cînd văd că corupțiunea; în administraţie 

şi în magistratură şi răsipirea banilor statului, în loc să 
dispară, merg crescînd din zi în zi. 

Unirea s-a dobindit prin simpatiele la care ne-au dat, drept 
suferinţele noastre ; celelalte atributuri naționale nu le vom 
dobîndi decît prin împlinirea datorielor noastre. 

Unii, împinși de o inimă fierbinte, de nerăbdare şi de un 
sentiment cavaleresc, cred că este destul, ca să fim tari şi 
respectaţi, ca fiecare român să aibă în mînă trei oca de fier, 
strigă: „Arme! armată!“ Dorinţă frumoasă şi patriotică; 
căci numai cînd vom avea o armată putem fi respectaţi. 
Dar nimic mai lesne decît a exprima o dorinţă, trei cuvinte 
sunt destul pentru aceasta; dar a face ceea ce trebuie ca 
acea dorinţă să se realizeze, iată ceea ce este mai anevoie, și 
cu atit mai anevoie, cu cit acea dorinţă este de un ordin mai 
înalt. Cu ce putem înfiinţa şcoalele militare de deosebite 
arme, cu ce să ne putem procura materialul necesariu, cu ce 
fabricile de tot feliul? Credem oare că acestea să fac numai cu 
entuziasm? Nu ! Pre lingă entuziasm mai trebuie şi altceva. 
Asi SĂ Xpnudrov kai &vrev tovtov 6v5Ev orti yEveobut râv 
de6vrov zice Demosthenes poporului celui mai entuziast, 
celui mai patriot ce a existat. Ca un popor să fie considerat și 
respectat trebuie mai înainte de toate să-și reguleze mijloa- 
cele de a-și îmbunătăţi starea materială. Un popor sărac, ca 
şi un individ sărac, nu poate fi independinte, nu poate fi 
liber. A 

Vorbim mult de libertate, dar libertatea este un atribut 
al civilizaţiunei, ea a izvorit din buna stare, nu din sărăcie. 
Sărăcia nu naște libertate, ea naște suferinţă, dezordine, 
tiranie şi sclăvie. Libertatea astfel după cum o înţeleg uni: 
este anarhie. Ordinea astfel după cum o înţeleg alţii este abso- 
lutism. Și unii şi alţii duc drept la tiranie. Libertatea și 
ordinea unite şi cumpătate dauacea stare salutarie a popoa- 
relor la care rivnim, stare preconizată de La Fayette, de ge- 
neralul Foy? şi de Arago. Se pot compara în ordinul fizic cu 
acele două substanţii corosive, fiecare în parte vătămătoare 
economiei animale, dar care unite și combinate în proporţii 
cuviincioase dau sarea, o substanţă atît de folositoare şi de 
trebuincioasă vieţii. Un popor pentru dezvoltarea sa are tre- 
buinţa de libertate, de ordine şi de dreptate. De libertate, 
ca să poată întrebuința toate facultăţile sale la îmbunătăți- 

rea stărei sale şi să-și poată procura cea mai mare cătime de 
bunăstare morală, intelectuală şi materială. Are trebuință 
de ordine, ca printr-o organizație bună a societăței în care 
trăieşte să poată fiecare să se folosească de mijloacele com- 
binate ale tutulor celor care trăiesc într-aceleaşi condiţii cu 
dinsul, pentru dobindirea unor lucruri pe care nu le poate 
dobindi fiecare în parte și de care să pot folosi mai mulţi 
deodată, precum sunt biserica, școalele, stabilimentele de 
binefaceri, drumurile ş.c. Are trebuinţă, în fine, de dreptate, 
ca să se știe apărat de asupriri şi să nu aibă teamă că produc- 
tul muncei lui poate deveni prada altuia. 


REFLECȚIUNI POLITICE 


Cînd generaţiunea noastră a ridicat capul dupe carte şi 
şi-a aruncat ochii aupra lumei în care intra nu a găsit nici 
unul din principiile cu care se nutrise spiritul şi sufletul 
nostru în autorii şi în atmosfera în care trăisem pînă atunci, 
nici unul din sentimentele cu care se împodobeşte istoria tim- 
pilor de mărire şi de glorie ai naţiunilor. 

Am văzut poporul român căzut din treapta ce i se cuvenea, 
umilit, speriat ; părea că nu mai avea măcar conștiința drep- 
turilor pierdute; toate legăturile sociale slăbite, desfăcute 
şi conducătorii lui îngenuncheaţi unei puteri dinafară, sin- 
gură în care credea ! Puterea ţarului ţinea loc de drept, de 
datorie şi de speranţă. 

Îndrăznea cineva să vorbească de glorie, de ambiţiune, 
i se răspundea: „Fă-teciocoi“; de speranţă, de amor de patrie, 
de putere, de viaţă naţională: „Fă-te ciocoi și faceţi-vă ciocoi“ 
ni se striga dintoate părţile. 

Am desfăşurat în memoria noastră paginile istoriei stră. 
bunilor pline de semeţie şi de curagiu, de abnegare, de devo- 
tament şi de sacrificie; ne-am ţinut în picioare pe cenușa în 
care ni se striga să ne tirîm, ne-am luat inima în dinţi și 
am început o luptă crincenă și deznădăjduită în contra ig- 
noranţei, a prejudeţelor, a abuzurilor și a corupţiunei care 
întuneca și amăra zilele noastre, oprind orice lumină, orice 
viaţă d-a străbate și a deștepta pe români din lunga lor le- 
targie. Cădeam în luptă unul după altul, în mormiînt, în 
temnițe sau în exiliuri şi eram urmaţi neîntrerupt de alţii și 

mai tari și mai învăţaţi prin pildele de devotament și de 
speranţă ale celor căzuţi. 

Edificiul putred rădicat de corupţiune și de nenorocirile 
a două secole de decadinţă se clatină din temelie, și victoria 
fu a inteligenței, a luminei. În puţini ani românii înscri- 
seră frumoase pagine în istoria lor; drepturi mari se cîști- 
gară. Prin unire devenirăm un stat; prin constituţiune in- 
trarăm în marea şi puternica familie occidentale. Dar cit 
de mult mai rămîne de făcut! 

Lucrarea urginte, lucrarea care astăzi are  precăderea 
este organizarea şi consolidarea statului român, fără care se 
periclitează tot ce avem. 

De patru ani ne muncim a da ţărei o organizare potrivită 
cu era nouă în care am intrat, cu ideele secolului în care 
trăim şi cu aşteptările Europei care ne-a deschis braţele ei; 
de patru ani o putere ascunsă, sploatind cu dibăcie neexpe- 
riinţa, neincrederea între oameni, geloziele şi urele semănate 
de vicisitudinile prin cari am trecut, a izbutit pină acum a 
zadarnici ostenelele noastre; şi pe cînd celelalte popoare își 
perfecţionează instituţiunele şi organizează pe toată ziua 
serviciuri noi, sporind bogăţiele şi puterea lor naţionale, 
guvernul nostru ne smacină învîrtindu-ne într-un cerc vi- 
cios şi face națiunea să piarză un timp preţios în cestiuni a 
căror soluţiune este dată de mult de cei ce ne-a precedat pe 
calea constituţionale, lupte şi dezbateri care, departe de 
a-l] întări şi a-l face respectat, îl face a-şi pierde încrederea, îl 
slăbesc şi îl dărămă în ochii națiunei și ai Europei civili- 
zate. 

Astăzi, trei elemente compun viaţa noastră politică; 
înapoi, un trecut dărămat pentru totdauna se învirteşte pe 
ruinele lui, cu toate viciurile cu care îl înzestrase timpii de 
sclavie şi de rușine care ne-au apăsat; înaintea noastră au- 
rora viitoriului c-un orizonte întins și frumos; și între aceste 
două lumi diferite ceva care se bate ca talazurile unei mări 
după vijelie, un ce care desparte trecutul de viitor şi pe care 
plutim şi ne luptăm ; ceva care nu este nici unul, nici altul 
şi care seamănă și cu unul, și cu altul deodată. 

Trecutul nu-l mai voim şi cerem cu nerăbdare ca viito- 
riul să ia formă și viaţă. Ceea ce a fost nu mai este şi nu mał 
poate fi; ceea este să fie nu este încă. Secretul durerilor și 
suferințelor noastre este starea de tranziţiune în care zăcem. 

Acea putere ascunsă care pe încolăcește ca un şarpe de atiţia 
ani şi opreşte mișcarea noastră naţionale ştie că nemic nu 
osteneşte un popor mai mult decit o lungă stare de tranzi- 
ţiune, căci ea ţine de trecut prin nemulţumirea ce a produs 
el şi este în nerăbdare pentru viitor; ea ştie că tranziţiunea, 
daca ţine mult, duce o naţiune la descuragiare sau la vio- 
linţă. 

La noi, tranzițiunea era lesne, nici o împotrivire de ace- 
lea peste cari nu se poate trece fără zguduire, nici o împo- 
trivire de acele peste cari alte popoare n-a putut trece decit 
prin mare jertfe. De ce a ţinut la noi atita şi pare c-ar voi 
să se perpetue? Oamenii la putere, sau pe lingă putere, nein- 
țelegind mecanismul constituționale, neştiind cum să orga- 
nizeze, în loc să vază în dezbaterile parlamentarie şi în li- 
bertatea presei o garanţie pentru putere în contra erorilor 
şi o pavăză pentru drepturile şi pentru viitoriul ţărei, şi-au 
închipuit că ele sunt numai o piedică autorităţei, şi în oarba 
şi monomana lor preocupațiune au crezut că nu este alt 
nemic mai bun de făcut decît a se întoarce la guvernul ab- 
solut, la guvernul personale, guvern pe care românii l-au 
condamnat ; şi în temerile şi obiceiurile cu cari s-au consti- 
tuit, hrănit ei aşteaptă de la străini suprimarea sau cel puţin 
modificarea constituţiunei, rîvnind la izbîndele guvernelor 
pe cari românii le-au lepădat tocmai pentru victoriele ce ele 
au repurtat la 1837, 1845 şi 1849. 

Orbiţi de setea de putere, le este cu greu a studia istoria 
acelor cari s-au încercat a reveni asupra drepturilor dobiîn- 
dite de naţiune; în ameţeala lor nu retrec în memoria lor 
măcar evenimintele petrecute aici la noi, în cei din urmă 
douăzeci de ani; ar vedea că o naţiune care a gustat o dată 
din viaţa constituţională nu se mai lasă să fie la discrețiunea 
linguşitorilor, a intriganţilor şi a curtizanelor; ar vedea că 
un guvern, cînd şi-a pierdut puterea morale, căderea lui a 
fost numai o cestiune de timp; ar vedea că un guvern fără 
acea putere rămîne la discreţiunea întimplărilor celor mai 
neînsemnate şi mai neprevăzute dinintru sau dinafară. 
Nenorociţi acei ce. cred că românii au pierdut conștiința 
dreptului şi a datoriei. 


„STUDII ECONOMICE“ DE A.D. XENOPOL, 
DOCTOR ÎN DREPT ŞI ÎN FILOZOFIE 


Iaşi, 1879 


Cartea doctorului în drept și filozofie Xenopol, conținînd 
152 pagini, este întitulată Studii economice şi a fost publi- 
cată în cursul anului expirat. 

Această scriere are caracterul unei serii de articole de 
ziar; s-a publicat în mare parte în Steaua României. Autorul 
ne spune că în aceste studii a susținut programul partidului 
liberal moderat în privinţa cestiunii economice a ţărei noas- 
tre. D-sa nu se dă de capul acelui partid, dar se consideră 
ca un modest marinar care, în timp de furtună, ia locul 
căpitanului, ca glasul său să aibă un răsunet peste care 
valurile să se închidă!. 

Partidele la noi s-au încilcit atît de mult, încît nu pot 
şti care este leaderul partidului de care se vorbeşte, nici 
cari sunt personalităţile politice cari adoptă principiele 
economice ale autorului; căci dacă în cartea d-lui Xenopol 
sunt multe idei juste, adoptâte de toţi economiștii fără 
excepţiune,dar sunt altele supuse controversei și chiar, pot 
zice, rezolvate de oamenii ştiinţei în mod cu totul opus 
credințelor şi ideilor sale. 

D-l Xenopol ne învaţă un mare adevăr, cînd zice că 
nu prin legi făcute de oameni se pot înfringe sau împiedeca 
legile fatale ale naturei şi că puterea politică urmează întot- 
dauna puterii economice, şi, ca exemplu despre neputinţa 
legilor artificiale, citează legile restrictive prin cari am 
crezut că putem împiedeca pe ovrei de a cumpăra imobile, 
d-a vinde băuturi spirtoase şi de a se așeza prin comune. 

Decit a face asemenea legi, d-l Xenopol ne sfătuiește, și 
bine face, să lucrăm serios la trezirea vieţei economice a 
ţărei, să destăşurăm puterile sale productive, să deschidem 
izvoare noi pentru îmbogățirea naţiunii; drept grăieşte, 
cînd ne zice că ovreul nu poate fi combătut decît pe teren 
economic, adică prin activitatea noastră productivă.2 

Autorul Studielor economice ne arată cu exemple netăgă- 
duite că popoarele cele mai bogate sunt cele mai înaintate 
în civilizaţiune, şi viceversa, ne citează dezvoltarea indus- 
trială şi bogăţia Angliei șia Franței, ne citează şi dezvoltarea 
Italiei în arte în secolul al XV-lea și al XVI-lea. 


În capitolele III, IV, V, VI, VII, VIII, IX ne arată 
pericolele la cari sunt expuse ţările exclusiv agricole şi 
inferioritatea lor comparativă, atît în privinţa materială, 
cît şi cea intelectuală, cu ţările industriale, şi cheamă aten- 
ţiunea asupra inferiorităţii agriculturei la noi. 

Ajungind la cap. XIV, tractează cestiunea economică 
cea mare, despre libertatea producţiunii, explică cele două 
sisteme: pe acela prin care statul, după ce a intervenit la 
timpul necesar pentru a pune poporul pe calea propăşirii 
materiale și i-a dat domnirea industrială asupra celorlalte 
popoare, se pune deoparte, stă spectator și propagă celorlalţi 
principiul ucigător al libertăţii economice, precum fac 
astăzi englezii, francezii şi germanii cu popoarele înapoiate 
ale Orientului şi chiar cu noi, ca nu cumva să ajungem a 
concura cu dinsele și pentru a le lăsa monopolul vinzării, 
povăţuiţi de un interes egoist, propagă ideea de laissez 
faire, laissez passer, zis liberul-schimb. 

Celălalt sistem este acela cînd statul ia asupră-i condu- 
cerea supremă a intereselor economice a poporului, nu ca 
producător, ci ca îndreptător şi privighetor, zis sistemul 
protecţionist şi chiar prohibitiv. 

D-l Xenopol susține că ideile de liber-schimb datează 
numai de la anul 1825, pe cînd sistemul protecţionist da- 
tează de sute de ani; şi zice că popoarele cari s-au îmbogăţit 
sunt acele cari s-au dezvoltat atunci, pe cînd predomina la 
dînsele ingerința guvernamentală, şi că acelea cari au căutat 
dezvoltarea lor materială în liberul-schimb au rămas cu 
Solul înapoi şi sărace, precum ni s-a întîmplat nouă româ- 
nilor. 

În cap. XV ne spune cum s-a dezvoltat industria engleză 
sub Eduard al III-lea, atrăgind în ţara lui pe ţesătorii din 
Flandra, dîndu-le scutiri de taxe, drepturi protecţioniste 
şi, ca primă, femeile cele mai frumoase de soţii; ne spune 
cum Cromwell a lovit comerţul olandez prin actele de navi- 
gaţiune în favorul producţiunii industriale a Engliterei. 

Ne arată pe Colbert în Franţa, mergind pînă a pune să-i 
fure meşterii oglindari din Veneţia și a-i aduce în Franţa, 
împrumutind bani industriașilor şi urcînd tarifele vamale. 
Tot într-acel timp, Germania și mai cu deosebire Prusia a 
profitat de revocarea edictului de Nantes, ca să atragă la 
dînsa mulţimea de neguţători şi de industriaşi francezi, 
şi ne arată pe Frederic cel Mare imitind pe Colbert. 

Termină capitolul acesta spunîndu-ne că chiar Englitera 
revine la sistemul protecţionist, ca să poată lupta cu 
America. 

Cap. XVI şi XVII tractează despre industrie în ţară la 
noi și despre activitatea guvernului nostru asupra indus- 
triei; ne spune cum s-a stins şi a dispărut industria boran- 
gicului, a pînzeturilor de cînepă şi multe altele; femeile 
române au încetat de a mai fi gospodine, de cind nu mai 
sunt ocupate cu lucru în orele de noapte şi au devenit numai 
o unealtă de muncă. Într-atiît este căzută industria română, 
încît chiar untul ne vine din Bucovina, şi ovreul a rămas 
stăpin pe tîrgul nostru: produce rău, vinde scump şi cum- 
pără ieftin. Ne arată cum industria românească cea mică a 
fost puternic combătută şi omorită de puternica și marea 
industrie străină şi prin concurenţa neleală a ovreilor şi 
regretă că guvernul n-a făcut şi nu face nimic pentru încura-. 
jarea exploatării pădurilor, a lignitului, a petroleului, a 
cerei ozocherită etc., și cum de nu împrumută bani indus- 
triei naţionale. 

În cap. XVIII face istoricul nostru vamal și ne povesteşte 
cum Principatele, din starea de independenţă, au fost 
treptat absorbite în cercul tarifelor vamale ale Turciei. 

În cap. XIX tractează despre sistemul nostru școlar 
care nu poate da ţărei decît numai biurocraţi; tractează 
această cestiune cu multă dreptate și vervă. 

Nici o nație nu munceşte mai greu și nu produce mai 
prost decit românii şi cere oameni noi la putere, căci cei 
vechi nu se pricep la treabă. 


358 


fie otet Ba tinca cifra île n ra 


În capit. XXVII arată îndreptările și îmbunătățirile 
ce se pot aduce agriculturei noastre, variind cultura și în- 
mulțind ocupaţiunile agricole, dezvoltind creşterea vitelor 
şi recomandă foarte mult restrîngerea întinderii și perfec- 
ționarea culturei. 

După ce a arătat în capitolele precedente marile avan- 
taje ale sistemului protecţionist, apoi la capit. XXIX ne 
spune că protecțiunea, prin suirea tarifelor vamale, nu va 
fi suferită la noi de Europa și mărginește protecţiunea ce 
guvernul poate da industriei române în comanda de apro- 
vizionări ale statului şi a privaţilor cu producte fabricate 
în ţară. 

Trecînd la lipsa de populaţiune, recomandă colonizarea, 
însă numai cu italieni din Lombardia. 

În capitolul XXXI, după ce mai combate încă o dată 
sistemul liberului-schimb, apoi recomandă trei măsuri: 

1. Reformarea sistemului de învăţătură ; 

2. Încurajarea ocupaţiunilor industriale cu bani împru- 
mutaţi de stat; 

3. Înlocuirea mezaturilor prin dări de concesiuni la 
intreprenori români. 

Scrierea d-lui Xenopol are meritul de a fi bine scrisă, 
într-un stil simplu şi lesne de înțeles de toţi acei cari ştiu 
să cetească, şi merită lauda şi încurajarea nostră, 
oricari ar fi diverginţele de opiniuni ce pot exista în pri- 
vinţa credințelor economice ale d-lui Xenopol. Cărţile de 
asemenea natură sunt încă foarte rare la noi şi ar fi de dorit 
ca publicistii nostri să facă mai puţină politică ş şi mai multă 
economie. Românii de toate clasele nu ar avea decit să 
cîştige printr-aceasta. Să fie oricine încredinţat că un popor 
care “munceşte, produce și păstrează nu poate să nu prospe- 
reze, [ie el supus liberului-schimb, fie el supus protecționis- 
mului. 


Raportor: LON GHICA 


RĂSPUNSUL D-LUI ION GHICA 


Fiţi binevenit între noi fiu al laborei și al meditațiuni- 
lor! 

Pozițiunea şi considerațiunea de care vă bucurați le 
datorați studiilor şi lucrărilor voastre ştiinţifice, le dato- 
raţi meritelor voastre, zelului cu care propagaţi ştiinţa în 
spiritele tinerimii care are să ne urmeze aici şi care este des- 
tinată să rădice în ochii oamenilor învăţaţi și să ilustreze 
institutul, pe care noi am avut fericirea de a-l fonda. 

Cei mai de frunte din elevii vostri, urmind exemplului 
vostru, se vor duce în universităţile Franţei şi Germaniei 
să aducă noi lumini de la acei cari vor fi împins investiga- 
ţiunile științifice şi mai departe decît s-a putut face în micul 
nostru cerc; vor face şi ei cum făceau învățații Greciei an- 
tice, cînd aduceau ştiinţa în patria lor de la egipteni, cum 
a făcut Zamolxe adăpîndu-se în şcoala lui Pitagora și oare- 
cum făcuse acest din urmă ducîndu-se să se înveţe de la 
indieni, aprinzind făclia ştiinţei unii de la alţii, ca să lumi- 
neze neamul omenesc. 

Numeroase scrieri ce ai publicat de la 1860 asupra ma- 
tematicilor, asupra fizicei și chimiei în Schlămich's Journal 
fiir Mathematik und Physik, în Poggendorf's Annalen, 
în Cosmos al lui Moigno, în Grunert's Archiv şi în Revista 
științifică a colegilor noștri Aurelian și Ştetănescul, cărţile 
didactice de Algebră şi de Fizică elementară publicate la 
1871 sunt atîtea titluri neprescriptibile ce ai ciștigat în lu- 
mea oamenilor de ştiinţă, precum şi zelul şi exactiiatea 

onestă şi conștiinţioasă cu care vă faceţi cursul, cu care v-aţi 
însărcinat, fără de a lipsi vreodată de lă datoria voastră. 

Subiectul cu care inauguraţi astăzi lucrările voastre în 
sînul Academiei este nu numai de o mare importanţă știin- 
ţifică, dar are şi o mare importanţă politică şi socială; 
bine aţi făcut de l-aţi ales. Om exclusiv al ştiinţei, nu vi se 
vor putea imputa nici scopuri politice, nici antireligioase; 
om din popor, cuvintele voastre pot avea mai multă trecere 
şi acţiune asupra spiritului mulţimii, pot pătrunde în clasele 
de jos, ca să gonească întunericul şi să propage lumina și 
adevărul. 

Cită osteneală și cîtă frămîntare de spirit, cîte călătorii 
şi cîte cheltuieli pînă s-ajungem la cunoştinţa timpului şi 
la măsurătoarea pe care ai expus-o aci cu atita claritate şi 
simplitate. 

RAPORT ASUPRA VOLUMULUI 
„ŢARA NOASTRĂ“ DE P.S. AURELIAN 


În darea mea de seamă din anul 1877 asupra preţioasei 
cărţi intitulată Tara noastră, am arătat cum autorul acestei 
scrieri ne face să cunoaştem într-un mod înlesnicios şi sis- 
tematic tot ce avem în România și cum ne arată puterile de 
cari dispune producţțiunea țărei noastre. 

De atunci multe s-au petrecut, multe s-au prefăcut, multe 
s-au schimbat, oamenii s-au înmulţit şi s-au întărit, pute- 
rile ţărei au crescut, comerțul şi agricultura și chiar indus- 
tria s-au dezvoltat, cifrele de ieri nu mai sunt cele de astăzi 
şi autorul vine şi ne spune cum stau acum lucrurile şi oame- 
nii; ne dă o a doua ediţiune revăzută, corectată și foarte 
mult adausă, aş putea zice că ne aduce o carte nouă, căci ne 
descrie ce există în anul 1880. 

În adevăr, dacă considerăm repezimea cu care alergăm 
pe calea progresului şi schimbările politice la cariam asis- 
tat de 4 ani încoace, cartea cu analiza căreia m-aţi însărci- 
nat este o carte cu totul şi cu totul nouă. 

Autorul deși recunoaşte că România a luat oarecari schim- 
bări şi că românii pare că simt mai mult decît altădată tre- 
buinţa de a se aplica la lucrări privitoare la organizarea 
materială, totuşi găsește că păşim prea încet pe calea dez- 
voltărei economice și atribuie această întirziere împrejură- 
rilor în cari ne-am aflat, împinși de patriotismul nostru ; 
am trebuit să luptăm peste Dunăre pentru apărarea ţărei 
şi pentru independinţa ei. 

Neobositul d-l Aurelian şi-a procurat datele cele mai 
recente, a consultat toate tabelele statistice și așa ne dă 
cifrele cele mai exacte ce se pot dobindi asupra demologiei, 
industriei, agriculturei, comerţului și finanţelor ţărei; 
într-această nouă edițiune a făcut şi mai multe, a adăugat 
trei capitole importante, cari nu existau în ediţiunea dintii: 

Unul dintre aceste capitole este consacrat capitalei Bu- 
cureşti, întinderea, populaţiunea, locuinţe, edilitate etc.; 
un alt capitol, și mai important s-ar putea zice, tratează 
despre mersul progresiv al proprietăţii fonciare la noi, de 
la fundarea coloniei romane în Dacia şi de la descălecă- 
toarea lui Radu Negru și a lui Dragoş pînă în zilele noastre. 

Cel de-al treile capitol nouă, adăugat într-această edi- 
țiune, este descrierea Dobrogei din toate puncturile de ve- 
derel. 

Deşi partizan al sistemului protecţionist și doritor impa- 
cient de a vedea înfiinţindu-se industria, ca să nu mai fim 
tributari străinului, totuşi recunoaşte că în condiţiunile 
în cari ne aflăm agricultura merită locul cel dintîi în pro- 
gramul economic și social al românilor și zice că ar fi un 
ce artificial a se ocupa de industria propriu-zisă, inainte 
de a satisface mai întîi cerinţele unei dezvoltări agricole 
împreună cu industriele accesorii, precum sunt fabricarea 
alcoolurilor, a uleiurilor etc. 

Ca şi în ediţiunea I-a, autorul începe cu geografia, ne 
face cunoscută întinderea ţărei, înălţimele munţilor, impor- 
tanţa rîurilor și gîrlelor cari curg printr-însa, altitudinea 
oraşelor, împărţirea politică, populaţiunea; aci ne arată 
că densitatea populaţiunii este abia de 722 de suflete pe 


leghea patrată, sau un om pe 25 hectare, adică numai 1/5 


a densității populațiunii din Occident, ceea ce face că țara 
este încă puţin cultivată, sau mai bine zicînd rău cultivată. 
Tratind despre demologie, constată cu o adevărată durere 
de inimă că pentru ortodoxi, adică pentru români, morţile 
întrec nașterile, în vreme ce pentru eterodoxi populaţiunea 
merge tot crescînd, iar pentru israeliți creşterea e atit de 
mare, încît trebuie să ne îngrijească serios, foarte serios. 
Toţi câţi au scris asupra mișcării populațiunii au semna- 
lat această stare de lucruri şi ea trebuie să ne preocupe pină 
într-atita, încît să facem ce vom face, dar să oprim răul. 

Remediul trebuie să existe, deoarece răul nu există decit 
numai la ortodoxi, iar nu şi la celelalte comuniuni. 

În partea în care tratează despre climatologie, ne dove- 
deşte prin comparaţiuni bine stabilite și bine studiate că 
în România se pot cultiva toate plantele cari se cultivă în 
Europa; via, migdalul, castanul, toate felurile de cereale, 
toate soiurile de animale, tot ce produce Europa centrală; 
flora României e cea mai bogată. 

Din punctul de vedere geologic, d. Aurelian împarte Ro- 
mânia în trei regiuni: 

I. Întîia regiune coprinde: bazinul care, începînd de 
la malul Dunărei, se întinde pînă la poalele Carpaţilor: o 
formaţiune quaternară sau diluviană, împărţită în trei 
straturi bine caracterizate: 

1. Diluviul vinăt compus de un depozit nisipos, ames- 
tecat cu piatră rostogolită și cu rămășițe de animale ante- 
deluviane, mastodonți, elefanţi etc. 

2. Un diluviu galben, compus de argil silicios, numit 
loess, bine caracterizat prin concreţiuni margoase, a cărui 
grosime se suie de la 50 la 100 de metri. — Coloanele noastre 
de la poalele munţilor sunt toate compuse de acest strat de 
pămînt foarte priincios culturei viei. 

3. Diluviul negru, de o grosime care nu trece de un 
metru, compus de materii organice putrezite, formează 
terenurile cele mai fertile. Acest teren nu se găsește decit 
numai între Urali și Carpaţi și în munţii Valdei. 

Il. A doua regiune începe la poalele munţilor și se suie 
pînă aproape de virful Carpaţilor, o formaţiune terţiară 
caracterizată prin plioceni, mioceni și numitite, un argil 
negru, nisipuri, gresii, calcarii, gipsii, sare gemă și lemnite. 

III. În fine regiunea a treia, vîrful Carpaţilor, este for- 
mată de terenuri secundare, primare şi metamorfice, mar- 
mure, calcarii compacte, lemnit, antracit. 

Toate aceste straturi sunt înclinate de la n. spre s. spre 
Dunăre. | 

Aceste formaţiuni se reproduc pe malul drept al marelui 
riu, cu deosebire că acolo ele sunt înclinate de la s. spre n. 

Trecem acum la un capitol care nu există în edițiunea 
dîntii, care tratează despre organizarea proprietăţii fonciare 
şi în care autorul se suie cu investigaţiunile sale pînă la 
obîrşie, începînd cu aşezarea colonilor aduşi de Traian. 

Autorul crede că întiia organizaţiune a proprietăţii teri- 
toriale în Dacia a fost cea romană; aici, ca şi la Roma după 
căderea republicei, pămîntul a trecut de la adevărații cul- 
tivatori, de la proprietarii cei mici în mînile celor mari şi 
avuţi şi au constituit proprietatea cea mare. Acestui fapt 
Pliniu îi atribuie în mare parte decăderea poporului roman. 
Mai în urmă, cu năvălirile barbarilor, proprietarii cei mari 
au putut părăsi ţara, retrăgîndu-se în locurile unde viaţa şi 
averea puteau fi în siguranţă, lăsind în Dacia Traiană nu- 
mai pe proprietarii cei săraci, pe acei mici, precum s-a văzut 
chiar în secolul nostru 0u emigrațiunile locuitorilor în Tran- 
silvania, cînd năvăleau turci în ţară. 

Proprietarii rămaşi aruncau bucatele în gropi şi ei se 
ascundeau în păduri şi în munţi, de unde se întorceau iar la 
pămînturile lor, cînd trecea primejdia ; așa au venit în seco- 
lii XII şi XIII cu Radu Negru și cu Dragoş; aşa la munte 
s-a putut păstra proprietatea cea mică, iar la cîmp proprie- 
tăţile cele mari au fost abandonate, s-au pustiit, și domnii 
după vreme au putut să le prefacă în graniște domneşti, 
locuri din pustii, ager publicus*, le-au dat răsplata vitejiei 
şi le-au închinat pietăţii religioase și astfel s-a reformat 
proprietatea cea mare; noii proprietari lipsiţi de braţe au 
fost siliţi de interes să cheme pe românii refugiţi peste 
Dunăre, pe vecini, cum i-au numit,ca să cultive pămintu- 
rile, lăsînd în dispoziţiunea lor 2 părţi din acele pămînturi 
cu condiţiune să cultive pe cealaltă treime în folosul proprie- 
tarului. — Acei coloni erau liberi să se strămute după mo- 
şiele boierești și bisericeşti plătind găleata de ieşire; mai 
tîrziu, boierii devenind mai puternici, au început a dezmoș- 
teni pe proprietarii cei mici prin judecăţi nedrepte, prin 
împrumutări de bani şi prin silă; au dezmoştenit în mare 
parte pe muncitor și pe soldat; boierul a devenit un fel de 
senior feodal prin dispoziţiunile luate de Mihai Bravul la 
întoarcerea sa din Transilvania şi au legat pe muncitor de 
'glebă, robie care s-a întărit și mai mult sub Matei Basarab 
şi sub Vasile Lupu în secolul XVII. Atunci au început emi- 
graţiunile peste Dunăre, încît în 1757 populaţiunea de la 
174.000 familii se redusese la 35.000 familii, şi Mavrocor- 
dat a fost silit să facă un urbariu prin care fixa zilele de 


* Ogor public. 

munci ale săteanului la 6 zile de muncă pe an, plătind și 
dijmă, mai în urmă acele 6 zile s-au urcat treptat la 8, la 
10 şi la 12 zile. Lăcomia boierilor mergînd tot crescind, a 
venit înfiinţarea scutelnicilor şi postelnicilor, care a fost 
cauza unei noi emigrațiuni pe care de-abia a împăcat-o 
Alexandru Scarlat Ghica printr-un nou urbariu prin care 
se fixa munca unei zile la 80 de prăjini de arătură, sau 15 
prăjini de prașă, sau 30 prăjini de secere. 

Urbariul s-a schimbat iar la 1815, Caragea fixînd munca 
la 12 zile, şi dijma acestui urbariu a făcut că răscularea lui 
Tudor Vladimirescu a găsit un aşa de mare răsunet în ini- 
mele ţăranilor plugari. 

După revoluţiunea lui Tudor, Regulamentul organic 
leagă acele 12 zile de clacă sau de boieresc de muncă și vine 
şi prescrie cuantumul muncei fiecărei zile, impuniînd şi 
obăcia pe care revoluţia din 1848 a desfiinţat-o, declarind 
răscumpărarea clăcii şi a dijmei. După căderea revoluţiunii, 
legea lui Ştirbei de la 1851 a crezut că rezolvă cestiunea 
impunind muncitorului clăcaş 22 de zile de clacă. 

Cestiunea n-a fost definitiv rezolvită decit prin legea 
de la 1864, prin care s-a împroprietărit țăranul?. Şi aci d-l 
Aurelian ne dă cele mai preţioase şi mai exacte noţiuni 
statistice asupra rezultatelor ce a dat acea lege. 

În capitolul al V-lea d-l Aurelian recunoaşte că indus- 
tria nu se va putea întemeia decit atunci cînd agricultura 
va fi prosperă și ne dovedește cît de înapoiat a rămas izvorul 
cel mai important al bogăției noastre naţionale, agricultura, 
ne arată cu multă știință viciurile culturei pămîntului la 
noi, ne indică inconvenientele sistemului de a cultiva o 
întindere mare în loc de a căuta să cultivăm bine, ne arată 
nenorocirea lipsei de vite şi conchide zicînd că agricultura 
este mai înapoiată decit oriunde în Europa, decit în Bulgaria, 
în Grecia, în Epir, în Tesalia şi chiar în Asia Mică; aceasta 
însă nu opreşte pe autor a cere fabrici de postavuri, de stofe, 
de mătasă. Noi credem că pe cît ar depinde de mijloacele 
noastre vom aștepta încă mult timp înfiinţarea acelor indus- 
trii. 

În dorința şi impaciența sa de a avea industria proprie 
zice: „Aşteptăm minunile promise de partizanii libertății 

comerciale, de la acei cari pentru deșerte şi infiuctuoase 
sccpuri politice au găsit de cuviinţă să încheie convenţiuni 
etc.“ 

Aci las să răspundă d-l Lesage care a publicat în Journal 
des Econcmistes o recenziune foarte importantă a cărţii d-lui 
Aurelian: „D-l Aurelian se ridică împotriva liberului schimb 
a doptind doctrinele economiştilor naţionali, se întreabă de 
va veni ziua cînd tezaurile de tot felul, gustul cu care a fost 
p atria sa înzestrată se vor putea dezvolta sub apăsarea unei 
concurenţe streine; a pierdut speranţa. — Noi nu împăr- 
tăşim temerile sale. Nu ar fi mai bine a îngriji de producţi- 
unea materielor de o necesitate absolută şi a căror valoare 
creşte neîncetat, decît a căuta să lupte fără izbindă în 
contra unor rivali cari au ajuns la cel mai mare abuz de 
putere și de viclenie, ca să impuie întrebuinţarea producte- 
lor lor la niște oameni cari nu au adevărata trebuință de 
dinsele? 

Sub această prosperitate care ameţeşte, ce de meserii 
înspăimîntătoare, ce de pericole pentru viitor! 

Încă o dată unde sunt oamenii indispensabili industriei? 
Munca se va spori firește cu o populaţiune înstărită, capi- 
talul va veni prin comerţ, fără zguduire ; pînă atunci mijloa- 
cele noastre ar rămînea neatinse ; astăzi cu mijloace insufi- 
ciente nu aţi face decît a le cheltui în zadar: fiţi cu minte, 
ora va veni, nu vă îndoiţi, şicao plantă care urmează cursul 
său normal, constituţiunea devine cu atît mai robustă, fruc- 
tele ei cu atit mai gustoase și mai abondente. A sili natura 
lucrurilor ar fi a vedea repeţindu-se la voi ceea ce se petrece 
în Spania, unde Catalonia impune regimul protector ţărei 
întregi sub cuvîntul de a dezvolta munca naţională, dar în 
realitate pentru a-și asigura beneficiele unei contrabande 
grandioase. Aţi face mai bine a cultiva grinele alegînd soiuri 
mai bune, îngrijind fabricarea vinurilor, îmbunătăţind 
rasele animalelor, ca să dobîndiţi lină mai multă și de mai 
bună calitate, carne mai multă, a nu avea ruşine de a con- 
suma unt de Siberia, pe cînd au livezi atît de bogate şi de 
frumoase3“. 

Și eu cred că libertatea comerţului, libertatea absolută ar 
fi singurul mijloc de a vedea înfiinţindu-se la noi industria 
propriu-zisă. Poziţiunea noastră geografică este atit de avan- 
tagioasă: România este trecătoarea între Orient şi Occident, 

şi libertatea absolută a comerţului ar face-o să devie între- 
pozitul general al tuturor productelor Orientului pentru 
Europa şi ale Europei pentru Orient. Atunci se vor fixa prin 
forţa lucrurilor case mari de comerţ, precum odinioară se fă- 
cuse cu Veneţia, cu Genova şi cu cantoarele din Arhipel, din 
Marea Neagră și chiar din fluviurile cele mari. Capitalurile 
vor veni din toate părţile şi mulţi din fabricanți vor preferi 
să fabrice unele obiecte în ţară la noi, decit a le aduce cu 
„cheltuieli din ţara lor. 

În capitolul următor, autorul ne dă o analiză precisă 
despre mijloacele de comunicaţiune şi de corespondenţă, 
şosele, drumuri de fier, poste, telegrafe, o despoiare exactă 
a cifrelor tuturor productelor tablourilor statistice ale comer- 
ţului nostru de import și de export, asupra consumaţiunii 
şi termină cu situațiunea finanţiară a ţărei. 

Capitolul XX tractează despre Dobrogea ; d-l Aurelian a 
studiat pe toți autorii cari au dat o descriere mai mult sau 
mai puţin completă asupra acestei provincii a României şi 
toate datele ce guvernul nostru a putut aduna pînă acuma. 

Nu pot decit repeta şi acum ceea ce am zis, cînd mi s-a 
făcut onorul a vă spune ca reportator asupra ediţiunii întiia. 

Această lucrare importantă face pe români să cunoască 
tot ce avem și tot ce ne lipseşte, toate izvoarele, toatescurge- 
rile și toate puterile de cari dispunem, atinge toate cesti- 
unile economice și le tractează într-un stil simplu şi corect, 
într-o limbă pe care orice român o înţelege. 

Cartea d-lui Aurelian trebuie să fie în toate cancelariele 
şi în toate cantoarele; este o carte indispensabilă politicu- 
lui ca şi economistului; o traducere în limbele uzitate în 
Europa, în limba franceză sau germană, ar putea fi consul- 
tată de toţi publicistii străini și merită din toate puntele 
de vedere a fi încoronată de Academia Română. 


i, IERNI 


eee 


DESPRE LITERATURĂ 


| 
| 


DE LA LITTERATURE ET DE SES TENDANCES 


La facilité de fréquenter presque toutes les écoles de la 
France, aussi bien que influence exercée partout par la 
langue et la littérature francaise, avaient attiré á Paris, 
depuis une trentaine d'année, un très grand nombre de jeu- 
nes Roumans; aussi, depuis ce temps, toute l'impulsion in- 
tellectuelle et morale nous est-elle venue de ce côté. Şicette 
generation a propagé des bonnes idées, il faut dire aussi 
que la philosophie du XVIII siècle, philosophie don elle 
était imbue, a produit ses mauvais effets. 


En France, les encyclopé distes, en dégageant l’homme de 
vieux préjugés, lui inspiraient des instincts moraux et des 
idées élevées; chez nous, la philosophie voltairienne, en 
brisant les liens religieux, ne metait rien à la place des vie- 
lles croyances. Elle armait le Romain de tous les instru- 
ments de dialectique et d'ironie, dont l'usage m'était pour 
lui qu’un danger de plus. Les néophites de la civilisation 
embrassèrent avec ardeur le sensualisme. Toutefois, la pro- 
pagation des idéəs se faisait en grande partie par les rela- 
tions sociales: car le gouvernement défendait IP établisse- 
ment d’une chaire de philosophie. Systématiquement en- 
seigné2, les effets de cette science eussent été tout autres. 
Les idées nouvelles furent les signes d'une transformation 
sociale. 

La langue roumane, pour avoir été abandonnée depuis 
le règne des Phanariotes et par les hommes de lettre et par 
la société, n'avait rien perdu de sa pureté et de son origi- 

nalité. Le peuple lavait conservée intacte; les anciennes 
légendes et les ballades, chefs-d’œuvre de conception et de 
poésie, avaient été oubliées, au point qu’il fallut des déter- 
rer comme des monuments antiques*, Á travers ces temps 
d'oppression et d'humiliation, il ne paraissait qu’il seul 
genre de poésie, une série entière de chants populaires, des 
chants de brigands. Ce ne sont pas lă des élégies plaintives, 
c'est le cri téméraire, c'est l'exces de joie d'un homme li- 
bre, la menace, la colère et le défi du paysan qui aspire à 
abandonner la charrue, dès que la feuille pourra le dérober 
aux regards des gendarmes. Le couvent et la bande de bri- 
gands étaient les seuls moyens, pour Phomme du peuple, 
de se rendre libre. Poésie sans prétention, facile, coulante, 
expression simple et naturelle d'un réveil prochain, tous 
ces chants, quoique sans nom d'auteur, n’en sont pas moins 
dignes d'un grand poète. Ce n'est que vers la fin du XVIII 
siècle que les deux Vacaresco, excités par le réveil national 
en Transylvanie, par les écrits de Shinkai et de Shikinde- 
lla, de Petro Mayor, se livrent à la poésie et transmettent 
le goût de la littérature nationale à Jean Vacaresco «tà 
Eliad. L’un grand seigneur, écrit par goût, par vocation, et 
laisse dans la littérature quelques créations d'un esprit 
jeune et original qui resteront; l’autre, Eliad, en fait mé- 
tier et marchandise; il est sans idées, sans tendance politi- 
que, sans goût littéraire; il vend la plume à quiconque le 
paie; et pour la première fois, la poésie roumane se voit trai- 
née dans la boue. En possession d'un monopole d'impri- 
meur, Eliad écrit pour occuper ses ouvriers; (îl était le seul 
homme vivant des lettres); infatigable à tenir une corres- 
pondance pour le placement de ses écrits; il s'adresse à tou- 
tes les vanités, à toutes les passions, et finit par se faire des 
prôneurs; alors il se monte l'imagination et se croit lecréa- 
teur d'une langue nouvelle. I] mutile, il rend incompréhen- 
sible et ridicule la langue roumane; il se figure avoir donné 
aux Roumans une littérature pour avoir fait quelques mé- 
chantes traductions, et chose remarquable, quoique dénué 
d’idées et de talent, il finit par acquérir une popularité im- 
mense?. L'influence de la presse, dans une société ainsi faite, 


* Un de nos jeunes poetes, M. Alecsandri, vient de rendre ce 
service a la Roumanie, en publiant une collection admirable de balla- 
des populaires, recuiellies et corrigées par lui (n.a.)! 

prend des proportions que celle des autres pays de l’Eu- 
rope a perdues depuis longtemps. Les hommes de sens et de 
goût admireront toujours Alexandresco et Alecsandri, poè- 
tes tout à fait remarcables par la grandeur de leur pensée, 
par l'esprit et par le style, et qui ont donné une grande et 
véritable impulsion à la littérature nationale. 

Alexandresco, indépendamment de plusieurs poésies 
d'une grande conception et qui resteront comme de beaux 
monuments dans la littérature roumane, créa la fable 
politique, et sous ce rapport on peut le comparer, sans 
présomption nationale, au profond et spirituel M. Viennent, 
de Académie Française?. Alecsandri manie la ballade et 
la chanson populaire avec génie, et ses deux petits volu- 
mes: recueil d'anciennes poésies populaires, étonneront 
l’Europe s'ils viennent jamais à être traduits*. Le théâtre 
rouman, empaté dans des traductions de Voltaire, de 
Racinet et de Molière, reçut une véritable vie par les 
écrits d'Alecsandri, heureusement seconde par Millo, jeune 
homme d'un immense talent dramatique. Alecsandri ne peut 
manquer de rendre des grands services aux mæœurs et aux 
habitudes, ridendo castigat mores, il a le bon esprit, non de 
réformer, non de boulverser, mais de restaurer, de polir, 
d’ennoblir; on l’a compris; sa reputation grandit tous les 
jours, et affection des Roumans est acquise. Il sera un 
jalon éternel dans la littérature roumane. 

La prose, toujours en retard chez les peuples qui se re- 
veillent ou qui commencent, se developpait plus lentement. 
Anciennement limitée dans des chroniques et des mémoires 
savants, mais lourds et indigestes, rédigés par des plumes 
transylvaines de Mayor, Shinkai, de Lauriano, trempées 
dans l'encre allemande, la prose acquit ici un éclat tout nou- 
veau sous la plume de Cogalnitiano d’abord et de Nicolas 
Balcesco ensuite. Ce dernier historien a une imagination 
vive, un cœur chaud, un styl pur et riche. Il fut enlevé trop 
jeune aux espérances de son pays. Les œuvres qu’il a laissées 
suffisent à la gloire de son nom, mais elles augmentent les 
regrets de ses compatriotes qui pensent à tout ce que ce jeune 
écrivain aurait pu donner à la littérature roumane, s’il eût 
fourni une plus longue carrière. 


* J] vient de publier actuellement, à Paris, un volume de poc- 
sies moldaves, intitulées Doinas (n.a, 

Les tendances de la littérature roumane ont été jusqu’à 
present nationales, modérées et genereuses. La poésie d'A- 
leesandri, de Bolintineano et d'Alexandresco a donné un 
nouveau lustre à la gloire comme à l'heroisme de nos prin- 
ces et de nos héros. La fable de Donici, le théâtre d'Alec- 
sandri et la satyre d'Alexandresco ont frappé sur la corrup- 
tion, le Grec et le parvenu. Dans l'&migration, la tendance 
littéraire s’est efforcée de devenir révolutionnaire, mais 
ces sortes d'écrits, peu en apport avec les espérances et les 
espirations des Roumans du parti sage et modéré, n’ont pas 
eu d'âcho dans le pays. La verve des écrivains rouges s’est 
attiédie sensiblement. 

Les hommes qui lisent, dans les Principautés, detestent 
le pouvoir; ceux qui l'aiment ne lisent pas, ou bien s'en 
tiennent au roman-feuilleton. Un poète, Aristia, qui a doté 
la langue roumane d'une de plus remarquable traductions 
de L’'Iliade d'Homère, a été perdu dans l'opinion pour 
avoir écrit des stances épiques, éloge plat et de mauvais goût 
en l'honneur du prince Bibesco. Jean Campineano, le bo- 
yard le plus remarquable des Principautes, celui qui a le 
premier pris en main, il ya vingt ans, le drapeau national, 
fut délaissé par l'opinion des qu'il approcha du pouvoir et 
accepta la charge de ministre du prince Bibesco. Par contre, 
on oublie le mauvais passé d'un homme des qu'on le voit 
mécontent et frondeur.6 Il ne faut pas en conclure que le 
peuple valaque soit ingouvernable et qu'ilait instinctive- 
ment le pouvoir en horreur. Non, cette disposition tient à 
ce que les gouvernements de ce paxs ont tout fait, jusqu'a 
ce jour, pour s'attirer la haine et le mépris de leurs gouvernes. 

En 1848, il yavait dans les écoles de France grand nom- 
bre de jeunes valaques, esprits généreux, intelligences vas- 
tes, tous animés du désir de s'instruire, à fin de pouvoir un 
jour se rendre utiles à leur pays, le servir et guérir ses pla- 
ies. Mais, dans une ville comme Paris, où tant d'idees, tant 
de passions etaient en fermentation à cette époque, abando- 
nnés, sans direction, sans aucune surveillance, ne sachant 
pas par eux-mêmes discerner l’école et le cours où ils pou- 
vaient puiser l’instruction qui leur convenait, ces jeunes 
gens se bornajent à aller entendre des professeurs brillants 
et populaires. Trop ardents pour ne pas s'exalter jusqu’à 

l'enthousiasme à la parole des Michelet et des Quinet, pas 
assez formés pour y gagner autre chose que l'admiration 
passionnée des idées révolutionnaire, ils faisaientleur lec- 
ture favorite des 6lucubrations de leurs professeurs, MM 
Louis Blanc et de Lamartine; ils ne parvenaient à entrer 
en relation qu’avec les agitateurs de la société; ils etaient 
tous imbus des doctrines les plus dangereuses. Enfin, le 
24 février les a trouvés comme les autres étrangers révolu- 
tionnaires dans Paris, le fusil àla main derriere les barrica- 
des. Une fois la besogne terminée en France, ils ne pouva- 
ient pas moins faire que de courir insurger, eux aussi, leur 
pays! Eh! qui donc ne s’est pas laissé prendre au manifeste 
du gouvernement provisoire Or, nos jeunes étudiants ava- 
ient parlé aux chefs de la révolution et touché la main de 
M. de Lamartine, de cet homme quia tenu l’Europe enti- 
ère, rois et peuples, en haleine pendant trois mois. Ils em- 
portaient done de la France des impressions à jamais inef- 
facables. 


Despre literatură şi despre tendințele ei 


Înlesnirea de a frecventa aproape toate școlile Franței, 
ca şi influenţa exercitată pretutindeni de limba şi literatura 
franceză atrăseseră la Paris, de trezieci de ani, un foarte 
mare număr de tineri români ; de asemenea, din acest timp, 
toate imboldurile intelectuale şi morale ne-au venit din 
această parte. Dacă această generaţie a propovăduit idei să- 
nătoase, trebuie să spunem de asemenea că filozofia seco- 
lului al XVIII-lea, filozofie de care ea a fost pătrunsă, a 
produs efecte rele. 

În Franța, enciclopadiștii, eliberîndu-l pe om de vechi 
prejudecăţi, i-au inspirat instincte morale și idei înalte; 
la noi, filozofia voltairiană, sfărimînd legăturile religioase, 
n-a pus nimic în locul vechilor credinţe. Ea l-a înarmat pe 
român cu toate instrumentele dialecticii şi ale ironiei, a 
căror folosire nu era pentru el decît un pericol în plus. Neo- 
fiţii civilizaţiei au îmbrățișat cu înflăcărare senzualismul. 
Totuși, răspîndirea ideilor s-a făcut în mare parte prin le- 
găturile sociale: căci guvernul a interzis înfiinţarea unei 
catedre de filozofie. Predată în mod sistematic, efectele 

acestei ştiinţe ar fi fost cu totul altele. Ideile noi au fost 
semnele unei transformări sociale. 

Limba română, deşi lăsată în părăsire din vremea domniei 
fanarioţilor, atît de către oamenii de litere, cit şi de către 
societatea bună, nu pierduse nimic din puritatea şi din ori- 
ginalitatea ei. Poporul o păstrase neştirbită ; vechile legende 
şi balade, capodopere de concepţie şi poezie, fuseseră 
uitate într-atit, încît trebuiau dezgropate întocmai ca mo- 
numentele antice*. De-a lungul acestor vremuri de oprimare 
şi umilinţă, n-a apărut decît un singur gen de poezie, o se- 
rie întreagă de cîntece populare, cîntece de haiduci. Nu 
aflăm aici elegii tinguitoare, ci strigătul cutezător, revărsa- 
rea de bucurie a unui om liber, ameninţarea, minia şi sfi- 
darea ţăranului care năzuieşte să-şi părăsească plugul, în- 
dată ce frunza va putea să-l ascundă privirilor jandarmilor. 
Mănăstirea şi ceata de haiduci au fost, pentru omul din po- 
por, singurele mijloace de a-şi obține libertatea. Poezie fără 
pretenţii, uşoară, curgătoare, expresie simplă și firească a 
unei deşteptări apropiate, toate aceste cîntece, deşi fără 
nume de autor, nu sînt mai puţin vrednice de un mare poet. 
Abia către sfîrșitul secolului al XVIII-lea, cei doi Văcă- 
reşti, stimulaţi de deşteptarea naţională din Transilvania, 
de scrierile lui Şincai şi Țichindeal, ale lui Petru Maior, 
s-au consacrat poeziei şi au transmis gustul literaturii na- 
tionale lui Iancu Văcărescu şi lui Eliad. Unul, mare boier, 
scrie împins de gust, de vocaţie şi lasă în literatură cîteva 
creaţii caracterizate prin spirit tineresc şi originalitate, 
care vor rămîne; celălalt, Eliad, face din asta un meșteșug 
şi o marfă; este lipsit de idei, de tendinţă politică, de gust 
literar ; işi vinde pana oricui plăteşte; şi pentru prima dată 
poezia română se vede tîrîtă în noroi. În posesia unui mo- 
nopol de tipograf, Eliad scrie pentru ca lucrătorii săi să nu 
stea degeaba; a fost singurul om ce-a trăit de pe urma lite- 
relor ; neobosit în a întreţine o corespondenţă pentru a-și 
plasa scrierile, se adresează tuturor vanităţilor, tuturor pa- 
siunilor şi sfirşește prin a-şi face lăudători; atunci imagi- 
nația i se aprinde şi se crede creatorul unei limbi noi. Schi- 
lodeşte limba română, o face de neînțeles și ridiculă; pen- 

* Unul dintre tinerii noştri poeţi, d. Alecsandri, a făcut de curînd 


acest serviciu României, publicînd o culegere admirabilă de balade 
populare, adunate şi corectate de el (n.a.). 

tru că a dat citeva traduceri proaste, își închipuie că a dă- 
ruit românilor o literatură și, lucru remarcabil, deşi lipsit 
de idei şi de talent, sfirşeşte prin a cîştiga o popularitate 
imensă. Influenţa presei, într-o societate astfel făcută, ia 
proporţii pe care aceea din alte ţări ale Europei le-a pier- 
dut demult. Oamenii cu judecată și gust îi vor admira în- 
totdeauna pe Alexandrescu şi Alecsandri, poeţi cu totul re- 
marcabili prin măreţia gîndirii lor, prin spirit şi stil, şi care 
au dat un mare şi adevărat, imbold literaturii naţionale. În 
afară de mai multe poezii de o concepţie înaltă şi care vor 
rămîne în literatura română ca nişte monumente frumoase, 
Alexandrescu a creat fabula politică și, în această privinţă, 
poate fi comparat, fără prezumpţie naţională, cu profun- 
dul și spiritualul d. Viennet, de la Academia Franceză. 
Alecsandri minuieşte cu geniu balada şi cîntecul popular, 
iar cele două volumașe ale sale, culegere de vechi poezii 
populare, vor umple de uimire Europa, dacă vor ajunge 
vreodată să fie traduse*. Teatrul românesc, înecat în tra- 
duceri din Voltaire, Racine, Molière, a căpătat cu adevă- 
rat viaţă datorită scrierilor lui Alecsandri, secondat în chip 
fericit de Millo, tînăr înzestrat cu un imens talent dramatic. 
Alecsandri nu poate să nu reușească a aduce mari servicii 
moravurilor şi obiceiurilor: ridendo, castigat mores, el are 
buna intenţie, nu de a reforma, de a răsturna, ci de a res- 
taura, de a șlefui, de a înnobila; a fost înțeles; reputaţia sa 
a crescut zi de zi, şi-a cîştigat dragostea românilor. El va 
fi în literatura română un jalon etern. 


Proza, întotdeauna în intirziere la popoarele care se 
trezesc sau care încep, s-a dezvoltat mai încet. În trecut li- 
mitată la cronici şi memorii savante, dar greoaie şi indi- 
geste, redactate de penele transilvănene ale lui Maior, Şin- 
cai, Laurian, muiate în cerneala germană, proza a cîştigat 
aici o strălucire cu totul nouă sub pana lui Kogălniceanu 
mai întîi, apoi sub aceea a lui Nicolae Bălcescu. Acest is- 
toric din urmă are o imaginaţie vie, o inimă caldă, un stil 
pur şi bogat. A fost răpit prea tînăr speranţelor ţării sale. 
Operele pe care le-a lăsat sint indestulătoare pentru gloria 
numelui său, dar ele sporesc regretele compatrioţilor săi 


* A publicat acum de curînd, la Paris, un volum de poezii moldo- 
vene, intitulate Doine (n.a.). i 

care se gindesc la tot ceea ce acest tînăr scriitor ar fi putut 
să dea literaturii române, dacă ar fi făcut o carieră mai lungă. 

Tendinţele literaturii române au fost pînă în prezent 
naţionale, moderate şi generoase. Poezia lui Alecsandri, a 
lui Bolintineanu şi a lui Alexandrescu au dat o strălucire 
nouă gloriei, ca şi eroismului principilor şi eroilor noştri. 
Fabula lui Donici, teatrul lui Alecsandri și satira lui Ale- 
xandrescu au lovit în corupţie, în grec şi în parvenit. În 
emigrație, tendinţa literaturii s-a străduit să devină revo- 
luţionară, dar aceste soiuri de scrieri, avînd o slabă legătură 
cu speranţele şi aspiraţiile românilor din partidul înțelept 
şi moderat, n-au avut ecou în ţară. Verva scriitorilor roşii 
s-a domolit în chip sensibil. 

În Principate, oamenii care citesc detestă puterea; cei 
care o iubesc nu citesc, sau rămîn la romanul foileton. Un 
poet, Aristia, care a înzestrat limba română cu una dintre 
cele mai remarcabile traduceri ale /liadei de Homer, s-a 
compromis, deoarece a scris niște stanţe epice, elogiu plat 
şi de prost gust, în cinstea prinţului Bibescu. Ioan Cimpi- 
neanu, boierul cel mai remarcabil din Principate, cel care, 
acum douăzeci de ani, a luat cel dintii în mînă drapelul 
naţional, şi-a pierdut orice trecere de îndată ce s-a apropiat 
de putere și a primit sarcina de ministru al prinţului Bi- 
bescu. Dimpotrivă, trecutul pătat al unui om este uitat,în- 
dată ce acesta se arată nemulţumit şi răzvrătit. Nu trebuie 
să se deducă de aici că poporul valah este de neguvernat și 
urăşte instinctiv puterea. Nu, această înclinaţie ţine de 
faptul că guvernele acestei ţări au făcut totul, pînă astăzi, 
ca să-şi atragă ura și disprețul supușilor lor. 

În 1848, în şcolile din Franţa se găseau un mare număr 
de tineri valahi, spirite generoase, inteligenţe vaste, însu- 
fleţiţi cu toţii de dorinţa de a se instrui, pentru a se putea 
face într-o zi utili ţării lor, pentru a o sluji şi pentru a-i 
vindeca rănile. Dar, într-un oraș ca Parisul, unde în 


această epocă fermentau atitea idei, atitea pasiuni, pără-. 


siţi, fără orientare, fără nici o supraveghere, neştiind să 
distingă ei înșişi şcoala și cursul, unde ar fi putut să pri- 
mească învățătura care le convenea, acești tineri s-au măr- 
ginit să asculte profesori străluciți și populari, Prea înflă- 
căraţi ca să nu se exalte pînă la entuziasm la cuvîntul 
unor Michelet şi unor Quinet, nu îndestul de formaţi pentru 

a-și însuşi altceva decit admiraţia pasionată față de ideile 
revoluţionare, ei şi-au făcut lectura preferată din elucu- 
braţiile profesorilor lor, dd. Louis Blanc şi de Lamartine; 
n-au reuşit să intre în legătură decit cu agitatorii societă- 
ţii ; erau cu toţii pătrunşi de doctrinele cele mai periculoase. 
În sfîrşit, ziua de 24 februarie i-a găsit ca pe ceilalţi străini 
revoluționari din Paris, cu arma în mînă înapoia baricade- 
lor. O dată treaba terminată în Franţa, n-au putut face alt- 
ceva decit să alerge ca să-şi răzvrătească, la rîndu-le, țara 
lor! Ei! cine nu s-a lăsat captivat de manifestul guvernu- 
lui provizoriu ! Or, tinerii noştri studenţi stătuseră de vorbă 
cu căpeteniile revoluţiei și atinseseră mina d. de Lamar- 
tine, a acestui bărbat care a ţinut cu respiraţia tăiată în- 
treaga Europă, regi și popoare. Ei au adus din Franţa im- 
presii de neșters vreodată. 


RECENZIUNEA DRAMEI „LA PLEVNA“ 
A D-LUI G. SION 


D. Sion, mişcat de vitejia soldatului român şi de devota- 
mentul femeilor noastre, a voit să facă o mică piesă de cir- 
cumstanție; dară talentul cu care l-a dotat natura l-a con- 
dus a face una din cele mai frumoase flori ale literaturei 
noastre. Mica domniei-sale dramă intitulată: La Plevna! 
conţine pagine pline de simţiri înalte, de idei generoase şi 
de descrieri adevărat poetice; drama d-sale poate rivaliza 
cu cele mai frumoase producţiuni de feliul acesta. 

Într-un salon, aşternut cu mătase şi împodobit cu flori, 
şade la vorbă cu fiică-sa Elvira nobila și bogata principesă 
Ana, o damă care desconsideră tot ce e românesc, dară în 
inima căria iubirea maternă este cu atit mai dezvoltată, 
cu cît prejudiţiele şi trufia nașterei sunt mai exagerate. 
Muma e foarte îngrijată de neliniștea ce observă în sufletul 
nobilei sale fiice şi totdeodată mihnită de plecarea la ar- 
mata de la Plevna a fiului său Șerban, carele, după părerea 
ei 

S-află în demisiune; avut destul era; 
N-avea nici o nevoie în oaste a intra; 

Dar dorul vitejiei deodată îl loveşte, 

Se ia cu toţi nebunii şi la război porneşte; 


dar dacă voia să meargă la bătălie, cel puţin să îi intrat în 
armata rusească ! În vorbirea ei cu Elvira încetul cu înce- 
tul și printr-o discuțiune în care combate iubirea de ţară 

şi avintul generos al gingașşii și iubitoarei Elvire, viind 
vorba despre „Steaua României“, cucoana crede că fiul său: 
„n-avea nevoie la dinsa să rivnească: 
Cu numele lui singur putea s-o dobindească, 
De drept putea să-i vină lui astfel de favori, 
Căci naşterea-i acordă şi titluri şi onori. 


Nu împărtăşeşte opiniunea Elvirei că: 
Ştiinţele, talentul, purtările frumoase, 


Laborile și zelul spre fapte generoase, 
Aceste fac azi lustru şi nume cunoscut; 


ci visează pentru fiica-sa un ginere care să se tragă, ca 
dînsa, din neamul Comnenilor şi al Porfiregeneţilor, pe 
cînd Elvira voieşte un soţ iubit: 


Dar soţ iubit nu poate să fie cel n-are 
Vreo poziţiune sau nume ilustrat, 


Din vorbă în vorbă, naiva şi gingașa fată îi descopere, 
în versurile următoare, secretul inimei sale, amorul său 
pentru maiorul Preda, tovarășul de arme al lui Şerban: 


E un june cu sufletul înălțat, 
Cu inima frumoasă, de lume lăudat, 
Distins în cunoştinţe; cu meritele-i rare, 
Un viitor ilustru el în armată are. 
Amic şi soţ de arme el e cu frate-meu. 
Nu sunt în stare-a-ţi spune cum mi-a venit amorul, 
Precum nu-ţi pot descrie acum ce este dorul. 
Cum mi-a venit amorul! O Doamne !-ntr-un minut! 
În prima clipă dulce cînd ochii-mi l-au văzut. 
De-a tost o zi fatală, sau zi de fericire, 
Tu poate să ştii, mamă, să faci deosebire. 
Dar despre el, mă crede, mult timp nici nu visa 
Că inima Elvirei de dînsul suspina. 
Şi mă-ntrebam adese de nu cad în păcate 
Şi dac-astfel de doruri putea a-mi fi iertate! 
Dar într-o zi amorul, cu lanţu-i fermecat, 
Pe unu! şi pe altul deodată ne-au legat. 
De-atunci inima-mi zice că numai în iubire, 
În farmecul acesta, stă dulcea fericire. 
Cît el era pe-aice şi-l mai puteam vedea, 

Vedeam în el viaţa și fericirea mea; 
“Treceau zilele mele ca visuri de plăcere, 

Şi în a mea beţie nici cugetam a cere 

Iertare de la tine, fiindcă eu credeam 

Că calea datoriei cu-aceasta nu pierdeam. 
Dar de cînd el lipseşte, lipseşte orice pace 

Din sufletul meu, mamă! şi nu știu ce m-oi face. 
În focul ce mă arde scăpare nu găsesc 

Decit la măiculiţa pe care o iubesc. 

În sînul tău doar, mamă, revărs a mea iubire, 
Şi dă-mi o mîngiiere măcar cu-a ta zîmbire. 


Lovită în credinţele sale, în noblețea familiei, furoarea 


principesei nu mai are margini: 


tul 


’N alte timpuri, nu numai te mustram, 
Dar chiar la mănăstire viața-ţi condamnam. 


Furoare, la care Elvira, al cărui gind este plin de iubi- 
ei, răspunde, zburind pe aripele iluziunilor celor fru- 


moase: 


382 


Ce lucruri minunate ieri noapte am visat! 
Părea că încetase războiul cu Turcia. 

O veselie mare domnea în România. 

O primăvară dulce vestea un an mănos; 
Concerte miîndre-n aer se auzeau voios, 
Părea că se întoarce de la război oștirea, 
Triumiătoare, mîndră, în toată strălucirea; 
Întreaga capitală ieşise-a-ntimpina 

Cu flori şi cu ghirlande armata ce intra 
Cu muzica în frunte cîntînd imnuri frumoase, 
Readucînd aminte de timpuri glorioase 

Și  aducînd trofee cum nu s-au mai văzut, 
Prizonieri și tunuri, ce-n lupte au căzut! 
Ostaşii veneau mîndri, cu feţele pirlite, 
Dar exprimînd mîndria de inimi oţelite. 

Iar în mulţimea mare de falnici cavaleri 

Se distingeau anume doi mîndri ofiţeri; 
Ghirlande din balcoane pre ei cădeau mai multe, 
Şi toţi păreau că vocea doresc să le asculte. 
Era scumpul meu frate, Şerban, copilul tău, 
Şi lîngă dînsul Preda, venind cu dorul meu. 


În mijlocul acestui dialog intervine un alt personagiu, 
un tinăr gentilom, pretenţios și mindru, d. Leon, un fel de 
nepot pe care principesa l-ar voi de ginere. 


Familia ilustră, la curte primit bine, 
Frumos, fasionabil ....... eseu . 


El nu diferă în idei cu principesa Ana decit în privirea 
bisericei. D-lui Leon nu-i prea place a vizita locașul cel 
sfînt. Apoi d-lui Leon nu-i place nimica românesc: 


Apoi limba română, ce vrei? este ceva 
Ce-n suflet şi-n ureche nu poate a-mi intra. 
Pun multă preferinţă pe limbele streine. 


Ziarele româneşti le are în oroare; le tratează de: 


ea eeenenaeeeease s.e... „Organe triviale 
De patime meschine, de intrigi sau cabale. 
Plăteşte-le, şi-ndată mii laude îți dau. 

Sunt specule curate; nici o credință n-au. 

Apoi toți păcătoşii ce nu ştiu măcar scrie 

Îi vezi că scot gazete şi strică la hirtie. 


În credinţă şi în idei, el este antipodul Elvirei, care din 
contră iubeşte tot ce este românesc, chiar și ziarele. 
Cucoana Ana, plecînd la biserică să invoace protecţi- 
unea cerului asupra capului fiului său, lasă pe Leon cu El- 
vira; între aceşti tineri se încinge o discuţiune de idei, în 
cursul căria tinăra fată nu ascunde că se află cu gindul şi 
cu sufletul la Plevna, ceea ce face pe junele Leon a-i zice 
cu ironie: 
De-aş fi ştiut aceasta, mergeam şi eu la oaste, 
Cu toate că n-am poftă să capăt gloanţe-n coaste, 
Dar ca să-ţi fac plăcerea, mergeam ca să-ţi aduc, 
Măcar ca să poţi ride, vreun başibuzuc. 
Atunci aveam, desigur, şi titluri către tine, 
Dacă-ntre eligibili m-ai fi pus şi pe mine. 


Pentru edificarea acestui pretendent, Elvira-i citește 
scrisoarea ce primește de la Preda: 


Sus pe dealurile Plevnei la Elvira mă gindesc; 
Şi-al ei mindru, dulce nume, cu dor mare îl şoptesc. 

Duşmanul în apărare la redute sus s-aţine, 

lar românul jos în vale la ochi pușca mereu ţine. 
Peste-o oră noi ne ducem să-l călcăm în cuibul său; 
Pină-atunci să spun Elvirei dorul sufletului meu. 
Datoria către ţară şi a armelor onoare, 

Aste două sentimente azi la toţi ne dau ardoare. 
Trebui s-arătăm la lume că românul ştie-a da 

Viaţa sa, cînd este vorba patria a-şi apăra. 


și mai la vale: 


Am credinţa că în luptă sufletul se-arată mare, 
Precum inima se-nalţă l-ale dragostei altare. 

În tot locul, la tot pasul, două doruri eu nutresc: 
Patria s-o văd cu lauri și pe-Elvira să iubesc. 

De-oi muri, pe a mea buză vor fi scrise două nume: 
România şi Elvira! ce-am iubit mai mult în lume. 
Plec în foc, adio dragă! roagăcte lui Dumnezeu 
Pentru gloria română neuitînd amorul meu. 


La citirea acestei epistole, o idee-i petrece gindul, ideea 
că mirele ei poate să cadă în bătălie, și îndată se hotărăşte 
a-şi vinde giuvaerurile ca să se ducă să formeze o ambu- 
lanţă, idee repede concepută şi mai repede executată. 

Mi-aş pune şi viaţa pe al patriei altar. 

Dar noi, ființe slabe, suntem nefericite; 

La lupte, la războaie, noi nu suntem primite! 
La zile de durere noi ţărei nu putem 

Să-i dăm decît aceea ce-n inimă avem! 

La ce să port dar scule de mare preţ pe mine, 
Cind floarea ţărei este în rane şi suspine? 

Închipuiţi-vă furoarea nobilei mume, cînd vine de la 
biserică şi găseşte pe fiica-sa cu crucea roşie pe piept! Minia 
ei însă piere, cînd vede pe fiică-sa leşinată, la ştirea, dată 
de ziare, că Preda a căzut în lupta de la Griviţa: 


Onoarea casei mele în fine a scăpat! 
Iubea, nesocotită! Va plînge, da-i va trece. 


Elvira, revenită din legin, iată cum își formulează ho- 
tărirea: 
La Plevna mă voi duce; mormîntul voi căta; 
Voi mort să-l strîng în braţe; şi ranele lui grele 

Voi să le scald cu riuri din lacrimele mele. 

Voi semăna o floare pe negrul său mormint, 

O floare ce-i va spune eternul meu cuvint: 

E'pira pentru Preda! o floare ce-i va cere 

Să creadă că eternă va îi a mea durere! 

Muma, înduioșată de durerea Elvirei și asigurată acum 

că miîndria familiei este garantată în contra mezalianţei, 
se decide a intovărăşi pə nenorocita ei fiică la Crucea roşie: 


Dar maică-ta de tine nu se va despărți. 
Durerea ta un echo în sînu-mi va găsi. 


Leon, înduioșat şi el, sau legănat de speranța că va găsi 
un loc vacant în inima Elvirei, hotărăşte și el să meargă la 
ambulanţă, cînd deodată intră Drăgan, bătrinul şi credin- 
ciosul servitor care întovărăşise pe Şerban; intră şi poves- 
teşte bătălia, în care au căzut tînărul său stăpîn Şerban şi 
amicul său Preda. 

Iată cum Drăgan descrie vitejia armatei noastre: 


Diviziunea-a patra, din moldoveni compusă, 
Avu întîi onoarea a fi în luptă pusă; 
leşenii, vasluienii, au fost predestinaţi 

De soartă ca să fie de lume admiraţi; 

Ei cei întîi ca-n horă în foc se aruncară; 
Impetuoși şi sprinteni, vulturi se arătară. 
Ca demni copii ai Romei, ca şi strămoşii lor. 


Aci narează moartea lui Preda, căzut în luptă: 
Cind fu ca să s-apuce a Griviței redută, 
Văzutu-s-a o luptă de minte necrezută: 
Atiîta-ntlăcărare domnea între ostaşi, 
Încît părea că munţii scădeau sub ai lor paşi; 
Cînd turcii preste dînşii mereu vărsau ghiulele 
Şi gloanţe repeţite şi ploaie de şrapnele, 
Voinicii noștri ageri, mereu înaintînd, 
Călcind peste cadavre şi moartea înfruntind, 
Săltînd din treaptă-n treaptă, pe scări anume duse, 
Ca fiarele turbate cînd la strimtori sunt puse... 


Şi mai la vale, urmînd, spune cum a căzut maiorul Pre- 
da: 
Falangele lor mindre, ca spice secerate, 
Cădeau pe lingă diînşii în sînge înecate; 

Iar ei alte companii cereau și iar intrau 

În focul cel teribil şi-nvingători ieşeau. 

Dar in acea pleiadă de bravi, al căror nume 

Consolidează astăzi al patriei renume, 

Se distingea mai tare un scump amic al meu, 

Un fiu ales al Vrancei, un pui voinic de leu; 

Sub grindina de gloanțe, el se-arunca spre munte: 

În orice fel de luptă, oricînd, era în frunte; 

Chiar puşca soldăţească în mina apuca: 

De jos, sau de călare, pe duşmani ataca. 

Dar cind culegea lauri oştirile române, 

Văzurăm leul mîndru că fără cap rămine! 

Era maiorul Preda! era al oastei zmeu! 

Termină prin cuvintele ce l-a însărcinat Şerban să ducă 

mamei sale: 


Încalecă, Drăgane, cel mai bun cal al meu 

Şi mergi curînd la mama; să-i spui că fiul său 
Și-a imitat străbunii; că-n lupta-n care piere, 
El simte-o fericire şi duce-o mîngiiere 

C-a ţărei sale-onoare, murind, el a lăsat. 

Eroica povestire a lui Drăgan produce o revoluţiune in 
ideile lui Leon ; el acum se duce să se scrie în oaste, iară ne- 
fericita Ana nu poate să reziste la lovitura ce s-a dat afec- 
țiunei sale şi mintea-i zboară după sufletul gloriosului său 
fiu Şerban. Leşită din minţi, ea îl vede viu, îl vede călare 
şi strigă cu exaltaţiune: 

Fugiţi ! să-l văz! El este! El vine-n fuga mare! 

Ea îi întinde „Steaua României“, cheamă lăutarii să 
joace la nunta lui şi se stinge, cu sufletul zburînd în urma 
iubitului ei Şerban. 

Astfel se încheie drama d-lui Sion, plină de cugetări pa- 
triotice, mari şi generoase, exprimate într-un limbagiu cu- 
rat românesc, cu versuri armonioase. 

Această operă a d-lui Sion merită din toate punctele 
de vedere a fi premiată de on. Societate Academică. 


Raportor: ION GHICA 


>! 


fe mia 


„DRAMATICE“ DE G. SION: „CANDIDAT ŞI 
DEPUTAT“, COMEDIE ÎNTR-UN ACT ÎN VERSURI. 
„LA PLEVNA!“ DRAMĂ ÎNTR-UN ACT ÎN 
VERSURI — BUCUREȘTI, 1879 


Cu ocaziunea concursului din 1878 am avut a vă relata 
despre opul colegului nostru Sion, intitulat La Plevna. 
Acelaşi autor, scoţind în a doua edițiune acea operă în anul 
expirat 1879, o însoţeşte cu o nouă bucată, o comedie inti- 
tulată Candidat şi deputat, care, jucată pe scena Teatrului 
Naţional din Bucureşti, chiar înainte de a se tipări, a făcut 
o însemnată senzaţiune prin verva cu care este scrisă, prin 
limba şi stilul care o caracteriză. 

Autorul satirează, într-un mod plin de spirit, glumeţ 
şi în versuri bine cadenţate, vanitatea și ambiţiunea feme- 
ilor, cari merg pînă a face dintr-un biet bărbat, fără des- 
tulă putere de caracter şi ușurel, un om ridicul, biciuieşște 
cu limbă de foc manoperele şi corupţiunea electorală care 
se practică prea adesea în ţările constituţionale. Comedia 
d-lui Sion este o scriere mai mult politică și socială. 

Subiectul este foarte simplu și personagele puţin nume- 
roase. 

Cocoana Zinca, femeia d-lui Optimescu, doreşte din su- 
flet să intre în lumea mare şi mai ales să fie invitată la 
palat, şi scara pe care caută să suie într-acel regim este depu- 
tăţia, să facă pe Optimescu deputat şi mai multe nu; între- 
buinţează toate mijloacele, sacrifică economiile de bani; 
şi instrumentul de care voiește să se serve este primarul 
Cimbru, om priceput, prea priceput, şi care primeşte misi- 

unea ce-i dă cocoana Zinca şi punga cu galbeni, hotărît a le 
întrebuința pentru satisfacțiunea sa personală, înşelînd pe 
cocoana Zinca. 
Iată o ușoară schiță despre credinţele dibaciului Cim- 
bru asupra sistemului electoral: 
Fel de fel de influenţe îmblă printre delegaţi, 
Fiindcă şi sunt mulţime amatori de deputaţi. 
Aici este deschis cîmpul pentru speculaţiune; 
Specula e tolerată chiar de Constituţiune. 
Moraliştii pot să zică cum că faptu-i imoral; 
Însă ce morală-ncape într-un tirg electoral? 
Și-apoi scrupul de morală care om astăzi mai are? 
Popa? pruncul? sau muierea? Omul mic, sau omul mare? 
Dar morala chiar ce este? Un siforăitor cuvint! 
Titirez, sau giruetă, ce se-nvirte dupe vint! 
În politică, pe urmă, orice fraudă-i scuzată. 
De ce dar să nu profite mintea bună şi-ncercată? 
În alegeri, mai cu seamă, toţi se-ntrec a s-amăgi: 
Frauda, corupţiunea sunt la ordinea de zi. 
Chiar miniştrii, cari jură legile să execute, 
În alegeri îşi bat capul să le calce pe-nirecute: 
Pe sub mînă, ba cu bite, violenţe și terori, 
Ba cu influinţi oculte, răsucesc pe-alegători. 
Totul e să reuşească, să se țină la putere. 
Tocmai maxima aceasta şi morala mea o cere. 
Cind cei mari, fruntașii ţărei, fac la ilegalităţi, 
Conrupînd spiritul public, călcînd legi și libertăţi, 
Şi cu tot cinismul încă se mîndresc cu al lor nume, 
Și nepedepsiţi aspiră a domni mereu pe lume; 
Apoi noi, plevuşca ţărei, să fim mai conştiincioşi? 
Aida, de! ori avem spirit, ori trăim ca ticăloşi. . 
O adevărată satiră vrednică de Boileau şi de Cantemir. 
Cocoana Zinca, mișcată de o durere patriotică pentru 
ţară, găseşte că are datorie să se lupte cu mijloacele de cari 
voieşte să se serve, ca să nu lase steaua României în pericol 
să se stingă şi pune în mina lui Cimbru punga sa cu galbeni: 
Patria, nu e-ndoială, ştie pe aleşii săi; 
Dar se ştie că-ntre dînşii sunt şi buni, sunt şi mişei. 
Acei buni cată să lupte, ca pe cei mişei să-nvingă; 
Altfel steaua României e-n pericol să se stingă. 

Dar conversaţiunea toată este o satiră de un adevărat 
merit și nu pot trece fără a cita aci citeva pasage din con- 
vorbirea vanitoasei cocoana Zinca cu înșelătorul Cimbru: 


Publica opiniune, care-o credeţi doamnă mare, 

E un titirez-sfirlează ce se pune în mişcare, 

Şi în dreapta şi în stînga, fără de convicţiuni. 

De vom şti să-i sucim fusul, apoi facem şi minuni. 


j Şi colegiul țărănimei ştiu de ce calibru este. 
De vrei să faci cu el treabă, trebui sau să-l tirnuiești, 
Sau să-i dai de cheltuială, sau cu vin să-l ameţești. 


i Şi cînd omul intreprinde o idee așa mare, 
Care poate să-i deschidă a măririlor cărare, 
Merită să cheltuiască. Ştiţi că domnii deputaţi 
Totdeauna în favoare, pururea consideraţi, 
Pot să-și facă cariera; pot ministri chiar s-ajungă; 
Ba, de au lipici la mină, pot să-şi vază şi de pungă. 


În scena VI-a, cocoana Zinca, fericită de perspectiva 
reuşitei planului său, exaltată de ingenioasa sa combina- 
ţiune, se revoltă în cugetările în contra nedreptăţei făcute 
sexului: 

Tirania asta oare mult are să prelungească? 

Cind femeile cu mintea pe bărbaţii lor întrec, 

Pentru ce inferioare înaintea legii trec? 

Pînă cînd să ni se zică: poale lungi şi scurta minte? 

Adecă nu putem face decit copii şi plăcinte? 

Adecă nu ne-am pricepe şi noi ca să cirmuim? 

Apoi chiar ca deputate n-am şti legi să plămădim? 

Ori că noi nu ne-am pătrunde despre rău sau despre bine? 

Ori că n-am fi la-nălţimea secolului de lumine? 

Daţi-ne și nouă drepturi, domnilor legislatori, 

Şi-ţi vedea de ne pricepem să vă legănăm pe flori. 
Şi p? urmă se leagănă în speranţele sale, cînd Optimescu 
va fi deputat: 

Atunci să vedeţi pe Zinca! O caretă-niricoșată, 

Vizitiul şi lacheul în livrea cu fir lucrată. 

Toalete, nec plus mutra!... Pălării de la Paris 
Garnisite tot cu pene şi vrăbii de paradis. 

Am să pun să-mi facă părul de culoare stacojie, 
Să-mi pun alb, roșu şi murse; s-arăt jună şi hazlie. 
Apoi am să-mi torn o rochie de cumplită catifea, 

Cu o coadă lungă, lungă, de opt coţi, pre legea mea! 
Mobile, să vă ia ochii; patul meu tot în dantele; 

În tot locul, tot mătasă; pe la poale, tot bruxele. 


Nenorocitul Optimescu, un bătrîn slab de minte, știe 
că nu e făcut pentru luptele politice, că aceasta îl apasă şi 
că rolul său în Cameră nu va fi alta decit dea dormita 
în fotoliu şi că are să riîdă lumea de dinsul, dar nu poate să 
scape de influenţa femeii lui şi este silit să înveţe pe dina- 
fară, ca un copil, discursul cei l-a pregătit soţia sa pentru 
alegători mulţumindu-le de încredere: 


Domnilor alegători! 


Dumniavoastră sunteţi astăzi chiar ai ţărei salvatori. 
Cu alegerea aceasta ați făcut un mare bine. 
Universul întreg astăzi vă salută pentru mine. 

Eu nu am alt a vă spune decît că: sunt încîntat. 

Si mai pot să vă asigur: sunt prea bun de deputal. 
Eu ştiu tot ce e sub soare, și in stele, şi în lună; 
Ştiu şi peştele cum doarme; ştiu ce este şi-n alună. 
Să vă fie dar de bine! şi vă foarte mulțumesc 

De mandatul care astăzi am onoare să primesc. 


Dar iată că intră Pesimescu, un vechi amic, un poet, 
om de bun-simţ şi cam înăsprit în contra uitării la care sunt 
daţi adesea oamenii cei mai meritoşi. Acesta își arată feri- 
cirea ce o gustă trăind un pătrar de secol la ţară, cu ccupa- 
țiuni agricole. Cocoana Zinca se miră de pesimismul său și 
va să-l convingă că e dator să vie în lumea mare, zicindu-i: 
„să te lupţi şi să pui umăru la a ţărei îndreptare“. Pesimescu, 
la aceste consilii, se turbură şi întreabă: 

Ce-nţelegi prin lumea mare? Voiești poate a vorbi 
Despre oamenii ce-noată în politica de zi? 


Despre cei ce-ameţesc lumea strigind la fraternitate 
Îndemnaţi de interese, egoism sau vanitate? 

zeii 


TA 


Despre cei ce împart ţara în partizi şi coterii 
Şi se joacă cu-a ei soartă, ca c-o minge de copii? 
Despre cei ce din cabale şi-au făcut o meserie 
Şi, în setea de putere, sunt coprinşi de nebunie? 


Ar zice cineva că recunoaște în Pesimescu pe autor, cu 
caracterul său moderat, pe care cocoana Zinca îl ia chiar 
cam în răspăr cu cuvintele următoare: 


Foarte rău îmi pare,-amice, de mizantropia ta. 

Te admir, dar ţi-o spun sincer: complimente nu-ţi voi face. 
După cît văd eu viața cîimpenească care-ţi place 

Ţi-a creat în minte-o lume cu altfel de armonii, 
Întocmită pentru îngeri, iar nu pentru oameni vii. 

Cum nu pot şi eu ca tine să trăiesc cu poezia! 

Sufletul meu este-o liră ce respiră armonia. 

Apropos! am o dorință; să văd în albumul meu 

Citeva strofe de versuri scrise de condeiul tău. 

Pintre spicele de grine, de ovăz sau de secară, 

Cred că încă cultivi floarea cea mai scumpă şi mai rară, 
Floarea mîndră-a poeziei. 


şi conversaţiunea urmează cu frumoasele versuri: 


Și speraţi ca să convingeţi cu programe publicate 
Capete fără principii şi materializate! 

Veniţi oare-acum din lună, de nu știți că pe pămînt? 
Astăzi nime nu mai crede nici al zeilor cuvînt? 
O ce tristă rătăcire! dar cui ați vorbi voi oare 
Despre nobile principii sau virtuţi mîntuitoare? 
Cind politica ajunge pîrghie de egoism, 

Poate omul să mai creadă într-un pur patriotism? 
Cei ce-a patriei iubire încă-n inime păstrează 

De simţirile lor astăzi a vorbi nu mai cutează. 
Cei ce prin lucrări de geniu patria şi-au ilustrat 
Nu sunt predilecţii zilei; alţii locul le-au luat. 
Sarlatani de meserie, cari au pe frunte pete, 
Pamiletari fără credinţe... 


Zinca către Optimescu 
Vezi ţi-am zis să faci pamflete. 


Dacă m-ascultai, acuma figurai în Monitor; 
Nu mi-ai fi șezut acasă, ca nemernic muritor. 

Profesiunea de credinţă este un cap de operă. 

Cocoana ambițioasă ţine cu încăpăţinare la visul său 
de aur; căci în deputăţia bărbatului său ea-și vede o carieră 
de fericire. În fine le spune în secret că a pus la cale lucru- 
rile prin bani. Apoi crede că și profesia de credinţă cea fă- 
cut-o va contribui la ceva. Aceasta este o satiră mușcătoare 
pentru deputaţii servili şi fără de credinţe, mai ales pentru 
acei ce pledează interesele private: 


Voi propune-a vi se da 
Tot ce v-ar interesa. 
Drumuri mari şi cărări late, 
Poduri şi drumuri ferate, 
Scaune episcopeşti, 
Clopote monastireşti, 
Mori de apă sfărămate, 
Riuri tot canalizate, 
Şi-altele ce nici gindiţi 
Numai fericiţi să fiți. 
Daţi-mi dară vot la urnă 
Ca să pot lua diurnă. 


Pesimescu susține că alegerea colegiului este o minciună, 
de care n-ar trebui să se mindrească şi pe care n-ar tre- 
bui să o solicite. Face caracteristica delegaților ce sunt tră- 
miși la alegere: 

Voi trăiţi în capitală, 
Nu ştiţi ce e pe la ţară practica electorală. 
Un primar, ce e fireşte al prefectului agent, 
Şi iniţiat să fie în alegeri instrument, 
Bate toba să s-adune într-o zi la primărie 
Cetăţenii din comună pentru-această datorie. 
Cu greu mare se adună, aduşi cam cu vătăşei, 
Vreo zece, cincisprezece, amăriţi ca vai de ei, 
— Măi, alegeţi delegaţii, cari trebui să pornească 
Să aleagă deputatul pentru clasa țărănească. 
— Vai de noi! răspund ţăranii. Nu puteţi să ne lăsaţi 
Să ne căutăm de treabă, cînd suntem aşa-mpilaţi? 
Uite! sfertul e aproape; sărăcia ne stă-n casă; 
Perceptorul ne înhaţă; ne ia cu nepusu în masă. 
Trebui să ne dăm la muncă ca să-agonisim ceva. 

Timpul este banul nostru: ne rugăm a ni-l lăsa. 

Sapa, plugul, secerişul, asta e viaţa noastră, 

A politicei tocmeală este pentru dumneavoastră. 

Apoi noi nu ştim nici carte, să scrim votul cum am vrea: 
Meargă altu, căci noi suntem tot piîrliţi de-așa belea. 

— Nu se poate. Delegații este ordin să s-aleagă, 

Ca să facă deputatul care legile să dreagă. 

Uite, Stan, Dănilă, Neacşu, Piele-Lungă, moş Dărvariu, 
Pot să meargă chiar cu mine. — Bine, domnule primariu! 
Iar la tactul prefecturei, cînd alegerea se face, 

Legea se executează liniştit şi-n bună pace. 

Aduşi astfel, delegaţii, scărpinîndu-se, se duc 

Şi depun bilete-n urnă scrise de cei ce-i conduc. 

Ales iese cel ce are a brevetului putere, 

Pre cînd nimeni nu cunoaşte ale intrigei mistere. 

Cu manopere de-aceste, dacă crezi că poţi să fii 

Deputat legal, amice, fă-te,-alege-te. 


Pesimescu descrie modul influenţei guvernamentale în 
alegeri. Cimbru este ales şi se întoarce de la alegeri vesel, 
dară cum să spuie cocoanei Zinchii festa ce i-a jucat, şi pre- 
găteşte hapul cel amar prin prologul: 


Erau ordine secrete, şi chiar cu amenințare, 
Delegații să nu aibă voie a se întruni, 

Nici să vadă candidații ce ar vrea a le vorbi, 
Ci la ora însemnată la prefectul să se adune 
Şi să meargă să voteze numele ce le va spune. 


Această carte este mai mult o satiră politică, deşi in- 
triga este condusă cu măiestrie şi de un adevărat interes 
teatral. 

Şi dacă scrierile ce se prezintă la concurs trebuie să se 
distingă prin stil și limbă, astfel ca să facă onoare literatu- 
rei, ea corespunde în modul cel mai satisfăcător acestei cre- 
dinţe. În starea de tranzițiune în care ne aflăm, limba noas- 
tră, neavind încă formele şi termenii săi bine "determinaţi, 
se simte în tot minutul în scrierile noastre influența limbe- 
lor străine; pe de o parte tendinţa de a latiniza sau a fran- 
ciza, iar pe de alta aceea de a arhaiza face că foarte puţini 
scriitori ating gustul acela care ar fi de dorit să vedem în 
aticismul limbei noastre. 

D-l Sion, căci d-lui este autorul operei ce vă prezint, ştie 
a se feri de un purism exagerat latinizator, lepădind tot- 
odată barbarismii lepădaţi de filologi, adoptînd numai pe 
acele neologisme cari au prins rădăcină în limbă, şi astfel 
ne prezintă o limbă românească pe care o poate înţelege şi 
gusta poporul. 

De vom mai scruta apoi această limbă din punctul de 
vedere al stilului, nu cred că exagerez afirmiînd că este de 
o corectitudine neimputabilă, avem înaintea noastră o 
dialectică familiară, uşoară, promptă, care adeseaori ne 
face să uităm că ascultăm un poet; și în adevăr, a face ver- 
suri atit de energice, cu expresiuni atît de naturale, fără 
solecismi, fără eliziuni licenţioase, fără silă în faţa rimei, 
fără amplificațiuni de cuvinte inutile, fără a sacrifica regu- 
lele prozodiei, păstrind totdeauna rima cea mai corectă, 
ritmul cel mai armonios este o lucrare de adevărată muncă, 
ce cu drept cuvînt și cu adevărat curagiu poate veni într-un 
concurs literar. Asemenea calităţi răsar mai în fiecare frază, 
mai în fiecare rînd sau strofă din această carte; aseme- 
nea calităţi, unite cu originalitatea concepţiunii, prezintă 
publicului o operă care face onoare literaturei şi dramatur- 


giei române. 
Raportor: ION GHICA 


SCRIERI LITERARE 

UN BAL LA CURTE ÎN 1827 


Scrisoare către Vasile Alecsandri 


Brighton, 9 mai 1889 
I 


În ziua de sfîntul Vasile al anului 1827, cerul dasupra 
oraşului Bucureşti se arăta roşu înfocat; zăpada albă, în 
care se răsiringea acea văpaie, scînteia ca milioane de ste- 
luţe de pietre scumpe presărate pe strade şi pe streşine. Prin 
mahalale, cit ţine de la Sfinţii Voievozi din uliţa Tîrgoviș- 
tei, pînă în Batişte şi la Icoana, lumina ca ziua. Lumea 
alerga speriată, cu ochii pe cer. Unii credeau că ardea tîr- 
gul; alții ziceau că era sînge, semn de răzmiriţă, spuind că 
tot aşa s-a arătat şi în anul cînd a izbucnit zavera; unii 
chiar arătau cu degetu o linie pe cer, asigurind că vedeau 
într-însa forma unui iatagan turcesc, şi discutau cu alți 
văzători cari susțineau că nu era iatagan ci mazdrac căză- 
cesc, semn că vin muscalii. Mulțimea se îndrepta spre Podu 
Mogoșoaiei, în partea de unde printre case și printre pomi 
se zăreau flacări și scîntei cari ieseau din curtea boierului 
Romanit. 

Acolo se dedese foc la citeva butoaie de zdrenţe și de cilţi 
muiate în păcură, vizitiii şi masalagiii a o sută de calești, 
butei şi sănii cari adusese cocoane şi boieri, înconjurau fla- 
căra, stind pe vine cu palmele întinse la dogoare, poves- 
tind întîmplări după vremea nemților cu coadă şi a lui Pro- 
zorovski, pe cînd muierile goneau pe turci cu cobiliţile, și 
din timpul bășicii lui Caragea, cînd plecase ovreii la secere 
şi s-a întors îndărăt speriaţi de pisica care a căzut din ba- 
lont, 

În mijlocul unui grup, Stan, vestitul vizitiu al lui Iancu 
Raliţei Muruzoaiei, care, pe prinsoare de o vadră de vin, 
trecea in fuga mare cu caleasca cu patru armăsari printre 
doi pari înfipţi în pămînt pe măsura osiilor, cumpărase o 
bucată de halviţă care se legăna atirnată cu sfoară de o 
crangă de copaciu, iar ţiganii masalagii se aţineau cu gura 
căscată la dînsa, bizuindu-se s-o prinză cu dinţii; de cîte ori 
scăpa halviţa, le cinta în cor, imitind sunetul clopotelor, 
pe: 

Tălălane, bălălane, 
N-o lăsa, măi ţigane. 

Într-un alt grup, vizitii unguri băteau slănina și, cînd 
vreunul apuca de muşca dintr-insa, apoi compania juca 
cîntînd pe: 

Sub potcoava cizmei mele 
Sade dracu şi-o muiere. 


Risetele şi cîntecile veseliei companiei s-auzeau pînă 
sus în casă la boieri. 


IL 


În seara aceea Grigorie vodă Ghica da bal mare boieri- 
lor şi imprumutase casele lui Romanit, căci casa lui arsese, 
şi palatul ce plănuise d-abia era rădicat de roşu?. Domnia 
se mutase în casa banului Costachi Ghica (generalul)?. 

Vodă era vesel ca niciodată ; zilele posomorite se credeau 
trecute, părea că temerile şi îngrijirile fioroase părăsise 
malurile turburate şi sîngerate ale Dimboviţei și ale Dună- 
rei. Acum viitorul îi suridea vesel și luminos. 

Murahasii* Seid-Mehmed-Nuni efendi şi Seid-Ibrahim- 
Ifet efendi se întorsese de la Akkerman, unde încheiese în 
ziua de 25 septembre (7 octobre) anul 1826 cu plenipoten- 
ţii ruși, comitele Woronotzov şi Alexandru Ribeaupierre 
Convenţia explicativă a Tractatului din Bucureşti de la 
1812. Ribeaupierre trecuse elciu la Constantinopol şi neînţele- 
gerile ce de şase ani existau între Poartă şi Rusia se credeau 
stinse cu desăvirșire. Minciaki, numit consul rusesc, se aş- 


* Plenipotenții (n.a.). 

tepta în București. La Țarigrad, pace şi liniște. Sultanu 
Mahmud isprăvise cu ienicerii şi începuse a avea armată 
de nizami. Nu s-auzea nici de cîrjalii, nici de vreun Pas- 
vantoglu.i 

Din zi de dimineaţă, în prezenţa boierilor adunaţi la 
curte ca să salute pe domn de Anul Nou, părintele Efrosin 
Poteca, dascălul cel mare din Sfintu Sava, cu trei din băie- 
ţii cei mai silitori din şcoala românească, sorcovise pe mă- 
ria-sa cu un engomion plin de povestiri măreţe și glorioase, 
împănate cu citaţiuni latinești din Ovid şi din Tacit. 

La prinz toate răvașele din plăcintă îi ieşise tot în bine: 

„Veselie“, 

„Dar mare“, 

„Viaţă îndelungată“, 

„Biruinţă asupra protivnicilor“, 
şi cîte și mai cite tot bune. 

Boierii i se arătau cu iubire şi cu supunere, lumea toată 
îndestulată, pinea trei parale ocaua și vinu zece parale 
vadra; opinca şi tiîrgurile mulţumite și veseles. Boierii pri- 
begi din Brașov și din Sibiu, cari să bizuise pe sprijinul con- 
sulului Pini, ca să răstoarne pe domn, fuseseră siliţi să ise 
închine cu supunere, ca să se poată întoarce în ţară; şi 
acum era sigur că la anul 1829, cînd i se implinea termenul 
de șapte ani de domnie, boierii era să-l aleagă tot pe dînsul 
(lineatul al 4-lea din actul separat al nouei convenţiuni, re- 
lativ la Principate, permitea să se realeagă același domn) şi 
se gătea pe o a doua perioadă septenală de la 1826 pînă la 
1836. 

Întîmplările însă și împărații au întors lucrurile altfel. 


II 


Pe cît jos în curte, în mijlocu gerului şi împrejuru focu- 
lui petrecerea şi veselia era mare, cu atit bieiele slugi, în- 
cărcate cu tatărcile şi işlicele boierilor, cu salopurile şi 
malotelele cocoanelor, stau înghesuiți sub scară unul peste 
altul, unde respirau un aer stricat, încărcat de duhoare; 
dacă trei sau patru dintre ei izbuteau, dînd din coate și din 
şolduri, a-şi face niţel loc într-un colţ, apoi scoteau din briu 
cite o pereche de căr ţi soioase şi începeaua trage un „ce cei?“ 

sau un „uite popa, nu e popa“ ; iar dacă cerul se lărgea ceva 
mai mult, atunci încolăceau cureua şi spălau pe ageamii de 
parale, și să fi auzit cruci şi lumînări?”. Cînd vreun boier își 
chema servitorul, chinu şi gălăgia era mare; lupta bietul 
om de-i ieşea sufletul pînă să descleşta şi ieșea huiduit şi 
chiuit cu fel de tel de batjocuri de ceilalţi feciori. 


IV 


Casa lui Romanit fusese concepută şi ieșită din temelii 
de Faca (Phacca sau ọayi) care murind fără a apuca s-o 
isprăvească, epitropia copiilor a vindut-o boierului Romanit, 
un grec îmbogăţit, Domnul ştie cum. Aceasta a isprăvit-o 
şi a împodobit-o cu cel mai mare lux: pereţii odăilor toţi 
cu mermer (stuc), imitînd marmurile cele mai rare şi mai 
frumoase, tavanurile de o bogăţie rară şi de bun-gust, lu- 
crate în relief de meşterii cei mai buni aduși din Țarigrad. 
Unul dintr-acele tavanuri imi pare că mai există şi astăzi 
în cabinetul ministrului de finanţe&. Odăile toate aşternute 
iarna cu covoare scumpe de Uşak şi de Agem, iar vara cu 
rogoji fine de Indii; macaturile și perdelele de mătăsărie 
groasă de Damasc și de Alep. Scaunele și canapelele toate 
de lemn de mahon şi de abanos, încrustate cu sidefuri şi 
cu figuri de bronz poleit, îmbrăcăte cu piele de Cordova. În 
toate odăile, policandre atirnate de tavanuri cu girandole 
între uși şi ferestre, toate de cristal de Veneţia, tăiate cu dia- 
manturi, în care se oglindeau seara aceea mii de lumînări 
de sparmanţet și dau casei un aspect încîntător. 

Boieru Romanit, murind flăcău bătriîn, averea lui cu 
case cu tot a trecut la trei surori bătrine ca și dinsul, fete 
mari. Astăzi acea casă a devenit, prin cumpărare, proprie- 
tatea statului care a instalat într-insa ministerul de finanţe. 


V 


În sala de bal, vodă, îmbrăcat cu giubea albă, hanger de 
brilianturi la briu, şedea în mijlocul sofalei între ferestre, 
rezemat de perne, cu gugiumanul de samur, cu funda albă 
cam pe frunte și cu minile încleștate la ceafă. 

Pe marginea patului, la dreapta și la stînga şedeau cele 
şase beizadele şir. Întiîi: beizadea Costachi, de curind in- 
tors de la Țarigrad, pe care glumeţii îl poreclise beizadea 
tinghirică sau tingirică, de cînd răpise pe frumoasa Dudu 
Hanoum, fata bancherului armean Tinghir, nume care îi 
venea de la orașul Tanger din Maroc. După dinsul urma bei- 
zadea Iorgu, fiul favorit al domnitorului, cu gal turcesc la 
cap, apoi veneau beizadelele cele mai tinere, Scarlat, Grigo- 
rie, Panaiot și Mitică, raşi la frunte, la timple şi la ceafă, 
purtînd pe creștetu capului un mititel fes roșu cu fundă de 
mătase albastră. 

D-aci încolo, una lîngă alta ședeau cocoana Profiriţa, 
sora lui vodă, nepoatele Sultana Zetharina, Marița Furtu- 
noaia cu fiica sa Anica și cîteva cocoane mari de protipendadă. 


VI 


Pe o galerie improvizată dasupra uşei de intrare două 
muzici şi un tacim de lăutari alternau ariile lor de joc şi de 
lume: muzica de la Golești cu muzica clucerului Alecu Ni- 
colescu de la Golești cu muzica clucerului Alecu Nicolescu 
de la Rimnic? și cu taratu lui Dumitrache Lăutaru. 

Dinicu Golescu, boier iubitor de progres, după ce înfiin- 
tase sub direcţia distinsului profesor și pătriot Florian Aaron 
o bună şcoală românească la moşia sa Ain judeţul Muscel, 
adusese de la Sibiu şi un dascăl demufică, căruia încredin- 
ţase instrucţiunea instrumentală a (doisprezece ţigănaşi, 
din cari acel maestru formase: 

doi scripcari, 

doi flautiști, 

doi clarinete, 

un oboist, 

un fluieraş, 

doi trimbiţași, 

un toboșar 

şi un ţimbalist, 

pe cari îi învățase cîteva arii, precum: valsul O du lieber 
Augustin*, cîntecul popular Was macht der Herr Papa**, 
maestosul himn austriac, o căzăcească şi citeva ceardașuri. 

Muzica lui Nicolescu fusese organizată de celebrul maes- 
tru de graţii Cocoratu. Banda aceasta se compunea de șase 
țigani robi ai clucerului Alecu, cari cîntau din cincispre- 
zece instrumente şi anume: 

Trei ghitariști, aceștia pe cînd operau cu degetele asu- 
pra coardelor instrumentelor atîrnate de gît, prin mişca- 
rea capului la dreapta și la stinga suflau și într-un muscal 
sau nai înfipt în cravată la înălțimea buzelor. 

Un mandolinist, care şi acesta, deosebit de dulcele său 
instrument, sufla şi el printr-o dispoziţiune identică în 
fluieru lui Pan, 

Un suflător de pirostii care ca şi ceilalţi cînta şi el din 
fluieru lui Pan. 

Al şaselea artist, cel mai încărcat din toţi, avea legat 
de un genuche o tobă şi/de celălalt un ţimbal, la piept un 
iluier de Pan, ca şi ceilalţi tovarăşi, și pe cap o căciulă de 
metal cu zorzoane şi clopoței cari făceau mare sunet cind 
scutura din cap pe la Boroace. Acești artiști esecutau aria 
din Tancred: Di tanti palpiti, pe care spirtosul și glume- 
tul nostru poet Iancu Văcărescu le traducea unei cocoane 
prin cuvintele: „dă tatii palme şi mamii pumni“. Banda 
aceasta mai avea în repertoriul său aria Stella confidente, 
Son tre giorni che Nina şi Marșul lui Napoleon. 

Cocoratu, pînă a nu fi eclipsat de profesorul Duport, 
fiul celebrului: baletist de la Opera cea mare din Paris, a 
apucat d-a format mai mulţi elevi demni de talentul său, 
tineri, feciori de boieri, cari, pe strade, în saloane ca și la 
bal, nu au lipsit niciodată de a se ţine în a treia poziţiune, 
nici dea face cele trei reverenţe prescrise .de artă, chiar 
de ar fi fost în camera cea mai strimtă, a sta cu corpul și 
cu braţele încovoiate grațios şi cu buzele pungă ţuguiete. 
Unul a purtat chiar pînă a murit titlul meritat de Maître 
de grâce***, 

Cit pentru lăutarii noștri, ei nu aveau parte decît cam 
pe la spartu balului, cînd boierii incepeau a prinde la chef 


* O iubite Augustin. 
** Ce face tata? 
+*+ Maestru de graţie. 

şi le venea poftă de vreo horă, ori de briu, sau de cîntec 
de lume ca: 


Ai, Ileano, la poiană 
Să culegem buruiană 


sau: 


Ah! Nuriţo, cale bună, 
Dar te rog nu mă uita. 


VII 


„Cind era să înceapă danțul, boierii cei tineri își lepădau 
giubelele și papucii, rămineau numai în megi și alergau de 
luat fetele şi cucoanele la joc, la poloneză, la parolă, la 
vals și la „ecossaise“. Nu îndrăznea fiecine să se adreseze 
la rudele de aproape ale lui vodă; fiecare avea pe jucătorul 
ei favorit. 

Fata lui Furtună juca numai cu beizadea Iorgu, fata 
Muruzoaiei numai cu Scarlat Bărcănescu. Dănţuitoarele 
cele mai întrepide erau Marița Ochioasa, fata lui Nae 
Golescu, Năstăsica lui Grigorie Filipescu, văduva Catinca 
Slătineanu (Petaluda), Zinca Farfaroaica, nevasta lui Dinicu 
Golescu. 

Cucoanele cele tinere se purtau legate la cap cu turban 
de tulpan, zăbranic sau marabu meşteşugit adus cu coadele 
cu panglice şi urmuz impănate cu stele şi fulii de diamant, 
rochie de mătăsărie, marțelin sau paplină fără cute, mineri 
cu bufanturi, ciupag scurt pe moda Imperiului. Fetele, cu 
capul gol, cu panglici şi cu flori, rochie garnisită pe poale 
cu fionguri de panglice și de stofă. Cucoanele mai în virstă 
mai păstrau încă fesul alb, legate cu testemel cu bibiluri, 
paftale de aur cu pietre scumpe și cu şal pe spate. Între scu- 
lele celebre se cunoștea scorpia sau dragonul Suţulesii, fata 
lui Racoviţă Gîndac de la Colțea, ghearele de leu ale Catin- 
chi Filipeschi (Bălşeni) şi şirele de mărgăritar cu diaman- 
turi ale Brîncovencei. 

Într-o odaie care da în sala de bal era întinsă o masă 
mare cît ţinea odaia, plină cu tot felul de zaharicale şi co- 
feturi, castane fierte în zahăr, lisă de chitră, praline, 
acadele, coteturi cu răvașe franţuzești și caramele cu ples- 

nitori, servite mosafirilor de vestitul becier Antonachi 
Borelli, ajutat de copiii lui mari şi mici şi de Momolo!?. 
Bufetul era toată seara asediat, mereu plin şi mereu gol 
ca butea Danaidelor, de la care 'cucoanele şi boierii, după 
ce mâncau cu prisos, apoi mai luau și în basmale ca să ducă 
copiilor acasă. Pin colţurile odăiei, citeva mescioare la cari 
se servea boierilor ponciuri. În sala cea mare servitorii cu 
tavele ofereau limonadă şi orgeadă, începînd totdeauna de 
la mijlocul sofalei. 

Cînd începuseră danţatorii a se înfierbinta, vodă s-a 
sculat, a salutat în dreapta și în stînga şi a pornit spre uşa 
ieşirei, precedat de baş-ciohodar, urmat de beizadelele cele 
mai mici, de Ioniţă Voinescu, de cămăraşu cel mare şi de 
ciţiva edeelii. 


VIII 


Pe la unsprezece ceasuri, îmbulzeala era mare la scară, 
toţi şi toate își căutau blanele, își strigau feciorii și trăsu- 
rile, înaintînd la scară fiecare cu masalagiul său după rang, 
Stradele se luminau în toate direcţiunile şi, pe cînd înce- 
puse cocoşii a cînta de miezul nopţii, oraşul Bucureşti rein- 
tra în tăcerea şi în întunericul său de toate serile. 


ION GHICA 


E n 


CONVORBIRI ECONOMICE 


Cătră domnul Vasile Alecsandri 


DOUĂ CĂLĂTORII ÎN VIS 


Hastings, 1889 


Scumpe amice, 

Se crede că visurile purced mai adesea de la deşteptarea 
inconștientă a memoriei, sau de la acțiuni pur fizice interne 
sau externe, exersate asupra funcţiunilor corpului şi 
asupra simţurilor. 

Omul preocupat de o idee, sau de un eveniment care i-a 
frământat mintea, acea suvenire deșteptindu-i-se în somn, 
poate visa despre ceea ce l-a preocupat şi, prin afiliaţiuni 
trecînd de la o idee la alta, poate cuprinde în visul său 
chiar evenimente care nu au raport direct cu ideea primă, 
dar la care ajunge printr-un șir de reminiscenţe lănțuite 
una de alta. 

Se poate asemenea că schimbarea de temperatură, un 
zgomot din afară, sau o pișcătură de insectă să provoace 
în memoria adormitului simţuri de ger, de viscol, de gil- 
ceavă, de durere. 

Oricum şi oricare ar fi cauzele care provoacă visurile, nu 
este mai puţin adevărat că ele sunt rezultatul unei funcţio- 
nări anormale a organelor constitutive ale vieţei, organe pe 
care marele fiziolog Claude Bernard le deosebeşte în pur 
fiziologice, precum sunt pulsaţiunile inimei, suflarea plă- 
mînitor, circulaţiunea singelui etc., şi în metafizice, precum 
memoria, imaginaţiunea, rațiunea și în genere toate ope- 
raţiunile spiritului și ale simţurilor. 

Cele dintii în stare normală a corpului, în starea de să- 
nătate, funcţionează necontenit zi şi noapte, fie omul deş- 
tept, fie el adormit. Acestea n-au trebuinţă de repaos, și 

alterarea regularităţei funcţionărei lor dovedeşte boală, iar 
încetarea lor este chiar încetarea vieţii. 

Celelalte, pe care marele învăţat le numeşte organe no- 
bile, au trebuinţă de odihnă, și în timpul somnului ele stau 
într-o nelucrare completă, iar funcţionarea sau deșteptarea 
lor inconștientă denotă o stare anormală a condiţiunilor vie- 
ţei, o stare morbidă. 

Sunt și astăzi mulţi cari cred în visuri şi cari, pătrunși 
de ideea că ele ar fi în legătură cu evenimentele. viitoare, 
caută a le da un înţeles misterios, a le explica şi a le inter- 
preta. Cei vechi le ‘atribuia o putere divinătoare. Regi şi 
împărați aveau chiar onirocriţii şi ipnotiştii lor oficiali. 

În vis, spiritul nu are trebuinţă de durata timpului. 
Evenimentele se desfășură înaintea adormitului cu repezi- 
ciunea gindului, așa că într-un timp infinit de mic poate 
trece peste întimplări a căror durată a ținut zile, luni și ani, 
așa că, în vis, timpul devine un element pe care somnul îl 
suprimă şi spiritul se află într-o condiţiune care îi permite 
de a se desface de dinsul; de aci naște întrebarea dacă apro- 
pierea unui eveniment nu se poate arăta în somn precum se 
arată și un eveniment trecut, căci la pragul prezentu- 
lui neexistînd nici dincolo, nici dineoaci, deoarece el nu 
există în starea de visare, apoi intr-acea condiţiune nu poate 
exista nici trecut, nici prezent, nici viitorl. 


II 


Acum vro tre: luni, cînd mă aflam la Ventnor in insula 
Wight, învitat fiind la prînz la moșia unui amic la Black- 
gang, lingă puntea St. Catherine, unde se află cel mai pu- 
ternic far electric din lume, am primit acea invitare cu atit 
mai bucuros că micul castel al amicului meu se bucură de 
reputaţiunea de a poseda vederea cea mai pitorească, cea 
mai măreaţă și mai sălbatică din toată Englitera, atît pri- 
vind spre mare, precum şi în sus spre faleză deasupra cata- 
ractei. 

Royal Marine Hotel, unde locuiam, era numai la vreo 
cinei mile depărtare de locul unde fusesem învitat ; şi, obi- 
cinuit, cum eram, a găsi chiar la poarta otelului träsuri 
la orice oră din zi şi din noapte, nu luasem nici o dispozi- 

ţiune de a mă asigura de o birjă. Îmi scăpase cu totul din 
vedere că era luni după Paști, zi de Bank-holyday, una din 
cele patru sărbători de preste an, instituite de parlamentul 
englez pentru odihna și petrecerea impiegaţilor de la con- 
toare şi prăvălii, zile care nu sunt consacrate, ca dumine- 
cele, bisericei şi citirei cărților sfinte și în care muzeele, 
galeriile de artă, grădinele şi palatele sunt deschise publi- 
cului. Într-acele zile trăsurile sunt toate prinse de mai na- 
inte. 

Neputînd a găsi mijloc a mă transporta pe uscat la lo- 
cul unde eram aşteptat, am recurs la o barcă; dar nu făcu- 
sem două mile, cînd se ridică de la apus un vinticel ieşit 
de după dealul de dindosul castelului Steephill, vint care 
devenea din ce în ce mai împotrivitor și mai amenințător, 
încît vîslaşul îmi declară că nu mai putea lupta ca valurile 
care începură a se sparge peste barca noastră. Pre acolo 
coasta este plină de stinci căzute în mare din mîncăturele 
dealului şi nu puteam aborda nicăieri. Ne ţineam la larg 
şi aşteptam din moment în moment să fim înghiţiţi de mare, 
şi ne-ar fi înghiţit, desigur, dacă, din norocire, o corabie, 
care fugea ca o nălucă spre răsărit cu toate pinzele deschise, 
nu ne arunca o amară să ne remorcheze îndărăt spre locul 
de unde plecasem. 

Petrecusem patru ore lungi în luptă cu o mare înfuriată. 
Cînd m-am întors la hotel, era trecut de miezul nopţii; udat 
şi răcit, am adormit rememorind minut cu minut peripeţiile 
şi emoţiunile ce simțisem. 

Cind m-am deșteptat peste noapte, eram dintr-un vis 
în care îmi părea că petrecusem ani. 


III 


Se făcea că, îmbarcat pe o corabie care făcea le tour du 
monde*, fusesem aruncat pe o stincă, de unde izbutisem 
a aborda într-o țară veselă şi înflorită. 

Oriîncotro mă întoarcem, cîmpii roditoare, munţi înalţi 
acoperiţi cu păduri bogate în tot felul de soiuri de copaci, 
ape limpezi, curgătoare şi plutitoare, coborînd de la munţi 


* Ocolul lumii. 

spre un rîu mare, încongiură cîmpia verde udată şi irigată 
de la Dumnezeu sfintul. Un lucru însă mă mira: nu puteam 
înţelege cum într-un pămînt așa de bine înzestrat de natură 
productele, atit cele vegetale, cit și cele animale, erau de 
calitate mai inferioară decit tot ce văzusem în alte ţări; 
bobul griului slab, pălit şi uşor la cintar, spicul mic și 
plin de mălură; porumbul mare la bob și rar pe cocean; 
rapiţa mincată de viermi; oile mici şi cu lină aspră birsană; 
boi şi cai mici şi jugăniţi, soiurile cele mai inferioare. 

În locul unde pusesem piciorul pe pămînt, au alergat 
îndată oameni mulțime, întrecîndu-se care mai de care să 
ne dea ajutor şi să ne dovedească simpatia lor, să ne dea 
toate înlesnirile ca să ne ducem bagajele la loc sigur; mă 
felicitam împreună cu tovarășii mei de nenorocire că nime- 
risem într-o ţară atit de ospătoasă şi de voioasă; dar abia 
apucasem să desbarcăm și ne văzurăm inconjuraţi de niște 
oameni cu şepci cu cocardă. Unul din ei se apropie de mine, 
zieîndu-mi în mod poruncitor: 

— Ai, ce stai? Deschide-ţi lada! Și începu a răscoli 
prin rufe; dînd de cămăși, se puse a le număra. Una, două, 
trei... zece, unsprezece şi cu una pe d-ta douăsprezece, cîte 
zece franci, o sută douăzeci, sau şaizeci de franci de 
plată vamală. 

— Dar cum se poate, domnule, îi observai eu, le-am 
cumpărat cîte şapte franci și sunt doi ani de cînd le port. 

— Ia nu mai dărdăi, mă rog, plăteşte şi taci! lar dacă 
nu, uite cuptorul colo, du-te de le arde; căci nimica exo- 
tic nu poate intra în ducatul nostru, fără a plăti, conform 
tarifului autonom şi convenţional?. 

Apoi urmă cercetarea, scoţind fracul și gileta, zicînd: 

— Costumul de bal două sute, adică o sută de vamă; 
două perii, un pieptene și un săpun, doisprezece franci, 
şase franci de plată; surtucul, paltonul şi celelalte haine o 
sută şaizeci, optzeci vamă; ceasornicul cu lanţul trei sute 
franci, o sută cincizeci vamă — total trei sute nouăzeci şi 
şase! Plăteşte şi te du! 

Ce să fac? Am plătit, că nu poţi sta la vorbă cu acei 
oameni; am plătit şi am plecat în oraș într-o birjă soioasă, 
cu un vizitiu îmbrăcat ca un cerşetor, cu doi jărpani de cai, 
de îţi era mai mare mila de bietele dobitoace, bice ce 
mînca; de abia ne-a tîrît pînă la Grand Hôtel, unde mi 

s-a dat o cameră pe galerie, pe care d-abia am putut-o 
obţine cu cincisprezece franci pe zi. 

După ce m-am stabilit acolo am intrat în sala de mîn- 
care, unde am luat o supă de ierburi, o cotletă cu garni- 
tură de legume, niţel cașcaval și o jumătate de sticlă de vin. 
La socoteală, mă așteptam la doi sau la trei franci cel mult, 
cînd mă pomenii cu o notă de doisprezece franci. La obser- 
vările mele, chelnerul îmi răspunse că juliena şi mazărea 
erau aduse în cutii de tinichea tocmai de la Paris, că untul 
venea din Holanda, cașcavalul din Sviţera și vinul de la 
Mâcon. M-am mirat cum, într-o ţară unde vegetaţiunea era 
atit de bogată, aveau recurs la Paris, la Holanda şi la Svi- 
tera, pentru obiecte de ale mîncărei atît de lesne de obţinut 
în pămîntul lor. 

Prin oraş, o aparenţă de sărăcie care te lua de ochi, 
stradele rău pavate, pline de noroi și de necurăţenie, casele 
prost zidite și neîngrijite, şi trecătorii ce întilneam prost 
îmbrăcaţi şi rău încălțaţi. 

Avind trebuinţă de o jachetă, am intrat într-o prăvălie, 
unde găsind una care îmi convenea, neguţătorul mi-a cerut 
o sută de franci. Spuindu-i eu că în anul trecut cumpărasem 
la Viena una asemenea cu şaizeci de franci, el mi-a răspuns: 

— Şi eu, domnule, tot de la Viena am adus-o. Am plă- 
tit-o loco cincizeci şi cinci franci, dar dacă la acea sumă voi 
adăoga treizeci şi trei franci vamă şi doisprezece franci 
transportul, chirie, dobînzi şi mărunte cheltuieli — vin- 
zînd-o dumitale cu o sută de franci, vezi că nu ciîștig mai 
nimic, 

După aceste esplicaţiuni ale negustorului, am ieşit din 
prăvălie, hotărîndu-mă a purta, cum oi putea, jacheta mea 
cea veche, deşi cam ruptă şi cam soioasă. 

Din udătura ce suferisem, se făcea că m-apucase o durere 
de mijloc şi că intram într-o spiţerie, cerînd o coală de hir- 
tie chimică („papier Fayard“), cerere la care farmacistul 
îmi răspunde: 

— Nu avem voie, domnule, să ţinem doitorii streine, ci 
numai naţionale; dar dacă vrei, pentru durere de șale am 
un plastru naţional, fabricat de mine, mult mai bun decît 
„Fayard“. 

— Îţi mulţumesc, domnule, dar eu sunt obicinuit cu 
acea hîrtie care mi-a alinat de multe ori durerea, şi zicînd 

aceste cuvinte mă îndreptam spre uşă. Atunci un băiat, 
apropiindu-se de patron, îi zise citeva cuvinte la ureche, 
în urma cărora spiţerul îmi face semn să mă întorc, zicin- 
du-mi: 

— Îmi adusei aminte că din anul trecut, adică dinain- 
tea prohibiţiunei doctoriilor aduse gata din străinătate, mi-a 
rămas un sul de „Fayard“, ţi-l dau, dar cu condiţiunea să nu 
spui la nimeni de unde l-ai luat. Dacă îl vrei... zece franci! 

M-am grăbit a-i primi condiţiunea şi a-l plăti cu preţ 
de zece ori mai mare decit la Paris. 

În oraș, pe ici, pe colea, cîteva băcănii, prăvălii de modă 
şi de galanterii de gust prost. Magazine de haine gata şi de 
pălării, toate pline de marfă streină, pînă şi albiturile toate 
aduse cusute gata de la Paris şi de la Viena. La tot pa- 
sul, contoare de zarafi și de cămătari; prăvăliaşi, mai toţi 
streini şi ovrei; încolo: cafenele, cîrciumi şi cofetării mul- 
time. Pe strade, mulţime de băieţi alergînd cu noutăţile 
zilei la subţioară, strigind: 

— Retrogradul progresist! Autoritarul liberal! Cosmopo- 
litul patriot!? etc. 

În ţările unde s-a adoptat sistemul parlamentar există 
în general două partide, unul care voieşte să conserve ceea 
ce există, sau chiar să restabilească ceea ce a fost, şi altul 
care caută să reformeze și să îmbunătăţească. Sub acțiunea 
combinată a spiritului de conservaţie și a spiritului de re- 
forme, societatea înaintează, liniștit şi fără zguduire. De 
la liberul joc al acestor partide rezultă mersul societăţii, 
condusă de oamenii cei mai ispitiţi. A încerca a comprima 
pe unul sau pe altul dintr-aceste spirite, nu poate a avea 
alt efect decît a provoca una după alta revoluţiuni sau reac- 
iuni. 

Aici însă altfel mergeau lucrurile: populațiunea cea 
cultă a ţărei se compunea în mare parte de funcţionari şi de 
postulanţi preocupaţi și unii şi alții numai de starea minis- 
terială de la care depind; tineri, cari cum ies de la şcoală 
apucă condeiul, înjură, acuză, calomniază, judecă şi cri- 
tică tot şi toate şi, dacă avea destulă limbuţie şi agerime de 
condei, apoi. își da o poreclă, se proclama șeful unui partid 
politic imaginar, în numele căruia cerea să aibă doi sau 
trei membri în guvern. 

Din vreme în vreme acele coterii se unesc sau se coali- 
zează, dau asalt guvernului, căutînd să răstoarne ministerul 
care se agăța de putere, își fabrica o majoritate cu pumnul, 
cu bita, cum putea, şi urma înainte tiriş-grăpiș, fără voia 
poporului. 

Aci fiecare se lăuda că el şi numai ela “salvat Patria. 
Am auzit pe unul într-o adunare susținind că tot progresul 
celor din urmă treizeci de ani lui se datorează. 

„Vezi armata asta, dorobanţi, pompieri, zicea el, eu 
i-am făcut, eu i-am organizat şi disciplinat; drumuri de 
fier, instituţiuni de credit, Banca naţională, credite fon- 
ciare, case de depozite, de economie, de asigurări, toate eu 
le-am născocit, eu le-am înființat și le-am organizat; ca- 
zărmile, spitalurile, școlile, nu e una la care să nu fi pus 
eu mîna“. 

Şi bietul om mergea cu exaltarea pînă a crede că şi mo- 
numentele cele vechi ale oraşului erau ridicate dupe planu- 
rile și proiectele sale. 

Funcţiunile publice fiind movibile erau la dispoziţiu- 
nea absolută a miniștrilor, prin urmare lăsate pradă jo- 
cului partidelor, intrigilor și favoritismului. Fiecare își 
bazează speranţele vieţei pe budgetul statului şi nesoco- 
teşte artele şi meseriile, astiel că ţara era lipsită de industrie 
naţională, meşteşugurile cele mai elementare erau lăsate 
streinilor: icoanele chiar la care se închină le venea din 
afară, fără a căuta să fundeze un atelier pentru satisfacerea 
acestei trebuinţe care devenise un prilej de propagandă po- 
litică ; iar guvernul, în loc de a căuta a face funcțiunile 
statului mai stabile, mai speciale şi mai puțin accesibile 
intrigei şi incapacităţei, nu-şi putuse imagina alt mijloc, 
pentru a crea și a dezvolta industria decit protecţionismul, 
bazat pe dări vamale escesive; ceea ce a adus scumpete 
şi sărăcie, fără a ajuta întru nimica dezvoltarea producţiei 
naţionale. | 

Întorcîndu-mă la otel, am intrat într-o cafenea, acolo 
era adunare mare şi vorbă multă; lumea asculta cu gura 
căscată la un tinăr, care citea cu căldură un ziar, pe care 
auditorii îl comentau şi îl aprobau în aplauze cu manifes- 
taţiuni de: „prea bine!“ şi cu: „așa vezi!“.... Articolul ce 
citea se rustea cam astfel: 

„Acei care vorbesc şi scriu în contra impozitelor vamale 
puse asupra mărfurilor şi fabricatelor venite din străină- 
tate şi în contra prohibițiunilor, aceste acte patriotice me- 
nite a încuraja creaţiunea şi dezvoltarea industriei naţio- 
nale, ca să nu mai fim ca pîn-acum tributari streinului, 
precum şi acei care tot se mai țin de ideile ruginite ale 
economiştilor vechi şi noi, Say şi Adam Smith şi a şcoalei 
de Manchester cu Cobden, "Gladstone şi John Brighti, sunt 
nişte ignoranţi, nişte cosmopoliţi lipsiţi de patriotism,vîn- 
duţi străinului, care voieşte să cucerească ţara pe tărimul 
economic. Dar noi ăştia care ne cunoaștem țara și o iubim 
și care muncim pentru dînsa cu spiritul, cu pana și cu spada 
şi ne jertfim pentru fericirea ei declarăm acelor domni sus 
şi tare că nu voim să-i urmăm pe calea ce ne arată. Suntem 
naționaliști și nu se cuvine ca un popor care, prin eroismul 
său pe cîmpul de bătaie, a ştiut să se ridice la înălțimea la 
care a ajuns să sufere umilința de a-și procura obiecte de care 
are trebuinţă de peste mări şi de peste ţări şi a nu avea pe 
ale sale proprii. Avem lemn, avem fier, piei, lînă și cinipă, 
prin urmare putem fabrica orice voim, tot ce ne lipsește. 
În adevăr nu producem bumbac, fiindcă clima noastră nu 
permite cultura acestei plante, cu toate că, cu oarecare sa- 
crificie, şi aceasta s-ar putea, cultivîndu-l în florării; să 
luăm exemplu de la englezi care mănîncă tot cursul anului 
struguri naţionali, cultivîndu-i în case de sticlă; scumpi 
dar buni! Le mai declarăm că nu mai voim nimica de la 
streini, şi să ne slăbească cu ştiinţa lor economieă. Voim 
să avem şi noi filozofia noastră naţională, matematicele 
noastre naţionale, mecanica noastră proprie naţională, ca 
de acum încolo balanţa comerţului nostru să fie totdauna 
în folosul ţărei, iar nu să iasă bani cu lopata la străini“ 

Fiecare punct, fiecare virgulă erau aplaudate și aclamate 
în cor; entuziasmul ajunsese la culme, cînd un bătriîn, care 
în tot cursul acelei logomachii şi exuberanţe de cuvinte 
ascultase zimbind stînd deoparte, se scoală, se apropie de 
grupul zgomotos, zicînd: 

— Să vă spui una, băieţi; deşi n-am învăţat carte multă 
ca voi, ca să știu dacă ceea ce scrie acolo o fi de bine, o fi 
de rău, dar ştiu că-mi vine cu greu să plătesc tot ce îmbrac, 
tot ce cumpăr cu preţuri îndoite şi întreite decit le plăteam 

mai înainte. Ştiu că la noi viaţa a devenit mai scumpă decit. 
la Petersburg şi la Amsterdam. S-au pus dări preste dări, 
directe şi indirecte, pe tot ce consumăm, dări care apasă 
toate asupra producţiunei agricole, singurul nostru izvor 
de venit; sărăcim lumea şi zicem că încurajăm industria 
naţională, că încurajăm un ce, ce nu avem, căci arătaţi-mi 
în tot oraşul ăsta, care este capitala ţărei, o singură prăvălie 
cu marfă fabricată aici. Ne tot fălim că mincăm zahăr din 
sfeclă ieşită din pămîntul nostru şi că o să scriem pe hîrtie 
națională; dar, datu-ne-am seama cite milioane ne-a costat 
pin-acuma acei cîțiva bulgări de zahăr şi dacă existenţa 
acelei făbrici a împuţinat cituşi de puţin impozitul zahă- 
rului străin? 

Acum cîţiva ani, un ministru îmi arăta mindru o pușcă 
soldăţească fabricată în atelierul ministerului de rezbel, 
dar cînd l-am apucat să-mi spuie cit costase acea pușcă, am 
găsit că costase mai multe mii de franci. 

N-ar fi mai bine oare să căutăm a îmbunătăți calităţile 
productelor și soiurilor vitelor noastre, că e dat ca pămîntul 
nostru să fie mult timp încă muma care ne hrăneşte, şi 
cultura lui, meseria cea mai naţională şi mai dragă locuito- 
rilor acestei țări; iar noi, în loc de a ajuta şi incuraja agri- 
cultura, îi luăm tot sporul, toate mijloacele de imbunătă- 
tire; soiurile vitelor le lăsăm să degenereze din zi în zi mai 
mult ; vindem caii şi boii noştri pe nimic, și pentru trebuin- 
tele armatei noastre, pentru jug şi trăsuri, suntem siliţi a 
aduce vite din străinătate, plătindu-le cîte o mie şi două 
mii de franci perechea. 

Untul şi brinzeturile noastre, care ar face un obiect im- 
portant de exportaţie, ne aduc un venit neînsemnător, pe 
cînd pentru consumaţia orașelor aducem unt şi brînză din 
Olanda şi din Sviţera, plătindu-le de zece ori mai scump. 

Vinurile ies din ţară pe doi şi trei franci decalitru pe 
care streinii ni-l întorc transformat în bordeaux şi cham- 
pagne puindu-ne să i-l plătim cu trei şi patru franci butilia. 
Părăsim pămîntul nostru pirului şi pălămidei, şi aducem 
sparanghel, mazăre, fasole şi ciuperci de peste hotar, cale 
de sute de poște, plătindu-le cu preţuri înzecite. 

Griul nostru, care pentru frumuseţea și greutatea bobului 
este inferior celor mai multe grine, dar are darul dea fi mai 

spornic la făină, atit în calitate, cit şi în cantitate, fapt cu- 
noscut şi constatat de toţi oamenii de meserie, morari, 
brutari şi grînari, noi în loc de a-l vinde măcinat în făină, ceea 
ce ne-ar da un folos de cincisprezece şi douăzeci la sută asu- 
pra altor grine, îl vindem totdauna cu douăzeci şi cu treizeci 
la sută mai jos decit vecinii. 


Avem izvoare de petrol din cele mai bogate, mineral pe 
care am putea să-l vindem în fel de fel de substanţe între- 
buinţate în industrie, şi noi stăm şi ne uităm cum se petrec 
pe pieţele noastre luminările de stearină venite de la Triest 
și Marsilia, în loc de a stabili fabrici de parafină ; ne uităm 
cum Rusia și America ne vind gaz de petrol. Lepădăm cîști- 
guri sigure de sute de milioane şi credem să ne îmbogăţim de 
la fabricarea de hirtie şi de zahăr. 

Cercetaţi tabelele statistice şi vă veţi convinge că impor- 
tăm din străinătate producte d-ale industriei agricole, unt, 
brinză, legume, lină, boi, cai şi altele, pentru zecimi de 
milioane, care ar putea să rămîie în ţară, dacă am da agricul- 
turei mij jloace de a îmbunătăți soiurile șicalităţile. Exportăm 
cereale pentru o sumă de mai mult de trei sute de milioane, 
valoarea care s-ar putea spori cu douăzeci şi treizeci la sută, 
dacă am îmbunătăţi calitatea lor, pe cînd pe dealtă parte 
vedem că stabilimentele industriale ce încurajăm: curelării, 
postăvării, făbrici de zahăr și de hîrtie, cu toate privile- 
giurile ce li s-au acordat în detrimentul consumatorilor, nu 
sporesc, nicinu se înmulţesc, şi rezultatul cel mai limpede 
este că plătim productele lor de două ori mai scump decit 
pe cele aduse din străinătate. 

Mai știu că pînă a nu ieși moda asta de încurajarea in- 
dustriei naţionale prin impozitele vamale prohibitive, tot 
mai aveam pe ici pe colea cîte o mică fabrică indigenă ; acum 
vreţi să ştiţi ce s-au făcut feciorii tabacilor, ai ișlicarilor, cea- 
prazarilor, “testemelalilor, postăvarilor, pinzarilor, abagiilor 
şi cetele crescătoare de gindaci de mătase? Săvăspui eu: au 
părăsit meseria şi s-au făcut funcţionari — ușieri pe la 
ministere, sergenți de oraș, unii chiar bătăuşi pe lîngă cole- 
giele electorale. 

— Dar, nene Iordache, apoi tocmai dumneata vorbeşti 
astfel, dumneata pe care te știm patriot mare, cu iubire și 
durere de ţară și liberal? Nu ne spuică te-ai făcut tombatera, 

că ţi-ai dat coastele cu agenţii sirăinului, care caută să ne 
cucerească pe cale economică? Crezi dumneata că ne înveţi pe 
noi, nu vezi ce spune colea la gazetă? Oamenii aştia care scriu 
acolo sunt tot oameni cu carte, procopsiţi, dar apoi să-i 
auzi vorbind: le turuie gura; cînd incep, o ţin una pe neră- 
suflate, de te trag ca magnetul în apele lor. 

— Vezi pe voi v-o fi luînd apa, dar eu sint piată grea și nu 
mă prea iau dupe limbuţie, ba încă, cînd văz că ascultați cu 
gura căscată la cuvinte seci, numai fiindcă sunt cocoloșiie 
în fraze pompoase, îmi vine mai mare jalea. Mie îmi plac 
lucrurile netede şi limpezi; şi scrie cît o vrea profeţii pe care 
îi admiraţi, că eu tot o să zic că ar fi mai bine să începem de 
la îmbunătăţirea produetelor pămîntului și apoi să ne gîn- 
dim la industrie manufacturială, care şi ea trebuie să-și 
aibă rostul ei în dezvoltarea şi încurajarea de care are 
trebuinţă. Iar cît pentru epitetele de trădători, de spioni, 
de vinduţi streinului, cu care gratificaţi pe acei care nu cu- 
getă ca voi, dacă şi ei, la rîndul lor, ar zice că sunteţi plătiţi 
de inimic ca să sărăciţi ţara, bine ar fi? frumos ar fi? Dar 
dacă streinii v-ar crede şi pe unii şi pe alţii, ce opinie ar 
putea să aibă de o ţară unde partidele politice nu se compun 
decit de oameni corupți și trădători? 


În mijlocul acelei discuțiuni m-am deşteptat. Mi se părea că 
dormisem zile şi nopţi întregi, în petrecerea acelor eveni- 
mente.Dar care nu îmi fu mirarea cînd, uitindu-mă la ceasor- 
nic, văzui că nu trecuse nici o jumătate de oră de cind măculca- 
sem. Zgomotul în mijlocul căruia îmi zburase somnul venea 
de la vecinul meu de cameră, care se întorcea de la o petre- 
cere şi se certa cu portarul hotelului, care îl făcuse să 
aştepte pină să-i deschidă. 

Acum, avînd mai multe ore dinaintea mea pînă la ziuă, 
inehideam ochii şi-i stringeam cît puteam, daru-i Doamne, 
d-oi prinde somnul speriat. Chemam în ajutor cînd suprafaţa 
unui lan de grîu, lin mingiiat desuflarea vîntului, cînd numă- 
rînd de la o stea-logostea pînă lao mie destele-logostele; dar 
orice chemam în ajutorul somnului se transforma îndată în 
una din peripeţiile și emoţiunele ce simţeam în călătoria mea 
spre Blackgang, așa că am adormit tot sub impesia eveni- 
mentelor acelei seri. 

IV 


De astă dată se făcea că un vapor mare din cele trans- 
atlantice ridicase semnalul de plecare. Mateloţii învirteau 
virtos la cabestanul ancorei şi sumă de călători alergau din 
toate părţile ca să se îmbarce. 


Mie vederea unei corăbii care îşi deschide pînzele mi-a 
adus totdeauna un dor nespus de ducă. Mă uitam cu jind la 
cei cari plecau și, făcîndu-mi socoteală de cît cheltuisem în 
timpul cît petrecusem în ţara în care m-aruncase întimplarea 
şi dovedindu-mi că mijloacele mele pecuniare nu-mi permitea 
să prelungesc mai mult petrecerea mea acolo, m-am îmbarcat 
Şi eu pe acel vas, fără să ştiu măcar unde mă va duce. 


Dupe patru zile de călătorie spre nord-est, cu o iuțeală 
de cincisprezece noduri pe oră, am abordat într-o ţară numai 
nisip şi piatră, pămînt spoit cu cîţiva milimetri de humă ve- 
getală, produsă mai mult prin plantaţiuni de pini alpestri 
şi de îngrăşări artificiale. Dar m-a mirat calitatea cu totul 
superioară a griului, cultura arborilor roditori și a legumelor 
şi mai cu deosebire, frumuseţea soiurilor animale. Oriîncotro 
îmi aruncam ochii, vedeam cîmpii brăzdate de şosele, de 
drumuri de fier și de canaluri. Țară drenată și irigată. 


În orașe, stradele bine pavate şi curate, case frumoase şi 
bine zidite, iar magaziile pline de mărfuri de cea maibună ca- 
litate. 

Coborînd din vapor m-aşteptam să văd oamenii vămei 
viind să-mi preţuiască lucrurile, să-mi ceară paşaport, să 
mă întrebe de unde viu? unde mă duc şi ce caut acolo? Dar 
dacă am văzut pe tovarășii mei de călătorie desbarcînd liberi, 
neopriţi şi necercetaţi de nimeni, am chemat şi eu o birjă 
curată, bine înhămată, care m-a dus în treapătul cel mare a 
doi telegari mîndri şi iuți la un hotel unde mi s-a dat o ca- 
meră curată și luminoasă cu trei franci pe zi și unde am avut 
un foarte bun prinz cu cinci franci: trei feluri de bucate vin 
şi calea. 

Pe strade trecătorii, mai toţi curaţi și bine îmbrăcaţi; 
în magazii, abundență de tot felul de marfă de calitatea 
cea mai bună și pe prețuri moderate. Cu cincizeci de franci, 
mi-am cumpărat o jachetă, mai bună decit aceea pentru care 
dincolo mi se ceruse o sută. 

Întrebînd pe neguţător din ce ţară era adusă acea haină 
el mi-a răspuns că era confecționată în atelierele sale cu 
postav din fabrica sa. 


lată narațiunea ce mi-a făcut acel neguțător despre 
înființarea acelei fabrici: 

— Eu, domnule, de felul meu sunt italian, venit în ţara 
asta, de sunt acum patruzeci de ani, ca croitor de haine bărbă- 
teşti; muşteriii îmi aduceau postavullor, se tocmeau cu mine şi 
eu croiam şi coseam hainele ce îmi comandau, Am urmat astiel 
pînă ce, văzînd că se înmulţesc comenzile din zi în zi, am înce- 
put a aduce și haine gata de la Viena şi, afacerea devenind bu- 
nă, m-am înţeles cu fabricantul cu care corespundem ca, în loc 
de haine gata, să-mi trimiţă cîțiva lucrători meșteri, cu mașini 
de cusut, cu care am înfiinţat aici în oragun mic atelier decroi- 
torie. Atunci guvernul, aflind că atelierul meu prospera și 
se mărea din zi în zi, mi-a propus un avans de bani cu dobin- 
dă de patru la sută, impuniîndu-mi condiţiunea de a aduce 
şi cîteva maşini de ţesut postav, asociind pe lucrători în 
beneficiile fabricei. Eu făcîndu-mi socoteala şi găsind că ma- 
teria primă și hrana lucrătorilor costă aici mai ieftin decît la 
Viena, am primit propunerea, şi astfel astăzi nu mai lucrez 
decit cu postav fabricat în postăvăria mea. Acu cu postăvărie 
şi croitorie, ocup peste cinci sute de lucrători toţi indigeni; 
exportez în ţările vecine şi ţin concurenţă cu fabricile cele 
mai vechi din Europa, căci am avantajul poziţiunei geogra- 
fice. 

Guvernul m-a incurajat, pentru că simte că munca este 
izvorul bogăției și al civilizațiunei; m-a ajutat cu bani, 
pentru că înțelege că munca trebuie emancipată de tirania 
capitalului și că, în unele cazuri, trebuie chiar să ia iniția- 
tiva creării industriilor cari au viitor, precum face pentru 
acele industrii care sunt monopoluri ale statului: tutunuri, 
chibrituri etc. ; precum a făcut pentru poște şi telegraf, pen- 
tru drumurile de fier etc. 

Într-un discurs din 17 septembre 1878, Bismarck zicea că 
el a crezut totdeauna că, organizînd societăţi cooperative, 
s-ar putea îmbunătăţi mult condițiunea lucrătorilor și că nu 
ar fi o nebunie dacă s-ar pune un capital de o sută de milioane 
de talere pentru a realiza înfiinţarea de ateliere cooperative 
de producțiune şi că el regretă numai că alte preocupaţiuni 

l-au distras de la dorinţa ce avea de a se ocupa de această 
chestiune. 

Astăzi, lucrătorii din atelierele mele de croitorie și 
de postăvărie sunt toţi asociaţii mei, interesaţi ca și mine 
în prosperitatea fabricilor; şi dacă am izbutit așa de bine, 
este numai pentru că am asociat munca cu capitalul, făcînd 
fiecăruia dintr-aceste două elemente de producţiune partea 
ce i se cuvenea de drept; astfel, lucrătorilor mei, deosebit, 
de salariul obicinuit, le mai vine încă cîte zece, douăzeci 
şi chiar treizeci la sută din beneficiile de peste an ale sta- 
bilimentelor; deosebit de această îmbunătăţire a soartei 
lor, acei dintre dinşii care voiesc să aibă locuinţă, hrană şi 
îmbrăcăminte, le pot găsi cu douăzeci şi douăzeci şicinci la 
sută mai ieftine și de calitate maibună în stabilimentele mele 
de iconomat cooperativ pe preţurile cu care mi le procur 
d-a dreptul de la fabrici; iar bătrînii şi invalizii au pentru 
restul vieţei existenţa asigurată din economiile fabricii. 

Cît pentru mine, astăzi nu mai sunt decit un adminstrator 


al intereselor lucrătorilor, cărora în realitate aparţine fa-. 


brica cu unelte, ziduri şi mașini, fără nici o datorie. 

La această naratiune, obiectindu-i eu că o administra- 
țiune și o survegheare, cu o contabilitate atit de com- 
plicată, mi se părea mie că echivala cu o imposibilitate... 

— De ce? îmi răspunse el, dacă însărcinăm pe stat cu 
exploatarea poștelor și telegrafelor şi a drumurilor de fier, 
de mii de kilometre, întreprinderi industriale mult mai 
complicate decit o fabrică de postav și de haine, fiindcă 
cer cunoştinţe tehnice, au trebuinţă de aptitudini adminis- 
trative, de cunoștințe de o contabilitate complicată, de tact 
politic și într-un cuvînt de unirea tutulor calităţilor indus- 
triale şi comerciale, de ce să nu putem găsi oameni care să 
dirige afaceri, precum vedem mii și sute în Europa? 

Este drept a zice că guvernul a luatfmăsurile legis- 
lative ca directorii, administratorii, contabilii și în gene- 
ral toţi acei care minuiesc banii întreprinderilor în care 
lucrătorii sunt interesaţi să se asimileze cu împiegaţii 
statului şi să fie supuși controlului guvernului şi pedepsiţi 
pentru prevaricație şi neglijenţă. 

O naraţiune aproape identică am auzit-o de la un carătaș, 
din atelierele căruia ies trăsuri de tot felul care se pot com- 

para cu cele mai bune şi mai frumoase ieșite din fabricile 
din Viena, Paris şi Londra şi care face un mare export atit 
din cauza superiorității în calitate, cît şi din cauza iefti- 
nătăţii, face o mare concurență carătaşilor vienezi. 

În seeolul în care trăim, solidaritatea care exista mai 
înainte între meşteri, patron şi calfe, între proprietari 
şi plugari, între capitaliști și lucrători a dispărut cu totul 
şi a fost înlocuită printr-o luptă de clase, o luptă care merge 
pînă la urmă și la tentative de exterminare; democrația 
cere egalitate de condițiuni. Aicea, acea luptă fusese înlo- 
cuită prin confundarea intereselor, ceea ce adusese armonia 
şi iubirea între clase ; guvern și popor înţelegea că problemul 
social constă în trei factori: în muncă, pămînt și capital, 
factori care fiecare trebuie bine și drept retribuit, ceea ce 
nu se poate dobindi decit cu condițiunea de a se stabili 
între dînșii o solidaritate de interese. 

La ţară, o mare parte a populaţiunei agricole posedă 
pămînt cite cinci sau șase hectare de familie și se bucură 
de rodul muncei lor; iar, ca să se folosească de avantajele 
ce are cultura cea mare asupra culturei celei mici se asocia 
mai mulți între dinşii, sau se asociau cu cîte un proprie- 
tar mare şi exploatau în comun. 


La o exploatare agricolă ce am vizitat, un proprietar 
mare îmi spunea că întinderea pămîntului ce cultiva era 
de trei mii de hectare, din care o mie cinci sute hectare erau 
ale sale, iar celelalte o mie cinci sute aparţinînd la o sută 
patruzeci de proprietari mici, asociaţi cu dinsul. Îmi spu- 
nea că el adusese în asociaţie, deosebit de acele o mie cinci 
sute hectare de pămînt, şi un capital de două sute de mii 
de franci, în mașini, vite şi avansuri de bani, capital care 
conta în societate pe dobîndă de cinci la sută, și că astfel 
atit el, proprietarul cel mare, cît și asociaţii săi trăgeau 
de la acest sistem un mare folos, fiindcă pămîntul lor era 
cultivat cu mașini perfecţionate, şi el, proprietarul cel mare, 
avea totdauna la dispoziţiunea sa lucrători zeloşi, inteli- 
genţi şi interesaţi la prosperitatea întreprinderei, și preţuia 
aceste avantaje la douăzeci și cinci și treizeci la sută d-asu- 
pra exploatărilor pămînturilor vecine. El zicea că sistemul 
cooperativ, comparat cu cel individual, este întocmai cu 
regimul liberal, comparat cu cel despotic. 

În vecinătatea acestei ferme, exista o fabrică de îmbră- 
căminte țărănești: postavuri, cojoace și pînzeturi, fundată 
tot pe principiul coperativ, încurajată de guvern; ea da 
rezultatele cele mai bune şi mai binefăcătoare. 

Cînd m-am deşteptat, soarele era sus pe cer și camera 
mea plină de razele lui. 


vV 


Un stabiliment (fabrică sau prăvălie) se zice cooperativ 
sau că lucrează pe principii de cooperațiune, atunci cind 
capitalul şi munca aparțin acelorași persoane, adică cind 
capitatul trebuincios stabilimentului este adus asociaţiu- 
nei de chiar cei cari muncesc acolo. Așa, de exemplu, o bă- 
cănie este coperativă, dacă localul și marfa sunt proprieta- 
tea acelor cari slujesc într-însa: a băieţilor din prăvălie şi a 
servitorilor cari conduc afacerile. O cizmărie, sau o croi- 
torie devine curat cooperativă, dacă lucrătorii au subscris ei 
între ei o sumă de bani cu care să fi cumpărat stabilimentul 
şi urmează înainte afacerea pe socoteala lor. 

Societăţile cooperative se deosebesc mai cu seamă în 
societăţi cooperative de distribuţiune şi în societăţi cooperative 
de producţiune. Cele mai multe însă şi din unele şi din altele, 
deşi se intitulează astfel, dar nu păzesc într-un mod absolut 
preceptele de mai sus. La cele de producţiune, capitalul de 
cele mai multe ori este adus de patroni, sau de societăți 
anonime, lucrătorii avind şi ei o parte oarecare în beneficiile 
întreprinderei, peste ceea ce primesc ca salariu, iar cele dis- 
tributive, cunoscute mai obicinuit sub numele de magazii 
coperative  (Cooperative Stores), nu prezintă nici un fel de 
fuziune a capitalului cu munca. Capitalul acestora este al 
clienţilor (muşteriilor) şi al acţionarilor, cărora li se și îm- 
part toate cîștigurile, pe cînd acelor cari muncesc într-acele 
stabilimente, băieţi de prăvălie, servitori, contabili, nu li 
se face nici o parte alta decît salariul ce primesc. 

Sistemul de storuri, zise cooperative, a luat de citva timp 
un foarte mare avînt ; cele mai renumite sunt astăzi: 

Victoria Army and Navy Store*, 


* Cooperativa Victoria a armatei şi a flotei. 

Wighiley, 

Les Magasins du Louvre 

Le Printemps*. 

În Englitera, numărul storurilor cooperative se suie la 
şapte sute optzeci şi două şi se înmulţesc pe toată ziua. Cli- 
enţii asociaţi cumpără cu cel puţin douăzeci și cinci și 
treizeci la sută mai ieftin decît daca ar cumpăra din tirg. 
În toate storurile se plătesc cumpărătorile cu bani gata, și 
într-aceasta există mai cu seamă secretul cel mare al prospe- 
rităţii acelor stabilimente. 

Unul din cele dintii storuri cooperative a fost înființat 
în Englitera la anul 1842 de cîţiva lucrători dintr-o fabrică 
de flanele de la Rochdale, al cărora salariu fusese redus din 
cauza depresiunei ce suferea cea industrie, care micșorare 
de salariu devenise cu atit mai simţitoare, cu cit obiectele 
de hrană se scumpeau din zi în zi mai mult. În faţa acelei 
stări de lucruri, douăzeci și opt dintr-acei băieţi lucrători 
tlanelari s-au înţeles între dinșii, puind fiecare cîte o mică 
sumă (douăzeci și cinci de franci), cu care bani, în loc de a 
cumpăra ceai și zahăr de la băcănii cu mărunţeaua, cum fă- 
ceau pîn-atunci, și unde li se vindea acea marfă și scump, 
şi de calitate proastă, și falsiticată, au putut-o obţine de la 
o magazie cu ridicata (en gros) şi mai ieftină, și mai bună, 
fiecare asociat se aproviziona de la acel stor, plătind ceea ce 
cumpărau cu bani gata (au comptant) şi pe preţurile costului. 

Scopul acelor asociaţi fusese pur şi simplu de a dobiîndi 
obiecte de ale mîncării mai ieftine şi de mai bună calitate, 
fără a se gindi la beneficiile ce puteau rezulta de la acest 
sistem. 

Întiia proviziune sleindu-se, asociaţii au cumpărat cu 
banii adunaţi un al doilea stoc de marfă, urmind pe ace- 
leași principii, şi numărul asociaţilor mergea tot crescînd, 
așa că, la anul 1846, acea societate cooperativă cunoscută 
sub numele de Asociaţia cooperativă a pionierilor de la Ro- 
chdale dobîndise o mare celebritate; numărul asociaţilor 
se suise la unsprezece mii şi capitalul lor întrecea peste trei 
sute de mii franci, Atunci afacerea nu se mai mărginea nu- 
mai la obiecte de ale băcăniei, ci acolo se vindea, pe aceleaşi 
principii, carne, pine, încălțăminte, haine etc., etc. La 


* Primăvara. 

1852, acea societate avea optsprezece sucursale în Rochdale ; 
într-acel an, vînzările făcute în acele storuri au fost aproape 
şapte milioane de franci, realizînd un beneficiu de opt sute 
mii de franci. 

Dintr-acest beneficiu trăgindu-se mai întîi partea do- 
bînzii capitalului, adică cinci la sută, restul s-a împărţit 
clienţilor asociaţi ca beneficiu curat, primind fiecare parte 
în proporţie cu cumpărăturile făcute de dinsul, bani pe cari 
mulţi i-au luat în numerar, dar pe cari alţii i-au lăsat în 
societate ca capital, ca să fie întrebuințat în cumpărători 
de titluri şi de acţiuni sigure; capitalul social se suise aproa- 
pe la opt milioane de franci. 

Cele opt sute de storuri din Englitera fac acum, pe fiecare 
an, vînzare de aproape trei sute cincizeci milioane de franci. 

Beneficiile fiecărui asociat se constată prin fise de co- 
sitor (jetons) ce se remit fiecărui societar cînd face o cum- : 
părătoare, iar conturile se încheie la finitul fiecărui trimes- 
tru. 

Aplicarea sistemului cooperativ la consumaţiune a avut 
şi are un succes complet; din nenorocire nu este tot astfel 
şi pentru aplicarea lui la producţiune. 

Aplicarea cooperaţiunei la producţiune a avut și dînsa un 
început foarte modest. 

La 1850, lucrătorii dintr-o bumbăcărie din Lancaster 
s-au cotizat deau închiriat o sală, în care au pus cîteva răz- 
boaie de ţesut; această industrie fiind pe atunci foarte fa- 
vorizată de împrejurări, asociaţiunea realiza beneficii în- 
semnate, așa că capitalul lor la 1852 se suise la o sută trei- 
zeci mii de franci, iar la 1856 a fost în stare de a zidi o 
fabrică de mai mult de un milion ; dar veni războiul ameri- 
can de la 1862, care, deşi i-a oprit avîntul ce luase pîn-atunci, 
însă tot acest stabiliment a fost în stare de a se lupta cu im- 
prejurările de atunci mai bine decit toate celelalte fabrici 
de bumbac din Lancastershire. 

Am zis mai sus că principiul cooperativ se aplică mai ales 
la distribuţiune decît la producțiune ; lucrul e lesne de în- 
teles. Este învederat că o prăvălie cooperativă nu are a se 
lupta cu dificultăţi ca acelea ce poate întîimpina o fabrică. 

Mai întîi, că afazerile unei magazii cooperative se fac. 
pe sistemul de plăț | cu bani gata, așa că nu este temere de 
a se expune la nici un risc de pierdere. Al doilea, că nu are 


422 


trebuinţă de a face cumpărători speculative, marfa ce se 
debitează se poate cumpăra numai după trebuinţă: intră- 
rile de bani sunt regulate; tranzacţiunile unui trimestru 
diferă puţin de ale trimestrelor anterioare, şi este lesne a 
întinde sau a restringe afacerile sale, după cum cere tre- 
buinţa ; pe cînd, din contra, o fabrică, prin chiar natura 
lucrurilor, are ceva incert gi speculativ; beneficiile ce poate 
realiza depind adesea, mai cu totul, de la aprovizionarea 
materiilor prime la timp oportun; vin uneori împrejurări 
în cari industria se găseşte atît de deprimată, încît tre- 
buinţa cere de a nu trimite pe piaţă productele sale spre vin- 
zare şi totdeodată de a nu restringe producţiunea acelor 
materii; în fine, nu poate înainta fără de a poseda un fond 
de rezervă însemnat. 

Unele industrii sunt foarte supuse fluctuaţiunilor; ace- 
lora mai cu seamă nu le convine sistemul cooperativ, care 
se aplică mai lesne la industriile acelea al căror capital, 
trebuincios pentru unelte şi material, este mic în comparaţie 
cu acela care se cere pentru plată de salarii. Într-această 
din urmă categorie sunt dulgheriile, zidăriile, timplăriile, 
croitoriile, cizmăriile etc., etc. 


ION GHICA 


O PAGINĂ DIN ISTORIE 


Mai trăiesc oameni cari-și pot aduce aminte de un biet 
grec, bondocel și pirpiliu, numai pielea şi osul, care se 
furlandisea măreț pe ulițele Bucureștilor, cu pas măsurat, 
oprind pe trecători în drum ca să le zică: 

„Stii tu mo, mosico, ca io sinto feţior de imperato; Va- 
silopulo, bre!“ 

Şi să te fi dus păcatul să-i contestezi pretenţiile, că-ţi 
găseai beleaua, se făcea Dunăre de s-aduna lumea. Întindea 
pumnul, ca cum ar fi dat cu pistolul; făcea din gură „bum“ 
şi o reteza la fugă cu un halai de ştrengari după el. 

Boierii cari pe atunci nu aveau distracţia sălei de la 
„Orfeu“, [î]l făceau haz, [î]l chemau la masă, petreceau cu 
dînsul, [îi făcea temenele şi-l porecleau: 

„Măria-ta 

Eclambrotate* 

Megaliotate** 

Alteță 

Majestate 

şi Gaidare...“ 

Avea numai atîta inimă rea, că cucoana Vasiliki, cu care 
trăia de mulţi ani, [î]l cam bătea; încolo nebun, nebunul 
grec o ducea bine cu boierii, pînă într-o zi luîndu-se la sfadă 
cu vestitul hatman Velișcanu, în casă la banul Mihalache 


Ghica, de la „bum“ din buze a ajuns la „bum“ cu pumnii. 


* Strălucitule! (n.a.). 
** Mărite! (n.a.). 

Atunci marele vornic a chemat doi dorobanţi de l-au luat 
şi l-au dus drept la monastirea Bistriţa, unde şi-a petrecut 
zilele ce-i mai rămăsese în discuțiuni zgomotoase cu fratele 
Partenie, rudă de aproape a unei persoane ilustre, viţă de 
domn.  Conversaţiile acestor două ilustraţiuni deveneau 
înfocate, mai ales cînd da luna înapoi. 

Într-o noapte poposisem la monastire, mă lua somnul, 
cînd mă pomenesc în odaie cu doi ingi încăierați de păr: 
feciorul de împărat mi-aducea pe călugăraş de barbă, ca să-l 
încredinţeze că îl cunoaştem de fiu de împărat neaoş; iar 
eu, eu ca să nu mîhnesc nici pe unul, nicipealtul, și să cruţ, 
cum se zice, şi varza şi capra, zisei că-l cunoaştem că cu 
adevărat este făt de împărat; iar după aceea, adresîndu-mă 
blind și cu respect către grec, îi zisei: „Atita numai că nu 
ştiu al cărui împărat este fiu“. 

„Vezi, asta nu o ştiu nici eu — îmi răspunse grecul — 
că nici chiar eu nu aş fi ştiut că sunt fecior de împărat, pînă 
în ziua cînd Mavromihali a tras cu pistolul „bum“ și a omorit 
pe Capo D'Istria; atunci în biserică, făcîndu-se larmă mare, 
s-a dat pe faţă că eram fecior de împărat“. 

Acest biet grec se numea Piperofag, fusese dascăl, lo- 
gheotatos, la copiii lui Drogadan sau ai lui Modrogan, şi cînd 
a izbucnit revoluţia greacă la 1821, s-a scris şi el ca mulţi 
alți tineri greci la ierolohite, mavrofari ; apoi de la catastro- 
fa de la Drăgăşani, a trecut în Grecia, de unde, după ce 
a petrecut mai mulţi ani, s-a întors iar la apa cea dulce a 
Dimboviţei. 

Mai era în București, tot pe timpul lui Piperofag, și un 
alt grec; era sau nu era călugăr, purta însă barbă, plete, 
potcap și rasă şi se preumbla pe strade cu o prăjină lungă 
cu făclii lipite una de alta, cu care ajungea pînă la ferestre- 
le de sus ale caselor boierești: acesta era „Patriarhul“, făcut 
iar nu născut (piizenda, genitenda). „Patriarhul“ făcut iar 
nu născut era un om blind și milostiv, împărțea la săraci 
tot ce-i dau unii şi alţii; dar şi acesta trebuia menajat în 
pișcatul lunei, căci atunci devenea arțăgos, înjura grecește 
şi da cu cirjea de făclii în cine întilnea. 

Grandomania este boală lipicioasă şi, [în] vremile pe 
cînd domniile Valahiei și Moldovei încetaseră d-a mai fi 
apanagiul grecilor din Fanar, Europa se umpluse de o droaie 
de prinți cari mișunau mai ales pe stradele Vienei, ale Pisei 

şi ale Odesei. Sute de prinți Ipsilanţi, Muruzi, Suţi, Han- 
gerlii, Caragea, Mavrocordaţi, încît Schwarzenbergii, Li- 
chtensteinii, Metternichii, Nesselrozzi începuseră a se în- 
griji de a căuta un leac răului; căci pe atunci titlurile în 
Austria, în Germania şi chiar în Franţa nu erau o chestiune 
numai de vanitate, ci la dinsele se alipeau drepturi și privi- 
legiuri. 

Ca să fii şah, padișah, ţar sau împărat; rege, principe, 
voievod, vlădică, negos sau samoderseu; ducă, marquis, 
comite sau baron, general, colonel, vornic sau conţipist, 
trebuia mai întîi ca cineva în drept să-ţi dea acel titlu, căci 
intri în categoria „Patriarhului“ făcut iar nu născut, sau a 
feciorului de împărat şi ajungi mai curînd sau mai tirziu la 
„Golia“ sau la „Mărcuţa“. 

Iată leacul ce au găsit împărații. Ca să nu mai cază ni- 
meni în ispită, au regulat poziţia fiecăruia dintr-aceşti 
pretinşi nobili în Convenţiunea de la Akkerman. Sultanul 
şi cu ţarul au hotărit ca foştii voievozi ai Valahiei și ai Mol- 
dovei, după mazilie sau abdicare, să rămiie boieri, ca toți 
boierii fără însă a putea să ocupe slujbe sau a mai fi realeşi 
gospodari; iar fiii lor, beizadelele, cum se zicea, să se prenu- 
mere şi ei între boierii ţării, să poată ocupa funcțiuni și să 
fie aleşi hospodari. lată ce se zice în acea convenţiune: 
„Tout Hospodar qui aurait été destitu€ apres avoir fini son 
terme, ou qui aurait abdiqu€, encourera la déchéance de son 
titre et poura rentrer dans la classe des Boyards, a conditions 
de rester paisible et tranquille, mais sans pouvoir ni redevenir 
membre du Divan, ni remplir aucune fonction publique et 
sans pouvoir être réélu Hospodar. 

Les fils des Hospodars destitués ou abdicataires conserve- 
ront la qualité de Boyards, pourront occuper les charges du 
pays et etre elus Hospodars.“* (Convention d' Akkerman, ex- 
plicative du Traité de Bucarest, 7 octobre 1826.) 


* Orice domnitor care ar fi destituit după ce s-a împlinit terme- 
nul, sau care ar abdica, va atrage pierderea titlului său şi va putea 
reintra în clasa boierilor, cu condiția să rămînă în pace şi liniştit, 
dar fără a putea să redevină membru al Divanului, nici să ocupe vreo 
funcţie publică și fără a putea să fie reales domn. 

Fiii domnilor destituiţi sau abdicaţi îşi vor păstra calitatea de 
boieri, vor putea să ocupe funcţii în ţară şi să fie aleşi domni, 

irita anii ai dă 


Titlul de principe nu se găseşte nicăiri în datinele ţării 
noastre, i 

În vechime, domnitorii noştri aveau titlu de voievozi, 
se ziceau Dan-voievod, Radu-voievod, adică capi sau co- 
mandiri de cete ostășești. Sfinţii Voievozi sunt arhanghelii 
Mihail și Gavril, şefii cetelor cerești. Nici funcțiunea domni- 
torilor, nici titlul lor nu erau de moștenire şi nu s-a pomenit 
niciodată de vreun principe din Petru Rareș, sau din vreun 
Radu de la Afumaţi, din Ștefan Tomşa, din Petre Șchiopul 
sau din Gavril Movilă. 

Mai tirziu, cînd domnitorii români au recunoscut suze- 
ranitatea sultanilor, Poarta le da titlu de bei, adică nobil, 
titlu obicinuit în unele familii ale Moreei sau ale Bosniei, 
precum familia Evrenos, Kedici ș.a.l., compuse din 


` foştii creştini cari în timpul cuceririi îmbrăţişaseră isla- 


mismul; nobili cu care valiii (guvernatorii de provincii) 
o duceau cam greu. Exemplu: Ali-pașa de la Ianina, fio- 
rosul Ali Tebedelen, un admirator al lui Ludovic al XI şi 
al lui Richelieu, a fost silit să scurteze pe mulţi bei din 
Albania, ca să poată guverna după plac. 

Cind vreunul dintr-acei signori feudali îi impiedica pla- 
nurile, avea obiceiul de se jeluia de purtarea acelui bei 
dinaintea unuia din credincioşii săi, dinaintea lui Voia 
sau al lui Nuțu, care a doua zi venea de-i raporta despre 
o întîmplare tragică din noaptea trecută, care cauzase 
moartea acelui nobil. La această dureroasă ştire, Ali-paşa 
începea a se boci zicînd: „Păcat de un așa viteaz, bunătate de 
om l“ şi apoi se consola zicînd: „Dar mai bine că a murit, 
căci cine știe cite rele ar mai fi făcut“!. 

Sultanul, cînd da investitura unui /fag-beg sau Bog- 
dan-beg, îi punea pe [cap] cuca (coif de ienicer) şi-i da în 
mînă un tui (baston în vîrful căruia atirna o coadă de cal) 
în semnul de liva (general de brigadă). 

Pașii sau generalii turceşti erau de trei grade și anume: 

Liva sau general de brigadă (paşă cu un tui), feric sau 
general de divizie (pașă cu două tuiuri) şi mușir (mareșal 
sau paşă cu trei tuiuri). 

Dintre toţi domnitorii noştri, numai Ştirbei şi Grigorie 
Ghica au avut la 1849 de la sultanul grade de mușiri. 

Mai tirziu, cînd puterile Europei au început a se ames- 
teca în afacerile Principatelor și a le menţiona în tracta- 

tele lor, precum a făcut în Tractatul de la Kuciuk-Kainargi, 

Bucureşti, Akkerman, Adrianopol, Balta-Liman și Paris, 

titlul recunoscut de dînsele domnitorilor noștri era de „hos- 
odar“. 

Ţările sunt menţionate ca principate, iar pe domnitorii 
lor îi numesc „hospodari“. 

„Les deux hautes Puissances contractantes, en confir- 
mant tout ce qui a été stipulé par l'acte séparé de la Conven- 
tion d’ Akkerman relativement au mode d’ élection des Hospodars 
de Moldavie et de Valachie... (acte separe signé à Adriano- 
pole le 14 septembre 1826)*. 

Les Hospodars de Moldavie et de Valachie, étant choisis 
parmi les Boyards indigènes, leur élection... (acte séparé signé 
à Akkerman le 7 octobre 1826)**. 

Puterile publice vor fi încredințate în fiecare principat 
unui hospodar. (Convențiunea din Paris din 7/19 august 
1858.) 

În toate actele, toți hospodar şi nicăieri principe. 
Titlul de principe nu a existat nici în datinele țării, nici 
în dreptul public şi misiunea de principi româneşti au 
ieşit numai din gărgăuni; dacă au existat în România unele 
familii cu titluri de baroni, comiţi şi principi, acele titluri 
le-au fost date de Ungaria sau de Austria, precum sunt ba- 
roni Belu, Meitani, Sakelarie... cari aveau titlul de la Aus- > 
tria. 


Familia Kentefy, al cărui ram venit în România purta 
numele de Cind-o-fi sau Cîndescu, avea titlul de comite 
de la Ungaria. Ramul din Valahia s-a stins pe la începutul 
seculului, prin moartea celui din urmă Cîndescu, tatăl 
Luxandrei Cimpineanu și a Maricuţei Lehliu, rămtind as- 
tăzi numai ramul din Ungaria, cu numele de grof Kentefy. 

Asemenea s-a stins familia comitală a Dudescului la 
1832, prin moartea vornicului Nicolae Dudescu, care nu 
a lăsat decît o fată. Ramul familiei Dudescu din Ardeal 
purta numele de Boiar2. 


* Cele două înalte puteri contractante, confirmînd tot ceea ce a 
fost stipulat prin actul separat al Convenţiei de la Akkerman rela- 
tiv la felul alegerei gospodarilor Moldovei și Valahiei... (act separat 
semnat la Adrianopol la 14 septembrie 1829). 

** Domnii Moldovei şi Valahiei fiind aleşi dintre boierii indigeni, 
alegerea lor... (act separat semnat la Akkerman la 7 octombrie 1826). 

Mai este familia comitală a Bălăceanului, al căreia 
titlu datează din timpul domniei lui Constandin Brinco- 
veanu; ramul comital a rămas în Austria. 

Este şi familia Sturdza (Ex Torda)’, recunoscută de 
împăratul Ferdinand, la anul 1840, ca ram al familiei 
comitale Bethlem. 

Familia princiară a Cantacuzeniştilor datează de la 
Șerban-vodă Cantacuzino, care a fost creat principe al 
Sîntului Imperiu Roman de împăratul Austriei, în urma 
bătăliei de la Viena cu turcii. 

Familia princiară Ghica, al cărei titlu datează de la 
Grigore Ghica voievod, creat principe al Sîntului Imperiu 
Roman de împăratul Leopold la anul 1661. 

Constandin vodă Brîncoveanu, creat principe al Sin- 
tului Imperiu Roman la anul 1700, dîndu-i-se şi doul feude 
(fiefs) în Transilvania: Sîmbăta și Avrigul. Această familie 
s-a stins cu desăvirşire la anul 1833, cu încetarea din viaţă 
a banului Grigore Brîncoveanu, care n-a lăsat nici un moş- 
tenitor al numelui și al drepturilor sale, nici parte bărbă- 
tească, nici parte femeiască. 

De unde dar un fiu al fostului hospodar G. Bibescu a 
ieşit în lume cu numele de Brincoveanu Basarab şi principe, 
nume cu care nu are nici un clin, nici în minecă?4 

De unde Şuţu principe? Poate pentru că-și pusese pe 
casă o coroană de principe mai mare decît capul, pe un 
scud de bour şi corb, armurii pe care le-a înlocuit cu un 
soare strălucitor ca să semene cu Ludovic al XIV. Dacă 
nu se mulțumește cu coborirea din familia anticului şi 
ilustrului Draconë ! : 

„De unde și pină unde un băiat nu se ştie al cui prin- 
cipe Cuza? cînd după toate legile morale și creștine euro- 
pene nu poate fi nici Cuza, nici principe... 


UN BOIER CUM A DAT DUMNEZEU 


Scumpe amice, 


Una din afacerile de predilecțiune ale domnilor greci era 
şi încuscririle cu boieri pămînteni; urmăreau fetele și flă- 
căii cu avere pentru neamurile dumnealor. 

Vodă Caragea adusese cu dînsul din Țarigrad nu numai 
ciuma şi o droaie de greci flămînzi, cărora, alipindu-le titlul 
de „baş“ în coadă, îi poreclea cafegi-bașa, portar-bașa, 
sofragi-başa, ciubucci-başa etc., dar și o familie numeroasă 
cu chera*, bezdadele, domnițe**, cuconițe*** şi duduce****. 

Între aceste din urmă era şi o nepoată anume Sultăniţa, 
pentru care vodă pusese ochiul pe Bărbuceanul, fiul vorni- 
cului Bibescu din Craiova, de curînd întors din Paris, de la 
învăţătură, tinăr plăcut și moştenitor prin adopţiune a 
numelui şi a însemnatei averi a bogatului boier Ştirbei; 
avere disputată dinaintea Divanului ţărei de familia Grădiş- 
tenilor şi a Drăgăneștilor. 

Tînărul, deși la început se arăta docil, o dată însă ce s-a 
văzut în posesiunea pecetei domnești pusă pe anaforaua 
veliților boieri, a început a i se părea nasul Sultănichii prea 
cocărjat, bărbia cam ţuguiată și oasele de tot ascuţite, şi s-a 
dus de s-a logodit aiurea; aşa că a trebuit să se caute unalt 
ginere pentru mihnita nepoţică. 


* Nevasta lui vodă sau doamna (n.a.). 
** Titlu care se da numai fetelor de domn (n.a.). 
*** Cuconiţe se zice numai surorilor domnului (n.a). 
**** Fete mari, rude ale domnului (n.a.). 

Cum face, cum drege Caragea, cam prin Toba* Telăloaica, 
cam prin samsarul grec Burnaz Șalgiu, că dibuieşte la satul 
Girlagele? din malul Buzeului pe un tînăr provincial, pe 
capul căruia năprasnica boală grămădise mai multe moş- 
teniri de la părinţi, unchi, mătușe şi veri; îl atrage la curtea 
domnească edecliu ; și cam de voie cam de nevoie provincia- 
lul Dumitrache devine bărbatul duduchii Sultănichii, boier 
cu barbă, agă; şi numele i se lungeşte de un cot, schimbiîn- 
du-se din sadea Dumitrache Buzoianu, în aga Dumitrache 
Chrisoscoleu Buzoianu. 


II 


Boier Buzoianu era om vesel, plăcut, leal, generos şi 
iubea mai mult a trăi în societatea amicilor săi decît în 
atmosfera curţei greceşti. Era bun român în toată puterea 
cuvîntului, și de cînd făcuse parte dintr-o comisie de anchetă 
împreună cu Costache Cîmpineanu îi rămăsese o adevărată 
veneraţiune pentru acel bărbat; aşa că în afacerile publice, 
cît a trăit Cîmpineanu, nu făcea un pas fără a-l consulta, 
şi chiar după moartea acelui boier, ori de cîte ori era che- 
mat să voteze în Obșteasca Adunare asupra unui proiect 
care i se părea că era în detrimentul ţărei, lua bila. cea 
neagră între degete și o arăta zicînd: 

„Uitaţi, cinstiţi boieri, să-i fie ţărina ușoară lui Costache 
Cîmpineanu, că el m-a învăţat să votez așa, or de cîte ori 
este a se aduce vreo vătămare drepturilor acestei ţări“3. 

În sesiunea Obşteştei Adunări din anul 1844, cînd cu 
vestita concesiune de mine a muscalului Trandafirof, Barbu 
Catargiu rostise în favorul proiectului un foarte frumos 
cuvînt în patru puncturi după toate regulele retoricești şi 
se cobora satisfăcut de la tribună, așteptind felicitările 
amicilor săi, dar în loc de admiratori, întilnește piept în 
piept pe deputatul Buzoianu, care-l întimpină zicînd: 

„Dumneata Thiers sau Guizot?“ 


Întrebare la care Catargi răspunde depărtindu-se; dar 
abia face cîţiva paşi, că iar îi iese boierul Buzoianu înainte; 
de astă dată mai ţanţcș, îl întreabă cletenînd din cap: 


* Tobia ovreica (n.a.). 

„Sto ti gospodin* Thiers ia Guizot?“ 

Catargiu se mărginește a-i răspunde: 

„Eu sunt cine sunt“, și-i întoarce spatele; dar nu trece 
mult şi iar se pomeneşte cu Buzoianu în faţă, mai amenin- 
ţător şi bătînd din picior: 

„Scagi brati ti** Guizot ia Thiers?“ 

Acum oratorul, văzînd că gluma se îngroaşă şi că risetele 
erau în partea lui Buzoianu, s-a apropiat binișor de ușă şi a 
părăsit sala. 

Această scenă, jumătate glumă, jumătate cam gilceavă, 
nu puţin a contribuit și dînsa, ca și satira Măceșul, la neno- 
rocita soarte a proiectului Trandafir cu of în coadă. 


III 


La boier Buzoianu nu prea avea trecere ciraclicurile, și 
de multe ori postulanţii recomandaţi își găseau beleaua cu 
dînsul. 

Cînd era vornic de oraş, îl roagă atotputernicul ministru 
Villara să-i facă pe bărbierul care îl rădea staroste de băr- 
bieri. 

„Lasă p? mine, cucoane Alecache, tocmai dumitale să 
nu-ţi fac şi eu atita hatîr; trimite-mi-l că ţi-l fac îndată“, 
îi răspunde Buzoianu. 

A doua zi din zi de dimineaţă bărbierul marelui minis- 
tru se prezintă, zicîndu-i pe un ton măreț: 

„Viu din partea cuconului Alecache pentru treaba de 
care ţi-a vorbit“, 

D-abia zice, şi boierul Buzoianu, nici una, nici două, 
îl ia de spate şi-l dă cu briînci pe ușă afară, tratindu-l de 
beţiv. 

Bărbierul, uimit, raportează protectorului său despre 
primirea ce i se făcuse. Villara supărat ceartă pe Buzoianu 
cu vorbe aspre, iar el nu răspunde alta decit: 

„Beat, boierule, beat mort; mi-am zis: dar dacă odată se 
duce beat să-l rază*** şi îi alunecă briciu din mînă şi-l taie 
la git, ce ne facem noi? Ce se face ţara asta?... te întreb“. 


* Cine ești dumneata, domnule...? 


** Cine eşti, frate...? 
*** Desigur, boierul Buzoianu se referă la vodă. 

O altă dată, pe recomandaţia banului Filipescu, desti- 
tuise pe un slugier Chiriac, om al lui Costache Suţu, și orîn- 
duise în locul lui împlinitor de contribuţiuni peun pitarul 
Matache. 

Cum află Costache Suţu de destituirea protegiatului său, 
olaren la Buzoianu. 


-” „Ma cum si pote vere Dumitrache si dai afara pe Chiriaco, 
“omo ținstito si pricopsito si si pui în locu a lui pe pungasi 
ațela de Matacu de la Filipesco, un agramatos?“ 

La această imputare, Buzoianu nu răspunde, ci bate în 
palme, strigă pe Niculae feciorul şi-l trimite să-i cheme pe 
secretar, căruia îi dictează ordinul următor: 

„În locu lui pitaru Matache, numit alaltăieri împlini- 
tor de contribuțiuni, un pungaș și un agramatos, se orin- 
duieşte iar slugierul Chiriac, care este om cinstit şi pri- 
copsit“. 

Aşa că Suţu se duce mulțumit; dar nu trec trei zile și 
iată că vine Iordache Filipescu turburat Dunăre. 

„Cum se poate, Dumitrache, să scoţi pe pitaru Matache, 
om de ispravă, om cu frica lui Dumnezeu și să-mi pui iar 
pe hoţomanu ăla de Chiriac al lui Costache Suţu, de ţipa 
fiul din maică?“ 

Filipescu nu sfirşise bine vorba și Buzoianu bate în pal- 


me, trimite pe Niculae să-i cheme pe secretar şi îl pune de 
serie: 


„În locul lui slugierul Chiriac, care e un hoţoman de 
ţipă fiul din maică, se orînduieşte iar pitarul Matache, om 
de ispravă şi cu frica lui Dumnezeu“. 

Banul Filipescu pleacă încîntat, dar cum află Suţu iar 
devine paraponisit cu: 

„ler mi-ai scos-o pe Chiriaco...“ 

Buzoianu cum îl vede bate în palme să-i vie secretarul 
şi-i dictează ordin să scoață pe Matache, să puie pe Chiriac. 

De astă dată, secretarul Ghe tvindii- i că iar o să vie Ior- 
dache Filipescu cu o falcă în cer și cu alta în pămînt să strige 
şi să înjure, Buzoianu îi răspunde: 

„Nu face nimic, cînd o veni Filipescu, iar scoatem pe 
Chiriac şi punem pe Matache“ 

IV 


Aga Buzoianu iubea petrecerile şi ziafeturile. Nu-i lipsea 
bal, nu-i lipsea nuntă, dar mai cu seamă îi plăcea masa pe 
iarbă verde cu miel fript, cu pelin și lăutari. 

Într-o zi de 1 mai, pe cînd se desfăta la Băneasa cu cîțiva 
amici,iată că un boier cunoscut pentru admiraţiunea ce avea 
pentru regele Louis Philippe, pe care îlcompara cu vodă Bi- 
bescu, zicînd că erau doi oameni care se completau unul 
prin altul, care urmează aceeași politică şi erau amindoi la 
un gînd, repetînd la fiecare vorbă: 

„Vodă Bibescu a făcut și de astă dată ca Louis Philippe“. 

Sau: 

„Louis Philippe a făcut întocmai ca vodă Bibescu“. 

De altminteri, om stimabil, blind, delicat şi de viaţă 
foarte cumpătată. 

Blajinul boier, atras se vede de duioasele melodii ale 
lăutarilor, se apropie încetişor de masa boierească, salutind 
cu ișlicul în amîndouă minile și cu cuvintele: 

„Chef bun la boieri, vă desfătaţi, ai? Bine faceţi, că 
astăzi este şi ziua lui Louis Philipp“. $ 

Buzoianu, la aceste cuvinte, se scoală, umple două pa- 
hare cu șampanie şi dă unul boierului, zicîndu-i: 

„Vive Louis Philipp!“ 

În zadar slăbănogul boier se scuză, căutînd să evite de 
a bea, căci amfitrionul îl încolţește strigîndu-i din ce în ce 
mai îndesat: 

„Vive Louis Philippe!“ 

Pină a trebuit să bea, sperînd să scape cu atîtea. Dar 
d-abia a golit paharul, că boierul Buzoianu are în mînă alt 
pahar plin gata,zicîndu-i: 

„Vive Louis Philipp!“ 

La refuz se supără şi bate din picior, încruntă sprincenile, 
împingîndu-i paharul la gură cu: 

„Vive Louis Philippe!“ 

După al doilea urmează al treilea pahar tot în sănătatea 
lui Louis Philippe, pînă ce încet-încet, glasul bietului 
boier începe a se confunda cu al lăutarilor, leapădă giu- 
beaua, îşi sumete pulpanele anteriului, joacă bătuta, numai 
în meşi şi ceacşiri, și bea șampanie cu fesul. 

D-atunci bietul boier n-a mai pomenit numele lui Louis 
Philippe cîte zile a avut. 


vV 


Buzoianu avea casă mare în strada Mihai-Vodă, casă cu 
scos „dasupra uliței, pe sub ferestrele căreia trecătorii erau 
adesea siliţi să se abată, mai ales cînd se umfla Dimboviţa. 

Una din petrecerile boierului era să-și bea cafeaua și 
ciubucul după masă în sacnasiu, stînd la vorbă cu cîte un 
amic. 

Dau aci pe apucate un mic fragment despre modul său 
de a saluta şi de a critica pe trecători. 

„Ce mai bunătate de hoţoman ăsta care trece! În trei 
ani cît a fost asupra cisniului, şi-a făcut casă boierească şi 
şi-a cumpărat și moșie; lua bani cu lopata de la brutari și 
griînari, ca să suie preţul pînei săracilor“. 

„Dar dumnealui care vine pe colo ! Cind era la armăşie, 
închiria ţigani domnești cu cetele, de lucrau ca salahori 
la binale, şi banii îi băga el la buzunar. Aşa a făcut starea 
astă mare ce i-a vezi“. 

„Cu plecăciune, arhon slugier, ce mai faci? Sănătos? 
Vezi ăsta, om de ispravă: douăzeci de ani mereu în visterie 
şi sărac lipit; d-abia îşi ţine casă d-azi pînă mine“, 

„În casă la dumnealui cînd te duci, ceasornicile îţi îm- 
puie urechile; la fiecare ceas bat şi cîntă toate deodată. 
Se ştia de la fiecare concipist şi pitar ce mijlocea cite o sută 
de galbeni şi un ceasornic cu muzică pe dasupra“. 

„Ăsta e feciorul căminarului Dobrovici ; cînd era Nenciu- 
lescu vistier în vremea muscalilor, îl pusese la transportul 
proviantmlui armatei. Se cerea de exemplu de la glavna co- 
manda*/ zece mii care, el poruncea ispravnicilor să ridice 
douăzeţi de mii, din care numai cinci mii erau pentru armată, 
iar pe celelalte le împărțea cu generalul și le da drumul 
acasă, luînd de la fiecare cîte 10 şi 20 de lei. Dau bieţii 
creştini bucuros, ca să scape, ba încă le zicea și bogdaproste. 
Acum fii-său ăsta nu se mai zice Dobrovici, ci Bunescus, 
are caretă şi cai la grajd, casăcu mobila de la Paris și cocoana 


* Înaltul comandament. 

în diamanturi şi mărgăritari. Comisia lui Kisselef a 
trecut pe răposatul tată-so în Ciorndia-cniga*, dar ce-i 
pasă, trăiește parcă ar fi numele lui înscris în cartea de 
aur. Nu-i ajungi nici cu prăjina de opt boi la nas“. 

„Ce mai faci, nene Iordache, nu poiteşti sus la noi să 
bei cafea, un ciubuc? Ce om cinstit şi harnic la slujbă!“ 

„Da crăişorul ăsta ! Ce mai pui de lele! Joacă cărţile de 
zvîntă pămîntul; de cîte ori nu l-a prins cu cărţile măsluite 
şi cu minile prin buzunarele paltoanelor; d-apoi trînteli ce 
a mîncat | Am auzit că umblă să-l puie în slujbă subprefect 
sau poliţai la vreun oraș“. 

„Ăsta cînd era grefier nu-ţi scotea anaforaua pînă nu-i 
dai și lui 10 sau 15 la sută din cîştig; apoi, ce e drept, că 
ţi-o făcea pe plac; o ţinea cite cinci şi șase luni, pînă ce 
judecătorii uitase ce hotărise şi iscălea cu ochii închişi“. 

„Uite la dinsul; parcă e sf[întul] Onufrie! Un hoţ şi 
jumătate, cînd sărută icoana îi rămîne lipită de gingii rubia- 
ua de la gitul Maicii Domnului. Cînd era zapciu, organizase 
o ceată de ungureni de-i aducea cai furaţi, și avea geambaș: 
pe la tirguri de-i vindea ; pe cei furaţi din Moldova îi ducea 
de-i vindea la tirg la Drăgaica€ şi pe cei furaţi de dincoace 
de Milcov îi vindea la iarmaroc la Fălticeni. Acum are cio- 
coiul avere mare şi scoate coarne boierești“. 

„Dar dumnealui! Ştii ce făcea cînd era logofăt? Înhăma 
opt cai de poştie la trăsură cu podorojna de la casă; își pu- 
nea băbaca la dreapta ş-o pleca prin judeţe în inspecţie. 
Băbaca se tocmea, logofătul executa ; se întorcea acasă um- 
flat ca un roi“. E 

„Cela care vine după dînsul, cînd era băieţandru, se 
zicea grec, mai în urmă, intrînd în slujba unui sîrb, mai 
din bacşișuri, mai din camătă, mai din una-alta, a prins 
cheag, s-a făcut capitalist; apoi atunci să-i fi zis cineva că 
era sirb, că da cu paru. Acum de lao vreme încoace a ieşit 
că este român și român neaoş, încă din cei din Macedonia; 
ce o mai fi mîne, Dumnezeu știe“. 


„Ăsta om meșter: fură ouă de sub coţofană, fără a o face 
să cîrîie. Cînd era judecător, se învoia cu amindoi împrici- 
naţii şi lua şi de la unul şi de la altul. Către unul se obliga 
să cîştige judecata, către cellalt să-și dea glasul în favorul 


* Cartea neagră. 

lui, aşa că hotărirea ieşea cu patru iscălituri în favorul ce- 
lui dintii şi cu părere deosebită a sa în favorul celui de-al 
doilea; încît își ţinea cinstit tocmeala şi către unul şi către 
altul. Banii se depunea totdauna înaintea judecății într-o 
a treia mină“. 

Această conversațiune ţinea mai pină înnopta și de 
multe ori atrăgea sub fereastra sacnasiului auditori, încit 
unii puteau chiar să asiste la descrierile care îi priveau per- 
sonal. 

ION GHICA 


MORAVURI DE ALTĂDATĂ 


Marele ban Tudorache Văcărescu, mai deobşte cunoscut: 
sub numele de boier Furtună, prezident al Înaltului Divan 
Domnesc din zilele lui vodă Bibescu, era om iute la fire și 
supărăcios ; se aprindea lesne și se necăja, și atunci se înfu- 
ria, ocăra şi înjura; temperament care îi meritase porecla 
de Furtună!. 

Dar apoi era om cu fricalui Dumnezeu, nu-i lipsea nici 
duminecă, nici sărbătoare să nu meargă să asculte sfinta 
liturghie; se închina dimineaţa şi seara dinaintea icoanelor 
cîte un ceas, făcînd la metanii; postea vinerea şi miercurea, 
iar în ajunul Bobotezii, la Vinerea mare, la Tăierea capu- 
lui sfintului Ioan, la ziua Crucii, nu punea nici untdelemn 
în gură, şi nu strica nici unul din cele patru posturi de peste 
an. l 

Conştiincios şi cinstit în daraverile sale, era un jude- 
cător integru; şi la curtea ce prezida el, generalul Năsturel 
Herescu și Ştefan Golescu cîștigaseră reputațiunea meritată, 
de judecători incoruptibili?. La el nu încăpea hatiruri și la 
cuhnia lui nu se primea plocoane. 

Cit despre cunoștința dreptului, boier Furtună era cam 
slăbuţ, ba încă slab de tot; sacul său științific sta în cuno- 
ştinţa a cîtorva principii din Basilicalele lui Armenopolu* 
și din pravila lui Caragea, învăţate în lunga sa practică de 
judecător. 

La şedinţele Divanului Înalt, publicul asistent era tot- 
dauna numeros, nu numai pentru că acolo se hotăra în mod 


438 


definitiv pricini care se străgănea de cite 30 şi 40 de ani, 
incepute de pe la Ipsilanti şi de pe la Hangerliu, dar mai 
mult ca să asiste la petrecerea ce da banul prezident, cer- 
tindu-se cu împricinaţii, ocărind și înjurind pe avocaţi în 
cursul pledoariilor, apostrofindu-i cu: 

„Ghide, ghide, şiretule...“ 

„Ce umbli să vinzi castraveți la grădinar...“ 

„Gindeşti să mă faci pe mine să crez că ai dreptate, 
parcă nu te știu eu ce poamă ești...“ 

„Astea care mi le spui sunt mofturi de mofluz...“ 

Apoi cînd îl ineca necazul sau nu găsea expresiuni destul 
de energice, îşi lua fesul din cap şi azvirlea cu dinsul in 
obrazul împricinatului. 

Era mai ales un avocat, unu Manu Bondi, frate sau văr 
cu armaș Manu, pe care nu-l putea suferi; și, cind îl auzea 
pledînd, se înturia şi îl întrerupea, aducîndu-i aminte cite 
un epizod, două din viaţa lui legendară de aventurier, pre- 
cum istoria clopotului căzut din Turnul Colţei, la cutremu- 
rul cel mare de la Vinerea mare a anului 18024, pe care 
Bondi îl vinduse starostei de căldărari, făcîndu-l să crează 
că îi fusese dăruit de generalul Prozorovski ; sau istoria cînd 
vinduse lui banu Istrate pe bietu slugeru Matac, încredin- 
țindu-l că era ţigan rob al lui. 

Cînd Curtea a fost chemată să judece procesul conspira- 
tiei bulgărești şi i s-a adus înainte Deșu şi Şuţu, boieru 
Furtună a răspuns procurorului cu: 

„Ce-mi umbli cu şoșele şi cu momele. Dacă vrei să-ţi 
judec pricina, adu-mi aici pe împăratu Niculae, pe Nessel- 
rode şi pe Dașkoiff, şi atunci bucuros“. 

Boieru Furtună era bogat, putred de bogat, dar zgircit, 
foarte zgircit, şi banii săi îi specula cu dobîndă. 


„” lată împrejurarea ce m-a făcut şi pe mine să-i fac cuno- 
< ştinţa: 


Tată-meu îi datorea de mult o mie de galbeni chesaro- 
crăiești de Austria, drepţi la cumpănă, cu zimţi și negău- 
riţi, cu dobinda de cinci și jumătate la pungă pe lună (13,2%, 
pe an). 

După încetarea din viaţă a tatălui meu, chibzuind cu 
mumă-mea că era mai folositor pentru familie de a vinde o 
moşie şi a desface datoriile, decît a plăti dobînzi mari, 
îndată ce am realizat valoarea vinzării, m-am dus la boier 

Furtună, unde jupineasa Neacşa, fără a mă întreba nici cine 
eram, nici ce vream, m-a întrodus într-o odăiță în care nu 
era altă mobilă decît un pătucean de lemn alb, cu o plapumă 
de cit; acolo marele ban, înfășurat intr-o cămaşă de boran- 
gic, cu cauc de noapte în cap, sta aşezat pe vine, răscolind 
la hîrtii. Rezemat de uşă ca şi mine, mai era şi un alt musa- 
fir. 

După un sfert de oră de așteptare, boierul și-a aruncat 
ochii asupra mea, întrebîndu-mă răstit ce voiam; întrebare 
la care i-am răspuns că răposatul logofăt Dimitrache Ghica 
fiindu-i dator bani, veneam să aflu la cît se suie astăzi acea 
datorie. 

La aceste cuvinte, boierul s-a ridicat în picioare, între- 
bindu-mă şi mai răstit: 

— Dar ce? O să-mi plătească? | 

— Da, boierule, îndată ce vom regula contul împreună. 

Atunci faţa i s-a luminat şi, întorcîndu-se către celalalt 
așteptător, i-a zis: 

— D-ta vino altă dată, vezi că acum am treabă. 

Se pleacă și trage de sub pat un sipet ferecat cu bande 
de fier bătute în cuie de alamă, îl deschide şi-mi arată o 
hîrtie fără o a lăsa din mînă, zicîndu-mi: 

— Uite, citeşte, ăsta e înscrisu lui văru Tache. 

Constatăm împreună că datoria data din anul 1825, sept. 
în 15 şi că dobinzile erau răfuite numai pînă la 15 sept. 
1840, şi fiindcă eram atunci în fevruarie 20, anul 1845, i se 
datora dobinda de 13,2%, pe cinci ani, cinci luni și cincizile. 
Eu am luat creionu şi calculînd găsesc că dobinzile la care 
avea drept se suia la 717 galbeni, la care adăogindu-se capi- 
talul de una mie galbeni, suma totală de plătit era de 1 717 


galbeni. 
p aT eu socoteala, îmi zice: 
„ — Apoistăică nu se poate să fie aşa, că prea te-ai pripit. 
Să fac şi eu socoteala mea. 
Şi după o oră de muncă, mişcind din buze, numărînd pe 
degete, scriind şi tot ştergînd, îmi zice cu mirare: 
— Tocmai așa face, o mie șapte sute și șaptesprezece! 
Cind îmi luam pălăria să plec, mă opreşte răstit: 
— Ei, dar banii cine mi-i dă? 
— Eu, boierule. 
— Dar cînd? 

— Mine, la orice oră vei porunci dumneata. 

— Unde? 

— Aici. 

— Dar vezi să nu mă ţii cu vorba. Spune-mi de la care 
zaraf eşti, ca să ştiu unde să trimit să te găsească. 

— Nu sunt la zaraf. 

— Apoi dacă nu eşti zaraf, cum de ştii să socotești așa 
de iute? Atunci ce eşti? 

— Sunt fiul răposatului Dumitrache Ghica. 

— Aşa! vezi, nu ştiam că văru Tache să aibă băiat 
mare; cum de nu te-am văzut păn-acuma? 

A doua zi foarte de dimineaţă eram cu două pungi cu 
galbeni în strada Sf[tntul] Spiridon, în odaia de mosafiri, 
unde boieru m-a primit voios; era îmbrăcat cu o  giubea 
portocalie, peste o libadea lungă de pambriu verde, avînd 
pe cap işlicu. 

După ce i-am pus banii pe masă, a scos un oftat mare. 

„Acum mai întîi să-i numărăm“. 

Şi a început a-i grupa în pilcuri de cîte zece, şi, după 
ce s-a încredinţat de exactitatea numărului, a luat cutia 
cu cumpene şi, cîntărindu-i unul cîte unul din ochi şi din 
degete, întovărășea operaţia cu reflecţiuni ca aceste: 

„Tot pasiri, tot pasiri...rar peicipe coleaciteun blank... 
Uite ăsta galben bun, mai greu şi decît blanku; așa 
cînd ar fi toţi...“ 

„„Ovreiul dracului, bată-l Maica Domnului, uite colo 
„cîtă bucată de aur a tăiat din bietu galbenu ăsta; ar trebui 
“stăpînirea să spînzure pe astfel de calpuzani...“ 

„Cînd am împrumutat pe văru Tache, l-am împrumu- 
tat ca pe un frate, cu dobinda de cinci şi jumătate la pungă 
pe lună, pe cînd banii se da p-atunci cu şapte, ba și cu șapte 
şi jumătate la pungă (17 și 18% pe an). Ia te uită colea 
frumuseţe de galben, cînd îl vezi, crezi c-o să treacă şi de 
blank și cînd colo, nici cu pasiru nu merge; afurisitu de 
jidov, îi ia auru cu apă tare. Păcat că legea la noi nu per- 
mite dobîndă la dobindă, şi vezi acu pierd peste cincizeci 
de galbeni, dobinzile de la cei 717 galbeni“. 

Operația aceasta a durat șase ceasuri; puind deoparte 
toţi galbenii mai uşori decit pasiri, care numărîndu-se 
s-au ales la 216 bucăți, în locul cărora i-am adus alți bani 
pe plac, diîndu-mi înscrisul tatălui meu achitat. 

Cind eram să ies din odaie, m-a oprit în uşă şi m-a între- 
bat în ce slujbă eram. La răspunsul meu că nu eram împie- 
gat, a rămas în mirare. Cum, un fecior de boier să nu fie 
în slujbă? 

Se vede că fusese mulțumit de modul cum expeduisem 
acea daraveră, căci, la o adunare, vodă Bibescu, zărin- 
du-mă într-un grup de tineri, a venit drept la mine zicîn- 
du-mi: „Qu-avez pous fait ă mon oncle Theodore, il ne me 
parle plus qu-en faisant votre éloge? C’est dommage que vous 
scyez si mal note au Consulat de Russie [“*. 

Cocoana boierului Furtună, fata banului Constantin 
Ghica, era cunoscută sub numele de Marița Furtunoaia şi 
tii-sa, baroneasa de Uxkiill?, sub acel de fata Furtunoaiei; 
mai avea și un băiat, pe care îl trimisese pentru învățătură 
la Paris, şi care petrecuse mai mulţi ani în institutul de 
la St. Pelagiat. 

Boieru Furtună, tot grămădind dobînzi peste dobînzi 
şi trăind cu cea mai mare economie, adunase o avere mare. 
Se zice că la moartea ga, în pimniţă la dînsu, unde nimeni nu 
îndrăznea să intre gici noaptea, nici ziua de frica stafiei, 
s-ar fi găsit butoaie pline tot cu galbeni chesaro-crăieşti de 
Austria, drepţi la cumpănă, ferecaţi cu zimţi şi negăuriți. 

* Ce i-ai făcut unchiului Tudor, nu-mi vorbeşte decît lăudin- 
du-te? Păcat că eşti atît de rău notat la consulatul Rusieil? 


FRAGMENT DINTR-O SCRISOARE INEDITĂ 
CĂTRĂ ALECSANDRI 


Seara de 1 mai 1855, ofiţerii corvetei franceze, „Le Chap- 
tal“ o petrecuse la mine şi la miezul nopţii le făceam şi 
eu politeţea de a-i întovărăși la plecare pină la barca care-i 
aştepta la malul mării. Era o noapte ca ziua; portul Vathi 
reflecta ca o oglindă bolta cerească cu luna plină şi cu toate 
stelele mici şi mari. Nu se auzea nici un zgomot altul, decît 
țipătul șacalilor şi vîjiitul aburului gata a pune helicea în 
mişcare ; încrucișătorul pornea în goana piraţilor greci cari 
bîntuiau acele mări, urmăreau şi jăfuiau transporturile de 
muniţiuni de război ale armatelor franceze şi engleze din 
Crimeea. 

Ne despărțeam, urîndu-ne la revedere, cînd bătrinul 
comandant Pouthier, un scăpat ca prin minune din îngro- 
zitorul naufragiu al „Meduzei“, puind piciorul în iolă se 
întoarce cătră mine, zicindu-mi: 

„Adică, domnia-ta, de ce n-ai veni cu noi? În cinci-şase 
zile am colinda Cicladele, am vizita cricurile Ioniei, doar 
de-am dibui o bandă de pirați, şi te-am aduce în împărăţia 
ta sănătos“. 

A vizita în bună companie ruinele orașelor vechei civi- 
lizaţiuni era o propunere plină de tentațiune și într-un 
minut eram şi eu pe bordul batelului. 

În revărsatul zorilor ridicam ancora, întorceam babord 
şi intram în strîmtoarea care desparte insula Samos de coas- 
tele Asiei Mici. Îndată ce intri într-acest canal, ţi se des- 
chide dinaintea ochilor o vedere încintătoare. 

Printre două dealuri, care se ridică în amfiteatru, iese 
şerpuind o apă pe malurile căreia albesc o mulţime de pietre 
sfărimate ; de departe ai zice un cimitir părăsit, sau o turmă 
de oi în păşune; mai la dreapta se ridică ca două piramide 
virfurile muntelui Samsun-dag, vechiul Micale, centrul 
celei mai strălucite civilizaţiuni a lumii vechi, lume peste 
care a trecut pustierea barbarilor, arziînd şi dărămînd. 
Astăzi soarele ridicindu-se peste acel plai nu mai luminează 
flota biruitoare a grecilor, nici capetele de operă ale lui 
Praxitele şi ale lui Scopas; în văile lui nu mai răsună cuvin- 
tele sublime ale lui Bias şi ale lui Tales. 

Singura rămășiță a acelor mărimi este un zid de piatră 
în ocolul căruia un păstor își adună seara caprele de frica 
panterelor. 

Acea urmă de zidărie a fost odinioară vestitul Panionium, 
templu de unde emanau povețile la care se supunea lumea 
civilizată, atunci cînd între reprezentanţii poporului care 
se adunau acolo domnea iubirea, virtutea și unirea. 

Astăzi acea ruină mărturiseşte trecătorilor de nenorocirile 
ce năvăleso asupra popoarelor, cînd domneşte corupția și 
dezbinarea, 

Pe albastrul transparent al cerului, muntele pare că se 
suie mai sus, cu cît te apropii de poalele lui, schimbind 
tabloul la fiece clipire din ochi. 

Vederea lui are pentru călător ceva solemn și fioros, este 
prevestitor de miîntuire sau pieire. Navigatorii, la cincizeci 
de mile depărtare, se îndreptează ziua şi noaptea după cum 
lisă arată poziţiunea virfurilor între dinsele; venind de la 
miazăzi şi puind cîrma drept spre virfurile împreunate 
intri în canal; venind de la apus și alergînd între acele vir- 
furi, intri la liman sigur. Astfel că acest munte cu două 
capete este un far de speranţă bătuţilor de tempeste de la 
Chio și pînă la Cos. Nu este o familie în Arhipel care să nu-i 
datoreze viața unui membru, precum nu este una care să 
nu plingă un frate sau un fiu înghiţit de valurile ridicate, de 
rafalele ce aruncă pe miile sale de guri asupra corăbiilor ce 
se apropie de dinsul. Marinarul experimentat nu trece pe 
dinaintea lui decît cu mînile pe frînghii, gata a cobori în- 
tr-o clipă toate pinzele. Cîţi nenorociți nu devin prada ti- 
grilor şi a piraţilor ascunși în nenumăratele lor văgăuni și 
încreţituri. 

La poalele lui se află golful Spilia, unde am ancorat 
ca să vizităm anticul Milet şi locul unde a pierit cea de pe 
urmă armată a lui Xerxes, chiar în ziua cînd pe un alt țărm 
se dedea bătălia de la Plateea, zi mare și frumoasă pentru 
libertate; tot aci viteazul Sahturi a înfipt brulotul său în 
flota lui Kara-Ali şi a pus cea dintăi piatră a independenţei: 
Greciei. 

Riul galben care se arată printre papura verde, ieşind 
ca un șarpe din poeticii munţi ai Lidiei, lasă pe malul stîng 
ruinele unui oraş gigantic, pe poarta căruia se citește încă și 
astăzi înpiatrăcuvintele EDEZION KA YZTPOE, iar la dreap- 
ta o pădure de ciparoşi unde locuia zeiţa vinătoriei Artemis 
Ortigia, împrejurul căreia se întinde o cîmpie acoperită de 
marmure sparte, capiteluri sfărămate, bucăţi de statui mu- 
tilate, piedestale, basoreliefuri și inscripţiuni; pare o cim- 
pie acoperită de oasele înălbite a luptei Uriaşilor, cadavrul 
unui oraş. Pe zidurile unui turn al cavalerilor de Rodos, se 
văd bucăţi de marmură pe care a trecut dalta lui Fidias şi 
penelul lui Apelles; pe o poartă a acelui turn se deosebeşte 
pe un basorelief o obadă de roată, o ureche de cal și un pi- 
cior de om; negreșit Hector, tîrît de calul lui Ahile; un alt 
basorelief reprezintă luna între un şarpe şi un arc, Hecate 
triformis, Proserpina în iad, lună pe cer şi Diană pe pămînt ! 

Aceste ruine au fost marture a tutulor evenimentelor 
care au prefăcut faţa lumii celei vechi; pe acolo a trecut, 
unul după altul, mezii şi Ciru ca cotropitori; Lisandru şi 
Agesilas ca mîntuitori, Scipion şi Anibal discutînd priete- 
nește meritele lor de căpitani, în urmă Pavel și loan propa- 
gind legea lui Christos, şi după dinşii schiţii, Mahomet și 
Timur Lang, arzind şi pustiind. 

După un virf de movilă se văd pe muche ca un crater 
coloane, cornice, arhitrave, căzute grămadă unele peste al- 
tele; acelea au fost odinioară vestitul Odeon. Iar în vale a 
fost teatrul efesiilor și Stadiul. Pe un alt deal, temniţa lui 
Pavel, chiar în locul unde a fost templul Dianei, unde ne-am 
scoborit pe o scară răzemată de zid în miile decotituri ale 
subteranului, strecurîndu-ne printre bolte, cînd în picioare, 
cînd d-a bușele, și luptind cu lilieci care zburau speriaţi 
deluminatorţii, ieșind ca dintr-un roi de prin crăpăturile stin- 
celor. 

Acest templu al Dianei, una din minunele arhitecturei 
elene, a fost zidit la început de străbunele noastre amazoane, 
dar s-a prefăcut mai în urmă de cetăţenii Efesului, drept 
recunoştinţă pentru protecţia ce aveau de la zeiţa și a de- 
venit monumentul descris de Pliniu, așăzat pe 127 de co- 
loane de cîte 70 de picioare de înălțime, cum era cînd vesti- 
tul Erostrate, protitind de absenţa zeiţei, care se dusese să 
moşească pe Olimpiada, i-a dat foc. 

Alexandru, drept recunoștință de ajutorul ce dobindise 
de la Diana la naşterea sa, a venit s-o restaureze mai frumos 
şi mai strălucit decît fusese înainte de a arde; dar locuitorii 
orașului, creziînd că cu eroii este mai bine ca libertatea să 
nu aibă nici în clin, nici în mînecă, au refuzat, răspunzind 
că nu se cuvine ca un zeu tînăr să ridice templuri zeiţei fe- 
cioare. 

Nici o rămășiță de viaţă nu pătrunde de întristare ca 
ruinele unui vechi oraș; pare că vezi sculindu-se din cata- 
combe umbrele şi faptele eroilor, ale artiştilor și filozofilor 
care au ilustrat treizeci de secole de mărire. 

Deasupra vechiului oraş, sus pe-o movilă, se ridică gea- 
mia Aghia-Suluc, alteraţiunea numelui Aghios Teologos, 
foastă odinioară biserică creştină, zidită de credincioşi în 
memoria aceluia care scria despre Efes ca de una din cele 
şapte lumini ale creştinătăţii care precum a prezis-o Apoca- 
lipsul, s-a stins, şi întunerecul este adinc. 

A patra zi, ancorasem la Monodrendo, în faţa ruinelor 
de la Geronta, templu măreț ridicat de branchiţi în onoa- 
rea Dioscurilor Castor și Pollux. Am vizitat calea sacră care 
duce acolo; statuele colosale ale branchiţilor! astăzi se află 
transportate în Muzeul britanic. Seara, cum am intrat în 
golful Cos, am zărit ancorate două bastimente purtînd fla- 
mura engleză. Eram dinaintea orașului Budrum, anticul 
Halicarnas; acolo am găsit pe un vechi amic, pe sir Charles 
Newton, consul britanic de la Mitilena, însărcinat de Mu- 
zeul britanic să descopere și să facă excavații la locul unde 
a fost mormîntul lui Mausole. Sir Charles avea cu dinsul o 
populaţie de pioneri, fotografi, arhitecţi, sculptori şi me- 
canici. 

Ideea că orașul turcesc Budrum era zidit peste acel mo- 
nument se întemeia pe o descoperire făcută cu cîțiva ani mai 
înainte de un călător care, zărind într-un turn un fragment 


446 


de basorelief, l-a cerut de la mudir şi acesta i l-a dat, cu 
condiţiunea de a înlocui acea marmoră cu o altă piatră, ca 
să nu se smintească tăria turnului. Acel basorelief a fost 
dăruit Muzeului britanic, unde, cercetindu-se, s-a dovedit 
că era opera lui Scopas. Trimiţindu-se mai în urmă Newton 
spre a face excavaţiuni serioase în localităţile vecine de 
Turnul Cavalerilor, iată cum proceda învățatul Newton: 

El cumpăra una după alta casele, le dărăma și săpa, sco- 
tind toate marmurele care se găseau într-acel loc; după aceea 
astupa cu pămînt gropile făcute, le nivela și le vindea la 
același proprietar, sau la alţii, pină a descoperit toate bucă- 
ţile şi bucăţelile care făcuse parte dintr-acel monument. 
Newton a petrecut la Budrum mai mult de trei ani și, după 
ce a transportat la Londra toate bucăţile de sculptură şi de 
arhitectură, a lucrat în Muzeul britanic vreo 15 ani, le-a 
coordonat bucăţică cu bucăţică și astăzi s-a zidit în Muzeul 
britanic o aripă într-adins, unde s-a așăzat sala paralelă cu 
aceea în care se păstrează marmurele Partenonului. Dar 
aceasta nu satisface încă amorul propriu al eruditului arheo- 
log; el ar dori un scuar în orașul Londrei, unde ar lua asu- 
pră-și să ridice acel monument antic, completînd toate 
bucăţile care lipsesc2. Ceea ce ar trebui să facem noi cu rămă- 
şiţele Turnului-Castel de la Adamclisi. 

După trei zile de petrecere în societatea învățatului ar- 
heolog, am pornit ţiind coasta insulei Stankeni (Cos), lăsînd 
Rodos și trecînd între Furni şi patria lui Icar?; a opta zi 
ancoram în punctul de unde pornisem în noaptea 1 mai. 

SCHIŢE POLITICE 


Prin cuvintul stat se-nţelege o întindere de teritoriu 
ocupat de o populaţie mai mult sau mai puţin numeroasă, 
avind o organizaţie socială supusă legilor. 

Puterea și acţiunea dinlăuntru și dinafară a unui stat 
nu depinde nici de întinderea pămîntului ce cuprinde, nici 
de numărul sufletelor care locuiesc în ocolul său; de altfel 
chinezii şi indienii ar fi astăzi statele cele mai mari și mai 
puternice din lume; germanii, francezii şi italienii ar veni 
în a 3-a și în a 4-a linie; iară englezii, olandezii şi elveţienii 
ar fi nişte naţiuni cu foarte puţină însemnătate. i 

Cînd zicem că elementul care constituie o naţiune sun 
oameni înţelegem negresit nu suflarea, ci oameni de aceia 
cari lasă urme neșterse de petrecerea lor prin această lume, 
lasă lucrări de acelea de care se poate glorifica istoria civili- 
zaţiunei!; oameni cari, învingători sau învinşi, au luptat 
pentru o idee ca acei din Plutarc, a căror umbre au venit după 
două mii de ani și au combătut alături cu Caraisc și cu 
Botzari pentru liberarea Greciei şi a căror suvenire au adus 
pe Byron, pe Chateaubriand și pe Stratford Canning la 
Missolonghi, la Navarin şi la Poros?. Italia a trăit cinci se- 
coli din viaţa lui Dante şi a lui Michelangelo; temelia pe 
care auridicat ei naționalitatea lor, n-au putut să o sape nici 
puterea, nici vicisitudinile, și pe acele baze Carol Albert, 
Victor Emanuel, Garibaldi și Cavour au chemat ţara lor la 
o viaţă nouă şi au făcut din Italia dumicată și umilită un 
stat mare, puternic și glorios, 

Taraful lui Ochi Albi, acuarelă de C. Pop de Szathmari. 

T əp gmarag ‘saomong Up gseg 


Ca un stat, o naţiune, să existe şi să aibă viitor, se cere 
mai cu seamă ca între oamenii care îl compun să existe o 
solidaritate produsă prin indentitatea de idei, de aspiraţiuni 
şi de credințe, însuşiri care sunt rezultatul comunităţii de 
origină, de limbă, de religie şi de obiceiuri. 

Popoarele ca şi individul au fiecare fizionomia lor pro- 
prie, spiritul şi modul de a fi şi de a cugeta; chiar aparenţa 
exterioară a unui om ne arată mai totdauna grupul căruia 
aparţine. 

Naţiunile au interese, aspiraţiuni şi ambiţiuni speciale 
întocmai ca şi individele; şi interesele lor, fie ele generale, 
fie ele numai ale unui partid, își exercită acţiunea lor în 
contra altor societăţi și altor state prin tot felul de mijloace. 
prin presiuni politice şi de multe ori chiar prin puterea ar- 
melor; cele mari caută să absoarbă pe cele slabe. Statele cele 
mici și slabe își păstrează independenţa lor prin patriotismul 
şi prin înţelepciunea oamenilor politici ce posedă și prin 
interesul ce oferă celorlalte state. 

Un om carele nu-şi păzeşte îndatoririle către ceilalţi, 
sau care întrebuinţează viclenia sau violența contra dreptu- 
lui și în contra raţiunii, pierde stima și consideraţiunea se- 
menilor săi şi, la trebuinţă, legile prescriu măsuri pentru 
securitatea fiecăruia. Nu este însă tot astfel și cu colectivi- 
tăţile: între state, între naţiuni, între popoare, nu se păzesc 
totdauna principiile dreptului şi ale echităţii cu destulă 
scumpătate. Pînă acum nu există o autoritate constituită, 
avînd misiunea şi puterea de a face să se respecteze cu scum- 
pătate principiile dreptăţii deopotrivă cu toate statele mari 
şi mici, slabe şi puternice. Istoria popoarelor este mai mult 
o epopee a vitejiilor prin arme, decît descrierea luptei se- 
culare între bine și rău, între just și injust; și mai totdauna 
aplauzele și admiraţia lumei au fost şi sunt pentru învingă- 
tor, numească-se el Anibal, Washington sau Ibrahim, Na- 
poleon, Wellington sau Moltke. Învingător, Garibaldi este 
un erou; învins ar fi fost tratat de facţios şi de perturbator, 
ca Confalonieri și ca Silvio Pellico, și închis la Spielberg, 
deşi cauza lor ar fi fost tot atit de bună, tot atit de sfintă. 

Între morala individuală și morala guvernului există o 
mare diferință: sacrificiul şi abnegaţiunea, care sunt vir- 


449 


29 — Ion Ghica. Opere alese, vol, III 


taţi la indivizi, sunt privite ca o părăsire culpabilă a drep- 
turilor naţionale. Puterile cele mari cred că au datoria de a 
menţine în viitor tot ce au cerut, tot ce au hrăpit. Pentru 
guvernele cele mari, maxima în purtarea lor politică, în 
loc să fie echitatea şi moderaţiunea, se poate zice pînă la un 
punct că nu există pîn-acum popor destul de luminat care ar 
suferi un guvern ce ar lua partea dreptăţii în contra intere- 
selor naţiunei în capul căreia este pus, şi astfel nu există 
sancţiune pe lumea aceasta, cînd vedem că tunul stă tot- 
dauna întins şi cînd puterea primează dreptul. Statele cele 
mai luminate din lume se ruinează în pregătiri de răzbel cu 
convincțiunea că mijlocul de a trăi în pace este dea se teme 
unii de alții. Nedreptatea unor state merge uneori pîn-a 
căuta prin toate mijloacele a împiedeca dezvoltarea celor 
mici şi a năbuși aspiraţiunile lor naţionale. 

Lăcomia şi megalomania unora din statele cele puternice 
merge pînă a căuta să împiedece pe cele mici în mersul re- 
gulat al dezvoltării lor, amestecîndu-se în afacerile lor inte- 
rioare şi excitind patimile partidelor unora în contra altora, 
nepermiţindu-le nici măcar expresiunea aspiraţiunilor celor 
mai naturale şi mai legitime. Un exemplu viu despre aceasta 
este ceea ce se petrece astăzi în statele cele mici ale Peninsulei 
Balcanice, năbușindu-se dezvoltarea lor naţională?. 

Cind legionarii şi colonii romani, după multe lupte şi 
emigrări, au venit conduși de campoducii lor Iovii, llarii, 
Razi, Bucuri şi voievozi, unii după alţii, şi s-au aşezat în 
masivul Carpaţilor între Dunăre, Tisa, Nistru şi Marea 
Neagră, ei au adus cu dîngii spiritul deunitate, de origine, de 
limbă şi aspiraţiuni, cu care au putut să-și apere fiinţa în 
contra cotropirilor numeroșilor barbari care îi încungiu- 
rau din toate părţile; astfel că tendința către unire a trebuit. 
să fie țelul politic ce au avut chiar de la descălecătoare, 
ideal care a germinat totdauna, nu numai în sufletul bărba- 
pilor care au îndrăznit a cugeta mărire, dar chiar în spiritul 
fiecărui român; ori pe ce tărim s-au aflat şi oricind viitorul 
le-a surîs cît de puţin, ei nu au lipsit de a-l manifesta. Radu 
Negru și Bogdan, boieri guvernamentali, şi divanurile ad- 
hoc sunt o dovadă că unirea este simbolul fiinţei şi garanţia 
cea mai puternică în contra tendinţelor şi ambiţiunilor de 
afară. 

La români aspirațiunea către unire nu este tendință de 
mărire sau de cotropire, ci este spirit de conservare şi de legi- 
timă apărare în contra vecinilor ce îi înconjură, căci temerea 
de cotropire şi reducerea lor la o stare de inferioritate şi de 
umilire este încă mare şi le impune datoria de a căuta să 
devie un stat puternic, ca să-și poată apăra cu succes exis- 
tenţa. Fiecare națiune trebuie să poată conta pe sine însăşi, 
iar nu să se lase la nedreptatea și îndurarea celorlalţi. 

Pe noi românii necesitatea ne împinge a ne aduna într-un 
singur mănuchi, ca să putem înfățișa o rezistență serioasă 
năvălitorilor şi a ne apăra naționalitatea. Românii nu pot 
pierde din vedere că, ca naţiune şi ca stat, avem o misiune 
de împlinit, şi înţeleg și că, pe cît timp vom fi în voia în- 
timplărilor dinafară, geniul nostru naţional nu se poate dez- 
volta; simţim că avem o datorie imperioasă a ne asigura 
fiinţa: a renunţa la unire, ar fi pentru noi a abdica ca naţi- 
une, ar fi a renunţa la orice speranţă. 

Un suflet de viaţă a adiat acum în urmă prin memoriul 
studenţilor asupra stărei românilor de peste Carpaţi şi prin 
răspunsurile simpatice ale tinerimeit. Speranţă dar, romå- 
nilor, şi cu Domnul înainte! 

Misiunea și datoria oamenilor care devin conducătorii 
unui popor este dea face ca între locuitorii statului să dom- 
nească pacea şi buna armonie, a veghea la dezvoltarea inte- 
ligenţei şi a îndemna pe popor la arte și la meserii, precum 
şi datoria fiecărui cetăţean este de a aduce, prin purtarea şi 
aplicarea sa la muncă, folos și considerațiune ţărei sale. 
Pe lumea aceasta, unde domneşte lupta pentru viaţă (strug- 
gle for life), munca este cea dinţii condiţiune a bunului trai 
şi a libertăţii: „Pămintul va produce spini și ciulini și vei 
mînca pinea ta după sudoarea frunţei tale“, sunt cuvintele 
cu care Creatorul a dat omului libertatea şi liberul arbitru. 
Este in firea lucrurilor ca fiecare să caute a se sui cît mai 
sus pe scara socială și să aspire la starea cea mai bună. Este 
natural să voim fiecare a exersa profesiunea cea mai consi- 
derată; în mod absolut profesiunile nu sunt mai onorabile 
unele decit altele, în mod relativ însă, profesiunea cea mai 
onorabilă pentru fiecare este aceea pe care se simte în stare 

a o îndeplini mai bine şiprin care poate să aducă mai mare 
folos societăţei şi familiei sale. Dar prejudeţele, care rătă- 
cesc şi întunecă spiritele, au făcut a se crede în unele ţări 
că funcţionarii statului ar fi mai presus decit bancherii, și 
pe aceştia îi pune mai sus decît pe arendași şi pe comer- 
cianţi, considerîndu-i mai sus decît pe meșterii meseriași 
etc. Dar oare trebuie noi ca negreșit să judecăm pozițiunea 
ce voim a ne face după ceea ce crede lumea? Nu este mai drept 
şi mai bine să o judecăm după gradul de aplicare și de inte- 
ligenţă ce trebuie să aducem la exersarea profesiunei ce ale- 
gem şi după întinderea mijloacelor de care putem dispune 
ca s-o îndeplinim bine şi cu demnitate? Ne uităm la strălu- 
cirea ce înconjoară pe unele profesiuni și pierdem din vedere 
că omul face pozițiunea, iar nu profesiunea pe om. 

Omul superior poate rădica şi ilustra meseria cea mai 
modestă şi mai umilă. Să căutăm, mai cu deosebire, la gra- 
vitatea datoriilor ce ne prescrie profesiunea ce voim să îmbră- 
țișăm, la importanța datoriilor ce le impune și la mărimea 
rezultatelor ce putem dobîndi pentru ţară. Să căutăm a nu 
ne expune a nu putea duce greutatea sarcinei cene impunem, 
ci din contra să îngrijim a fi în stare să dominăm dificultă- 
pile ei și să nu ne temem că talentul poate răminea vreodată 
ascuns ; €l, în secolul în care trăim, se ridică singur la lumină. 
Robert Peel nu era decît un postăvar, Lincoln, un tăietor de 
lemne, Franklin, un modest tipograf; şi cu toate acestea nici 
modesta lor condițiune, nici umila profesiune ce exersa, nu 
i-a oprit de a se sui la înălțimea de la care erau să ilustreze 
țara şi numele lor. Este însă foarte trist a vedea pe acei care 
fără ştirea lui Dumnezeu s-au suit acolo unde nu-i chema pu- 
terile lor intelectuale și morale; nenorociţii nu-și pot împlini 
misiunea cu demnitate şi se expun a fi rușinea naţiei şi a 
familiei. 

Secolul în care trăim este realizarea progresului social, 
condus de progresul raționalismului, progres la care au con- 
Jucrat toţi oamenii de valoare, filozofi și eroi. Acest progres 
îşi are sorgintea lui în muncă. 

Prin muncă productele brute ale pămîntului dobîndesc 
valori însutite şi înmiite. Cîteva dramuri de lină sau de mă- 

tasă brută, de o valoare de citeva centime, devin prin munca 
lucrătorilor meșteri stofe de o valoare de mii de franci; o 
bucăţică de fier de o centimă, transformată în arcuri de cea- 
sornice, dobindesc o valoare de două mii de franci; un cot de 
pînză cu cîteva văpseli, devine un tablou de sute de mii de 
franci sub penelul unui Millet sau unui Meissonier. 

Puterea unui stat merge mai totdauna mînă în mină cu 
bogăţia locuitorilor, şi este cu atît mai considerat, cu cit 
locuitorii lui produc mai mult, mai bine şi mai ieftin, și cu 
cît exportează mai mult în alte ţări. Într-această privinţă, 
statistica ne dovedeşte că excedentul producţiunei unui 
englez asupra consumaţiunei este de patru sute de franci, pe 
cînd exportul unui locuitor din România nu trece de şesezeci 
de franci, exportul ţărei fiind d-abia de trei sute milioane. 

De la muncă depinde astăzi dezvoltarea unei naţiuni, de 
ia dînsa depinde îmbunătăţirea stărei materiale şi morale a 
omului, consideraţia de care se poate bucura în lume, rela- 
țiunile sale în societate, amicii ce-şi face, soţia ce va lua, 
într-un cuvînt fericirea, independenţa omului. Afară de un 
foarte mic număr de cazuri cu totul excepţionale la tineri de 
o dispoziţiune naturală, de o vocaţiune tare, care se manifestă 
singură, fără ştirea nimănui, şi care învinge toate împotri- 
virile şi triumfă în contra tutulor piedicelor ce i s-ar face, 
părinţii hotăresc soarta copiilor şi prin alegerea carierei 
la care îi împing. 

La noi, porniţi de iubirea ce au către copiii lor, cred că 
le împletesc zile de fericire ţintind la funcţiile statului; 
cred că le asigură viitorul prin leafă şi prin pensii; li se 
pare că acelea sunt poziţiunile cele înalte ale societății. 
Dintr-un om, din care ar îi ieşit un cultivator, un artist de 
merit, sau un meşter însemnat, care să facă onoare ţărei sale, 
să poată ţinea familia sa în îndestulare şi da o bună creştere 
copiilor săi, fac un biet funcţionar care d-abia se ţine din- 
tr-o zi pină într-alta, cerșetor la uşele miniștrilor, a rudelor, 
a amicilor şi a favoriţilor oamenilor influenţi; măresc con- 
curenţa la lefi şi împing la sporirea dărilor. 

Noi ne împărţim în două mari categorii: unii care nu ştiu, 
cei mai mulţi, nici măcar să scrie şi să citească; mai toţi 

plugari, şezători la ţară, locuind în case de nuiele spoite cu 
pămînt și chiar încă în bordeie; alţii aşezaţi pe la marginele 
oraşelor și ale tîrgurilor: dulgheri, zidari, precupeţi, exer- 
sînd meseriile cele mai groase și mai puţin bănoase, trăind 
în umezeala și în necurăţenia mabalalelor. 

Cealaltă categorie se compune din oameni cari, mai mult 
sau mai puţin, ştiu să scrie şi să citească. Acești din urmă 
formează în general clasa biurocraţilor: de la secretar de 
primărie sau notar pînă la președintele Consiliului de Mi- 
niștri, ciocoi vechi şi noi, boieri mari şi mici, pensionari, 
funcţionari în activitate și disponibilitate, chivernisiţi şi 
paraponisiţi... 

„Am pus băiatu la şcoală“ însemnează în gura celor mai 
mulţi părinţi: „L-am scos din rîndul muncitorilor; cînd se 
va face mare, va şedea tolănit pe canapea, va fuma toată 
ziua ţigări, se va plimba zi și noapte în trăsură picior peste 
picior şi va scrie ordine și instrucţiuni fără efect“. 

Cînd copiii vin în vîrstă, părinţii cu toţi amicii și nea- 
murile aleargă, intrigă, se roagă, strigă, pînă ce le procură o 
slujbă sau cel puţin o speranţă de slujbă, fără a ţine în seamă 
nici neodihna, nici bătăile de inimă, nici umilinţa ce le 
pregătesc; şi fără voia lor le frămîntă o viaţă zdruncinată 
şi o pîine amară, distrăgindu-i de la modesta viaţă de mese- 
riaş. 

Funcţionarismul, cu modul în care se exersează, a devenit 
un rău mare care bîntuie ţara noastră. Mai "nainte vreme, 
împiegaţii statului se ziceau slujbași, adică oameni la ser- 
viciul publicului, avînd datoria de a opri pe locuitorii de 
sub juridicţia lor de a se asupri unii pe alţii şi dea răpi unii 
de la alţii; de a-i obliga pe fiecare a respecta dreptul și pro- 
prietatea altora, de a înfrîna pe asupritori, de a face drep- 
tate asupriţilor şi de a împlini dările și datoriile către 
stat. 

Dar acum lucrurile s-au schimbat. Ei se numesc funcțio- 
nari și, din servitori ce erau ai poporului, sluga de altă- 
dată se consideră ca stăpiînul publicului; și de la vătășel 
pînă la întiiul ministru, de cînd s-a schimbat numele, s-a 
schimbat şi purtarea; pentru dînșii, numele de funcționar 

Însemnează stăpîn, fie din plugari, fie din mitocănime sau 
din ciocoime. Românul, de cum se naşte, aspiră la o funcțiune, 
să fie ciocan, iar nu nicovală; voiește să poată trăi o viață 
de trindăvie din munca și sudoarea altora. 

Românul, blind şi îndatoritor din natura lui, îndată ce 
i s-a pus în mînă sau pe cap un semn de autoritate, devine 
obraznic şi insultător. Nu ai decît să observi purtarea ser- 
genţilor de oraş cu trecătorii după stradă și mai ales cu ță- 
ranii cu cară cu boi, fără ca să oprească pe vizitiii trăsuri- 
lor boiereşti şi mai ales pe birjarii muscali de a da peste tre- 
cătorii dupe stradă. Cînd ai vreo afacere la cîte o autoritate, 


trebuie să te duci de cîte zece ori, pînă găseşti pe impiegatul 
însărcinat a-i da dezlegare. 


în ră 


NOTE ŞI COMENTARII 


(p.11) PĂMÎNTUL ŞI OMUL 


Sub forma unei broşuri de 140 pagini, a apărut în Tipografia Aca- 
demiei Române, Bucureşti, 1884. Este, cum se indică pe copertă, 
„partea I“ a unei lucrări mai mari, pe care autorul n-a mai dus-o la 
capăt. 

Scrierea reia și completează îragmente publicate de-a lungul a 
aproape două decenii, ceea ce dovedeşte interesul stăruitor al lui Ion 
Ghica pentru problemele tratate: Omul fizic și intelectual, o broșură 
de 68 pagini, imprimată la Tipografia Ştefan Rassidescu, în 1866 (cu- 
prinde într-o versiune mai sumară partea intitulată în 1884 Omul); 
Începutul omului, în Analele Academiei Române, seria I, tom. XI, 
sesiunea 1878, secţiunea II, memorii şi notițe, 1879 (este capitolul cu 
acelaşi titlu din 1884); Răspunsul d-lui Jon Ghica (la discursul de recep- 
țiune al d-lui Emanoil Bacaloglu despre calendariu), în Analele Aca- 
demiei Române, seria II, tom. II, sesiunea generală a anului 1880, 
secţiunea II, discursuri, memorie şi notițe (cuprinde capitolul Mă- 
surătoarea timpului și calendarul), Seminţiile, soiurile sau rasele, co- 
municare la Academie, în Analele Academiei Române, seria IL, tom. 
II, sesiunea generală a anului 1880, secţiunea II, discursuri, memorie 
şi notițe, 1881, partea II, memorie şi notițe (cuprinde capitolul cu 
acelaşi titlu din broşură). 

Primind lucrarea la Mirceşti, în toamna anului 188%, Alecsandri 
ii seria lui Ion Ghica la 1 noiembrie: „Mulţumesc pentru preţioasa 
carte Omul și păminiul, pe care mi-ai trimis-o. O citisem deja la Bu- 
curești şi îmi plăcuse, ca tot ce iese de sub pana ta, căci ştii să 
faci atrăgătoare pînă şi lucrurile abstracte şi ştiinţifice“. (V. Alecsan- 
dri, Scrisori, însemnări, 196%, p. 78.) 

(p.15) PĂMÎNTUL 


1 Data este greşită. „Pe la“ anul 600 î.e.n., Pitagora (c. 580— 
500 î.e.n.) nici nu se născuse! 

În mitologia greacă, Hestia era prima dintre fiicele lui Cronos 
şi ale Rheei, deci soră a lui Zeus. Ca şi Vesta, proteja focul din cămin 
şi căminul în genere. 

2 Tezele lui Aristarh din Samos (sec. IV — sec. III î.e.n.) repre- 
zintă poziţiile cele mai înaintate atinse de știința antichităţii în 
ceea ce priveşte mişcarea Pămîntului şi situaţia acestuia faţă de Soare. 
Dar marea autoritate a lui Aristotel a făcut ca geocentrismul să fie o 
teorie dominantă încă aproape două milenii, pînă la Copernic. 

3 Şi aici, cronologia dată de Ghica nu corespunde realităţii. 
Diseipol al lui Platon, Eraclid (Herakleides) din Pont a trăit în seco- 
lul al IV-lea î.e.n. Meritul său principal constă în faptul că l-a anti- 
cipat pe Aristarh din Samos în formularea sistemului heliocentric. 
La rindul său, Eufant a trăit în secolul al II-lea. 

4 Privitor la cronologia acestor măsurători şi la autorii lor sînt 
necesare cîteva precizări. Ptolomeu al III-lea Evergetul a fost rege 
al Egiptului între anii 246—221 î.e.n. Eratostene (c. 284 — c. 192 
î.e.n.), matematician, astronom şi filozof grec din şcoala de la Alexan- 
dria, este cel dintii om de ştiinţă care a evaluat cu o exactitate sur- 
prinzătoâre pentru vremea sa circumferința Pămîntului. Posidonios 
din Rodos (c. 135 — c. 30 î.e.n.) a desfăşurat o activitate multilate- 
rală, ca scriitor, matematician, astronom, filozof, istoric. Este, între 
altele, autorul unor lucrări despre univers, oceane, precum și al unor 
tratate de meteorologie, fizică, geometrie. Din scrierile lui s-au păs- 
trat numai .citeva fragmente. Jean Fernel (1497—1558), matema- 
tician, astronom şi medic francez, a făcut încercarea de a afla dimen- 
siunea unui grad de meridian măsurind distanţa dintre Parisși Amiens. 
Metoda triangulaţiei a fost introdusă de fapt de olandezul Willebrord 
Snell van Royen (1580 sau 1591—1626), care a măsurat în 1615 un 
are între Alkmar şi Bergen-op-Zoom. În ceea ce-l priveşte pe astro- 
nomul englez Richard Norwood (c. 1590—1675), este remarcabilă 
performanţa sa am zice sportivă. Dorind să afle dimensiunea circum- 
ferinţei Pămîntului, a parcurs pe jos, măsurind cu lanţul, în anii 
1633—1636, distanța dintre Londra și York. În felul acesta a stabilit 
lungimea unui arc de meridian de un grad: 69,2 mile engleze. Activi- 
tatea astronomului francez Jean Picard (1620—1682) s-a situat curînd 
după a olandezului şi englezului şi a fost încununată de una dintre 
cele dintii măsurători corecte a Pămîntului. 

5 Astronomii Jean-Baptiste Delambre (1749—1822) şi Pierre 
Méchain (1744—1804) au întreprins măsurarea arcului de meridian 
dintre Dunkerque şi Barcelona începînd din 1792, din însărcinarea 
Adunării Constituante de la Paris, care legiferase încă din anul an- 
terior unificarea unităţilor de măsură, adoptînd definirea metrului ca 
a zecea milioana parte dintr-un sfert. de meridian. Măsurătoarea a fost 
terminată în 1799. Cum se ştie, măsurătorile de mai tîrziu au dovedit 
că raportul stabilit atunci nu este absolut exact, metrul etalon fiind 
cu 0,17 mm mai mic decit a zecea milioana parte din sfertul meridianu- 
lui pămîntesc. 

Măsurătorile lui Jean-Baptiste Biot (1774—1862) şi François 
Arago din Fromentera, una dintre Insulele Baleare, s-au făcut în 
1806—1807. Arago era foarte tînăr, dar Biot, şeful său, avînd mare 
încredere în el, l-a lăsat să încheie singur lucrările. Succesul a fost 
deplin. Întors la Paris, Arago a fost ales la 23 de ani membru a! Aca- 
demiei de ştiinţe. 

6 Conform datelor actuale, aceste dimensiuni sînt inferioare 
celor reale. Trebuie spus, însă, că nici astăzi oamenii de ştiinţă nu au 
convenit asupra unor dimensiuni unanim acceptate. Cifrele admise 
mai frecvent sînt: 12.756 km şi 490 m pentru diametrul ecuatorului 
şi 12.713 km şi 726 m pentru diametrul cercului ce trece pe la poli. 

7 Cifra de 85 km pentru înălţimea atmosferei este un rezultat 
surprinzător pentru secolul al X-lea. E adevărat, însă, că această 
cifră reprezintă numai grosimea aproximativă a primelor straturi ale 
atmosferei: troposfera, stratosfera şi mezosfera (aceasta din urmă ur- 
cind pînă la 80 km). Ştiinţa actuală stabileşte limita ultimă a atmos- 
ferei la circa 3000 km, fiindcă dincolo de mezostferă se mai află două 
straturi: ionosfera şi exosfera. 

8 Ibn Iunis sau Yunus (Ali ibn al-Rahman) (c. 979—1009) a 
lucrat la un observator instalat lingă Cairo. „Cercetările cereşti“ 
pe care le-a făcut constau în măsurători asupra Soarelui, Lunii și 
planetelor, cărora a încercat să le determine poziţia, mişcările etc. 

9 Pasajul despre descoperirea Americii necesită unele corectări. 
Matematicianul, geograful şi astronomul Paolo del Pozzo Toscanelli 
(1397—1482), mai vîrstnic cu 54 de ani decît Cristofor Columb, va fi 
fost prietenul acestuia, dar la călătoriile lui n-a luat parte. Cind, 
în 1492, navigatorul genovez a părăsit pentru prima dată portul an- 
daluz Palos, Toscanelli era mort de zece ani. De fapt, nu personal, 
ci prin cercetările sale geograful l-a stimulat pe navigator să se anga- 
jeze în temerarele sale expediţii. Convins că Pămîntul are forma unei 
sfere, Toscanelli desenase o hartă, pe care partea de est a Asiei era 

situată în vestul Europei şi nu departe de ea, dincolo de Oceanul 
Atlantic. Intuiţia lui fusese justă; eroarea consta în aprecierea dis- 
tanţei, care era cu mult mai mare, cuprinzind încă un continent şi 
un ocean! 

În golful Darien (Ghica scrie: Darieu), Columb a debarcat în a 
patra călătorie, pe care a întreprins-o între 1502 şi 1504. 

10 Vasco da Gama a făcut prima escală lingă oraşul Calicu 
(astăzi: Kozhicode), nu Calcutta. 

11 Vasco Nuñez de Balboa (c. 1475—1547) este descoperitorul 
Oceanului Pacific, spre care a pătruns în 1513, trecînd Istmul Panama; 
a fost decapitat din ordinul guvernatorului de la Darien. 

12 Matematicianul, fizicianul şi astronomul olandez Christian 
Huygens (1629—1695) a enunțat, între altele, teoria penduluiui şi 
teoria forţelor centrifuge, iar fizicianul englez Robert Hooke (1635— 
1703) a ajuns concomitent cu Newton la rezultate identice privind 
forţa de atracţie dintre Soare şi planete. 

13 Legile lui Kepler sînt formulate de Ion Ghica destul de corect 
dar, indeosebi ultima, cam confuz. A treia lege s-ar enunţa mai clar 
astfel: Pentru toate planetele, raportul dintre pătratul perioadei de 
revoluţie şi cubul semiaxei mari a orbitei este acelaşi. 

4% William Herschel (1738—1822), astronom şi optician englez, 
a imaginat şi construit o serie de telescoape, cu ajutorul cărora a des- 
coperit planeta Uranus, sateliți ai acesteia şi ai planetei Saturn. 
A alcătuit, în colaborare, un catalog al stelelor, în care a înregistrat 
rezultatele cercetărilor sale extrem de rodnice (descoperiri de stele 
duble, nebuloase, roiuri de stele). De o mare însemnătate au fost 
concluziile sale asupra structurii Căii Laptelui şi, îndeosebi, asupra 
deplasării în spaţiu a sistemului nostru solar în direcţia constelaţiei 


Hercule din emisfera boreală. 
15 Astronomul Meton, care a imaginat ciclul lunisolar de 19 ani, 


era atenian şi a trăit în secolul al V-lea î.e.n. 

16 Hegira — „fuga“ lui Mahomed dela Mecca la Medina — a de- 
venit prima zi a calendarului mahomedan din inițiativa califului 
Omar I, incendiatorul bibliotecii din Alexandria, care a domnit între 
634 şi 644. Ziua hegirei corespunde cu data de 16 iulie 622 din calen- 
darul gregorian. 

17 Numele astronomului grec din Alexandria, care a calculat din 
însărcinarea lui Cezar datele necesare pentru reforma calendarului, 
se transcrie Sosigenes (nu: Sogygenes, ca în textul lui Ghica). 

18 Luigi Lilio (c. 1510—c.1576) era astronom şi medic. În 
însărcinarea ce i s-a dat a colaborat cu fratele său Antonio. Cel dintii 

rezultat al lucrărilor lor a fost stabilirea datei Paştilor corespunză- 
tor indicaţiilor conciliului de la Niceea. 

De la anul 44 î.e.n. pînă la anul 1582 e.n. sînt 1626 de ani! 
lon Ghica, în loc să adune cifrele, le scade. 

19 „Ipare“ este Hiparh (c. 190—125 î.e.n.), cel mai de seamă 
astronom din antichitate, autor al unui catalog cuprinzind mai mult 
de o mie de stele, creator al noţiunilor de latitudine şi longitudine etc. 
Distanţa dintre Pămînt şi Lună, pe care acalculat-o, este foarte aproape 
de cea reală. 

20 Cifra de o sută milioane de ani pentru vîrsta pămîntului este, 
cum o spune şi Ghica, „foarte modestă“. Oamenii de ştiinţă actuali 
propun o cifră de cincizeci de ori mai mare: cinci miliarde de ani. 

21 Omul de ştiinţă citat este baronul Joseph Fourier (1768— 
1830), matematician francez, membru al Academiei de ştiinţe din 


Paris, a cărui principală lucrare este Teoria analitică a căldurii, apărută 
n 1822. 


22 Cum se vede, navigatorul englez Humphrey Gilbert (c. 1537— 
1583) situa în mod greșit formarea Golistromului în regiunea Capu- 
lui Bunei Speranţe, de unde, ca să ajungă în Golful Mexicului, curen- 
tul ar fi trebuit să parcurgă mai întîi Oceanul Atlantic de la est spre 
nord-vest, pînă la locul unde ia naştere de fapt (Strîmtoarea Floridei). 

23 Mont Blanc avînd altitudinea de 4.810 m, diferenţa dintre raza 
ecuatorială şi cea meridională ar fi egală cu 24.050 m, nu cu 21.000 m. 
Citrele date de Ghica sînt deci aproximative. Respectiva diferenţă 
este în realitate de 21.500 m. 

24 Membru al Academiei de științe şi director al observatorului 
din Prusia, fizicianul german Heinrich Wilhelm Dove (1803—1879) 
a întemeiat Institutul meteorologic din Berlin, al cărui prim con- 
ducător a fost. 

25 Jean-Baptiste Boussingault (1802—1887), chimist francez, a 
întreprins studii de chimie a solului. 

26 Louis Isidore Duperrey (1786—1865) a condus, împreună cu 
Freycinet şi Arago, expediţia științifică întreprinsă în 1817 — 1820 
cu vasul „Uranie“. Între 1822 şi 1825, a comandat vasul „La Coquille“, 
cu care a făcut cercetări științifice în Oceania. 

27 Ion Ghica scrie Causs în loc de Gauss. Este vorba de celebrul 
matematician, fizician şi astronom german Karl Friedrich Gauss 
(1777—1855), care a studiat, între altele, magnetismul terestru inven 
tînd şi magnetometrul. 

28 Părerea că Pămîntul a fost la început un „glob înfocat în 
stare de fuziune“, care s-a răcit, prinzind coajă, a fost contestată de 

ştiinţa mai nouă. Astfel, O.I. Schmidt consideră că starea inițială a 
Pămîntului a fost aceea a unui corp nu fluid şi fierbinte, ci solid și 
rece. Încălzirea nucleului central ar fi avut loc o dată cu trecerea tim- 
pului, sub acţiunea elementelor radioactive. 


Teoria lui Laplace 


29 Astronomul danez Tycho Brahe (1546—1601), lucrînd la ob- 
servatorul pe care şi-l instalase lîngă Copenhaga, și-a concentrat cer- 
cetările cu deosebire asupra planetei Marte. 

30 Cifra de 400.000 km pe secundă pentru propagarea luminii 
în vid este inexactă; cea reală: 299.792,5 km/s. 

31 Cometele citate au fost descoperite, respectiv, de către astro. 
nomul german Johann Franz Encke (1791—1865), director al obser- 
vatorului din Berlin, astronomul amator ceh W. Biela în anul 1826 
(secţionată în două în 1845, cometa a pierit după 1852), astronomu 
francez Hervé Faye (1814—1902) în 1843. 

32 În 1884, erau cunoscute doar şapte planete mari, planeta 
Pluton fiind descoperită abia în 1930. 

Luna nu este singurul satelit al planetelor similare Pămîntului 
(„planetele dinăuntru“, cum le numeşte Ghica). Marte are şi el doi 
sateliți (Phobos şi Deimos). 

Al doilea grup de planete mari (Saturn, Uranus, Neptun, Jupi- 
ter) are 28, nu 17 sateliți, repartizaţi în ordine astfel: 9, 5, 2, 12. 

33 Istoricul Xenofon? Ceilalţi doi sînt: Theon din Alexandria 
(sec. IV), matematician şi astronom grec, şi Pappus sau Pappos (sec. 
III-IV), matematician grec tot din Alexandria. 

3% Astronomul german Friedrich Argelander (1799—1875) a fost 
profesor la Bonn şi director al observatorului astronomic de acolo. 
A publicat un atlas ceresc al stelelor pînă la mărimea a doua, în total 
douăzeci şi două de mii de stele, a căror poziţie relativă a fost deter- 
minată de el. 

Johann Karl Burckhardt (1773—1825), astronom şi matematician 
german, naturalizat în Franţa, este autorul lucrării Tablele Lunii 
(1812). 3 
35 Bokhara transcrie forma Boukhara (Buhara); Bahia e un 
stat din Brazilia orientală, iar Argos Potamos, un mic rîu din Tracia. 

36 Adolphe Quetelet (1796—1874 ) a fost primul director al obser- 
vatorului din Bruxelles, construit în 1828. Numele astronomului german 
Wilhelm Olbers (1758—1840) se leagă de cîteva descoperiri importante: 
a doua planetă mică — Pallas (1802) și a patra — Vesta (1807), apoi 

o cometă (1815). În 1802, utilizînd calculele lui Gauss, a determinat 
și poziţia primei planete mici — Ceres, pe care italianul Piazzi din 
Palermo o descoperise cu un an înainte. Olbers a formulat teoria că 
asteroizii provin din fragmentarea unor planete mari. 

37 Citatul Cassini ar putea fi Jean-Dominique (1625—1712), 
astronom și geograf de origine italiană, care a organizat observatorul 
de la Paris, sau fiul său, Jacques Cassini (1677—1756), care a făcut 
studii asupra formei Pămîntului. 


(p. 55) OMUL 


38 Alfred Russel lord Wallace (1823—1913), naturalist englez, 
a fost unul dintre întemeietorii zoogeografiei. Studiind fauna şi flora 
din Arhipelagul Malaez, a ajuns concomitent cu Darwin la înţelege- 
rea procesului selecţiei naturale care a asigurat evoluţia vietăţilor, 
dar a rămas prizonier al concepţiei deiste. 

39 Fiziologul sir Charles Bell (1774—1842) a publicat printre 
altele lucrările Anatomia expresiei în pictură, Schița unei noi anatomii 
a creerului, Despre nervi. 

40 Omul de ştiinţă citat cu inițiala P. (Huber) este naturalistul 
elveţian François Huber (1750—1831), autor al unor studii de entomo- 
logie. 

41 Chirurgul şi antropologul francez Paul Broca (1824—1880) 
este unul dintre întemeietorii şcolii moderne de antropologie. A studiat 
creierul şi funcțiile limbajului, localizînd pe suprafața scoarței cere- 
brale centrul vorbirii. 

42 Clima se înscrie, desigur, printre factorii ce determină anu- 
mite însuşiri omeneşti. Comparaţia făcută de Mac Gregor între irlandezi 
şi scoțieni nu poate folosi însă ca exemplu în această privință. Cu 
atît mai puțin se poate vorbi de națiuni „leneșe și fără ambiţiune“ 
ca de unele predestinate să rămînă „totdauna în stare de inferioritate“ 
sub dominaţia altora, „active şi muncitoare“. Cum reiese din alte pasaje 
ale lucrării sale, Ion Ghica este convins de capacitatea tuturor popoa- 
relor de a progresa şi de dreptul tuturor oamenilor, indiferent de na- 
ţionalitate şi de rasă, de a se bucura de o viaţă liberă. Dacă totuși 
citează aserțiunea lui Mac Gregor fără a o comenta critic, faptul tre- 
buie înţeles ca o nouă pledoarie în favoarea muncii care asigură pro- 
păsirea materială şi morală (cf. Convorbiri economice). 

43 Cum Ghica îi spune „domnul“, acest Wagner ar îi trebuit să 
fie ìn viaţă în momentul publicării scrierii Pămintul şi omul. Nu-l 
putem identifica totuşi cu exploratorul și etnograful german Moritz. 

Wagner (1813—1887), ci cu fratele acestuia, Rudolf Wagner (1805— 
1864), fiziolog, autor al unor tratate de anatomie şi psihologie. 

44 Cesare de Beccaria (1738—1794), economist și jurist italian, a 
publicat un Tratat despre delicte și pedepse, care, pornind de la critica 
justiţiei feudale'arbitrare, a formulat principii avansate în aprecierea 
infracțiunilor şi a sancţiunilor. 

45 În epoca de ascensiune a burgheziei, teoria dreptului natural, 
fondată, între alţii, de olandezul Hugo Grotius (de Grott) (1583— 
1645) şi continuată de germanul Samuel Pufendorf (1632—1694), de 
francezul Jean de Barbeyrac (1674—1744), a avut un rol pozitiv. Dar 
fondul acestei teorii, care consideră că bazele dreptului se află în na- 
tura și raţiunea umană, este idealist, căci abordează ideea de drept 
independent de societate și de lupta de clasă. 

46 Roderick  Imprey Murchinson (1792—1871), geolog scoţian, 
este autorul lucrării Sistemul silurian. 

47 Ultima cifră este cea mai apropiată de cea reală: Pămîntul se 
rotește la 149.700.000 km de Soare. Oamenii de știință enumerați sînt, 
în ordine: Peter Andreas Hansen (1795—1874), astronom danez, 
director al observatorului Seeberg de lingă Gotha; a calculat tabelele 
Soarelui şi ale Lunii; George Biddell Airy (1801—1892), astronom şi 
matematician englez, Edward James Stone (1831—1897), astronom 
englez, director al observatorului din Oxford; este autorul unui cata- 
log descriptiv, care înregistrează 12.441 stele; Jean Bernard Leon 
Foucault (1819—1868), fizician, care a demonstrat rotația Pămîntului 
cu ajutorul pendulului. 

48 Friedrich Bessel (1784—1846), astronom şi geodezian german, 
celebru datorită calculării formei elipsoidului terestru, precum și 
introducerii în matematică a unui nou tip de funcţii, a întreprins cele 
dintii măsurători demne de încredere ale unor distanţe pînă la stele. 

49 Ca și Lavoisier, englezul Joseph Priestley (1733—1804) şi 
suedezul Jöns Berzelius (1779—1848) au adus contribuţii foarte im- 
portante la progresul chimiei. Cel dintîi a descoperit în 1774 oxigenul 
şi a determinat proprietăţile unor gaze; cel de-al doilea a descoperit o 
serie de elemente, a iniţiat utilizarea unor simboluri pentru elemente 
chimice etc. 


Începutul omului 


50 Datele actuale asupra geosferelor le infirmă total pe cele de 
prin 1884: scoarţa terestră are adîncimi între 5 şi 80 km, iar învelișul 
coboară pînă la 2.900 km. 

51 Stiinţa modernă apreciază că apariţia omului, indicată de 
existenţa celor dintii unelte rudimentare, se situează acum mai bine 
de 500.000 de ani. 

52 Johann Friedrich Blumenbach (1752—1840), medic şi natura- 
list german, este unul dintre creatorii anatomiei comparate şi a antro- 
pologiei. 

53 Ca şi Jean-Jacques Rousseau, naturalistul şi fizicianul Ho- 
race de Saussure (1740—1799) şi botanistul Augustin-Pyrame de Can- 
dolle (1778—1841) erau elveţieni. 

54 Eurip este o strîmtoare între Eubeea și Beoţia. Se spune că 
Aristotel, exilat în Eubeea, s-ar fi înecat în această strimtoare străbă- 
tută de curenţi puternici. 

55 Colaborator al lui Darwin, naturalistul englez Thomas Henry 
Huxley (1825—1895), autor al lucrării Locul omului în natură, a pro- 
pus noi şi solide argumente în sprijinul evoluţionismului. 

56 Clasificarea aceasta a maimuţelor antropoide (antropomorfe) 
în patru forme existente astăzi este dată şi de Brehm, astfel: gibonul 
(genurile Hylobates şi Symphalangus), orangutanul (Simia = 
Pongo), cimpanzeul (Pan = Anthropopithecus) şi gorila (Gorilla). 

57 Dintre cercetătorii amintiţi de Ien Ghica, îl identiticăm pe 
cel dintti, în persoana lui Fritz Müller (1821—4897), autor al unor lu- 
crări despre transformism; a contribuit la difuzarea ideilor darwi- 
nismului (Pentru Darwin, 1814). 

58 Italianu] Antonio Pigafetta (n. între 1480 şi 1491 — ?) l-a 
însoţit pe Magellan în călătoriile sale, dind o foarte interesantă rela- 
tare în Jurnalul primei călătorii în jurul lumii, făcută de Magellan. 
Dispariţia celor două popoare africane era o ipoteză. Bakelaii (bake- 
lei, bakalai) şi ogobaii sînt menţionaţi şi azi în Gabon. 

59 Autor al lucrării cu titlul semnificativ Eseu asupra inegalităţii 
raselor umane, marchizul francez Joseph Arthur de Gobineau (1816— 
1882), sociolog şi romancier, este unul dintre iniţiatorii antropologiei 
sociale, care consideră că inegalităţile pe plan social dintre oameni 
au o bază naturală, fatală şi eternă, constind în deosebirile rasiale. 
În mod surprinzător, Ghica îl citează fără obiecţii pe acest teo- 
retician reacţionar al împărţirii oamenilor în „rase superioare“ şi 
„rase inferioare“, în care rasiştii fascişti din secolul al XX-lea aveau 
să-şi recunoască un înaintaş. Mai mult chiar, după ce a extras din 
Humboldt frumosul pasaj despre unicitatea neamului omenesc şi 
despre îndreptăţirea tuturor oamenilor, indiferent de culoare, de a fi 
liberi şi de a se bucura de binefacerile progresului, Ghica va admite, 
în consens cu Gobineau, că există seminţii inferioare, inapte să se 

dezvolte şi menite dispariţiei. Pasajeie respective, referitoare în pri- 
mul rînd la negri, constituie o contradicţie flagrantă cu ideile gindi- 
torului luminat convins de perfectibilitateaspeţei umane. Acum aproape 
un veac, popoarele Africii se găseau realmente într-o stare de inferiori- 
tate şi înapoiere, dar faptul acesta trebuie considerat în lumina cir- 
cumstanţelor istorice speciale. Africa de astăzi, eliberată de sub jugul 
colonial, spulberă toate vechile aprecieri calomnioase privitoare la 
popoarele ce o locuiesc, 

60 Medicul şi antropologul francez Paul 'Topinard (1830—1911) 
a lucrat în laboratorul de antropologie al doctorului Broca; lucrări: 
Antropologie, Elemente de antropologie, Omul în natură. 

61 Englezul John Latham (1740—1837) s-a făcut cunoscut atit 
prin activitatea de medic, cit şi prin studiile din domeniul ştiinţelor 
naturale. 

62 Dintre filologii pomeniţi reținem pe Lorenzo Hervás y Pan- 
duro (1735—1809), iezuit spaniol, prefect al bibliotecii Vaticanului, 
care a publicat între 1800 şi 1895 citatul Catalog al limbilor tuturor 
naţiunilor cunoscute, apoi pe orientalistul german Heinrich Julius 
Klaproth (1783—1835); din însărcinarea Academiei din Petersburg, 
Klaproth a studiat în 1804 popoarele din Caucaz. Principala sa lucrare 
este amintitul Atlas al limbilor. 


Generaţiunea spontanee şi selecţiunea naturală 


63 Nu este locul să reluăm aici, în termeni ştiinţifici — cunoscuţi 
de alttel de oricine astăzi — problema apariţiei şi evoluţiei omului. 
Observăm, însă, că Ion Ghica, spirit pozitiv şi cu o solidă formaţie 
ştiinţifică, se arată în privinţa aceasta ezitant într-un mod foarte 
semnificativ. El îl citează pe Darwin, fără să-l combată, dar şi fără 
să se declare adept al darwinismului. În paranteză fie spus, el este 
unul dintre cei dintii români care au luat cunoştinţă de ideile lui 
Darwin prin lectură directă (cf. S. Ghiţă, Din istoria biologiei generale 
in România, Editura Ştiinţifică, Bucureşti, 1961, p. 471—472), 
În întreaga sa lucrare, îl vedem oscilînd intre evoluţionism și fixism, 
apropiindu-se de poziţii materialiste, ca să se întoarcă apoi declarativ 
la creaţionism şi deism. Şovăiala se datora desigur şi convingerilor 
sale idealiste, dar pe alocuri ai sentimentul că provenea şi din teama 
de a nu-și şoca cititorii prin aserțiuni învecinate cu ateismul. Dacă 
— aşa cum afirma — „Neamul omenesc porneşte dela misterul neînțeles 
încă al creațiunii a unui Singur mascul şi a unei singure femele“, 
ce sens mai aveau paginile despre maimuţele antropoide și întreaga 

demonstraţie despre identitatea alcătuirii corpului la animale și la 
om? În ansamblul său, Pămintul și omul aduce argumente în sprijinul 
evoluţionismului, pe care îl combate doar verbal, prin afirmații for- 
male. 

Reterindu-ne acum la „seminţiile“ şi „soiurile“ omenești, vom ob- 
serva că Ghica se situează pe o poziţie justă prin sublinierea repetată 
a ideii că există „un neam unic pentru om“, că „însușirile şi facultăţile“ 
distinctive ale raselor sînt „secundare“, adică neesenţiale. În genere, 
aceste însuşiri secundare (însă ereditare) enumerate în Pămintul și 
omul sînt luate în considerare şi de antropologia actuală: pigmentaţia 
pielii, forma nasului şi a părului, ortognatismul etc., ca rezultate ale 
condiţiilor geografice foarte diferite. De asemenea, se propune o îm- 
părţire a oamenilor tot în trei rase principale: leucodermă (eurasiatică 
sau europoidă), melanodermă (ecuatorială sau australo-negroidă) şi 
xantodermă (asiato-americană sau mongoloidă), altfel spus: rasa albă, 
neagră și galbenă. Între aceste rase principale, subimpărţite în nume- 
roase rase secundare, s-au produs diverse încrucișări, unele nelămurite 
nici astăzi. Menţionăm lucrul acesta şi pentru a da un răspuns la re- 
marca lui Ghica referitoare la imposibilitatea de a-i încadra pe „ma- 
lezi, alfuruzi, samoezi, laponi și eschimoși“, apoi pe „naturalii Ame- 
vicii“. Malezii şi alfuruzii, populaţii din sud-estul Asiei, sînt consi- 
deraţi a-şi avea originea în încruc 'şarea mongoloizilor cu negroid- 
australoizii ; samoezii constituie un amsstec relativ similar, însă neelu- 
cidat pe deplin; Laponii şi eschimoşii sînt mongoloizi (subrasa arctică), 
ca şi băştinașii Americii (amerindieni). 

Datorită condiţiilor din etapa istorică modernă, în care mișcarea 
populațiilor şi contactele au fost mult înlesnite, rasele tind să-și modi- 
fice prin amestec trăsăturile, mergînd uneori pină la anularea lor. 
Tendinţa solidarității umane, puse în serviciul progresului general, 
se îndreaptă cu vigoare spre înfrîngerea ultimelor rezistenţe rasiste ce 
se mai manifestă în unele regiuni ale globului pămintesc. 

64 Detinind, în felul cum o face, generațiunea spontanee, Ion 
Ghica o neagă. Căci „generațiune spontanee“ însemnează tocmai aceea 
că „fără germene s-ar putea ivi o fiinţă nouă“. Exemplul dat nu dove- 
deşte nicidecum apariţia spontană a unei plante noi, ci adaptarea la 
mediu a aceleiaşi plante. 

65 Ghica scrie: Yong. Ar putea îi vorba de savantul englez 
Thomas Young (1773—1826), care a întreprins studii în domeniile 
cele mai diverse, dar şi — poate mai curînd — de agronomul Arthur 
Young (1741—1820). 

66 Referirea la observaţiile unor cercetători empirici nu consti- 
tuie un argument în sprijinul ideii naive că „ştiinţa“ perfecţionării 
speciilor de animale nu se poate învăţa şi că „producătorii de vite“ 
se nasc, nu se fac (la fel ca poeţii !). Ca în orice domeniu, aptitudinile 
specialistului au importanţa lor, dar zootehnia se bizuie pe cunoştinţe 
ştiinţifice aflate la îndemîna oricui. 

Să mai notăm că Ion Ghica definește eronat şi selecţia naturală. 
Cîtă vreme este dirijată conştient de către om, selecţia e artificială. 
Selecţia naturală, a cărei teorie a fost elaborată de Darwin, se petrece 
în natură, independent de intervenţia omului. 

67 Împuţinarea indienilor din America, sau a negrilor din Africa, 
în secolul trecut, i-ar fi putut oferi autorului proba cea mai conclu- 
dentă că regresul populațiilor indigene de pe continentele luate în stă- 
pînire de europeni se datora nu unei pretinse in feriorități a raselor 
respective, ci tocmai asupririi sălbatice exercitate de cuceritori. 

Chiar acolo unde se desființase sclavajul, condiţiile de trai ale 
oamenilor de culoare rămăseseră inumane, astfel că în aceste condiţii 
trebuiau căutate cauzele mizeriei şi ale epidemiilor. Lenea şi nepă- 
sarea puse pe seama negrilor erau justificări ale foştilor stăpîni pentru 
propria lor indiferenţă. De asemenea, dacă „naturalii Americii“, 
adică amerindienii, sau negrii aduși ca sclavi pe același continent s-au 
putut simţi cîndva „umiliţi de culoarea lor“, aceasta se datora dispre- 
țului ce li se arăta de către albi, Amerindienii s-au caracterizat întot- 
deauna printr-o demnitate proverbială; ei au luptat cu o rară energie 
impotriva coloniştilor şi, reduşi astăzi la un număr foarte restrîns, 
işi apără încă drepturile cu bărbăţie, În ceea ce-i priveşte pe negrii 
din Statele Unite, anii din urmă ni i-au înfățișat ca pe o populaţie 
cu un înalt nivel de conştiinţă, din rîndurile căreia s-au ridicat mili- 
tanţi, admirați de lumea întreagă, pentru egalitate şi progres social. 
Legislaţia americană le-a și statuat o serie de drepturi şi este în afară 
de orice îndoială că segregaţia va rămîne în curînd o amintire urită a 
trecutului, 

68 Latham are dreptate, atunci cînd afirmă că problema „amal- 
gamării seminţiilor“ e foarte complicată. Dar tracii şi geții nu au fost 
germani, nici slavi! 


Omul primitiv 


69 Fireşte, izvoarele istorice nu pot fi luate în considerare, pen- 
tru determinarea vechimii omului pe pămînt. Datele ipotetice extrase 
din scrierile lui Hecateu din Milet (c. 5%0—c. 479 î.e.n.), din Noul 

dicţionar de geografie universală al lui Louis Vivien de Saint-Martin 
(1802—1897), din Zend-Avesta, din lucrările teologilor, din culegerea 
celor mai vechi documente chineze, Ciu-king (cartea analelor), jalo- 
nează o perioadă extrem de scurtă din viaţa omenirii, în raport de 
vechimea omului calculată pe baza studiilor antropologice, arheologice 
și geologice. 

Dintre ceilalţi autori citați de Ion Ghica, reținem numele savan- 
tului german Christian Bunsen (1791— 1860). 

Prin „listele lui Menaton“ trebuie înţelese tabelele privind istoria 
Egiptului, redactate de preotul egiptean Manethon, în secolul al II-lea 
î.e.n., sursă pe care se bizuie şi istoricii de astăzi. 

70 Probabil Karl Ritter (1779—1859), geograf german, considerat 
întemeietorul geografiei generale comparate. 

71 Araturisii sînt locuitori din regiunea Mării de Arafura, aflată 
între nordul Australiei şi Noua Guinee occidentală. 

72 Naturalistul şi antropologul francez Armand de Quatrefages 
de Bréan (1810—1892) l-a combătut pe Darwin de pe poziţii spiritualiste, 
încercînd să apere fixismul. 

73 Geologul austriac Ami Boué (1794—1881) a colaborat îndea- 
proape cu savanții francezi şi a iniţiat înfiinţarea Societăţii geologice 
din Franţa. 

Săpăturile de la Gannstatt s-au făcut în anul 1700. Craniul des- 
coperit acolo era într-adevăr foarte deosebit de cele cunoscute, dar 
paleontologii de mai tirziu s-au arătat mai circumspecţi decît ante- 
cesorii lor ce se grăbiseră să-l considere ca un indiciu al unei rase numite 
de ei „rasa de Cannstatt“. Suspectind vechimea craniului respectiv, 
ştiinţa actuală nici nu-l mai ia în considerare. 

74 Numai danezul Johannes Japetus Smith Steenstrup (1813-— 
1897) a adus servicii antropologiei prin cercetări speciale orientate in 
această direcţie; era zoolog, profesor la Universitatea din Copenhaga 
şi director al Muzeului de ştiinţe naturale din acelaşi oraș. Tot danez, 
Jens Jakob Asmussen Worsaae (1821—1885) a oferit material de stu- 
diu antropologilor prin descoperirile pe care le-a făcut ocazional, în- 
treprinzînd săpături arheologice. De asemenea indirect a servit antro- 
pologia şi geologul danez Johann Georg Forkhammer (1794—1865). 

75 Geologul scoţian Charles Lyell (1797— 1875) a avut merite 
însemnate în interpretarea ştiinţifică a modificărilor suferite de scoarţa 
Pămîntului și a fost un adept al evoluţionismului. 

76 Asistent de paleontologie la Muzeul de istorie naturală din 
Paris, Paul Henri Fischer (1835—1893) a ajuns la concluzia citată pe 
baza unor date culese în cursul mai multor expediţii oceanografice. 

77 Algonquinii (algonghini, algokini) formau un ansamblu de 
triburi indiene, care locuiau între Oceanul Atlantic şi Munţii Stîncoșşi. 

78 Termenul kjoekkenmoedding este danez, fiind compus din cu- 
vintele kjoekken = bucătărie şi moedding = grămadă de rămășițe; 
denumeşte mormanele de resturi culinare şi menajere aflate in aşeză- 
rile populațiilor preistorice. 


Omul istorie 


79 Louis Agassiz (1807—1873), sau fiul său, Alexandre Agassiz 
(1835—1910) ? Ambii au fost naturalişti. Originar din Elveţia, cel 
dintii s-a stabilit în Statele Unite, unde a reprezentat fixismul, spre 
deosebire de fiul său, care a devenit un adept al transformismului. 

80 Filologul german Wilhelm Gesenius (1786—1842) este consi- 
derat fondatorul filologiei ebraice moderne. 

81 Arist (Aristeas) din Proconea (sec. VI î.e.n.) este autorul unui 
poem despre arimaspi, din care s-au păstrat doar cîteva versuri. Po- 
porul legendar al arimaspilor, făpturi cu un singur ochi, locuia pe 
malurile fluviului Arimaspios din Sciţia și apărau nisipul de aur 
din albia acestuia, pe care încercau să şi-l însuşească grifonii, 

82 „Noahidii“, adică noabizii, sînt urmaşii celor trei fii ai lui 
Noe (Noah); sinonimul: noemiți. 

83 Bactriana a fost una din țările antice aflată în Asia, în nordul 
Afganistanului de astăzi, 

84 „Aratul“ trebuie să fie Muntele Ararat. Balkh, oraş în Afga- 
nistan, este vechiul Bactres (Baktra), iar Astrabad, o cetate a per- 
şilor. Oxul se identifică cu Amu-Daria. 

85 De fapt, Arados, oraş fondat pe insula cu acelaşi nume din 
cuprinsul Feniciei, 

86 Henry Rawlinson (1810—1895), orientalist şi arheolog englez, 
se numără printre iniţiatorii studiilor de asiriologie. 

87 Cele trei insule din Ciclade se numesc astăzi, respectiv: Thira, 
Milos, Cerigo. Propotinda este numele vechi al Mării de Marmara. 

88 Toate paginile acestea despre noemiţi, nimrozi, hamiţi, semiţi 
etc., originea, mişcările şi încrucișările lor, sînt fanteziste, întrucit se 
bizuie pe datele legendare ale Bibliei. Din terminologia biblică, sta- 
tornicită totuși prin tradiţie, ştiinţa contemporană a menţinut denu- 
mirea de limbi hamito-semitice. Primul grup, al limbilor hamitice, 
cuprinde egipteana, limbile berbere (Maroc, Algeria, Tunisia, Libia, 
precum şi tuarega vorbită în Sahara). Limbile semitice se subîmpart 
în: orientale (arcadiana, vorbită în antica Babilonie) şi occidentale 

(în nord: canaaneana, reprezentată de ebraică şi feniciană, apoi ara- 
meica; în sud: araba şi etiopiana). 

Revenind la legenda biblică rezumată de Jon Ghica, notăm doar 
citeva amănunte ce ni se par de oarecare interes. Cum se ştie, termenii 
de semit şi hamit sînt derivați din numele lui Sem, respectiv Ham, 
fii ai lui Noe. Pentru Thareu, din neamul lui Arfaxad (fiu al lui Sem), 
forma dată de textul românesc al Bibliei este Terah. „loktanzii“ sînt 
urmaşi ai lui loktan, strănepot (ca şi Nahor) al lui Arfaxad şi frate al 
lui Peleg. Afirmind că poporul care a descins din fiii lui lacob sint 
„arabii occidentali sau ismaeliţii“, Ghica face o confuzie. Din Iacob, 
care a căpătat numele de Israel după lupta sa cu ingerul, s-au născut 
israeliţii. La rîndul lor, ismaeliţii sint urmaşi ai lui Ismael, fiu al lui 
Abraham şi al slujnicei egiptene a acestuia, Agar. „Zorobabelei“ („cu 
toată asprimea Zorobabelei“) este un genitiv greşit (feminin) pentru 
numele lui Zorobabel, prinţ al evreilor, care i-a adus pe aceştia înapoi 
în patrie, după îngăduinţa dată de Cirus. 

Datele pe care le-a folosit, Ion Ghica le va fi extras printr-un 
text intermediar din lucrările lui Georg Heinrich Ewald (1803—1875), 
cercetător al Bibliei. 

89 Lingvistul german August Friedrich Pott (1802—1887) a 
publicat, între altele, lucrarea Cercetări etimologice în domeniul limbilor 
indo-europene, datorită căreia e considerat creator al etimologiei şi 
foneticii limbilor indo-europene. 

90 Joseph de Guignes (1721—1800), sinolog francez, profesor la 
College de France, este autorul amplei lucrări /storia generală a hu- 
nilor, turcilor, mongolilor și a altor tartari. 

91 Lucrările arheologului şi numismatului englez Percy Gardner 
(1846—1937) îl vor fi interesat în mod deosebit pe Ion Ghica, deoarece 
se ocupau de locuri şi probleme ce-i erau familiare: Samos și monedele 
samiote (1882), Tipurile de monede grecești. (1883). 

92 Autor al unor scrieri istorice şi geografice, Iuba lI (mort în 
anul 24), era fiul regelui numid Juba į. După moartea tatălui său, 
Cezar l-a dus la Roma, unde August avea să-l căsăt orească cu Cleopa- 
tra, o fiică a lui Antoniu şi Cleopatra, şi să-l facă rege al Egiptului. 


(P. 35 AMINTIRI DIN PRIBEGIA DUPĂ 1848 
Cu titlul Amintiri din pribegia după 1948, Noue scrisori către V. 
Alecsandri, au apărut succesiv in Revista nouă, nr. 5, 15 aprilie; nr. 6, 


15 mai; nr. 8, 15 iulie; nr. 9, 15 august; nr. 10, 15 octombrie; nr. 12, 

15 decembrie 1888; nr. 2, 15 februarie; nr. 4, 15 aprilie; nr. 5, 15 
mai 1889. 

Această nouă serie de scrisori către V. Alecsandri a fost anunţată 
în scrisoarea din 25 octombrie 1886 {Nicu Bălcescu) prin fraza de la 
început: „Armează-ţi dar răbdarea şi așteaptă-le la o serie lungă de 
! epistole“, ca şi prin propoziţia finală: „Voi urma în epistolele urmă- 
i „ toare cu peripeţiile emigrării“. De vreme ce amintita scrisoare din 25 oc- 
| tombrie 1886 poartă numărul 1, este de presupus că Ion Ghica inten- 
ţiona să evoce evenimentele din timpul emigrării la fel cum le 
narase pe cele ce pregătiseră revoluţia, altfel spus, să-şi îndeplinească 
în continuare oficiul de cronicar al epocii sale ca povestitor. În 1887, 
el a dat la tipar a doua ediţie din Scrisori către V. Alecsandri, iar cînd, 
la aproape un an şi jumătate după ce-l evocase pe Bălcescu, a trecut 

la realizarea făgăduielii, a recurs la alt procedeu, memorialistul cedind 
rolul principal editorului de documente. Într-un volum de aproape 
.- nouă sute de pagini, contribuţia sa personală se reduce la numai vreo 
cincizeci de pagini, ceea ce reprezintă mai puţin decît spaţiul a două 
scrisori de dimensiunile aceleia despre prietenul său, fruntaş al revolu- 
ţiei. Aşadar „lunga serie de epistole“ n-a mai urmat totuşi. Atit cit 
a mai scris acum lon Ghica ni-l arată a fi în continuare un bătrin cu 
„ minte ageră, cu o memorie bună, care ştie ca şi altădată să povestească 
vioi şi colorat. Avem motive să credem că nu incapacitatea spirituală, 
ci una fizică l-a împiedicat pe memorialist să lucreze aşa cum ar fi 
dorit. Din cauza bolii, îi era greu să ţină condeiul în mînă, iar pentru 
realizarea volumului Amintiri din pribegia după 1848 a îost nevoit să 
recurgă la ajutorul altora. Venind în ţară pe la începutul anului 1888, 
el a încredinţat „bocceaua“ de corespondenţă din timpul emigrației 
—  colaboratorului său tinăr Ion Bianu, pe care l-a însărcinat cu tran- 
scrierea pentru tipar a scrisorilor. Era o muncă anevoioasă, lucru de 
care Bianu se va fi plins, fiindcă la 27 aprilie / 9 mai ministrul dela 
Londra îi scria acestuia:,, Îmi pare rău că citirea scrisorilor lui Bălcescu 
îţi dă atita muncă. Dar cum să facem să fie mai bine? Învaţă-mă şi 
voi urma“. (Scrisorile către Ion Bianu vor îi reproduse în volumul IV 
al ediţiei de față.) 

Alecsandri, informat de Ghica despre noua sa lucrare, se adresa 
astfel de la Paris lui Iacob Negruzzi, la 8 ianuarie 1888: „Mini voi 
scrie şi lui Ghica la Londra, ca să se gîndească la Convorbiri şi să le 
dea de hrană și din provizia ce a făcut în timpii din urmă. El avea de 
gind să vie la Paris ca să-mi citească un lung articol asupra oamenilor 

__„, şi evenimentelor din 1848, însă a fost împiedicat de botezul ce a tre- 
Ha> “7 buit să dea unui vas românesc, durat într-un oraş maritim din Engli- 

tera, botez în urma căruia a răcit şi este obligat a sta lîngă sobă, căci 
şi în părţile occidentale iarna îşi face de cap. Ți-oi comunica răspunsul 
său îndată ce-l voi primi“. (V. Alecsandri, Scrisori, publicație îngri- 
jită de Il. Chendi şi E. Carcalechi, Socec, Bucureşti, 1904, p. 157.) 

Amintirile din pribegia după 1848 n-au mai ajuns în paginile Con- 
vorbirilor literare. În vremea redactării lor, mai exact, cu data de 15 
ianuarie 1888, la Bucureşti apărea o altă publicaţie lunară, Reviste 
nouă, sub direcţia lui B. P. Hasdeu. Printre redactori, alături de 
Vlahuţă, Delavrancea, G. Ionescu-Gion şi alţii, se număra şi Ion 
Bianu, care n-a scăpat prilejul de a ridica de la bun început prestigiul 
Tovistei, asigurindu-i colaborarea memorialistului. În acest scop a 
trimis la Londra primul număr, a cărui înfățișare grafică i s-a părul 
lui Ion Ghica neobişnuit de arătoasă: „Voi aţi făcut o revistă, cu care 
o să intimidaţi pe acei care ar îndrăzni să scrie. Ediţiunea este atit de 
luxoasă, bogată şi frumoasă, încît autorul ar semăna un biet om, dacă 
nu un alt dobitoc închis într-o colivie de aur; chiar Gion şi Hajdău 
par palizi“. 

Într-un format impunător, pe o hîrtie de album, cu coperta dese- 
nată și planşe hors-tezte, Revista nouă putea într-adevăr să intimideze, 
dar şi să sublinieze prin contrast calitatea prea modestă a colaborări- 
lor, poate nu ale celor doi amintiţi, sigur însă ale altora. Anecdotele 
vulgare ale lui Th. D. Speranţia par nişte mănunchiuri de buruieni 
puse într-o vază de cristal. 

Ghica s-a lăsat ispitit, iar textele prin care comenta documentele 
din Amintiri... i le-a trimis de-a dreptul lui Ion Bianu. Începînd din 
1891, numele memorialistului apare pe coperta Revistei noi în fruntea 
listei de „redactori“. Era, desigur, o prezenţă onorifică. 

Paralel cu publicarea în revistă, materialul a fost pregătit şi 
pentru editarea în volum, iar Bianu a primit însărcinarea să trateze 
cu Socec, autorul fiind gata să-şi asume cheltuielile tipăririi (v. scri- 
soarca din 24 mai 1888 către Bianu). Spre toamna anului 1889, primele 
coli erau gata și trimise la Londra pentru corecturi. Probabil că na- 
veta aceasta a impus tipogratiei un ritm de lucru lent, aşa că volumul 
a fost gata abia în vara anului 1890. La 6/18 iulie 1890, ministrul 
de la Londra primea zece exemplare, apărute exact aşa cum dorise el, 
in acelaşi format ca al Serisorilor către V. Alecsandri. „Îţi mulțumesc 
din inimă — îi scrie el lui Ion Bianu — pentru osteneala ce ţi-ai dat. 
Volumul este frumos tipărit şi sper că va interesa publicul la citirea 
celor cuprinse într-însul. Cit pentru mine, îți zic bravo, evoe şi afe- 
rim!“ Data acestei scrisori ne îngăduie să stabilim că anul 1889 im- 
primat pe copertă indică momentul cind au fost puse sub presă pri- 

mele coli ale Amintirilor din pribegia după 1848. O altă confirmare a 
faptului că volumul a apărut de fapt în vara anului 1890 ne-o oferă 
dedicaţia scrisă de Ion Ghica pe exemplarul existent astăzi la Biblio- 
teca Academiei R.S.R.: „a mon collaborateur bien aimée Alecsandrina 
Ghica. 1? juillet 1896. Londres“. (Colaboratoarei mele dragi Alexan- 
_drina Ghica. 17 iulie 1890. Londra). 

Nu ştim ce ecou va fi avut printre cititori noul volum (şi ultimul) 
semnat de memorialist. Ca de obicei, recenzenţii au fost puţini. Cel 
dintii e Traian Demetrescu. Într-un articol dedicat lui Ion Ghica, 
acesta scria despre Amintiri...: „Citirea acestor confesiuni mi-au pro- 
dus o profundă și fermecătoare impresie. Ele mi-au îmbogăţit mintea 
cu multe cunoştinţe şi mi-au alintat inima, ca o poveste lungă și fru- 
anoasă, rostită de un moşneag înţelept şi ilustru“, (Profile literare, 
Editura tipografiei D. I. Benevenisti, Craiova, 1891, p. 69—70.) 0 
altă recenzie aparţine lui A.D. Xenopol, care rezumă cuprinsul volu- 
mului, după aceste fraze introductive: „loan Ghica, una din figurile 
cele mai atrăgătoare pe care generaţia, ce aproape s-a stins, a mai lăsat 
în mijlocul nostru, după o viaţă întreagă de slujbe neîntrerupte aduse 
țării şi poporului român îndeobşte, întrebuinţează ultimii ani ai vieţii 
sale tot spre folosul întregului prin publicări de o valoare tol atit de 
mare literară cît şi istorică“. (Dări de seamă. Ion Ghica — „Amintiri 

| din pribegia după 1848“, în Arhiva, nr. 2 şi 3, tebruarie-martie 1892, 
p. 138.) 

La patruzeci de ani după revoluţie, Ion Ghica era într-adevăr 
unul dintre cei din urmă fruntaşi în viață ai acesteia. E oarecum de 
mirare că a lăsat să treacă atita vreme, pină cind să scrie despre cel 
mai mare eveniment la care participase. Alţii o făcuseră cu mult mai 
înainte, unii chiar în timpul exilului, fie pentru a-şi apăra opiniile 
şi acţiunile, fie pentru a lăsa urmaşilor mărturii şi documente, Dintre 
cărţile respective, cităm: I. Heliade Rădulescu — Souvenirs et im- 
pressions d'un proscrit, Paris, 1850; Mémoire sur Phistoire de la regenera- 
tion roumaine ou sur les événements de 1848 accomplis cn Valachie, 
Paris, 1851; Epistole și acte ale oamenilor mişcării române din 1848, 
Paris, 1851 ; Cezar Bolliac — Choix de lettres et mémoires sur la question 
roumaine 1852—1856, Paris, 1856. D. Bolintineanu dăduse cea dintii 
relatare asupra evenimentelor de la 1848 în cuprinsul volumului Călă- 

` torii pe Dunăre şi în Bulgaria, Bucureşti, 1858. C.D. Aricescu, părtaş 
cu un rol minor în revoluţie, își asumase rolul de critic al fruntașilor 
acesteia, publicind Capii revoluţiunii române de la 1848 judecaţi prin 
propriile lor acte, Bucureşti, 1866 şi Corespondenţa secretă și acte ine- 
dite ale capilor revoluţiunii române de la 1848, Bucureşti, 1873—1874. 

În sfirşit, mai de curind, apăruseră postum Scrierile lui C.A. Rosetti 
continuînd ceea ce a fost publicat la diverse epoce, corespondenţa și ma- 
nuscrisele inedite, amintiri din viaţa sa, notițe istorice, note..., publicate 
sub direcţiunea lui Vintilă C.A. Rosetti, Bucureşti, 1877. 

Între aceste lucrări, aceea a lui Ion Ghica este o culegere de do- 
cumente comentate şi încadrate memorialistic în epocă. Publicate 
atît de tîrziu, cînd prietenii şi adversarii se stinseseră aproape cu toţii 
din viaţă, Amintirile din pribegia după 1848 ar fi putut să fie totuşi 
cu greu o carte obiectivă. Chiar și atunci cînd faptele l-au dezminţit 
(ca, de exemplu, la 1877— 1878), Ion Ghica nu şi-a retractat opiniile. 
Astfel, în 1887 nu găsea motive să lase uitată broşura anonimă O 
cugetare politică şi o trimitea unui diplomat belgian la Constantino- 
pol. Ce-i drept, Amintirile... reproduc şi scrisorile adversarilor, dar 
acestea sînt grupate şi adnotate în așa fel, încît să devină piese de rechi- 
zitoriu împotriva semnatarilor. Heliade Rădulescu murise de şaispre- 
zece ani, dar memorialistul continua să se răluiască cu el. Dind docu- 
mentele la tipar, el nu s-a putut detașa în așa măsură, încît să lase 
cititorului libertatea de a judeca de partea cui cra dreptatea. Într-un 
caz sau două a făcut-o totuşi. E vorba de scrisorile lui N. Bălcescu şi 
de unele ale lui C.A. Rosetti. Mai ales cel dintii i-a reproșat lui Ghica 
slăbiciuni şi erori esenţiale: o prea mare încredere în Poarta otomană, 
îndepărtarea de poziţiile revoluţionare de la 1848. Textele, necenzurale: 
de adresant, rămîn şi fără comentariu. Nu gindul că greșise el, ci ade- 
văratul cult pe care-l avea pentru martirul revoluţiei l-a împiedicat, 
desigur, să-l combată pe acesta, sau să se apere, așa cuma făcut-o în 
cazul altora. Şi, trebuie să spunem, citind scrisorile lui Bălcescu, sin- 
tem de acord cu poziţia lui, nu cu aceea a beiului de Samos. Ion Ghica 
ar fi putut să-și apere atitudinea într-un mod indirect, incadrind în 
Amintiri din pribegia după 1848 şi propriile lui scrisori şi memorii. 
Culegerea ar fi corespuns într-o mai mare măsură titlului şi ar fi de- 
venit încă mai interesantă. Cum o spune în prima scrisoare către Alec- 
sandri din Amintiri..., memorialistul intenţiona să facă din „episto- 
lele, notele şi memorandele“ sale un volum separat. Este foarte re- 
gretabil că acest al doilea volum n-a mai fost realizat. 


1 Această formulă de adresare, ca şi datarea, evidenţiază intenţia 
iniţială a lui Ion Ghica de a-și redacta Amintirile din pribegia după 
1848 în forma unor scrisori către Alecsandri. Dar subtitlul lucrării 
rămîne fără acoperire. „Noile scrisori către V. Alecsandr.“ se reduc 
la această primă şi mică epistolă, fiindcă în continuare formula de 
adresare şi datarea nu mai apar nicăieri, iar textul e fărimiţat în frag- 

mente, unele foarte scurte, care nu mai au, fiecare în parte, unitate, ci 
doar luate împreună. 

2 Într-adevăr, Ion Ghica a păstrat originalele documentelor p u- 
blicate, care au ajuns împreună cu întreaga lui arhivă în posesiunea 
Bibliotecii Academiei. Colaţionarea la care se referă, ca pentru a-i 
asigura pe cititori de exactitatea transcrierii, a fost făcută după cin- 
cizeci de ani, la publicarea singurei ediţii postume integrale a Amintiri- 
lor din pribegia după 1818 (comentate de Olimpiu Boitoș, Editura 
Scrisul românesc, Craiova). Au fost depistate atunci doar unele 
„Scăpări din vedere“ la transcriere şi cîteva omisiuni lipsite de impor- 
tanţă, probabil tot involuntare. 

3 Silvio Pellico (1789—1854), scriitor romantic, militant pentru 
libertatea Italiei, a luat parte la conspirația din 1820 a carbonarilor, 
ceea ce i-a adus o detenţiune de aproape zece ani în închisoarea austriacă 
„Spielberg“ din Brno. Cunoscut încă dinainte ca autor de tragedii în 
versuri (Francesca dei Rimini, 1814 etc.), a devenit celebru mai ales 
datorită cărţii Închisorile mele (1832). 

4 Ghica ortogratiază greşit (poate prin contaminare cu gonfa- 
Jonieri = purtători de steag) numele lui Federico Confalonieri (1785— 
1846), patriot italian, arestat de austriaci şi condamnat la închisoare 
pe viaţă. Autorităţile imperiale l-au grațiat, obligîndu-l să plece pen- 
iru totdeauna în America. 

5 În „epistola precedentă“ (Nicu Bălcescu), scrisoarea doctorului 
Mandl către generalul Aupick este nu numai citată, ci transcrisă in- 
tegral, ca şi aici. 

6 Ferdinand de Lasteyrie (1810— 1879), arheolog şi om politie 
francez, a fost deputat republican în Adunarea naţională de la 1848. 

7 Cele trei personalităţi citate, François Arago (1786—1853), 
Louis-Antoine Garnier-Pagăs (1803—1878) şi Hippolyte Carnot (1801— 
1888) au fost membri ai guvernului provizoriu din 1848. 

8 Împrejurările sint narate în scrisoarea Nicu Bălcescu. 

9 Vladimir Pavlovici Titov, diplomat rus, se făcuse cunoscut 
și ca arheolog; a murit în 1891. 

10 Reprezentantul din Bucureşti al puterii protectoare protestase 
imediat împotriva evenimentelor de la 11 iunie 1848: „Chiar a doua 
zi după ce [Bibescu] a subscris «constituţia», i-a fost adresată o notă 
de protest de către Kotzebue, consulul țarist de la București, prin care 
acesta declara că toate reformele — «inovațiile» — ce urmau să fie 
introduse în cadrul noii stări de lucruri erau în contravenţie flagrantă 
cu dispoziţiunile Regulamentului organic, bazat pe stipulațiunile 
tratatului de la Adrianopol şi că, din această cauză, îşi întrerupe func- 

țiunea şi-şi anunţă plecarea. S-a retras apoi la Focşani împreună cu 
Duhamel pentru a supraveghea îndeaproape desfășurarea evenimentelor 
din Țara Românească şi a reflecta la măsurile de rigoare“, (Istoria 
României, Editura Academiei R.P.R., 1964, IV, p. 78—79.) De altfel, 
domnii români fuseseră preveniţi de multă vreme asupra atitudinii 
guvernului țarist faţă de o eventuală mişcare revoluţionară în Principa- 
te: „Încă înainte de începutul mişcării revoluţionare din Moldova, 
țarul Rusiei şi-a arătat printr-un manifest hotărîrea de a opri valul re- 
voluţionar la marginea imperiului său. Cancelarul Rusiei, Nesselrode, 
comunica la 16/28 martie 1848 consulului rus din Principate să aducă 
la cunoştinţa domnitorului că, oricare ar fi în alte părţi «rezultatul 
orcanului revoluţionar, împăratul este determinat a nu suferi ca anar- 
hia să pătrundă în partea staturilor otomane puse sub a lui protecţie» 
(îbid., p. 41). 

11 Carol Kotzebue fusese consul general rus mai întîi la lași, 
începînd din 1838. La 4 mai 1847, guvernul din Petersburg îl transfe- 
rase în aceeaşi calitate la Bucureşti. Generalul Aleksandr Osipovici 
Duhamel, comisar extraordinar al aceluiaşi guvern, avea să scrie în 
Autobiografia sa rinduri de severă critică la adresa consulului: „Jucător 
pasionat, el își pierdea nopțile la masa verde, şi acestă pasiune 
a lui era cauza d3seior jene financiare în care se afla; lucru care-i dăuna 
foarte mult față de calitatea lui oficială“. (Gheorghe Bezviconi, 
Călători ruși în Moldova si Munienia, p. 386.) 

12 Numele generalului din armata ţaristă, pentru care grăbita 
intervenţie în Principate avea să fie fatală, era Gerstenzweig. Acţiunea 
lui este aceea care i-a pus în panică pe membrii guvernului provizoriu 
din Bucureşti, determinîndu-i să se refugieze spre Braşov. Motivele 
acestei acţiuni, apoi acelea ale sinuciderii generalului sînt, după Gri- 
gore Lăcusteanu, altele decit cele menţionate de Ion Ghica. „Îndată 
ce s-au înștiințat despre omorul de la palat și despre arestarea noastră — 
scrie Lăcusteanu — [Duhamel] au trimes un curier în Basarabia, unde 
staţiona corpul al V-lea de oştire, scriind şefului corpului, generalul 
lieutenant Gerchenstein, ca să treacă îndată cu oştirea în Principate, 
fiindcă rezbelul civil ia proporţii grave. 

La 28 iunie, generalul Gerchenstein au trecut în Moldova cu cin- 
cizeci de mii de oştire şi, văzînd că domneşte cea mai mare linişte, s-au 
intors înapoi cu oştirea (demonstraţia generalului Gerchenstein au 
făcut ca guvernul revoluţionar să fugă). 

Această retragere a lui Gerchenstein au comunical-o generalul 
Duhamel împăratului, care au dat ordin ca să se ia îndată corpul at 

V-lea numitului general şi să se dea generalului Liiders, iar Gerchen- 
stein să vie la Petersburg, să se justifice. 

„„„Generalul Gerchenstein, după ce au predat corpul al V-lea lui 
Liiders, s-au împușcat, căci știa ce-l aşteaptă la Petersburg“. (Amin- 
tirile colonelului Lăcusteanu, Fundaţia pentru literatură și artă, 1935, . 
p. 141—142.) Deci nu pătrunderea în Moldova, ci retragerea ar fi fost 
imputată lui Gerstenzweig. Probabil, însă, că versiunea reală este 
aceea dată de unul dintre eroii principali ai acelor evenimente, gene- 
ralul Duhamel. În Autobiografia citată, acesta scrie: „Atît generalul 
Gerstenzweig, cît și eu i-a făcut cunoscut ministrului nostru de război 
despre iminenta intrare a corpului nostru de observaţie în Moldova. 
iar peste cîteva zile îi făceam cunoscut că armatele au şi trecut Prutul. 
La primirea acestor ştiri, în mintea împăratului au încolțit şovăiri 
încît numaidecit trimise un curier la generalul Gerstenzweig, dîndu-i 
ordin să oprească pentru moment înaintarea trupelor... Giîndul că a 
procedat împotriva dorinței împăratului l-a dezorientat pe Gersten- 
7weig şi l-a făcut să se simtă profund nenorocit, mai ales că se gindea 
că a pierdut și bunăvoința împăratului, că a căzut în dizgrație. M-am 
grăbit să ajung la Bîrlad, ca să-i explic că, dacă s-a comis vreo greşeală, 
atunci numai eu sînt responsabil, deoarece armatele au trecut granița 
numai în urma cererii mele formale... Toate rugăminţile și argumentele 
mele au fost zadarnice. Generalul Gerstenzweig trecu cu oştile înapoi 
peste Prut, fără să ţină socoteală de impresia proastă ce o făcea această 
retragere grăbită. Imediat ce a ajuns la Leova, a sosit al doilea curier 
trimis în grabă de la Petersburg, care îi făcea cunoscut generalului Ger- 
ștenzweig că, din moment ce armatele rusești se află în Moldova, tre- 
buie să rămînă acolo. Această veste a fost o lovitură pentru bătrinul 
general, care şi așa era cam bolnăvicios. Convius că și-a pătat onoarea 
de ostaş şi că a căzut în dizgraţia împăratului, el într-un acces de 
desperare s-a sinucis“. (Gh. Bezviconi, op. cit., p. 388—389.) 

În locul lui Gerstenzweig a fost numit generalul Alexandr Nikolae- 
vici Liiders (1790—1874). După ce a participat la înăbușirea revolu- 
tiei din Para Românească, acesta a fost trimis în Transilvania, unde 
a pătruns pe la Turnu-Roșu în iunie 1849 şi l-a învins la Deva, în 
iulie acelaşi an, pe Bem. Comandant suprem, începînd din 1856, 
în Crimeea,] Liiders a fost numit în 1861 locţiitor al ţarului în Polonia, 
unde şi-a exercitat, atribuţiile cu o mare asprime. 

13 Ambasador al Franței la Constantinopol în preziua izbucnirii 
războiului Crimeii, generalul — mai tîrziu, mareşal al Franţei — 
Achille Baraguey d*Hilliers (1795—1878) avea să participe direct la 

război. El a comandat unităţile aliate care au cucerit fortăreaţa Bomar- 
sund. 

44 „lată ce-mi scria Dimitrie Gheorghe Golescu, prefectul Brăilei 
de atunci, despre sosirea acelor ofiţeri...“ (urmează scrisoarea din 
7/19 august 1848). 

15 Amănuntele pe care le dă Ion Ghica despre izbucnirea şi desiă- 
şurarea revoluţiei sînt exacte. Memorialistul, care se afla în acea vreme 
la Constantinopol, va îi folosit diverse surse, între care şi presa timpu- 
lui. Un reportaj contemporan consemnează momentul lecturii consti- 
tuţiei de către iuncărul Magheru astfel: „Pe la 6 ceas. s-a arătat în 
piaţă în Lipscani iuncărul (cadetul) Magheru, cu patru tineri civili, 
s-a suit pe o scară ce era răzămată pe prăvălia d. Daniilopulo Lipscanu, 
a citit constituţia ce o avea tipărită; însă pînă a nu să isprăvi de citit, 
au început din populul ce se adunase să zică că este bună. Ei au lăsat 
cititul, au intrat într-o prăvălie şi, luînd materii, au făcut steag trico- 
lor, cu care, alergînd spre palat, striga: — Să trăiască patria, liberta- 
tea şi noua constituţie!“ (Gazeta Transilvaniei din 17 iunie 1848.) 

Dar principalele documente pe care s-a putut bizui Ion Ghica în 
relatarea evenimentelor au fost scrisorile primite chiar în timpul 
acestora de la Bucureşti, în primul rînd de la Bălcescu. Scrisoarea 
acestuia din 16 iulie 1848 este o detaliată naraţiune a celor întîmplate 
de la 11 iunie pînă la redactarea scrisorii. Pentru confruntare, iată din 
această scrisoare pasajul despre episodul menţionat mai sus: „luncărul 
Magheru, într-acea zi, după amiazi, citeşte proclamația în Lipscani; 
semnalu] prin clopote se dă şi popolul se îndreptează spre palat, unde 
strig mereu lui vodă să iscălească constituţia“. (Ion Ghica, Amintiri 
din pribesia după 1848, 1889.) 

16 Interpretarea dată de Ion Ghica acţiunii coloneilor Odobescu 
și Solomon, care ar fi fost determinată de ostilitatea lor nu față de 
ideile revoluţiei, ci faţă de persoanele ce compuneau guvernul, este 
eronată. Cei doi ofiţeri superiori au acţionat ca „apărători ai proprie- 
tăţii, cari ne învinovăţeau că vrem s-o răpim de la proprietari, ca s-o 
dăm ţăranilor“ (N. Bălcescu). Faptul e confirmat de reacţionarul Gri- 
gore Lăcusteanu, cel mai înverşunat detractor al revoluţiei. Lăcusteanu, 
prezent şi el la palat în acea împrejurare dramatică, scrie: „leşind 
afară din sală, Odobescu era foarte agitat şi s-a rezemat de capul scării, 
ca şi cînd ar fi aşteptat ceva. Eu scosei din buzunar proclamația lui 
Eliad, prin care interzicea clăcașilor de a mai munci proprietarilor, şi 
îi zic: «Ce facem, domnule polcovnic, în urma unei asemenea procla- 
maţii?» Eram înconjurat de mai mult de treizeci de ofiţeri cînd ţineam 
această convorbire. Odobescu ne zise: «Reintraţi în salon şi întrebaţi 

pe domnul Eliad ce înseamnă această lovire ce se face proprietății?» 
(op. cit., p. 124). 

17 „Noi aci găteam lui Soliman-paşa o intrare triumfală“ (N. 
Bălcescu). Înainte de sosirea armatei otomane în ţară, fruntaşi ai revo- 
luţiei, în primul rînd Bălcescu, protestează împotriva oricărei imixti- 
uni din exterior. Cînd însă o asemenea imixtiune n-a mai putut fi 
împiedicată, guvernul şi populaţia, în nădejdea că Poarta nu va anula 
cuceririle revoluţiei, au făcut totul pentru a cîştiga bunăvoința in- 
vadatorilor, care trebuiau convinși că mișcarea era o chestiune pur 
internă şi nu afecta relaţiile cu puterea suzerană. Primirea făcută 
lui Soleiman-paşa în Bucureşti, la 8 august 1848, a fost într-adevăr 
„triumială“: „Pină a nu trece pe subt arcul de triumf al libertăţii de 
la capul uliţii Mogoşoaiei, pe care era portretul măririi-sale sultanu- 
lui, însoţit de două inscripţii în limba turcească şi pe care filfiie cu 
glorie două stindarde tricolore d-ale românilor, dimpreună cu stin- 
darde roşii d-ale marei Împărăţii otomane, i-a ieșit înainte o ceată de 
fete mici şi de băieţi, îmbrăcaţi în alb, simbolul nevinovăţiei, cu 
flori şi cu o pernă de atlaz, pe care era tipărite cele douăzeci şi unu 
articole ale constituţiunii române, pe care a prezentat-o ecs.-sale și 
pe care ecs.-sa o păstrează ca un suvenir scump de dragostea şi slava 
cu care l-au primit românii în sînul lor. 

Bucuria poporului în număr de treizeci de mii aproape era mare ṣì 
se esprima prin strigări de: «Ura! Trăiască Soleiman-paşa ! Trăiască 
constituţia le“ S-au tras douăzeci şi unu lovituri de tun, mitropolitul 
şi Heliade Rădulescu au ţinut cuvîntări de salut. Seara a fost „ilumi- 
nație“, pe arterele principale ale capitalei au cîntat tarafuri de lăutari 
şi „muzică regulasă“ (Știri dinăuntru, în România din 13 august 1848). 

18 Nu „partidele extreme“ din Franţa formulau cereri mereu mai 
mari, ci guvernul înscăunat prin revoluţia din februarie 1848 se arăta 
mereu mai ostil revendicărilor maselor care-l aduseseră la putere. Cu- 
ceririle revoluţiei au fost rînd pe rînd trădate. 

19 Memorialistul face o confuzie. 44 iulie este ziua insurecției 
din 1789, cînd a fost luată cu asalt Bastilia. Mişcarea populară din 
1848 a avut loc în ziua de 23 iunie. Atunci, mulţimea adunată în Piaţa 
Bastiliei a fost atacată de armata trimisă acolo de către Lamartine 
însuşi. Au căzut opt sute de morţi. Moartea generalului Breat era, 
desigur, regretabilă, dar nu el fusese „asasinat mişeleşte“, ci mani- 
festanţii, care nu făcuseră altceva decit să încerce a se apăra. 

20 Dintre fruntașii transilvăneni citați — Alexandru Roman 
(1826—1897), Sever loan Axente (1821—1906), Ioan Buteanu (1821— 

1849) — cel de-al doilea a luat parte, cu un rol remarcabil, și la revo- 
iuția din Ţara Românească. 

21 Este de mirare că Ion Ghica nu citează aici măcar pe C.A, Ro- 
setti, dacă nu și pe D. Bolintineanu şi I. Voinescu. În apropiere de Or- 
şova, acest grup n-a fost pus înl!libertate, ci, aşa cum arată Bolinti- 
neanu, s-a eliberat singur, refuzînd să se mai supună gărzii otomane. 

22 Titlul celor două satire: Măciașul si florile, Cintecul ursului. 

23 „Transeriu aci trei epistole ce am primit la Constantinopol în 
timpul guvernului revoluţionar“. (Urmează două scrisori de la Băl- 
cescu, datate 16 iulie, respectiv 18/30 iulie 1848, şi una de la C.A. 
Rosetti, cu data de 30 iulie / 12 august 1848.) 

24 Este vorba de Convenţia de la Balta-Liman, 

25 Abdolonyme Honoré Ubicini (1818—1884) fusese secretar al 
guvernului provizoriu şi, ulterior, al locotenenţei domneşti. Solidar cu 
emigranții, a continuat să susţină cauza revoluţiei și a românilor cu 
o-stăruință ce i-a făcut cinste, prin lucrări ca: Memoriu justificativ 
al revoluției române din 11/23 iunie 1848 (1849), Chestiunea Princi- 
patelor în faţa Europei (ed. a II-a, 1858) etc. 

26 „Conţinutul acelor două acte către sultanul era cel următor“, 
(Se reproduc Petiţiunea românilor adresată sultanului cu data de 17/29 
septemvrie 1848 şi Protestul emigraţilor din Paris către sultan.) 

27 „Dau aici textul a cîtorva din epistolele corespondenţei cu 
unii din amicii mei din copilărie, precum Rosetti, Alex. G. Golescu“. 
{Urmează scrisori! primite de la C.A. Rosetti, cu data de 20 aprilie 
1849, 11 mai 1849, 16 octombrie 1849; A.G. Golescu, cu data de 17 
decembrie 1848, 12 decembrie 1843, 26 decembrie 18438.) 

. 28 Contederaţia Germană, sub conducerea Austriei, statornicită 
de congresul de la Viena (1814—1815.) 

29 „Dau aici cîteva din epistolele, raporturile şi memoriile ce 
Alex. G. Golescu și I. Maiorescu au adresat guvernelor pe lîngă cari 
erau acreditaţi, precum şi corespondenţa generalului Magheru“. 
(Urmează: o scrisoare din 1848 adresată de A.G. Golescu lui Ion Ghica; 
Petiţiune către Adunarea Naţională a Franţei; un memoriu Către lor- 
dul Palmerston; Întiiul memorial dat ministeriului germanic în Frankfort, 
în 17 septembrie 1848 din partea agentului României, Ioan Maiorescu ; 
Al doilea memorial dat minisieriului german în 16 noiembrie, din partea 
plenipotentului României, Din actele Parlamentului de Frankfort asu- 
pra Principatelor danubiene; o scrisoare din 24 decembrie / 5 ianuarie 
1849 a generalului Magheru către Ion Ghica; o scrisoare trimisă de 
Ioan Maiorescu, la 10/22 decembrie 1848, generalului Magheru; o 
scrisoare a aceluiași către Bălcescu.) 

30 Trupele ţariste nu au intrat propriu-zis în Austria, ci în 
provinciile răsăritene de sub autoritatea Imperiului habsburgic. 
În această acţiune represivă, „slavismul“, despre care vorbește Ion 
Ghica, nu intra în nici [un fel în discuţie. Politica guvernului din Pe- 
tersburg urmărea în realitate cu totul alte țeluri decit o cooperare cw 
restul popoarelor slave. Ca şi celelalte puteri, Rusia ţaristă s-a folosit 
de evenimente, pentru a căuta o rezolvare a problemei „echilibrului“ 
european, în sensul intereselor proprii: „Tot astfel, ţarul Nicolae I s-a 
grăbit să înăbușe revoluţia din Țara Românească și pe cea din Imperiul 
habsburgic, pretextînd că intervenea pentru «restabilirea ordinii şi 
liniştei mondiale». În fapt, prin intervenţia militară împotriva revo- 
luţiei maghiare — intervenţie condamnată de opinia publică demo- 
crată din Rusia — el urmărea consolidarea monarhiei habsburgice şi, 
indirect, împiedicarea unificării Germaniei. Austria, victorioasă la ea 
acasă, putea impune regelui Prusiei, Friedrich Wilhelm al IV-lea, să 
renunțe la coroana imperiului german și să revină la formula Confede- 
raţiei germane, mai puţin amenințătoare pentru menţinerea echilibru- 
lui european“. (Istoria României, vol. cit., p. 222—223.) 

31 Pressburg este numele german al oraşului Bratislava. 

32 „Dau aici textul acelui răspuns“. (Urmează Răspunsul lui 
Szarvady la întrebarea contelui Zamoyski). 

33 Ivan Fiodorovici Paşkevici (1782—1856) a fost comandant al 
trupelor trimise de ţar în 'Transilvania, pentru înăbuşirea revoluției. 
Mai tîrziu, în 1853—1856, a comandat armatele de ocupaţie din 
Principate. 

34 Piatra Craiului. Episoadele enumerate de memorialist ilustrea- 
ză păgubitoarele conflicte aţiţate de către cei interesaţi între românii 
şi secuii din Transilvania, în timpul revoluţiei. Între altele, vom aminti 
că, în toamna anului 1848, generalul Puchner, comandantul austriac 
din 'Transilvania, a ordonat legiunilor române să dezarmeze gărzile 
naţionale ungurești. Dar „multe dintre aceste gărzi înăbuşiseră cu 
cruzime în timpul verii mișcările de eliberare ale ţăranilor români; 
lăncierii români erau bucuroşi că acum o să răzbune nu numai năpăs- 
tuirile din ultimele luni, ci o asuprire de veacuri. În multe locuri, 
gărzile naţionale maghiare s-au împotrivit, s-a ajuns la un «război bar- 
bar», cum scrie Bălcescu, la cruzimi groaznice, comise din ambele părți. 
(Istoria României, vol. cit., p. 150.) La rîndul său, Comitetul român 
din Sibiu, acordînd credit făgăduinţelor înşelătoare ale guvernului de 
la Viena, a colaborat în unele acţiuni cu comandantul austriac, dar 
punerea „glotaşilor români în serviciul comandamentului austriac, 
precum şi folosirea unor detaşamente secuieşti sau de gărzi naţionale 

maghiare pentru execuţii militare împotriva satelor românești care 
voiau pămînt şi libertate, n-a făcut decit să întărească contrarevo- 
luţia“. (Zbid., p. 153.) 

Luptele cu maiorul Hatvani, pomenite de Ion Ghica, reprezintă 
unul dintre tristele episoade ale ciocnirilor dintre revoluționarii ma- 
ghiari şi români. Maiorul Hatvani a fost trimis în mai 1849 împotriva 
românilor concentrați la Abrud, Iniţial, expediţia lui a fost încu- 
nunată de reuşită, Cucerind Abrudul, Hatvani i-a arestat, între alţii, 
pe prefecții loan Buteanu şi Dobra, pe care ulterior avea să-i execute. 
Avram Iancu, izbutind să se salveze, s-a întors cu forţe noi, a recucerit 
Abrudul și l-a alungat pe Hatvani. După o săptămînă, a avut loc o a 
treia luptă, în care acesta a fost învins definitiv. 

35 Olmiit4 este actualul Olmouc din Republica Socialistă Ceho- 
slovacă. Aici era una din reședințele împăratului Austriei. 

36 Sumară, prezentarea situaţiei din Transilvania în timpul 
revoluției este în genere corectă. Cum se ştie, în ciuda eforturilor de- 
puse de] cîteva minţi luminate — îndeosebi Bălcescu, dintre români, 
şi Petöfi, dintre maghiari — conducătorii revoluţionarilor unguri, 
pe de o parte, şi ai celor români, pe de alta, nu au putut înţelege decit 
prea tirziu necesitatea colaborării dintre cele două popoare ridicate 
la luptă. Şefii politici şi militari ai românilor, Avram Iancu însuși, 
au legat în mod just de revendicările sociale şi pe cele naţionale, dar 
au comis eroarea fatală de a pactiza cu Imperiul habsburgic, în care 
vedeau un reazăm în năzuinţa lor de a obţine egalitatea de drepturi 
cu celelalte naţionalităţi din Transilvania. La rîndul lor, revoluţio- 
narii maghiari, conduși] de Kossuth, au ezitat îndelung, atunci cînd 
li s-au solicitat |garanţii pentru statutul viitor al populaţiei româneşti. 
În felul acesta, cele |două mari mişcări revoluţionare s-au ciocnit în 
mod sîngeros, făcînd jocul duşmanilor revoluţiei. Armata împăratu- 
lui de la Viena şi trupele ţariste comandate de generalul Liiders au 
putut înăbuşi relativ repede o mișcare care ar fi avut cu totul altă 
forță şi alte perspective dacă n-ar fi existat dezbinarea din rîndurile ei. 

37 Vilagoş era numele maghiar al Şiriei. 

38 „lată textul acestei convenţiuni“. (Se reproduce textul Conven- 
ției de la Balta-Liman.) 

39 „Adaog aici şi alte trei epistole ale lui Alex. G. Golescu, privi- 
toare la cestiunea formărei legiunei române şi asupra călătoriei celor 
trei caimacami la Constantinopol“. (Urmează: N. Golescu către Sulei- 
man-pașa, 17 mai 1849; A.G. Golescu către Ion Ghica la Constantinovol, 
24 februarie 1849; A.G. Golescu lui Ion Ghica la Constantinopol, 
27 aprilie 1849; 27 iunie 1849.) 

40 Radetzky von Radetz (1766—1858), feldmareşal al Austriei, 
este una dintre figurile odioase ale epocii. După ce a învins armata 
Piemontului la Custoza și Novara, a fost numit guvernator al regatu- 
lui lombardo-veneţian, funcţie pe care a ocupat-o între 1849 ṣi 1857, 
vădind o rară cruzime în combaterea mișcării de eliberare din partea 
de nord a Italiei. 

41 „Dau aici corespondența mea cu N, Bălcescu, cînd era în 
Ungaria şi în Transilvania“. (Urmează o lungă suită de scrisori expe- 
diate de N. Bălcescu între 16/28 decembrie 1848 şi 15 august 1849, de- 
la Belgrad, Negotin, Panciova, Mehadia, Debreczin, Pesta, Szegedin, 
Orşova. Corespondenţa conţine și diverse documente: corespondenţă 
între Bălcescu şi contele Casimir Batthyani, ministrul afacerilor ex- 
terne în guvernul revoluţionar maghiar, Proiect de lege despre drepturile 
națiunii române civile jși judiciale; despre treburile bisericești; Extras 
din circulara ministrului afacerilor externe; Proclamaţia generalului 
Bem către locuitorii Transilvaniei; Circulară către tofi agenții diplomatici 
ai Ungariei, Proiect de] tratat pentru legiunea română; Manifest al gu- 
vernului maghiar; acte semnate cu prinţul Czartorysky.) 

Deşi a anunţat că reproduce corespondenţa cu Bălcescu din vremea. 
cînd acesta se /afla în Transilvania, Ion Ghica transcrie în conti- 
nuare şi scrisorile expediate de prietenul său între 17 octombrie 1849 
şi octombrie 1852 din Paris, Londra, Ville d'Avray, Toulon, Hyères, 
Malta, Neapole. Și aceste scrisori cuprind anexe: Memoriu relativ la 
intervenţia rusă în principatele Moldovei si Valahiei; scrisoare a lui 
Bălcescu către contele Zamoyski. Mai sînt transcrise o scrisoare a lui 
Vasile şi Iancu Alecsandri, două scrisori către Alexandru Golescu. 

În acest pachet masiv de corespondenţă, care formează cam o 
treime din volumul Amintiri din pribezia după 1848, Ion Ghica face o- 
excepţie, intercalînd şi o scrisoare a sa (iulie 1849) către N. Bălcescu: 
(va fi reprodusă în vol. IV al ediţiei noastre). 

42 Ticino, numele italienesc al rîului Tessin care curge prin. 
Elveţia şi Italia, ca să se verse în Pad. 

43 Fluviul Var; izvorăşte din Alpii Maritimi și se varsă în Marea 
Mediterană, 

4% Cuza a și înfiinţat un asemenea „lagăr“, anume tabăra mili- 
tară de la Floreşti (între Ploiești și Cimpina), chiar în vara anului 
1859 (v. şi vol. II al ediţiei de faţă, p. 541, nota 25). La Floreşti au 
fost concentrate unităţi din ambele principate, totalizînd peste zece: 
mii de ostaşi, Această concentrare de trupe avea și menirea să arate 
puterilor europene hotărîrea românilor de a apăra, chiar cu forţa ar- 
melor, actul de la 24 ianuarie 1859. Pe de altă parte, în momentul cînd 


486 


Franţa se pregătea să intervină în Italia, prezenţa trupelor române în 
apropierea graniţei spre Transilvania trebuia să pună în alarmă auto- 
rităţile habsburgice, obligîndu-le să menţină unităţi în provincie. 

45 Convenţia cu emigrația maghiară a fost semnată de V. Alec- 
sandri şi generalul Klapka György (1820—1892), în ziua de 22 mai 
1859 la Genova. Alecsandri, pe atunci ministru al trebilor dinafară, 
îşi îndeplinea în Occident cunoscuta misiune pe care i-o încredințase 
Cuza. Cea dintii convenţie stabilea că Principatele române vor pro- 
cura pentru emigrația maghiară arme şi muniții din Franţa, care 
urmau să fie depozitate în taină pe teritoriul românesc. La izbucnirea 
războiului din Italia, „guvernul moldo-valah“ urma să asigure tran- 
sportul armelor şi muniției pînă lafrontieră, astfel ca unităţile maghia 
ze să poată începe lupta împotriva Austriei angajate în război cu Fran- 
4a. A doua convenţie stipula drepturi egale pentru românii din Transil 
vania, pe baza „principiilor fraternității“. Cum, însă, războiul din 
dtalias-a încheiat mult mai repede decît se spera, prin înîrîngerea Aus- 
triei, cele două convenţii n-au mai putut fi puse în practică. 

46 La Villafranca, în nord-estul Italiei, Napoleon III avea să 
semneze cu împăratul Austriei, în 1859, acordul de încetare a războiu- 
lui. Vailenzia este oraşul Valence din sud-estul Franţei. 

47 „Dau aci textul tratatului de la 20 mai 1859, aşa cum a îost 
publicat de Kossuth“. (Urmează textele Convenţiei A şi Convenției B.) 

Este curioasă observaţia făcută de Ghica privitor la omisiunile 
din aceste texte. În realitate, textele au fost publicate integral de 
Kossuth în volumul Souvenirs et écrits de mon exil, Paris, 1880 (v. 
capitolul Convention avec le Prince Couza, p. 236—250). Problemele 
menţionate de Ghica nu lipsesc. În orice caz, forma definitivă a con- 
venţiilor n-a fost stabilită în ţară, ci abia la Geneva, după discuţii 
„destul de lungi şi de grele, începute încă în Franţa. Alecsandri a fost 
foarte ferm, ceea ce l-a şi determinat pe Klapka să-l califice ca 
„doctrinar“. De nevoie, poetul ministru de externe va fi făcut totuşi 
unele concesii, nu însă esenţiale. 

48 Tratatul de la Ziirich i-a putut dezamăgi şi pe italieni şi pe 
unguri. Cei dintîi s-au văzut păgubiţi de Savoia, ţinut care aparținuse 
regatului Sardiniei şi pe care și-l anexase acum Franţa. Ceilalţi nu-şi 
putuseră realiza planurile de a lupta împotriva Austriei proiectate în 
perspectiva unui război franco-austriac mai lung şi mai istovitor pen- 
tru austriaci. 

49 Faptul că generalul conte Christian von Leiningen, îndeplinind 
o importantă misiune la Constantinopol, înscrisese pe agenda sa şi 
chestiunea despăgubirilor pentru familia Zichy dovedea că învinuirea 

adusă de revoluționari celui executat fusese întemeiată. Cum s-a ară- 
tat altundeva, contele Zichy fusese condamnat la moarte ca trădător 
al revoluţiei din devotament pentru curtea imperială de la Viena. 

Afacerea diamantelor a făcut multă vîlvă şi n-a fost uitată curînd. 
Cu data de 14 martie 1850, Grigore Alexandrescu îi scria din Bucu- 
reşti lui Ghica: „Aş dori să-mi spui istoria lui Bolliac cu banii (sic!) 
lui Kossuth, istorie ce pe aici se povesteşte în deosebite chipuri, cele 
mai multe nu prea în avantajul vornicului de poliţie, cu care auz că 
eşti în cea mai mare intimitate, lucru ce-mi face cu atît mai multă 
plăcere, cu cît aflu cu mîhnire dezbinările dintre aceia pe care toate 
interesele ar trebui să-i ţie uniţi“. (E. Lovinescu, Grigore Alexandrescu, 
Ed. literară a Casei şcoalelor, 1928, p. 251.) 

Prin 1866, lucrurile încă nu fuseseră uitate. Un călător străin 
nota despre Bolliac că este „renumit prin aceea că, după cum spun 
alte ziare locale, a scos pietrele din coroana sîîntului Ştefan, pe care 
Kossuth i-o dăduse s-o ascundă“. Precum se vede, zvonurile exagerau 
faptele pînă la absurd. 

50 „Dau aci hirtiile aferente la această afacere“. (Urmează: acte 
ale autorităţilor otomane, scrisori ale lui Cezar Bolliac către Ion Ghica, 
garanţiile semnate de cel din urmă în favoarea învinuitului, memoriul 
acestuia către ministrul poliţiei din Constantinopol.) Din respectivele 
documente nu se poate trage nici o concluzie categorică, pe care, de 
altfel, o evită şi Ghica. Mai mult chiar, acesta, după ce menţionează 
că protejatul său îi tăinuise un post-scriptum din scrisoarea de descăr- 
care semnată de Kossuth, transcrie și un bilet al lui Bolliac către Nico- 
lae Alexandrescu referitor la un „amanet“ pe care i-l încredinţase 
pentru obţinerea unei importante sume de bani. Întercalarea printre 
actele citate a acestui bilet, necomentat, pare a sugera că „amanetul“ 
fuseseră bumbii de diamant. 

51 „Iată cuprinsul acelei epistole“ (urmează textul). 

52 Sublocotenent la izbucnirea revoluţiei, F. Zalic a fost avansat 
la gradul de locotenent, cu motivarea că a „binemeritat de la patrie“. 
Era nu „fiul doamnei Eliad“, ci un fiu nelegitim al lui Heliade. Una 
din „faptele eroice“ săvîrşite de el în timpul revoluţiei de la 1848 
va fi fost asigurarea cu compania sa a pazei membrilor guvernului 
provizoriu în refugiul lor spre Transilvania. El însuși s-a pus la adă- 
post, după intervenția lui Fuad, stabilindu-se la Sibiu. 

53 „Dau aci circulara prin care Eliad, Tell şi N. Golescu făceau 
cunoscut emigraţilor avenimentul lor ca şefi şi adresa prin care mă 
numeau reprezentantul lor pe lîngă Înalta Poartă“. (Urmează cele 
două documente.) 

54 „Transcriu totodată şi alte conturi cîte am putut găsi între 
hîrtiile mele“. (Urmează rapoarte prin care se justifică sume cheltuite 
și alte anexe.) 

55 „Dau aci ca specimen o epistolă politico-filozofică a lui Eliad 
adresată emigraţilor de la Brusa cari plăteau prin contribuţiuni gene- 
roase tipărirea elucubraţiunilor unui spirit bolnav şi fantast, precum 
scrierea următoare“. (Textul transcris este un fragment din Suvenire 
și impresii ale unui proscris, într-o versiune pe alocuri diferită de aceea 
din volumul publicat în 1850 la Paris.) 

56 „Din alăturata corespondenţă se poate vedea cît de mare era 
jubirea şi încrederea acelor tineri în Eliad. 

Epistola cu care încep este o lecţie de morală politică şi socială, 
cu care voieşte să lumineze pe tinerii români şi să-i iniţieze în viaţa 
politică“. (Urmează: Eliade către deținuții de la Brusa; două scrisori 
Nicolae Golescu către Ion Ghica la Constantinopol; Proces-verbal al 
emigraţilor de la Constantinopol, Emigraţii de la Brusa către Ion Ghica; 
7. Eliade către Negulici, către Rusu.) 

57 „lată aci cîteva din epistolele urmate între Eliad cu tinerii de 
la Brusa, între care recita discuţiunele neplăcute, şi bănuielile ajunsese 
pînă a pizmui, a se iscodi şi a-şi intercepta scrisorile, dînd un trist și 
dureros spectacol streinilor şi consulilor de la Brusa. Din norocire însă 
cei mai mulţi prin sentimen tele, învăţătura şi purtarea lor erau căutaţi 
şi bine primiţi în toate casele“. (Urmează scrisori ale lui Heliade 
către deţinuţii de la Brusa, către Costache Alexandrescu, Grigorie 
Zosima, precum şi o adresă a locotenenţilor către aceiaşi surghiuniţi 
de la Brusa.) 

58 S-ar părea că Ion Ghica reduce aici speranţele cu care exilații 
români așteptau războiul iminent între Rusia şi Poartă la una singură: 
propria lor eliberare. Dar el însuşi arată în prima parte a scrisorii 
Căpitanu Laurent că emigranții nutreau visuri mult mai mari. De 
altfel, un război victorios împotriva Rusiei era dorit de multe alte 
cercuri şi „o dată cu începerea conflictului diplomatic ruso-turc, revo- 
luţionarii din Europa întreagă au sperat că vor putea folosi războiul 
pentru a-și dezvolta lupta lor revoluţionară, unul din ţelurile lor fiind 
înlăturarea regimului țarist“. (Istoria României, Editura Academie 
R.P.R., vol. IV, p. 239.) Cum se ştie, exilaţii români au încercat să 
constituie un corp de voluntari încadrat în armata otomană ce urma 
să treacă în nordul Dunării. Acţiunea lor a stimulat o serie de mişcări 
ţărăneşti în ţară (în 1854), ceea ce evidenţiază faptul că şi masele largi 
au socotit că sosise momentul ca revoluţia să fie reluată. Dar „disen- 
siunile dintre emigranţi au compromis planul de înfăptuire a corpului 

de voluntari...“ (ibid., p. 242). Totuşi, războiul Crimeii va confirma, 
chiar dacă numai în parte, aşteptările patrioţilor români. La scurtă 
vreme după căderea Sevastopolului (septembrie 1855), Kogălniceanu 
scria: „Un răzbel mare, un răzbel de eroi, întreprins pentru emanci- 
parea Orientului şi a Principatelor îndeosebi se urmează chiar în apro- 
pierea marginilor noastre, ce încă astăzi răsună de vuietul căderii Se- 
bastopolii.,. Popolul român poate şi trebuie ca odată să trăiască cu 
însuşi viaţa sa naţională, prin singura păstrare a legăturilor seculare 
cu Înalta Poartă şi sub singura protecţie a Europii... Simpatiile noas- 
tre sînt din tot sufletul, din toată inima pentru Franţa şi Anglia; 
căci ele mai întîi au scris pe gloriosul lor steag emanciparea şi dezvol- 
tarea Principatelor“. (Steaua Dunării, 1 octombrie 1855.) 

Evident, Kogălniceanu exagera grija aliaţilor pentru viitorul 
Principatelor române; erau în joc multe alte interese proprii. Dar, 
obiectiv şi depăşind intenţiile puterilor europene, victoriile din 
Crimeea au deschis calea spre emanciparea naţională a românilor. 

59 Journal des Debats. 

60 Pentru „boharalii“ — în Convorbiri economice. Munca: „bo- 
haraii“ (v. ed. de faţă, vol. II, p. 500, nota 12). 

61 Urmează: cîteva scrisori ale lui Heliade şi ale locotenenţei că- 
tre deţinuţii de la Brusa; scrisori ale lui Heliade către Costache Ale- 
xandrescu, Grigore Zosima; scrisori ale lui A.G. Golescu şi Ştefan 
Golescu către Ion Ghica; răspunsuri ale emigranților de la Brusa adre- 
sate locotenenţilor; o scrisoare a lui Cezar Bolliac către Heliade. 

62 „Dau aci extract de epistola deschisă adresată d-lor Eliad şi 
Tell de C.A. Rosetti, ca răspuns la acuzările şi ponosurile ce i se adu- 
cea de acești doi domni. Această epistolă a fost autografiată chiar de 
mîna autorului ei“. 

63 Urmează respectiva epistolă deschisă, apoi cîteva scrisori: emi- 
granţii de la Brusa către Ion Ghica, către Heliade, către locotenenţi, 
către A.G. Golescu, N. Bălcescu ṣi D. Brătianu; A.G. Golescu către 
Ion Ghica, Heliade către emigraţii de la Brusa. A.G. Golescu către 
emigraţii de la Paris, emigraţii din Paris către cei din Brusa şi Con- 
stantinopol. 

64 Acest final accentuează caracterul de polemică antiheliadistă 
pe care Ion Ghica l-a dat Amintirilor din pribegia după 1848. După 
ce evocă episoade, iniţiativeşi acţiuni ale exilaţilor, în pagini pe 
alocuri şi sugestive, întotdeauna preţioase sub aspect documentar, me- 
morialistul pare a fi mereu maistăpînit de vechea şi neîmpăcata animo- 
zitate faţă de Heliade. Trebuie să reamintim că şi Heliade i-a purtat o 
ură nâstinsăpînă la moarte; În lucrările publicate în timpul emigrației 

l-a înfierat pe Ghica cu aceeași violenţă cu care îl urmărea şi acesta. 
Amiîndoi au făcut totul pentru a se compromite reciproc, ceea ce a fost 
foarte păgubitor nu numai pentru cauza revoluţiei, ci şi, în genere, 
pentru cauza Principatelor. Heliade a mai avut şi alţi adversari 
— N. Bălcescu, C.A. Rosetti, D. Bolintineanu etc. — dar, poate cu 
excepţia celui de-al doilea, nici unul atît de înverşunat ca Ghica. 
„Eroul cu mantie albă“ a avut multe păcate, a comis multe greşeli, 
era în destule privinţe vulnerabil. Aceeaşi remarcă se aplică şi beiului 
de Samos. Mai mult încă, amîndoi s-au făcut vinovaţi de atitudini și 
erori similare, încît, la drept vorbind, prezența lor în aceeaşi tabărăar 
fi fost mai logică decît în tabere ostile. Facem aceste observaţii pentru 
a evidenția lipsa principală a Amintirilor din pribegia după 1848. 
La patru decenii după revoluţie, pe marginea unei culegeri de documen- 
te s-ar fi putut trage concluzii utile din considerarea faptelor în lumina 
evoluţiei istorice din acest răstimp de aproape o jumătate de secol. 
S-ar îi putut căuta răspunsuri la problemele puse în timpul revoluţiei, 
la măsura în care revendicările acesteia fuseseră slujite pînă la inter- 
venţia represivă şi după aceea. Ion Ghica se preocupă insuficient de 
aşa ceva. Pentru un observator lipsit de părtinire ar fi reieşit limpede 
că atît Heliade, cît şi Ghica s-au arătat inconsecvenţi în revoluţie şi 
exil, că amîndoi au fost de partea apărării marii proprietăţi, ba chiar 
că, poate cu unele deosebiri de nuanţă, ambii au așteptat rezolvări 
prea generoase din partea Porții. În fond, citind Amintirile din pri- 
begia după 1848, constaţi că pe chestii de principii Ion Ghica ar fi avut 
mult mai multe motive să polemizeze cu N. Bălcescu şi C.A. Rosetti, 
Conflictul lui cu Heliade s-a situat pe planul unei profunde antipatii 
personale, alimentate de concurența pentru putere între două tempe- 
ramente aprige şi autoritare. Memorialistul îl acuză undeva pe adver- 
sarul său că, în calitatea sa de prim-locotenent domnesc, visa domnia. 
Dar el însuși n-a năzuit spre scaunul domniei, de care s-a şi găsit 
la un moment dat destul de aproape? 


ARTICOLE ŞTIINŢIFICE ȘI POLITICE 
(p. 481) UNIREA VĂMILOR ÎNTRE MOLDOVA ȘI VALAHIA 
A apărut în Propășirea, nr. 1, 2 ianuarie 1844, semnat cu iniția- 
lä: G. 
Cum se ştie, Ion Ghica, aflat la Iaşi din ultimele luni ale anului 


1841, s-a numărat printre inițiatorii Propășirii, împreună cu M, Kogăl- 
niceanu, V. Alecsandri şi Panait Balş. Prezentat cenzurii, textul im- 

primat al primului număr din revistă a fost forfecat începînd cu titlul. 
În afară de începutul cuvîntului înainte al publicaţiei, a mai fost în- 
lăturat acest articol al lui Ghica, deşi problema dezbătută preocupa 
în acel moment și cercurile oficiale, iar autorul avusese grijă în final 
să facă menţiune de legalitatea, în vederile Regulamentului organic, 
a unei uniuni vamale între cele două principate. Evident, guvernul 
din Iaşi a considerat totuşi ca nerecomandabil să se consemneze în 
presă începerea discuţiilor cu delegaţia munteană într-o chestiune ori- 
cum delicată şi care, de altfel, nici nu şi-a aflat atunci soluţia. Dar 
chiar eşuarea tratativelor avea să justifice prudenţa cenzurii. Pe de 
altă parte, articolul lui Ion Ghica nu era o simplă informaţie comenta- 
tă, ci o pledoarie străbătută de spirit unionist. Referindu-se la exem- 
plul statelor germane, punea întrebarea semnificativă: „cine însă 
poate şti dacă această unime, ce samănă a avè de pravăţ numai nego- 
tul, nu va mîna către o unime germană politică, şi poate în mai cu- 
rîndă vreme decît ne este iertat a prevede?“ Dincolo de substratul po- 
litic al articolului, vom observa că prin această primă manifestare pu- 
blicistică de după întoarcerea sa de la studii, Ghica se alinia, pe pla- 
nul economiei politice, în tabăra liber-schimbiştilor, pe care nu avea 
s-o mai părăsească niciodată. 


4 Uniunea Vamală Germană (Zollverein) fusese realizată cu un 
deceniu înainte, la 1 ianuarie 1834, dar problema rămăsese în actuali- 
tate de-a lungul cîtorva ani, deoarece la început aderaseră numai opt- 
sprezecestate germane, afilierea celorlalte urmînd la intervale. Pentru 
reprezentanții liberalismului economic, experienţa făcută de Germa- 
nia constituia un exemplu şi un argument. Ion Ghica era desigur 
la curent cu opiniile în această privinţă ale unui Michel Chevalier 
sau ale altora, printre care economistul Wolowski, autorul articolu- 
lui Despre uniunea vamală dintre Franţa şi Belgia, apărut în 1843 în 
Journal des Economistes. Menţionînd şi un alt articol cu același titlu, 
tipărit tot în Journal des Economistes, QG. Zane conchide că „Ghica 
împrumuta astfel tema şi termenul de unire din discuţia apuseană“ 
(cf. G. Zane, Economia politică la Academia Mihăileană. La centenarul 
învățămîntului economic în România, laşi, 1943, p. 10). Vom observa, 
în completare, că aceste împrumuturi se grefau pe realităţi româneşti 
la ordinea zilei şi că Ion Ghica, deși recurge la exemple străine, le 
tratează sumar şi nici nu stăruie prea mult asupra aspectului teoretic € 
ci:pune problema pe planul concret al economiei Principatelor, folos 
sihd ca un bun specialist date şi calcule. 

2 Barbu Ştirbei, viitorul domn, din 1849, al Țării Româneşti. 

3 În legătură cu încercarea, comentată şi sprijinită de Ion Ghica, 
de a se desfiinţa barierele vamale dintre Țara Românească și Moldova, 
vom reaminti că un prim acord economic între cele două principate se 
realizase cu aproape un deceniu înainte, mai exact în iulie 1835. Acor- 
dul statornicea anumite libertăţi în ceea ce priveşte tranzitul unor 
mărfuri. Autorii lui — se subliniază în Istoria României (Ed. Acade- 
miei R.S.R., III, p. 973) — nu se ridicaseră încă la „noţiunea pieţei 
comune“ a celor două ţări. Abia în 1846 convenţia din 1835 avea să 
fie înlocuită cu alta, care va realiza speranţele din 1844 ale lui Ghica. 
Aplicată de la 1 ianuarie 1848, noua convenţie „desfiinţa vămile din- 
tre cele două ţări (cu excepţia sării). Mărfurile indigene în tranzit plă- 
teau vama la graniţa ţării din care ieşeau. Mărfurile străine plăteau o 
singură dată vamă, la graniţa ţării în care intrau. Moldova și Ţara 
Românească formau o singură piaţă, apărată de un cordon vamal unic. 
Vămile unificate erau arendate aceleiaşi persoane, iar venitul net era 
împărţit în trei, din care două părţi erau atribuite Țării Româneşti, 
iar una Moldovei. În felul acesta s-a făcut un pas hotăritor spre rea- 
lizarea unităţii naţionale“ (ibid., p. 973). Am insistat asupra acestor 
chestiuni, pentru a sublinia o dată mai mult că ideile formulate în 
articolul Unirea vămilor între Moldova și Valahia definesc o poziţie justă, 
atît pe plan economic cît şi politic. 


(p. 186) ÎNSĂMNĂRI ASUPRA ÎNVĂȚĂTURII PUBLICE 


Au apărut în Foaie științifică și literară, în îragmente distribuite 
de-a lungul unei jumătăţi de an, astfel: nr. 2, 16 ianuarie; nr. 3, 23 
ianuarie; nr. 10, 12 martie; nr. 24, 28 iunie, nr. 25, 2 iulie 1844; 
semnat cu iniţiale: I.G. i 

Lucrarea este o primă parte dintr-un proiect pregătit de Ion Ghica 
pentru Epitropia învățăturilor publice din Moldova. După repetate 
încercări de reorganizare a şcolilor, în 1843 se iniţiase la Iaşi o nouă 
acţiune de reformă. Profesor şi inspector la Academia Mihăileană 
inginerul bucureştean se considerase şi competent şi dator să-şi aducă 
contribuţia. Proiectul său, nu lipsit de unele prevederi conformiste, 
e străbătut de un semnificativ spirit democratic „pașoptist“, ceea ce, 
desigur, nu constituia o recomandare pentru autoritatea de stat retro- 
gradă. Obligaţiile prescrise pentru proprietarii de moșii sortea din capul 
locului acest proiect la eşec. Se poate deci afirma că nu plecarea for- 
tuită din Iaşi a autorului a făcut ca învățămîntul din Moldova să nu 
profite de pe urma bunelor sale intenţii. 

1 Ion Ghica n-a mai scris articolul făgăduit, despre „iubirea de 
sine“, dar ideile în legătură cu buna convieţuire în societate vor fi 
dezvoltate de el în diverse rînduri. 

2 Johann Ferdinand Neigebaur (Neugebauer) era consulul Pru- 
siei la Iaşi. Proiectul de regulament elaborat de Epitropia învățături- 
lor publice şi Comitetul Academiei Mihăilene, văzut mai întîi de 
domn, fusese înmînat consulului, probabil pentru că organizarea 
şcolilor prusiene era considerată un model vrednic de urmat. Neuge- 
bauer şi-a notat „băgările de seamă“, pe care Ion Ghica, fiind membru 
al Comitetului, le-a putut cunoaște direct. 

De notat că autorul Însămnărilor... reţine din observaţiile con- 
sulului numai ceea ce putea constitui un argument în sprijinul pro- 
punerilor sale. El trece cu vederea prescripţiile ce confereau regula- 
mentului o notă antidemocratică și antinaţională: cu excepţia celor 
foarte talentaţi, pe care statul îi va pregăti pentru cariera didactică, 
elevii „neavuţi“ nu vor fi îngăduiți să urmeze decît „două clasuri a 
gimnaziei“; se va acorda mai mult spaţiu pentru predarea limbilor 
străine (franceza şi germana). 

3 Profesor foarte apreciat, Victor Cousin fusese numit după re- 
voluţia din 1830 membru a Consiliului regal al instrucţiunii. În această 
calitate, primise însărcinarea să studieze organizarea învăţămîntului 
în Prusia şi Olanda. Mai tîrziu, filozoful avea să fie un timp ministru 
al cultelor şi al instrucţiunii. 

Dintre manualele citate aici de Ion Ghica, cel al lui Friedrich 
Philipp Wilmsen s-a bucurat de o preţuire excepţională atît în Ger- 
mania, cît și în ţările româneşti. Der deutsche Kinderfreund apărea în 
1846 la Berlin în a o sută optzeci şi doua ediţie! Pentru prima dată, 
manualul s-a tipărit în limba română în 1837, cu titlul: Preatenul 
copiilor sau Voitorul de bine al pruncilor și al tinerimii romaneşti, o 
carte de cetire foarie folositoare, care pre sama şcoalelor și a norodului 
romanesc din nemţie spre romanie au tradus-o I.M. Mecheși, Sibiu, 
Tip. moştenitorilor lui M. de Hohmeistel. La Bucureşti, Prietenul 
tinerimei. O carte de cetire pentru școalele populare. Tradus de I.C.P. 
[aulescu], Tipografia lui C.A. Rosetti şi Vinterhalder, s-a tipărit în 
1846 şi s-a reeditat în 1848, 1850, 1853, 1856. Ceva mai tirziu, manua- 
lul a apărut şi la Iaşi, în prelucrarea lui G. Meledon (ed. a Il-a, 1862), 

4 Şi acest pasaj ar îi putut atrage atenţia cenzorului din Iaşi. 
Ion Ghica reia aici pe planul învăţămîntului, al „limbii şi obiceiuri- 
lor“ ideea unirii, pentru care pledase în articolul despre unirea vă- 
milor, 

5 În iulie 1844, deci după apariţia numărului din Foaie ştiinţifică 
şi literară, în care se încheia expunerea asupra şcolilor normale, Ion 
Ghica părăsea definitiv Moldova. „Articolele următoare“ — despre 
„învăţătura primară la oraşe, despre gimnazii şi despre învăţătura 
înaltă sau profesională“ — aveau să fie redactate numai parţial. Opi- 
niile despre şcolile primare de la oraşe și programa pentru învăţă- 
miîntul de gradul al doilea — secundar — vor fi expuse de fostul pro- 
fesor de la Academia Mihăileană în scrisorile adresate în 1847 lui 
G. Bariț. 


(p.213) DESPRE IMPORTANȚA ECONOMIEI POLITICE 


A apărut i Foaie ştiinţifică şi literară, nr. 8, 27 februarie 1844, 
semnată cu inițialele I. G. 

Ion Ghica fusese numit profesor de economie politică în sep- 
tembrie 1843, cînd Epitropia învățăturilor publice din Moldova îl 
încunoştințase printr-o adresă: „Încredințată Epitropia de vrednicia 
dumitale, despre care ai şi dat dovezi în curgerea vremei cît ai fost 
profesor la Academia Mihăileană şi pentru ase folosi în privinţa tine- 
rimei de ştiinţele rezemate pe prinţipii temeinice ce dumneta ai 
cîştigat în universităţile străine; pe aceste cuvinte te numeşte profe- 
sor public la Academia Mihăileană în clasele înalte de economie 
politică...“ (Documente literare inedite. Ion Ghica, ediţie îngrijită, 
prefață şi note de D. Păcurariu, E.S.P.L.A., 1959, p. 126). 

Referirea din adresă la studiile de economie politică urmate de 
Ghica în străinătate nu este formală. E adevărat, profesorul se spe- 
cializase cîndva la Paris în alte discipline, dar la Conservatorul de 
arte și meserii programa includea şi un curs de economie industri- 
ală și statistică, precum şi unul de economie politică, predat, din 
1839, de către Jerâme Adolphe Blanqui, discipol al lui Jean-Baptiste 
Say și, ca atare, adept al economiei politice vulgare. Foarte inte- 
resat de problemele economice, studentul audiase probabil şi cursuri 
de la alte instituţii de învăţămînt superior; în orice caz, cum reiese 
din lucrările sale de mai tîrziu, îndeosebi din Convorbiri economice, 
citise cu stăruinţă lucrări de specialitate; în acest domeniu, biblio- 
grafia lecturilor lui era extrem de bogată, aproape exhaustivă. 

Cursul început de Ion Ghica în noiembrie 1843 a ridicat studiul 
economiei politice la un nivel înalt, dar nu era cel dintii predat la 
Academia Mihăileană. La încheierea anului şcolar 1844—1842, ele- 
vii fuseseră examinaţi, între altele, şi la „iconomia politică“ (cf. 


495 


Cantor de aviz și comers, nr. 60, 4 aug. 1842). Un examen similar 
s-a dat şi în martie 1843. Este de presupus că materia fusese predată, 
încă fără o programă precisă, tot de Ion Ghica. În martie 1844, aces- 
ta şi-a dat demisia din funcţia de inspector; Epitropia i-a primit 
demisia, cu motivarea: „numai în încredere că fiind mai slobod vei 
putea, precum însuşi făgăduieşti, face cursul de economie politică 
mai cu multă băgare de samă şi cu o mai mare osîrdie încă decît 
acè vrednică de laudă ce pînă acum ai întrebuințat“. (Documente 
literare inedite. Ion Ghica, p. 126.) Profesorul şi-a continuat cursul 
pînă la sfîrşitul anului şcolar, cînd a plecat din Iași. 

Revenind la lecţia Despre importanţa economiei politice, vom 
menţiona că, aşa cum s-a arătat, conţinutul acesteia reia, localizin- 
du-l, textul conferinței cu care Michel Chevalier şi-a inaugurat la 28 
aprilie 1841 cursul de economie politică la College de France. Iată 


dovezile aduse de G. Zane (op. cit., p. 7—8): 


„Chevalier 


L'unité allemande semblait 
anéantie à tous jamais. Le génie 
et la puissance de Charles-Quint 
avaient échoué à la restaurer. Les 
négociateurs des traités de Vienne 
en avaient parlé sans y croire; 
ils la désiraient sans l'esperer... 
Ce que ni la menace, ni la ruse, 
ni la violance n'auraient ou 
faire, l'industrie execute main- 
tenant... Vingt-six millions 
d'Allemand, formant une ving- 
taine d’États... se sont groupés 
sous les auspices de la Prussie. 


Cours, I, p. 8—9 

Je pourrais encore appeler à 
témoigner en faveur de Pindus- 
trie une des plus colossales 
créations des temps modernes... 
Vous savez que l'Angleterre tient 
sous sa loi, dans cette partie du 
monde, un espace de 3.500.000 
km carrés, couvert par une popu- 

„Ghica 

Uitați-văla unitatea Germa- 
niei ce se părea desființată pentru 
totdeauna; puterea și geniul lui 
Carol al cincele nu putură nici 
într-un chip să o prefacă; negoţia- 
torii de la Viena au vorbit despre 
aceasta ca de un vis, o doreau, 
fără însă vreo nădejde. Industria 
a pus azi în faptă aceea ce nici 
frica, nici iscusința politicilor, 
nici sila nu ar fi putut-o între- 
prinde... douăzeci şi şase mili- 
oane germani în douăzeci de de 
staturi s-au întrunit sub aus- 
piciile Prusiei. 

Propășirea, p. 57—58 

O dovadă încă despre pute- 
rea industriei ni se înfățișază 
în coloniile britanice, în India, 
Anglia ţine acolo supt puterea 
şi sub legea sa o întindere de 
spăimîntat cu o populaţie de 
135 milioane lăcuitori. Acest 
groaznic imperiu din India, mai 


lation de 135 millions d'habi- 
tants. Eh bien! messieurs, cet 
immense empire, plus vaste et 
mieux assis que celui d'Alexan- 
dre le Grand, il est la propriété, 
il est l'ouvrage d'une associa- 
tion de marchands, de la Com- 
pagnie des Indes; c'est le resultat 
d'une spéculation commerciale. 
Ce domaine, onze fois et demie 
plus vaste que le royaume-uni de 
la Grande-Bretagne et de l’ Irlan- 
de et cinq fois plus populeux, 
c’est la compagne qui, avec ses 
propres ressource, l’a conquis... 


Idem, p. 9 

Les spiritualistes, même les 
plus absolus et les plus exclusifs, 
S’abuseraient s'ils redoutaient 
Pavėnement de l'industrie. Car 
ce ne sera point le triomphe de la 
matière sur l'esprit. Au contrai- 
re, l'industrie ne s'élève que 
par ce que l'intelligence établi- 
ssant sa domination sur le monde 
materiel“... 


întins şi mai întemeiat decit 
a lui Alexandru, este fapta unei 
asociații de neguțători, a Com- 
paniei Indiilor, este rezultatul 
unei speculații comerciale. 
Acest domen, de unsprezece ori 
mai întins decît a Rigatului 
Unit a Britaniei şi a Irlandei şi 
de cinci ori mai populat, l-a 
supus o companie neguţitorească. 


Idem, p. 59 

Spiritualiștii cei mai abso- 
luţi chiar ar trebui să se bucure, 
căci industria, departe de a fi 
triumful materiei asupra duhu- 
lui, dimpotrivă ea se înalţă nu- 
mai, fiindcă înţălegerea supune 
materia. Industria este rodul 
robirei lumei materiale sub pu- 
terea înţălegerei“. 


Lucrarea lui Michel Chevalier, cu care s-a făcut confruntarea, 


este Cours d'économie politique fait au College de France, Bruxelles, 
vol. I, 1842. 

După cum se vede, de data aceasta avem a face nu numai cu un 
împrumut de idei, ci cu preluarea aproape întocmai a unor pasaje. 
'Comentind această tălmăcire uşor prelucrată, G. Zane atrage atenţia 
că procedeul era obișnuit în epocă. Părerea sa în privinţa spuselor 
economiştilor este că „repetarea lor, fără citarea autorului, putea fi 
permisă, deoarece era vorba despre lucruri nu numai bine cunoscute 
de toată lumea, dar şi unanim admise“ (op. cit., p. 8—9). Aprecierea 
ar trebui întregită cu observaţia că procedeul califică un stadiu de 
început în vehicularea ideilor. În prima jumătate a secolului trecut, 

însuşirea unor idei se făcea fără sentimentul unei vinovăţii, prim 
transpuneri în româneşte a unor texte străine, ai căror autor nu era; 
indicat. Cum se ştie, aşa se proceda nu numai cu lucrări ştiinţifice, 
ci şi cu opere literare. În sfîrşit să mai reținem constatarea lui G. 
Zane că lecţia lui Ion Ghica preia, o dată cu ideile, şi „stilul decla- 
mator“ al lui Michel Chevalier. 


1 Cum se vede, Ion Ghica îi informase şi pe auditorii cursului 
său despre tratativele privind „unitatea vămească“ dintre Principate.. 
Mai mult chiar, în lecţie înfăţişase încă mai explicit Uniunea vamală: 
a statelor germane ca o treaptă spre crearea unei Germanii unite — 
„aşa cum trebuie să fie un neam de oameni carii vorbesc aceeași 
limbă și au aceeaşi origine“. Aluzia la necesitatea unirii celor două 
ţări româneşti este atit de clară, încît nu putea să scape cenzurii. 
Dar, probabil că, întocmai ca Homer, cenzorul Procop Florescu ador- 
mea din cînd în cînd. 

2 Este de reţinut că Ion Ghica dă termenului de „industrie“ 
un sens excesiv de larg, apropiat de acela al etimonului latin, deoarece: 
denumește cu ajutorul lui orice activitate productivă (chiar şi de- 
bunuri spirituale). Tot în „industrie“ include şi comerţul. | 

3 Léonard de Sismondi (1773—1842), economist şi istoric fran- 
cez originar din Geneva, fondator al romantismului economic, a. 
criticat capitalismul de pe poziţiile micii burghezii. Pînă la un punct, 
Ion Ghica putea fi de acord cu el, şi anume în considerarea econo- 
miei politice din unghiul de vedere al moralei, ca şi în apologia, cel 
puţin pentru ţara noastră, a micii producţii de mărfuri. Cît priveşte: 
maşinismul, economistul român a fost de partea celor convinşi de 
foloasele acestuia (cf. capitolul Munca din Convorbiri economice). 

4 Ideea alianţei dintre capital și muncă, a „împăcării“ claselor 
antagoniste va fi un leit-motiv al lucrărilor social-economice publi-. 
cate de Ghica. 

5 „Campania Engliterii în China“ era un eveniment recent: 
primul „război al opiului“ (1840—1842). Pretextul intervenţiei en- 
gleze îl constituiseră măsurile luate în China pentru împiedicarea 
comerţului cu opiu. Campania s-a încheiat prin pacea de la Nankin, 
ale cărei prevederi transformau China într-o semicolonie. 

6 Pledoaria pentru munca productivă va fi reluată de Ion Ghica 
ori de cîte ori va avea prilejul, în Convorbiri economice şi în unele: 
dintre Scrisorile către V. Alecsandri. 

(p. 221) OCHIRE ASUPRA ȘTIINȚELOR 


A apărut în Foaie științifică și literară, nr. 26, 9 iulie şi nr. 27, 
16 iulie 1844, semnată cu inițialele: 1.G. 


1 Blogiul adus de un muntean la Iaşi corifeilor Şcolii ardelene 
este cît se poate de semnificativ. La 1844, prețuirea atît de exactă 
a meritelor în istorie şi filologie ale lui Micu, Şincai şi Maior — „că- 
rora noi românii le sîntem datori cu deşteptarea noastră“ — se cuvine 
a îi reţinută. Pasajul acesta din articolul lui Ion Ghica evidenţiază 
o dată mai mult răsunetul şi eficienţa dincoace de Carpaţi a activi- 
tăţii transilvănenilor, încă prea puţin studiată sub acest aspect al 
influenţei exercitate asupra paşoptiştilor munteni şi moldoveni. 

2 Ca fost elev la colegiul Sf. Sava, Ion Ghica cunoştea bine pro- 
grama predării matematicilor. Petre Poenaru îi fusese profesor de 
trigonometrie. Manualul de geometrie citat este Elemente de geome- 
trie după Legendre, tipărit de Poenaru în 1837. În treacăt fie spus, 
Adrien-Marie Le Gendre (1752—1833) e un nume important în istoria 
matematicilor, prin aportul în domeniile teoriei numerelor şi a inte- 
gratelor eliptice etc. Poenaru a mai publicat, în 1841, Elemente de 
algebră după Appeltauer. 

3 Paratrazindu-l pe Ghica, s-ar putea spune că „soarele tui Fes: 
nel“ n-a luminat nici el lumea cu lumina din zilele noastre. Dar atît 
teoria ondulatorie a luminii elaborată de Augustin Jean Fresnel 
(1788—1827), cît şi teoria emisiunii formulată anterior de Newton 
fac din autorii lor doi precursori valoroși ai teoriilor actuale, după 
care lumina este o „radiaţie sau un complex de radiaţii electromag- 
netice care impresionează ochiul omenesc“. 

4 Contele Claude-Louis Berthollet (1748—1822) şi-a înscris 
numele printre marii chimiști ai lumii prin numeroase cercetări cu 
rezultate remarcabile. Astfel, a descoperit proprietățile decolorante 
ale clorului, a determinat compoziţia amoniacului şi a altor substan- 
te, a formulat legea dublei descompuneri a sărurilor etc. Totodată, îm- 
preună cu Lavoisier, este coautor al nomenclaturii chimice moderne. 

5 Este cea dinţii încercare de a defini şi clasifica ştiinţele fă- 
cută de Ion Ghica. O a doua va fi aceea din Omul fizic și intelectual 
(1866). În stirşit, ultima o aflăm în Pămintul și omul, Este intere- 
sant de urmărit evoluţia gîndirii lui Ghica în această privinţă. Pen- 
tru el, la 1844 cel dintii loc în „ierarhia cunoştinţelor omului“apar- 
ţine teologiei; în 1866 şi 1884, deşi nu total eliberat de fideism, for- 
mulează altă părere: „astronomia va ocupa totdauna locul cel dintîi 

în ierarhie“. După două, respectiv patru decenii, succesiunea: teolo- 
gie, jurisprudenţă, economie politică, fizică, chimie, mineralogie, 
geologie, astronomie, medicină se modifică în: ştiinţele fizice, chimia, 
mineralogia, geologia, zoologia, botanica, astronomia. 

6 Acest paragraf despre rolul civilizator al cărţilor religioase: 
este preluat, după cum a arătat D. Popovici, din Introduction du 
Panthéon littéraire de Aimé Martin, poligraf francez cu tendinţe mora- 
liste, care s-a bucurat de o excesivă preţuire la noi pe la 1830—1840. 
Iată textul francez corespunzător: „Voyez ce que «les Vedas» ont 
fait de l'Inde et ce que le «Coran» a fait de la Turquie! Les peuples 
sont heureux ou malheureuz suivants la pensée écrite qui les inspire. 
Voila pourquoi l’ Asie meurt sous le poids de ses chaînes ! Voila pourquoi 
aussi la France, l'Angleterre, Amérique sont libres! Et qui donc les 
a faits libres? Vous nommez Cromwell, Washington, Mirabeau! Mon 
regard porte plus haut, je vois le Christ et «l Evangile!»“* (Cf. D. Po- 
povici, Introducere la Heliade Rădulescu, Opere, 1, p. 46—47, Fundația 
pentru literatură şi artă, Bucureşti, 1939.) ` 

7 Evident, concluzia că omul nu este niciodată vinovat de fap- 
tele sale rele ar fi fundamental eronată. Teoria care duce la o aseme- 
nea concluzie se bizuie ea însăşi pe un neadevăr. Frenologia, fondată 
de anatomistul german Franz Joseph Gall (1758—1828), nu are nici 
un temei științific, atunci cînd consideră că însușirile psihice ale: 
oamenilor sînt în raport direct cu forma și dimensiunile diferitelor 
părţi ale craniului şi ale creierului. 

8 Probabil triclorura de azot (NCI,), care însă nu este un gaz, 
ci un lichid, e drept foarte volatil şi cu o mare explozivitate. 

9 Fizicianul francez Pierre-Louis Dulong (1785—1838) a studiat 
căldura specifică şi dilataţia. 

10 Obţinerea diamantului artificial nu mai e un secret. Dar 
diamantul e un carbon nativ cristalizat, iar cărbunele tot un carbon, 
amorf. A face însă aur din plumb, speranță a alchimiei, nu este o 
posibilitate a chimiei! 

11 Acest citat din Kepler este reprodus de Ion Ghica şi în Pă- 
mintul și omul. De altfel, lucrarea din 1884 va relua şi dezvolta şi 
alte pasaje din articolul publicat în Foaie ştiinţifică şi literară. 


Priviţi ceea ce Vedele au făcut din India şi ceea ce Coranui a 
făcut din Turcia! Popoarele sînt fericite sau nefericite după gindul 
scris care le inspiră. lată de ce Asia moare sub greutatea lanţu- 
rilor sale! Iată de asemenea de ce Franţa, Anglia, America sînt 
libere. Şi cine le-a făcut libere? Îi numiţi pe Cromwell, Washington, 
Mirabeau! Privirea mea se avîntă mai sus, eu îl văd pe Christ și 
Evanghelia. 

42 Aluzia metaforică la spusa biblică evocă un paragraf din 
cap. 10 al Cărţii lui Isus Navi: „În ziua aceea, în care Dumnezeu a 
dat pe Amoreu în mîinile lui Israil şi cînd l-au bătut la Ghibeon 
şi a fost zdrobit înaintea feţei fiilor lui Israil, a strigat Isus către 
Domnul şi a zis înaintea israiliților: — Stăi soare, deasupra Ghibe- 
onului, și tu lună opreşte-te deasupra văii Aialon! 

Şi s-a oprit soarele şi luna a stătut pînă ce Dumnezeu a făcut 
izbîndă asupra vrăjmașilor lor“. 

13 În 1628, medicul englez William Harvey (1578—1657), 
întemeietorul fiziologiei moderne, a publicat lucrarea Despre miş- 
carea inimii și a singelui. 

14 Medicul scoţian John Brown (1735—1788) şi medicul francez 
François Broussais (1772—1838) au creat şcoală, dar nici brownismul, 
nici broussaismul nu şi-au găsit o confirmare ştiinţifică. 

15 Seria de articole asupra fizicii experimentale n-a mai fost 
realizată də Ion Ghica; cariera politică pe care avea s-o înceapă cu- 
rînd l-a obligat să renunţe, cum el însuși declară, la studiile sale 
„de predilecţiune“ (cf. discursul academic Joan Cimpineanu). 


(p. 23%) DOMNULE REDACTOR! 


Prima scrisoare, datată „Bucureşti, 1847, iulie 24“ a apărut în 
Foaie pentru minte, inimă și literatură, nr. 31, 4 august; nr. 32, 11 
august; nr. 33, 18 august; a doua scrisoare, datată „București, 1847“, 
în nr. 43, 27 octombrie; nr. 44, 3 noiembrie; nr. 45, 10 noiembrie 
1847. 

Timp de trei ani după plecarea din Iaşi, Ion Ghica n-a mai pu- 
blicat nimic, iar cu învățămîntul se va ocupa abia în 1862, ca mem- 
bru în Consiliul superior de instrucţiune publică. Motivul principal 
ce-l va fi determinat să scoată din sertare şi să dea la tipar celelalte 
părţi din programa şcolară redactată la Iași va îi fost îngrijorarea 
cercurilor progresiste în faţa „reformelor“ inițiate de Mihail Sturdza 
şi Gheorghe Bibescu în chiar anul 1847, reforme ce egalau practic 
cu desfiinţarea învăţămîntului mai înalt în limba română. În jurul 
noii organizări şcolare se iscase o discuţie aprinsă, iar cei preocu- 
paţi de viitorul învăţămîntului românesc făcuseră apel la o publica- 
ţie de peste munţi, în coloanele căreia îşi puteau expune ideile în 
afara domeniului de acţiune a cenzurii din laşi şi Bucureşti. Seria 
o începuse Ion Ionescu de la Brad, cu două articole publicate în fe- 
bruarie 1847 în săptăminalul lui Bariț, Au urmat: Un răspuns la 

prefacerile învățăturilor în Moldova, cu indicaţia „lași“ şi nesemnat, 
în nr..23, 9 iunie pînă în nr. 25, 23 iunie; Cultura în România, de 
asemenea nesemnat, în nr. 29, 21 iulie; Domnule redactor, scrisoare 
tot anonimă, în nr. 30, 28 iulie 1847. 


1 Titlul complet: Selectae e profanis scriptoribus historiae (Po- 
vestiri alese din scriitorii profani). Textele au fost alese şi prelucrate 
pentru uzul şcolilor de latinistul francez Jean Heuzet (1660—1728). 

2 De viris illustribus urbis Romae (Despre bărbaţii iluştri ai 
orașului Roma) este tot un manual şcolar, alcătuit pe la 1775 de către 
abatele francez Charles-Frangois Lhomond (1727—1794) şi utilizat 
pînă în zilele noastre pentru predarea limbii latine. 

3 Este vrednică de reținut această recomandare, reluată mai 
departe, de a se studia limba latină comparativ cu cea română, atit 
sub aspect lexical, cît şi gramatical. Aici răzbate ceva din indica- 
tiile latiniștilor, foarte rodnice şi dincoace de munţi, într-o perioadă 
de stimulare a mîndriei naționale. 

4 Bibliografia recomandată, în lipsa unui manual, profesorilor 
de filozofie de la colegiile din Franţa evidenţiază exigenţele predării 
respectivei discipline, dar și orientarea ei fideistă. 

Prin Analiticele lui Aristotel se înţeleg Întiia Analitică şi A doua 
Analitică din colecţia Organon, dedicată teoriei cunoaşterii şi logicii. 
„Tractatul de filozofie al lui Ciceron“ e probabil o formulă generică 
pentru lucrările filozofice ale oratorului latin: Despre legi, Despre 
limitele celor bune şi celor rele, Despre natura zeilor ete. 

Operă a lui Antoine Arnauld şi Pierre Nicole, Logica de la Port- 
Royal sau Arta de a gindi (1662) reia ideile lui Aristotel, întregindu-le 
cu tezele lui Bacon şi Descartes. 

Pentru filozoful idealist francez Nicolas Malebranche (1638—1715), 
interacţiunea cauzală dintre corp şi suflet reprezintă o cauză apa- 
rentă, o „ocazie“, în care acţionează de fapt singura cauză reală, care. 
este Dumnezeu. Titlul exact al scrierii lui Fénelon: Despre existenta 
și atributele lui Dumnezeu. 

Discipol al lui Leibniz, Christian Wolff (1679—1754) a fost un 
reprezentant de frunte al iluminismului german, dar s-a situat pe po- 
ziţii deiste. Opera lui a avut o largă audienţă în estul Europei şi a 
suscitat interes în țările româneşti. În raport de tezele lui Leibniz 
se definesc şi opiniile lui Etienne Bonnot Condillac (1715—1780), 
filozof iluminist francez. Preluiînd senzualismu!l materialist al lui 
Locke, el l-a orientat împotriva raționalismului idealist al lui Leib- 
niz şi Descartes. 

Charles de Bonnet (1720—1793) aparţine în 'mai mare măsură 
istoriei ştiinţelor naturale decit aceleia a filozofiei. Mai departe, 
Ghica îl încadrează printre „materialiști“, probabil pentru motivul 
că nu admitea generaţia spontanee. De fapt, concepţia sa (pretor- 
mismul) e metafizică, iar „scara“ neîntreruptă a fiinţelor naturale 
şi supranaturale încununată de persoana lui Dumnezeu este de esenţă 
teologică. 

5 De vreme ce ideile din „memoar“ fuseseră „protesate mai dina- 
inte fără cruţare“, ridicînd împotriva autorului întregul corp profe- 
soral, este de presupus că respectivul memoriu privea nu programa 
propriu-zisă, ci principiile şi modul în care inspectorul încercase 
să instaureze disciplina în şcoală. Cu obișnuita lui energie, el le ce- 
ruse profesorilor să fie exigenţi în verificarea şi notarea cunoștințe- 
lor, le interzisese să recurgă la pedepse corporale, îi obligase să fie 
punctuali la ore etc. (cf. Documente literare inedite. Ion Ghica, 
p.12%4).În genere, purtarea autoritară a inspectorului, care pe deasupra 
mai era şi un „venetic“ de peste Milcov, putea isca janimozităţi prin- 
tre cei ce se vedeau tulburaţi în patriarhala lor dăscălie. Plecarea 
lui din Moldova a fost un prilej de satisfacţie, probabil şi pentru învă- 
ţătorii da la ţară, speriaţi şi ei de rigoarea principiilor din proiect. 
După vreo doi ani, „corposul profesoral“ moldovean se văzuse mult 
mai grav lovit de măsurile autorităţilor, ajungînd să-l regrete pe cel 
plecat. La 19 decembrie 1846, Ion Ionescu de la Brad îi scria din 
Iaşi acestuia: „.. toţi ziceau că mare dreptate avea Ghica; încă mai 
alaltăieri, să fi văzut cum se plingeau, căci vodă au poruncit să reducă 
clasele, să strice clasele înalte; cu aer măreț și dispreţuitor îi priveam 
zbătîndu-se şi rezonînd ; acum toţi zic: că de s-ar fi împlinit planul 
lui Ghica, școlile nu se stricau. Dă-ne, Doamne, mintea moldoveanu: 
lui cea de pe urmă“. (Victor Slăvescu, Corespondenţa între Ion Io- 
nescu de la Brad și Ion Ghica. 1846—1874. Studii și cercetări, LXVI, 
București, 1941, p. 49.) 

6 Pierre-Joseph d'Olivet (1682—1768), literat francez. 

7 Isocrate (436—338 î.e.n.), orator şi scriitor atenian. 

8 Oratorul elin Lisias (c. 440—380 î.e.n.). 

9 Cum se vede, programa propusă de Ion Ghica pentru studiul 
filozotiei în şcolile „secondare“ româneşti se călăuzeşte după aceea 
din colegiile franceze, dar e mai bogată, atît de încărcată, încît ne 
apare cu totul nerealistă, mai ales dacă ne gindim că majoritatea 
lcrărilor din autorii recomandați trebuiau citite în E original. adevă- 

rat, sub impulsul mişcării de propagare a ideilor iluministe, unele 
dintre ele fuseseră traduse în limba greacă și erau studiate la Bucu- 
rești încă din primele decenii ale secolului al XVIII-lea. De aseme- 
nea, o bună parte dintre filozofii enumeraţi în programa lui Ghica 
figurează în proiectul Bibliotecii universale, aşa cum a fost tipărit 
de Heliade în Curierul românesc în 1846 (v. Heliade Rădulescu, 
Opere, ed. cit., II, p. 454—461). 

Din lunga listă de nume dată de Ion Ghica vom reţine în aceste 
note cîteva. 

Filozofii secolului al XVII-lea, enumeraţi aici, se situează pe 
poziţii diferite în raport de concepţia empirist-materialistă a lui 
Bacon. Ca şi Locke, Thomas Hobbes (Ghica scrie: Obes) (1588—1679) 
şi Pierre Gassendi (1592—1655) o continuă şi o corectează, în vreme 
ce reverendul George Berkeley (1685—1753), reprezentant de frunte 
al idealismului subiectiv, o combate. 

Filozoful francez Pierre Bayle (1647—1706), precursor al ilumi- 
nismului, a recurs la scepticism ca la o armă împotriva dogmatismu- 
lui. 

Discipol al lui Hobbes şi Helvetius, filozoful și jurisconsultul 
Jeremy Bentham (1748—1832) este socotit printre precursorii lui 
Owen, Stuart Mill și Cobden. 

Întemeietor al „școlii scoțiene“, Thomas Reid (1710—1796) a 
luat poziţie împotriva idealismului subiectiv al lui Berkeley și a 
scepticismului lui Hume, pe care în numele „simțului comun“ le-a 
socotit a fi incompatibile cu religia. 

Pierre Jean Georges Cabanis (1757—1808), discipol al lui Con- 
dillac, era medic, ceea ce explică oarecum „senzualismul“, mai exact 
materialismul opiniilor sale filozofice. De observat, însă, că avem 
a face cu materialismul vulgar. Medicul filozof considera gîndirea 
drept o secreție a creierului, aşa cum fierea e o secreție a glandei 
biliare. 

Cu o activitate multilaterală, Antoine Louis Claude Destutt 
de Tracy (1754—1836) — s-a manifestat ca economist, filozof și om 
politic — a fost în filozofie un discipol al lui Locke şi Condillac. 
Lucrarea lui Elemente de ideologie, tradusă în greceşte, a slujit ca 
un manual de bază în Academia grecească din Bucureşti. 

Pierre Laromiguitre (1756—1837) s-a situat iniţial în rîndurile 
adepților lui Condillac; este unul dintre fondatorii eclectismului. 

Joseph de Maistre (1753—1821) şi Louis de Bonald (1754—1840) 
au fost în egală măsură apărători zeloși ai catolicismului şi ai monar- 
hiei, 

Wini 


Caracterizările și încadrările, în general juste, ale lui Ion Ghica 
se confirmă şi pentru „şcoala eclectică sau spiritualismul raţional“. 
Atît Pierre-Paul Royer—Collard (1763—1845), cît şi Théodore Jouf- 
froi (1796—1842) s-au aflat sub înriurirea „şcolii scoțiene“. Cel din- 
tti, fruntaş al „doctrinarilor“, a respins senzualismul materialist 
al lui Condillac şi Cabanis, devenind unul dintre întemeietorii spi- 
ritualismului francez. Al doilea s-a impus ca un reprezentant de frunte 
al eclectismului şi s-a străduit să împace ştiinţa cu religia. 

10 Evenimentele care s-au precipitat şi la care a luat parte cu 
un rol important l-au împiedicat pe Ion Ghica să alcătuiască anun- 
țatul program „de matematică, de fizică şi hemie“, precum şi planul 
de învățămînt pentru „gradul al II-lea sau universitar“. O ciornă a 
celui din urmă s-a găsit totuşi printre hiîrtiile rămase de la el. Dis- 
ciplinele ce urmau să se predea la universitate erau grupate în cinci 
facultăți: Teologie, Litere, Ştiinţe (cu două secţii: Matematică, 
respectiv Fizică), Drept, Medicină. Această organizare o calchia pe 
cea franceză. Secţia de fizică includea chimia, mineralogia, geologia, 
botanica, fizica vegetală, zoologia, fiziologia. Condiţiile de admitere, 
titlurile, drepturile absolvenţilor erau de asemenea preluate de la 
francezi. (Pentru această ciornă — Arhiva Ion Ghica, dosar 49, 
Biblioteca Academiei R.S.R. —. D v. Păcurariu, Jon Ghica, p. 66—67.} 


(p. 259) DESPRE MIJLOACELE DE COMUNICAȚIE 


În volumul Măsurile și greutăţile românești și moldoveneşti în 
comparaţie cu ale celorlalte neamuri, cu un articol asupra mijloacelor de 
comunicație, Tipografia C. A. Rosetti! şi Vinterhal der, Bucureşti, 1848; 
cu un an înainte, apăruse în Album științific și literar, nr. 1, 9 februarie, 
şi nr. 2, 16 februarie 1847, fără paragraful despre calea ferată,dacă nu 
cumva acest paragraf s-a tipărit în nr. 3, pierdut, al Albumului... (cf, 
G. Zane, op. cit.). 

Articolul despre mijloacele de comunicaţie este cel dintii în care 
Ion Ghica a dezvoltat acestă temă. La 1848, el era şi în privinţa aceasta 
unul dintre pionieri. Situaţia dependentă a ţărilor românești, peri- 
oada deregres generaljinaugurată de reprimarea mişcării revoluţionare 
aveau să întirzie încă multă vreme modernizarea transporturilor la 
noi. După Unire, sosise, în sfîrşit, momentul să se treacă la realizări. 
Ion Ghica este cel dintîi care, ca deputat, a propus Adunării legiuie 
toare, în mai 1861, să aprobe alocarea de fonduri pentru construirea 
unei căi ferate. Propunerea lui s-a izbit de opoziţia conservatorilor, 

dar şi de a unora dintre liberali. În economie se bătea încă pasul pe 
loc, partizanii stărilor de lucruri patriarhale continuau să aibă un 
cuvînt hotăriîtor. În privinţa căilor ferate, campania trebuia continu- 
ată cu energie sporită, ceea ce Ion Ghica a şi făcut (v. nota 17, în vol. 
II al ediţiei de faţă, p. 528 şi urm.). 

Se înţelege că zelul pus de economist în acţiunea de perfecţio- 
nare a mijloacelor de comunicaţie se explică şi prin aceea că era un 
adept al liber-schimbismului. După mai bine de un deceniu, cînd 
România dispunea de o reţea de căi ferate relativ întinsă, un protec- 
ţionist, P.S. Aurelian, se socotea încă obligat să observe că aceste 
căi ferate reprezentau nu numai un bine, ci și un rău pentru econo- 
mia ţării: ele făceau posibilă inundarea pieţei cu produse ale industriei 
străine. 


1 Cum se ştie, Ion Ghica este un exponent al burgheziei intere- 
sate în marea producţie agricolă. Ca atare, deşi a evidenţiat adesea 
necesitatea dezvoltării industriei, a restrîns pentru români sfera 
acesteia la producţia manufacturieră, considerînd mai profitabilă 
importarea de produse propriu-zis industriale din alte ţări. Opiniile 
sale liber-schimbiste se conjugă cu convingerea că „suntem un neam 
agricol“ şi că România rămîne pentru foarte multă vreme o ţară agrară. 
(v. şi Însemnări asupra învăţăturii publice, 1844). E un punct de 
vedere păgubitor care avea să inspire cunoscutul slogan al politici- 
enilor burghezi din deceniile următoare. 

2 Robert Fulton (1765—1815) nu putea să „aşeze“ primul vapor 
pe fluviul Mississippi în 1820, fiindcă atunci era mort de cinci ani! 
De fapt, primul său vapor a circulat pe rîul Hudson în 1807. 

3 Economistul Jerâme Adolphe Blanqui (1798—1854). 


4 Ion Ghica se referă la macadam, sistem de împietruire a dru- 
mnurilor iniţiat de scoţianul John Mac Adam (1756—1836). 


5 Ludwigskanal; lung de 172 km, leagă riul Main (de la Bam- 
berg) cu Dunărea (la Kelheim). 


6 Budweis pe Moldau este numele german al oraşului ceh Ceske 
Budejovice pe Vltava. 


? Ghica foloseşte forma „Arnhaim“ pentru numele oraşului 
olandez Arnhem (în germană: Arnheim). 


8 şi 9 Ostrau şi Brin (Briin) sînt numele germane ale oraşelor 
Ostrava şi Brno din Cehoslovacia. 


10 Prin „Port-Friederic“, autorul traduce numele oraşului Frie- 
drichshafen din Württemberg. 

141 După cum remarcă G. Zane (op. cit., p. 12), Ion Ghica se 
bizuie în articolele sale despre căile de comunicaţie tot pe scrieri ale 
lui Michel Chevalier, de la care preia idei şi chiar pasaje. 


(p. 277) DACIA VECHE 


A apărut în Revista română pentru științe, litere și arte, august 
1861. 

Această lucrare părea să inaugurezeo direcţie nouă în preocupă- 
rile lui Ion Ghica, interesat desigur de studiul istoriei naţionale, 
ca toţi paşoptiştii, dar nu pînă la nivelul unor cercetări speciale. 
S-ar putea presupune gă stimulentul a fost unul politic: în anii imediat 
următori Unirii, cînd actul de la 24 ianuarie 1859 trebuia încă justi- 
ficat şi consolidat, referirile la Dacia constituiau o pledoarie pentru 
unitatea neamului românesc. De altfel, este semnificativ faptul că 
autorul exprimă ideea acestei unităţi etnice în chiar prima frază a 
studiului său. Nu era, desigur, o idee nouă; ea apare încă de la croni- 
cari, la Miron Costin de exemplu, şi se întilnește într-o formulare 
foarte asemănătoare în Histoire de la Valachie, de la Moldavie ei des 
Valaques transdanubiens de Mihail Kogălniceanu, ca să nu mai vorbim 
despre reprezentanţii Şcolii ardelene. Și înainte de 1859, atenţia 
acordată Daciei, vizibilă şi în intitularea cu numele teritoriului de 
baştină a unor publicaţii moldovene și muntene (Dacia literară, 
Magazin istoric pentru Dacia), a răspuns unor năzuinţe politice. 
Curiozitatea ştiinţifică se conjuga cu un sentiment de mîndrie naţio- 
nală, căruia Mihail Kogălniceanu i-a dat o expresie atît de patetică 
în prelegerea inaugurală de la Academia Mihăileană. În vremea cînd 
profesorul de la Iaşi îl elogia pe Decebal — „cel mai însemnat rigă 
barbar care a fost vreodată mai măreț, mai vrednic de a fi pe tronul 
Romei, decit mişeii urmași a lui August“ — Magazinul lui Bălcescu 
şi Laurian, denumind prin termenul Dacia teritoriul căruia avea să 
i se spună mai tîrziu România, încadra în cîteva dintre rubricile sale 
permanente materiale privind acest teritoriu înainte și după cuce- 
rirea lui de către romani. Sensul conferit delcei doi istorici cuvîntului 
Dacia explică şi titlul studiului lui Ion Ghica: „Dacia veche“ era 
țara lui Decebal, devenită apoi colonie romană, spre deosebire de 
„Dacia“, noţiune teritorială, unitate etnică şi istorică, atît în per- 
spectiva trecutului, cît şi în aceea a viitorului. 


După 1859, cercetările istorice şi arheologice privind Dacia 
capătă extensiune şi un plus de rigoare ştiinţifică, ceea ce deschide 

o fază nouă în cunoaşterea trecutului îndepărtat al patriei, după faza 
de amatorism, pentru care strădaniile, totuși utile, ale lui Cezar 
Bolliac sînt ilustrative. 

Așa cum a dovedit explorarea manuscriselor lui Ion Ghica, stu- 
diul Dacia veche n-a fost o simplă excursie ocazională întreprinsă de 
această harnică şi multilaterală personalitate. Memorialistul a ambi- 
ţionat să dea un compendiu al întregii istorii a României, începînd 
chiar cu vechea Dacie. Manuscrisul, alcătuit din părţi redactate, 
ciorne de capitole, simple notații de cronologie şi fişe bibliografice 
însumează 268 de pagini, ceea ce dovedeşte stăruința prelungită pe 
un interval de timp considerabil (cf. D. Păcurariu, Jon Ghica, p. 
210—213). 

Ca în toate lucrările sale, Ghica s-a documentat cu toată seriozi- 
tatea şi pentru Dacia veche. A parcurs studii de specialitate datorate 
unor istorici români şi străini, iar informațiile de bază le-a preluat 
uneori direct din sursele grecești şi latine, lucru pe care a vrut, pare- 
se, să-l facă vădit, dînd în subsol ample citate în limba originară şi 
nu doar trimiterea bibliografică, oricum suficientă, de vreme ce uti- 
lizase în text citatul tradus. Cu predilecție s-a adresat lui Herodot, 
din opera căruia a şi tălmăcit cartea a VI-a, rămasă între manuscrisele 
sale. Cum se ştie, unul dintre fiii săi, Dimitrie I. Ghica, avea să dea 
în 1894 o ediţie bilingvă comentată a Istoriilor. Dintre lucrările ro- 
mâneşti a avut, în faţă în primul rînd Istriana, sau descrierea antichi- 
ţăților din prejurul Dunărei descoperite într-o călătorie din vara anului 
1845, pe care August Treboniu Laurian a publicat-o în Magazin is- 
torie pentru Dacia, tom. IL, 1846, apoi broşura lui Cezar Bolliac Că- 
lătorie arheologică în România, Bucureşti, Tipografia jurnalului Na- 
ţionalul, 1858. Cum s-a văzut din notele de subsol, majoritatea in- 
scripţiilor le-a preluat din Istriana. 

În ciuda unui anume efort de sistematizare, Dacia veche păstrează 
totuşi caracterul unei lucrări încă nefinisate. Sînt amănunte care 
se repetă de cîte două-trei ori, fără să fi fost necesar; în genere expu- 
nerea nu pare organizată după un plan suficient de clarificat. Este 
evident că autorul, nefiind un specialist, este lipsit de competenţa 
necesară pentru a exercita o critică fermă a izvoarelor. Ca unul ce 
nu întreprinsese cercetări personale pe teren, se bizuie pe autoritatea 
în materie a altora, de pildă pe aceea a lui August Treboniu Laurian, 
ale cărui concluzii sînt adesea discutabile. Dar Ion Ghica, deși, ca 
orice popularizator, n-a evitat compilaţia, a căutat întotdeauna să 
aducă şi o contribuţie personală. Şi de data aceasta propune unele 
corectări și unele ipoteze proprii. Faptul acesta, ca şi caracterul de 

sinteză al studiului, care concentrează o informație relativ largă şi 
adusă la zi, în sfîrşit însăşi poziţia faţă de temă fac din Dacia veche 
o lucrare interesantă nu numai pentru o mai bună cunoaştere a preocu- 
părilor marelui om de cultură, ci şi pentru jalonarea procesului de 
clarificare aproblemelor legate de prologul dramatic al istoriei po- 
porului nostru. 

Sînt în Dacia veche opinii, identificări de localităţi, supoziţii, 
pe care cercetările ulterioare le-au confirmat. Dar, de-a lungul a peste 
o sută de ani, reinterpretarea izvoarelor scrise şi descoperirile arheo- 
logice, organizate sistematicși pescară largă îndeosebi în anii noştri, 
au adus numeroase date noi care completează sau infirmă concluziile 

înaintaşilor. Retipărind în ediţia noastră pentru prima dată studiul 
-ui Ion Ghica, lăsăm analiza lui detaliată pe seama specialiştilor. 
În notele ce urmează ne vom opri numai asupra unor aspecte locale 
care impun precizări necesare pentru orientarea cititorului. Astfel, 
nu ne putem asuma răspunderea — şi nici nu e locul aici — să lä- 
murim prin îndreptări şi contrapropuneri toate identificările topo- 
nimice. În măsura în care lucrări recente ne îngăduie 'asemenea 
îndreptări, le vom nota la locul potrivit, atunci cînd ni se pare că 
problema are oarecare importanţă și fără a ne angaja în discuţii de 
specialitate. 

Așa cum notam în Cuvintul înainte la acest volum, grafia complică 
şi ea lucrurile, nu numai în privinţa toponimiei, ci şi a numelor de: 
persoane. Uneori investigaţiile ne-au dus la soluţii, alteori au rămas. 
fără rezultat. Pentru a relua problemele din punctul de pornire al lui 
Ion Ghica, am cercetat, sub aspectul ce interesa aici, cronicile, scrie- 
rile lui G. Şincai, M. Kogălniceanu, N. Bălcescu, A.T. Laurian, 
C. Bolliac, Dim. Bolintineanu etc. În continuare, am consultat lucră- 
rile lui V. Pârvan, N. Iorga, C.C. Giurescu etc. În sfîrșit, am re- 
ţinut concluziile specialiştilor noștri de astăzi, precum şi pe acelea. 
formulate în Istoria României, Ed. Acad. R.P.R., vol. I. Pentru iden- 
tificări, de mare folos ne-au fost două lucrări excelente: D. Tudor, 
Orașe, tîrguri și sate în Dacia Romană, Editura Ştiinţifică, 1968, şi. 
Coriolan Suciu, Dicţionar istoric al localităţilor din Transilvania, 
Ed. Acad. R.S.R. 

Ca să nu încărcăm textul cu prea multe trimiteri, am grupat. 
observaţiile corespunzătoare unor paragrafe sau unor aspecte speciale 
(de exemplu: nume de rîuri, forme de relief, aşezări etc.). 


1 Chersonesul Tauric (sau Taurida) este numele dat în antichi- 
tate Crimeii. 

2 Clasificarea populațiilor din sud-estul Europei propusă de Ion . 
Ghica nu corespunde întru totul aceleia stabilite de istoriografia 
contemporană. Astfel, agatîrșii (în Dacia veche: agatirşi, agaturgi), 
tribalii, crobyzii (= crobicii) făceau parte dintre traci, nu dintre 
sciți; tauriscii sînt considerați astăzi o ramură a celților. 

Privitor la reperele geografice date de Ion Ghica, reamintim că 
Hemus e numele vechi al Balcanilor, iar Iscrul este rîul Iskăr, 
afluent al Dunării pe teritoriul bulgar. 

Craiul tribalilor „Sarmis“ este de fapt Syrmos. Că acest rege ar 
îi întemeiat oraşul Sarmizegetusa este o ipoteză bazată pe coincidenţa 
dintre numele „craiului“, în lectura arătată, și prima parte a numelui 
oraşului dac. 

3 Un popor născut din „unirea sciţilor cu amazoanele“! Fraza 
lui Ghica, justă în ceea ce priveşte semnalarea înrudirii sarmaților 
cu sciţii, reţine din sursele antice aserţiunea despre originea legen- 
dară a celor dintii, tără a o califica în mod corespunzător. 

Diodor din Sicilia (c. 80—29 î.e.n.) este autorul unei încercări 
de sinteză a istoriei antichităţii, Biblioteca istorică, păstrată fragmen- 
tar. 

4 Dintre apartenenţii familiei trace, aşa cum îi enumeră Ion 
Ghica, trebuie detaşaţi alanii, care erau triburi de origine sarmată, 
cimbrii şi gepizii, care erau triburi germanice, bastarnii, care repres 
zentau o mixtură de celți, protoslavi și germanici. 

Cum s-a văzut şi în alte cîteva cazuri citate mai sus, cinei 
unor populaţii menţionate în Dacia veche apar în forme diferite de 
cele acceptate astăzi. Diferențele se datoresc atît transcrierii (îndeo- 
sebi din elină), cît şi existenţei unei forme deosebite de la un text 
vechi la altul. Aici crobicii = crobyzi (formă care apare şi în Dacia 
-veche,) odrisii = odryzi, cistovocii = costoboci, 

5 Istoricul latin de limbă greacă Dion (Dio) Casius (c. 155—235) 
a fost cunoscut şi de Miron Costin. Fragmentele păstrate din /storia 
romană, ca şi rezumatele bizantine ale unora dintre cărţile pierdute 
reprezintă valoroase texte de referință. 

6 „Haernius“ este istoricul latin Senecio Herennius (secolul I-II), 
prieten al lui Pliniu cel Tînăr. 

7 Pliniu cel Tînăr (c. 62 — c. 113) a avut prilejul să se refere 
da geţi atit în episoadele adresate împăratului Traian, cît şi în. Pane- 
giricul dedicat aceluiaşi împărat. 

8 Încadrarea dacilor în familia slavilor sau a germanilor consti- 
tuie evident o.opinie eronată. Citatul Ptolemeu (sec. II) este cunoscu- 
tul astronom grec din Egipt, autor, între altele, al unei Geografii. 

Bizantinul Procopiu (sec. V—VI), căruia i se datorează lucrările 
Războiul, Istoria secretă, Despre edificii, include date despre teri- 
toriul Daciei, mai exact despre Dobrogea, în ultima dintre aceste: 
lucrări. 

În „Victor Aurelian“ îl identificăm pe consulul și istoricul ro- 
man Aurelius Victor (sec. IV), continuator al lui Titus Livius, iar 
în „Oresius“ pe Orosius (sec. V) autor al lucrării Historiorum adver- 
sus paganos libri septem, căreia istoricii contemporani nu-i acordă 
credit. ; 

Geografia lui Strabo (Strabon) (c. 63 î.e.n. — c. 17), bogată nu 
numai în descrieri, ci şi în relatări istorice, rămîne una dintre sursele 
de bază pentru cunoaşterea Daciei. 

9 Pasajul e cam confuz. Nu bulgarii erau „de un neam cu geții“, 
ci populația care locuia în sudul Dunării mai înainte de venirea 
bulgarilor, adică triburile trace. Bulgarii sînt de origină turcică 
şi au pornit spre vest din stepele dintre Marea de Azov şi Caucaz; 
ei s-au aşezat la sudul Dunării tîrziu, în secolul al VII-lea. 

10 Originea numelui dacilor rămîne şi astăzi în domeniul ipoteze- 
lor (v. Dacii de Hadrian Daicoviciu, Editura pentru literatură, co- 
lecţia „Biblioteca pentru toţi“, nr. 436, 1968, p. 15—17). Dintre 
autorii citați, istoricul latin de origine greacă Appianus (sfîrșitul 
sec. I — c. 170) este autorul unei Istorii a romanilor păstrată frag- 
mentar. 

11 Axiopol (Axiopolis) e vechiul oraş grecesc situat pe malul 
Istrului (Dunărea), pe locul actualei localităţi Cernavodă. 

'12 Gebeleiz (Gebeleizis) nu poate fi confundat cu Zamolxis; 
spre deosebire de acesta din urmă, care era un zeu al pămîntului 
şi al roadelor, el era un zeu al cerului. 

13: Sitalces (la Ghica: Sitalc), rege al odrizilor, a domnit între: 
c. 431 şi 424 î.e.n. Aşadar, data de 730 a. C., cînd acest rege ar fi 
luptat, alături de atenieni, împotriva lui Perdiccas II, rege al Mace- 
doniei între 450 şi c. 413, este greşită (poate datorită zeţarului). 

Numele lui „Zeuth“, urmașul lui Sitalces, este ortografiat de 
istoricii români actuali „Seuthes“. 

14 Amănuntele biografice privitoare la [Zamolxis oferite de 
„Suidas“ (Lexiconul lui Suidas), compilaţie de lexicoane literare- 
datînd dinaintea secolului al X-lea, şi de biografia lui Pitagora, 
scrisă de Porfir (Porphyrios) (233—c. 305), aparţin, evident, legendei. 

15 Corect: „Pe cînd ei făceau toate cîte le-am spus şi vorbeau. 
astfel...“ 

16 Prin „Gocaion“ (în altă parte: „Cogaeonum“), Ion Ghica 
transcrie probabil grecescul Kogaionon, care ar putea fi virful Gugu 
din munţii Godeanu. Dar Bistriţa izvorăște din Munţii Maramure- 
şului. 

17 Opinia lui Neumann este perfect îndreptăţită. Cercetările 
arheologice au adus dovezi noi că daco-geţii erau politeişti. Printre 
zeitățile lor se număra un zeu al războiului, corespunzător lui Marte 
(nu însă şi persanului Mithra), o zeiţă numită Bendis, replică a Ar- 
temidei şi a Dianei. De asemenea, se poate presupune că adorau şi 
alţi zei (v. Hadrian Daicoviciu, op. cit., p. 188—198). 

18 Dacii şi geții vorbeau într-adevăr aceeaşi limbă; probabil că 
va fi existat chiar o singură limbă a tuturor tracilor, în cadrul că- 
reia daco-geta constituia un dialect. Părerile sînt încă și astăzi împăr- 
tite. Dar ceea ce se consideră a îi bine stabilit este că traco-dacica, 
aparţinînd grupului limbilor europene, face parte din altă subimpăr- 
ţire a acestuia decît greaca şi latina. Așadar, Ghica îi acordă prea 
mare credit lui Horaţiu, care considera că „limba dacilor seamănă 
<u a grecilor“. În orice caz, paralelismele lexicale enumerate de au- 
torul studiului Dacia veche sint neconcludente. Numai drum şi frică 
.au corespondențe reale în greacă, iar copil se regăseşte în albaneză. 
Cotef, ciocan şi topor provin din slava veche. 

19 'Tosephus Flavius (37—95), istoric iudeu, autor al scrierii 
„Antichității iudaice, este, după Strabon, singurul care menţionează 
existenţa unei „clase“ de clerici daci. El îi numește însă nu „ctisti“ 
{ctistai este numele pe care li-l dă Strabo), ci polistai („fondator de 
oraşe“). Recent, termenul de ctisiai a fost interpretat ca o alterare 
a cuvîntului okistai, cu sensul de „cei care se abţin de la plăcerile lu- 
meşti“. Tot Strabo adaugă că oamenii de rînd îi numesc călugări 
capnobaţi, ceea ce se traduce prin „călători prin nori“ (cf. Hadrian 
Daicoviciu, op. cit., p. 191—192). 

De fapt, poporul geto-dac se împărțea în două clase: tarabostes 
(nobilii), care erau pileati (purtători de pileum, adică de căciulă), 
Şi comati (pletoşii), oamenii de rînd. 

20 Pasajul necesită unele întregiri, corecturi. Campania lui 
Alexandru cel Mare împotriva geților a avut loc înainte de anul 330 
î.e.n., cînd regele macedonean încheiase şi războiul contra perşilor. 
Data din textul lui Ghica trebuie deci corectată: este anul 335 î.e.n. 

Privitor la expedițiile întreprinse de macedoneni în nordul 
Dunării sub domnia lui Lisimah, trebuie precizat că prima s-a pro- 
dus pe la anul 300 î.e.n., iar a doua, condusă de regele însuși, peste 
vreun deceniu, în orice caz nu în anul 280 î.e.n., cum notează Ghica, 

deoarece Lisimah murise încă din 281 î.e.n. Sursele indică, de aseme- 
nea, că regele daco-get Dromichaites, care l-a ţinut prizonier în 
capitala sa, Elis, pe Lisimah, a statornicit o legătură de rudenie 
cu acesta, căsătorindu-se cu fiica lui. 

„Rholu“ şi „Ozol“ — „crai ai dacilor“ — nu pot fi decît una şi 
aceeaşi persoană, anume Oroles (sfîrşitul sec. III — începutul sec. 
II î.e.n.), care nu putea să-l ajute pe macedoneanul Perseu în luptele 
cu romanii la anul 150 î.e.n., ci cu vreo două decenii mai înainte, 
deoarece Perseu a fost învins de Paulus Aemilius la Pydna în anul 
168 î.e.n. 

21 Data cînd Burebista devine rege al Daciei nu poate fi stabi- 
lită cu precizie; în orice caz se situează cu mult înainte de anul 50 
a. C., menţionat de Ghica, pe la anul 70 sau chiar 82 î.e.n. 

22 Vechiul, Segest se afla pe locul actualului Sisak, oraş în R.S.F. 
Iugoslavia. 

23 Autorul nu a remarcat coniuziaj pe care o făcuse între Oroles 
şi Roles (el scrie „Rholu“). Notind că Rholu a domnit după uciderea 
lui Burebista, fiind contemporan cu Antonius şi Octavian August, 
reia afirmaţia că l-a ajutat pe Perseu al Macedoniei împotriva roma- 
nilor. Dar Perseu — ajutat de fapt de Oroles — murise în anul 162 
î.e.n., iar disputa dintre Antonius şi Octavian August se situează 
cu 131 ani mai tîrziu! Cel care i-a osîndit pe ostașii săi la „lucrări 
muiereşti“ a fost, după istoricul Pompeius Trogus (sec. 1), Oroles, 
care se mîniase pe supuși că nu luptaseră cu destulă vitejie împotriva 
bastarnilor. Evident, acesta e un amănunt fără importanţă și îl cităm 
numai pentru a sublinia confuzia de persoane amintită. În genere, tre- 
buie spus că vechii istorici încurcă ei înşişi adesea lucrurile, astfel 
că datele furnizate de unul nu se acordă cu acelea existente la altul, 
acţiuni puse pe seama vreunei personalităţi istorice de o sursă sint 
trecute de altele pe seama altei personalităţi. Astfel, pilda despre 
care Ion Ghica povestește că ar fi fost dată de Roles supușilor săi, 
ca să-i convingă a se alia cu romanii, apare la Sextus Iulius Fron- 
tinus (40—103), în lucrarea Stratagemata, ca fiind pusă la cale de 
alt conducător al dacilor, Scorylo, cu deosebirea că acesta a pus să 
se bată între ei nu doi armăsari, ci doi cîini. 

Dapyx, urmărit de generalul roman M. Licinius Crassus, a 
căzut, se pare, în luptă, apărînd cetatea unde se retrăsese; în pestera 
„CGariană“ (Keire) se refugiaseră, cu avutul lor, localnicii. Zyrax 
(Zyraxes), rege în Dobrogea, ca şi Roles şi Dapyx, s-a retras spre 
Genucla, cetatelgetică încă neidentificată, pe malul dobrogean al 
Dunării. După „Dio Cassius, nu el, ci Dapyx a fost trădat de un ins 

ce ştia greceşte. Oricum, ultima frază din aliniatul respectiv trebuie 
citită: „Acolo Zyrax muri...“ 

24 Domnia lui Cotiso (Ghica scrie „Cotyson“) se situează în ju- 
rul anului 10 ji.e.n. Împăratul August, mort în anul 14 f.e.n., nu-} 
putea trimite pe Cneius Cornelius Lentulus împotriva lui, deoarece 
acţiunea acestui general roman în Dacia se situează cu peste două 
decenii mai tîrziu (cf. Hadrian Daicoviciu, op. cit., p. 136). De ase- 
nenea, Sextus Aelius Catus acționează şi el în primul deceniu al 
erei noastre. 

25 În „Grisel“ îl recunoaştem pe Francisc Griselini, autor aF 
lucrării Istoria Banatului Timișan. 

26 Privitor la Duras-Diurapneus, rege dac pe la anul 85, frate: 
şi succesor al lui Scorilo, trebuie spus că el s-a retras de la conducere 
în favoarea nepotului său, fiul lui Scorilo, Decebal, deoarece se sim- 
tea depăşit de evenimente nu pentru că era „prea tînăr“, ci, dimpo- 
trivă... prea bătrin ! 

27 Decebal avea să încerce stabilirea unei alianţe cu Pacorus 
al II-lea, regele parţilor, mult mai tîrziu, în 101. Cornelius Fuscus, 
„Şeful guardiei pretoriene“, a fost trimis de Domițian împotriva da- 
cilor! în 86—87. După uciderea în luptă a lui Fuscus, succesorul său. 
Tettius Iulianus, a avut mai mult noroc. Pacea încheiată de Domi- 
tian nu a pecetluit însă o victorie categorică a romanilor, totuşi: 
condiţiile ei nu pot fi considerate „umilitoare“. 

Ca şi în alte cazuri, Ion Ghica foloseşte pentru numele de per- 
soane forme diferite de cele fixate astăzi. Astfel, în loc de Pacorus, 
el scrie „Parocu“, pe solul trimis de Decebal la Roma îl numeşte 
„Diigi“, în loc de Diegis. Mai departe, vom întilni pentru numele 
locţiitorului lui Decebal forma „Vezias“, în loc de Vezina, iar pentru 
numele „secretarului“ regelui forma „Vicilis“, în loc de Bicilis. În 
stirşit, pentru „Tabae“, Ghica însuşi propune şi forma uzitată astăzi 
Tapae. 

28 Sesul Turzii. Istoricul maghiar Stephanus Katona este autorul 
unei ample lucrări în limba latină (87 volume), Istoria critică a regi- 
lor Ungariei..., apărută la Buda, între 1779 şi 1806, pe care a folo- 
sit-o Mihail Kogălniceanu în Istoria Valahiei... şi Nicolae Bălcescu 
în I toria românilor sub Mihai-vodă Viteazul. 

29 George Sincai descrie statuile solilor daci la sfirșitul para- 
grafului despre anii 101 şi 102: obrazul, grumazul, pieptul şi „cioare- 
cii“ solilor erau din marmură albă, cuşma, părul şi „ţundra“, din 
marmură neagră — „tocmai cum este portul românilor celor ce lo- 
cuiesc pre lingă Sibiu“. 


514 


30 Lucius Quintiu Mauru este Luzius Quietus, maur ajuns 
general în armata romană. 

31 Tabela sau „carta“ peutingeriană este o hartă, datind din 
secolul IV, a drumurilor antice din Spania pînă în India. Dintre 
<elelalte surse folosite de Ghica în legătură cu poziţia podului con- 
struit de Apolodor reținem Istoria Daciei transalpine de Franz Sulzer 
4? — 1791). Cum se ştie, podul lui Apolodor din Damasc a fost con- 
struit la Drobeta (Turnu-Severin). Lederata era un castru roman 
situat pe malul drept al Dunării, pe teritoriul astăzi iugoslav, Arci- 
dava se afla pe locul actualei comune Vărădia. 

32 Sargetia, aflată în apropiere de Sarmizegetusa, trebuie iden- 
tificată mai curind cu Apa Grădiştei. 

33 Eutropius (sec. IV), autor al lucrării Istoria pe scurt de la 
întemeierea Romei, a furnizat istoricilor interesaţi de mai tirziu teza 
absurdă că în Dacia cucerită de romani n-a mai rămas nici un bărbat 
iocalnic, precum şi că în anul 271 ţinutul din nordul Dunării a fost 
părăsit nu numai de soldaţi, ci şi de toţi coloniştii romani. 

34 Paginile despre Familia tracă trebuiau să constituie în in- 
tenţia lui Ion Ghica o enumerare şi o caracterizare a triburilor din 
respectiva familie. Începînd cu geții, s-a lăsat abătut de la planul 
inițial, respectat în cazul celorlalte două „familii“ (scită şi sarmată), 
şi a desfăşurat amănunţit istoria Daciei, pentru ca abia după aceea 
să se întoarcă la neamurile enumerate la începutul capitolului. 

35 Anţii şi quazii nu aparţin familiei sarmate; cei dintii erau 
slavi, ceilalţi, germanici. 

36 Antina era „numele popular“ al oraşului Romula, pe terito- 
riul actualului sat Reşca, în Oltenia. 

37 Evident, derivarea termenului boier din numele războinici- 
lor boi este fantezistă. 

Prin „galați“, Ghica îi numeşte pe gali, adică pe celți, dintre 
care făceau parte într-adevăr boii şi scordiscii. 

38 În 1861,,„Alegeria“, adică Algeria, era colonie franceză de peste 
un deceniu. Elogiind rolul civilizator al colonizărilor din epoca sa, 
Ion Ghica recurge la argumentele inacceptabile ale colonialismului. 

39 Transilvania, Banatul şi părţi din teritoriile vecine aflindu-se 
pe atunci sub dominaţia străină, Ion Ghica utilizează toponimia 
de pe harta imperiului habsburgic: Zalatne pentru Zlatna, apoi, în 
ordine alfabetică, Enyad (Enyed)*— Aiud, Fenish—Piniş, Heltau — 
Cisnădie, Hermannstadt — Sibiu, Karlsburg — Karoly Fejervar (Ka- 


* În paranteză, forma maghiară sau germană corectă. 

rolyfehervâr, Gyulafehérvár) — Alba Iulia, Karasonfalva (karâcson- 
falva) — Crăciunel; Keva (Kev?) — Cuvin (lîngă Lipova); Klausen- 
burg — Cluj, Marot-Mureş, Kohel!? (poate Kâhalom — Cohalm), Meges- 
var (Medgyes — Mediaș), Mikhaza sau Miklos (Szerb Szent Mikl6s — 
Sinnicolaul Mare sau Mikl6sfalva — Odorhei), Mühlenbach (Mihi- 
bach) — Sebeş, Noesen — Niesen? Niș?, Nyarada (Nyârad) — Niraj, 
Petervaradin — Peterwardein (în faţa Novisadului), San Miclos 
(vezi mai sus: Miklós), Szamos — Someş, Szamos-Ujvâr — Gherla, 
Szászváros — Orăştie, Temesvár — Timişoara, Torda — Turda, 
Várhely — Grădişte. Formele Hezug, Vuzas sînt neidentificabile. 

40 În Cuvint preliminar despre izvoarele istoriei românilor de N. 
Bălcescu, numele lui Katancsish apare în forma Catancici. Ar putea 
îi acel Martinus G. Kovachich, autor al lucrării Seriptores rerum 
hungaricarum minores, Buda, 1798, citată în Histoire de la Valachie 
de M. Kogălniceanu şi în Istoria românilor sub Mihai-Vodă Viteazul 
de N. Bălcescu. Sau e cancelarul Wolfgang Kovascâczy, citat de 
Miron Costin? 

41 Turris, fortăreață şi aşezare civilă romană, va fi fost, pare-se, 
în apropierea oraşului Turnu-Măgurele, nu la Drobeta Turnu-Severin. 

42 Numele vechi al Tisei este Pathissus. Istoricii pe care-i citea- 
ză aici autorul studiului, desigur după texte intermediare — „Turosch“ 
şi „Falmer“ — revin adesea în scrisul paşoptiştilor, în forme mereu 
diferite. Cel dintii este Ioan de Thurocz, istoric maghiar din vremea 
lui Iancu de Hunedoara. Cronica lui s-a păstrat într-o ediţie din 1488, 
fiind inclusă şi în culegerea tipărită de Johann Georg Schwandter 
la Viena, în 1746. Al doilea se numea de fapt Jakob Filip Fallmerayer 
(1790—1861) şi era autor de relatări istorice şi de călătorie. Datele 
oferite de ei, ca şi de Sulzer, în legătură cu organizarea Daciei după 
cucerire sînt eronate. De altfel, Ghica nu le acceptă, ci doar le înre- 
gistrează ca atare. Cum se ştie, nici n-a existat o singură împărţire 
administrativă a Daciei. Îndată după victoria lui Traian, provincia 
Dacia includea teritoriile pe care se destăşurase ofensiva cuceritori- 
lor: Banatul şi o mare parte din Transilvania (Oltenia fusese alipită 
Moesiei, adică provinciei din sudul Dunării). Restul Daciei — Mun- 
tenia, Moldova şi Maramureşul — nu au intrat propriu-zis sub ad- 
ministraţia romană. Sub împăratul Hadrian, în anul 119, provincia 
a fost împărţită în Dacia Inferior (Oltenia) şi Dacia Superior 
(Banatul şi Transilvania), cărora ceva mai tîrziu i s-a adăugat în nord” 
vest Dacia Porolissensis, cu capitala la Porolissum (actualul Moigrad, 
nu departe de Zalău). O altă împărţire s-a hotărit în anul 168, sub 
împăratul Marc Aureliu: Dacia Malvensis, în partea de sud, cu capi- 

tala la Malva (neidentificată), Dacia Apulensis, în centrul Daciei, 
cu capitala la Apulum (Alba-Iulia), Dacia Porolissensis. Cele două 
provincii pe care le pomeneşte Ghica — Dacia Ripensis şi Dacia Me- 
diterranea —sînt subimpărţiri ale Daciei Aureliane, situate în sudul 
Dunării. 

43 Aceste aliniate privind împărţirea Daciei, aşa cum apare 
la istoricii bizantini, se reîntilnesc aproape cuvînt cu cuvint, ca şi 
cînd ar fi fost transcrise de acolo, în Călătorii pe Dunăre şi în Bulga- 
ria de Dimitrie Bolintineanu, Tip. naţională a lui Iosif Romanov 
et Comp., 1858 (cf. D. Bolintineanu, Călătorii, Ed. pentru litera- 
tură, 1968, „Biblioteca pentru toţi“, nr. 479, vol. I, p. 34—35). Dar 
poetul, transcriind la rîndu-i de altundeva denumirile Daciei, indică 
sursa: Laurian, pe care, la fel ca Ghica, îl califică „învățatul profe- 
sor“. Aceasta ne face să presupunem că autorul Daciei vechi a avut 
în faţă volumul poetului, fără însă a se dispensa de consultarea di- 
rectă a lucrărilor istoricului, printre care şi Istoria Românilor, Partea 
I—II, laşi, 1853. De altfel, cum am arătat, el recurge adesea la aceste 
lucrări, uneori citîndu-l pe autor, alteori nu. Este de observat că, 
mai puţin atent decît Bolintineanu, sau chiar mai puţin familiarizat 
cu problema, Ion Ghica nu observă, ca poetul, că Laurian respinge 
împărțirile Daciei propuse de „Flemer, Thurocz şi Sulzer“, pe care-i 
numește „născocitorii acestor erori“. 

44 Geoffroi Villehardouin (c. 1156—c. 1213), nobil francez, 
mareșal de Champagne, a luat parte la cruciada a patra (1202—1204), 
pe care a descris-o în cronica Cucerirea Consiantinopolului. : 

45 Gros-de-Pod — Grojdibodu — nu se confundă cu Gura 
Padinii, care se află însă la numai 1 km distanță; pînă la Celeiu sînt 
16 km. 

Consulul prusian dr. Johann Ferdinand Neigebaur, despre care 
a fost vorba şi mai înainte, a desfăşurat în Moldova o activitate de 
cercetare ştiinţifică remarcabilă, ale cărei rezultate s-au concreti- 
zat şi în alte lucrări publicate după plecarea sa din Iaşi. Ne referim 
la: Die Donau-Fursienthiimer. Gesammelte Skizzen geschichilich-staa- 
tisch-politischen Inhaltes, I—III, Breslau, 1854—1856 (Principatele 
Dunării. Culegere de schiţe cu conţinut istoric-statal-politic) şi Be- 
schreibung der Moldau und der Walachei, Leipzig, 1848 (Descrierea 
Moldovei şi a Valahiei). 

46 La Dim. Bolintineanu (op. cit., p. 17) aflăm o altă lectură a 
numelor celor cinci guri ale Dunării, confirmată prin forma lor în 
greacă: I. Tiagala (ayăăz); 2. Bireon (fvpelov); 3. Psilon (WYPlăhov); 
4. Palon (măăov); 5. Noranon (vopăvov). 

47 Arrian, istoric grec din sec. I, a descris expedițiile lui Alexan- 
dru cel Mare, inclusiv pe aceea impotriva popoarelor de la Dunăre, 
în opera sa Anabasis, utilizînd mărturiile, după aceea pierdute, ale 
unui contemporan al regelui. Este vorba despre Ptolemeu, fiul lui 
Lagos, care a luptat el însuşi in armata macedoneană, iar mai tîr- 
ziu a devenit satrap, apoi rege al Egiptului (305—285 î.e.n.). 

48 Quintus Curtius Rufus, istoric roman din sec. I, este autorul 
unei relatări cu caracter mai mult romanesc decît ştiinţific: Zece 
cărți despre faptele săvirşite de Alezandru cel Mare. Miron Costin 
îl cunoştea şi el prin intermediul istoricului sas Laurenţiu Toppeltin. 

49 „Zamolski“ este probabil „Iane Zamovskii“, pe care îl citează. 
Miron Costin, de fapt Szamoskâzy István sau, cum semna el în la- 
tină, Stephanus Samosius (Zamosius), umanist maghiar, autor at 
unei Monografii a istoriei ungare, 

50 Operaţiunea de identificare în toponimie este extrem de difi- 
cilă şi pentru că izvoarele vechi numesc în chip felurit una şi aceeaşi: 
așezare, apă, formă de relief. Uneori avem a face cu lecturi greşite, 
alterări ale unor forme existente în documente anterioare. În sfîrşit, 
numele apar în texte narative sau descriptive (rareori pe hărţi!) cu 
localizări imprecise, ori chiar eronate. 

În lunga listă de ape dată de Ion Ghica, unele identificări auw 
rămas în picioare şi astăzi. Dintre celelalte nume de riuri sau de 
aşezări pomenite în legătură cu ele, nume înregistrate astăzi în altă 
formă, ori localizate altfel, vom reţine cîteva. Notăm mai întîi for- 
mele şi identificările diferite de acelea existente în Dacia veche: 
Mureş — Marissus (Maris, Marisia); 'Timişul — Tibisis; Jiul —? 
(la Ptolemeu, Ravon; la Iordanes, pare-se Gilpil); Vidul — Utus; 
Osma (la Ghica: Osmonu) — Asamo (Asamus); Oltul — Alutus; 
Argeşul — Argessis (Ordessus); Siretul — Hierasus (poate şi Araros); 
Prutul — Pyrotos (Porata) ; Ialomița — Naparis (?); Bugul — Ripanis. 

Unele dintre numele din lista de riuri dată de Ghica au fost iden- 
tificate de fapt doar ca nume de aşezări, aflate ce-i drept pe apele 
respective, poate denumite la fel, dar nu atestate documentar. 
Berzobis (în Dacia veche e menţionată mai departe şi o localitate 
„Bersovia“, „azi satul Bocşan“, situată pe riul „Bersavia“. Vechiul 
Berzobis poartă acum numele de Berzovia şi se află la zece km de 
Bocşa. Dierna, Tierna, Zerna — aşezare romană pe riu! Cerna, la 
vărsarea acestuia în Dunăre, nu departe de Orşova. Aruteila — aşe- 
zare romană; astăzi Bivolari, între satele Dăieşti şi Gura Văii. 

Aşezarea romană pe locul căreia este situat Belgradul se numea. 
Singidimum. Nera este afluent al Dunării, nu al Carașului. 

Pentru „comorile“ lui Decebal, a se vedea capitolul Tezaurele 
fui Decebal din Istoria arheologiei, în A.I. Odobescu, Opere, Ii, 
£.3.P.L.A., 1955, p. 291—292. 

51 La Lederata era, cum s-a arătat, un castru roman; acesta se 
afla însă foarte departe de locul de exil al lui Ovidiu, anume pe 
malul stîng al Dunării, pe teritoriul iugoslav de azi, 

Istoricii, pe care se bizuie aici Ion Ghica, sînt Ammianus Marce- 
linus (c. 330—c.400), general roman, autor al unei Istorii, din care 
s-au păstrat 18 cărţi, cuprinzînd evenimentele dintre anii 353 și 378; 
Iordanes (sec. VI), istoric got, autor a două lucrări Goticele şi Roma- 
mele. 

52 Conform identificărilor recente: Viminacium — Costrolaţ; 
Acidava — Enoșeşti (pe malul drept al Oltului, lîngă Piatra-Olt), 
Arcidava — Vărădia; Centum Putei — Surduc; Acmonia — lîngă 
satul Zăvoi (la c. 20 km de Caransebeş; localitatea mai apare în tex- 
tele vechi cu denumirile Agnavae, Augomnia, Pons Augusti); Mas- 
clianis — Cirpa; Ad Pannonios — Cornea (între Băile Herculane şi 
Caransebeș); Tibiscum — Jupa (lîngă Caransebeş); Caput Bubali — 
Păltinişu (lingă Caransebeș; satul s-a numit pînă nu de mult Capul 
Boului, nume care păstra amintirea toponimiei vechi); Sucidava — 
Celei; Aquae — lingă Călan; Amutrium — Butoieşti (aproape de 
Gura Motrului); Novae — Şiştov, Theodora — Drobeta, Pontes — 
PDriviţa; Cuppae Ad Frofulas — Cuppae (pe malul drept al Dunării); 
Caverna — Găvăran (în zidurile bisericii din sat se văd şi astăzi cără- 
mizi şi blocuri de piatră luate de la Tibiscum). 

Jurisconsultul roman Domitius Ulpianus (sec. III) este autorul 
scrierii Reguli de drept, din care numeroase părţi au fost incluse în 
Digestele lui Iustinian. 

53 La Drobeta Turnu-Severin a existat pe vremea romanilor 
amintitul castru roman Drobeta, dar în perioada feudală timpurie s-a 
ridicat aici și un Castrum Zeurinii. 

54 Acest Mihalache Ghica era mare vornic în timpul domniei 
fratelui său Alexandru Ghica. Este cel căruia în familie i se zicea 
„Nenea Mare“ (v. David Urgquard, în Scrisori către V. Alecsandri). 
Atras de arheologie, a trimis slujbaşi ai vorniciei pe teren, casă caute 
urme de aşezări vechi şi obiecte. Cercetările, întreprinse de oameni 
lipsiţi de competenţă (şi probabil de onestitate), au fost mai mult 
păgubitoare decît utile. În Antichizăţile judetului Romanați (1878), 
A.I. Odobescu va deplinge risipirea unor preţioase vestigii din respec- 
tivul judeţ, de pe urma iniţiativei vornicului. 

55 V. Cezar Bolliac, Călătorie arheologică în România. 

56 Ad Mediam — Băile Herculane; Stenae — Caput Stenarum 
(Boiţa)? (la Bolliac, e 'Turnu-Roșu), Gradisca — Grădiştea Munce- 
lului; Apula — Apulum — Alba lulia; Ratiaria, Ratiarius — Arcăr 
(peste Dunăre, în faţa comunei Desa din Dolj); Germisara, Germizera 
— Geoagiu; Pons Augusti — Marga; Aquae — Călan (cu acelaşi nu- 
me — Negotin); Brucla — Aiud; Obtatiana, Optatiana — Zutor (după 
C.C. Giurescu, Optatiana — Giîrbău, iar Largiana — Zutor). 

Johann Seibert (la Kogălniceanu şi Bălcescu: Seivert) este autorul 
unei lucrări cu titlul /nformații despre învățații transilvăneni și serie- 
rile lor, Pressburg, 1785. 

57 Napoca — Cluj; Salinae — Ocna Mureșului; Oesco — Oescus 
— Ghighen sau Gigen (pe cursul inferior al Dunării, in sud); Aurarias 
Major — Abrud; Auraria Minor — Zlatna; Patavicensium — Pata- 
vissensium — Patavissa — Potaissa — Turda; Netindava (în Dacia 
veche — Nentidava) — aşezare dacă situată totuşi nu în Transilvania, 
ci în estul Munteniei, în apropierea Ialomiţei; Rausidava — Rusidava 
— Momoteşti (în apropiere de Islaz). 

58 Este vorba despre împărații Constantin cel Mare (306—337), 
Iulian Apostatul (364—363). 

59 Buridava — satul Stolniceni (lîngă Rimnicu-Vilcea; numele 
oraşului Caracal nu derivă din numele împăratului Caracalla); Castra 
Nova — localitate neidentificată, între satele Giorocul Mare şi Ga- 
caleți; Castra Traiana — Troianu; Praetoria Augusta — Praetorium 
(Copăceni, pe Olt)?; Pons Aluti — Ioneştii Govorei; Arutela — Bivo- 
lari; Pons Vetus — în apropiere de comuna Ciineni, în defileul Oltu- 
lui; Ziridava — probabil Pecica; Cedonia — Guşteriţa lingă Sibiu; 
Palendava — Craiova. Cele mai multe dintre identificările consem- 
nate aici de Ion Ghica inclusiv aceea a Iaşilor şi a Bucureştiului sînt. 
fanteziste. Inscripţia latină, în care s-ar afla numele Iaşilor, a fost 
preluată de Ghica din citata Călătorie arheologică a lui Cezar Bolliac, 
care o transcrie acolo din Istoria Daciei de Dionisie Fotino. 


: TRACTATUL DE PARIS 
(p. 325) : CONVENȚIUNEA ŞI UNIREA 


În Independinţa, nr. 16, 18 octombrie 1861. 

- Ziarul Independința (mai apoi, Independinţa română) continuiînă 
Dimbovita lui D. Bolintineanu, a apărut din iniţiativa şi sub condu- 
cerea nedeclarată a lui Ion Ghica (ca redactor responsabil este mențio- 
nat Radu Ionescu). Pînă în mai 1860, Ghica fusese pentru a doua 

oară prim-ministru al lui Cuza. În primele articole din Independinţa, 
el se situează pe poziţiile unui hotărît şi chibzuit apărător al unirii şi, 
ca atare, criticile sale vizează pe oamenii politici, nu pe domnitorul 
însuşi, care întrupa ideea unităţii naţionale. 


1 Lordul George William Clarendon (1800—1870), reprezentantul 
Angliei la Congresul de la Paris, putea îi generos în enunţarea unor 
principii; în privinţa Principatelor române, el avea însă însărcinarea 
de a se opune unirii. 

2 Contele Alexandre Walewski (1810—1868), fiu natural al lui 
Napoleon I şi al contesei Maria Walewska, era ministru de externe al 
Franţei şi, ca atare, preşedinte ai Congresului de la Paris. Nu numai 
pentru că reprezenta un guvern şi un suveran, Napoleon al Illi-lea, 
favorabili unirii ci şi din convingeri personale s-a făcut apărătorul 
cauzei românilor. El însuși aparţinea unui popor oprimat, iar mai 
înainte de a se stabili în Franța militase pentru libertatea Poloniei şi 
luase parte la răscoala poloneză din 1830—1831. 

3 Asupra acţiunii antiunioniste a caimacamului Vogoride şi a 
celorlalte împrejurări amintite aici, a se vedea finalul scrisorii Căpi- 
tanu Laurent, precum şi nota 27, p. 524 din vol. I al ediţiei de faţă. 

4 Faptul fiind îndeplinit, Turcia şi puterile europene s-au văzut 
obligate să recunoască la 6 septembrie 1859 dubla alegere a lui A.I. 
Cuza, dar cu condiţia ca unitatea de conducere a celor două principate 
să dureze numai atit cît va domni acesta. 

5 La Villafranca, Franţa smulsese Austriei Lombardia, pe care a 
cedat-o Piemontului. 

6 Este vorba despre convenția anglo-franco-rusă, încheiată la 6 
iulie 1817 la Londra; convenţia stabilea acţiunile pe care cele trei 
puteri urmau să le întreprindă pentru a constringe Turcia să acorde 
autonomie Greciei. 

7 Miniştrii citați sînt Anastasie Panu (1810—1867), pe atunci 
partizan, mai apoi adversar al lui Cuza, şi Petre Mavrogheni, care 
fusese în 1859 unul dintre pretendenții la domnie în Moldova și avea 
să devină unul dintre fruntaşii partidului conservator. 


(p. 333) PREJUDEȚE ŞI VĂMI 


A apărut în Independinţa, nr. 30, 2 noiembrie 1861. 


1 Tratatul cu Insulele Ionice fusese comentat de Ion Ghica în- 
tr-un articol, în care se ocupase cu dreptul acordat în diverse ţări stră- 
inilor de a poseda bunuri imobiliare: Tractatul cu Insulele Joniane, 

în Independinţa, nr. 11, 13 octombrie 1861. În încheierea articolului 
nota: „D-l Bolintineanu, într-o şedinţă din luna lui iuniu trecut, a 
depus pe biroul Adunării hîrtiele atingătoare de o convenţiune înche- 
iată cu guvernul englez în numele Statelor loniane, prin care românii 
pot moşteni în acel stat şi ionianii pot moşteni în Principate. 

Noi credem că guvernul a făcut foarte bine de a încheiat acea con- 
venţiune, încredinţaţi că se constată dreptul de reciprocitate...“ 

În 1861, Dimitrie Bolintineanu era ministru de externe în guver- 
nul Ştefan Golescu. 

2 Asupra polemicii în jurul propunerii junimiștilor de a se aduce 
în ţară „coloniști“ străini, ca şi asupra intervenţiei lui D.P. Marțian, 
a se vedea nota 15, p. 527—528 din vol. [I al ediţiei de faţă. 

3 Pasajul acesta a creat impresia că autorul ar îi totuşi un apă- 
rător al „capitaţiei [impozit pe cap de locuitor] și al patentelor“. 
Ion Ghica a replicat printr-o scrisoare intitulată Impozitul pe venit, 
publicată în Țăranul român, nr. &, 3 decembrie 1861, în care ţine să 
sublinieze că, după opinia sa, singurul impozit „drept şi firesc“ este 
cel „pe venitul anual, proporţional şi progresiv“. 

4 La scurtă vreme după apariţia acestui articol, în care Ion Ghica 
relua o temă tratată de el încă de pe vremea profesoratului său la 
Iaşi, Jon Ionescu de la Brad consemna elogios noua contribuţie a eco- 
nomistului şi-şi aducea aminte de acea perioadă: „Noi am avut noro- 
cirea a asculta cursul său de economie politică ce l-au tăcut în Acade- 
mia Mihăileană din Iași şi putem să spunem în public că, măcar că 
încă nu pierdusem impresiunile ce întipărise în noi briliantele prelec- 
țiuni de economie industrială ale lui Blanqui de la Conservatoire des 
arts et métiers din Paris şi de economie politică ale d-lui Rossi de la 
College de France, am ascultat cu deosebit interes pe d. Ion Ghica. 
D-lui din regiunea înaltă a ştiinţei se pogora în lecţiunile sale şi făcea 
oarecare aplicaţii la ţara noastră. D. Ion Ghica căuta o unire a intere- 
selor materiale ale separatelor două staturi Moldova și Valahia şi era 
cu deosebire ocupat de unirea vămilor...“ Mai departe, comentatorul 
nota: „Astăzi însă, cînd unirea administrativă şi politică au contopit 
într-un singur stat pe amîndouă ţările surori, d. Ion Ghica, ca un om 
de progres, nu stă locului, ci vine şi propune desființarea vămilor“. 
( Desființarea vămilor, în Țăranul român, nr 1, 12 noiembrie 
1861.) 

(p. 339) GUVERNUL ÎN CIVILIZAȚIUNE 


S-a tipărit în Independinţa, mai întîi în nr. 47—48, 20 noiembrie 
1861, apoi, fără modificări şi nemotivat, în nr. 89, 23 ianuarie 1862. 

Combaterea asaltării funcţiilor publice şi pledoaria pentru îndru- 
marea tinerilor spre munca productivă sînt reluate adesea de Ion 
Ghica, între altele, și în Convorbiri economice. 


14 Ghica nu şi-a ţinut nici această promisiune de a scrie un articol 
despre şcolile destinate a pregăti specialişti pentru diferitele servicii 
publice. 


(p. 346) ~ MISIUNEA ROMÂNILOR 


A apărut în Țăranul român, nr. 22, 15 aprilie 1862. 


1 Problema unui aşa-zis panslavism, ca o expresie a tendințelor 
expansioniste ale ţarismului, e tratată de Ion Ghica şi în Convorbiri 
economice (v. nota de subsol de la p. 27 a vol. Il din ediţia de faţă). 
După părerea sa, politica europeană a ţarului reprezenta în calea dez- 
voltării statului român, constituit prin Unire, o primejdie mai mare 
decît suzeranitatea Imperiului otoman, deoarece acest imperiu era 
angajat într-un proces de transformare, dacă nu chiar de disoluţie. 
Cum am arătat şi în altă parte (cf. nota 30, la Amintiri 'din pribegia 
după 1848), politica externă a guvernului de la Petersburg urmărea 
alte țeluri decît cele dictate de un așa-zis panslavism, care ar fi presu- 
pus o solidarizare pe baze naţionale cu celelalte popoare slave din 
Europa. Era vorba, în afară de realizarea echilibrului european, de 
acapararea unor teritorii învecinate, slave sau nu, urmărită de către 
ţar. Această politică expansionistă, practicată de imperiul țarist, 
avea să fie condamnată cu energie de către Lenin: „Sîntem plini de 
sentimentul mînariei naţionale, şi tocmai de aceea urîm îndeosebi 
trecutul nostru de robi (cînd nobilii moșieri mînau la război pe ţărani 
spre a sugruma libertatea Ungariei, Poloniei, Persiei, Chinei) şi pre- 
zentul nostru de robi, cînd aceiaşi moșieri, urmaţi de capitalişti, ne 
duc în război [...]. 

«Nu poate fi liber un popor care asupreşte alte popoare», aşa spu- 
neau cei mai mari reprezentanţi ai democraţiei consecvente din seco- 
lul al XIX-lea, Marx şi Engels, care au devenit dascălii proletariatu- 
lui revoluţionar. Iar noi, muncitorii velicoruși, plini de sentimentul 
mîndriei naţionale, vrem cu orice preţ o Velicorusie liberă şi indepen- 

dentă, de sine stătătoare, democratică, republicană, mîndră, care să- 
şi întemeieze relaţiile ei cu vecinii pe principiul uman al egalităţii, 
şi nu pe principiul feudal al privilegiilor, înjositor pentru o naţiune 
mare“. ( Despre mîndria naţională a velicorușilor, în V.I. Lenin, Opere, 
vol. 21, Editura Politică, Bucureşti, 1958, p. 90.) 

2 Pasajul acesta avintat cuprinde o aluzie, îndrăzneață în 1862, 
la independenţa naţională şi — ţinînd seama de cele spuse în articolul 
Tractatul de Paris — poate chiar la eliberarea Transilvaniei. 

3 Generalul francez Maximilien-Sebastien Foy (1775—1825) a 
profesat idei liberale, care i-au adus o mare popularitate. 


(p. 333) REFLECȚIUNI POLITICE 


În Independinţa română, nr. 4%, 8 iunie 1863. 


Cu acest articol, activitatea publicistică a lui [on Ghica, şi așa 
restrinsă, sistează pentru multă vreme. Coloanele presei vor adăposti 
acum doar cîteva scrisori de protest, pe care le adresează unor redac- 
ţii. O explicaţie a acestei retrageri s-ar putea găsi în rezerva, apoi în 
ostilitatea sa faţă de A. I. Cuza. E posibil ca el să fi publicat totuşi 
unele pamflete nesemnate împotriva domnitorului, la a cărui detro- 
nare şi-a adus contribuţia (cf. D. Păcurariu, op. cit., p. 207—209). 
În orice caz, chiar aceste Reflectiuni politice, începute cu o frumoasă 
şi patetică pagină despre tinereţea şi luptele generaţiei sale, conţin 
aluzii limpezi împotriva lui Cuza, care s-ar fi întors „la guvernul 
absolut, la guvernul personal“. 


„STUDII ECONOMICE“ DE A.D. XENOPOL, 
(p. 856) DOCTOR ÎN DREPT ŞI ÎN FILOZOFIE 


A apărut în Analele Academiei Române, seria II, tom II, şedinţele 
ordinare din 1879—1880 şi sesiunea generală a anului 1880, secţiunea 
I, partea administrativă şi dezbaterile, 1881. 

A.D. Xenopol işi prezentase volumul la Academie pentru a concura 
la premiul Năsturel-Herescu. Colegii lui Ion Ghica îl socotiseră pe 
acesta drept cel mai indicat să redacteze raportul necesar. Raportorul, 
căruia la rîndul său concurentul îi recenzase relativ favorabil broşura 
a III-a, din Convorbiri economice, în 1872 , s-a achitat de însărcinare 
fără părtinire, dar şi fără entuziasm. Şansele lui Xenopol de a obţine 

premiul erau oricum foarte reduse. Exact în aceeași vreme, academi- 
cienii îl solicitau pe Ghica să-şi prezinte la concurs propriile studii 
economice — chiar în 1879 apăruseră şi primele două volume din 
Convorbiri economice. Aşa cum se consemnează în procesele-verbale 
publicate în Analele Academiei Române, solicitarea a fost repetată cu 
stăruinţă, dar Ion Ghica a răspuns de fiecare dată cu un refuz „cate- 
goric“. Se înţelege că în această situaţie, chiar o comisie foarte obiec- 
tivă s-ar fi hotărît cu greu să premieze o lucrare care nu era cea mai 
bună din acel an, în specialitatea respectivă. 


1 În parte, articolele lui A.D. Xenopol apăruseră mai întîi în 
Convorbiri literare, sub titlul Starea noastră economică (1877—1878). 
Chiar în anul 1878, tînărul om de ştiinţă părăsise „Junimea“ şi trecuse 
împreună cu Vasile Conta şi Grigore Buicliu în rîndurile „liberalilor 
moderați“, dizidenţă liberală constituită de cîţiva intelectuali ieșeni 
(Gheorghe Miîrzescu, Dimitrie Brindză etc.). Motivele rupturii sînt 
arătate de el însuşi în Istoria ideilor mele, însemnări autobiografice 
publicate de I.E. Torouţiu în Studii și documente literare, IV (v.p. 
389—390). „Trădarea“ i-a indignat pe junimişti, iar Iacob Negruzzi 
a consemnat-o cu reproșuri de o rară vehemenţă în capitolul Citeva 
portrete din Amintiri din „Junimea“. 

Steaua României, organ al liberalilor moderați, a apărut la Iaşi 
între 1877 şi 1881. 

2 V. nota noastră la Convorbiri economice (ed. de faţă, vol. II, 
p. 164—165). 

3 Deşi liber-schimbist convins, raportorul tratează cu indulgență 
opiniile protecționiste aie lui Xenopol, probabil pentru motivul că în 
cartea acestuia regăsea o serie din propriile sale aprecieri critice asupra 
stărilor de lucruri din România. Ion Ghica se vedea într-adevăr con- 
firmat în modul de a aprecia o serie de probleme propriu-zis economice 
sau numai adiacente: dispariţia vechilor meşteşuguri casnice; păgu- 
bitorul import de produse alimentare care s-ar fi putut obţine în ţară; 
orientarea spre „biurocratism“ a sistemului școlar etc. 


(p. 360) RĂSPUNSUL D-LUI ION GHICA 


A apărut în Analele Academiei Române, seria II, tom. II, sesiunea 
generală a anului 1880, secţiunea II, discursuri, memorie şi notițe, 
1881. 

Emanoil Bacaloglu (1830—1891) şi-a rostit discursul de recepţie 
în „şedinţa solemnă“ din 20 martie 1880, ţinută sub preşedinţia dom- 
nitorului. A vorbit Despre calendariu, o expunere relativ sumară. 
Probabil că aceasta îl va fi determinat pe Ion Ghica să răspundă 
printr-un cuvînt de salut foarte concis adresat noului academician, 
pentru ca după aceea să dezvolie el însuşi aceeaşi temă, adică să vor- 
bească tot despre calendar. A îost un mod destul de ciudat de a răs- 
punde la un discurs de recepţie. Să mai notăm că expunerea lui Ghica, 
incomparabil mai documentată, mai amănunţită, a depășit şi ca dimen- 
siuni discursul de recepţie. O altă explicaţie a conciziei elogiului adus 
lui Em. Bacaloglu ar sta poate şi în bibliografia restrînsă a acestuia 
de pînă în 1879, cînd a fost ales la Academie. „Numeroase scrieri“ e o 
formulă amabilă. Între 1859 şi 1869 Bacaloglu publicase cîteva arti- 
cole şi manualele pentru liceu amintite (Elemente de algebră, în 1866). 
Învăţatul își făcuse renume îndeosebi prin activitatea sa ca profesor 
(în învățămînt secundar şi superior), ca şi prin participarea la consti- 
tuirea Societăţii române de ştiinţe (1862) și a Societăţii de ştiinţe fizi- 
co-naturale (1868). 

În ediţia noastră am reprodus doar pagina de salut adresată lui 
Em. Bacaloglu. În continuare, Ion Ghica a intrat în subiect: „Mult 
trebuie să fie stat omul în uimire dinaintea minunilor creaţiunii, 
admirind în sus cerul auriu cu luminosul soare, luna bălaie cu stelele 
învăpăiate și în jos la picioare...“ Este, altfel formulată, fraza cu 
care începe Pămintul și omul. Fragmentul, restrins la partea privind 
calendarul, se încheie cu fraza: „Mişcarea Pămîntului împrejurul 
Soarelui este o lege trasă de acel care a tăcut cerul și pămîntul...“ A 
se compara cu aliniatul care încheie capitolul Calendarul gregorian 
din Pămintul și omul : „Mişcarea Pămîntului în jurul Soarelui este o 
regulă trasă de mîna acelui care le-a făcut toate“. 


1 Titlul publicaţiei editate de fizicianul Johann Christian Poggen- 
dorf: Annalen der Physik und Chemie. Editorul periodicului ştiin- 
tific Cosmos era abatele francez François Moigno (1804—1884), mate- 
matician şi fizician. Revista științifică — „ziar pentru vulgarizarea 
ştiinţelor naturale şi fizice“ — a apărut sub direcţia economistului 
P.S. Aurelian şi a geologului Grigore Ştefănescu, la Bucureşti, 
între 1870 şi 1882, 

RAPORT ASUPRA VOLUMULUI „ȚARA NOASTRĂ“ 

(p. 362) DE P.S. AURELIAN 

A apărut în Analele Academiei Românei, seria I1, tom. III, şedin- 
tele ordinare din 1880—1881 şi sesiunea generală a anului 1881, secţ. 
I, partea administrativă şi dezbaterile. Anexa. București, 1882. 

Pri ma ediţie a cărţii lui P.S. Aurelian a apărut în 1875, a doua, 
cu titlul Țara noastră. Schițe economice asupra României, în 1880, 
„revăzută şi adaosă“, Adaosul, menţionat şi de Ion Ghica, era impor- 
tant, ridicîndu-se la peste o sută de pagini. Amplul cuvînt al raporto- 
rului nu i-a convins pe toţi membrii de premiere. O notă finală ne in- 
formează: „După o lungă discuţiune se procede la vot şi dobîndește 
3 voturi pentru premiere şi 4 voturi contra“. 


1 Dobrogea, de fapt judeţele Constanţa și Tulcea, fusese încorpo- 
rată României în urma războiului de independenţă, în 1878. 

2 A se confrunta aceste paragrafe cu Partea a patra a Convorbirilor 
economice, intitulată Proprietatea şi datată 1865. Desigur, acum avem 
a face cu un rezumat al capitolului respectiv din cartea lui P.S. Aure- 
lian, dar e totuşi semnificativ că raportorul enunţă ideile fără să le 
combată, ba chiar formulează categoric fraza concluzivă: „Cestiunea 
n-a fost definitiv rezolvată decit prin legea de la 1864, prin care s-a 
improprietărit țăranul“. 

3 Ampla recenzie a lui H.-J. Lesage apăruse în numărul pe aprilie 
1876 al publicaţiei pariziene Journal des Economistes. Recenzia, 
privind prima ediţie a cărţii lui P.S. Aurelian, s-a tipărit şi în extras: 
H.-J. Lesage, Les forces productives de la Roumanie d'apres le livre de 
MU. Aureliano (Terra nostra. Schite economice asupra României, Buca- 
rest, 1875), Paris, Librairie de Guillaumine. 


DESPRE LITERATURĂ 
(p. 371) DE LA LITTERATURE ET DE SES TENDANCES 


Este un capitol din volumul Dernière occupation des Principautes 
Danubiennes par la Russie, Librairie militaire deJ. Dumaine, Paris, 
1853, semnat Gh. Chainoi. 

Acest volum de propagandă, publicat de Ion Ghica în cadrul 
acţiunii în care s-au angajat exilaţii români în cursul evenimentelor 
ce-au anticipat războiul Crimeii, era destinat să atragă atenţia pute- 
rilor occidentale asupra principatelor de la gurile Dunării. Unei Eu- 

rope care înăbuşise revoluțiile, fostul agent al guvernului provizoriu 
din 1848 i se adresa de pe poziţii „înțelepte și moderate“. Aceasta, nu 
numai din abilitate diplomatică, ci şi din convingere, căci, aşa cum se 
ştie, in emigrație Ghica se îndepărtase relativ repede de programul 
radical subscris mai înainte. Reamintim faptul acesta, deoarece el 
explică opiniile şi tonul din capitolul despre literatură. Așadar, auto- 
rul işi exprimă adversitatea faţă de filozofia raţionalistă şi motivează 
avocăţeşte influenţele la care au fost supuşi în capitala Franţei tinerii 
români. Totodată, caută să liniştească cercurile politice europene în 
ce priveşte starea de spirit din rîndurile emigrației şi din ţară. Dar 
expunerea sa este de la un capăt la altul contradictorie. Pe de o parte 
pare a condamna mișcarea de la 1848, pe de alta o justifică; denunță 
caracterul pernicios al ideilor enciclopediştilor, dar afirmă că „ideile 
noi au fost semnalul unei transformări sociale“; susţine că după revo- 
luţie scriitorii „roşii“ nu au avut nici un ecou în ţară, dar îl elogiază cu 
căldură pe N. Bălcescu, ideologul şi militantul cel mai radical din 
generaţia sa. În stirşit, califică drept „elucubraţii“ şi „doctrine dintre 
cele mai periculoase“ tezele însușşite de tinerii români din scrierile 
unui Louis Blanc sau Lamartine, dar încheie prin constatarea că aceşti 
tineri au „adus din Franţa impresii de neşters“ | 

Într-o lucrare politică de propagandă, capitolul despre literatură 
avea menirea să analizeze sumar concepţiile intelectualilor români, şi, 
totodată, să recomande creaţiile literare, populare şi culte, ca realizări 
ale unui popor ce merită şi prin calităţile sale artistice prețuirea şi 
ajutorul puterilor europene. Pagini despre literatură au introdus şi alţi 
exilați în lucrări similare aceleia a lui Ion Ghica. Îl amintim în aceas- 
tă privinţă pe Dimitrie Bolintineanu, care în Les Principautes Rou- 
maines, lucrare tipărită la Paris în 1854, oferă nu numai caracterizări 
laudative ale scriitorilor români, ci și, în traducere, cîteva mostre 
de literatură română. 


1 Este vorba de volumul Poezii poporale. Balade (Cintice bătri- 
nești) adunate şi îndreptate de V. Alecsandri, laşi, 1852. 

2 Este semnificativ că, pînă şi într-o scriere cu caracter de ple- 
doarie în favoarea românilor, Ion Ghica foloseşte prilejul pentru a se 
răfui cu Heliade. Adversarul trebuia compromis pe toate căile! De 
altfel, Ghica nu e singurul care procedează în acest fel. Într-un volum 
asemănător — L'Autriche, la Turquie et les Moldo-Valaques, Paris, 
1856 — Bolintineanu avea să facă la rîndu-i un portret sarcastic al 
lui Heliade. 

3 Fabulistul francez Jean-Pierre-Guillaume Viennet (1777—1868) 
este unul dintre „nemuritorii“ pe care timpul nu i-a cruțat. Preţuit, 

dar şi aprig contestat în vremea sa, a fost cunoscut de scriitorii ro- 
mâni cu mult înainte de menţiunea lui Ion Ghica. Heliade a tradus din 
el fabulele Orologele lui Carol (1839), Foile și cărbunele (1840), Coada 
momiţelor (1840) şi a adaptat fabula Măcieșul şi florile (1844). Identifi- 
cările îi aparţin lui Dimitrie Popovici, care-l caracterizează pe Viennet 
drept o „epavă clasică în lumea romanticilor“ şi adaugă: „După ce 
stîrnise batjocura grea sau ironia fină a unora dintre romantici, Vien- 
net a căzut într-o binemeritată uitare în literatura franceză. Şi dacă 
astăzi se mai ştie ceva despre el, faptul se datoreşte mai puţin operei 
sale şi mai mult caricaturilor lui Daumier“ (v. Heliade Rădulescu, 
Opere, I, Fundaţia pentru literatură și artă, 1939, p. 552—560). Chiar 
în 1853, o comparaţie — şi încă aproape sfioasă. — cu Viennet nu făcea 
mare cinste fabulistului român. 

4 În privinţa lui Racine, Ghica exagerează. În prima jumătate 
a secolului al XIX-lea nu se tradusese în româneşte decît o singură 
tragedie a clasicului francez — Britanicu — de către Iancu Văcăres- 
cu, în 1827. 

5 Titlul volumului: Poésie roumane. Les doinas, poésies moldaves, 
traduites par J.E. Voinescu, Paris, 1853 (pe copertă, 1852). 

6 Pasajul e deosebit de concludent pentru contradicţiile din acest 
capitol. După ce consemnează ca un fapt pozitiv domolirea vervei 
scriitorilor radicali, Ion Ghica ţine să observe că nu numai pentru 
scriitori, ci şi pentru oamenii politici contormismul este o atitudine 
fatală. Cazul lui C. Aristia — pe care l-a ridiculizat şi V. Alecsandri, 
pentru stanţele lui epice — i s-a părut atît de exemplar, încît s-a refe- 
rit la el şi în memoriul redactat probabil în 1849 la cererea lui Ahmed 
Vefik, la numirea acestuia în calitate de comisar al guvernului oto- 
man în Ţara Românească (cf. Documente și manuscrise literare, Il, 
alese, publicate, adnotate şi comentate de Paui Cornea şi Elena Piru, 
Ed. Academiei R.S.R., 1969, p. 79). Surprinzătoare sînt aprecierile 
privitoare la Ioan Cîmpineanu, unchiul admirat şi iubit al autorului. 
În discursul academic din 1880, Ion Ghica nu va mai face nici o rezervă 
critică referitoare la activitatea politică a Cîmpineanului. 


(p. 380) RECENZIUNEA DRAMEI „LA PLEVNA“ 
A D-LUI G. SION 


A apărut în Analele Societăței Academice Române, seria |, 
tom. XI, sesiunea anului 1878, secțiunea I. Partea administrativă 
şi dezbateri. Anexa 9. Bucureşti, Tipografia Societăţei Academice 
Române, 1878. 

În 1878, academicienii Ion Ghica şi George Sion lucrau impreună 
şi la Teatrul Naţional din Bucureşti, unde cel dintii era director, iar 
al doilea membru în comitetul de lectură. Dar nici colegialitatea nu 
justifică aprecierile ditirambice cu care raportorul a recomandat pentru 
premiere mica melodramă ocazională. Războiul de independenţă n-a 
inspirat literaţilor vremii lucrări dramatice măcar onorabile, iar cu- 
noscuta explozie de indignare a lui I.L. Caragiale din Cercetare cri- 
tică asupra teatrului românesc (ianuarie 1878) era perfect îndreptă- 
ţită. La Plevna! se alătura fără nici un merit în plus celorlalte „piese 
de circumstanţă“: Oștenii noșiri de D.C. Ollănescu-Ascanio și Fr. 
Dame, Curcanii de Gr. Ventura. 

Recenziunea citită la Academie e oarecum semnificativă din alt 
punct de vedere. Cu numai un an înainte, Ion Ghica publicase bro- 
şura anonimă O cugetare politică, în care își arătase dezacordul față 
de un eventual război cu Turcia. Acum, cînd războiul pecetluise inde- 
pendenţa României, el parea fi căutat anume un prilej, ca să declare 
că împărtăşeşte admiraţia generală faţă de „vitejia soldatului ro- 
mân“. Motive extraliterare — respectul faţă de temă, faţă de autor 
şi de raportor — au făcut probabil ca propunerea celui din urmă să 
întrunească trei voturi pentru. Premiul „Năsturel— Herescu“, în va- 
loare de 4.000 de lei, a fost însă acordat altei lucrări, realmente îndrep- 
tăţită: Cuvente den bătrîni de B.P. Hasdeu, cu patru voturi pentru şi 
două contra. 


p.387 „DRAMATICE“ DE G. SION: „CANDIDAT $I 
DEPUTAT“, COMEDIE ÎNTR-UN ACT ÎN VERSURI. 
„LA PLEVNA!“ DRAMĂ ÎNTR-UN ACT ÎN VERSURI 

— BUCUREȘTI, 1879 


A apărut în Analele Academiei Române, seria II, tom. II, şedin- 
tele ordinare din 1879—1880 şi sesiunea generală a anului 1880, sec- 
țiunea I, partea administrativă şi dezbaterile, 1881. 

Pusă în scenă la Teatrul Naţional din București, comedia lui G. 
Sion se bucurase într-adevăr de succes, fapt consemnat și de V. Alec- 
sandri într-o scrisoare către Ion Ghica, din 20 decembrie 1879. Rapor- 
torul exagerează însă din nou. Boileau, Antioh Cantemir sînt termeni 
de comparaţie pe care nici amiciţia raportului faţă de autor nu-i jus- 
tifică. De altfel, Ion Ghica însuşi ţine să repete că scrierea e „mai mult 
o satiră politică“. Succesul comedioarei se datora interesului arătat 
de public acestui gen de satiră. Terenul era pregătit pentru marile şi 
trainicele realizări ale lui I. L. Caragiale. 

Respins de la premiere în 1878, G. Sion a avut în 1880 satisfac- 
ţia să se vadă laureat. În ședința din 10 aprilie, cu 17 bile albe şi 5 
negre, i s-a acordat premiul „Năsturel-Herescu“, pe care-l pierdea 
astfel A.D. Xenopol, concurent tot atunci la acelaşi premiu cu 
Studii economice. 


(397) SCRIERI LITERARE 
UN BAL LA CURTE ÎN 1827 


A apărut în Revista nouă, nr. 5, 15 mai 1889. 

Data redactării acestei scrisori — 9 mai 1889 — pare îndoielnică: 
la 3 mai, Alecsandri o citise la Paris şi-l feicita pe Ghica, iar la 
un interval de numai şase zile de la redactare ea vedea lumina tipa- 
rului în revista bucureșteană. Să fie acest 9 mai o datare după sti- 
iul nou, iar celelalte după stilul vechi? Oricum, circulaţia textului 
între Brighton și Paris, respectiv Bucureşti pare prea rapidă pentru 
mijloacele vremii. 

„Tabloul tău despre balul princiar de la 1827 — scria Alecsandri 
— este o adevărată bijuterie literară, viu, colorat, plin de amănunte 
interesante și demn de a inspira penelul unui pictor de talent. Ce 
pînze pitoreşti s-ar putea anima cu aceste figuri şi costume de acum 
60 de ani! Dar vai! unde este artistul capabil să reproducă cu fideli- 
tate amintirile tale atît de preţioase pentru un arheolog! Citind aceas- 
tă descriere, izbutită din toate punctele de vedere, te întrebi dacă 
aceasta s-a petrecut în adevăr în acest Bucureşti, ilustrat în zilele noas- 
tre de cuvintele de ocară ale atîtor oratori aşa de puţin parlamentari 
şi ale unor parlamentari încă şi mai puţin oratori. Te-ai crede mai re- 
pede transportat în vreo regiune asiatică, într-o adunare de greci din 
Imperiul Bizantin. 

Îţi înapoiez manuscrisul însoţit de complimentele mele cele mai 
sincere. Bravo şi Masallah!“ (V. Alecsandri, Corespondenţă, 1960, 
p. 156). 

1 Întîmplările narate de vizitii şi masalagii nu erau recente, dai 
cei mai vîrstnici dintre aceştia le putuseră trăi ei înşiși. „Nemţii cu 
coadă“ sînt soldaţii austriaci care au intrat în Bucureşti sub comanda 
ducelui de Saxa-Coburg în 1789, în timpul războiului ruso-turc din 
1787—1792, cînd Austria era aliată cu Rusia. Felădmareşalul Alexandr 
Alexandrovici Prozorovski, pomenit de Ghica şi în scrisoarea Polcovni- 
cul Ioniţă Ceganu, a comandat armata rusă în anul 1808, în timpul 
războiului ruso-turc din 1806—1812. 

„Băşica lui Caragea“ e un balon adus în vara anului 1818 la Bucu- 
reşti de nişte „nemți“ care, prin mijlocirea domniţei Ralu, au obţi- 
nut încuviințarea domnitorului să-și facă demonstrația. Mai mult 
chiar, Caragea a făcut prinsoare pe 10.000 contra a 20.000 de taleri 
că „băşica“ nu se va înălța. Lansat chiar din curtea palatului domnesc, 
în prezenţa familiei domnitorului, a numeroși boieri şi tirgoveţi, ba- 
lonul a luat însă înălţime şi a căzut abia în preajma satului Căţelu. 
Se zice că de data aceasta vodă, obişnuit să ia, nu să dea, şi-a ono- 
rat totuşi pariul. 

2 Casa lui Grigore al IV-lea Ghica nu a mai avut cînd deveni pa- 
lat domnesc, fiindcă în aprilie 1828 proprietarul ei a fost scos din 
funcţie. Această casă se afla pe Podul Mogoşoaiei, actuala Cale a 
Victoriei, pe partea dreaptă (mergînd spre Capul Podului), îndată după 
fosta casă Capşa, învecinîndu-se cu casa lui Tache Ghica. 

3 Banul Costache Ghica este supranumit „generalul“, pentru a 
se deosebi de fratele său vitreg cu același nume, spătarul Costache 
Ghica. Amîndoi erau frați ai domnului şi fii ai banului Dimitrie 
Ghica — „banul bătrinul“. 

um & Aceleași evenimente sînt amintite de Ion Ghica şi în finalul 
scrisorii Din timpul zaverii. 

5 A se compara cu scrisoarea Clucerul Alecu Gheorghescu. 


6 Alexandr Pini a fost mai întîi consul al Rusiei la Iași, în- 
tre 1812 şi 1818, cînd a trecut în aceeași funcţie la Bucureşti. Aici 
a colaborat cu eteriștii și, după unele mărturii, a acordat sprijin lui 
Tudor Vladimirescu. Cînd ţarul, determinat de conjunctură, a dezavuat 
Eteria, consulul a plecat la Braşov, apoi la Sibiu, unde, solidar cu 
boierii munteni fugari peste munţi, a acţionat împotriva/noului domn, 
Grigore Ghica. La stăruinţele Porții, guvernul de la; Petersburg l-a 
demis în 1822, înlocuindu-l cu Minciaki. 

Despre comportamentul lui Pini în 1821—1822, v. Din timpul 
zaverii. 

7 Ca şi alte pasaje din Scrisorile către V. Alecsandri, această des- 
criere a modului cum slugile boiereşti își petreceau timpul amintește 
pagini din Ciocoii vechi și noi. Poate că de acolo cunoștea Ion Ghica 
jocul de cărți numit „ce cei?“, un fel de stos, pe care unul dintre 
personajele lui N. Filimon îl descrie amănunţit în capitolul XV, Scene 
de piată socială. 

8 Clădirea impunătoare a Ministerului de finanţe, situată pe Ca- 
lea Victoriei colţ cu Calea Griviței, a fost ridicată mult mai tirziu, 
în 1883. Existenţa în această clădire a unui plafon din vechea casă 

Romanit, aflată mai înainte pe acelaşi teren, nu e deci o dovadă că 
aceste două clădiri ar fi identice. Probabil că arhitectul din 1883 a 
păstrat unele elemente din frumoasa locuinţă boierească. 

Romanit (sau Romanet, cum îi spune lonescu-Gion în /storia 
Bucureştilor) era, ca şi Facca, de la ai cărui moştenitori cumpărase 
imobilul neterminat, unul dintre marii bogătaşi de dată recentă din 
Bucureşti. Prin 1794, un vistier Grigore Romanitos făcea parte din- 
tr-o comisie însărcinată de domn să avizeze asupra situației rezultate 
de pe urma unor alunecări de teren la Șanţuri, care ameninţa să schim- 
be cursul Dimboviţei, lipsind capitala de apă. Se pare că e aceeaşi 
persoană cu proprietarul casei de pe Podul Mogoşoaiei. 

9 Patronul acestei ciudate formaţii muzicale, clucerul Alecu 
Nicolescu din Rimnic, fusese ispravnic de Focşani, destituit în 1823. 
Probabil că lui i-au urmat în funcţie Tache Ghica și clucerul Alecu 
Gheorghescu. 

Va îi asistat lon Ghica la balul domnesc din 1827? E posibil sà- 
şi fi însoţit la petrecere părinţii, avea aproape unsprezece ani și era 
rudă a domnului. Oricum, relatarea lui are precizia unei descrieri 
făcute de un martor ocular. Despre „muzica nemţească“ a lui Nicoles- 
cu scrie şi N. Filimon, într-o notă la Ciocoii vechi şi noi (Capitolul 
XVII, Muzica și coregrafia în timpul lui, Caragea), dar mai tehnic: „Du- 
pă informările ce am, în timpul lui Caragea existau două muzici eu- 
ropene în ţară: una alui Nicolescu, îâ Bucureşti, şi alta a lui Crisosco- 
leu, la Buzău. Fiecare din membrii ce alcătuiau aceste corpuri armo- 
nice aveau cîte un nai (fistula Panis) aşezat dinaintea buzelor, cu 
care executau melodia sau terţiele şi sextele armonice ale piesei puse 
în executare. Osebit de acest instrument accesoriu, fiecare artist în 
parte era obligat a suna cîte un instrument de coardă, adică violină 
primă, violină secundă, violă, violoncel şi chiar contrabas, tobe mari 
şi tobe mici; numai maestrul direjetor era apărat de această datorie: 
el suna numai violina şi indica celorlalţi timpul muzicei şi diferitele 
nuanţe de efect. 

Sunetul ce producea această adunătură de instrumente nu cores- 
pundea în mare parte la tot ce se cere de la o bună orchestră din zi- 
lele noastre; cu toate acestea servea de minune pentru muzica de danţ“. 
După Filimon, orchestra lui Nicolescu era formată din optsprezece 
instrumentiști, în al căror repertoriu intra şi „marșul zis al lui Napo- 
leon“, citat şi de Ion Ghica. 

10 Girolamo Cardini-—Momolo, care a ajuns vestit în Bucureş- 
tiul din prima jumătate a secolului trecut, era italian de origine şi a 
rămas sudit pînă la moarte (1859), fiind supus austriac. Pe terenul 

vast cumpărat prin 1830 pe Podul Mogoşoaiei, teren ce se prelungea 
pe actuala stradă Edgar Quinet, a construit o cofetărie, cu sală de club, 
folosită şi pentru organizarea balurilor protipendadei, precum şi tea- 
trul care i-a purtat numele şi care s-a numit mai tîrziu Teatrul cel 
vechi, Precum se ştie, soţia lui, Ecaterina Cardini — „Momuloaia“, 
era soră primară a mamei lui I.L. Caragiale, devenit şi el copărtaș 
la moştenirea lăsată de becerul italian, mai norocos decît celălalt, 
becer, bunicul Caragiali. 


CONVORBIRI ECONOMICE 
(p. 205) Două călătorii în vis 

Cu titlul Convorbiri economice. Cătră domnul Vasile Alecsandri. 
Două călătorii în vis, a apărut în Revista nouă, nr. 11 şi 12, decembrie 
1889 şi ianuarie 1890, 

După cum se vede, în ultimii săi ani productivi, Ion Ghica îşi 
luase obiceiul ca tot ceea ce scria să fie adresat lui Alecsandri, chiar 
şi „convorbirile economice“. S-ar părea că, după ce-şi publicase 
volumele principale, atît memorialistul, cit şi economistul avea 
nevoie de acest stimulent special — interesul poetului pentru 
scrisul său — ca să se aşeze la masa de lucru. După moartea lui 
Alecsandri, el va renunţa foarte curînd la activitatea publicistică. 


Bardul de la Mircești, cum s-a văzut şi pină acum, întimpina cu 
bucurie, felicitări şi îndemnuri fiecare nouă lucrare al cărei prim ci- 
titor era. Astfel, şi cînd a primit la Paris această „convorbire econo- 
mică“ a adresat ministrului de la Londra următoarele rînduri datate 
„27 novembre 1889“: „Articolul tău intitulat Două călătorii în vis 
este de un mare interes şi te-am citit dintr-o răsuflare, făcînd urări ca 
oamenii noștri de stat să se poată pătrunde de marile adevăruri pe 
care le cuprinde şi să-şi dea silinţa să le folosească pentru ţara noastră. 
Ce servicii serioase nu i-ar aduce în loc de a-şi pierde timpul, inteli- 
genţa şi eforturile în lupte sterile de preponderență a partidelor. Vai! 
văzîndu-i cum se agită în gol, produc efectul morilor de vînt care se 
mişcă în fundul orizontului cu rotiri dezordonate şi zgomote asurzi- 
toare, fără să aibă ce măcina. Pare că nu urmăresc altceva şi nu au 
alt scop decît acela de a forma un singur şi mare partid, partidul care 
să nu facă nimic. 

Trebuie să-ţi publici articolul cit mai repede; este bine gîndit 
şi bine scris, este o operă sănătoasă şi realmente patriotică“. (V. Alec- 
sandri, Scrisori, însemnări, p. 102.) 

Va fi observat Alecsandri că prietenul său relua în Două călătorii 
în vis nu numai idei, ci şi formulări din alte scrieri mai vechi? Arti- 
colul este o pledoarie pentru liber-schimbism şi un rechizitoriu împo- 
triva protecționismului, care ne amintesc teze susținute de Ion Ghica 
încă de pe vremea cînd era profesor la Academia Mihăileană. Aceleași 
teze au fost reluate de el în Convorbiri economice, în Prejudețe și vămi şi 
în unele pasaje din Scrisori către V. Alecsandri, printre care una, 
Insula Prosta, este în întregime „economică“. 

Ca în Insula Prosta, autorul descrie imaginea unor ţări fictive, 
dar se referă vădit — pentru prima dintre aceste ţări — la stări de 
lucruri din România. La un moment dat, vălul ficţiunii e sfişiat: 
Ghica, probabil involuntar, pune pe cineva să se adreseze unui bă 
trîn cu un apelativ de pe malurile Dimboviţei: „nene Iordache“! 


1 Considerînd că funcțiunile unora dintre organele corpului ome- 
nesc — organele „nobile“ — sînt „metafizice“, marele fiziolog fran- 
cez Claude Bernard (1813—1878) se abate de la concepţia sa în genere 
materialistă, acceptind ideea că viaţa omenească este dirijată de fac- 
tori incognoscibili. Activitatea foarte complicată a creierului omenesc 
poate fi explicată fără a se recurge la determinări metafizice, cum au 
şi dovedit-o cercetările ulterioare (Pavlov etc.). 

Să notăm că, în introducerea sa, Ion Ghica exprimă un punct de 
vedere științific în explicarea viselor. Relativitatea timpului în vis 
este reală, dar pe ecranul oniric pot apărea și imagini din viitor nu- 
mai în măsura în care acestea sînt create de fantezie ca urmare a unor 
îrămîntări, îngrijorări, temeri sub stăpînirea cărora se află cel ce vi- 
sează. Visul nu „prezice“ în sens propriu viitorul, ci proiectează în 
viitor întîmplări posibile declanşate imaginativ de factori din trecut 
sau prezent. În asemenea împrejurări pot apărea coincidenţe între un 
vis şi realitatea de a doua zi. 

2 Primirea inospitalieră în portul țării fictive aminteşte rigoa- 
rea autorităţilor din Sulina, care-l umple de stupoare pe Dumitru, 
corespondentul imaginar din Convorbiri economice. Partea întiia. 
Munca (capitolul III). 

3 Aceste titluri de ziare, compuse din noţiuni ce se exclud — 
Retrogradul progresist, Autoritarul liberal, Cosmopolitul patriot — i-au 
putut fi sugerate lui Ghica de titluri reale: la Bucureşti a apărut, în- 
tre 1859 şi 1860 un ziar denumit. Conservatorul progresist, ceva în ge- 
nul „tarafului“ politic „Racii progresiști“ din Sinziana și Pepelea de 
V. Alecsandri. 

4 Cei trei reprezentanţi ai „şcolii de Manchester“ — economistul 
Cobden (1804—1865), oamenii politici lideri ai partidului liberal en- 
glez, William Ewart Gladstone (1809—1898) şi John Bright (1811— 
1889) au fost adepţi ai liber-schimbismului. 

5 A se confrunta îndeosebi cu Producțiunea, consumațiunea și 
schimbul (Convorbiri economice). 

6 Această ţară se aseamănă aidoma cu insula Prosta. De fapt, 
Două călătorii în vis reia după numai trei ani tema din Insula Prosta, 
cu un artificiu didactic, constind în realizarea unei paralele contras- 
tante între un regim economic protecţionist şi unul liber-schimbist. 
Accentul e pus acum pe avantajele cooperaţiei în domeniul producţiei 
şi al consumului, însă pasajele respective rezumă, am zice cu textul 
în faţă, tot pagini din Insula Prosta. 


(p. 424) O PAGINĂ DIN ISTORIE 


A apărut în ziarul Voința națională, nr. 1.625, 24 februarie/8 
martie 1890, fără semnătură (+*,). 

Redactată în stilul Serisorilor către V. Alecsandri, această „pagi- 
nă din istorie“ nu e adresată poetului şi nici nu putea să fie, din pri- 
cina finalului care dovedeşte că, după atita vreme, adversitatea lui 
Ion Ghica faţă de Alexandru Ioan Cuza nu se stinsese. Probabil că, 
la Paris, Alecsandri nici n-a luat cunoştinţă de foiletonul din Vointa 
națională. Cu siguranţă că l-ar fi mîhnit şi l-ar îi pus în situaţia ca, 
de data aceasta, să nu-și felicite prietenul, cum o făcea întotdeauna. 

Toate epistolele literare adresate lui Alecsandri treceau pe la el, 
mai înainte de a fi îndrumate spre vreo publicaţie. O pagină din isto- 
rie afost expediată de-a dreptul lui Ion Bianu, după cum informează 
această notă a lui Ilarie Chendi din ediţia Scrisorilor.... publicate de 
el în colecţia Biblioteca pentru toti: „Acest articol, destinat a face 
parte din scrisorile către Alecsandri a fost trimis de Ghica domnului 
1. Bianu la 15 iunie 1888, cu următoarele rînduri: «Citeşte alăturatul 
articol şi, dacă place, să se înşire în Revista [nouă] fără numele meu. 
Te rog să se deie o copie la tipografie şi să-mi înapoiezi manuscrisul 
meu“. 

De ce nu a apărut articolul în Revista nouă, în seria celorlalte scri- 
sori către Alecsandri publicate în coloanele ei, şi de ce au trecut a- 
proape doi ani pînă la apariţia în ziar? 

În 1890 se împlineau şapte decenii de la nașterea fostului domn, 
mort în exil încă din 1873. Comemorarea nu era, desigur, un prilej 

nimerit pentru tipărirea unor asemenea pagini, ca de altfel, nici tris- 
tele evenimente din familia Cuza. În 1889 a murit, răpus de ftizie, 
cel mai mic dintre fii domnului, în martie 1890 avea să parvină în 
ţară ştirea că și primul fiu, care-şi spunea „prinţul Alexandru Cuza“ 
murise, în urma unui atac de cord, la Madrid. La aceşti fii ai lui 
Cuza se referă memorialistul în finalul articolului. 

O pagină din istorie este foarte semnificativă pentru aristocra- 
tismul lui Jon Ghica. Giînditorul progresist a salutat, cum se ştie, 
în mai multe rînduri desfiinţarea privilegiilor nobiliare, dar iată-l 
acum punînd mare preţ pe titluri și genealogii. În epistola Egalitatea 
(1881) scria: „În societăţile omeneşti două feluri de inegalităţi au 
ocupat şi ocupă pe moralişti şi legiuitori, acea de clasă şi de naștere 
şi cea individuală. Cea dintii este nedreaptă şi tinde a dispare, pe unele 
locuri a şi dispărut“... Atunci, de ce atita vehemenţă în a condamna 
nevinovatul orgoliu al unor fii de domn — fii naturali ce-i drept, dar 
legitimaţi — , care trăiau în Occident, unde titlurile, dezbrăcate de 
privilegii, dăinuiau încă? 

Nu vom spune că O pagină din istorie, exprimînd atîta rigoare (pe 
alocuri cu argumente cam sofistice) în probleme de titulatură, anulea- 
ză părerile exprimate mai înainte de către Ion Ghica. Dar în psiholo- 
gia bătrinului sesizăm totuşi o oarecare recrudescenţă a vanităţii ace- 
lujia care număra printre inaintaşi nu mai puţin de nouă domni și 
care se considera îndreptăţit să fie numit prinţ, chiar dacă titlul aces- 
ta traducea de fapt pe acela de „bei“. Să mai menţionăm că, poate la 
solicitarea, în orice caz nu fără colaborarea bătrinului, unul dintre 
fiii săi a desenat cu multă îngrijire, în 1894, arborele genealogic al 
familiei Ghica, imprimat apoi pe o coală mare la una din tipografiile 
bucureştene. 


1 Aceleași cuvinte făţarnice au fost rostite de Ali-paşaşi după 
uciderea tricaliotului, cu care Coletti împărțea odaia (v. Generalul 
Coletti la 1835). 

2 Ion Ghica reia la modul serios genealogii şi etimologii tante- 
ziste ştiute de la „mama Elenca Dudeasca“, de care face haz în Das- 
căli greci şi dascăli români. 

3 Familia Sturza este foarte veche în Moldova. Evident, deriva- 
rea numelui, după tipic latinizant, din Ex Torda nu are nici un temei. 

4 Numele de Brincoveanu purtat de fiul lui Gheorghe Bibescu 
vine într-adevăr cam de departe, și anume de la mama lui, prima so- 
ţie a domnului muntean, Zoe Mavrocordat, nu născută, ci devenită 
Brîncoveanu, prin infierea ei de către amintitul ban Grigore Brînco- 

veanu, care nu a avut copii. La rîndul său, nepotul prin adopţiune al 
banului, tot Grigore Brincoveanu, este tatăl Anei contesă de Noailles- 

5 Unii membri ai familiei fanariote Suţu (sau Soutzo) se împău- 
nau cu numele de Draco, în virtutea unei pretinse descendenţe din ves- 
titul legiuitor grec Dracon (secolul al VII-lea î.e.n.). 

Casa Suţu există şi astăzi în Bucureşti, purtind stema reprezen- 
tată printr-un soare, şi adăposteşte Muzeul de istorie a municipiului 
București. 


{p. 430) UN BOIER CUM A DAT DUMNEZEU 


A apărut în Revista nouă, nr. 6, 15 septembrie 1890. 
Primind scrisoarea la Mircești, Alecsandri îi trimitea lui Ion 
Ghica aceste rînduri datate 3 iulie 1890: „Ultima schiță pe care mi-ai 
„trimis-o privind societatea de la începutul secolului nostru este foarte 
interesantă şi luată după natură. Dacă aş fi pictor de talent, m-aş 
străduisă fixez pe pînză casa lui Buzoianu și scena în care bătrînul bo- 
ier, aşezat la fereastră în tovărăşia unuia dintre prietenii sau cunoscuţii 
săi, trecea în revistă pe trecători şi prin observaţii muşcătoare îi 
oprea pe aceştia, care se distrau ca la un spectacol. Există un pictor 
acuarelist englez, care a redat într-un chip remarcabil scene de interior 
din cafenelele Constantinopolului. Acesta ar fi fost fericit să aibă la 
îndemînă un asemenea spectacol“. (V. Alecsandri, Corespondenţă, 
p.165.) 


„1 Acest „Bărbuceanu“ este viitorul domn Barbu Ştirbei, înscău- 
„nat la Bucureşti după înăbuşirea revoluţiei de la 1848. El era într-a- 
devăr fiul vornicului Dimitrie Bibescu și fusese adoptat de cel din 
urmă dintre Ştirbei, tot Barbu (1753—1813), care-i era unchi. Cind 
Caragea-vodă va fi pus ochii pe el, „Bărbucică“ avea cel mult optspre- 
zece-nouăsprezece ani, căci se născuse în 1799, iar Caragea a părăsit 
ţara în 1818. 

2 Probabil Gîrlaşi, devenit cartier al oraşului Buzău. 

3 În Legile, aceleaşi cuvinte sînt puse pe seama lui Dimitrie 
Chrisoscoleu Buzoianu în legătură cu refuzul acestuia de a vota amen- 
damentul din 1838 al Regulamentului organic. 

4 Aceeași snoavă, cu alte personaje, a fost povestită de Ion 
Ghica într-o scrisoare din octombrie 1885 către Ion Bianu. 

5 Numele Bunescu e o românizare prin traducere a lui Dobrovici 
(sl. dobri = bun). 

6 De fapt, tîrgul de drăgaica (24 iunie) de la Buzău. 

(p. 438) ` MORAVURI DE ALTĂDATĂ 


A apărut în Revista nouă, nr. 1411—12, februarie-martie 1891. 

Este una dintre cele mai bune scrieri în genul Scrisorilor către 
V. Alecsandri, de fapt cea din urmă scrisoare, însă fără adresant, căci 
poetul murise în august 1890 la Mircești. Ceea ce a mai publicat Ion 
Ghica ulterior sint, cum se va vedea, lucruri mai vechi, reluări. O 
dată cu dispariţia prietenului mai tînăr, interesul pentru scris al 
memorialistului pare a se fi stins. De altfel şi puterile acestuia slăbi- 
seră. Paralizia parţială îl făcea incapabil să mai ţină condeiul. Din 
toamna anului 1889, era nevoit să recurgă la serviciile soţiei sale, 
chiar cînd avea de redactat citeva rînduri de corespondenţă. Cu des- 
tulă trudă, nu reuşea decît să-şi pună semnătura. 


4 Născut în 1775, Tudor Văcărescu— Furtună a murit în 1853. 
Soţia lui, Marița Furtunoaia, aflată printre invitaţii de seamă la 
balul de la curtea domnească din 1827, era fiica marelui ban Costache 
Ghica (frate al lui Grigore al IV-lea Ghica) şi vară primară a lui Tache 
Ghica. De aceea, vorbind despre datornicul său, boier Furtună îl nu- 
meşte „vărul Tache“. 

2 Între prezident şi judecători erau diferenţe mari de virstă: Con- 
stantin Năsturel Herescu, mai tîrziu general, s-a născut în 1798 (a mu- 
rit în 1874); Ştefan Golescu, cunoscutul fruntaș al revoluţiei de la 
1848, s-a născut în 1809 (a murit în 1874).Activitatea instanţei evocată 
de Ion Ghica se situează pe la 1840, sub domnul „regulamentar“ Ale- 
xandru Ghica. 

„3 Codicele de legi datorit juristului bizantin Constantin Harme- 

“ nopulos (Armenopol) (1310—1383), magistrat din Salonic, este cunos- 
cut sub titlul de Hezabiblos (şase cărţi), sau Manualul de legi. lon 
Ghica îi spune Basilicalele, ceea ce nu constituie de fapt o eroare, 
deoarece culegerea lui Harmenopulos rezumă vestitul codex realizat 
în secolele IX— X, sub împărații Vasile I Macedoneanul și fiul său 
Leon I Filozoful. Că un judecător român recurgea după 1800 la texte 
juridice străine atît de vechi nu e de mirare. Manualul de legi putea îi 
considerat o sursă atît de actuală, încît domnul Moldovei Alexandru 
Moruzi l-a însărcinat pe un anume Toma Carra să-l tălmăcească în 
româneşte. Traducerea, intitulată Îndeminoasu adunare, a fost ter- 
minată în 180%, dar Alexandru Moruzi, părăsind scaunul în 1806, 
n-a mai apucat să-i dea putere de lege. 

4 Nu ştim ce poate fi adevărat din tirgul făcut de Bondi cu sta- 
rostele căldărarilor. Coreclăm, însă, o eroare de dată din textul lui 

Ion Ghica: „cutremurul cel mare“, care a dărîimat Turnul Colţei, nu 
s-a produs în Vinerea mare a anului 1802, ci în ziua de 14 octombrie 
a acelui an „într-o marţi, la ora 7 din zi, adică la ora 1 p.m.“ (Q. Io- 
nescu-Gion, /sloria Bucureștilor, p.181). Tradiţia orală adaugă 
că „atunci a căzut şi clopotul cel mare“. Înlăturîndu-se dărîmăturile, 
sub clopot s-ar fi găsit negustorul de mărunţişuri care-şi avea vadul 
sub gangul turnului (ibid., p. 351). 

5 Referiri la această mișcare antiotomană a bulgarilor se fac 
și în scrisoarea Nicu Bălcescu. 

6 Ion Ghica, abia întors de la studii în ţară, era „rău notat la 
consulatul Rusiei“ din motivearătate de el însuşi altundeva: „Bănuie- 
lile că aş fi autorul scrierii puţin favorabile guvernului de atunci şi 
dominaţiunii străinului, precum şi stăruința de a vizita pe unchiul 
meu Cimpineanu în închisoarea de la Mărgineni şi de la Plumbuita fă- 
cea că eram rău notat şi la palat, şi la consulat“. (David Urquhard). 
Scrierea amintită este Coup d'oeil... , dar poate fi şi Poids de la Moldo- 
palachie. 

7 Baroneasa Uxkiill avea temperamentul... furtunos al tatălui, 
cum reiese din următoarea împrejurare narată de colonelul Grigore 
Lăcusteanu într-o pagină pe care o transcriem pentru că ni se pare 
revelatoare pentru moravurile timpului: „Catinca, consoarta lui Mi- 
halache Ghica, fratele cel mai mare al domnitorului, fusese înamo- 
rată cu generalul Kisilev pe vremea guvernămîntului său în Princi- 
pate. După o mică scenă între bărbatul său şi generalul, l-au abando- 
nat. După aceasta s-au amorezat cu baronul Uxkull, căpitan dø hu- 
sari în oștirea rusească şi căsătorit cu fiica banului Furtună. Dipi 
retragerea oştirii din Principate şi suirea lui Alexandru Ghica pe 
tronul României, amorul între Catinca şi baronul urma; baroneasa, 
care aflase această infidelitate din partea bărbatului său, prinde 
biletele de corespondenţă dintre dinşii şi într-una din serile în care 
era vodă la teatru, vine baroneasa travestită în haine bărbăteşti 
«de curier rusesc şi se anunţă la măria-sa;, vodă au zis să intre, pe 
care întrebindu-l de unde este, i-au răspuns că vine din San-Peters- 
burg cu depeşi pentru măria-sa şi aşteaptă a doua zi răspunsul, adăo- 
gînd că este în cvartir la consulatul rusesc; au făcut un compliment 
domnitorului şi s-au retras îndată. 

Domnitorul fiind rezemat cu mîinile de rezemătoarea din afară 
a lojei, au deschis plicul. Cind, deodată, o ploaie de bileturi s-au 
vărsat în sala teatrului (teatrul era în casa Slătineanului) ! Adiotanţii 
şi ofiţerii adunară biletele şi le duseră în lojă. Cind, ce să vază? Go- 
respondenţa cumnată-săi cu baronul. S-au supărat foarte de asemenea 

farsă și s-au întors la palat îndată...“ (Amintirile colonelului Lăcus- 
teanu, p. 74—75.) 

O pagină ca ieşită din pana lui Ion Ghica! 

8 „Institutul“, cum îi spune în glumă Ghica, este vechea închi- 
soare pariziană Sainte-Pelagie, demolată la sfîrşitul secolului trecut. 
În 1891, memorialistul iși putea ingădui indiscreţia cu privire la 
tinerețea zvăpăiată a fiului banului Furtună. Constantin Văcărescu, 
care făcuse carieră în diplomaţie, murise în 1887. 


FRAGMENT DINTR-O SCRISOARE INEDITĂ 
(p. 443) CĂTRĂ ALECSANDRI 


A apărut în Convorbiri literare, nr. 41—12, 1 martie 1892. 

Cum va fi ajuns acest fragment să vadă lumina tiparului? Va 
fi răspuns Ion Ghica unei solicitări a redacţiei Convorbirilor literare, 
alegînd din manuscrisele sale citeva pagini redactate cu peste trei. 
zeci de ani mai înainte şi revăzute acum? Sau fragmentul fusese gă- 
sit în arhiva lui Vasile Alecsandri, în vreo copie pe care n-o cunoaş- 
tem? Faptul că memorialistul nu mai colabora la Convorbiri literare 
de cinci ani ar sprijini această ipoteză, dar lucrurile stau, credem, 
altfel. 

Cea dintîi variantă a relatării unei călătorii în Arnipelag a fost 
semnalată de D.Păcurariu, în monografia Jon Ghica (p.178 şi 284—288). 
Această variantă este cea mai întinsă, are aproape cincizeci de pagini, - 
şi se remarcă prin însușiri literare care-l determină pe comentator să 
situeze începuturile „scrisorilor“ către Alecsandri încă în anul 1858. 
Cum Scrisorile către V. Alecsandri sînt o operă rezultată dintr-o ini- 
țiativă cu precisă circumstanţiere temporală şi destinată din capul 
locului publicării, am spune mai curînd că epistola din 1858 antici- 
pează, ca modalitate, scrierile literare de mai tîrziu şi constituie 
pentru autor un fel de exerciţiu preliminar. Oricît de surprinzătoare 
ar îi putut îi tîrzia afirmare a lui Ion Ghica în literatură, cititorii 
cărţilor sale trebuiau să-i cunoască talentul încă mai dinainte, mai 
ales din broșurile Convorbirilor economice. Autorul monografiei ci- 
tate nu observă că părţi din scrisoarea de la 1858 au fost utilizate 
literar şi publicate de autorul ei încă din 1865, şi anume în Convor- 
biri economice. Partea întiia. Munca, capitolul III. Acolo, călătoria 
e întreprinsă în vis de un personaj. Cititorii vor putea compara textul 
Fragmentului cu respectivul capitol. Cit priveşte scrisoarea din 1858, 
o vom reproduce în volumul IV al prezentei ediţii. 

Aici sînt necesare cîteva precizări. Scrisoarea din 1858 descrie 
o călătorie făcută de Ghica în anul precedent, pe bricul „Ziveri De- 
rie“, Fragmentul se referă la o călătorie din mai 1855, cu corveta fran- 
ceză „Le Chaptal“. O călătorie „pe la anul 1855“ — poate aceeaşi 
— este amintită şi către finalul scrisorii Căpitanu Laurent (II): 
„Cînd ne-am întilnit la Smirna, veneam călare de la Stankey, unde 
fusesem să asist la escavaţiunile ce făcea învățatul arheolog Newton 
la Mausoleul Artemisei. Vizitasem în treacăt Ieronda, Palatia şi 
Aiasulucul“. (Fragment...,  leronda = Geronta). Itinerarul este 
mereu același. Aflat la Samos, Ghica a cercetat, desigur, de multe 
ori Arhipelagul, răspunzînd unor obligaţii oficiale, sau dorinţei de 
a cunoaște bine acele locuri atit de bogate în vestigii istorice. În 
1856 sau 1857, a vizitat așezările, monumentele şi șantierele arheo- 
logice împreună cu Dimitrie Bolintineanu, pe care-l invitase la Sa- 
mos, unde l-a găzduit zece luni (v. D. Bolintineanu, Călătorii în 
Asia Mică). 

Cele două texte publicate de Ghica — cel din Convorbiri econo- 
mice şi Fragmentul — sînt aproape identice. Omisiunile și modifi- 
cările de construcţii gramaticale sau de lexic par a răspunde unor 
intenţii stilistice şi de modernizare. Pentru aceste motive, sîntem 
de părere că Fragmentul... a fost dat la tipar de Ghica însuși, care 
a revăzut textul, intervenind ici-colo şi completindu-l cu încă o pa- 
gină despre continuarea călătoriei şi întoarcerea la Samos. 


1 Corect: statuile colosale aie Dioscurilor cioplite de branchiţi. 
Coborînd la Monodrendo, cap pe ţărmul Asiei mici la sud de Milet, 
călătorii s-au aflat în acea regiune a Cariei, unde locuise cîndva 
acest neam al branchiţilor care se considerau cu mîndrie urmaşi ai 
unui Branchus, înzestrat de Apolo cu darul prezicerii. 

2 Datele despre activitatea de arheolog a lui Charles-Thomas 
Newton, care, după săpăturile la Budrum (Bodrum), pe locul vechiu- 
lui Halicarnas, „a lucrat la Muzeul britanic vreo 15 ani“ dovedesc 
că această parte finală a Fragmentului.... a fost scrisă mult mai tir- 
ziu decit restul. Cu prilejul diferitelor sale călătorii în Anglia şi, 
mai ales, în anii cit a fost ministru la Londra, Ion Ghica va fi avut 
prilejul să se întilnească cu Newton şi să-i afle intenţiile. În 1892, 
arheologul era însă bătrîn, fiind de-o vîrstă cu memorialistul. Născut 
în 1816, a murit în 1894. 

3 „Patria lui Icar“ este insula Icaria din Marea Egee, la est de 
Samos. 

p. 438) SCHIȚE POLITICE 


A apărut în Revista nouă, nr. 3—4, 15 iunie — 15 iulie 1892. 

Este ultima scriere publicată de Ion Ghica. Bătrîn şi bolnav, 
acesta voia poate să încredinţeze pe alţii şi să se amăgească pe sine 
că este capabil încă să lucreze. Dar — fapt încă neremarcat pînă 
acum — aceste Schițe politice sînt realizate cu foarfecile dintr-o 
lucrare mult mai veche. Autorul a decupat fraze şi paragrafe de la 
începutul Convorbirilor economice (Partea întiia. Munca, 1863) orîn- 
duindu-le altfel, făcînd ici-colo unele modificări și adăugind în final 
o critică la adresa autorităţilor. Aşezarea textelor pe două coloane 
nu-şi are rostul aici. Ca să înlesnim confruntarea, pentru cei dornici 
s-o facă, notăm că frazele, pasajele, sau numai ideile se regăsesc în 
volumul II al ediţiei de față, în această ordine a paginilor de acolo: 
21,14, 22, 23, 26, 26, 27,17, 18, 16,14, 15. Între pasajele respective, 
Jon Ghica reia şi alte idei din diverse părţi ale Convorbirilor economice, 
dar şi din unele Scrisori către V. Alecsandri. 


1 Ideea este formulată similar şi în -imintiri despre Grigorie 
Alexandrescu (ediţia de faţă, vol. I, p. 432). 

2 A se compara cu aliniatul al cincilea din Amintiri despre Gri- 
gorie Alexandrescu (ediţia noastră, vol. I, p. 421). 

3 Ce fapte ar fi ilustrat în 1892 amestecul marilor puteri în 
treburile interne ale statelor din Peninsula Balcanică, împiedicate 
in dezvoltarea lor naţională? Pasajul acesta, constituind un adaos, 
nu era în acel an fără acoperire: Bulgaria, principat din 1878, se afla 
incă sub suzeranitatea Imperiului otoman (situaţie menţinută pînă 
în 1908); Grecia, stat liber din 1830, era lipsită de teritorii care îi 
aparţineau: Macedonia de sud, Epirul, Tracia apuseană (şi le-a alipit 
în urma războaielor balcanice din 1912—1913); Albania era încă 
încadrată în Imperiul otoman (şi-a obţinut independenţa în 1912). 

4 Acest pasaj, de asemenea adăugit la textul mai vechi, se referă 
la evenimente ce au avut loc chiar în preajma momentului cînd Schi- 
țele politice erau date la tipar. Anume, este vorba de Memorandumul 
din 1892 şi de acțiunile de solidarizare a opiniei publice de dincoace 
de munţi cu lupta transilvănenilor. S-ar putea ca Ion Ghica să se 
refere la marea întrunire studenţească ţinută în ziua de 14 iunie la 
sala „Orfeu“, sub preşedinţia rectorului Universităţii din București, 
Alexandru Orăscu. 


GLOSAR 


“A 


afidian — afidă; păduche-de-frunză. 

afilie — ateliu, punctul în care o planetă sau o cometă 
se află, pe orbita sa, la cea mai mare distanţă de 
Soare. i 

afion — infuzie din macul de grădină. 

aialet — provincie, ţinut. 

amară — cablu, odgon cu care se leagă o navă de țărm. 

anular — inelar. 

arang — discurs. 

architravă — arhitravă, partea inferioară a antablamen- 
tului, la construcţiile antice, care se sprijină pe 
capitelul coloanelor. 

arpantor — arpentor, tehnician care măsoară pe teren 
parcelele cadastrale. 

augită — augit, piroxen monoclinic aluminos, bogat în 
fier şi, citeodată, în titan. 

aveniment — venirea, ridicarea la un rang de conducă- 
tor. 

aviz — avizo, navă de război mică şi rapidă. 


B 


baş — cap sau şef (I.G.}. 

becciu — paznic de noapte. 
blank — galben cu zimți întregi. 
bosă — umflătură, protuberanță. 

brahă — reziduu rămas pe fundul cazanului, la disti- 
larea rachiului. 
bruzelă — dandelă (de Bruxelles). 


c 


cavas — agent de poliție, jandarm. 

ceară ozocherită — ozocherită, substanță bituminoasă. 

chină — chinchină (vin de~). 

ciraclic — protecţie. 

cisniu — expertiză pentru fixarea preţului de vinzare 
la articole de consumaţie. 

ciupag — piepţii iei; pieptar. 

cîntar — chintal. 

convoatat — rîvnit, jinduit. 

convoatisă — poftă, lăcomie. 

creditivă — acreditiv, credit deschis la o bancă unui 
corespondent străin sau din provincie; scrisoare 
prin care se deschide un credit. 

cric — mică scobitură în țărm, golfuleţ. 

cuaher — quaker, membru al unei secte protestante — 
Societatea păcii — care s-a constituit în secolul 
al XVII-lea în Anglia. 


D 


derailement — deraiere. 

digeste — colecție de interpretări date unor probleme de 
drept de către jurişti romani. 

dipinator — care ghiceșşte, 

dresat — întocmit. 


E 


écossaise — ecoseză, dans popular scoțian. 

electrotip — aparat care reproduce clişee tipografice 
prin electricitate. 

engomion — colind (I.G.). 

entimem — entimemă, formulare eliptică a unui silo- 
gism, în care nu se exprimă, dar se subințelege c o 
premisă sau concluzia. : 

epihirism — epicheremă, formă de silogism. 


F 


fasionabil — faşionabil, care ține de modă, privitor la 
eleganță. 

fiong — fundă. 

fringere — îracţie. 

fulie — broşă în formă de narcis. 


G 


ghirdap — gherdap, îngustime stîncoasăa albiei unei 
ape. 

ghiumruccii — impiegaţii vămii (1.G.). 

girandolă — candelabru. 

glasnic — vocală. 

glebă — iobăgie. 

globire — amendă. 

graniște — branişte. 


H 


hanumă — hanîmă, femeie din aristocrația turcă. 
hulie — huilă. 


Li 


iasmac— văl cu care femeile din Orient îşi acopereau faţa. 

ilotism — şerbie; asuprire. 

imam — preot musulman. 

izohimen — care are aceeaşi temperatură medie în timpul 
iernii. 

izoter — care are aceeaşi temperatură în timpul verii. 


J 


julienă — supă de zarzavat; în text: zarzavat de supă. 


L 


labrador — alumino-silicat de calciu şi de sodiu. 
lemnit — lignit. 

lisă — fruct zaharisit. 
lisimah — monedă macedoneană. 
logomachie — vorbărie. 


M 


margos — adj. derivat din margă, pămînt calcaros, 
amestecat cu nisip şi lut. ` 

marșă — marş. 

mediterană — mare interioară. 

medresea — seminar teologic (1.G.). 

megatherium — mamifer din ordinul edentatelor, care 
a trăit în cuaternar. 

mermer — stuc. 

minavet — mică flaşnetă. 

miologie — capitol din anatomie, care se ocupă cu stu- 
diul oaselor. 

mule-jenny — mulgenie (v. glosarul la vol. II). 

mur — zid. 


N 


numitite — probabil: numulite. 
neptunian — maritim. 


0 


obăcie — iobăgie. 

obol — monedă mică în Grecia antică. 

omoglot — care vorbește aceeaşi limbă. 

onirocrit — persoană care ghicea viitorul prin dezle- 
garea viselor. 

orgeadă — sirop preparat în trecut din orz, astăzi din 
migdale. 


P 


paleotherium — mamifer asemănător tapirului, care a 
trăit la începutul terțiarului. 

parolă — numele unui dans. 

pasir — galben cu zimții roşi, de o valoare mai mică, 
dar admis totuşi la plăți. 

pelasgic — pelagic, marin. 

perielie — Pperiheliu, punctul în care o planetă sau o 
cometă se află la distanţa cea mai mică de Soare. 

perniță — cuzinet. 


pilă — picior de pod. 

pileum — căciuliţă de lină purtată de nobilii daci. 
pilifor — pileati, purtători de pileum. 

ponei — punci. 

posidonian — v. neptunian. 

pravăł — ţel, ghid. 


R 


rulaj — transport de mărfuri cu căruța. 
S 


samordeseu — autocrat, tiran. 

scos — sacnasiu, încăpere la catul de sus, ieșită în afara 
zidului casei. 

selamlic — apartamentul bărbaţilor, în Turcia veche. 

simian — subordin de mamifere, care cuprinde mai- 
muțele şi omul. 

sinacdriu — sinedriu, conciliu bisericesc. 

singiab — singeap (v. glosarul la vol. 1). 

sorit — raţionament constituit dintr-o suită de silogis. 
me în care s-au exclus concluziile intermediare. 


Ș 


șanal — în text, taxă de tranzit pentru navigaţie. 
ședator — monitor, cestor. 
șevalerie — cavalerism. 


T 


tact — taht, reşedinţă a unei administrații locale. 

teodicee — doctrină filozofică ce-şi propune să demon- 
streze existența lui Dumnezeu şi perfecțiunea crea- 
ţiei divine. 

terinos — care e de natura pămîntului; amestecat cu 
pămînt. 

teros — V. terinos. 

transige — a ajunge la o înțelegere prin concesii reci- 
proce. 

